
Įžanga 


I: jis iššoko iš visureigio, ratų sukeltos dulkės dar nebuvo 
išsisklaidžiusios. Greitosios pagalbos automobilio švyturėlis 
siuntė pulsuojančias šviesos blykstes į supantį mišką. Palikę 
atviras automobilio dureles pirmosios pagalbos medikai tik- 
riausiai jau name. 

Vyriškis trimis šuoliais įveikė gurgždantį žvyrą iki priebu- 
čio, nėrė pro atviras duris ir atsidūrė erdviame vestibiulyje. Jo 
akys perbėgo svetainę kairėje - nė gyvos dvasios, atrodo, nie- 
kas nepaliesta. Dvi vyno taurės ant kavos stalelio priešais ap- 
klotu užtiestą sofą. Vienos taurės briauna ištepta lūpų dažais. 

Sofa pastumta priešais židinį, šio angoje stovi vešlus papar- 
tis, matyt, atsikraustęs vasarai. Šalia — pintas supamasis krės- 
las. Ant atkaltės užmesta skiautinė antklodė. Lentynose kny- 
gos ir žurnalai, jų rietuvės kone ant visų lygių paviršių, stovi 
kelios stalinės lempos. Aplinka kukli, jauki ir rami. 

Vyras įsidėmėjo tai per kelias akimirkas. Svetainės gilumo- 
je, erkeryje, įrengta valgomojo zona. Išgirdęs balsus viršuje 
jis liovėsi žvalgytis po kambarį ir metęs akį į galeriją, viršuje 
einančią per visą svetainės ilgį, puolė į antrą aukštą, žirgliojo 
per dvi pakopas ir stengėsi neatsitrenkti į įvijų laiptų koloną. 
Perėjęs galeriją, jis atsidūrė koridoriuje prieš atviras miegamo- 
jo duris. Ir vėl, vos pažvelgęs į kambarį, įsidėmėjo vaizdą. Vie- 
nodi sieniniai šviestuvai abipus nepaklotos plačios lovos metė 
šviesos ratilus ant persiko spalvos sienos, palubėje sukosi ven- 

tiliatorius - palmės lapų pavidalo mentės. Trys dideli langai, 
pro žaliuzių tarpelius matyti greitosios pagalbos švyturėlių 
blyksnių žaismas medžių šakose. 

Medikai klūpojo prie kniūbsčio kūno. Iš basų pėdų ir plau- 
kuotų kojų matei, kad čia vyras, po juo ant kilimo plito kraujo 
dėmė. Vienas iš medikų pažvelgė per petį ir sveikindamasis 
linktelėjo. 

— Labas, Skijau, laukėme tavęs. 

Skijus įžengė į kambarį. 

— Kas atsitiko? 

— Bjauri šautinė žaizda liemenyje - kairėje, apačioje. 

— Arjis išgyvens? 

— Dar nežinau. 

Tik išgirdęs balsą Skijus suprato, kad antrasis medikas — 
moteris. 

— Tačiau yra vienas geras ženklas, - pridūrė ji. - Ponia sakė, 
kad jis buvo sąmoningas iki pat mums atvykstant. 

— Ponia? - pasiteiravo Skijus. 

Pirmasis medikas mostelėjo galva į atviras duris, kurias jie 
užstojo. 

- Ji iškvietė pagalbą. 

— Jos pavardė? 

- Jos? Ėėčė... - vyras, tvirtinantis lašinės maišelį, nepajėgė 
prisiminti moters pavardės. 

— King, - padėjo kolegė. 

— Karolina King? Nekilnojamojo turto agentė? - nustebo 
Skijus. - Čia jos namai? 

Medikė gūžtelėjo pečiais. 

— Tokia pavardė įrašyta mūsų duomenų bazėje. 

— O kas sužeistasis? 

— Ponia sakė, kad Benas Loflandas. 

— Jie tik dviese name? 

— Atrodo, taip. Kai atvykome, laukujės durys buvo atviros. 


Išgirdę moters riksmą užlipome į viršų. Čia ir radome gulin- 

tį vyrą. Moteris klūpojo šalia spausdama jam ranką ir verkė. 
Daugiau nieko nematėme. Moteris sukrėsta. 

— Arji šovė į vyrą? 

— O čiajau jūsų darbas, - atkirto medikė. 

Įsitikinę, kad sužeistąjį galima pervežti, medikai užkėlė jį 
ant neštuvų ir Skijus galėjo geriau apžiūrėti. Aukai maždaug 
trisdešimt penkeri, neišsiskiriantys bruožai, atletiškas, be 
ūsų, barzdos, jokių tatuiruočių, randų. 

Sužeistasis mūvėjo tik pilkas trikotažines glaudes, perkirp- 
tas kairėje pusėje, ten buvo storai sutvarstyta. Medikė užklojo 
sužeistąjį antklode. Nors vyras atrodė be sąmonės, keliamas 
ant neštuvų suvaitojo. Išgirdęs žingsnius, Skijus atsigręžė ir 
pamatė įeinantį kitą šerifo įstaigos pareigūną. 

— Atskubėjau vos gavęs žinią, - uždusęs paaiškino jis ir iš- 
plėtęs akis pažvelgė pro Skijų į tamsią šlapią kraujo dėmę ant 
kilimo, paskui - į sužeistąjį ant neštuvų. 

Antrasis pareigūnas buvo gal dešimčia metų jaunesnis už 
Skijų, beveik per pėdą žemesnis, aptukęs per liemenį. Papūs- 
tažandis vyras buvo išraudęs, duso iš susijaudinimo ar nuo 
bėgimo laiptais. Atrodė kaip naujokas, pirmą kartą matantis 
pašautą žmogų, - sukrėstas. 

— Endi, padėk jiems, - paliepė Skijus. - Bus sunku nugaben- 
ti neštuvus laiptais. Tik nieko neliesk be pirštinių. 

— Gerai. 

— Halas pasirūpins namo apsauga. 

- Bet jis dar už kelių mylių. 

— Kol jis atvyks, nieko neįleisk į vidų, netgi mūsų vyrų, - 
griežtai įsakė Skijus. - Aš tavim pasitikiu. Aišku? 

- Aišku. - Jaunesnysis pareigūnas pasitaisė smunkantį pis- 
toleto diržą ir išskubėjo kartu su medikais. Skijus žengė prie 
atvirų durų, kur anksčiau gulėjo sužeistasis. 

Vonios kambaryje ant vonios krašto sėdėjo mergina, pasirė- 
musi alkūnėmis į kelius ir susiėmusi už galvos siūbavo pirmyn 


atgal. Skijus pažvelgė iš viršaus į jos plaukus, lyg uždanga už- 

kritusius veidą. Tikriausiai kaštoniniai, bet sunku teigti, nes 
jie šlapi. 

Mergina buvo užsimetusi ploną medvilninį chalatėlį, 
atsmauktos plačios rankovės neslėpė grakščių rankų, nusėtų 
blyškiomis strazdanomis. Ties keliais drabužis prasiskleidęs, 
matyti nuogos kojos. Kojų pirštai įsispaudę į vonios kilimėlį. 

Ne Karolina King. 

Vonios paviršius šlapias, trys užuolaidos žiedai nusprūdę 
nuo vamzdžio ir užuolaida ties ta vieta nukarusi. Ant vonios 
krašto stovėjo neatsuktas buteliukas šampūno. Matyt, kaž- 
kas sutrukdė merginai praustis po dušu - chalatą margino 
šlapi lopai. 

Už kelių centimetrų nuo merginos pėdų visiškai nederantis 
prie švelnių, rožinių kojų pirštų gulėjo 38 kalibro revolveris — 
tipiškas nebrangus savigynos ginklas. Tikriausiai medikams jį 
užstojo komodos apačia. Įdomu, ar tyčia pastumtas, pagalvo- 
jo Skijus. Išsitraukęs iš džinsų kišenės latekso pirštines, de- 
tektyvas užsimovė vieną ant dešinės rankos, atsargiai žengė 
į priekį, pakėlė revolverį už gaiduko apsaugos, nykščiu atšovė 
spyną, išėmė apkabą ir pauostęs vamzdį nutarė, kad iš šio gin- 
klo nešauta. 

Lyg ką tik suvokusi, kad kažkas stovi šalia, mergina atitrau- 
kė rankas nuo veido ir pažvelgė į Skijų, rusvos akys miglotos, 
akių baltymai paraudę nuo verksmo, veidas išblyškęs, lūpos 
bespalvės. 

— Kaip jis? — nurijusi gumulą paklausė ji. 

— Nekaip. 

Mergina suaimanavo ir pažvelgė pro Skijų į kraujo dėmę ša- 
lia slenksčio. 

— O Dieve! - Ji prispaudė prie lūpų virpančius pirštus. - Ne- 
galiu patikėti, kad šitai atsitiko. 

— O kas iš tiesų čia atsitiko? 

— Jis turi pasveikti. Aš privalau būti su juo. Man reikia eiti. 

Mergina mėgino stotis, bet Skijus uždėjo ranką jai ant pe- 
ties ir vėl pasodino. 

— Tik ne dabar. 

Pirmą kartą, kai Skijus įžengė į vonios kambarį, mergina 
atidžiau į jį pažvelgė. 

— Arjūs... Kas jūs? 

Jis atsegė odinę piniginę, pritvirtintą prie diržo, ir atskleidė 
savo pažymėjimą. 

— Merito apygardos šerifo pavaduotojas Skijus Nailandas. 

— Suprantu, - atsakė mergina. 

Tačiau Skijus nemanė, kad ji ką nors suprato, nes vos žvilg- 
telėjo į pažymėjimą ašarotomis maldaujančiomis akimis. 

— Prašau pasakyti, kad jis pasveiks. 

— Kas jūs? 

Mergina užsikišo šlapius plaukus už ausų ir kimiai pratarė: 

— Berė Malon. 

Skijus sumetė, kad jos pavardė nesutampa su sužeistojo. Ir 
nė vienas jų ne Kingas. 

— Ar sužeistasis Benas Loflandas? - paklausė Skijus. 

Mergina greitai linktelėjo. 

— Jis pakeliui į ligoninę. 

— Ar Benas gyvas? 

— Kai greitoji išvyko, buvo dar gyvas. 

— Jis labai nukraujavo. 

— Taip, tikrai. 

— Jis gali mirti. 

— Deja, gali. 

Berė Malon aiktelėjo ir sukuždėjo: 

— Reikia paskambinti jo žmonai. 

— Žmonai? 

Ji pažiūrėjo į Skijų, užsidengė veidą ir prapliupo raudoti. 

Stovėdamas ant vonios kambario plytelių Skijus išsižergė 
dar plačiau. 

— Panele Malon, kas čia šį vakarą įvyko? 

Ji suaimanavo į delnus ir papurtė galvą. 


— Ar čia jūsų pistoletas? Ar jūs šovėte į Loflandą? 

Skijus nemanė, kad mergina šovė, bent jau ne iš ginklo, kurį 
jis pakėlė nuo grindų, tačiau norėjo pamatyti, kaip ji reaguos. 

Berė patraukė rankas nuo veido. 

— Ką? 

— Arjūs... 

— Ne! - Ji pašoko, susverdėjo ir įsitvėrė į praustuvės kraš- 
tą. - Aš išsitraukiau pistoletą tik paskambinusi skubios pagal- 
bos telefonu. 

— Kai iškvietėte pagalbą? 

Ji patvirtindama linktelėjo ir atsikvėpė. 

— Aš bijojau... Bijojau, kad jis grįš. 

— Kas? 

Nespėjus jai atsakyti, apačioje trinktelėjo durys, ir Skijus 
išgirdo, kaip Endis kažkam neleidžia įeiti, o įsakmus moters 
balsas liepia jam trauktis iš kelio. Berė Malon, matyt, pažinusi 
moters balsą, suaimanavo, nėrė pro Skijų ir išmovė pro vonios 
kambario duris. 

— Ei! 

Peršokęs kraujo dėmę ant kilimo Skijus puolė iš paskos. 
Pavijęs Berę miegamojo viduryje, čiupo jai už rankos, bet su- 
griebė tik audinį. Mergina staigiai apsisuko ir išsiveržė iš jo 
gniaužtų, vis dėlto Skijus spėjo kai ką pamatyti. Šmėkštelėjo 
nuogas kūnas, suraibuliavo margas audinys, ir Berė dingo už 
miegamojo durų. Skijus leidosi iš paskos, perbėgo galeriją ir 
nubildėjo laiptais vos nemindamas jai ant kulnų. 


Pirmas sHyrius 


INekiicio telefono signalas pažadino Dodžą iš kieto miego. 
Derekas, pamanė jis. Tikriausiai darbdaviui kas šovė į galvą 
ir jis nori, kad Dodžas pultų vykdyti nurodymų. Kas gali būti 
taip svarbu, kad nepalaukė, kol išauš? Tačiau Derekas moka 
atlyginimą už tai, kad Dodžas būtų pasiekiamas visą parą, net 
jei reikėtų tik išklausyti darbdavio mintis. 

Tamsoje sugraibęs telefoną ir įtardamas, kad jo laukia ne- 
malonus darbas, Dodžas nedraugiškai karktelėjo: 

— Klausau. 

— Dodžai? 

Išgirdęs moters balsą, Dodžas nustebęs atsisėdo lovoje, nu- 
leido kojas ant grindų, ištiesęs ranką įjungė lemputę. Tada su- 
kandęs cigaretę ištraukė ją iš pakelio ir spragtelėjo žiebtuvėlį. 
Užsitraukęs ėmė svarstyti, kurią moterį iš gausaus pažįstamų 
būrio jis šįkart užrūstino. Neprisiminė, kad pastaruoju metu 
būtų su kuo nors susipykęs, bet užmaršumas - viena jo ydų. 

Dodžas nieko neatsakė moteriai, todėl skambintoja abejo- 
dama paklausė: 

— Ar čia Dodžas Hanlis? 

Neišgirdęs, kas skambina, Dodžas neketino patvirtinti. 
Jis visada stengėsi kuo mažiau pliurpti apie save. Nešiodavo- 
si vairuotojo pažymėjimą, nes be jo neišsiversi, ir vienintelę 
banko kortelę, išduotą Dereko vardu. Dodžas ją naudojo tvar- 
kydamas verslo reikalus su advokatų kontora, o už asmenines 

sąskaitas mokėdavo tik grynaisiais. Netgi Derekas nežinojo 
Dodžo namų adreso. 

— Dodžai, ar čia tu? 

— Taip, - atsakymas labiau priminė kostelėjimą. 

- Čia Karolina. 

Žiebtuvėlis išslydo iš rankos ir nukrito ant grindų. 

— Karolina King. 

Lyg jam būtų reikėję sakyti, kuri Karolina, ir versti pakra- 
tyti atmintį. 

Ilgokai patylėjusi ji paklausė: 

— Ar tu mane girdi? 

Dodžas įtraukė dūmo, išpūtė ir ištarė: 

— Taip, taip. 

Norėdamas įsitikinti, kad nesapnuoja, Dodžas atsistojo ir 
žengtelėjo nuo lovos. Tačiau kojos pynėsi ir jis vėl sudribo ant 
įdubusio čiužinio. 

— Turbūt nustebai, išgirdęs mano balsą? 

— Taip, - atrodo, kad jis pajėgia tik tai ištarti. Kiek kartų jau 
sakė tą taip? Keturis, penkis? 

— Atsiprašau, kad taip vėlai skambinu. Pas mus naktis, o 
Atlantoje dar valanda vėliau. Manau, tu dar Atlantoje. 

- Taip. - Šeštas kartas. 

— Kaip gyveni? Viskas gerai? 

— Taip. - Velnias! Ar jis nemoka kalbėti? Nagi, dėl Dievo mei- 
lės, rask kitų žodžių! - Aha, viskas gerai. Tikrai. 

Taip, jis gyvas, tik staiga aptemo sąmonė, širdis daužosi it 
pašėlusi, gniaužia kvapą. Dodžas pagrabaliojo ant spintelės 
daiktų krūvoje ir apčiuopęs peleninę padėjo ant jos kraštelio 
cigaretę. 

— Puiku, - atsakė Karolina. —- Malonu girdėti. 

Paskui juodu taip ilgai neištarė nė žodžio, kad tyla ėmė 
spengti. Pagaliau Karolina ryžosi ją nutraukti. 

— Dodžai, niekada nebūčiau tavęs trukdžiusi, jei ne... Aš ti- 
krai nebūčiau tavęs nieko prašiusi. Manau, pats žinai. Bet tai 
gyvybiškai svarbu ir skubu. 

Viešpatie! Ji serga, miršta. Jai reikia kepenų, inksto, širdies. 

Dodžas persibraukė pirštais plaukus, delnu parėmė kaktą ir 
bijodamas atsakymo paklausė: 

— Kas atsitiko? Tu sergi? 

— Aš sergu? Ne, ką tu. 

Dodžas net susmuko iš palengvėjimo, tačiau tuoj pat suir- 
zo: na štai, jis jau nepajėgia valdytis. Niršdamas ant savo kvai- 
lo jausmingumo, jis nekantriai paklausė: 

— Tai ko man skambini? 

— Pakliuvau į tokią padėtį, kad neišmanau, kaip išsisukti. 

— Padėtį? 

— Bėdą. 

— Kokią bėdą? 

— Ar gali atvažiuoti? 

— Į Hjustoną? - Jis prisiekė niekada negrįžti į tą miestą. - Ko? 

— Viskas labai sudėtinga. 

— O kaip tavo vyras? Ir jam sudėtinga? Gal jis pakliuvo į 
bėdą? 

Ir vėl ilga tyla. 

— Jis mirė, Dodžai. Prieš kelerius metus. 

Nuo šios žinios Dodžui ėmė spengti ausyse ir galvoje. Jos 
vyras miręs. Ji jau laisva. Jis to nežinojo, bet ir nenuostabu. 
Juk Karolina neturėjo jam pranešti. 

Laukdamas, kol spaudimas atlėgs, Dodžas vylėsi, kad Karo- 
lina daugiau papasakos apie vyro mirtį, bet ji tylėjo. 

— Tu vis dar nepasakei į kokią bėdą pakliuvai. 

— Tai susiję su tavo darbu. 

— Labai plati sritis. 

— Nenoriu apie tai kalbėti telefonu. Ar atvyksi? 

— Kada reikia? 

— Kuo greičiau. Tai ar atvažiuosi? 

Karolinos užsispyrimas nieko nepasakoti supykdė Dodžą. 

— Tikriausiai ne. 

Stojo priešiška tyla. Dodžas vėl pasiėmė cigaretę, giliai užsi- 
traukė ir išpūtė dūmus. Reikėtų padėti ragelį. O, kad jis galėtų! 

— Aš suprantu, kad nenori turėti jokių reikalų su manim, - 
tyliai pasakė Karolina. - Tikrai suprantu. 

— Tai ko tada tikėjaisi? 

— Pati nežinau. Pasielgiau nevalingai, nepagalvojusi. 

— Paskambini vidury nakties, nieko neaiškini, o aš turiu 
lėkti kaip akis išdegęs, kad ištraukčiau tave iš nežinia kokios 
bėdos? - Dodžas patylėjo ir kirto: - Pala! Kodėl man tai atrodo 
pažįstama? O tau ne? 

Karolina atsakė taip, kaip jis tikėjosi - apmaudžiai: 

— Dodžai, pagalbos reikia ne man. 

— Labai gerai, nes... 

— Į bėdą pakliuvo Berė. 


- Čia kažkas tikrai šeimininkauja, - pasakė Dodžas, sėdė- 
damas prie Dereko ir Džulės pusryčių stalo tvarkingoje, bet, 
akivaizdu, naudojamoje virtuvėje. - O anksčiau čia ir kojos 
niekas nekeldavo. 

— Neprisimenu, kad prieš vesdamas Džulę kada būčiau įjun- 
gęs orkaitę, - nusijuokė Derekas ir kilstelėjo kavinuką, siūly- 
damas kavos. 

— Žinoma, gersiu, - pasakė Dodžas. - Du šaukštelius cuk- 
raus, kad pajusčiau tikrą skonį. 

Derekas padėjo prieš jį puodelį, cukrinę, šaukštelį ir me- 
džiaginę servetėlę. Dodžas perbraukė servetėlės pakraštį ir 
kilstelėjęs antakius pažvelgė į darbdavį. 

— Džulė reikalauja naudoti medžiagines servetėles. 

Dėdamasis cukraus Dodžas sušnarpštė. 

— Jai tikrai reikia tų daiktų? 

Derekas pasekė Dodžo žvilgsnį į molinį ąsotį, į jį buvo sukiš- 
ti virtuviniai žmonos įrankiai. 

— Aha. Nepatikėsi, jie visi turi paskirtį. 

— Kur Džulė? 

— Viršuje. Vemia. 

Dodžas papūtė kavą ir siurbtelėjo. 

— Kaip bjauru. 

— Ne, Džulė patenkinta. 

— Jai patinka vemti? 

— Rytinis blogavimas - geras požymis. Rodo, kad vaisius 
prisitvirtino prie gimdos sienelės, todėl hormonų audros su- 
kelia pykinimą, o šis... 

— Ačiū, - suniurzgė Dodžas. - Nenoriu nieko žinoti apie 
Džulės gimdą. Tiesą sakant, tegul žmonių dauginimasis liks 
man paslaptis. 

- Išgirdau tavo balsą. - Įžengusi į virtuvę Džulė nusišyp- 
sojo Dodžui. Nors ką tik vėmusi moteris atrodė lyg įsikūni- 
jusi sveikata. - Tu atsikėlei baisiai anksti, tiesa? Kaip šešta- 
dienio rytą. 

— Atrodo, ir tavo rytas ganėtinai sunkus. 

— Nekreipiu dėmesio. Greitai praeis, blogavimas - geras 
ženklas. Rodo, kad embrionas prisitvirtino. 

— Mes tai jau aptarėme. - Derekas nusijuokė. - Dodžas ne- 
benori girdėti. 

— Na, jis teisus. 

Džulė paklausė, ar vyras pasiūlė svečiui ko nors užkąsti prie 
kavos, o sužinojusi, kad nepasiūlė, atpjovė riekutę pyrago. 

Dodžas mielai priėmė ją žinodamas, kad Dereko žmona - 
puiki šeimininkė. 

Atsikandęs antrą kąsnį, Dodžas sumurmėjo: 

— Jei būčiau vedęs tave, jau būčiau priaugęs dešimt kilogramų. 

— Ar pastaruoju metu matei Dereką nuogą? 

— Nagi! 

Šešis mėnesius vedęs vyras pliaukštelėjo žmonai per sėdy- 
nę, pasisodino ant kelių, pašokdino ir įsikniaubė jai į kaklą. 

— Tai tu storėji! 

Derekas uždėjo delną ant dar plokščio žmonos pilvo. Džulė 
apglėbė jo ranką ir abu reikšmingai susižvelgė. 

Dodžas atsikrenkštė. 

— Gal man išeiti? 

Džulė nuslydo nuo vyro kelių ir atsisėdo prie stalo priešais 
Dodžą. 


16» "Sandra Brown 


— Ne, džiaugiuosi, kad atėjai. Derekas beveik kasdien tave 
mato, oaš - ne. 

Dodžas šaipėsi, kad šefas vis dar apsvaigęs nuo medaus mė- 
nesio, bet džiaugėsi jaunavedžių laime. Derekas ir Džulė Miče- 
liai priklauso tai nedidelei šios žemės žmonių grupei, kuriuos 
Dodžas pakenčia, netgi pripažįsta juos gerbiantis, nors arčiau 
ir neprisileidžia. Bet neprisileidžia veikiau dėl jų pačių, o ne 
dėl savo gerovės - jis netinkamas bendrauti, nes pasižymi nai- 
kinančiu pradu. 

— Ko užsukai? 

Dereko klausimas atrodė nekaltas, tačiau Dodžo neapgausi. 
Šefas įžvalgus ir turi puikią, neklystančią nuojautą, todėl toks 
geras gynybos advokatas. Nors jie nerūpestingai plepėjo, De- 
rekas jautė, kad kažkas atsitiko. Kada pastarąjį kartą Dodžas 
buvo užėjęs į svečius ankstų šeštadienio rytą? Tokio neprisi- 
mena. 

Apsimesdamas abejingas, Dodžas gūžtelėjo pečiais ir siurb- 
telėjo kavos, jautėsi nesmagiai, kad turi meluoti vyrui, kurį 
laiko kone draugu. 

— Ar labai nirštum, jei paprašyčiau atostogų? 

Dodžas nepakėlė akių nuo kavos, bet pajuto, kad Derekas su 
žmona nustebę susižvelgė. 

— Visiškai nenirščiau, - atsakė Derekas. - Tu nusipelnei 
atostogų. 

— Advokate, pagalvok prieš atsakydamas. Nenoriu, kad man 
išvykus pakeltum mane vidury nakties ir lieptum vaikytis ko- 
kią padugnę... 

— Dodžai, aš tikrai neprieštarauju. Tau jau seniai laikas pail- 
sėti. Jei koks darbas ir atsiras, kol tavęs nebus, palauks. 

— Kurgi ne! Nors leidi man išvykti, tavo pasipūtusius kolegas 
ištiks smūgis. Jie kreipiasi į mane tik šitaip: „Dodžai, kada...“ 
Pavyzdžiui: „Kada gausi man tą informaciją? Kada mes pri- 
čiupsim tą vyruką? Kada tai sužinosi?“ 

— Mūsų kontoroje visi priklausomi nuo tavęs, - pritarė De- 
rekas. 

— Matai? Apie tai ir kalbu. Jei aš išvyksiu kelioms dienoms, 
ta prakeikta kontora žlugs. 

Dodžas uoliausiai padėjo narpliojant bylą, į kurią buvo 
įtraukta Džulė. Polo Vilerio nužudymas buvo didžiulė trage- 
dija, bet ji suvedė Džulę ir Dereką. Iš pradžių Dodžas įtarė, 
kad Džulė meluoja, manipuliuoja kitais ir net blogiau. Tada ji 
oriai ištvėrė tyrėjo priešiškumą ir įtarimus, o vėliau pamiršo 
visas nuoskaudas. Dodžas vylėsi netgi šiek tiek patinkąs De- 
reko žmonai. 

Jis pažvelgė į moterį, bet gal nereikėjo, nes ji susirūpinusi 
stebeilijo į jį, o tai gal net pavojingiau už vyro kandumą. 

— Tikiuosi, tavo atostogos nesusijusios su sveikata, - švel- 
niai tarė ji. 

— Tarkim, ar nemirštu nuo vėžio? Ne, dar nemirštu, - pati- 
kino jis, kai Džulės nerimą pakeitė išgąstis. - Bent jau to neži- 
nau. Dar ne. 

Dodžas pasimuistė ant kėdės ir paplekšnojo per marškinių 
kišenėlę tikrindamas, ar cigaretės ten, nors jis veikiau nusišla- 
pintų ant „Monos Lizos“, negu užsirūkytų Džulės virtuvėje. 

Atsigręžęs į Dereką, Dodžas pasakė: 

— Pamiršk. Nereikėjo prašyti. - Jis uždėjo ranką ant šir- 
dies ir pridūrė: - Kontorai reikia manęs, o aš esu ištikimas 
Mičeliui ir... 

— Užteks tų nesąmonių! Kas vyksta? 

— Kas vyksta? Nieko. Tiesiog man šovė mintis... 

— Pasiimti kelias laisvas dienas ir aš leidau. O dabar ginčijie- 
si su manim, kad sutikau. Kodėl? 

— Jokių kodėl. Tai buvo kvaila mintis, ir viskas. Galvojau pa- 
sprukti kelioms dienoms, bet... 

— Ar buvai numatęs kelionės tikslą? - Derekas šyptelėjo. — 
Į kurią nors atogrąžų salą, apie kurią nuolat svaičioji? „Nacio- 
nalinėje geografijoje aprašytą vietelę, kur moterys nenešioja 
liemenėlių? 

— Būtų šaunu. 

— Tai kur būtum vykęs? 

— Į Teksasą, - atsakė Dodžas ir vos nespyrė sau paleidęs lie- 
Žuvį. 

Derekas įsmeigė akis į Dodžą ir paklausė: 

— Ar ta vieta turi pašto kodą? 

Dodžas gūžtelėjo pečiais. 

— Nesvarbu, aš ten nevykstu. 

Kurį laiką visi tylėjo, Dodžas vėl matė suglumusius Dereko 
ir Džulės žvilgsnius. 

— O kas tame Teksase? - paklausė moteris. 

— Teksasiečiai, - nutęsė Dodžas, bet nenuskambėjo juokin- 
gai, kaip vylėsi. 

Jis vėl pažvelgė į Džulę. Ir kodėl ji tokia velnioniškai pa- 
traukli šį rytą? Žinoma, Džulė visada buvo graži, bet moters 
hormonų audros kėlė Dodžui nebūdingus sentimentus. Pa- 
prastai kai kas nors teiraudavosi Dodžo apie asmeniškus da- 
lykus, netgi jei tai būdavo tokie pat nekalti klausimai kaip Kas 
Teksase?, jis atšaudavo nesikišti į jo gyvenimą. Tačiau Džulei 
kažkodėl atsakė: 

— Reikalai. 

— Reikalai? - Derekas susiraukė. 

— Ramiai, advokate, kito darbo neieškau. Tai asmeniniai rei- 
kalai. 

— Asmeniniai reikalai. 

— Jergutėliau! Ar šiame kambaryje toks aidas? - suirzo Do- 
džas. - Kodėl viską taip išpučiate? Asmeninio pobūdžio reika- 
las gali būti ir užkietėję viduriai. 

— Niekada nesu girdėjęs, kad būtum turėjęs asmeninių rei- 
kalų, ypač Teksase. 

— Na, tai tiesiog rodo, kad tu ne viską žinai. Be to, kodėl vis 
dar kalbame apie tai? Aš nevažiuoju. Vos ten nuvykčiau, šis 
prakeiktas mobilusis imtų burgzti kaip pjūklas. Tu vis klausi- 
nėtum, kada grįšiu. Neverta nė pradėti. Pamiršk, kad užsimi- 
niau. - Dodžas numetė ant stalo servetėlę ir atsistojo. - Ačiū už 
kavą. Džule, tavo pyragas nuostabus, o dabar jau nešdinuosi. 

— Sėsk! 

— Ką? 

Derekas ryžtingai sukando žandikaulius. 

— Niekur neisi, kol nepaaiškinsi, kokia velniava čia vyksta. 

— Jau sakiau. Man kilo mintis... 

— Kalbėsim ne apie tavo atostogų laiką. Sėsk! 

Dodžas vėl teatrališkai klestelėjo ant kėdės, nutvilkė Dere- 
ką priešišku žvilgsniu ir pagaliau paklausė: 

— Ko nori? 

— Ar prisimeni, pasakojau tau apie mudu su Džule? - pa- 
klausė Derekas. 

— Apie skrydį iš Paryžiaus? 

— Apiejį. Aš tau paaiškinau, kodėl buvau sukompromituotas 
ir negalėjau atstovauti Kreitonui Vileriui. Apnuoginau savo 
sielą, nes žinojau, kad galiu tau patikėti tamsiausią paslaptį, 
savo karjerą, savo gyvybę. 

— Ir kas toliau? 

— O tas, kad pasitikėjimas turi būti abipusis. Dodžai, mes 
pasitikime tavim. Tai vis dėlto kas atsitiko? - Derekas paty- 
lėjo, o kai Dodžas neatsakė, pridūrė: - Tikriausiai kas nors 
labai svarbaus, nes nebūtum surengęs tokio cirko apie atos- 
togas. Atėjai pas mus norėdamas kai ką papasakoti, bet neiš- 
manai kaip. 

— Arjau tapai psichiatru? Tau neužtenka, kad esi kiečiausias 
Džordžijos advokatas? 

Derekas nė nemirktelėjo. 

— Dodžai, tai kas tame Teksase? - paklausė Džulė. 

Švelnus moters balsas padarė tai, ko neįstengė Dereko 
griežtumas. Dodžas nugalėtas susigūžė. 

— Ten gyvena vienas žmogus. 

—- Koks žmogus? 

Vengdamas draugų žvilgsnio, Dodžas paėmė puodelį, nuėjo 
prie kriauklės ir išpylė kavos tirščius. 

— Mano duktė. 

Jis pajuto nuostabą dar nė neatsisukęs į nustėrusius Dere- 
ko ir Džulės veidus. 

— Tu neturi dukters, - pasakė Derekas. 

— Turiu. 

— Nuo kada? 

— Jau trisdešimt metų. 

Derekas papurtė galvą, norėdamas sutelkti mintis. 

— Tu man pabrėžei, kad neturi dukters. 

— Ne, nepabrėžiau. 

— Dodžai, aš prisimenu mūsų pokalbį. Tu domėjaisi Kreito- 
no Vilerio aplinka. Neva, turėdamas tiek žinių, nenorėtum, 
kad tavo duktė susitikinėtų su juo. Aš pasakiau: „Tu neturi 
dukters“, o tu pasitaisei: „Jei turėčiau. 

— Matai? Tai tu pasakei, kad aš neturiu dukters, o ne aš. 

— Bet tu leidai taip suprasti. 

— Paduok mane į teismą. 

— Šis ginčas nelabai vaisingas, - papriekaištavo Džulė abiem 
ir kreipėsi į Dodžą: - Mes labai nustebę, Dodžai. Tu esi mi- 
nėjęs apie porą buvusių žmonų, bet niekada neužsiminei apie 
jokius vaikus. 

— Ne vaikus. Apie vaiką. Vieną. 

Dodžas pažvelgė į savo batus svarstydamas, kada jie pasta- 
rąjį kartą valyti. Jei iš viso kada valyti. Bent jau nusiblizginti 
reikėjo. Gal oro uoste, jei liks laiko... 

Oro uoste? Velniava! Juk jis niekur neskrenda. 

— Kada ją matei? - paklausė Džulė. 

— Per jos gimimo dieną. 

— Pastarąją? 

Dodžas papurtė galvą. 

— Tikrąją. Tą dieną, kai ji gimė. 

Mirtinoje tyloje pakibo bežodžiai klausimai, į kuriuos jis 
nenorėjo atsakinėti. Tačiau Derekas buvo atkaklus kaip bul- 
dogas. 

— Tai kodėl užsimanei ją pamatyti dabar? 

— Neužsimaniau. 


- Na, bent jau tarkim, kad ketinai. 

Dodžas dvejodamas piktai prikando lūpą, bet tuoj pat išgir- 
do save pliurpiantį, kad jo duktė pakliuvo į bėdą. 

— Nežinau smulkmenų, bet tai policijos reikalas. Ir ji... vie- 
nas žmogus sumetė, kad galbūt mano profesija jai padėtų. Ta- 
čiau aš taip nemanau. Be to, kodėl turėčiau padėti? 

Įsmeigti Dereko ir Džulės žvilgsniai buvo iškalbingi. Dodžas 
nulenkė galvą, patrynė akių obuolius nykščiu ir didžiuoju pirš- 
tu, tada nuleido ranką ir atsiduso. 


— Mėšlas, mėšlas, visiškas mėšlas. 


Antras skyrius 


Ber su Karolina jau beveik pusvalandį sėdėjo ant kietų nepa- 
togių medinių klauptus primenančių suolų Merito apygardos 
teismo rūmų vestibiulyje, prie pat pagrindinių durų. 

Gerokai pavėlavęs Skijus Nailandas atrodė kaip atgailaujan- 
tis Žmogus. 

— Atsiprašau, kad priverčiau jus laukti. Man paskambino. 

— Ar yra gerų žinių? - paklausė Karolina. 

— Deja, ne, ponia King. Orenas Starksas vis dar laisvėje, o 
aš turiu tik kelias minutes, reikia vadovauti jo paieškai. - Jis 
čiuptelėjo už mobiliojo telefono, prisegto prie diržo, lyg norė- 
damas įsitikinti, kad ryšių linija neatkirsta. Tik tada jo pilkų 
akių žvilgsnis perleido Berę pripažindamas, kad ir ji čia. - Ar 
jūs pasiruošusi? 

— Jau seniai pasiruošusi. 

— Manau, rinkodaros specialistai dirba pagal tikslesnį tvar- 
karaštį negu teisėsaugininkai, - patylėjęs pasakė Skijus. 

Taškas tavo naudai, šerifo pavaduotojau, pagalvojo Berė. 

Berės atsakymas nuskambėjo dygiai. Nors paprastai ji 
stengdavosi būti mandagi, šiandien paveikta įtampos nejučia 
gynėsi. 

— Vakar pasakiau viską, ką žinojau, - susitvardžiusi pasakė 
Berė. - Nesitikėjau, kad šį rytą mane vėl iškviesite. 

— Su jumis susitikti norėjo šerifas Dramondas. Jūsų advo- 
katas jau atvyko. 

— Tada nedelsdami eikime pas juos, - maloniai pasiūlė Ka- 
rolina. 

Berė pavydėjo motinai įgimto gebėjimo tvardytis, pačiai jo 
nepavyko išsiugdyti. Šerifo pavaduotojas Nailandas mostelė- 
jo moterims sekti įkandin. Eidama vestibiuliu Berė spėliojo, 
kodėl policininkas nevilki uniformos. Ir vakar atvyko neu- 
niformuotas, tiesa, iškvietimas skubion pagalbon jį užklupo 
penktadienio vakarą. Tačiau ir šiandien pavaduotojas vilkė- 
jo sportinę striukę, atrodė kaip pasiruošęs dalyvauti rodeo: 
džinsai, auliniai batai, balti pastandinti marškiniai. Įdomu, ar 
pats suvokia, kad primena vesterno kaubojų; trūksta tik dide- 
lės baltos skrybėlės, alavinės žvaigždės ant krūtinės ir šešių 
šovinių revolverio prie šlaunies. Tikriausiai pavaduotojas turi 
ginklą. Gal jį nusisegė įėjęs į teismo rūmus, nors veikiausiai 
kur nors slepia kaip švyturėlį, kurį vakar užkišo už išpuoselėto 
visureigio grotelių veždamas Berę rašyti pareiškimo apie tą, 
pasak jo, susišaudymą. 

Laukdama lifto Berė nustebo, kokia žema motina atrodo ša- 
lia šerifo padėjėjo. Netgi pati Berė, septintoje klasėje praaugu- 
si bendraamžius, iš kurių vos keli pasivijo ją baigiant vidurinę, 
jautėsi šalia jo maža. Nesulaukę lifto, jie nusprendė lipti laip- 
tais. Kildama Berė jautė į nugarą įsmeigtą Nailando žvilgsnį. 

Teismo rūmai pastatyti 1898 metais, tačiau gerai išsilaikę. Še- 
rifo kabineto sienos išmuštos lentelėmis, gipsines lubas juosia 
rankų darbo raižiniai. Banguotas lango stiklas irgi pabrėžė kam- 
bario stilių. Ant sienos ties rašomuoju stalu įtaisyti du derantys 
vėliavų laikikliai. Paveikslas tarp Jungtinių Valstijų ir Teksaso 
valstijos vėliavų vaizduoja, kaip Santa Ana pasiduoda Hjustonui. 

Grupelei įėjus į kambarį, du vyrai atsistojo. Vienas jų buvo 
Berės motinos vakar iškviestas advokatas, antrasis — šerifas 
Tomas Dramondas. 

Šerifas išėjo iš už stalo jų pasitikti, apkabino Karoliną per 
pečius ir pabučiavo į skruostą. 

— Visada malonu tave matyti, bet man nepatinka šio susiti- 
kimo aplinkybės. 

— Ir man, Tomai. - Karolina atsigręžė į Berę. - Regis, su 
mano dukterimi susipažinai pernai per Darbo dieną - kaimo 
klubo iškyloje. 

— Taip, panele Malon. 

— Prašau vadinti mane Bere. 

Šerifas nuoširdžiai paspaudė jai ranką. 

— Užtikrinu jus, kad šerifo nuovada skiria daug dėmesio 
jūsų bylai. Jūsų motinos agentūra labai svarbi mūsų bendruo- 
menei, ji išjudino sustingusią nekilnojamojo turto rinką. Jos 
rūpesčiai - mano rūpesčiai, ypač jei jie susiję su jūsų saugumu. 
Pažadu jums, mes sučiupsime tą tipą. 

- Ačiū. Aš tikiu jumis. 

Advokatas Karlislis Haris ar Haris Karlislis (Berė neatrinko, 
kuris vardas, kuris - pavardė) buvo maždaug šerifo vienmetis. 
Patrauklus, malonus vyriškis, nors Berė manė, kad motina jį pa- 
sirinko dėl aštraus juodų akių žvilgsnio, o ne dėl nuoširdumo. 

Vakar vakare advokatas pasirodė name prie ežero, lyg Karo- 
lina būtų pamojusi burtų lazdele. Vos motina sužinojo, kodėl 
iškviesta skubi pagalba, ir Skijus Nailandas ėmė klausinėti apie 
Berės pistoletą, Karolina mandagiai paprašė palaukti, kol ji pa- 
skambinsianti advokatui. Šerifo pavaduotojui tai nepatiko, bet 
jis sutiko, ir kol advokatas nepasirodė, Berė neištarė nė žodžio. 

Haris Karlislis žengė į priekį ir paspaudė ranką Karolinai su 
Bere. 

Pastebėjęs, kad Skijus Nailandas nekantrauja, šerifas nu- 
traukė pasisveikinimus ir pasiūlė visiems sėstis. Berė su mo- 
tina atsisėdo šalimais ant senos odinės sofos, o vyrai įsitaisė 
krėsluose puslankiu į jas. 

— Skijus man trumpai paaiškino, kas nutiko vakar name 
prie ežero, - prabilo šerifas. - Bere, aš turiu jūsų oficialaus pa- 
reiškimo kopiją. Hari, ar tu turi kopiją? 

— Turiu, - atsakė advokatas. - Ačiū. 

— Ar norėtumėt ką nors pridurti, Bere? — pasiteiravo šeri- 
fas. - Gal prisiminėte dar ką nors, kas mums padėtų ieškant 
to vyro. 

Berė papurtė galvą. 

— Aš papasakojau išsamiai. Orenas Starksas jau kelis mėne- 
sius mane persekioja. Vakar jis atvyko į namą prie ežero, pašo- 
vė Beną ir grasino nužudyti mane. 

— Jūs susipažinote su Starksu darbe, tiesa? 

— Delrėjaus rinkodaros bendrovėje Hjustone. 

— Kiek žinau, jis buvo iš jos atleistas. 

— Prieš kelis mėnesius. 

— Ar žinote kodėl? 

— Kaip nelabai tinkamas, - atsakė Berė. - Bent jau taip buvo 
kalbama. 

— Ar jūs manėte, kad jis tinkamas tokiam darbui? 

Berė atsigręžė į pavaduotoją Nailandą, uždavusį klausimą, 
ir šaltai atsakė: 

— Ne mano pareiga vertinti darbuotojus. 

— Ir vis dėlto būkite atvira, ar jums atrodė, kad Orenas 
Starksas tinka tam darbui? 

— Ne, neatrodė. 

— Kodėl? Jis blogai dirbo? 

Berė šyptelėjo. 

— Orenas dirbo ne gerai - jis buvo išskirtinis. 

— Nesuprantu, Bere, - įsiterpė šerifas. - Skijus sakė, kad jūs 
apibūdinote tą vyrą kaip keistuolį. 

— Jo asmenybė ir profesiniai gebėjimai - du skirtingi daly- 
kai, - pasakė Berė. - Rinkodarininkui darbe reikia būti kūry- 
bingam, sugebėti numatyti strategiją ir sujungti daugybę ele- 
mentų, kad matytum visumą. Dėl vienos netinkamos detalės 
sugriūva visas planas. Kai dėl kokios kampanijos Delrėjaus 
bendrovėje kildavo sunkumų, Orenas mus gelbėdavo. Jis ras- 
davo netinkamą grandį. 

— Ir vis dėlto jis buvo bendrovės bėda, - pasakė šerifas. 

- Ironiška, bet taip. Žmonės nejaukiai jaučiasi jo draugijoje. 
Ypač moterys. Aš ne pirma, sulaukusi nepageidaujamo dėmesio. 

— Ar kas nors skundėsi dėl priekabiavimo? 

Berė papurtė galvą. 

— Oficialiai ne. Orenas nieko nedarė atvirai - nelietė mo- 
terų, nerašydavo joms nepadorių žinučių ar gašlių laiškų. Jis 
per daug protingas ir suktas, kad pakliūtų į spąstus. Tačiau jis 
nuolat mėtydavo slaptas užuominas apie tariamą intymumą. — 
Kiek pagalvojusi Berė pridūrė: - O jei mėgindavai aiškintis su 
juo dėl tų pastabų, jis priversdavo manyti, kad tu netinkamai 
supratai. 

— Ar ir prie jūsų kabinėdavosi? - paklausė šerifas. 

- Taip, iš pradžių. Pamaniau, kad per daug sureikšminu 
jo žodžius ir per daug dėmesio kreipiu į jo veiksmus. Bet kai 
Starksą iš darbo išmetė, jis tapo atkaklesnis ir agresyvesnis. 
Tada ir ėmiau bijoti. Pamaniau, jei vasarą pagyvensiu mamos 
namelyje prie ežero, - čia ji mane kvietė nuo pat tos dienos, 
kai jį nusipirko, - jei kurį laiką nesimaišysiu Orenui akyse, jis 
paprasčiausiai liausis manim domėtis ir paliks ramybėje. 

— Ką turėjote galvoje sakydama, kad Starksas jus persekio- 
davo? - Šerifas palinko į priekį mygdamas Berę paaiškinti iš- 
samiau. 

— Jis man skambindavo kelis kartus per dieną. Nuolat siun- 
tinėdavo žinutes. 

— Kodėl nepasikeitėte telefono numerio? - paklausė šerifo 
pavaduotojas Nailandas. 

— Mano numerį turi labai daug žmonių: klientai, bendradar- 
biai, žmonės, kuriems reikia skubiai pasitarti su manim dėl 
svarbių reikalų. Būtų buvę labai nepatogu pasikeisti numerį. 

— Nepatogiau, negu kęsti persekiojimą? 

— Nebūtina atsakyti, Bere, - įspėjo advokatas. 

Berė, neatsakiusi į pavaduotojo klausimą, pažvelgė į šerifą. 

— Orenas nekviestas ateidavo prie mano namų. Kartais pa- 
sistatydavo automobilį priešais namą, laukdamas, kol grįšiu, 
netgi sėdėdavo verandoje. Jis pasirodydavo restoranuose, kur 
aš vakarieniaudavau, siuntinėjo puokštes su kortelėmis, jose 
užsimindavo apie mūsų romantiškus santykius, nors nieko 
panašaus nebuvo. Jis atsiųsdavo dovanėlių, kurios... 

— Kokių? 

Sutrikusi dėl nuolatinių skeptiškų šerifo pavaduotojo pas- 
tabų, Berė šiek tiek pamąstė. 

— Kartą atsiuntė man kompiuterinį žaidimą „Drakonai ir 
požemiai - burtininkai, raganiai, pilys ir labirintai. Turbūt 
žinot tokius žaidimus. 

— Mėgstate juos žaisti? 

— Aš - ne, pavaduotojau Nailandai. Bet Orenas mėgsta. Jam 
patinka visokiausi galvosūkiai. Puikiai juos sprendžia. 

— Todėl jis taip gerai rasdavo sprendimus rinkodaros ben- 
drovėje, - nutarė Nailandas. 

— Tikriausiai. 

— O ką darjis jums dovanojo? 

- Itin perkamą mano mylimiausio rašytojo knygą. Starksas 
neva kelias valandas stovėjęs eilėje, kad gautų autografą. Dar 
savo įrašytą kompaktinę plokštelę. O didžiausia dovana - si- 
dabrinė apyrankė su širdelės pavidalo pakabučiu. 

— Ar grąžinote dovanas? - pasiteiravo Nailandas. 

— Iš pradžių mėginau, bet Orenas nepriimdavo. Teko jas pa- 
silikti. 

— Kodėl? 

— Nes norėdama grąžinti, turėdavau susitikti su juo ir kal- 
bėtis. O kaip tik to stengiausi išvengti. 

— Manau, mes suprantame, kodėl buvo pavartotas žodis 
„persekioti , - įsiterpė Haris Karlislis. - Tomai? Skijau? Vyras 
nuolat įkyrėdavo Berei, o vakar jo manija išvirto į smurtą. 

Šerifas linktelėjo ir paragino: 

— Bere, prašau pasakoti toliau. 

— Aš pamiršau, ką sakiau. 

— Jūs persikraustėte į vasarnamį prie ežero. 

— Tikėjausi visiems laikams atsikratyti Oreno. Nenutuokiu, 
kaip jis sužinojo, kur mamos namas - adresas telefonų kny- 
goje nenurodytas. Bet iš kažkur ištraukė, - tyliai pasakė Berė. 
Praėjusio vakaro įvykių prisiminimai užgniaužė jai balsą. 

Motina ramiai paklausė, ar duktė norėtų atsigerti. Berė 
pPapurtė galvą, Karolina drąsindama spustelėjo dukrai ranką. 

Šerifo pavaduotojas pasimuistė krėsle, sena mediena sugirgž- 
dėjo. Jis pažvelgė į duris lyg norėtų sprukti. Berė ketino pa- 
klausti, ar ji atitraukia pavaduotoją nuo svarbesnių darbų, bet 
suvokė: taip ir yra - Nailandas vadovauja Oreno paieškai. Kuo 
greičiau pavaduotojas baigs apklausą, tuo greičiau galės pulti 
ieškoti Oreno. Berė nedelsdama pasakojo toliau: 

— Vakar Orenas atėjo į mamos namus ir mirtinai mane iš- 
gąsdino. Aš buvau vonios kambaryje, prausiausi po dušu. 
Staiga kažkas atitraukė užuolaidą ir pamačiau jį. Kaip filme 
„Psichas“. Tik jo rankoje buvo ne peilis, o į mane nukreiptas 
pistoletas. 

Šerifas atsigręžė į Karoliną. 

— Kiek suprantu, tavęs nebuvo namie. 

— Aš buvau išvykusi. Nenorėjau trukdyti, nes Berė ketino 
visą dieną dirbti su ponu Loflandu prie svarbaus projekto. 

— Po darbo tiesiai iš biuro nuvykau į svečius pas buvusius 
klientus, jie šventė įkurtuves. Liepiau Berei nelaukti manęs, 
nes nežinojau, kiek užtruksiu. Matyt, grįžau vos atvykus pa- 
vaduotojui Nailandui. Prie laukujų durų stovėjo policininkas 
ir nenorėjo manęs įleisti. Berė mėgino skambinti man ir papa- 
sakoti apie nelaimę, bet mano mobilusis buvo rankinėje, be to, 
buvau išjungusi garsą ir prieš grįždama namo nepažiūrėjau, ar 
buvo skambučių. 

Šerifas pažvelgė į Nailandą. 

— Kai ponia parvyko, judu su Bere vis dar buvote viršuje? 

— Mes išgirdome, kaip Endis ginčijasi su ponia King, tada 
nulipome žemyn, ir ponia King paskambino advokatui Kar- 
lisliui. 

— Turėjau tam teisę. 

Pavaduotojas linktelėjo pritardamas. 

— Kai tik jis atvyko, toliau kalbėjausi su panele Malon. Pir- 
miausia paklausiau, ar Starksas įsilaužė į namą, bet jis nejįsi- 
laužė. 

— Tiesa, šerife, - pritarė Berė. - Durys buvo neužrakintos. 
Mes su Benu maudėmės baseine, vakarienei kepėme pjaus- 

nius ant grotelių, todėl visą vakarą vaikščiojome į kiemą. Aš 
dar nebuvau užrakinusi durų nakčiai. Orenas paprasčiausiai 
įėjo pro laukujes duris. Bent jau aš taip manau, nes iššlubavo 
pro jas. Nuo tada, kai jis atitraukė dušo užuolaidą, iki mano 
skambučio pagalbos telefonu buvo prabėgusios vos kelios mi- 
nutės. Viskas įvyko žaibiškai. 

— Pareiškime rašėte, kad tas vyras maniakas. 

— Ji sakė, kad jis pamišėlis. 

Berė nustebusi žvilgtelėjo į Nailandą, jis tiksliai atkartojo 
jos žodžius, apibūdinančius Oreno psichinę būseną. 

— Tikrai toks. Jo akys buvo paklaikusios. „Aš privalau tave 
nužudyti, supranti? Privalau! - taškydamasis seilėmis šūka- 
vo jis. 

Karolina krūptelėjo ir tvirčiau suspaudė dukrai ranką. 

— Vos išvydusi Oreną su pistoletu, suklykiau. Jis dar labiau 
pašėlo, tildė mane ir vis kartojo: „Aš neturiu išeities. Privalau 
tai padaryti. Argi nesupranti? Jis... 

Ketvertas klausiamai žvelgė į Berę. Ieškodama tinkamų žo- 
džių, ji apžvelgė juos ir įsmeigė akis į šerifo pavaduotoją. Šis 
nė nesumirksėjo. 

— Pamišėlis, - bejėgiškai gūžtelėjusi pečiais pakartojo Berė. - 
Tai geriausias apibūdinimas. 

— Na, Starksas atėjo jūsų nužudyti, - įsiterpė advokatas. — 
Kas galėtų tikėtis iš jo protingo elgesio? 

— Žinoma, niekas. 

— Ar anksčiau teko matyti jį tokios būsenos? - paklausė še- 
rifas. 

— Kartą, kai labai supyko ant manęs, nes jį atstūmiau. Bet 
vakar jis buvo dar labiau įsiutęs. - Berė norėjo apsvarstyti at- 
sakymą, bet kai Nailandas vėl nekantriai pažvelgė į duris, ji 
skubiai pridūrė: - Tikriausiai Benas išgirdo mano klyksmą ir 
Oreno grasinimus. Jis atskubėjo iš svečių kambario. Kai Benas 
pribėgo prie vonios kambario durų, Orenas išgirdo, staigiai 


apsisuko ir iššovė. 

Berė nutilo, vėl regėdama tą baisią akimirką: kurtinantis 
šūvio garsas, Benas atbulas krinta, paklaikęs Oreno veidas, kai 
jis vėl atsigręžia. Jai šmėkštelėjo, kad visa tai netiesa, geriems 
žmonėms tokių šiurpių dalykų nenutinka. Tačiau jai nutiko. 
Ji tai patyrė. Dabar, atkurdama tą sceną ir ką tada jautė, Berė 
suprato, kad nepajėgs išreikšti savo jausmų žodžiais. 

— Aš tik galiu pasakyti, kad viskas rodėsi netikroviška, lyg 
vyktų kitoje erdvėje. Visi pojūčiai sustiprėjo. Atsimenu, tarsi 
laikas po šūvio būtų sustojęs - kaip sulėtintame filme. Staiga 
Orenas apsigręžė ir išbėgo. Tada atsitokėjau, iššokau iš vonios, 
stabtelėjau prie Beno, pažadėjau iškviesti pagalbą ir nulėkiau 
pažiūrėti, kur dingo Orenas. 

— Nebijojote, kad jis šaus į jus? 

— Berė vakar tai paaiškino Skijui. 

— Nurimk, Hari, - švelniai papriekaištavo šerifas advoka- 
tui. - Aš paklausiau, nes man smalsu. 

Haris Karlislis davė ženklą Berei kalbėti toliau. 

— Tiesą sakant, tuo metu apie tai negalvojau, nes tikriausiai 
nebūčiau bėgusi jam iš paskos. - Net nepajutau, kaip puoliau 
įkandin - nusekiau Oreną. Kai atsidūriau galerijoje, jis jau lėkė 
laiptais žemyn. Aikštelėje prarado pusiausvyrą, pargriuvo, nu- 
sirito iki apačios ir žnektelėjo ant nugaros. Jis pamatė mane 
galerijoje, pamėgino atsistoti, bet nepavykus nukreipė pisto- 
letą į mane. Tą akimirką išsigandusi, kad tuoj žūsiu, griuvau 
ant grindų ir užsiglaudžiau už tvorelės. Orenas šaudė, kol ne- 
beliko kulkų. 

Karolina griebėsi už burnos, kad nesuriktų. 

— Stebuklas, kadjis nepataikė į mane, - toliau kalbėjo Berė. — 
Kai šoviniai baigėsi, Orenas vėl pamėgino atsistoti ir pratrū- 
ko: „Aš tave užmušiu. Tu privalai mirti. Vis dar rėkdamas jis 
nusvirduliavo prie laukujų durų ir dingo. 

Šiek tiek patylėjęs Nailandas paklausė: 

— Arjis neužsitaisė pistoleto? 

— Ne. 

— Tiesiog išbėgo, prisiekęs jus užmušti? 

— Taip. 

— Ir tai patvirtina, ką Berė tau sakė vakar, - priminė advo- 
katas. 

— Taip, žinau. - Nailandas nenuleido akių nuo Berės ir ji 
matė jas supančius tamsius ratilus. - Loflandas gulėjo sužeis- 
tas. Jūs buvote viena ir beginklė. 

— Taip. 

— Starksas įžengė į vonios kambarį ir galėjo jus iš karto nu- 
šauti. Tačiau jis spruko. Jūs nubėgote iš paskos vis dar begin- 
klė. Tiesa? 

— Taip. 

— Dar neturėjote pistoleto? 

— Ne. 

— Starksas iššaudė apkabą iš patogaus kampo, iš kokio ats- 
tumo? Iš dešimties metrų? 

— Gal. Aš nežinau. 

Šerifas palinko į priekį. 

— Kur tu suki, Skijau? 

Pavaduotojas pažvelgė į viršininką. 

— Jei Starksas ketino nužudyti Berę, kartojo, kad turi tai pa- 
daryti, kad ji turi mirti ir panašiai, kodėl nenušovė jos vonio- 
je? Kodėl tik grasino, o vėliau apsigręžė ir spruko, nors galėjo 
ją nužudyti? Kur logika? 

- Žmonės elgiasi beprotiškai, - pasakė šerifas. - Gal Stark- 
sas pabūgo. O gal jį apšvietė apvaizda. Kas žino? Gal lemiamą 
akimirką jis įstengė tik grasinti, o ne iš tikrųjų žudyti. 

— Gal, - abejodamas nusileido pavaduotojas. 

— Aš galiu papasakoti tik tai, kas įvyko, pavaduotojau Nai- 
landai, - pasakė Berė, - bet negaliu paaiškinti Oreno elgesio. 
Nežinau, kodėl jis nepasinaudojo proga ir manęs nenušovė. 
Bet džiaugiuosi, kad jam nepavyko. 

— Savaime suprantama, - sumurmėjo Nailandas. 

- Pasakokite toliau, Bere, - paragino šerifas. - Kas įvyko vėliau? 

- Kai Orenas dingo iš akių, nubėgau į miegamąjį ir laidiniu 
telefonu surinkau skubios pagalbos numerį. Aš negirdėjau va- 

riklio ūžesio, todėl nebuvau įsitikinusi, kad Orenas išbėgo iš 
namo. Bijodama, kad jis grįš, išsiėmiau iš stalčiaus pistoletą. 
Buvau jį ten padėjusi tą dieną, kai atvažiavau prie ežero. 

— Tomai, netgi išvykusi iš Hjustono Berė bijojo to vyro, — 
įsiterpė advokatas. - Ji nusipirko pistoletą savigynai. Ginklas 
registruotas Berės vardu, ji turi leidimą. 

— Tikiu tavim, Hari, - nekantriai atsidusęs pasakė šerifas. - 
Mano žmona irgi laiko dvidešimt antro kalibro pistoletą spin- 
telės stalčiuke, ištraukia ir paslepia jį tik tada, kai pas mus lan- 
kosi anūkai. - Jis vėl atsigręžė į Berę. 

— Daugiau nėra ko pasakoti, - patikino ši. - Buvau miega- 
majame prie Beno, kol atvyko medikai. 

Šerifas atsidūsėjo. 

— Mes laimingi, kad tu šiandien su mumis. 

Karolina tylėdama linktelėjo. 

— Kokios naujausios žinios apie Beno Loflando būklę? - pa- 
klausė šerifas. 

— Geros, - pranešė Nailandas. - Atsigauna po operacijos. 
Prie jo budi žmona. 

Berė suprato, kad paskutinis sakinys skirtas jai sutrikdyti. 
Ji smerkiamai pažvelgė į pavaduotoją, bet šis kalbėjosi su še- 
rifu ir įją nežiūrėjo. 

— Starkso mums padeda ieškoti ir Hjustono policijos skyrius 
su Hariso apygardos šerifo nuovada. 

— Turite arešto orderį? 

— Taip, čia. - Nailandas patapšnojo per marškinių kišenę. — 
Eidamas čia pasiėmiau jį iš apygardos prokuratūros. - Jis pa- 
žvelgė į Berę. - Todėl pavėlavau. 

— Ar Starksas buvo kada nors sulaikytas? 

Nailandas vėl pažvelgė į šerifą ir papurtė galvą. 

— Jokių bylų prieš jį. Visiškai švarus, netgi baudos už auto- 
mobilio stovėjimą neleistinoje vietoje negavęs. Starkso nėra 
namie, bet jo vardu registruotas automobilis stovi garaže. 

- Jis galėjo išsinuomoti automobilį, - pasakė Berė. 

— Niekur neužregistruota. 


— Tada pavogti, - spėjo ji. - Arba pasiskolinti. O gal atva- 
žiavo riedučiais. Nežinau, kaip jis pakliuvo prie ežero. Jis per 
daug gudrus, kad ketindamas mane nužudyti važiuotų savo 
automobiliu. 

— Pavaduotojau Nailandai, - įsiterpė Karolina. - Mes jaus- 
tumės drąsiau, jei jūs papasakotumėt, ką darote, kad suimtu- 
mėt Starksą. 

Nailandas nukreipė skvarbų žvilgsnį į Karoliną. 

— Gerai, ponia. Kol vakar apklausiau panelę Malon, kiti parei- 
gūnai pranešė apie įvykį aplinkinių apygardų šerifams. Tačiau 
vien Merito apygardos teritorija - devyni šimtai kvadratinių my- 
lių, dideli negyvenami plotai. Mūsų skyriuje dvylika darbuotojų, 
tarp jų teismo antstolis, kalėjimo prižiūrėtojas ir pensininkas 
mokytojas, kuris tris dienas per savaitę tvarko dokumentus. 

— Nailandas teisus, - pridūrė šerifas. - O aplinkinės apygar- 
dos panašaus dydžio ir turi dar mažiau darbuotojų. 

— Norime pasakyti, kad šiame valstijos krašte daug gerų 
slėptuvių ir mažai teisėsaugos pareigūnų. 

Berė buvo įsitikinusi, kad motina neketino abejoti šerifo 
pavaduotojo Nailando įgūdžiais, tačiau Nailandas, matyt, jau- 
trus kritikai. Ji nutraukė trumpą tylą. 

— Aš beveik tikra, kad risdamasis laiptais Orenas susižeidė. 
Išeidamas jis raišavo viena koja. 

— Jūs tikriausiai pasiteiravote aplinkinėse medicinos įstai- 
gose. - Šerifas Dramondas laukė, kad pavaduotojas tai patvir- 
tintų. 

— Taip, dar vakar, o dabar tikriname platesniu spinduliu. 

— Pranešėte valstijos policijos skyriui? 

— Vakar pasiunčiau elektroninius laiškus valstijos policijos 
skyriui, Teksaso reindžeriams, savivaldos policijos nuova- 
doms. Aš pateikiau Starkso aprašymą, bet mes nežinome, ko- 
kią transporto priemonę jis vairuoja. 

— Gaila, - įsiterpė Berė, - kad nepasekiau Oreno, kai jis išėjo 
iš namo. Tačiau tuo metu baiminausi dėl Beno, ar jis gyvas, 
todėl pirmiausia skubėjau iškviesti pagalbą. 

— Suprantama, - pritarė šerifas. 

Nailandas atsigręžė į Berę. 

— Ar turite jo nuotrauką? 

— Oreno? Ne. 

— Darydami kratą jo namuose neradome jokių nuotraukų. 

— Nėvienos? Ar nemanote, kad tai keista? - Karolina atrodė 
nustebusi. 

— Visa ši istorija keista, - vos girdimai atsakė šerifo pava- 
duotojas. - Paprašysiu Hjustono policijos skyriaus pasidomėti 
Delrėjaus rinkodaros bendrovėje, gal ras Starkso nuotrauką 
darbuotojų bylose. Tada ją išsiuntinėtume. - Nailandas atsi- 
stojo. - Šerife, jūs žinote, kaip susisiekti su manim. 

— Noriu nuolat gauti žinių, Skijau. Skambink man tiesiai į 
mobilųjį. 

— Klausau. - Nailandas atsisveikino su advokatu ir nukėlė 
įsivaizduojamą skrybėlę prieš Berę ir jos motiną. - Iki pasima- 
tymo, ponios. 

Vos Nailandas išėjo pro duris, šerifas Dramondas tarė: 

— Skijus galėtų elgtis mandagiau, tačiau galima suprasti pa- 
reigūną, vadovaujantį žmogaus paieškai. Jo išsilavinimas... 

Tylus pyptelėjimas pertraukė šerifo kalbą. 

- Atsiprašau, Tomai. - Karolina išsiėmė iš rankinės mobi- 
lųjį telefoną ir, pažvelgusi į ekranėlį, pašoko. - Aš laukiau šio 
skambučio. Turiu atsiliepti. - Netarusi daugiau nė žodžio, ji 
išėjo iš kabineto. 

Berė, nustebusi dėl netikėto motinos šiurkštumo, žvelgė jai 
įkandin. 

— Tikriausiai labai svarbu, - nusprendė šerifas. 

— Tikriausiai, - pritarė Berė. 


Trečias skyrius 


Daizas keikė savo mobiliojo telefono klaviatūrą: kas turi to- 
kius mažus pirštus, kad sugebėtų ja rašyti. 

— Prakeikti išradėjai, - murmėjo jis. 

Žinoma, sektųsi geriau, jei kartu nevairuotų išsinuomoto 
automobilio ir nenorėtų prisidegti cigaretės. Galop Dodžas 
liovėsi taikęs ant reikiamo klavišo ir pasiuntė žinutę su kelio- 
mis klaidomis. Svarbiausia, kad Karolina žinotų - jis jau va- 
žiuoja į Meritą. Dodžas vis dar netikėjo, kad po trisdešimties 
metų Karolina jį susirado. Ji skambino maldaudama pagalbos. 
Berei, ne sau. „Ne sau prašau padėti, Dodžai , - tikino ji. Tai 
gerai, atsakė jis, nes jei Karolina pagalbos būtų prašiusi sau, 
būtų išjungęs telefoną. Tikrai taip būtų padaręs. Galbūt. 

Tačiau Karolina gudri, kad taip elgtųsi, todėl paskambino 
jam dėl dukters. Dodžas pasielgtų niekšiškai nenuvažiavęs ir 
neišsiaiškinęs, kas ten atsitiko. 

Derekas su Džule manė taip pat ir jam pritarė. Jie atkakliai 
siūlėsi nuvežti Dodžą į oro uostą, be kalbų įgrūdo jį į savo au- 
tomobilį, padėjo nusipirkti bilietą ir palydėjo iki registracijos 
stalo įtardami, kad jis pasiduos nenorui vykti. 

Per visą skrydį Dodžas įtikinėjo save, kad Hjustono oro uos- 
te jis gali apsigręžti ir vėl grįžti į Džordžiją arba kelioms die- 
noms nuvykti kur nors kitur. Pavyzdžiui, į Meksiką, kur tekila 
ir rudakės gražuolės. Ar į kokią Karibų salą. Yra iš ko rinktis. 
Visur merginos vien bikiniais su juostele, siūlančios spalvotus 

kokteilius. Taigi smėlis, banglentės ir galimybė papildyti de- 
galų atsargas vilioja. Tačiau vos nutūpęs tarptautiniame oro 
uoste, dar lėktuvui nepririedėjus prie laipinimo rankovės, Do- 
džas jau skambino Karolinai. Karolina vos atgavo kvapą. Iš pa- 
lengvėjimo? Ji pasakė dabar negalinti kalbėti, bet parašysian- 
ti, kur jie susitiksią. Atsiųstoje žinutėje ji prašė pranešti, kai 
Dodžas išsinuomos automobilį ir leisis pas ją. Jis padarė kaip 
lieptas ir dabar buvo už pusantros valandos kelio nuo jos. 

Ši mintis vertė jaudintis, ir Dodžas tūžo ant savęs. Jis iš 
karto pareikš Karolinai neketinąs veltis į jokią košę, dėl ku- 
rios jis nekaltas. Tik išklausys ją, jei galės, patars, ir išvyks. 
Tačiau jei tik suvoks, kad Karolina - vilkas ėriuko kailyje, pa- 
siųs ją po velnių, kur ji ir taip sukiojasi, nes pati to norėjo. 
Argi ne tiesa? 

Reikėjo pasakyti tai vakar, vos tik Karolina prisistatė. Rei- 
kėjo padėti ragelį, surūkyti cigaretę, verstis ant kito šono ir 
užknarkti. Tačiau jis atsikėlė, nusiprausė po dušu, apsirengė, 
netgi susikrovė lagaminą, jei kartais netektų proto ir paklau- 
sytų Karolinos maldavimo. 

Laukdamas, kol išauš, kad užsuktų pas Dereką, ir vildama- 
sis, kad šis neišleis atostogų, Dodžas sėdėjo savo aptriušusia- 
me kambaryje ant niūrios dvigulės lovos, spoksojo į vienišą 
tamsą ir mąstė, ar tik jam neprisisapnavo. Nes Karolinos buvo 
nesapnavęs jau gal kokias tris, keturias naktis. 


Dodžas niekada nebuvo lankęsis Merite, gal net nebuvo girdė- 
jęs tokio pavadinimo. Jis leidosi nacionaliniu greitkeliu į Hjus- 
toną, vėliau keturių juostų greitkeliu su skiriamąja juosta pa- 
važiavo apie septyniasdešimt mylių, tada įsuko į dviejų juostų 
kelią, nelyginant tiesi siaura strėlė skrodžiantį pušyną. 

Gražus miškas, tokio niekas nesieja su Teksasu, nes įsivaiz- 
duoja gubojų prižėlusias dykumas ir naftos gręžinius bekraš- 
čiame danguje. Tiesa, rytų Teksase dauguma naftos ir dujų 
gręžinių slepiasi tankiuose miškuose. Šioje valstijos dalyje 
dangus atrodo mažesnis ir artimesnis. 

Likus dvidešimčiai mylių iki Merito pasirodė skydai, rekla- 
muojantys žuvų jauko parduotuves, iškamšų darymo paslau- 
gas, viešas prieplaukas, vasarvietes prie ežerų, nuomojamus 
namelius, kelioninių automobilių poilsiavietes. Likus myliai 
iki miesto, Dodžas pamatė rausvos ir baltos spalvos „Meibelės 
arbatinės iškabą ir širdis vos neiššoko iš krūtinės. 

„Meibelės arbatinėje“. Kairėje pusėje, vos pravažiavus miesto 
ženklą. Puse trijų. Šitokią žinutę atsiuntė Karolina. 

Dodžas pažvelgė į laikrodį prietaisų skydelyje. Vos suspės 
laiku. Jis vylėsi atvažiuoti anksčiau, lauktų Karolinos arbati- 
nėje ir pirmas ją pamatytų. 

Per trisdešimt metų ji veikiausiai labai pasikeitė. Įdomu, 
kaip Karolina išlaikė laiko išmėginimą. Gal pražilo, susiraukš- 
lėjo, sudribo, nutuko? Jei taip, jis atrodytų visiškai neblogai. 

Tačiau Dodžas baiminosi, kad Karolina iškart perpras, kaip 
jis gyveno tuos tris dešimtmečius. Žalingi įpročiai, sunkus gy- 
venimas ir visiškas nesirūpinimas sveikata veide įrėžė gilias 
raukšles. Per vėlu dėl to jaudintis, pamanė jis, žalos neatitai- 
sysi, jis jau atvyko. 

„Meibelės arbatinėje ant langų kabojo nėrinių užuolaidos, 
abipus durų baltuose mediniuose loveliuose žydėjo rausvi sna- 
pučiai. Įdomu, kuris iš trijų aikštelėje stovinčių automobilių 
Karolinos? Dodžas džiaugėsi, kad oro uoste nusišveitė batus. 
Gal dar reikėjo apsikirpti ir nusiskusti, bet tada pusę trijų ne- 
būtų spėjęs atvykti. 

Jis norėtų surūkyti ir cigaretę. Vienas dūmas užlaikytų dar 
kelias sekundes. Bet... 

Dodžas stumtelėjo duris ir žengė į vidų. Virš durų tilindžiuo- 
damas varpelis pranešė, kad jis įėjo. Šaižus garsas nuskambėjo 
kaip Big Beno varpas. Salėje apsėsti tik trys nedideli staliukai. 
Prie vieno jų sėdėjo Karolina. Pamačius ją, užgrūdinta Dodžo 
širdis suvirpėjo. Viešpatėliau, ji nuostabi. Tokia pat kvapą gniau- 
žianti gražuolė kaip tada, kai Dodžas paskutinį kartą ją matė. 

Eidamas prie jos Dodžas, vienintelis vyriškis arbatinėje, 
jautėsi it koks gauruotas nerangus mamutas. 

Jam priartėjus Karolina atsistojo ir ištiesė dešinę ranką. 
Taigi į vieną klausimą atsakymas gautas: jie neapsikabins net- 
gi kaip seni ilgai nesimatę bičiuliai. 

— Ačiū, kad atvykai, Dodžai. 

Nors vakar telefonu Dodžas ne iš karto pažino Karoliną, 
tikriausiai todėl, kad visiškai nesitikėjo išgirsti jos balso, per 
tuos metus ji visiškai nepasikeitė. Tik dabar jos balsas virpėjo, 
tikriausiai ir Karolina nervinasi susitikusi su Dodžu. 

— Bijojau, kad neatvažiuosi, - pasakė Karolina. 

— O ašjau nusiraminau. 

Tvirtai spustelėjusi Dodžui ranką, Karolina ištraukė plašta- 
ką ir atsisėdo. Dodžas įsitaisė priešais. Jie ilgai tylėdami žiū- 
rėjo vienas į kitą. 

Karolinos plaukai jau šviesesni. Gal pasidažo, slėpdama ži- 
las sruogeles. Bet jam patinka - jie vis dar tos sodrios cinamo- 
no spalvos, tokios daugiau jis niekur nematė. Chereso spalvos 
akys. Kartą, kai Dodžą užplūdo poetiška nuotaika, - bent jau 
pačiam atrodė, kad jį aplankė mūza, - ir jis šitaip apibūdino jos 
plaukus ir akis, Karolina nusijuokė: „Cinamonas ir cheresas? 
Turbūt perskaitei apie tai kulinarijos knygoje. O jis atsakė: 
„Galbūt, nes taip ir norisi tave suvalgyti. 

Tikriausiai jis vis dar delnais apimtų Karolinos liemenį. Sti- 
prus vėjas ją nupūstų it plunksnelę. Atidžiau pažiūrėjęs Do- 
džas pamatė kelias raukšleles prie akių kampučių, skruostai 
šiek tiek įdubę, bet veido oda nepriekaištinga ir vis dar švelni. 
Žvelgiant į ją Dodžui suspaudė širdį. Jis suvokė, kad ši ilgai 
trunkanti apžiūra Karolinai taip pat skausminga. Jam skaudu, 
nes nepajėgia perprasti, kaip ji visą šį laiką gyveno, ojai Dodžo 
veidas kaip ant delno - visas sugriuvęs jo gyvenimas. 

— Kaip atvažiavai automobiliu? - kostelėjusi paklausė Ka- 
rolina. 

— Puikiai. 

— Kaip eismas? 

— Neblogas. 

— Lengvai radai kelią pagal mano nurodymus? 

— Kaip matai - atsiradau. - Dodžas pamėgino nusišypsoti, 
bet lūpos neklausė. 

— Sveiki atvykę pas Meibelę. Ką galėčiau jums pasiūlyti? 

Dodžas nesuvokė, kad priėjo padavėja. Bejėgis, jis pažvelgė 
į Karoliną prašydamas pagalbos. 

— Man prašau Darjeeling, - pasakė ji. 

Dodžas visiškai nenutuokė, kas tai. Prisivertęs prabilti pa- 
klausė, ar arbatinė turi paprasčiausios kokakolos, ir gavęs tei- 
giamą atsakymą užsisakė. 

— Ką valgysite? Mūsų sklindžiai su abrikosais verti kiekvie- 
nos kalorijos. 

— Man nieko, - atsisakė Karolina. 

— Ir man nieko, ačiū. 

Padavėja nuėjo atnešti gėrimų. Dodžas nei tada pastebėjo, 
nei vėliau prisiminė, kokia buvo padavėja - jauna, sena, aukš- 
ta, liekna, stora, ar ji nusivylė, kad jie nepageidavo paragauti 
jos siūlomų sklindžių su abrikosais, ar nė nemirktelėjo trokš- 
dama greičiau baigti pamainą ir eiti namo. Viskas atrodė suka- 
si lyg beorėje erdvėje. 

Pajutusi jo nuotaiką, Karolina tarė: 

— Pasirinkau šią vietą, nes niekada nesu čia buvusi. Šiame 
mieste pažįstu daug žmonių, mes draugiška bendruomenė. 
Pamaniau, pirmam mūsų susitikimui niekas neturėtų truk- 
dyti. 

Dodžas norėjo paklausti, kodėl jis negalėjo atvažiuoti į Ka- 
rolinos namus, bet jau žinojo atsakymą: Karolina norėjo susi- 
tikti viešoje vietoje, kad išvengtų galimos scenos. 

— Čia gerai. Tik labai... - Dodžas apsižvalgė, - puošnu. 

Karolina nusišypsojo, ir Dodžas šiek tiek atsipalaidavo. 

— Nenumanau, nuo ko pradėti, - pasiskundė Karolina. - Vi- 
sai nežinau, kaip tu gyveni Atlantoje. 

— O ką nori sužinoti? 

— Kodėl gyveni ten? 

— Ten man baigėsi degalai. Pagalvojau, kad tas miestas tinka 
kaip bet kuris kitas. 

— Dirbi policijoje? 

— Dirbau Faltono apygardos šerifo nuovadoje. Jie iš karto 
mane priėmė - tyrėju. Geras darbas, daug premijų. Atpyliau 
dvidešimt penkerius metus. Bet miestas augo, darėsi reikš- 
mingesnis. Nuovadoje atsirado vis daugiau suvaržymų. Man 
įkyrėjo visos taisyklės ir apribojimai. Kartą, ištyręs bylą, turė- 
jau liudyti teisme. Ten susipažinau su advokatu Dereku Miče- 
liu. Jis mane apklausė. Mudu buvome priešininkai, bet patiko- 
me vienas kitam. Derekas pakvietė dirbti tyrėju jo kontoroje. 

— Joje mažiau suvaržymų? 

Dodžas gūžtelėjo pečiais. 

— Kol kas man ten patinka. 

— Labai malonu, kad ponas Mičelis tau iš karto leido išvykti. 

— Jis geras viršininkas. 

Karolina sukeitė kojas po stalu ir nudūrusi akis pasitaisė 
ant kelių servetėlę. 

— Ar turi šeimą? 

— Ne. 

Karolina pakėlė galvą ir pažvelgė į jį. 

— Niekada nebuvai vedęs? 

— O, kad taip būtų! - šiurkščiai nusikvatojo jis. 

Karolina vos atsispyrė smalsumui jo nepaklaususi apie da- 
bartinę šeiminę padėtį, bet susilaikė. Išmintinga, pamanė jis. 

— Tu iki vakar nežinojai, kad aš našlė? - paklausė Karolina. 

— Nebuvau girdėjęs. 

— Aš vis dar verčiuosi nekilnojamuoju turtu. Žinojai? 

— Spėjau. 

— Maniau, galbūt tu... Noriu pasakyti, kadangi esi tyrėjas, 
tai tikriausiai... 

— Sekiau tave visus šiuos metus? 

— Atvirai pasakius, taip. 

— Atvirai pasakius, domėjausi. Kurį laiką. Vėliau... lioviausi. 

— Pasidarė nebeįdomu? 

— Netekau vilties. 


Dodžas netgi sau pačiam atrodė apgailėtinas. 

— Tikriausiai čia negalima rūkyti, - sumurmėjo jis. 

Karolina net loštelėjo. 

— Tu rūkai? 

Jis nusijuokė. 

— Ne, nerūkau, tik įtraukiu. Rūkymas - per ilgas procesas, 
kad nikotinas pakliūtų į mano kraują. 

— Kada pradėjai? 

— Prieš trisdešimt metų. 

Žinoma, Karolina suprato, kokia svarbi ta data. Ji pažvelgė 
jam į akis ir tarė: 

— Turėtum mesti. 

— Kodėl? 

Kai padavėja atnešė arbatinuką ir kokakolą nedideliame 
buteliuke, grakščią stiklinę su ledukais ant porcelianinės lėkš- 
tutės ir popierinės servetėlės, jie vis dar žvelgė vienas į kitą. 
Ar tame Teksaso Merite nėra kokakolos skardinėse? Dodžas 
nieko nelietė bijodamas sudaužyti. 

Karolina padėkojo padavėjai, įsidėjo cukraus ir įsipylė ga- 
ruojančios arbatos į mažutėlį puodelį su rusvom gėlytėm. 

— Dar per silpna, nepalaukiau, kad pritrauktų. 

Gerai, gal jau užteks tų nesąmonių? 

— Tai ar pagaliau pasakysi, kas atsitiko? 

Karolina padėjo šaukštelį ant lėkštutės, šis tarkštelėjo į puo- 
delį, lyg ranka būtų suvirpėjusi, ir pažvelgė į Dodžą. 

— Vakar mano namuose kažkas šovė į vyrą ir jį sunkiai sužei- 
dė. Berė buvo ten. 

Dodžas pasirėmė ant alkūnės ir delnu suėmė smakrą. Karo- 
lina kalbėjo penkiolika minučių nutildama tik sakiniui pabrėž- 
ti ar mintims sutelkti. Jis klausėsi nepertraukdamas, mielai 
sėdėtų ir klausytųsi, kol neatlaikiusi širdis liautųsi plakusi. 

Tačiau galiausiai Karolina nutilo ir giliai įkvėpė. 

— Vidurdienį buvome trumpam susitikusios su šerifu, - pa- 
sakė ji. - Tomu Dramondu. Malonus žmogus, mes geri pažįsta- 
mi. Dramondas eina tas pareigas nuo neatmenamų laikų. Berė 
pasakojo jam apie praėjusios nakties įvykius, bet aš manau, 

kad šis susitikimas - labiau mandagumo duoklė man. Tomo 
pareigos - administravimas. Jis tikisi, kad nusikaltimą ištirs 
jo pavaduotojas Nailandas. 

— Ar susitikime dalyvavo advokatas? 

— Taip, ir vakar, ir šiandien. 

— Gerai. 

— Mums nelabai reikia advokato. Berė - ne įtariamoji. Ji pa- 
kartojo Dramondui visiškai tą pat, ką per pirminę apklausą 
sakė pavaduotojui Nailandui. 

— Ar policija tiki Bere? 

— O kodėl turėtų netikėti? - Karolina nustėro. 

— Ar tiki? 

— Atrodo, taip. 

Dodžas neatsakęs vėl paklausė: 

— Ir kaip reikalai klostosi? 

— Oficialiai teigiama, kad policija ieško Oreno Starkso ap- 
klausti, tačiau šerifo pavaduotojas Nailandas turi arešto orde- 
rį. Kai Nailandas leido, aš pasamdžiau valytojus, kad sutvar- 
kytų namą. Jie ten darbuojasi. Noriu, kad Berė pamatytų tuos 
kambarius tik išvalytus. Po susitikimo teismo rūmuose mudvi 
papietavome kaimo klube, tada užvežiau ją į ligoninę. Berė no- 
rėjo aplankyti draugą, o aš atvažiavau susitikti su tavim. 

Karolina pirmą kartą gurkštelėjo atvėsusios arbatos. Do- 
džas stebėjo grakščias jos rankas, liečiančias puodelį ir lėkštu- 
tę. Pirštai beveik persišviečia - kaip porcelianas. 

— Kol kas tiek. 

— Ar Berė žino, kad aš čia? - kelias sekundes patylėjęs pa- 
klausė Dodžas. 

Karolina papurtė galvą. Tarp jų kybojo daug neištartų klau- 
simų. Kol kas verčiau jų nejudinti. 

— O kaip pavaduotojas Nailandas? Pajėgia atskirti galvą nuo 
užpakalio? 

— Tavo žodynas vis dar spalvingas. - Karolina šyptelėjo. 

— Paduok mane į teismą, - pasiūlė Dodžas ir Karolina nusi- 
juokė. Jo ausims tai pasirodė gražiausia muzika. 

Tada Karolina vėl surimtėjo ir suraukė kaktą, rūpestingai 
apmąstydama atsakymą. Dodžas prisiminė šį įprotį, tik raukš- 
lelės gilesnės. 

— Tomas gražiai kalba apie Nailandą ir tikrai juo pasitiki. 

— O kaip kitaip? Juk Nailandas jo pavaduotojas. 

— Kiek mačiau, jis man pasirodė nuovokus. 

— Koks jis? 

— Turi galvoj charakteristiką? Rimtas, dalykiškas, pastabus, 
mažakalbis. Kartais šiurkštokas. 

— Pažįstu daug tvarkingų ir taisyklių besilaikančių polici- 
ninkų, kurie neištyrė nė vienos bylos, - suniurnėjo Dodžas. — 
Taigi grįžkime prie mano klausimo. 

— Dodžai, aš nežinau, kokia jo patirtis, - irzlokai atkirto Ka- 
rolina. - Gal ir dėl to tau paskambinau. 

Įdomu, dėl ko dar, toptelėjo Dodžui, bet nusprendė paklaus- 
ti vėliau. Jei tas „vėliau“ bus. Jis vis dar labai abejojo. Kol kas 
viskas atrodo kaip muilo burbulas: kulka, daug kraujo ir jokio 
žemės drebėjimo, stichinės nelaimės, kurios jis tikėjosi vakar 
kraudamasis lagaminą. 

— O ką žinai apie tą iškrypėlį Starksą? - paklausė jis. 

— Tik tai, ką man pasakojo Berė. 

— Karolina, man reikės kur kas daugiau. Noriu žinoti, ką ji 
nutylėjo ar net ko pati nežino. 

— Taip ir maniau. Galiu pasakyti, kas tas Starksas jau kelis 
mėnesius persekioja Berę. Ji buvo visiškai suglumusi, todėl 
pasiūliau, kad vasarą išvyktų iš Hjustono. Berė sutiko, nors jai 
nelengva. 

— Kodėl nelengva? 

- Ji labai atkakli ir uoli. Netgi gyvendama mano name prie 
ežero labai daug dirba, bet tai ne tas pat, kaip sėdėti biure. 
Žinau, nes pati esu taip dirbusi. Kai esi toli nuo darbovietės, 
nuolat kyla įvairių sunkumų. Berė man nedaug pasakoja apie 
savo rūpesčius, bet suprantu, kai ji sunerimusi ar... 

— Jūs artimos? 

— Labai, Dodžai, - nuoširdžiai atsakė Karolina. - Labai. 

Dodžas pajuto dūrį į širdį sužinojęs, kad motina su dukra 
tokios svarbios ir reikalingos viena kitai, o jis - tuščia vieta. 
Tačiau jis nieko nedarė, kad taptų svarbus, tiesa? Buvo prie- 
žasčių, kodėl jis pasitraukė iš jų gyvenimo. 

Kaltė - kirminas, kuris, jei tik leisi, sugrauš tave gyvą. Taigi 
Dodžas išmetė naikinančias mintis iš galvos ir susitelkė į Ka- 
rolinos pasakojimą apie nepažįstamą dukterį. 

— Jei Orenas Starksas nebūtų pavertęs Berės gyvenimo pra- 
garu, ji niekada - netgi laikinai - nebūtų persikėlusi į Meritą, 
dirbtų Hjustone, Delrėjaus bendrovėje. Jai patinka ta bendro- 
vė, jaudinasi dėl jos. Pernai Berė vylėsi, kad jos pareigas pa- 
aukštins, tačiau kitas kolega gavo tą vietą ir ji sugniužo. Vis 
dėlto Berė pasinaudojo pralaimėjimu kaip akstinu tobulėti, 
kad kitą kartą jai būtų patikėtos svarbesnės pareigos. Karjera 
Delrėjaus bendrovėje - svarbus Berės gyvenimo uždavinys. - 
Karolinos veidas dar labiau apniuko. - Ji niekada nebūtų su- 
tikusi bėgti, jei būtų radusi kitą išeitį. Tai rodo, kaip ji bijo to 
vyro. Dodžai, tu pavadinai Oreną Starksą iškrypėliu, baimi- 
nuosi, kad jis dar blogesnis, ir Berė taip mano. Praėjusi naktis 
tai puikiai įrodė. 

— Taigi. Pakalbėkime apie praėjusią naktį. 

Įveikęs baimę ką nors sudaužyti, Dodžas pastūmė stiklinę 
su tirpstančiu ledu ir atsigėrė kokakolos tiesiai iš butelio. 

— Ką pasakytum apie Beną Loflandą? 

— Jis nemirs. 

— Ne to klausiau. 

Karolina žaidė šaukšteliu, vengdama jo žvilgsnio. 

— Juodu su Bere draugai. 

— Jis vedęs. 

— Berė teigia, kad laimingai. - Karolina pakėlė akis, bet Do- 
džas tylėjo. - Dodžai, aš tikiu dukra. Ji niekada nemeluoja. 
Sako, kad jų santykiai tik draugiški. 

Dodžas nenuleisdamas akių vėl gurkštelėjo kokakolos. 

— Gerai. Vadinasi, vyriškis, kuris buvo aptiktas sužeistas 
vien apatinėmis kelnaitėmis, pasveikęs ilgai ir laimingai gy- 

vens su supratinga žmona. Tas malonus tavo geras pažįsta- 
mas, patyręs veteranas šerifas Tomas drauge su patikimu kie- 
tu pavaduotoju suims blogiuką ir uždarys jį už grotų. Berė grįš 
į Hjustono rinkodaros bendrovę. Viskas puiku, gyvenimas eis 
toliau. - Dodžas palinko. - Kodėl pakvietei mane? Atskleisk ką 
nors baisaus arba aš grįžtu į Atlantą. 

— O kas gali būti baisiau negu pavojus, gresiantis Berės gy- 
vybei? 

— Kaip tik tai ir bandau iš tavęs ištraukti, - įsitempęs su- 
kuždėjo Dodžas. - Negalima rimtai žiūrėti į grasinimus, jei tas 
pakvaišėlis taškydamasis seilėmis deklamuoja eiles. Taigi arba 
klok, ko dar nepasakei, arba aš traukiuosi. 

Karolina sužaibavo akimis. 

— Tu vis dar toks pat kietakaktis, tiesa? 

— Aha! Ir vis dar noriu tave iškrušti kaip pirmą kartą išvydęs. 


Hotvirtas skyrius 


Hjustonas, Teksasas, 1978 


Daažas pastatė ant prekystalio du puodelius kapučino, už- 
dengtus plastikiniais dangteliais. Kasininkė nusišypsojo. 

— Čia viskas? 

— Tai gal atiduosi už dyką šitas spurgas? - Jis mostelėjo 
į plastikinę dėžę, kuri rytą buvo pilna šviežių kepinių, o šią 
nakties valandą joje buvo likusi tik viena apibarstyta cukraus 
pudra, o kita - su šokoladiniu glaistu. - Vis tiek neparduosi. 
Matai - jau apdžiūvusios, glaistas sutrūkinėjęs. 

— Aną kartą, kai daviau tau nemokamai - prisimeni, eskimo 
ledų, turėjau rimtų bėdų su šefu. 

— Nagi, Dorise, - įkalbinėjo Dodžas. — Šefo nėra. - Jis mirk- 
telėjo. - O aš tavęs neišduosiu. 

— Jis arabas, - pusbalsiu ištarė pardavėja. - Palaikys tai va- 
gyste ir nupjaus man ranką ar dar ką nors. 

— Nagi, gražuole, pasaldyk gyvenimą, gerai? 

— Užsičiaupk, - mergina pažvelgė į apsaugos kamerą. - Bent 
jau apsimesk, kad moki. 

— Tu nuostabiai gera, Dorise. 

— O tu melagis. Nepamiršau, kad žadėjai nusivesti mane į 
šokius. 


wo ono 


— Lankau šokių pamokas. 

— Taip ir patikėsiu. 

Akies kampučiu Dodžas dirstelėjo pro langą į sumirksėju- 
sius patrulinio automobilio švyturėlius. 

— Turiu eiti. Nekišk spurgų į maišelį, tiesiog uždėk ant ka- 
vos dangtelių. 

Pardavėja padarė ką liepiama, ir Dodžas pasuko prie durų 
su spurgomis ir kava. 

— Aš vis tiek laukiu pasimatymo! - šūktelėjo Dorisė. 

Dodžo porininkas neišjungė variklio. Jis ištiesė ranką ir ati- 
darė keleivio dureles. 

— Kvietimas. 

Dodžas nuėmė spurgas nuo dangtelių ir padėjo ant skydelio. 

— Tau su cukraus pudra, man - su šokoladu. 

— Tu ir praėjusį kartą valgei su šokoladu. 

— Paduok mane į teismą. - Dodžas įdėjo puodelį į laikiklį ir 
prisisegė saugos diržą. - Aš vagiu iš arabo, todėl kada nors tu- 
rėsiu ištesėti pažadą ir nusivesti Dorisę į šokius. Tai kur vyks- 
tame? - paklausė jis ir užspaudė plastikinį dangtelį, kad pori- 
ninkas gerti kavą galėtų vairuodamas. 

Gonsalesas staigiai išsuko iš aikštelės ir įjungė švyturėlius. 

— Buitinis konfliktas. 

— Velniava! - Dodžas, kaip dauguma policininkų, nemėgo 
kištis į šeimos kivirčus, nes smurtautojai dažniausiai nukrei- 
pia įniršį į įstatymo sergėtojus ir šie netgi žūsta. Jis atsikando 
spurgos su šokoladu. 

— Kas skambino? 

— Nukentėjusioji. 

— Gerai. Vadinasi, ji dar neužmušta. 

— Dar ne, - niūriai atkirto Gonsalesas. 

Gonsalesas labiau panėšėjo į anglų kilmės palikuonį negu 
Dodžas. Kai juodu tapo porininkais, Dodžas pasmalsavo, ko- 
dėl šio pavardė ispaniška. Gonsalesas gūžtelėjo pečiais ir atsa- 
kė: „Nežinau, tikriausiai turime užslėptų ispanų ar meksikie- 
čių genų. 

— Ar skambintoja prisistatė? - paklausė Dodžas. 

— Ne, padėjo ragelį vos pasakiusi adresą. Kai operatorė vėl 
paskambino, niekas neatsiliepė. Namas nuomojamas. 

Gonsalesas buvo geras porininkas - patikimas, mėgo pa- 
juokauti, bet žinojo, kada liautis ir griebtis darbo. Kaip ir da- 
bar, važiuojant tą trumpą kelią nuo parduotuvės iki tvarkingo 
namo ramioje gatvėje vidurinės klasės rajone. Jis įvažiavo į 
keliuką ir neišjungė švyturėlio. Policininkai pranešė operato- 
rei, kad atvyko, išlipo iš automobilio ir ėmė atsargiai artintis 
prie namo. Dodžas atidžiai stebėjo langus į priekinį kiemą ir 
ryškias lyg prožektoriai lauko lempas, nukreiptas į juodu su 
porininku. 

Vyrai laimingai pasiekė verandą - niekas į juos nešovė, nie- 
kas negrasino, ir Dodžas pamanė, kad tai geras ženklas. Pri- 
ėjęs duris, Gonsalesas atsistojo šone, laikydamas ranką ant 
pistoleto dėklo. Dodžas keletą kartų garsiai padaužė varinį 
belstuką. 

— Policija! Ar turit kokių rūpesčių? 

Duris iš karto atidarė maždaug trisdešimtmetis vyras. Jo 
marškinėliai buvo išsipešę, bet drabužiai atrodė brangūs. Gra- 
žus, švariai nusiskutęs, tik plaukai styrojo lyg grėbliu sušu- 
kuoti. Vyriškis atrodė susijaudinęs. Jis pasibaisėjęs nužvelgė 
pareigūnus. 

— Negaliu patikėti, kad ji iškvietė policiją. 

— Kurji? - suriaumojo Dodžas. 

— Viskas gerai. Ji buvo tik nusiminusi... 

— Kur ji? - vėl grėsmingai paklausė Dodžas pabrėždamas 
kiekvieną žodį. 

Vyras parodė nykščiu per petį. 

— Vonios kambaryje. Koridoriaus gale, durys dešinėje. Ji už- 
sirakino. Ar negalėtumėt išjungti tas prakeiktas automobilio 
šviesas? 

Dodžas nesivargino atsakyti, tik prasispaudė pro vyrą, pe- 
rėjo tvarkingą svetainę ir pateko į tamsų koridorių. Jis girdėjo, 
kaip Gonsalesas aiškina tam šunsnukiui, kad švyturėliai nebus 
išjungti, ir klausia, ar reikia iškviesti greitąją pagalbą. 

— Velnias, žinoma, ne! - šūktelėjo vyras. - Aš jos neliečiau! 

— O galvis dėlto iškviesiu, - suabejojo Gonsalesas. 

— Sakau, kad ji sveika! 

— Kokia jūsų pavardė? 

— Jėzau aukštielninkas! 

- Jūs keikiatės ar vaidinate šaunuolį? - išgirdo Dodžas. 

Jis jau pasiekė koridoriaus galą ir pasibeldė į vonios kam- 
bario duris. 

— Ponia? Čia policininkas Dodžas Hanlis. Prašau atidaryti 
duris. - Jis pamėgino pasukti rankeną. Užrakinta. - Ponia? Ar 
jūs nesužeista? Ar girdite mane? 

Užraktas trakštelėjo ir durys atsidarė. Moteris buvo ne- 
aukšta, vos siekė Dodžo raktikaulį. Vyras, pasitikęs juos tarp- 
duryje, buvo Dodžo ūgio - per metrą aštuoniasdešimt. Dar ne- 
sužinojęs, kas atsitiko, Dodžas jau norėjo jį užmušti. Lemputė 
apšvietė rusvus moters plaukus. Ji buvo palenkusi galvą, laikė 
prispaudusi prie skruosto šlapią sulankstytą rankšluostėlį, 
buvo apsirengusi, bet drabužiai išsipašę lyg po grumtynių. 

— Ponia, ar iškviesti greitąją pagalbą? 

Moteris papurtė galvą, atitraukė nuo skruosto prievilgą ir ją 
pakėlė. Dodžui pasirodė, kad jo kūnas išsipūtė ir palengvėjo, 
lyg būtų balionas. Moteris įdėmiai nužvelgė jį ir jis lėtai nu- 
sileido ant žemės, tačiau vis tiek jautėsi keistai, vis dar buvo 
sudirgęs. 

— Man nieko neatsitiko, - pasakė moteris. 

Jos akys buvo chereso spalvos, o jei išlaikytas viskis skleistų 
garsą, jis būtų kaip šios moters balsas. 

— Aš turėjau dar kartą paskambinti operatorei ir pasakyti, 
kad nereikia siųsti policijos, bet Rodžeris atėmė telefoną ir aš 
bijojau... 

— Išeiti iš vonios kambario, - jai sudvejojus užbaigė Dodžas. 

Moteris nuleido galvą ir vėl prispaudė rankšluostėlį prie 
veido. 

— Kokia jūsų pavardė? 

— Karolina King. 

— Arjis jūsų vyras? 

— Draugas. 

— Kieno čia namas? 

— Mano. Aš jį nuomojuosi. 

— Arjis taip pat čia gyvena? 

— Ne. 

— Arjis moka nuomą? 

Moteris staigiai pakėlė galvą, ir Dodžas suvokė, kad jo užuo- 
mina skirta įžeisti. 

— Ne, moku aš. 

Dodžas apsidžiaugė tai išgirdęs ir neatsiprašęs už klausimą 
parodė ranka į skruostą. 

— Neprieštarausite, jei pažiūrėsiu? 

Moteris atitraukė rankšluostį. Oda po akimi buvo paraudu- 
si, skruostas pradėjęs tinti. 

— Nuvešime jus į ligoninės priimamąjį. 

— Nebūtina. Tikrai. 

— Kaip pasakysit, bet reikia uždėti ledo. 

Karolina nusekė Dodžą koridoriumi į svetainę, kur smur- 
tautojas sėdėjo ant sofos ir atsakinėjo į Gonsaleso klausimus. 
Pamatęs moterį, vyras pašoko. 

— Matai, Karolina! - šūktelėjo jis. - Ar tau patinka, kai mane 
žemina? 

— Nagi, pone Kamptonai, nusiraminkit. 

— Tik jau neaiškinkit, ką man daryti! - Jis abiem rankom 
stumtelėjo Gonsalesą. - Ar žinote, kas aš? 

— Aišku, žinau! - patvirtino Gonsalesas ir nė nemirktelėjęs 
užvertė smurtautoją ant sofos veidu žemyn. Po kelių akimirkų 
vyro rankos buvo surakintos už nugaros. - Tu esi tas, kurį mes 
vešim į kalėjimą. 

Surakintasis paleido keiksmų pliūpsnį. Nekreipdamas į jį 
dėmesio, porininkas paklausė Dodžo: 

— Kaip ji jaučiasi? Ar kviesti greitąją? 


— Manau, nebūtina. Tik užčiaupk jį. 


Karolina King išskubėjo iš kambario. Dodžas nusekė ją į 
mažą virtuvėlę. 

— Ar jį suimsite? - įsitvėrusi stalviršio paklausė moteris. 

— Taip, ponia. 

— Sės į kalėjimą? 

— O taip! - pasimėgaudamas patikino Dodžas. 

Karolina atsigręžė į jį. 

— Bus bėdos. Jo šeima turi pinigų. Daug pinigų. Pasamdys 
visą virtinę advokatų. 

— Ar turite ledo? - nekreipdamas dėmesio į jos pastabą pa- 
klausė Dodžas. 

Nelaukdamas atsakymo jis atsidarė šaldyklę ir išėmė indelį 
ledo. Iškrapštęs kelis kubelius sudėjo juos į patiestą ant stalo 
rankšluostėlį ir padavė moteriai. 

Ji prispaudė jį prie akies. 

— Ačiū. 

— Nėra už ką. 

Dodžas ištraukė kėdę iš po stalo ir palaukęs, kol Karolina at- 
sisės, įsitaisė ant gretimos, tada išsitraukė iš kišenės nedidelį 
bloknotą ir tušinuką, užsirašė moters vardą ir pavardę. 

— Jo pavardė?.. 

Karolina padvejojusi tyliai pasakė: 

— Rodžeris Kamptonas. 

Dodžas užsirašė ir suraitė šalia klaustuką - kur jis girdėjęs 
šią pavardę? Lyg perskaičiusi jo mintis Karolina paaiškino: 

— Iš Kamptonų pramonės bendrovės. 

O velniava! Kaip ji ir minėjo: dideli pinigai. Ši virtuvė, namas 
ir visas rajonas - vidurinės klasės. Gali didžiuotis, kad tvarkin- 
gai prižiūrimas, bet tikrai neprabangus. Tikriausiai sutrikusi 
Dodžo išraiška išdavė jo mintis. 

— Jums įdomu, kaip susipažinau su Rodžeriu, - spėjo Karo- 
lina. 

Dodžas abejingai linktelėjo. 

— Jis prisistatė man pernai per Kalėdų pobūvį jo tėvų na- 


muose. 

Dodžas kilstelėjo antakius. 

— Jūs buvote viešnia? 

— Patarnautoja. Dirbau padavėja per šventes. Tai buvo nak- 
tinis darbas. 

Šitai Dodžui leido suvokti kelis dalykus: Karolina - vieniša 
dirbanti moteris, kuriai dar reikia papildomo naktinio darbo, 
kad sudurtų galą su galu. Ji pati moka už visas išlaidas ir tuo 
nesidžiaugia. Jos liekna figūra ir grožis patraukė turtingo vai- 
kino akį. Ir nenuostabu. Savaime suprantama, ji trokšta su- 
pančioti Kamptonų įpėdinį, kad ir kokią nepageidaujamą do- 
vanėlę gautų kaip priedą. Šiandienos mėlynė po akimi - irgi 
vienas tų priedų. - Dodžas virte virė pykčiu. Kodėl pajėgianti 
išsilaikyti moteris su tuo taikstosi? 

— Arjis ir anksčiau šitaip smurtaudavo? - paklausė Dodžas. 

— Niekada. 

— Nemušė jūsų ar ir kitų? 

— Manęs nemušė, o apie kitas nežinau. 

Dodžas mintyse įsakė sau tuo pasidomėti. 

— Kodėl jis įsiuto? 

Karolina gūžtelėjo pečiais. Dodžas nustebo, kokia ji smul- 
kutė. 

— Mes tiesiog susiginčijome, nuomonės nesutapo, ir jis įsiu- 
to. Dar nesu mačiusi jo tokio. - Ji apsilaižė lūpas. - Pastaruoju 
metu jis patyrė didelę įtampą. 

— Kokią įtampą? 

— Dėl verslo. Rodžeris nesutaria su tėvu ir labai jaudinasi. 

— Ką padarėte ar pasakėte, kad jis jums smogė? 

— Kadjo tėvas turi daugiau patirties ir galbūt Rodžeris galė- 
tų leisti tėvui kartais paabejoti. 

— Jūs palaikėte tėvą? 

Karolina nuleido galvą ir, žvelgdama į stalviršį, pasakė: 

— Tikriausiai Rodžeriui taip pasirodė. 

— Vis tiek negalima pateisinti jo smūgio. 

— Aš ir neteisinu. 

— Liksite su juo? 

Moteris pakėlė galvą ir nustebusi pažiūrėjo į jį. 

— Žinoma. 

Dodžas įdėmiai stebėjo Karoliną, bet nieko nepasakė. Ji vėl 
apsilaižė lūpas. 

— Esu tikra, kad tai daugiau nepasikartos, pareigūne. Ro- 
džeris nesusivaldė, nutrūko nuo pasaitėlio. Taip gali nutikti 
kiekvienam streso paveiktam žmogui. 

Dodžas ryžtingai papurtė galvą. 

— Dauguma žmonių patiria vienokį ar kitokį stresą, bet ne- 
puola muštis. Taip elgiasi tik tas, kas linkęs smurtauti. 

Karolina padėjo ant stalo rankšluostėlį. Kubeliai tirpo, van- 
duo varvėjo per audeklą. Ji atsistojo. 

— Mano skruostas jau atlėgsta. Ledas padėjo. Viskas bus ge- 
rai. Nenorėčiau atitraukti jūsų nuo kitų darbų. 

Dodžas nenoriai įsikišo bloknotą ir tušinuką į kišenę ir nu- 
sekė paskui Karoliną į svetainę. Pro langą jie matė, kaip Gon- 
salesas šiurkščiai palenkia Kamptono galvą ir grūda ant užpa- 
kalinės automobilio sėdynės. 

— Kuo jį apkaltins? - paklausė Karolina. 

— Pasipriešinimu policijos pareigūnui, - atsakė Dodžas ir pri- 
dūrė: - Ar kaltinimas bus panaikintas, nei nuo manęs, nei nuo 
Gonsaleso nepriklauso. Jūsų galimybės didesnės. Parašykite 
pareiškimą apie pasikėsinimą. Aš to primygtinai reikalauju. 

— Pažadu pagalvoti, - vengdama Dodžo akių pasakė Karoli- 
na, ir jam toptelėjo, kad čia tuščias pažadas. - Ačiū jums, kad 
taip greitai atvykote. 

— Nereikia dėkoti. Toks mūsų darbas. 

— Žinau, vis tiek ačiū. - Ji šyptelėjo virpančiomis lūpomis, ir 
Dodžas pamanė, kad vos jam išėjus moteris pravirks, nes vos 
vos valdosi. 

— Viso gero, pareigūne. - Karolina linktelėjo galvą. - Labai 
atsiprašau. 

— Hanlis. Dodžas Hanlis. Viso gero, ponia King. - Jis mos- 
telėjo galva į policijos automobilį, kur Rodžeris Kamptonas 
siuto ant užpakalinės sėdynės. - Geriausiu atveju jis bus pa- 

leistas rytą. Mes ne taip greit sutvarkysim popierius. Tačiau 
užsirakinkit duris. 

— Gerai. 

Dodžas stabtelėjo ant slenksčio ir pažvelgė į Karoliną, bet 
nesumojo, ką dar pridurti. Nebuvo jokios priežasties delsti, 
todėl atsisveikindamas jis linktelėjo galvą ir nuėjo prie patru- 


linio automobilio. 


— Svarsčiau, ar mums nepasisiūlius savanoriais, - kalbėjo 
Gonsalesas. 

Užsisvajojęs Dodžas prisivertė pažiūrėti į porininką. Jų 
pamaina baigėsi prieš pusvalandį ir dabar jie sėdėjo vienas 
prieš kitą nišoje Denio užeigoje - eidami namo užsuko pa- 
pusryčiauti. 

— Ką? 

— Tu nesiklausai! - Gonsalesas šakutės kotu išmaišė cukrų 
kavoje ir kibo dantimis į meksikietiškus pusryčius: keptus 
kiaušinius ant kukurūzų paplotėlio su aštriu padažu ir avoka- 
dais. - Vis dar galvoji apie tą kekšę? 

— Kokią kekšę? 

Porininkas išpūtė akis. 

— Neapsimesk. Tą mažytę raudonplaukę. 

Dodžas suirzęs pasmeigė gabalėlį bulvės ir įsikišo į burną. 

— Ji ne kekšė. 

— Atrodo, užgavau jautrią vietą. - Gonsalesas nusišypsojo. 

— Liaukis. 

Draugas atlaidžiai gūžtelėjo ir vėl grįžo prie ankstesnės te- 
mos. 

— Sakiau, turėtume pasisiūlyti savanoriais į renkamą būrį 
tam banko plėšikui gaudyti. - Jis įsimetė į burną avokado ga- 
baliuką ir ėmė jį energingai kramtyti. - Ką manai? 

— Skaitai mano mintis. 

— Tikrai? 

Dodžas mąstė apie tai kelias dienas nuo tada, kai išgirdo 
apie šį būrį. Jau daugiau kaip metus ginkluotas užpuolikas 

siaubė aplinkinių apygardų bankus. Per pastarąjį apiplėšimą 
buvo sužeistas banko apsaugininkas. Jis vis dar neatsigavęs - 
žaizda sunki. Policija nuogąstauja, kad jei plėšikas nebus su- 
gautas, kas nors galiausiai žus. Nusikaltėlis kaskart vis įžūlėja. 
Užpuolimai primena patyčias, lyg jis gėrėtųsi savo šlove, links- 
mintųsi ir rodytų nosį policininkams. 

Hjustono policijos skyrius, bendradarbiaudamas su kelio- 
mis teisėsaugos įstaigomis, tarp jų ir FTB, pasiryžo sugauti 
nusikaltėlį. Policija turėjo įtariamųjų sąrašą, sudarytą iš plė- 
šikų, nuteistų už panašius nusikaltimus ir išėjusių į laisvę ar 
paleistų lygtinai, bet nebuvo įrodymų, siejančių juos su dabar- 
tiniais nusikaltimais. Plėšikas galėjo būti ir vienas iš jų, ir nau- 
jokas - gudrus azarto pagautas vyrukas. Žemesnės grandys ir 
jų viršininkai kol kas nieko nerado, todėl buvo nutarta sufor- 
muoti ypatingosios paskirties būrį. 

Dar rašalui nenudžiūvus ant Teksaso policijos mokyklos di- 
plomo, Dodžas įsidarbino Hjustono policijos skyriuje. Jo tiks- 
las buvo kuo greičiau tapti detektyvu, o vėliau tirti žmogžu- 
dystes. Dodžas turėjo įgimtų gabumų tirti nusikaltimus, bet 
reikėjo gauti laipsnį, aukštesnes pareigas ir pasirodyti, kad jį 
pastebėtų. 

Jis manė, kad ypatingosios paskirties būrys jam suteiks ga- 
limybių išsiskirti iš kitų. Jei pavyktų gauti svarbią užduotį ir 
padaryti įspūdį viršininkams, Dodžas greičiau pasiektų tikslą. 

— Vakar po pietų jau įsirašiau kandidatu į būrį. 

Gonsalesas iš karto nusiminė. 

— Tikrai? Aišku. 

Dodžas nusišypsojo. 

— Ir tave įrašiau. 

— O! Šaunu! - Porininkas nušvito. - Abu daug gražiau atro- 
dysim išsinėrę iš uniformų. 

— Aha. Daug policininkų nori pakliūti į ypatingosios paskir- 
ties būrį. Mūsų dar nepriėmė. 

— Priims. Tave tai tikrai. 

— Kodėl mane tikrai? 

— Nes reikės dirbti civiliais drabužiais. - Gonsalesas kilstelėjo 
antakius. - O sujais tu nardai kaip žuvis vandeny, porininke. 

Dodžas atsipjovė pjausnio su krauju. 

— Plepalai. 

Gonsalesas nutvilkė porininką visažinio žvilgsniu. 

— Tie gandai apie mane - nesąmonė, - ginčijosi Dodžas. 

Gonsalesas pastūmė tuščią lėkštę ir palinko prie porininko. 

— O ta kelių žmonių žmogžudystė striptizo klube praėjusį 
mėnesį? 

- Ir kas? 

— Ar netiesa, kad kol detektyvai apklausė liudytojus, tu nu- 
sivedei vieną merginą už pastato pasikalbėti akis į akį? 

— Tuo metu aš nedirbau. Tiesiog taip įvyko. Man pasisekė. 

— Pasisekė? - nusišaipė Gonsalesas. - Tikrai. Per dvidešimt 
minučių mažylė išklojo, kas šaudė. Tu nuvedei detektyvus tie- 
siai į tą vietą, kur žudikas slėpėsi. Tai netiesa? 

Dodžas prisitraukė puodelį kavos. 

— Aš nesivedžiau jos už namo. 

— Tačiau privertei ją išduoti nusikaltėlį. 

— Tai nebuvo sunku. - Dodžas šyptelėjo. - Aš tik įtikinau 
merginą, kad toks vaikinas jai netinkamas, ji galėtų susirasti 
daug geresnį. 

Gonsalesas susižavėjęs nusikvatojo ir papurtė galvą. 

— Ar ne tu sakei, kad daugumą paslapčių galima surasti po 
moters sijonu? 

— Niekada to nesakiau. 

— Bet esi cituojamas. 

— Pokalbiai vyrų persirengimo kambaryje. 

Tačiau šelmiška Dodžo šypsena išdavė, kad jis išsisukinėja. 

Vyrai baigė valgyti, pasidalijo sąskaitą pusiau ir sumokėjo. 
Išsiskiriant prie užeigos Gonsalesas pasakė: 

— Pasijutau geriau sužinojęs, kad yra moteris, kurios tu ne- 
gali turėti. Ta raudonplaukė nemainys turtuolio, kuris kartais 
ją aptalžo, į gatvėse patruliuojantį policininką. Dodžai, turėsi 
gyventi be šitos. 

Pasirodė, Gonsalesas buvo teisus. Atėjęs budėti vakare Do- 
džas sužinojo, kad Rodžeris Kamptonas buvo paleistas iš areš- 
tinės prieš pusiaudienį. Jo advokatai grasino apskųsti kaltini- 
mą priešinimusi policijai, teigė, kad visas įvykis - nelaimingas 
nesusipratimas, iš musės išpūstas dramblys, ir taip toliau. 
Nors Dodžas nujautė, kad viskas baigsis šitaip, jam tai nepati- 
ko ir jis neketino pasiduoti. 

Pasibaigus pamainai, jis pasakė Gonsalesui nenorįs pusry- 
čiauti ir nuvažiavo į Karolinos namus, sustojo aikštelėje prieš 
namą ir palaukė, kol moteris išėjo pasiimti rytinio laikraščio, 
tada išlipo ir žengė prie jos. 

— Panele King... 

Ji prisidengė delnu akis nuo saulės ir budriai pažvelgė į jį. 

— Aš - pareigūnas Hanlis. 

Karolina vilkėjo marškinėlius ir šortus, buvo basa. Palyginti 
su jo keturiasdešimt penkto numerio batais jos pėdos atrodė 
vaikiškos. 

— O, labas. Nepažinau jūsų be uniformos. 

— Ką tik baigiau budėjimą ir pamaniau, kad prieš eidamas 
namo žvilgtelėsiu, kaip jums sekasi. 

— Puikiai. 

— Liko mėlynė. 

Karolina palietė paakį. 

— Nenuostabu, mano oda labai šviesi, gali pamėlynuoti vien 
nuo įdėmaus žvilgsnio. 

— Tačiau jis ne vien įdėmiai žiūrėjo, - nevalingai išsiveržė 
Dodžui ir tuo metu jis pasirodė grėsmingesnis už Karoliną 
mušusį vyrą. Tačiau neatsiprašė už savo žodžius. 

Iš pradžių Karolina sutriko, vėliau priekaištingai pažvelgė. 

— Aš nepareiškiau kaltinimo. 

- Žinau, pasižiūrėjau. 

— Rodžeris pasibaisėjęs savo elgesiu. Jis susipyko su tėvu ir 
išsiliejo ant manęs. Abu manęs atsiprašė. Rodžeris prisiekė, 
kad daugiau tai nepasikartos. Esu tikra, kad nepasikartos. 

Dodžas nebuvo toks tikras, bet nutylėjo. 

— Vadinasi, viskas gerai? 

— Taip, tvarka. 

Dodžas stovėjo jausdamasis kvailai, mėgindamas rasti žo- 
džių, kad pratęstų pokalbį, bet nieko nesugalvojo. 

— Man reikia... - Karolina mostelėjo į duris, kurias buvo pa- 
likusi atviras. - Pavėluosiu į darbą. 

— O taip, žinoma, atsiprašau. Važiavau pro šalį... norėjau pa- 
tikrinti... kaip jūs... 

— Malonu, kad rūpinatės, pareigūne Hanli. Tikrai. Labai ačiū. 

— Nėra už ką. 

— Viso gero. 

— Viso gero. 

Dodžas nekrustelėjo, kol Karolina neįėjo į vidų ir neuždarė 


durų. 


Dodžą su Gonsalesu atskirai pakvietė pokalbio dėl ypatingo- 
sios paskirties būrio. Dodžą priėmė, Gonsaleso - ne. 

— Klausyk, Dodžai, nekreipk dėmesio. 

— Jei mano porininkas netinka į šį būrį, teeina jie velniop! 

Jis kalbėjo šiurkščiai, nes jautėsi bjauriai nuo to ryto, kai 
nuėjo prie Karolinos King namo ir išgirdo iš jos lūpų, kad jų 
santykiai su Rodžeriu Kamptonu puikūs. 

Dodžas pasidarė toks šiurkštus, kad žmonės ėmė jo veng- 
ti. Netgi Dorisė, naktinės pamainos pardavėja, iš „Septyni- 
vienuolika parduotuvės pajuto, kad Dodžas nenusiteikęs 
žodžiuotis apie jų pasimatymą šokiuose. Pastaruoju metu jų 
šmaikštūs pokalbiai prie kasos aprimo. 

Atrodė, tik Gonsaleso neveikė bloga porininko nuotaika. 
Atsakydamas į Dodžo nuomonę apie ypatingosios paskirties 
būrį, jis pareiškė: 

— Klausyk, porininke, vertinu tavo ištikimybę, bet nesusi- 
gadink reikalų. Tu norėjai pakliūti į šį būrį, tai ir eik, kad abu 
tavim didžiuotumės. 

Dodžas vis dar bambėjo ir purkštavo, bet Gonsalesas neno- 
rėjo nė girdėti, kad partneris prarastų tokią galimybę. 

— Tu dirbi dvejais metais ilgiau, - pasakė jaunesnysis parei- 
gūnas. - Man dar pasitaikys proga. Parodyk jiems, ką moki. 
Išspardyk užpakalius. - Gonsalesas paplekšnojo Dodžui per 
nugarą ir ketino eiti, bet sustojo, spragtelėjo pirštais ir atsi- 
gręžė. - Vos nepamiršau. Matei sekmadienio laikraštį? Tavo 
draugė su tuo auksiniu berniuku oficialiai susižadėjo. 


Penktas skurius 


as ramios ir pavyzdingos arbatinės gerbėjai tikriausiai re- 
tai vartoja žodį „kruštis . Dodžo ištartas, jis atėmė Karolinai 
žadą. Anksčiau jo žargonas taip neveikdavo, bet Karolina jau 
trisdešimt metų nematė Dodžo, ir jos ausys atprato. Dodžas 
tyčia jį pavartojo, norėdamas šokiruoti, nes jau nusibodo gra- 
binėti tamsoje, stengiantis sužinoti, kaip jo duktė susijusi su 
tuo šaudymu. Kartais šoko terapija - vienintelis būdas pri- 
versti žmones pasakyti tai, ką jie linkę nuslėpti. 

— Karolina, būk atvira. 

Ji kostelėjo. 

— Tikriausiai baiminuosi, kad Orenas Starksas nemelavo 
grasindamas nužudyti Berę. 

— Jis nėra paprastas mulkis? 

— Priešingai. Berė sako, kad jis labai talentingas. 

- Ir labai gabūs žmonės kvankteli, - skeptiškai numykė 
jis. - Įtūžta, pavydi konkurentams, sako tai, ko nenorėjo. „Aš 
tave užmušiu. Tačiau jie retai įvykdo pažadus, Karolina. Jei 
visi žmonės, kurie grasina „Aš tave...“ 

— Užteks! - atšovė ji. - Suprantu, ką nori pasakyti. 

Dodžas laukė, Karolina tylėjo. Jis pažvelgė per Karolinos 
petį. Jie jau buvo vieninteliai arbatinės lankytojai. Atnešusi 
gėrimus padavėja nebesirodė. Apsidairęs Dodžas vėl pažvelgė 
į Karoliną. 

— Paskutinį kartą klausiu: ko dar man nepasakei? 

— Prisiekiu, nieko nenuslėpiau. 

— Gerai, tai pasakyk, ką įtari. 

Karolinos nugara įsitempė. 

— Čia iš policininko žodyno. 

— Ir išgirdusi tą žodį tu iš karto giniesi. Atrodo, pataikiau į 
dešimtuką. 

— Tu toks įžvalgus? 

Dodžas trinktelėjo kumščiu į stalą - švelniai, tačiau lėkštutė 
subarškėjo. 

— Greičiausiai pati taip manai, nes nebūtum skambinusi vi- 
dury nakties, liepusi viską mesti ir trenktis čia. Buvau kvailas, 
kad paklausiau, jau imu gailėtis. 

Karolinos akys piktai žybtelėjo. Dodžas vis dar sugeba ją 
įpykdyti. 

— Berė daug kuo panaši į mane, - pasakė Karolina. 

— Šaunu, pasaulis už tai dėkingas. Tai kokios bėdos? 

— Bėda ta... - padvejojusi Karolina pasakė vienintelį dalyką, 
kuris galėjo priversti Dodžą pasilikti, - kad ji kur kas labiau 


panašesnė į tave. 


Šliedamasi prie ligoninės koridoriaus sienos ir žvelgdama 
prieš nosį, Berė akies krašteliu staiga pamatė Skijų Nailandą. 

Jis kalbėjosi su sesele prie centrinio posto. Ši linktelėjo gal- 
vą į Berės pusę. Skijus atsigręžė ir, nenuleisdamas akių nuo 
merginos, išsiblaškęs padėkojo seselei, tada pasuko prie jos. 
Kaskart, kai šerifo pavaduotojas pažvelgdavo į Berę, ji pasijus- 
davo lyg po mikroskopu. Į ką žiūri šios skvarbios akys, ko jos 
ieško? Ji gindamasi puolė pirma. 

— Yra naujienų? 

— Tarkim, kokių? 

— Sučiupote Oreną? 

— Ne, panele. Bent jau niekas nieko nepranešė. 

Berė išgirdo jo nenuoširdžią intonaciją ir suirzo. 

— Kodėl taip elgiatės? 

— Kaip? 

— Globėjiškai. 

Skijus to neneigė. Iš tiesų jis ketino atsakyti, bet apsigalvojo 
ir mostelėjo į uždarytas palatos duris. 

— Prašiau pranešti man, kai Loflandą perkels iš reanimaci- 
jos į paprastą palatą. 

— Ką tik atvežė. - Berė mostelėjo ranka į tuščius metalinius rė- 
melius ant durų. - Dar nebuvo laiko įdėti kortelės su jo pavarde. 

— Ar kalbėjotės su juo? 

— Dar ne. Seselės padeda jam įsikurti. 

— Kur jo žmona? 

— Jos vardas Amanda. Ji irgi palatoje. 

— Pasikalbėkim. 

Tai buvo ne pasiūlymas, ne kvietimas, o įsakymas. Tačiau 
Berė nutarė verčiau nesiginčyti. Šerifo pavaduotojas nusivedė 
ją į nedidelį laukiamąjį ties koridoriaus viduriu. Įėjusi į kam- 
barį, Berė tarstelėjo, kad Skijus gerai gaudosi ligoninėje. 

— Mano motina gulėjo čia dvi savaites. Snūduriavau čia tą 
naktį, kai ji mirė. 

— Užjaučiu, - sustojusi nuoširdžiai tarė Berė. 

— Ačiū. 

Ji pažvelgė į šerifo pavaduotoją, laukdama paaiškinimo, bet 
jo nebuvo. Skijus mostelėjo į dvivietę sofutę, ši iš tiesų buvo 
nepatogi, ne tik atrodė tokia. Tačiau tai buvo didžiausias bal- 
das kambaryje ir Berė spėliojo, ar ant jos Nailandas buvo pri- 
gulęs tą naktį. Skijus sugavo klausiantį Berės žvilgsnį. 

— Kas? 

— Nieko. 

— Jūs norėjote kažką sakyti. 

— Tik, kad... man liūdna dėl jūsų. 

— Liūdna? 

— Negaliu įsivaizduoti, kaip gyvenčiau be mamos. Ar jūs bu- 
vote artimi? 

— Taip, ji buvo labai šauni. Bet labai kentėjo. 

Skijus kostelėjo į kumštį - drovus gestas sutrikus. Akimirką 
iš akių dingo plieninis žvilgsnis, ir Berė pamanė, gal už jo sle- 

piasi žmogus. Ar ten yra vietos jausmams? Gal pavaduotojas 
nėra toks kietas, koks mėgina apsimesti. 

Skijus pasitraukė kėdę per kilimine danga išklotas grindis, 
atsisėdo priešais ją ir praskėtė kelius, kad neprisiliestų prie 
Berės. Ar jis stengiasi būti džentelmenas, pamanė Berė, o gal 
vengia parodyti, koks pats pažeidžiamas? Žinoma, kvaila taip 
galvoti, aišku kaip dieną, kad Nailandas visur viršesnis. Tada 
kodėl jis bijo netgi atsitiktinai prisiliesti? 

— Prieš apklausdamas Loflandą, norėčiau kai ką sužinoti 
apie Oreną Starksą, - pasakė Skijus. 

Intymi akimirka baigėsi ir policininkas vėl tapo dalykiškas. 
Koks ir turėtų būti. 

— Ponas Karlislis primygtinai reikalautų tokiame pokalbyje 
dalyvauti, - pasakė Berė. 

— Paskambinkit jam, jei norit, bet tikrai nebūtina. Aš klausi- 
nėsiu tik apie Starksą - jo charakterį, įpročius ir panašiai. 

— Gerai, mielai jums atsakysiu, jei žinosiu, - pasvarsčiusi 
atsakė Berė. - Manau, Benas taip pat norės jums padėti, kai 
kalbėsitės su juo. 

— Jis neturi iš ko rinktis - jis svarbiausias liudytojas. Noriu 
išgirsti ir jo įvykio versiją. 

— Jo versiją? Manot, aš meluoju? 

— Manau, kad du žmonės tą patį įvykį dažnai mato iš visiš- 
kai skirtingų kampų, - tvirtai atsakė Skijus. 

— Labai diplomatiškas atsakymas, pareigūne. 

Jis gūžtelėjo pečiais. 

— Loflandas gali viską nušviesti kitaip ar suteikti žinių, kur 
Starksas pasitraukė. 

— Jis dabar gali būti už daugelio mylių nuo čia. 

— Gali. Bet jei jis sužeistas, toli nenuėjo. Gal tūno kur mūsų 
apygardoje? 

— Galbūt jį kas nors slepia? 

— Draugai? Giminaičiai? Jūs pasakykite, panele Malon. Ar 
ką nors pažįstate? 

— Tiesą pasakius, ne. 

— Ir mes nežinome. Hjustono policijos skyrius mums pade- 
da, bet nieko nepaaiškėjo. Starksas niekur nedirba. Nuo tada, 
kai jį išmetė iš Delrėjaus bendrovės, jis - bedarbis. Vienintelė 
giminaitė - motina. Ji jau sena, jai Alzheimeris, keleri metai 
gyvena slaugos ligoninėje. Liga pasiekusi paskutinę stadiją. 
Moteris jau pasitraukusi iš šio pasaulio... - Skijus mostelėjo 
ranka rodydamas, kad visa atmintis jau nušluota. - Kaimynų 
nuomone, Starksas - vienišius. Jis nerengia vakarėlių, draugai 
jo nelanko. Kaimynai nežino, ar jis kuo nors domisi, pavyz- 
džiui, ar lanko sporto klubą, žaidžia tenisą, vaikšto į bažnyčią. 
Sako, jis visą laiką vienas. - Šerifo pavaduotojas atsainiai nu- 
žvelgė Berę. Moterys puikiai perpratusios tokį žvilgsnį. - At- 
rodo, jūs - vienintelė Starkso aistra. 

Berę sutrikdė Nailando balso potekstė. 

- Netiesa! Šiandien jums minėjau ir apie kitas jo aistras. 

— Taip. Galvosūkius, žaidimus, kaip puikiai sprendžia pai- 
nius uždavinius. Pasak policininkų, dariusių kratą Starkso na- 
muose, jo kompiuteryje yra nuorodų į kelias tokio pobūdžio 
svetaines. Starksas nuolat lankosi forumuose ir interneto die- 
noraščiuose, bet pats niekada nieko nerašo. - Skijus vėl tiria- 
mai nužvelgė Berę. - Tačiau aš abejoju, ar sudėtingi labirintai 
nuvestų prie jūsų. 

— Tam tikru požiūriu gal ir taip, - šaltai pasakė Berė. 

— Gal. - Skijus patylėjo ir kalbėjo toliau: - Starkso ieškoma 
visame pietryčių Teksase ir Luizianoje. Mes tikriname vieš- 
bučius, bet abejoju, ar jis drįstų juose apsistoti. Paprastai ten 
prašo kredito kortelių. Kol kas nė viena Starkso kortelių nebu- 
vo atsiskaityta. Pastarąjį kartą prieš tris dienas jis išsiėmė du 
šimtus dolerių iš bankomato Hjustone. 

— Jis per daug gudrus, kad paliktų lengvai susekamus pėd- 
sakus. 

— Ir aš taip manau. - Skijus linktelėjo. - Vis dėlto patikrino- 
me motelius, namelių nuomos punktus ir panašiai. Man kelia 
nerimą, - suraukęs antakius pridūrė jis, - kad teritorija, kurio- 
je galima pasislėpti, labai didelė. 

— Jau minėjote rytą. 

- Jei jis tūno kur miške... 

— Miške? - nusijuokė Berė. - Nebent būtų pamišęs. 

— Sakėte, kad jis pamišęs. 

— Sakiau, kad kvaištelėjęs. 

— Otai ne tas pat? 

— Ne. 

— Koks skirtumas? 

— Pastovumas. Pamišimas - nuolatinė būsena. Pakvaiši- 
mas - reakcija. 

— Atrodo, užklupęs jus su Loflandu, Starksas prarado savi- 
tvardą. 

— Jis užklupo mane ne su Benu, o vieną vonioj po dušu. 

— Taip, kai atvažiavau, jūs buvote dar šlapia. - Skijus įdė- 
miai pažvelgė Berei į akis ir kalbėjo toliau: - Jūs sakėte šeri- 
fui Dramondui, kad anksčiau tokį sukrėstą Starksą matėte tik 
kartą. Kada? 

— Vasaros pradžioje, prieš persikeldama į Meritą. 

— Starksas pratrūko ir tai buvo paskutinis lašas? 

— Taip. Aš išsigandau. 

— Ar manote, kad jo psichozė stiprėjo? 

— Nežinau. Nesu psichiatrė. Galiu tik pasakyti, kad Starksas 
nebuvo paklaikęs maniakas. 

Skijus kilstelėjo batą ant kitos kojos kelio ir sunėrė rankas 
ant plačios krūtinės. 

— Apibūdinkite Starksą. Koks jis? 

— Na, jis nevisuomeniškas. Neįsivaizduoju, kad ryžtųsi ap- 
sistoti saugomoje poilsiavietėje, o juo labiau miške. Galite iš- 
braukti tai iš sąrašo. 

— Gerai, tai kur, jūsų nuomone, jis pabėgo? 

Berė palenkė galvą ir pasitrynė kaktą. 

— Nežinau, pavaduotojau Nailandai. 

— Vadinkite mane Skijumi. 

Berė pažvelgė į jį, bet nesustojo prie vardų temos. 

— Orenas pedantiškai tvarkingas. 

— Maniakiškai? 

— Maždaug. - Berė išsiblaškiusi linktelėjo. - Erzindavau jį, 
kad jo rašomasis stalas švariausias bendrovėje. Viskas savo 
vietose. Jo protas veikia tiksliai kaip laikrodis. 

— Pavyzdžiui? 

— Pavyzdžiui, aptardama projektą aš galiu šokinėti nuo temos 
prie temos, bet Orenas nepaliks taško A ir neis į B, kol A nebus 
užbaigtas ir šimtu procentu patvirtintas. Jis gali šimtą kartų 
grįžti prie to paties klausimo, kol tas visiškai jį patenkins. 

— Norite pasakyti, kad jis nuolat grįžta į tą pačią vietą, kol 
viską padaro taip, kaip turi būti? 

— Taip, - kimiai pritarė Berė. - Tol grįš, kol mane nužudys. 

— Kaip įmanydamas stengsiuosi, kad to neatsitiktų. 

— Ačiū. 

— Vadinasi, nenutuokiate, kur Starksas galėjo pabėgti? 

— Tikrai ne. 

— Aišku. - Nailandas nuleido koją ant grindų ir palinko. 

— Minėjote, kad Starksas ir kitas Delrėjaus moteris versda- 
vo jaustis nepatogiai. 

— Taip, tiesa. 

Skijus išsitraukė bloknotą ir tušinuką iš viršutinės sporti- 
nės striukės kišenės ir paprašė paminėti kelias. Berė vardijo, 
Skijus rašė. 

— Ypač Selę Bakland, - pasakė Berė. - Ji išėjo iš Delrėjaus 
bendrovės metų pradžioje. Orenas stipriai ją paveikė ir ji ap- 
sisprendė. 

— Esate dėl to tikra? 

— Visiškai. Jis buvo ją įsižiūrėjęs. Selės jis visai nedomino, ji 
visaip jo vengė, bet Orenas nepasidavė. Selė man dažnai skųs- 
davosi, kad jis nesupranta atsakymo „ne“. 

— „Ne“ dėl ko? 

— Dėl bet ko. Padėtis tapo tokia nepakenčiama, kad paveikė 
Selės darbą. Mėginau ją gelbėti. Pasakiau Orenui, kadjis nedo- 
mina Selės ir tik tuščiai švaisto laiką. 

— Kaip jis reagavo? 

Berė liūdnai šyptelėjo. 

- Jis atkreipė dėmesį į mane. 

— Ar Starksas kada nors jus domino? 

— Romantiškai? Viešpatie mieliausias, ne! 

Skijus kilstelėjo saulėje išblukusį antakį. 

— Nė kiek! - prunkštelėjo Berė. - Kai pamatysite jį, suprasi- 
te. Jis - ne mano skonio. 

— O kas jūsų skonio? 

Išgirdusi Nailando klausimą Berė krūptelėjo, nes pirmas į 
galvą atėjęs žodis buvo „tu“. Ši mintis ją išgąsdino, sukrėtė iki 
sielos gelmių. Jei netirtų nusikaltimo, susijusio su ja, ir nero- 
dytų įtarumo, viršijančio įprastą policininko įtarumą, šerifo 
pavaduotojas atrodytų patrauklus. Berę traukė jo įspūdinga lai- 
kysena, ryškus vyriškumas, netgi tos prakeiktos pilkos akys. 

Tačiau Nailandas buvo pasiryžęs priversti ją paslysti, su- 
gauti meluojant, todėl Berei jis labai nepatiko. Ji išsitiesė ir 
pareiškė: 

— Orenas buvo mano kolega. Protingas. Netgi, sakyčiau, ta- 
lentingas. Tačiau jis buvo atstumtas, todėl mane ir persekiojo, 
o vakar prisiekė nužudysiąs. Sakė privaląs mane nužudyti. 

Šerifo pavaduotojas dar kiek laiko stebėjo Berės išraišką, 
tada įsikišo bloknotą ir tušinuką į kišenę, atsistojo ir tarė: 

— Galjau galima aplankyti ir Loflandą. 


Kai Skijus įžengė į palatą, nė vienas neapsidžiaugė. Netgi se- 
selė pasakė, kad ligonis dar labai silpnas, ir paprašė, kad šerifo 
pavaduotojas neužsisėdėtų. Kai Skijus prisistatė, ponia Lof- 
land mandagiai pasisveikino, bet ji turėjo būti mandagi. O dar 
labiau nepatenkintas Nailando pasirodymu buvo pats ligonis. 

Benas Loflandas, ką tik atvežtas iš pooperacinės palatos, 
buvo apraizgytas įvairiais laidais ir vamzdeliais ir atrodė lyg 
ką tik prikeltas iš mirusiųjų. 

Oreno Starkso kulka pervėrė jį kiaurai, paliko dvi žaizdas, 
bet stebuklingai savo kelyje sužalojo labai nedaug audinių, ne- 
palietė vidaus organų ir žarnyno. 

Blogiausia, kad sužeistasis neteko daug kraujo. Turbūt Lof- 
landas gyvena šventuoliškai arba jam velnioniškai sekasi. Ski- 
jus pasirinko antrą variantą. 

Loflando būklė nebuvo kritiška, bet šerifo pavaduotojui jis 
pasirodė niurgzlys. Kai Skijus prisistatė ir seselė išėjo iš pala- 
tos, ligonis pasiskundė: 

— Aš tikrai nepajėgsiu kalbėtis. 

— Aš labai trumpai, - nuramino Skijus. 

— Kodėl norite apklausti Beną? Argi ji jums nepasakojo, kas 
atsitiko? 

Skijus atsigręžė į Amandą Lofland, ši pabrėžė žodį „ji“, tarsi 
kalbėtų apie kokį dvokiantį daiktą. 

— Panelė Malon vakar pateikė išsamų pareiškimą ir šįryt jį 
pakartojo. Bet mes greičiau pagautume Starksą... 

— Negi jo dar nesuėmėte? 

Skijui nepatiko priekaištas dėl policijos neprofesionalumo, 
nuskambėjęs Loflando klausime. 

— Panelė Malon nematė jo transporto priemonės. Ji rūpino- 
si, kad jūs nenukraujuotumėte ant miegamojo grindų. 

Šerifo pavaduotojas suprato, kad Loflandas susiraukė ne iš 
skausmo, o išgirdęs apie Berės Malon miegamąjį. Jis susirūpi- 
nęs žvilgtelėjo į žmoną. Ši stovėjo sunėrusi rankas ant krūti- 
nės lyg tramdydama save, kad nepratrūktų. Nelaukdamas, kol 
Skijus paragins, Loflandas pasakė: 

— Aš išgirdau Berės klyksmą, paskui jų balsus ir nubėgau... 

— Arjūs miegojote? - Skijus išsitraukė bloknotą. 

— Ką? 

— Ar Berės klyksmas jus pažadino? 

— Oi, ne. Aš dar nebuvau atsigulęs. - Loflandas vėl žvilg- 
telėjo į žmoną, toji nuėjo prie lango ir pro žaliuzes spoksojo į 
vėdinimo angas ant stogo. 

— Tai jūs dar nemiegojote, - apibendrino Skijus. 

— Nemiegojau. 

— Bet negirdėjote, kaip Starksas įėjo į namą? 

— Ne. 

— Automobilio ar valties variklio? 

— Manote, kad Starksas atplaukė? 

— Įmanoma. Mes tikriname. 

— Negirdėjau jokio variklio. 

— Nieko negirdėjote? 

— Ne. 

— Aišku. 

Loflandas patylėjo laukdamas kito klausimo, o nesulaukęs 
kalbėjo toliau: 

— Nubėgau koridoriumi į kitą namo galą. - Jis vėl pažvelgė 
į žmoną lyg norėdamas įsitikinti, ar ji girdėjo, kaip tie kam- 
bariai toli vienas nuo kito. - Pasiekęs Berės kambarį, puoliau 
prie vonios, iš kur sklido balsai. Orenas stovėjo vonios kamba- 
rio tarpduryje nugara į mane. Tikriausiai išgirdo, kaip prisiar- 
tinau, nes atsigręžė ir šovė. 

— Arjis ką nors pasakė? 

— Ne. - Loflandas susiraukė iš skausmo. - Ar galiu atsigerti 
vandens? 

Amanda priėjo prie lovos, iš grafino į plastikinį puodelį įpy- 
lė vandens, pasilenkė prie vyro ir įkišo jam į burną šiaudelį. 
Atsigėręs Loflandas pažvelgė į žmoną, palietė jos ranką ir pa- 
dėkojo: 

— Ačiū, mieloji. 

Moteris vangiai šyptelėjo, pastatė puodelį ant spintelės ir 
grįžo prie lango toliau spoksoti į vėdinimo angas. 

— Starksas atsigręžė, pamatė jus mūvintį vien apatines kel- 
naites ir šovė, - apibendrino Skijus. 

— Taip. Jis visiškai nesivaldė. 

— Kaip manote kodėl? Pavydėjo, kad jūs dviese name prie 
ežero? 

— Pareigūne, aš nežinau, kodėl Orenas yra tokios pavojingos 
psichinės būklės. 

Skijui nepatiko Loflando tonas. Jis pervertė kelis bloknotė- 
lio lapus, kad susivaldytų ir neišverstų to apsimetėlio iš lovos. 

— Kas atsitiko, kai Starksas šovė į jus? 

— Nežinau, aš praradau sąmonę. 

— Panelė Malon teigia, kad buvote sąmoningas, kol atvyko 
greitoji pagalba. 

— Tikrai? Net jei taip, neprisimenu. Tikriausiai mane buvo 
ištikęs šokas. Netgi skausmo nejaučiau, kol neatsibudau šį 
rytą pooperacinėje palatoje. Nežinojau, kur esu. Nesiorienta- 
vau, jaučiausi lyg apsvaigęs nuo narkotikų. Seselė pasakė, kad 
buvau sužeistas ir operuotas. Tada kai ką atsiminiau, bet nuo 
Oreno šūvio iki pooperacinės palatos - tuštuma. 

— Ar gerai pažįstate Starksą? 

— Tik kaip bendradarbį. 

— Nebuvote susitikę, kai jį atleido iš darbo? 

— Ne. 

— Ar kada bendravote po darbo, išgerdavote alaus? 

— Ne, niekur, išskyrus darbe. - Loflandas papurtė galvą. 

— Ponia Lofland? 

Išgirdusi savo vardą Amanda pašoko ir greit priėjo prie Ski- 
jaus. 

— Kokie jūsų įspūdžiai apie Oreną Starksą? 

— Jokių. 

— Nebuvote susitikę? 

— Buvome. Benas mus supažindino biure. 

— Matėte jį tik tada? 

— Kartą ar du. Neprisimenu. 

— Ar ką nors įsidėmėjote? 

— Tai buvo paprastas supažindinimas. Visiškai bereikšmis. 
Jei būčiau žinojusi, kad jis vėliau mėgins nužudyti mano vyrą, 
būčiau atkreipusi į jį dėmesį. 

Skijaus nuomone, ši porelė verta vienas kito. Abu nemalo- 
nūs. Jis vėl pažvelgė į Beną. 

— Ar darbe judu su Starksu sutarėte? 

— Jis puikavosi prieš kai kuriuos kolegas, bet aš su juo netu- 
rėjau jokių reikalų. 

— O panelė Malon? 

— Jei persekiojimą laikysite reikalais. 

Tas visažinio tonas vėl sunervino Skijų. Jis norėjo truktelėti 
lašelinės kateterį ir pažiūrėti, ar Loflandas tebebūtų sarkastiš- 
kas, bet tik šaltai dėbtelėjo į ligonį. Loflandas suprato polici- 
ninko žvilgsnį, pašaipa dingo. 

— Berė guodėsi, kad Orenas ją persekioja. 

— Kada? 

— Kada man sakė? Pirmą kartą išgirdau apie tai, kai ji nu- 
sprendė vasarai persikelti į Meritą. Žinoma, aš nustebau. 

— Kodėl? 

— Berė pamišusi dėl darbo. Retai atostogauja. Visada pirmoji 
pasirodo biure, o išeina paskutinė. Bet, pasak jos, Orenas tapo 
baisiai įkyrus. Ji norėjo dingti mėnesiui ar dviem vildamasi, 
kad jo aistra išblės. Berė dirbo tame name prie ežero. Vadino jį 
bendrovės skyriumi. 

— Ir kaip jai sekėsi? 

— Ne taip gerai kaip biure. Mes su ja dirbome kartu, vieni 
rengėme vieno labai svarbaus kliento kampaniją. - Loflandas 
vėl dirstelėjo į žmoną. 

— Už šimto mylių ne taip patogu dirbti kaip gretimuose ka- 
binetuose, - tarė Skijus. 

— Žinoma, ne. Atstumas trukdė dirbti našiai. Provincijoje 
interneto ryšys nepatikimas, ypač prie ežero. Tačiau susitvar- 
kėme. Norėdamas padėti Berei nusikratyti Oreno, buvau pasi- 
ryžęs ištverti kai kuriuos nepatogumus ir gaišatį. 

— Hmm. - Skijus apsimetė svarstantis, kiek svarbus šis tei- 
ginys. - Vakar atsivežėte pas Berę kai kuriuos dokumentus? 

Amandos Lofland pečiai pakilo ir nusileido, kai ji giliai at- 
siduso. 

Loflandas pasitaisė patogiau ir paklausė: 

— Ar dar ilgai pareigūne? 

— Nelabai. Taigi vakar atsivežėte darbo į Meritą. 

— Prieš pateikdami klientui pasiūlymą kitą savaitę, turėjo- 
me jį užbaigti. Skaidrėse maketai atrodė nelabai gražiai. Berė 


prašė manęs atsivežti juos, kad pamatytų kaip tik tokius, ko- 

kius pateiksime klientui. Ji turėjo pasirašyti ant kai kurių, to- 
dėl turėjau atvažiuoti. 

— Kas žinojo, kad jūs atvažiuosite? 

— Na, Amanda. 

— O bejos? Delrėjaus darbuotojai? 

— Bendradarbiai turėjo žinoti, kad manęs nebus visą dieną. 
Taip, pranešiau keliems. 

— Trims ar keturiems? 

— Mūsų skyriaus sekretorei, atsiliepiančiai telefonu, tiesio- 
Galiu pasakyti pavardes. 

— O daugiau, be jų, niekas nežinojo? 

— Nebent tie trys kam nors pasakė. 

— Arjie galėjo pranešti Orenui Starksui, kad jūs išvykote pas 
Berę? 

— Abejoju, ar kas iš jų bendrauja su Starksu, bet jei norite 
sužinoti, klauskite jų. 

— Jau paklausiau. - Skijus nusišypsojo ir nelaukdamas Lof- 
lando atsakymo pasiteiravo: - Kada vakar atvykote? 

— Apie pusę vienuoliktos. Mes iš karto kibome į darbą ir dir- 
bome visą dieną. 

Skijus lėtai pervertė bloknoto lapus ir paklausė: 

— Maudėtės baseine? 

Loflandas dėbtelėjo į stovinčios prie lango žmonos nugarą. 

— Baigę darbą kelis kartus perplaukėme baseiną, kad atsi- 
gaivintume. 

— Atsivežėte maudymosi glaudes? 

Klausimas sutrikdė Loflandą. 

— Ne. Automobilyje turėjau sportinius šortus. 

— Taigi jie pravertė... 

Loflandas nutylėjo. 

— Tikriausiai tie šortai liko Berės namuose, - pasakė Skijus. 

— Pakabinau juos ant gyvatuko svečių vonios kambaryje. 

— Aišku. 

Skijus šiek tiek patylėjo lyg vertindamas, kiek čia tiesos, 
nors iš tikrųjų matė šortus svečių vonios kambaryje, kaip Lof- 
landas ir sakė. Jis tik norėjo prie žmonos sutrikdyti Beną ir 
stebėti porelę, kai tai pasakys. Apsimetęs, kad skaito blokno- 
tėlį, Skijus vėl paklausė: 

— Ar jūs su panele Malon vakarienei kepėte pjausnius ant 
grotelių? 

— Mes dirbome be pietų pertraukos, todėl buvome išalkę. 

— Laikas buvo vėlus, taigi nusprendėte nakvoti? 

— Prieš tai pasitaręs su Amanda, - skubiai patikino Loflan- 
das. - Kai po vakarienės aš padėjau Berei suplauti indus, buvo jau 
tamsu, o temsta apie pusę dešimtos. Tada paskambinau namo. 

— Buvo trys minutės po vienuoliktos, - neatsigręždama pa- 
sakė Amanda. 

— Nemaniau, kad jau taip vėlu, - visai surūgęs Loflandas 
paaiškino Skijui. - Kadangi buvo vėlu, Amanda liepė verčiau 
nebegrįžti į Hjustoną. 

Skijus pritardamas linktelėjo. 

— Tikriausiai taip buvo protingiau. 

— Žinoma. Būčiau grįžęs tik apie pirmą valandą. 

— Be to, negalima vairuoti išgėrus. 

Amanda staiga pažvelgė į vyrą. Loflandas suglumęs ir įsižei- 
dęs pažiūrėjo į žmoną, tada vėl į Skijų. 

— Mudu su Bere išgėrėme raudonojo vyno prie pjausnių. 

— Ir alaus. 

- Išgėriau porą butelių. Kol pjausniai kepė. 

— O panelė Malon? 

— Butelį. 

— Aha. - Skijus pažvelgė į įsitempusią Amandos nugarą ir 
vėl nukreipė akis į Beną. 

— Vakarieniavote svetainėje? 

— Ne, valgomajame. 

Skijus įdėmiai žiūrėjo į Loflandą leisdamas suprasti, kad 
matė vyno taures svetainėje ant staliuko priešais labai patogią 
sofą, ir nusprendė leisti Loflandui pačiam paaiškinti žmonai, 


74 Sandra Brown 


koks svarbus šitas klausimas. Jis užvertė bloknotą ir įsikišo jį 
į kišenę. 

— Manau, kol kas viskas. 

- Labai malonu, - pasakė Loflandas. - Šlykščiai jaučiuosi, 
norėčiau nusnūsti. 

Skijus paliko juos pažadėjęs netrukdyti be reikalo, ir praneš- 
ti, kaip sekasi medžioti Oreną Starksą. Žengdamas iš palatos 
Nailandas susidūrė su sesele, nešina kraujo tyrimo rinkiniu. 
Skijus palaikė jai duris ir išėjo į koridorių, kur Berė Malon vis 
dar stovėjo tarsi sargyboje. 

— Dabar paims Loflando kraujo tyrimui, - pasakė Skijus. 

Berė linktelėjo. 

— Kaip jis? 

— Geriau, juk galėjo numirti. 

Tai įsiutino Berę. 

— Jūs ir vėl! 

— Ką? 

— Svaidotės tomis sarkastiškomis pastabomis, nors užtektų 
tik atsakyti. 

Skijus susibruko rankas į džinsų kišenes, bet suvokęs, kad 
šitaip rodo pistoleto dėklą prie diržo, vėl nuleido rankas prie 
šlaunų. 

- Žinoma, jūsų draugas jaučiasi nekaip, bet eidamas čia pa- 
skambinau chirurgui, jis sakė, kad žaizda švari ir Loflandas 
greit pasveiks. Galės visiems girtis vyrų persirengimo kamba- 
ryje. 

Iš palatos išėjo seselė. Ant padėkliuko buvo keli buteliukai 
kraujo, vadinasi, jau atliko savo darbą, bet Berė nesiryžo eiti 
į palatą. 

— Kaip Benas nusiteikęs? Tikriausiai nekenčia manęs. 

— Kodėl turėtų? 

— Kad atsitempiau jį į savo namus, 0 ten jo vos nenušovė. 
Vargšė Amanda. 

— Loflandas teigia jai skambinęs. 

— Skambino. 

— Ji leido likti nakvoti. 

— Buvo vėlu. 

— Amanda supratinga, - pasakė Skijus ir stebėdamas Berę 
pridūrė: - Bet ji nieko nežinojo apie kokteilių vakarėlį ir vyną. 

Berė skėstelėjo rankomis. 

— Ar apkaltinsite mus, kad šiek tiek išgėrėme? 

— Ne, man tik įdomu... 

— Kas? 

— Koks raudonasis vynas tinka dirbant? 

— Vynas atsirado tik vakarieniaujant, - pabrėžtinai kantriai 
paaiškino Berė. - Prie nugarinės išpjovos puikiai tinka kabernė. 

— Kada apsivilkote chalatą? 

Berė suglumusi spoksojo į Skijų, paskui papurtė galvą. 

— Nesupratau... 

— Kai atskubėjau, jūs vilkėjote tik chalatą. - Ploną, švelnų 
chalatėlį, prilipusį prie šlapio kūno. Atrodė, sugriebus audinį 
jis ištirptų. Šis vaizdinys išplaukė labai ryškiai, gyvai ir čia vi- 
sai netiko. Kaip ir tas nepagrįstas irzlumas klausiant. - Kada 
užsimetėte chalatą? Ir kada nusivilkote šlapią maudymosi 
kostiumėlį? Ar vakarieniaudama su Loflandu vilkėjote tik jį? 

Nailandas palinko dar arčiau, per daug arti. Kodėl? Norėda- 
mas įbauginti ir išgauti tiesą? Ar priežastis visai nesusijusi su 
apklausa? 

Kaip tik tada Amanda Lofland išėjo iš palatos ir buvo aki- 
vaizdu, kad jai nemalonu matyti Berę. Skijus skubiai atsitrau- 
kė nuo Berės per deramą atstumą. 

— Labas, Amanda, - pasisveikino Berė. Apgailestaujantis ir 
užjaučiantis balsas Skijui pasirodė nuoširdus. - Kaip Benas? 

— Miega, - spinduliuodama pykčiu, suspaudusi kumščius 
atšovė Amanda. 

— Tu neįsivaizduoji, kaip aš gailiuosi, - tikino Berė. - Ver- 
čiau Orenas būtų šovęs į mane... 

— O aš labai dėl to abejoju, - karčiai nusijuokė Amanda. 

— Aš nemeluoju, - Berės balsas užlūžo. - Niekada nemaniau, 
kad Orenas galėtų šitaip pasielgti. 

Atrodė, Amanda nesiklauso. 

— Turėjai tai įrodyti? - prisimerkusi iš neapykantos su- 
šnypštė ji. 

— Ką įrodyti? 

— Kad tau reikia tik piršteliu pamoti ir Benas iš karto atbėgs 
pas tave. 

— Ką čia kalbi? 

— Negali pakęsti minties, kad Benas su manim laimingas, 
todėl atsiviliojai pas save... 

— Amanda, ką... 

— Man iš pat pradžių nepatiko, kad jis praleis dieną su ta- 
vim, bet apsimečiau abejinga. Vis dėlto tai darbas. 

— Mes ir dirbom. Pirmadienis - paskutinė diena pateikti 
kampanijos planus. Turime laikytis numatyto tvarkaraščio. 

— Žinoma! Tai argi aš turėjau teisę pasakyti: „Ne, niekur 
tu nevažiuosi ? Kokia žmona būčiau, jei nepasitikėčiau savo 
vyru? 

— Tu gali juo pasitikėti. Jis tave dievina. Skambino tau kelis 
kartus. Girdėjau. 

— Ak, taip! Jis nuolat man skambino, kad patikintų, kaip 
sunkiai judu dirbate. 

— Mesir dirbom. 

— Per pertraukėlės tarp maudynių ir vyno. 

— Viskas buvo ne taip! - suvaitojo Berė. - Maldauju, Aman- 
da, nesielk šitaip. 

Berė ištiesė rankas į moterį, bet Amanda Lofland atšoko. 

— Neliesk manęs. Ir nesiartink prie mano vyro! 

Amanda praėjo pro šalį ir nieko nematydama kone susidūrė 
su vyru ir moterimi, kurie stovėjo vos už kelių metrų ir viską 
girdėjo. Skijus irgi jų nebuvo pastebėjęs. Karolina King nusi- 
minusi žiūrėjo į dukterį. Skijus nebūtų galėjęs apibūdinti to iš 
pažiūros kieto vyro išraiškos, tačiau jo gilios akys su tamsiais 
ratilais taip pat buvo įsmeigtos į Berę. 


Šoštas skyrius 


E Dodžui nereikėjo kalbėti, nes nebūtų pajėgęs, net jei jo 
gyvybei būtų grėsęs pavojus. Jis jautėsi išmintingas ir pavargęs 
kaip pasaulis. Dodžui mažai kas rūpėjo, jo nejaudino žmonių 
žiaurumas. Tiesa, jo širdis suvirpėdavo nuotraukose pamačius 
badaujančius Afrikos vaikus ar amerikiečių kareivius, suplėšy- 
tus į gabalus dėl kokio fanatikų dievo. Tačiau tokie dalykai vei- 
kiau siutino nei liūdino. Šilto ir šalto mačiusio ciniko širdyje 
mažai buvo vietos sielvartui ir švelniems jausmams. 

Dodžas manė esąs pasiruošęs susitikti su dukra. Juk jos 
visiškai nepažįsta. Būtų buvę visai kas kita, jei būtų su ja gy- 
venęs, stipriai prisirišęs ir tada išmestas iš jos gyvenimo. Jis 
neturi nuotraukų, kuriose juodu kartu, ir jokių prisiminimų 
kaip apie Karoliną. Jokių saitų, išskyrus kraujo ryšį. Dodžas 
manė, kad pamačius dukrą galbūt suvirpės širdis, sudrėks del- 
nai, tačiau tai iš karto praeis. Taigi Dodžas buvo visiškai ne- 
pasiruošęs tokiai fizinei reakcijai, kai pasukus už koridoriaus 
kampo Karolina pasakė: „Štai ji“ 

Kai Dodžas pamatė liekną merginą kaštoniniais plaukais, 
jo kūną pervėrė nevalingas atpažinimo dūris ir ląstelės choru 
suriko: „Aš ją pažįstu.“ Širdis beveik nustojo plakusi. Jis vos 
susivaldė nesistvėręs už krūtinės, nes trūko oro. Ausyse švilpė, 
sukosi galva ir Dodžas vos negriebė Karolinai už rankos, kad 
nepargriūtų. Tačiau labiausiai jį nustebino jausmai. Aštrus dū- 
ris į širdį, skausmas krūtinėje, perverta siela - jį visą maudžia. 

Ši jauna graži moteris tokios pat spalvos plaukais kaip Ka- 
rolinos - jo kūnas ir kraujas, jo dukra. Dodžą jau antrą kartą 
pribloškė stebuklas, kad ši būtybė egzistuoja. Tik tąkart jis 
buvo per jaunas ir kvailas, per daug įsimylėjęs jos motiną, kad 
suprastų, koks nuostabus dalykas yra kūdikis. 

Šiuos fizinius ir dvasinius jausmus sustiprino dar vienas — 
kur kas labiau stulbinantis ir galingesnis. Staiga jis pasijuto 
esąs Konanas Barbaras, siekiantis apsaugoti savo nuosavybę 
nuo laukinių. Ir tegul Dievas padeda tam, kas palies jo vaiką. 
Dodžas dantimis kibs jiems į gerklę. 

Taip, kai kūne šėlsta šie nauji sprogdinantys pojūčiai, gerai, 
kad Dodžui nereikia nieko sakyti. Dievas, ar kas ten vadovauja 
šiam spektakliui, pasigailėjo Dodžo ir leido neapsikvailinti per 
tas kelias akimirkas. Jis įstengė neišsiduodamas žingsniuoti 
koridoriumi šalia Karolinos, nors jautė, kad keliai neklauso. 
Be galo džiaugėsi pamatęs dukterį. Tačiau Karolina įspėjo ne- 
galinti numatyti, kaip Berė reaguos, kai juodu supažindins. 

Dodžas manė, kad duktė gali susijaudinti visai kaip jis arba 
spjauti jam į veidą, atsisakyti jį pripažinti ar pulti į isteriją, 
klykti, netgi nualpti. Tačiau buvo neįmanoma jųdviejų supa- 
žindinti taip, kaip jie tikėjosi, nes Berė stovėjo ne viena. Do- 
džas su Karolina priėjo gana arti, kad išgirstų Karolinos ginčą 
su blondine pykčio iškreiptu veidu. 

— Ak, taip! Jis nuolat man skambindavo, kad patikintų, kaip 
sunkiai judu dirbate. 

— Mes ir dirbome. 

— Per pertraukėles tarp maudynių ir vyno. 

— Viskas buvo ne taip, - suaimanavo Berė. - Maldauju, 
Amanda, nesielk šitaip. 

Jos maldavimas buvo atmestas. Išrėkusi Berei jos neliesti ir 
nesiartinti prie jos vyro, blondinė apėjo stambų vyriškį kau- 
bojaus batais ir atsitrenkė į Dodžą su Karolina. Ji atsiprašė ir 
nuskubėjo tolyn. 

Dodžas suspaudė Karolinai alkūnę. 

— Ji vos tavęs neparvertė. Kaip tu? 

Karolina išsiblaškiusi linktelėjo ir nuėjo prie dukters. 

— Viešpatie mieliausias! Bere, kas čia atsitiko? 

— Oi, mama, padėtis vis blogėja. 

Karolina pasivėdėjo dukrą tolėliau ir abi pusbalsiu kalbė- 
josi. Negalėdami kištis į moterų pokalbį, Dodžas ir kaubojus 
nužvelgė vienas kitą. Galiausiai kaubojus prisistatė: 

— Skijus Nailandas. 

Dodžas paspaudė didelę jam ištiestą ranką. 

— Šerifo pavaduotojas? 

— Taip. 

Pilkaakis vyras atrodė dalykiškas, kaip Karolina ir buvo api- 
būdinusi. 

— Girdėjau apie jus, - pasakė Dodžas. 

— Tai gerai, - tarė Skijus ir patylėjęs paklausė: - O kas jūs? 

Suprasdamas, kokia įtempta padėtis, Dodžas neįsižeidė dėl 
tokio tiesmuko klausimo ir neapibrėžtai atsakė: 

— Šeimos draugas. 

Jis pažvelgė į tą pusę, kur nuskubėjo blondinė, bet toji jau 
buvo dingusi. Atsisukęs į Nailandą, Dodžas pasiteiravo: 

— Beno Loflando žmona? 

Šerifo pavaduotojas linktelėjo ir tarė: 

— Neatrodo laiminga. - Tuo metu pyptelėjo jo mobilusis te- 
lefonas. - Atsiprašau. - Pavaduotojas atgręžė nugarą Dodžui 
ir atsiliepė. 

Berė su Karolina vis dar kuždėjosi, palikusios Dodžą vieną. 
Jis nusprendė susirasti nusiminusią Loflando žmoną, kuriai 
akivaizdžiai reikėjo su kuo nors pasikalbėti. 

Ir tą akimirką Dodžas suvokė, kad jau įsitraukė į įvykius. Jis 
privalo likti čia - tai jo duktė, rūpestis, jo kova. 


Po pusvalandžio suskambėjo Dodžo mobilusis. Karolina. Vos 
Dodžui atsiliepus, ji paklausė: 

— Kur dingai? 

- Išėjau į lauką parūkyti. 

— Mes taip pat jau einame. 

— Ar pasakei Berei? 

— Ne. 

Apgalvojęs Karolinos atsakymą, Dodžas tarė: 

— Būsiu automobilyje. 

Jie išjungė telefonus. Dodžas nužingsniavo vaizdingu ke- 
liuku per veją į aikštelę, kur juodu su Karolina buvo pasistatę 
automobilius šalia vienas kito. Baigęs rūkyti, jis sėdo į auto- 
mobilį ir paleido variklį, kad galėtų įjungti kondicionierių. 

Taip, Atlantoje drėgna, bet, po velnių, čia oras slegia nelygi- 
nant šlapia antklodė - limpa prie plaukų, drabužių, odos, kem- 
ša nosį ir bronchus. Ši nepakenčiama drėgmė - viena iš prie- 
žasčių, kodėl Dodžas džiaugėsi prieš trisdešimt metų palikęs 
Teksaso pajūrio lygumas. Tiesą sakant, vienintelė priežastis. 

Jis žiūrėjo į dvi moteris, išeinančias pro laukujes duris. Berė 
visa galva aukštesnė už Karoliną, bet jos rankos tokios pat 
liaunos, o judesiai grakštūs. Kai motina su dukra priėjo prie 
automobilių, Karolina pasilenkė ir pasakė per nuleistą Dodžo 
lango stiklą: 

— Sek paskui mane. 

Dodžas linktelėjo ir pažvelgė į Berę. Ši atidarė Karolinos au- 
tomobilio keleivio dureles, nusiėmė saulės akinius ir įdėmiai 
ilgokai žiūrėjo į Dodžą per automobilio stogą. Jo širdis daužėsi 
kaip pneumatinis kūjis, mergina vėl užsidėjo akinius ir įsėdo į 
automobilį. Praėjo kelios minutės, kol širdis nurimo, bet Do- 
džas svarstė, kaip Karolina paaiškino Berei, kas jis ir kodėl at- 
sirado jų gyvenime. Bet nesvarbu, jau greitai sužinos. 

Iš ligoninės aikštelės iki vasarnamio prie ežero jie važiavo 
septyniolika minučių, tris iš jų teko sugaišti prie šviesoforo 
Bovio gatvėje, tai buvo pagrindinis stabdys Merito centre. 

Pravažiavusi vidurinės mokyklos futbolo aikštę miesto pa- 
kraštyje, Karolina pasuko į Ežero kelią, kuris taip buvo pa- 
vadintas todėl, kad pravažiavus penkias mylias nuo posūkio, 
statmenai atsirėmė į trišakę sankirtą — tiesiai priešais ežerą. 
Šalia ežero buvo įsikūrusi žuvų jauko ir bakalėjos parduotuvė, 
atsivėrė žvejų tiltelis ir laivų prieplauka. 

Ties T formos sankirta kelias į kairę ir dešinę buvo apaugęs 
pušaitėmis. 

Karolina pasuko į kairę. Kelias vinguriavo palei ežerą. Jie 
pravažiavo kelias prabangias vilas, pro tvoras buvo matyti 
prižiūrima aplinka. Prie kelių namų ir ežerą siekiančių sklypų 
baltos raidės ryškiai žaliame fone skelbė: „Parduodama. Karo- 
linos King nekilnojamojo turto agentūra. Virš Kraidės - maža 
auksinė karūnėlė. 

Karolinos namas stovėjo už šimto metrų nuo kelio, miško 
proskynoje. Artinantis prie ežero pušis ir ąžuolus pakeitė ki- 
parisai. Ramiame vandenyje kaip veidrodyje atsispindėjo sau- 
lė. Nedidelė prieplauka, valties nematyti. 

Namas pasirodė stebėtinai kuklus, nepanašus į jų prava- 
žiuotus dvarus. Lentelėmis apkaltos sienos buvo pilkos, langi- 
nės ir verandos kolonos - baltos. Prieš namą ir už jo - kieme- 
liai, veja proskynos pakraščiuose susiliejo su miško paklote. 
Žalumą pagyvino išpuoselėti ryškiaspalviai gėlynų lopinėliai, 
žemė aplink augalus buvo užklota smulkinta pušų žieve. 

Dodžas pastatė išsinuomotą automobilį šalia Karolinos, iš- 
jungė variklį ir išlipo, keliai vėl virpėjo. 

— Užeikime į vidų ir susipažinkime, - žvaliai pakvietė Karo- 
lina. - Šita saulė mudviem su Bere strazdanų negaili. 

Dodžas vos nepasakė „atsimenu“. Kadaise vieną naktį jis 
mėgino išbučiuoti kiekvieną tokią strazdanėlę. Tačiau, vis dar 
nenutuokdamas, ką Karolina Berei apie jį pasakė (žinoma, tik 
ne apie tas strazdanėles), jis nutylėjo, nusekė moteris užpaka- 
liniais laipteliais ir įžengė tiesiai į virtuvę. 

Vos įžengus į vidų Karolina tarė: 

— Pone Hanli, tikiuosi, neprieštaraujate, kad ėjome pro už- 
pakalines duris. Mes čia jaučiamės laisvai ir retai vaikščiojame 
pro priekines duris. - Karolina buvo šiek tiek uždususi, kaip 
ir „Meibelės arbatinėje , kai sveikinosi su Dodžu. - Bere, čia 
Dodžas Hanlis. 

Berė nusiėmė saulės akinius, padėjo juos ir rankinę ant vir- 
tuvės stalo ir ištiesė ranką Dodžui. 

— Sveiki. 

Jis paėmė ranką - pirmą kartą palietė dukrą. 

— Labas. - Praėjo kelios sekundės, kol įstengė pridurti: - Va- 
dinkite mane Dodžu. 

Karolina dirbtinai skambiu balsu pasiūlė: 

— Gal arbatos su ledu? 

Berė, kuri vis dar vertindama apžiūrinėjo Dodžą, išsiblaš- 
kiusi atsakė: 

— Būtų gerai. 

— Puiku, - paantrino Dodžas. 

Karolina pasiūlė patogiai įsitaisyti svetainėje, kol ji atne- 
šianti arbatos. 

— Ateikite čia, - pakvietė Berė ir dingo pro durų arką. 

Dodžas sunerimęs pažvelgė į Karoliną. Ši pakuždėjo: 

— Eik. Nesijaudink. 

Dodžas nusekė dukterį. Vos įžengusi į svetainę Berė griebė 
jautį už ragų. 

— Mama sakė, kadjūs - privatus detektyvas. 

Vadinasi, Karolina atskleidė dalį tiesos. Keli tiesos trupinė- 
liai visada padeda, kai reikia meluoti. 

— Taip. 

— Dar niekada nebuvau sutikusi detektyvo. 

— Tikras detektyvas nepanašus į tuos televizijoje. 

— O kuojie skiriasi? 

— Na, man niekada neteko šokti nuo namo stogo saugantis, 
kad nenušautų, joks nusikaltėlis manęs nebuvo įviliojęs į akla- 
gatvį. Dažniausiai ieškau dokumentų, o ne žmonių. 

Berė nusišypsojo lyg neapsispręstų, ar juo tikėti. 

- Arjūs iš Atlantos? 

— Dabar ten gyvenu. Dirbu pas vieną advokatą, ginantį 
žmones teisme. Jis geriausias arba blogiausias - nelygu, kurią 
pusę palaikote. 

- Jis kietas? 

— Kiečiausias. Girdėjau, kaip apygardos prokuroro pavaduo- 
tojas apkaltino Dereką, neva kiekvieną rytą prieš valgydamas 
javainius apsibarsto juos šukėmis. 


Berė šyptelėjo, bet tuoj pat susiraukė ir priėjusi prie sienos 
įjungė ventiliatorių palubėj. 

- Šiandien mama buvo iškvietusi valytojus, ir vis dar užuo- 
džiu chemikalų kvapą. O jūs? 

— Ne, mano uoslė nuo rūkymo susilpnėjusi. 

— Mėginau rūkyti mokykloje. Užteko vienos cigaretės. 
Mama sučiupo. Tada man atrodė, kad ji turi antžmogiškų galių, 
akis pakaušyje, jautriausią klausą. Taigi juodu su tėčiu pakėlė 
triukšmą, dvi savaites neleido kojos iškelti iš namų, o blogiau- 
sia - mėnesiui atėmė telefoną. Daugiau niekada nemėginau. 

Dodžas nusišypsojo, bet išgirdus žodį „tėtis“, širdį pervėrė 
aštri strėlė. 

— Gerai, labai gerai. Bjaurus įprotis. 

Berė ilgai nenuleido nuo jo akių, tada mostelėjo į supamąjį 
krėslą. 

— Atleiskite, pamiršau gero elgesio taisykles, prisėskite. 

Pati įsitaisė sofos kamputyje. Į kambarį įėjo Karolina, neši- 
na trimis taurėmis arbatos su ledukais, ir pastatė padėklą ant 
staliuko. Berė pažvelgė į jį ir sumurmėjo: 

— Mūsų vyno taurės. 

Dodžas paėmė gėrimą. Nors ant padėklo buvo cukrinė ir 
šaukšteliai, Karolina nepasiūlė svečiui cukraus, nes prisiminė: 
nors į kavą jis beriasi du šaukštelius cukraus, arbatą geria ne- 
saldintą. Kažin ar Berė tai pastebėjo, pamanė jis. Matyt, jai ne 
tas galvoj, nes vis dar mąsliai spoksojo į padėklą. 

— Kas atsitiko, mieloji? - paklausė Karolina, įdėjusi į arbatą 
cukraus ir duodama dukteriai. 

Berė paėmė taurę, siurbtelėjo ir atsikvošėjo. 

— Nieko. 

Ji pažvelgė į Dodžą, šis sėdėjo tiesiai supamajame krėsle, 
nes vos krustelėjus krėslas kaskart sugirgždėdavo ar, tiksliau 
pasakius, suvaitodavo. Berė pastatė stiklą ant padėklo, patrynė 
sudrėkusius delnus, žvilgtelėjo į Karoliną ir kreipėsi į Dodžą: 

— Nesuprantu, kodėl mama jus pasikvietė. 

— Aš tau jau sakiau, - paaiškino Karolina. - Man labai reko- 
mendavo poną Hanlį. 

— Taip, mama, sakei. Sužinojai apie jį iš draugės, gyvenan- 
čios Hjustone, detektyvas Hanlis jai labai padėjo. - Berė pa- 
žvelgė į Dodžą. - Bet aš nenutuokiu, kaip jūs galite padėti 
man. Mums. 

— Ir aš dar nežinau, nors, remdamasis jūsų motinos pasako- 
jimu ir tuo, ką pats mačiau ligoninėje, suprantu, kad pakliuvo- 
te į bėdą. 

— Pone Hanli, - tarstelėjo Karolina. 

— Klausyk, gana to pono Hanlio! 

Šiurkštus tonas iš karto nutildė Karoliną. 

Jei jo žodžiai nuskambėjo per irzliai, jis apgailestauja, ta- 
čiau toks Karolinos kreipinys tikrai siutino. Juk kvaila, kad ji 
nevadina jo vardu, ypač, kad... 

Ne, verčiau negalvoti. 

— Atsiprašau, - pasakė Karolina. - Jei norite, kad kreipčiau- 
si įjus vardu... 

— Aš reikalauju, Karolina. 

— Gerai, Dodžai. 

— Tada mane vadinkite Bere. - Atrodo, dukterį ir pralinks- 
mino, ir sutrikdė ginčas dėl vardų. Ji pažvelgė į vieną, paskui į 
kitą ir kreipėsi į Karoliną: - Taigi, mama, ką sakei? 

— Kad Dodžas daugelį metų narplioja baudžiamąsias bylas. 
Pamaniau, mums bus naudinga turėti tokį patyrusį žmogų 
savo pusėje. 

— Kodėl? - paklausė Berė. 

— Pirmiausia, kad rastume tą šiknių, grasinusį tave nužudy- 
ti, - karštai paaiškino Dodžas ir susizgribęs pridūrė: - Atsipra- 
šau už keiksmažodį. 

Berė nekantriai mostelėjo ranka lyg norėdama pasakyti 
„nekreipkite dėmesio . 

— Turiu surasti tą vyrą, kol jis neįvykdė savo grasinimo. 

— Ar tai ne mūsų pareigūnų darbas? 

— To laukinio Bilo Hikoko? - pasišaipė Dodžas. 

Berė užgniaužė juoką. 

— Turite galvoje šerifo pavaduotoją Nailandą? 

— Manjis patinka, - pareiškė Karolina. 

Berė nustebusi pažvelgė į motiną. 

— Maniau, jūs ką tik susipažinote. 

— Taip, bet man patiko tai, ką mačiau. 

Dodžui smilktelėjo širdį, pavydui dabar ne laikas, bet jis 
toks akivaizdus. Kas patiko Karolinai žvelgiant į aukštą, at- 
šiaurų šerifo pavaduotoją Nailandą? Įdegęs veidas, smėlio 
spalvos plaukai? Platūs pečiai ir plokščias pilvas? Griežta bur- 
na ir skeltas smakras? 

— Nailandas tikriausiai kietas vaikinas, - sumurmėjo Do- 
džas. - Regis, sumanus. Bet aš ne taip pasitikiu pareigūnais. 
Bere, aš surasdavau pabėgėlius, kai vyrukai su policininkų 
ženkliukais dar tik ketindavo pradėti jų ieškoti. Man nereikia 
pildyti popierių ar laukti daug kvailesnių už mane pareigūnų 
leidimo. Aš neprivalau laikytis taisyklių, bijoti, kad būsiu at- 
leistas iš darbo, jei padėtis taps nevaldoma. 

Berė pažvelgė į motiną, ši spustelėjo dukrai ranką. 

— Dodžas gali stebėti padėtį ir mums apie viską praneš- 
ti. Nenoriu, kad mus kas netikėtai užkluptų, ypač jei Orenas 
Starksas grįžtų. 

— Ir aš norėčiau to išvengti, - pritarė Berė ir vėl kreipėsi į Do- 
džą: - Ar dirbdamas neturite gauti Teksaso valstijos leidimo? 

— Nežinau, - gūžtelėjo pečiais Dodžas. - Galbūt. Tikriausiai. 

— Jums tai nerūpi? - Berė nusijuokė. 

— O jums? 

Berė pažvelgė į Karoliną. 

— Mes... su Dodžu neturėjom laiko aptarti jo... darbo smul- 
kmenų. 

— Prisistačiau Nailandui šeimos draugu, - įsiterpė Dodžas. — 
Aš dirbu neoficialiai. 

— Kol reikės išrašyti sąskaitą, - sausai tarė Berė. - Kiek ima- 
te už tai, kad stebėtumėte padėtį? 

— Sąžiningai. Nesužlugdysiu jūsų. Pažadu. Ir kol aš nepasira- 
šęs sutarties, pasakysime Nailandui ir kitiems smalsuoliams, 
kad dirbu neoficialiai. 


86 + Sandra Brown 


Akivaizdu, Berė vis dar abejojo. 

— Keistas susitarimas. Tačiau ir aplinkybės nepaprastos, 
bent jau man ir mamai. Nemanau, kad kam nors pakenks, jei 
užkulisiuose mums dirbs dar vienas žmogus. 

— Manau, Dodžas mums labai padės, - pasakė Karolina. 

— Ar ponas Karlislis žino apie jį? - pasiteiravo Berė. 

— Kai bus tinkamas metas, pranešiu advokatui. 

Berė ištraukė ranką iš motinos gniaužtų, atsistojo ir ėmė 
nesąmoningai vaikštinėti po kambarį. 

— Nesuprantu, kodėl man reikia advokato? Juk nieko blogo 
nepadariau. 

— Juo labiau tau reikia advokato, - patikino Dodžas. - Kai 
tik Nailandas norės tave apklausti, be advokato - nė žodžio. 

— Aš jau su juo kalbėjausi. 

Dodžas tyliai nusikeikė. 

— Kada, Bere? - susirūpino Karolina. 

— Mes pasikalbėjom ligoninėje prieš jums atvykstant. 

— Apie ką? 

— Reikėjo Oreno charakteristikos. Susakiau viską, kas padė- 
tų Nailandui rasti pėdsaką. Nekaltas pokalbis. 

Dodžas abejojo. 

— Daugiau taip nesielk. Aišku? Mano šefas patartų tą patį. 

— Žinoma, juk šitaip jis užsidirba duoną. 

— Tu teisi. Ir velnioniškai geram gyvenimui. Bet aš jam pati- 
kėčiau savo gyvybę. Kaip daugelis žmonių. 

— Nusikaltėlių. 

— Ir nekaltų, - ramiai atsakė Dodžas. - Viena tokia moteris 
juo pasitikėjo, galiausiai jis ją vedė. 

— Jis vedė klientę? - nustebo Karolina. - Įdomi istorija. 

Dodžas pažvelgė į ją. 

— Taip, tai istorija apie bėdos ištiktą moterį ir ją išgelbėjusį 
vyrą. Senamadiška istorija. Vaikinas susipažįsta su mergina ir 
beprotiškai ją įsimyli. 

— Vaikinas prarado merginą? - paklausė Berė. 

— Ne, - atsakė Dodžas. - Derekui ir Džulei pasisekė - jų is- 
torija baigėsi laimingai. 

Jis įsmeigė akis į Karoliną, ir ore pakibo įtampa. Karolina 
pirma nukreipė žvilgsnį. Dodžas pasimuistė nepatogiame 
girgždančiame krėsle ir mostelėjo į padėklą ant kavos staliuko, 
atkreipdamas Berės dėmesį. Atrodė, jis prisiminė vyno taures. 
Berė vėl atsisėdo sofos kamputyje ir parietė kojas. 

— Po vakarienės mudu su Benu nutarėme baigti vyną. Todėl 
prieš lipdami į viršų susėdome išgerti. Pavaduotojas Nailan- 
das tikriausiai matė taures ant staliuko ir padarė netinkamą 
išvadą. 

— Kad išgėrę vyno nepadoriai išdykavot? 

— Panašiai. - Berė suraukė antakius. - Įdomu, ar jis suskai- 
čiavo tuščius vyno ir alaus butelius šiukšliadėžėje. 

— Tas jūsų vakarėlis ir įsiutino ponią Lofland. - Pamatęs klau- 
siamus moterų žvilgsnius, Dodžas paaiškino: - Kalbėjausi su ja. 

— Jūs kalbėjotės? Kada? - vienbalsiai paklausė moterys. 

— Po nemalonaus susitikimo prie Loflando palatos durų. 
Judvi sukišusios galvas kuždėjotės, o Nailandas kalbėjosi te- 
lefonu, todėl nutariau susirasti tą moterį ir pasidomėti, kas 
slegia jai širdį. Ponia Lofland viena sėdėjo ligoninės kavinėje. 
Gėrė kokakolą ir verkė. Priėjau prie jos, ji buvo nusiminusi, ir 
pasidomėjau, ar negalėčiau kuo padėti. 

Dodžas beveik pažodžiui atkartojo pokalbį su Beno žmona. 
Iš jo daug kas paaiškėjo ir kėlė nerimą. 

Išklausiusios pasakojimą nei Berė, nei Karolina nepažvelgė 
Dodžui į akis. Plona grandinėlė, kabanti nuo ventiliatoriaus 
palubėje, tarkštelėjo į metalinį korpusą, pintas krėslas vėl su- 
girgždėjo, nors Dodžas galėjo prisiekti nepakrutinęs nė rau- 
menėlio. Tie garsai dar labiau pabrėžė kambario tylą. 

Galiausiai Dodžas tiesmukai paklausė: 

— Ar tai tiesa, Bere? 

Ji linktelėjo. 

Dodžas susiraukė ir pažvelgė į Karoliną, gniaužančią ant ke- 
lių rankas. Jis atsikrenkštė ir atsistojo. 

— Noriu parūkyti. 

Jis jau žengė pro duris, o tada Berė, nepakeldama galvos, 
tyliai pasakė: 

— Kai grįšit, viską paaiškinsiu. 

— Būtų labai naudinga. 

— Bet aš nesuprantu. 

— Ko? 

Berė pakėlė galvą ir pažvelgė į Dodžą. 

— Ar anksčiau pažinojote Amandą Lofland? 

— Nebuvau matęs akyse, pirmą kartą išvydau, kai Amanda 
liepė jums palikti jos vyrą ramybėje. 

— Ir per pusvalandį ji jums išliejo širdį? Kaip jums taip greit 
pavyko įgyti jos pasitikėjimą? 

— Ypatingas talentas, - tyliai pasakė Karolina. 


Septintas skyrius 


Hjustonas, Teksasas, 1978 


i paskirties būrys buvo niekam tikęs. Bent jau 
Dodžo nuomone. Darbas anaiptol nebuvo žadėtas iššūkis, ne- 
pateisino jis ir jaudinančių vilčių. Tiesa, Dodžui patiko, kad ne- 
reikia vilkėti uniformos, budėti naktimis, bet kol kas jis tik lan- 
kė grupės susirinkimus, o šiems vadovavo pasipūtę tauškaliai, 
neturintys jokių veiksmingų pasiūlymų ir naudingų žinių. 

Rinktinių policininkų ir FTB agentų būrys kasdien rinkda- 
vosi būstinėje. Jos patalpos vargiai atitiko tokį skambų pa- 
vadinimą. Biuras įsikūrė priemiestyje, pirmame aptriušusio 
pastato aukšte. Jokios iškabos. Apgriuvusių pastatų rajone šis 
namas atrodė prasčiausiai. Vienintelis pranašumas - nedide- 
lė nuoma. Būrio nariai čia rinkdavosi susipažinti su liudytojų 
pareiškimais, žiūrėdavo banko apsaugos kamerų apiplėšimų 
įrašus, pasakodavo apie savo veiklą, kaip ieško nusikaltėlių 
pėdsakų, ir aptardavo tolesnę taktiką. 

Vyrus juokino teiginys, kad jų būrys - ypatingas. Jie tol skai- 
tė liudytojų parodymus ir žiūrėjo vaizdajuostes, kol išmoko at- 
mintinai. Kol kas jie neaptiko jokių pėdsakų, ir nė vienas, ypač 
vadovai, nenutuokė, ką toliau tirti. Neva aukšto lygio susitiki- 
mai dažniausiai virsdavo paprasčiausiais pasiplepėjimais. 

Nariai riesdavo nešvankius anekdotus, aptardavo auto- 
mobilius, ginčydavosi ir lažindavosi dėl sporto rungtynių, iš- 

maukdavo kelis litrus stiprios kavos, valgydavo greitą maistą, 
rūkaliai pūsdavo dūmų debesis. Vyrai tyčiodavosi iš kolegų 
automobilių, drabužių, mokyklų, žmonų, šunų, rengdavo bez- 
dėjimo varžybas ir be galo, be krašto aptarinėdavo moteris, su 
kuriomis miegojo ir kurias dar tik norėjo pasiguldyti. 

Tik vieno dalyko jie nepadarė - nesugavo banko plėšiko. An- 
tro mėnesio pabaigoje jiems mirtinai įkyrėjo netgi nešvankūs 
anekdotai, ką jau kalbėti apie greitą maistą. Vyrai nervinosi, 
ypač aukštesnieji Hjustono policijos skyriaus karininkai, ku- 
riuos vadovai aštriai kritikavo, o žemesnio rango pareigūnai 
niekino. 

Norint aptarti rūpimus klausimus, buvo sukviestas Hjusto- 
no policijos susirinkimas. 

— Netgi mūsų šefas gauna velnių nuo mero. Meras nori, kad 
mes sučiuptume plėšiką prieš rinkimus, - kalbėjo triukšmin- 
gam sambūriui pirmininkaujantis kapitonas, per nudribusį 
pilvą tikriausiai nematantis savo batų nosių. 

Klausydamasis pamokslo, Dodžas vis labiau irzo. Įdomu, 
prieš kiek metų tas storašiknis patruliavo gatvėse, sekė įtaria- 
mąjį, suėmė nusikaltėlį. Ir šitas kapitonas drįsta taršyti savo 
pavaldinius, nors Dodžas matęs jį tik kaulijantį monetų ciga- 
rečių automatui ir pasakojantį kvailiausius anekdotus. 

Neturėdami jokių duomenų, ypatingosios paskirties būrio 
pareigūnai aptardavo įtariamuosius remdamiesi tik tuo, kad tie 
žmonės jau įtraukti į policijos įskaitą, o ne dėl to, kad juos bū- 
tum galėjęs kaip nors susieti su bankų apiplėšimais. Vienas iš 
įtariamųjų praėjusį savaitgalį buvo suimtas, nes vairavo girtas. 

— Jis pasodintas į areštinę, nes pažeidė lygtinio paleidimo 
sąlygas. Taigi jei jis - mūsų ieškomasis, artimiausiu metu nea- 
piplėš banko, - pasakė kapitonas. 

— Nemanau, kad tai mūsiškis, - nesutiko kažkuris poli- 
cininkų. - Jis pankas, pasipūtėlis, karštakošis, bet tikrai ne 
toks šaltakraujiškas, kad viską kruopščiai suplanuotų ir atlik- 
tų tokį darbą. 

— Per aną apiplėšimą tas vyrukas išjungė apsaugos kame- 
rą, - įsiterpė kitas. 

— Nair kas? 

— Jei jis pasipūtėlis, to nebūtų padaręs. Mūsiškis sumanus, 
puikuojasi savo išmone. 

— Užsimaskavęs. 

— Taip, bet suprantat, ką noriu pasakyti. 

Ginčas nenuslopo. Dodžas, palaikantis pirmąjį policininką, 
neturėjo ko pridurti, todėl liovėsi diskutavęs ir bergždžiai mė- 
gino užgniaužti žiovulį. 

— Hanli! 

Dodžas pasipurtė ir atsisėdo tiesiai. 

— Klausau, pone. 

— Kaip reikalai dėl Madisono draugės? 

Vienas iš įtariamųjų - Tomis Rėjus Madisonas - buvo pa- 
leistas lygtinai, atsėdėjęs kalėjime už ginkluotą greito maisto 
užeigos apiplėšimą. Jo byloje buvo ir vienas nepavykęs ban- 
ko apiplėšimas. Vyras atitiko bendrą neatpažinto nusikaltėlio 
ūgio ir svorio aprašymą. 

— Vartojant jūsų terminologiją, pone, aš dar net nepasiekiau 
pirmosios bazės. 

— Pirmosios bazės? - pašiepė vienas iš karininkų. - Pripa- 
žink, kad prametei pro šalį. 

Dodžas abejingai linktelėjo. 

— Taip, pramečiau pro šalį, kapitone. 

— Kodėl? Juk tu - mūsų skyriaus Romeo. 

— Nepavyko užmegzti ryšio. Ta panelė iškrito iš žaidimo. 

- Ir kas dėl to pasistengė? Madisonas? 

Dodžas pakėlė į viršų abu nykščius. 

- Ji ketvirtą mėnesį nėščia. Juodu su Tomiu Rėjumi įsimy- 
lėję. Jis nenukrypsta į šoną, myli draugę, nori kūdikio ir keti- 
ną ją vesti. 

— Sakei, kad ji įžvalgi. 

— Man taip pasirodė. 

— Madisonas - nepataisomas nusikaltėlis! - šūktelėjo kapi- 
tonas. - Ar mergina tiki tom širdelių ir gėlyčių nesąmonėm? 

Dodžas gūžtelėjo pečiais. 

— Tai jūs šitaip suprantat meilę? Be to, mergina sako, kad 
Tomis Rėjus kalėjime pažino Jėzų. 

— Jėzus buvo Hantsvilyje? - nusišaipė kitas karininkas. 

— Niekada jo ten neieškočiau, - pritarė kitas. 

Kapitonas nutildė juoko bangą ir paklausė Dodžo: 

— Kuo ji tave laiko? 

— Nuolatiniu klientu, užsisakančiu meksikietišką paplotėlį 
su vištiena ir paprikomis. Atneša man šviesaus alaus dar ne- 
spėjus užsisakyti. Dvi žaliąsias citrinas. Palieku jai dosniai ar- 
batpinigių ir moku klausytis. 

— Ar judu daug kalbatės? 

— Tik tiek, kad ji manęs neįtartų. Sėdžiu ten iki darbo pabai- 
gos. Kai vakarieniautojų praretėja, ji prisėda prie mano staliu- 
ko. Manau, jau pelniau merginos pasitikėjimą. 

— Kąjai pripliurpei apie save? 

— Kad neturiu kur daugiau eiti ir nenoriu būti vienas tuš- 
čiame bute, nes žmona susidėjo su kitu ir parsivedė jį į mūsų 
namą. 

— Oi, net kvapą gniaužia. - Policininkas apsimetė verkiantis. 

— Skamba lyg liūdna kantri stiliaus daina. 

Kapitonas susiraukė dėl šių pastabų ir vėl atsigręžė į Dodžą. 

— Tai ką nusprendei? 

Dodžas daug galvojo apie Tomį Rėjų Madisoną ir jo draugę. 
Nors jo nuoširdus vertinimas nedomino nė vieno kambaryje, 
jis atsakė negudraudamas: 

— Ji miela mergina. Per daug gera Madisonui, bet kas su- 
pras meilę? Gal Tomis tikrai pažino Jėzų ir atsivertė. Be to, 
manau, kad jei draugė įtartų, kad Tomis Rėjus plėšė bankus 
ar pažeidė lygtinio paleidimo sąlygas, paliktų jį, nors ir lau- 
kiasi kūdikio. Tikriausiai mergina išduotų Tomį dėl jo paties 
gerovės. Ji sąžininga, todėl nemanau, kad dengtų Tomį, jei jis 
mūsų įtariamasis. 

— Vadinasi, tvirtini, kad ne jis mūsų geidžiamasis. 

— Nesu visiškai įsitikinęs, kapitone, bet jis tikrai neįrašytas 
mano sąrašo viršuje. 

Kiti ypatingosios paskirties būrio nariai liovėsi juokavę, 
mėgindami sugromuliuoti, ką Dodžas pasakė, ir jis pasijuto 
išdidus, kad jie vertina jo nuomonę. Kapitonas persibraukė 
ranka riebų veidą. 

— Nenutrauk stebėjęs, ar jų santykiai nesikeičia. 

Dodžas ir pats žinojo, kaip elgtis, bet linktelėjo lyg sakyda- 
mas: „Kokia puiki mintis, kapitone. Tai ir padarysiu. 

— O kaip ta kita? Olbraito draugužė. 

Franklinas Olbraitas buvo dar vienas paleistas lygtinai, bet 
tuo ir baigėsi jo panašumas su Tomiu Rėjumi Madisonu. 

Olbraitas buvo grėsmingesnis ir bjauresnis. Dodžas neabe- 
jojo, kad šis nei ieškojo Jėzaus, nei jį pažino, nei liko jam išti- 
kimas. Jis susiraukė ir atsakė kapitonui: 

— Merginos vardas Kristalė, bet man su ja blogiau sekasi. 

— Kodėl? 

— Sunkiau prieiti. Olbraitas be galo pavydus. Stebi draugę 
kaip vanagas. Kiekvieną rytą atveža į darbą, o po darbo pasi- 
ima. Ji niekur neina viena, netgi tvarkyti kasdieniškų reika- 
lų. Paprastai prekybos centras būna tinkama vieta atsitiktinei 
pažinčiai - atsitrenki į žmogų, imi šnekėtis, bet Olbraitas vi- 
sada būna šalia. Jis atskyrė Kristalę nuo šeimos ir draugų. Ar 
matot, kur mano bėda? Aš neturėjau progos prisiartinti prie 
merginos, ką jau kalbėti apie jos pasitikėjimą. 

Kapitonas mąsliai paglostė smakrą. 

— Kurji dirba? 


— Taigi dabar ta riebi kiaulė įtaisė mane dirbti Kristalės ga- 
mykloje. 

Gonsalesas taip užsikvatojo, kad paspringo apelsinų sulti- 
mis. Atgavęs kvapą jis sušvokštė: 


— Juokauji. 

— Prisiekiu Dievu. Po susirinkimo jis kai kam paskambino, 
ir po dvylikos valandų aš jau dirbau valytojų skyriuje. 

— O varge! 

— Turiu kibirą, šepetį, palaidinę, ant kišenėlės išsiuvinėtas 
mano vardas. Ar gali tuo patikėti? Bet aš vaikščioju po visas 
patalpas ir niekas nieko neįtars. Bent jau nesėdžiu visą dieną 
vienoje vietoje. 

Užuot keitęs perdegusias lemputes ir tuštinęs šiukšliadė- 
žes, jis galėjo stoti prie konvejerio padangų gamykloje ir su- 
rinkinėti ratlankio stipinus. Bet vis vien toks darbas užknisa. 

— Tu valytojas? - Gonsalesas springo juoku. - O ką? Gal nu- 
spręsi keisti profesiją. 

— Velniop darbą ir velniop tave. - Dodžas sumaišė kiaušinie- 
nę su aštriu tabasko padažu. 

Buvę porininkai susitiko per pusryčius, kai Gonsalesas bai- 
gė naktinį budėjimą, prieš Dodžo darbo dienos pradžią. 

— Arjau susitikai su taikiniu? - paklausė Gonsalesas. 

— Pažvelgėme vienas į kitą. Ji dirba užmokesčių skyriuje. 

— Kaipji atrodo? 

— Na, suktis apie ją - nebus sunkus darbas ir pareiga, - nu- 
sišaipė Dodžas. 

— Papai? 

— Du, - rimtai pasakė Dodžas ir nusikvatojo pamatęs drau- 
go išraišką. - Mažiausiai C dydis. Ir kojos dailios. 

Gonsalesas pažvelgė susižavėjęs ir pavydžiai. 

- Ir tau moka už tai, kad ją pakabintum. 

Dodžas apsidairė. 

— Tai neoficiali užduotis. - Jis surimtėjo. - Hjustono polici- 
jos skyrius prezervatyvais pareigūno neaprūpina. 

— Užsičiaupk, - pyktelėjo Gonsalesas ir pasilenkęs per stalą 
sušnibždėjo: - Bet abu žinom, kad valdžia to nori. - Jis su- 
sigrūdo į burną trikampiu sulenktą blyną su sirupu. - Tavo 
gyvenimas žavus, mano drauge. 

— Nepamiršk, kad tos merginos draugas nepataisomas nu- 
sikaltėlis. Spėju, jis perrėžtų man gerklę, jei pačiupinėčiau jo 
merginai papukus. Netgi jei tik mintyse. 

— Tikras nenaudėlis? 

— Didelis. Keli ginkluoti apiplėšimai. Du užpuolimai. Vienas 
kaltinimas išžaginimu sužlugo per ikiteisminį tyrimą. Taigi jis 
išsisuko. Olbraitas buvo įtariamas nudūręs kalinį kalėjimo du- 
šinėje, bet ginklas nerastas, ojei liudytojų ir buvo, bijojo kalbė- 
ti. - Dodžas rimtai linktelėjo ir pakartojo: - Jis tikrai bjaurus. 

Gonsalesas susirūpinęs lingavo. 

- Išpešk naudos iš jo senutės, sugauk plėšiką, užsikabink 
medalį, tapk detektyvu, tik žiūrėk, kad nežūtum. Susitarėm? 

— Pasistengsiu. 

Dodžas daugiau nieko negalėjo pasakyti buvusiam patiki- 
mam porininkui apie slaptą užduotį, šis tai suprato. Todėl kai 
draugo paklausė apie naują porininką, Gonsalesas mielai pa- 
keitė temą. 

— Mes gerai sutariam, bet neverta nė sakyti; jis - ne tu. 

- Ilgiesi manęs? - paerzino Dodžas. 

— Ne, po velnių, ne! Sakydamas, kad jis - tai ne tu, turėjau 
galvoje, kad jis geresnis. Bet Dorisė iš užkandinės „Septyni- 
vienuolika sielvartauja ir nebeduoda už dyką nei spurgų, nei 
ledų. 

Vyrai baigė valgyti ir sumokėjo. Priėjęs aikštelę Gonsalesas 
sustojo ir pažvelgė į greitkelį - spūsties valandą automobiliai 
judėjo vos kelių kilometrų per valandą greičiu, paskui nukrei- 
pė akis į plaukiančius virš įlankos debesis. Jo žvilgsnis klajojo, 
Dodžas nujautė, kad draugas kažko nesiryžta sakyti. 

— Kas tave slegia, porininke? 

— Nieko ypatingo, - Gonsalesas pažiūrėjo į Dodžą, vėl nu- 
kreipė akis. - Aš tik... Klausyk, čia ne mano reikalas. Ir tikriau- 
siai tau tas pat... 

— Bet?.. 

Galiausiai draugas pažvelgė Dodžui į akis. 

— Užvakar su porininku gavome dar vieną pagalbos kvieti- 
mą iš Šeidideilio. 

Gonsalesas įdėmiai žiūrėjo į Dodžą, ar šis prisimena. Žino- 
ma, taip. Nors jau praėjo pora mėnesių, kai gelbėjo Karoliną 

King, atrodė, lyg viskas atsitiko vakar. Įniršis ir baimė užpildė 
visą Dodžo esybę. 

— Arjis ją sužeidė? 

— Ne, nieko neįvyko. Iš tiesų mums paskambino kaimynė. 
Sakė girdėjusi garsius šūksnius ir keiksmus. Kai nuvykome, 
Kamptonas buvo dingęs. Aš pasikalbėjau su panele King. Ji 
buvo sutrikusi, kad kaimynė girdėjo triukšmą. Šį kartą Kamp- 
tonas jos neva nemušęs. - Gonsalesas padvejojo ir pridūrė: — 
Nežinau, ar tu vis dar... Na, supranti. - Jis gūžtelėjo pečiais. - 
Vienintelė priežastis, dėl kurios užsiminiau, ta... Na, kai su ta- 
vim buvom ten nuvažiavę, man pasirodė, kad tau parūpo tos 
moters gyvenimas. 

Dodžas sukando žandikaulius ir nieko neatsakė. 

— Jie vis dar susižadėję, - toliau kalbėjo Gonsalesas. - Aš pa- 
klausiau. Žiedas su deimantu ant jos piršto taip ir traukia akis. 

Dodžas linktelėjo. 

— Klausyk, gailiuosi prasižiojęs. Nereikėjo sakyti, - teisinosi 
Gonsalesas. 

— Ne, Džimi, gerai, kad pasakei. Ačiū. 

— Bet tu neprikrėsi kvailysčių? - sunerimo Gonsalesas. 

Dodžas prisivertė nusišypsoti. 

— Aš? Po velnių, ne! Aš noriu tapti detektyvu. Nepadarysiu 
nieko, kas pakenktų mano tikslui. 

Po pusvalandžio jis nuėjo į darbą padangų gamykloje. Per 
pietų pertrauką pamatė Kristalę valgykloje ir jai nusišypsojo. 
Ji taip pat šyptelėjo, tada susidrovėjusi nusuko galvą ir dau- 
giau nebepažvelgė į jį. Pasibaigus pamainai, Dodžas nuėjo ieš- 
koti Rodžerio Kamptono ir radęs primušė. Bent jau stengėsi. 
Buvo tamsu, bet Dodžas būtų jį prikūlęs ir vidury dienos. Jis 
patykojo Kamptono prabangaus sveikatos klubo automobilių 
aikštelėje. Rodžerio plaukai buvo drėgni, neseniai buvo išlin- 
dęs iš dušinės, kvepėjo odekolonu Irish Spring. Dodžas priėjo, 
paspaudė aukos galvą po pažastimi ir trenkė į dešinį inkstą. 
Kamptonas išmetė sportinį krepšį. Dodžas ranka prispaudė jo 
gerklas ir užpultasis pajėgė tik švokšti. Po kelių stiprių Dodžo 

smūgių Rodžerio keliai sulinko, Dodžas apsisuko, trenkė jam 
per veidą ir pajuto, kaip nosis trakštelėjo ir iš jos plūstelėjo 
gleivėtas kraujas. Tada policininkas prispaudė auką prie mer- 
sedeso, palenkė jo galvą prie blizgančio dangčio ir viena ranka 
prilaikydamas milijonierių už smakro, kad nenuvirstų, kitos 
rankos kumščiu lyg kaldamas polius kelis kartus trenkė į pilvą 
ir šonkaulius. 

Kai Dodžas pagaliau paleido Kamptoną, šis užvirto ant savo 
prabangaus automobilio, nuslydo ir susmuko ant šaligatvio 
kaip nešvarių skalbinių krūva. Dodžas spyrė jam į šoną ir įnir- 
šio pagautas į sėklides. Rodžeris sukliko ir prarado sąmonę. 

Dodžas atsiklaupė ant kelio, sugriebė Kamptonui už plaukų ir 
ėmė plekšnoti per kruvinus skruostus, kol tas atgavo sąmonę. 

- Ar girdi mane? 

— Nežudyk manęs, - inkštė Kamptonas. 

Dėl sulūžusios nosies jo balsas skambėjo kone juokingai. 

— Šį vakarą dar nepribaigsiu. Bet noriu, kad paklausytum 
manęs, šlykštus šūdžiau. Manai, jei tavo tėtušis piniguočius, 
tai gali daryti ką nori ir išsisukti nenubaustas. Kol kas tau se- 
kasi. Bet perspėju: jei dar kartą bent pirštu paliesi Karoliną 
King, mirsi. Ar supratai? 

Dodžas paleido Kamptono plaukus, kad šis pajėgtų linkte- 
lėti. 

— Nepamirši, ką tau sakiau, Rodžeri? 

Kamptonas papurtė galvą. 

— Nes jei pamirši, jei pakelsi prieš ją ranką rytoj ar kitą sa- 
vaitę ar net po dešimties metų, aš tave užmušiu. Aišku? 

Rodžeris Kamptonas vėl prarado sąmonę. Dodžas paleido 
jį ir paliko drybsoti nuoširdžiai apgailestaudamas, kad negali 
užmušti to šunsnukio dabar. 


Buvo prietema, Hjustone tvyrojo šutra, nė kiek neatvėso net- 
gi po saulėlydžio. Dodžas sėdėjo ant betoninio suolo biurų 
parko kiemelyje tarp keturių šešiaaukščių stiklinių pastatų. 
Jis laukė, kaip buvo liepta, ir nervinosi nelyginant paleistuvė 

bažnyčioje svarstydamas, kodėl Karolina nori susitikti, kartu 
vildamasis, kad viskas baigsis gerai. 

Karolina išėjo per antrojo pastato sukamąsias duris praė- 
jus dviem minutėms po sutarto laiko. Dodžo marškiniai buvo 
prilipę prie nugaros, šonkauliais sruvo prakaitas. Merginai 
artinantis, Dodžas atsistojo mintyse maldaudamas, kad dezo- 
dorantas jo nenuviltų, ir gailėdamasis, kad nesučiulpė mėti- 
nio ledinuko. Karolina mūvėjo juodas kelnes, vilkėjo kreminę 
berankovę palaidinukę. Rausvuose saulėlydžio atspindžiuose 
jos plaukai atrodė kaip lydytas varis, rankos buvo neįtikimai 
grakščios, dėl žemakulnių basučių atrodė dar žemesnė. Ta- 
čiau ūgis nemenkino kovingos moters eigasties. Kai ji pri- 
artėjo tiek, kad Dodžas įžvelgė išraišką, iš karto dingo visos 
šviesios viltys. 

Kai Karolina ryžtingai puolė, atrodė, pasišiaušė kiekvienas 
rusvas plaukelis ant jos galvos. 

— Ar jūs pasidarbavot? 

Dodžas neapsimetė nesuprantąs, apie ką ji kalba, bet neketi- 
no prisipažinti ir dėl mesto kaltinimo. Jis mostelėjo į suolelį. 

— Ačiū, ne! - griežtai atsisakė Karolina. - Verčiau pastovė- 
siu. Reikalauju, kad prisipažintumėte, ar jūs kone mirtinai su- 
mušėt Rodžerį? Jis savaitę turės praleisti ligoninėje, nes vos 
nenumirė. 

— Taip, Džimis Gonsalesas man minėjo. 

Buvęs porininkas vakar paskambino į pranešimų gaviklį, 
bet Dodžas tik šįryt galėjo atskambinti. Gonsalesas papasa- 
kojo, kad žiauriai sumuštas Rodžeris Kamptonas paguldytas į 
ligoninę. Jis neatpažinęs užpuoliko. Juodu ilgai tylėjo. Galiau- 
siai Dodžas paklausė, ar tai apiplėšimas, o Gonsalesas atsakė, 
kad Kamptono piniginė su kredito kortelėmis ir keliais šim- 
tais dolerių rasta prie jo. 

Gonsalesas neklausė, ar čia Dodžo rankų darbas, nenorėjo, 
kad jo įtarimai pasitvirtintų. Džimis buvo sąžiningas polici- 
ninkas ir Dodžas suprato, kad draugas kenčia bendrininkavęs. 
Nors Džimis tik užsiminė, kad policija buvo iškviesta į Šeidi- 

deilį, bet to užtenka, kad toks sąžiningas žmogus kaip Gonsa- 
lesas mirtinai užsigraužtų. Dodžui buvo nesmagu, kad per jį 
draugas atsidūrė tokioje dviprasmiškoje padėtyje, nes buvo ti- 
kras, kad Džimis niekada neišduos jo dėl vos neįvykdytos šal- 
takraujiškos žmogžudystės. Tada Gonsalesas numetė bombą. 

— Ji nori su tavim susitikti, - ir pasakė Dodžui, kur ir kada 
nueiti. 

Taigi jis atėjo čia, o Karolina King svilino jį kaltinamu 
žvilgsniu. 

— Jums nereikėjo, kad pareigūnas Gonsalesas papasakotų 
apie Rodžerį, tiesa? Jūs ir taip žinojote, pats jį užpuolėte. 

— Prisėskim. - Dodžas vėl mostelėjo į suoliuką, ir šįkart Ka- 
rolina pakluso. 

Dodžas prisėdo šalia, bet paliko didelį tarpą. Jis irgi matė 
žiedą su deimanto akute ant Karolinos piršto - kaipgi, akmuo 
buvo automobilio žibinto dydžio. Tikriausiai tūkstančiai mo- 
terų mainais į tokį deimantą leistųsi kartą kitą sumušamos. 
Tačiau jis nenorėjo patikėti, kad ši mergina sutiktų. Ji atrodė 
per daug stipri ir per daug protinga. Įdomu, koks slaptas Ro- 
džerio Kamptono bruožas daro jį vertu deimanto? Ar jo pimpis 
toks stebuklingas? O gal Karoliną King įkvepia jo pasitikėjimo 
fondas? Užgniaužęs nepasitenkinimą dėl abiejų priežasčių, 
Dodžas tarė: 

— Gonsalesas sakė, kas jūs buvote labai nusiminusi, kai jam 
skambinot. 

— Ar jūs nenusimintumėte, jei jums brangus žmogus šitaip 
būtų sumuštas? 

— Taip, - ramiai sutiko Dodžas. - Nusiminčiau. 

Karolina pasuko galvą, jų akys susitiko ir Dodžas matė, kad 
jo siųsta žinia ją pasiekė. Paskui Karolina nusigręžė ir įsispok- 
sojo į pastatą, iš kurio išėjo. 

— Jūs čia dirbate? - paklausė Dodžas. 

Karolina papurtė galvą. 

— Aš dirbu apygardos mokesčių inspekcijoje miesto centre. 
Čia tris kartus per savaitę lankau kursus. 

— Kokius kursus? 

— Nekilnojamojo turto. Mokausi, kad gaučiau leidimą dirb- 
ti. Septintą valandą turime pertrauką. Todėl ir paprašiau pa- 
reigūno Gonsaleso, kad jis perduotų jums ateiti čia. Jis sakė 
pamėginsiąs. 

— Kodėl nepaskambinote tiesiai man? 

— Nežinojau, kaip jus rasti. Pareigūnas Gonsalesas davė man 
savo numerį, kai... 

Karolina nutilo, Dodžas baigė jos sakinį: 

— Kai atvyko gavęs iškvietimą apie buitinį konfliktą jūsų 
name. 

— Bet nieko neįvyko. Kaimynė pernelyg stipriai reagavo. 
Mes tik rėkėme vienas ant kito. Ir viskas. 

- Šį kartą. 

Dešinė Dodžo ranka gulėjo ant klubo. Karolina pažvelgė į 
patinusius krumplius ir mėlynes. Tada jos žvilgsnis nuklydo 
prie kairės rankos, nubrozdinimai dar buvo neužgiję. Prieš 
prarasdamas sąmonę Kamptonas bergždžiai mėgino nusi- 
mesti nuo sprando užpuoliko ranką. Dodžas nė neslėpė savo 
kaltės įrodymų. Kaip tik norėjo, kad Karolina pamatytų, kokia 
nuožmi kova vyko. 

— Nereikėjo to daryti, - tyliai papriekaištavo moteris. - Jūs 
nepažįstate nei jo, nei manęs. Jūs - policininkas. - Karolina 
pakėlė galvą ir pažvelgė į jį. - Kodėl taip pasielgėte? 

Dodžas kurį laiką patylėjo, tada pats puolė: 

— Kodėl spėjate, kad ten buvau aš? 

— Aš ne spėju, o žinau. Vos išgirdusi apie užpuolimą, suvo- 
kiau, kad ten pasidarbavote jūs. 

— Kodėl jums šovė tokia mintis? 

Dodžas paklausė, nes žinojo, kad Karolina pati ras atsaky- 
mą. Ji iš karto suvokė, kas kaltininkas, nes matė, kaip jis į ją 
žiūrėjo. Ši moteris neturi skonio rinkdamasi sužadėtinį, bet 
nėra nei kvaila, nei akla, nei kurčia. 

Tą vakarą, kai jie susitiko pirmą kartą ir liko vieni Karolinos 
virtuvėje, ji tikriausiai jautė, kad policininkas susirūpinęs kur 

kas labiau, nei jam priklauso pagal pareigas. O jei ir kilo kokių 
nors abejonių dėl jo dėmesio, jos išsisklaidė rytą, kai Dodžas 
pasirodė prie jos namų. 

Ir dabar ji tikriausiai supranta, kad jis skausmingai trokšta 
paliesti jos plaukus, pabučiuoti į lūpas, apglėbti liauną kūną 
ir taip prispausti prie krūtinės, kad pajustų jos širdies dūžius. 
Tačiau Dodžas tikriausiai nuėjo per toli, nes Karolina staiga 
atsistojo. 

— Jūs peržengėte savo įgaliojimus, pone Hanli. Mano gyve- 
nimas jums visiškai neturi rūpėti. Jūsų pareigos man baigėsi 
tą vakarą, kai atlikote savo, kaip policininko, darbą. Aš tekėsiu 
už Rodžerio. 

Dodžas taip pat atsistojo. 

— Ir pasigailėsite. 

— Jei jūs dar kartą įsikišite į mūsų gyvenimą, aš pranešiu 
jūsų vadovybei. O dėl šio žiauraus pasikėsinimo - privalote 
pažadėti, kad tai nebepasikartos. 

Dodžas tylėjo. Jis nė už ką nieko nežadės Karolinai, nes tai 
prieštarautų duotai priesaikai užmušti Kamptoną, jei šis bent 
pirštu paliestų sužadėtinę. 

— Gerai. Aš jus įspėjau. - Karolina triuškinamai pažvelgė į 
Dodžą ir leidosi pastato link, bet vėl apsigręžė ir grįžo. 

— Gonsalesas sakė, kad jūs įtrauktas į ypatingosios paskir- 
ties būrį. 

— Taip, tiesa. 

— Ar tai pavojinga? 

— Ne taip pavojinga kaip tai, į ką veliatės jūs. 

Atrodė, Karolina ketina ginčytis, bet ji tepasakė: 

— Būkite atsargus. - Ir nuėjo. 

Grįžęs į automobilį Dodžas patikrino pranešimų gaviklį, 
nuvažiavo prie artimiausio telefono automato ir paskambino 
karštąja ypatingosios paskirties būrio linija. Budėtojas iš kar- 
to atsiliepė. 


— Čia Hanlis. Ar kas nors manęs ieškojo? 

— Po velnių, kur buvai? Kapitoną tuoj ištiks smūgis. Jis gal 
dešimt kartų skambino į tavo pranešimų gaviklį. 

— Apsinuodijau maistu. Išėjęs iš padangų gamyklos, visą po- 
pietę prasėdėjau tualete. 

— Labai blogai. Tuoj pat važiuok čia. Ne, ne važiuok, o skrisk. 

— Kas atsitiko? 

— Mūsų numylėtinis įslinko į banką prieš pat darbo pabaigą, 
sučiupo apsaugininką ir pasiglemžė apie trisdešimt gabalų. 

— Paėmė apsaugininką įkaitu? 


— Ne, nušovė. 


Aštuntas skyrius 


— Drei Bakland... 

— Klausau. 

Balsas buvo toks tylus, kad Skijus vos girdėjo mobiliuoju te- 
lefonu. Smiliumi jis užsikimšo kitą ausį. 

— Selė Bakland? 

— Taip. Čia... aš, Selė Bakland. 

— Aš Skijus Nailandas, Merito apygardos šerifo pavaduo- 
tojas. — Selė tylėjo, todėl jis kalbėjo: - Panele Bakland, vakar 
įvyko nelaimingas atsitikimas, su kuriuo susiję keli jūsų pa- 
žįstami. 

— Orenas ir Berė, aš girdėjau per žinias. 

Skijus nenustebo, kad Hjustono žiniasklaida pranešė apie 
šį įvykį. Tikriausiai tą naktį įvyko kelios dešimtys panašių su- 
sišaudymų, bet Karolina King, prieš persikeldama į Meritą, 
buvo įžymi Hjustono nekilnojamojo turto rinkos figūra. Jos 
pavardė tinkama minėti per žinias. Skijui tai patiko. Pažiūrėję 
žinias daugybė žmonių ieškos Oreno Starkso. Panelė Bakland 
patvirtino dirbusi su Starksu ir Bere Malon, taip pat pažinoju- 
si sužeistąjį Beną Loflandą. 

— Pranešama, kad Beno būklė sunki. 

— Pasak naujausių pranešimų, jis pasveiks, - patikino Skijus. 

Į patrulių kambarį įėjo du pareigūnai su maišeliais. Kiti po- 
licininkai puolė prie greito maisto lyg kojotų gauja. Nailandas 
uždengė ragelį delnu ir riktelėjo tildydamas bendradarbius. Jo 

skrandis suurzgė primindamas, kad šeimininkas šiandien be- 
veik nevalgęs. 

Skijus vėl kalbėjo telefonu: 

— Panele Bakland, ar nesutiktumėte atsakyti į kelis klau- 
simus? 

— Ne. 

Skijus net nustėro nuo tokio šiurkštumo. 

— Pažadu, ilgai netrukdysiu. 

— Kodėl man skambinate? 

— Nes vadovauju tyrimui, ojūs pažįstate tris įvykio dalyvius. 
Orenas Starksas rimtai grasino ir jis vis dar laisvėje. Mums la- 
bai svarbu tai, ką jūs galite papasakoti. 

Selė taip ilgai tylėjo, kad Skijus paragino: 

— Panele Bakland... 

— Atsiprašau, bet aš nieko nežinau. 

Prie Skijaus prisiartino pareigūnas ir pasiūlė mėsainį, iš ku- 
rio dribo lydytas sūris. Nors Skijaus burnoje rinkosi seilės, jis 
mostelėjo netrukdyti. 

— Panelė Malon teigia, kad Orenas Starksas šovė į poną Lof- 
landą. - Selė tylėjo. - Jūs dirbote Delrėjaus bendrovės rinko- 
daros skyriuje, ar pastebėjote, kad Starksas ir Loflandas ne- 
kenčia vienas kito? 

— Nepastebėjau. 

— Gerai. O kaip... 

— Tai tikrai ne mano reikalas. 

Selės balsas atrodė keistai liūdnas. Kiek Skijui teko patirti, 
dauguma žmonių, ypač neturintys ko slėpti, džiaugiasi pa- 
dėdami teisėsaugininkams. Paprastai jie didžiuojasi būdami 
svarbūs ir naudojasi proga suteikti žinių, netgi nesusijusių 
su byla. 

— Prašau, panele Bakland, tik kelis klausimus. 

— Bet aš nieko apie tai nežinau. Prieš kelis mėnesius išėjau 
iš Delrėjaus bendrovės ir nuo to laiko nemačiau tų žmonių. 

— Arjūs išėjote iš darbo dėl Oreno Starkso? 

— Kas jums taip sakė? 

— Taip ar ne? 

— Tai kvaila. 

— Argi ne Starksas jus privertė apsispręsti palikti bendrovę? 

— Žinoma, ne. 

Skijus norėjo, kad neliktų jokių neaiškumų šiuo klausimu. 

— Ar Orenas Starksas atkakliai siekė jūsų meilės? 

— Viešpatie, ne. 

— Ar jūs išėjote iš darbo, kad išvengtumėt jo nepageidauja- 
mo asistavimo? 

Selė neatsakė, bet Nailandas girdėjo, kaip ji alsuoja. 

— Panele Bakland? 

— Tai netiesa. Jei Berė privertė jus patikėti, kad Orenas per- 
sekiotojas, ji melavo, o dabar man tikrai reikia eiti. 

Selė padėjo ragelį Skijui nespėjus jos sulaikyti. 


— Labai gerai, Sele. Turint galvoje nesmagias aplinkybes ir 
kokia tu susinervinusi, kalbėjai puikiai ir pasakei viską, ką 
norėjau perduoti šerifo pavaduotojui. Ačiū. - Orenas Starksas 
čiupo Selei už rankos, dar spaudžiančios telefono ragelį. - Pa- 
leisk jį, Sele. - Jis saldžiai nusijuokė. - Kabiniesi už telefono 
lyg už gyvybės siūlo. 

Selė paleido ragelį ir nepasukdama galvos pažvairavo kairėn 
į Oreną, prispaudusį pistoleto vamzdį jai prie galvos. 

— Aš padariau, ką liepei, Orenai. 

— O aš tau padėkojau. 

— Tai ar dabar išeisi? 

Starksas nusišypsojo apsimestinai apgailestaudamas. 

— Kodėl turėčiau? 

— Bet tu sakei... 

— Sakiau, kad išeisiu, kai padarysi, ko prašau. 

- Aš ir padariau. 

— Bet aš dar nebaigiau, Sele. - Jis braukė pistoleto vamzdžiu 
merginos skruostu ir vėl atgal prie smilkinio. Išsigandusios 
Selės maldavimai jam teikė milžinišką malonumą. - Atsaky- 
dama tam šerifo pavaduotojui tu šiek tiek atsilyginai už savo 

bjaurų elgesį su manim, bet to neužtenka. Mums reikės nueiti 
ilgą kelią, kol atsiteisime. 

— Iš kur tu... Ir kur tu žinojai, kad jis man skambins? 

— Sele, nereikia būti genijumi, kad suvoktum. Vyksta kri- 
minalinis tyrimas. Tyrėjas, šiuo atveju šerifo pavaduotojas, 
pirmiausia norės išsiaiškinti, kodėl aš vakar šoviau į Beną 
Loflandą. Berė jam, žinoma, papasakojo, kad aš esu atstumtas 
gerbėjas. Jis turėjo paklausti, ar kas nors galėtų patvirtinti. Ir 
ji... tikriausiai... paminėjo... tave. 

Starksas stukseno pistoletu Selei per galvą, pabrėždamas 
kiekvieną žodį. Tardamas paskutinį, jis stipriai prispaudė 
vamzdį prie merginos skruostikaulio. 

- Žinoma, pavaduotojas laikosi protokolo ir tikrina Berės 
istoriją. Kaip jo pavardė? 

— N... Nailandas, - sumikčiojo Selė. - Rodos, šitaip jis prisi- 
statė. 

Starksas abejingai gūžtelėjo pečiais. 

— Tai tikrai nesvarbu. Svarbu, kad tu paneigei Berės teigi- 
nius ir dabar ji turės atsakyti į daug klausimų. 

— Šerifo pavaduotojas gali nepaisyti mano žodžių ir tikėti, 
kad ji nemelavo. Gal aš jo neišmušiau iš kelio? 

— O, neabejoju, kad jį suklaidinai. Mano galva, kalbėjai labai 
įtikinamai. 

— Bet teisėsaugininkai nepriima visko paraidžiui. Galbūt jis 
iš balso suprato, kad aš susinervinusi. Netgi dabar, jis galbūt... 

— Sele, Sele, nepuoselėk tuščių vilčių. 

— Tuščių vilčių? 

— Kad kas nors tave išgelbės. - Starksas liūdnai šyptelėjo. — 
Patikėk, Merito apygardos šerifo nuovada turi svarbesnių dar- 
bų, negu domėtis tokiu nereikšmingu asmeniu kaip tu. 

Selės apatinė lūpa ėmė virpėti. Starksas paglostė ją smiliu- 
mi. Pajutusi prisilietimą Selė pasimuistė. 

— Liaukis! - Orenas stipriai paspaudė merginos lūpą. Jis čia 


viršininkas, kaip ji drįsta priešintis, kai ją liečia? 

Čia jo valdžia. Selė suprato tai vos grįžusi į namus su pro- 
duktų krepšeliu. Pamačiusi virtuvėje stovintį Starksą, mergi- 
na suklykė, išmetė krepšelį ir užmynė ant jo, ji mėgino spruk- 
ti. Starksas sugriebė ją ir nepaleido. Ramindamas merginą jis 
patikino nedarysiąs jai nieko blogo. Žinoma, ji buvo girdėjusi, 
kas atsitiko Merite, todėl Starkso apsilankymo tikslas jai buvo 
aiškus. Selė isteriškai kovojo, kol įsibrovėlis prispaudė prie 
galvos pistoletą. Tada ji tapo daug paklusnesnė, tačiau nenu- 
tildama vis klausinėjo, ko jis iš jos nori. 

Starksas paaiškino, kad jie palauks, kol koks policininkas 
paskambins ar pasibels į duris, norėdamas paklausti apie jį. 
Laukdamas to neišvengiamo įvykio, Starksas išmokė Selę, 
kaip atsakyti į klausimus. Jis pažadėjo merginai, kad ji liks 
gyva, jei įvykdys jo prašymą, kitaip jis ištaškysiąs jai smegenis. 
Vargšelė, matyt, patikėjo, nes atsakinėjo į šerifo pavaduotojo 
klausimus lyg skaitytų Oreno parašytą scenarijų. 

Vis dėlto dabar, sulaukusi skambučio, Selė buvo visai įsi- 
bauginusi. Tikriausiai todėl, kad policininko klausimai primi- 
nė merginai, kaip bjauriai ji elgėsi su Orenu - atstūmė jį, skau- 
džiai įžeidė. Iš dalies ir dėl jos Starksą atleido iš mėgstamo 
darbo, kuriam jis labai tiko. Nenuostabu, kad Selė iš baimės 
dreba. Orenas vėl pastukseno pistoleto vamzdžiu Selei į smil- 
kinį primindamas, kad jos likimas priklauso nuo jo. 

— K... ko tu dar nori iš manęs, Orenai? 

— Sele, neprisimenu, kad anksčiau būtum mikčiojusi. Tikrai 
nemikčiojai nuolat atsisakinėdama pavakarieniauti su manim 
ar grąžindama rožes, kurias tau atsiunčiau per Valentino die- 
ną. Tu kuo raiškiausiai dėstei bendradarbiams, kaip manęs 
nekenti. 

— Aš niekada... 

Starksas stipriai trenkė Selei per galvą pistoleto vamzdžiu. 
Skausmingas ir siaubingas klyksmas Starksui pasirodė malo- 
nesnis už meiliausius kuždesius. 

— Tik jau neapsunkink visko ir nesiteisink dėl savo žiauraus 


elgesio meluodama. Neįžeidinėk mano proto. 

Selė nuoširdžiai verkė. Merginos veidas dar neseniai jam 
atrodęs gražus, tapo bjaurus: iškreiptas baimės ir skausmo, 
varvanti nosis, skruostais srūva ašaros. 

— Prašau, Orenai. 

— Ko prašai, Sele? - šilkiniu balsu pragydo Orenas. 

— Prašau neskaudinti manęs. 

— Bet tu įskaudinai mane. Tu pakenkei man ir asmeniškai, 
ir kaip specialistui. 

— Niekada nenorėjau tavęs užgauti, - tariant du paskutinius 
žodžius Selės balsas užlūžo. Ji drebėjo lyg priepuolio ištikta. 

— Nagi, nagi, Sele, - raminamai tarė Starksas. - Nereikia 
taip jaudintis. Argi nesakiau, kad aš tavęs neskriausiu, jei pa- 
darysi, ko prašau. 

— Sakei. 

— Argi nežadėjau tavęs neskaudinti, jei sukompromituosi 
Berę. 

— Žadėjai. 

— Kol kas aš tesėjau pažadus, tiesa? 

Selė linktelėjo. 

Prispaudęs pistoletą Selei prie smilkinio, Starksas sugriebė 
merginai už žasto ir stumtelėjo. 

— Deja, vienas pokalbis su šerifo pavaduotoju dar neatitaisė 
žalos. Taigi eime į miegamąjį. 

Selė suklupo. 

— Ko? 

— Pamėgink įsivaizduoti. 

Mergina pravirko. 

— Prašau, Orenai. Atleisk man. Už viską. Aš labai atsiprašau. 
Neskaudink manęs, aš viską padarysiu. 

Starksas nusikvatojo. 

— O, aš labai viliuosi. 


Dar kartą paskambinęs Selei Bakland, Skijus išgirdo ragelyje 
pyptelėjimą. Jis paspaudė „atsiliepti . 
— Nailandas. 

— Čia Endis. 

— Kas atsitiko? 

— Naktinis budėtojas žuvų jauko parduotuvėje... 

— Ties trišale Ežero kelio sankirta? 

Dieną Skijus buvo apklausęs tą budėtoją, tas teigė praėjusią 
naktį nieko nepastebėjęs ir nieko negirdėjęs. Todėl dabar ne- 
kantriai paklausė: 

— Tai kas dabar? 

— Per savo ilgą naktinę pamainą jis žiūri daug televizijos lai- 
dų. Matė visas „Įstatymo ir tvarkos“ serijas. Ir kartojamas per 
kabelinę televiziją. Žinot, tas filmas sukamas kiekvieną naktį. 

— Aišku. 

— Jis nepraleidžia nė vienos serijos, jam įdomu, kaip poli- 
cininkai tiria bylas. Taigi šiandien jis pats kaip mėgėjas atliko 
tyrimą. 

Jergutėliau! Skijus sukišo pirštus į plaukus ir gailėjosi at- 
sisakęs sūrainio. Atrodė, skrandis tuoj pridžius prie nugaros. 
O Endis vis dar kalbėjo: 

— Jis pasiėmė praėjusio vakaro kvitus... 

— Aš juos patikrinau. Nė vienas kvitas nebuvo Starkso ir nė 
vienas mokėjęs grynaisiais neatitinka Starkso apibūdinimo. 

— Taip, bet tas vyrukas peržiūrėjo pardavimo kvitus, kad 
nebūtų ko nors praleidęs. Šiandien laisvesnė diena, sakė par- 
davėjas. Taigi jis pasikalbėjo su vienu vaikinu, pirkusiu degalų 
savo kateriui vėlai vakare - maždaug tada, kai buvo šaudoma. 
Šis prisiminė, kad pildamas degalus į baką pastebėjęs vyrą, ei- 
nantį į vyrų tualetą. Atrodo, buvo sužeistas į koją. 


Dovintas skyrius 


- Leiskit man. - Dodžas spragtelėjo žiebtuvėliu. 

-— Ačiū. - Moteris nusišypsojo, neištraukdama iš lūpų cigare- 
tės, ir palinko į priekį, kad galiukas paliestų liepsną. Kol Dodžas 
prisidegė ir savo cigaretę, ji spėjo kelis kartus užsitraukti. 

— Kai uždraudė rūkyti bare, pasidarė daug liūdniau, - išpū- 
tusi dūmus tarė ji. 

— Pritariu jums, - atsiduso Dodžas. 

Jis flirtavo su moterimi gerdamas alų. Dodžas siurbčiojo 
lėtai, kad spėtų apžvelgti barą ir klientus. Įvertinęs visus lai- 
mingosios valandos dalyvius, nusprendė, kad geriausias taiki- 
nys - barmenė. 

Jai buvo per keturiasdešimt ir neatrodė nė dienos jaunes- 
nė. Sunkūs laikai ir skaudūs nusivylimai įrėžė žymes moters 
veide, iš akių sklido liūdnas susitaikymas. Tačiau barmenė 
dosniai dalijosi su visais šilta, nuoširdžia šypsena, lankytojai 
kreipėsi į moterį vardu, ji žinojo, kokius gėrimus kiekvienas 
mėgsta ir visas smulkmenas apie juos. Dodžas girdėjo, kaip 
ji klausinėja apie jų naujus darbus, žvejybą, senus tėvus, ser- 
gantį vaiką ar apšlubusį arklį. Kai moteris perdavė darbą jau- 
nesniam vaikinukui, kad padarytų pertrauką, Dodžas nusekė 
paskui ją pro tualetus ir trumpu koridoriumi iki laukujų durų. 
Žybsint cigaretėms, barmenė kilstelėjo plaukus nuo sprando 
ir provokuojamai išsilenkė, atvirai kviesdama Dodžą pasigėrė- 
ti gražiu kaklu. 

— Greisė. 

— Dodžas. 

— Sveikas, Dodžai. 

— Sveika, Greise. 

Abu nusišypsojo. Moteris nuleido ranką ir plaukai vėl nu- 
krito ant pečių. 

— Jei tu gyventum Merite, aš tave pažinočiau. 

— Aš iš Atlantos. 

— Teksaso? 

— Džordžijos. 

— Nejuokauji? Taip toli nuo namų? Ką čia veiki? 

- Šį bei tą. 

Ji šyptelėjo lyg sakydama: „Kiaurai tave permatau. 

— Paslaptingas vyriškis. 

— Aš? Dievaži, ne, ponia. 

Atsakymas ją prajuokino. 

— Taigi kas atvijo tave į Teksaso pietryčius? 

Dodžas sukurpė istoriją, kad galbūt persikelsiąs į Hjustoną. 

— Brolis spaudžia mane tapti jo verslo partneriu. Tai puiki 
proga, o Atlantoje manęs niekas nelaiko, todėl svarstau. Ta- 
čiau negalėčiau visą laiką gyventi mieste šalia brolio, todėl 
galvoju, kad jei persikraustysiu, reikėtų turėti priebėgą. Nieko 
prašmatnaus. Tiesiog vietą, kur galėčiau prisiglausti savaitga- 
liais. Pažvejoti, pasigrožėti gamta. - Dodžo šypsena būtų iš- 
tirpdžiusi vašką. — Šis miestelis, atrodo, tam tinkamas. 

— Tu teisus. Savaitgaliais gyventojų skaičius patrigubėja, 
Ypač pavasarį ir vasarą. 

— O kokia čia vasarnamių rinka? Palanki pirkėjams ar par- 
davėjams? 

— Neįsivaizduoju. - Moteris kimiai nusijuokė, numetė nuo- 
rūką ant šaligatvio ir užgesino batelio nosimi. - Aš negaliu įsi- 
gyti būsto, tai ką jau kalbėti apie vasarnamį. 

— Mačiau daug žalių stendų „parduodama“ su karūnėle. 

— Karolina King - gera nekilnojamojo turto agentė. 

Dodžas žiebtuvėliu pridegė barmenei dar vieną cigaretę. 

— Aš per smulki žuvis stambiai agentei. 

Greisė išpūtė dūmus ir papurtė galvą. 

— Ji dirba ir su turtuoliais, ir su kuklesniais pirkėjais. Malo- 
ni moteris. 

— Turėjai su ja reikalų? 

— Gal kadair turėsiu, jei laimėsiu loterijoje. - Greisė prunkš- 
telėjo. - Tačiau esu su ja kalbėjusi. Karolina King kartais užei- 
na pas mus aptarti sutarčių su klientais prie taurės vyno. Prieš 
kelias savaites buvo užsukusi su mergina, pristatė ją kaip duk- 
terį. Girdėjau, kad duktė vasarą gyvena pas ponią King, bet 
tada pirmą kartą mačiau ją mūsų mieste. Ponios King namas 
prie ežero. Vakar jos turėjo bėdų. 

— Bėdų? 

— Pas jas šaudė. 

— Šaudė? - Dodžas apsimetė vos nepaspringęs dūmais. 

— Buvo sužeistas dukters bendradarbis. Kalbama - meilės 
trikampis. 

— Oho! O aš maniau, kad čia ramus miestelis. 

— Patikėk, čia visko būna. - Greisė pavartė akis. - Bet vos 
neišgriuvau išgirdusi tą žinią apie ponią King. Ji su dukra ne 
tokios moterys. 

— Kokios tokios? 

— Kurios turėtų bėdų dėl vyrų. Bet, matyt, negali žinoti, kas 
vyksta už uždarų durų. 

— Yra tokia daina. 

Greisė patenkinta šyptelėjo. 

— Tau patinka kantri muzika? 

Kol Dodžas baigė rūkyti pirmąją cigaretę ir prisidegė dar 
vieną, muzikos tema išseko — bent jau baigėsi jo žinios. Do- 
džas vėl grįžo prie Karolinos. 

- Tikriausiai nekilnojamojo turto agentė neturės laiko nau- 
jiems klientams, jei dukra pakliuvo į bėdą, - susiraukęs tarė jis. 

— Nežinau, gali pamėginti. Ponia King - verslininkė iki kau- 
lų smegenų. Girdėjau, Hjustone ji pelningai pardavė savo vers- 
lą ir pasitraukė į Meritą. 

— Kada tai įvyko? 

— Prieš kelerius metus. Dvejus ar trejus. 

— Bet nepasitraukė iš verslo? 

— Manau, ne. - Barmenė nusijuokė. - Vos atsikrausčiusi su- 
sisiekė su nekilnojamojo turto pardavėju ir... 

— Susipainiojo su juo? - Dodžas kilstelėjo antakius. - Vienas 
iš tų dalykėlių, kurie vyksta už uždarų durų? 

Greisė niuktelėjo Dodžui į ranką ir jo alkūnė prisilietė prie 
putlios moters krūtinės. 

— Ponia King bent dvidešimčia metų vyresnė už nekilnoja- 
mojo turto agentūros savininką. 

— Dabar madinga vyresnė moteris, jaunesnis vyras. 

— Gal. Bet jis turi gražuolę žmoną ir tris šaunius vaikus. Jų 
partnerystė tik dalykinė. Ponia King pardavinėja jo statomus 
namus ir įsiūlo juos per itin trumpą laiką. - Greisė gūžtelėjo 
pečiais ir nusviedė antrąją nuorūką. - Ponia King nusprendė, 
kad jai dar ne laikas trauktis iš darbo. Čia ji dar labiau pra- 
turtėjo. 

— Tikriausiai labai sumani. 

Greisė linktelėjo. 

— Ji labai stengiasi. Aš ją labai gerbiu, kaip ir kiti gyventojai. 
Bent jau nesu girdėjusi apie ją nė vieno blogo žodžio. Žinoma, 
dabar visi liežuvaus, kas vakar įvyko jos namuose. - Greisė 
dirstelėjo į laikroduką. - Žmonės manys, kad tu mane pagro- 
bei. - Moteris viltingai šyptelėjo per petį ir grįžo prie baro. 

Dodžas dar kartą įtraukė dūmo, tada numetė nuorūką ir vėl 
įėjo į vidų. Barmenė taip dosniai dalijosi informacija, kad jis 
jautė pareigą užsisakyti dar bokalą alaus, tačiau jo nė nebaigęs 
paprašė sąskaitos. 

— Kiek dar būsi mieste, Dodžai? 

Jis pasakė tikrą tiesą: 

— Nežinau. 

— Užeik dar kada nors. 

— Būtinai. 


— Ar turi žmoną? 

— Pastaruoju metu ne. 

Moteris nusijuokė. 

— Nemeluoji? 

— Ne. 

Greisė stumtelėjo per barą mažą baltą kortelę. 

— Kol būsi čia, jei ko nors reikės - nurodymų, kaip rasti ke- 
lią, rekomendacijos ar tiesiog vietos parūkyti, paskambink. 


Prieš užeidamas į barą, Dodžas pastatė automobilį mokamoje 
Bovio gatvės aikštelėje. Medžio šešėlis šiek tiek padėjo, tačiau 
automobilyje buvo karšta kaip orkaitėje. Dodžas paleido vari- 
klį, kad galėtų įjungti kondicionierių. Jis prisidegė cigaretę ir 
iš striukės kišenės išsitraukė ploną rausvą mobilųjį - Aman- 
dos Lofland. Išsiblaškiusi moteris pasidėjo jį ant stalo, kol jie 
buvo įsitraukę į pokalbį, o Dodžas nukniaukė jį, kol Amanda 
šlapia popierine nosinaite šluostėsi akis. Dauguma nusikalti- 
mų tyrėjų pirmiausia domisi pinigais, o Dodžas Hanlis seka 
atstumtas moteris. 

Spustelėjęs klavišą, jis peržiūrėjo skambučių iš šio telefono 
sąrašą. Vakare ir naktį skambinta tik į vieną numerį. Dodžas 
patikrino jį ir išgirdo linksmą balsą: „Labas, čia Benas, palikite 
žinutę. Taigi sutuoktiniai, kol Benas viešėjo pas Berę, vakar 
artimai bendravo. Tai nuvylė Dodžą, nes sugriovė jo teoriją 
pirmiausia ieškoti įtariamųjų tarp pavydžių moterų. O gal ir 
ne? Gal Loflandas skambino žmonai norėdamas atsiprašyti 
buvęs neištikimas jai bent jau širdyje, jei ne lovoje. 

Vis dėlto Dodžas nusprendė, kad verta patikrinti Amandą 
Lofland ir pirmiausia peržiūrėjo jos mobiliojo telefono adresų 
sąrašą. 


Laikydamasis protokolo, Dodžas įėjo į namą pro užpakalines 
duris. Karolina stovėjo prie viryklės ir kažką maišė puode. 
— Gerai, kad grįžai, - pasakė ji. - Vakarienė beveik išvirusi. 
— Ką valgysim? 
— Spagečius su mėsos padažu. 

— Tavasis patiekalas. 

Karolina susirūpinusi dėbtelėjo į virtuvės duris. 

— Atsargiai, nekalbėk apie tokius dalykus. Iš kur gali žinoti, 
kad tai mano mėgstamas patiekalas? 

— O iš kur tu žinai, kad aš geriu nesaldintą arbatą? 

Ji akimirką pamąstė ir apgailestaudama tarė: 

— Prasitariau šią popietę. 

— Aha. 

— Įpročius sunku pamiršti. 

— Ir šitaip prisišaukti bėdą. 

Balta kortelė su Greisės telefono numeriu marškinių kiše- 
nėje staiga ėmė deginti lyg karšta žarija. 

— Ar tau padėti? - paklausė Dodžas. 

— Ačiū, nereikia. 

— Galėčiau padengti stalą. Manau, atsimenu, kurioj pusėj 
dėti šakutę. 

— Aš jau padengiau. Ar nori ko nors išgerti? 

Dodžas papurtė galvą. 

— Mieste gėriau alaus. 

Karolina ketino pasmalsauti, bet Dodžas ją aplenkė. 

— Kur Berė? 

— Kai buvau nuėjusi pažiūrėti, miegojo. 

Perpasakojęs Karolinai ir Berei, ką sužinojo iš pokalbio su 
Amanda ligoninės kavinėje, Dodžas išėjo parūkyti. Kai grįžo, 
Karolina pasiūlė, kad Berė parodytų Dodžui, kur vakar viskas 
atsitiko. Jis ir pats ketino to prašyti. 

Kitą valandą jie vaikščiojo per kambarius, Berė išsamiai 
chronologiškai pasakojo, kas kur atsitiko. Vonios kambaryje 
užuolaida buvo vėl pakabinta, kraujo prisigėręs kilimas pa- 
keistas kitu, kad uždengtų kraujo dėmes ant medinių grindų. 
Nors tvarkytojai labai stengėsi viską paslėpti, kambaryje tvy- 
rojo neseniai įvykusios tragedijos nuotaika. 

Dodžas priklaupė toje vietoje, kur Benas Loflandas sudribo. 
Jis pakėlė kilimą ir apžiūrėjo kraujo dėmę, tada įžengė į vonios 
kambarį. Prie vonios atsigręžė ir mintyse išmatavo atstumą 
iki kraujo dėmės. 

— Ar Starksas šaudamas stovėjo čia? 

Berė linktelėjo. 

— Daugiausia už pusantro metro. Loflandui pasisekė, kad 
liko gyvas. 

— Matyt, Orenas prastas šaulys. 

— Matyt. 

Galerijoje Dodžas apžiūrėjo sienoje paliktas kulkų skyles. 
Nailandas ar kiti pareigūnai iš nuovados kulkas pasiėmė. Vė- 
liau Dodžas liepė Berei parodyti, kur Starksas nusivertė ant 
grindų ir ėmė pašėlusiai pyškinti iš pistoleto. 

Dodžas atsigulė ant grindų ir suvaidino tą situaciją, o Berė 
atsitūpė už galerijos tvorelės kaip praėjusią naktį. Karolina 
stovėjo šalia ir stebėjo, sunėrusi rankas ant krūtinės. 

— Negaliu patikėti, kad tu vos išsisukai nuo mirties, - vos 
neverkdama pratarė ji. 

Dodžą taip pat sukrėtė mintis, kad Berė vos išvengė kulkos. 
Jei ji būtų žuvusi, Karolinos skambutis jam būtų buvęs visiš- 
kai kitoks. O galji iš viso nebūtų jam pranešusi. Jis vos ištvėrė 
šią mintį. 

Papasakojusi viską, Berė pasiguodė pavargusi ir paprašė ati- 
dėti pokalbį apie ją ir Loflandą, kai pailsėsianti. 

— Žinau, ši padėtis labai nesmagi, aš turiu viską paaiškinti, 
bet ar negalim palaukti, kol pamiegosiu? 

Dodžas su Karolina žiūrėjo į Berę, lėtai lipančią laiptais. Pa- 
siekusi galeriją, ji nuėjo į svečių miegamąjį. Dodžui toptelėjo, 
kad jos pačios kambarys jai kelia per daug baisius prisimini- 
mus, kad ramiai užmigtų. 

Kai Berė nebegalėjo jų išgirsti, Karolina atsigręžė į Dodžą 
pasiruošusi gintis. 

— Tai, ką tau sakė Amanda Lofland, visai nesusiję su praėju- 
sios nakties įvykiais. 

— Aš ir nesakiau, kad susiję. 

— Bet leidai suprasti. 


— Nieko panašaus. 

— Aš žinau, ką tu galvoji, Dodžai. Tu skeptikas iš prigimties. 
Kodėl verčiau tiki Amanda Lofland, o ne savo kūnu ir krauju? 

Baimindamasis, kad šis piktas balsas prasiskverbs pro svečių 
kambario duris, Dodžas per svetainę nusivedė Karoliną į virtu- 
vę. Vos atsidūręs joje, jis uždarė duris ir palinko prie moters. 

— Kai nori, kad būtų tavo viršus, ar pabrėždama, kad turė- 
čiau būti aklai ištikimas Berei, tu vis užsimeni apie kūno ir 
kraujo ryšį. Tačiau tą dieną, kai ji gimė, nelabai norėjai pripa- 
žinti, kad ji - mano kūnas ir kraujas. 

— Kaltini mane? 

— Ne, Karolina. Aš niekada tavęs nekaltinau. Tu buvai teisi, 
aš - ne. Juk prisipažinau klydęs. 

— To neužteko. 

— Labai gerai suprantu. 

Karolina mėgino priversti Dodžą nuleisti akis, bet nepavy- 
ko. Ir jam buvo malonu, kad ji pasidavė pirmoji. 

Kiek patylėjęs Dodžas tarė: 

— Manau, turėtum pasiruošti. 

— Kam? 

— Jei kartais Berė nebuvo tokia atvira su tavim, kaip ma- 
nai. - Jis mostu nutildė Karoliną, ketinančią kažką sakyti. - Ir 
tai tave gąsdina, tiesa? Maždaug taip sakei arbatinėje. 

— Aš sakiau... 

— Aš paklausiau, kokios bėdos? O tu atsakei, kad Berė labai 
panaši į mane. Žinojai, kad ši priežastis privers mane pasilik- 
ti. Nes abu suprantame, kad genai, kuriuos Berė paveldėjo iš 
manęs, gali būti nelabai malonūs. Jei mano duktė pakliuvo į 
bėdą, aš padėsiu jai išsikapstyti, bet tai, švelniai tariant, gali 
būti nemalonu. - Dodžas žengė prie durų. 

— Kur eini? 

— Važiuoju į miestą. 

— Ko? 

— Reikia kur nors apsistoti. Kai susirasiu kambarį ir pasidė- 
siu daiktus, noriu pasidairyti, gal sužinosiu ką nors svarbaus. 

— Kiek laiko ten praleisi? 

— Nežinau. 

— Grįžk vakarienei. 

Dodžas sustojo prie durų ir pažvelgė į Karoliną. Ji atrodė 
susirūpinusi, lyg baimintųsi, kad Dodžas, nors pažadėjo padė- 
ti, gali ir negrįžti. Dodžui kilo pagunda paklausti, ar Karolinai 
labai rūpi, grįš jis ar ne. Tačiau tepasakė: 

— Jei kas nors atsitiks, turi mano mobiliojo numerį. 


Jis grįžo, bet Karolina jam nebuvo skambinusi, vadinasi - nie- 
ko naujo. Kol Dodžas buvo išėjęs, Karolina persirengė, mūvėjo 
baltas kelnes iki kulkšnių, o per geltonus marškinėlius buvo 
matyti liemenėlės kontūrai. Karolina buvo įsikalusi, kad jos 
krūtys per mažos. Dodžo nuomone, jos buvo tobulos ir labai 
jautrios. 

— Radai būstą? 

Dodžas atitraukė žvilgsnį nuo Karolinos krūtinės į nekal- 
tesnę teritoriją. 

— Aha. „Kiparisų namas. 

— Yra geresnių. Žinau namų, kuriuos savininkai nuomoja, 
kai patys ten negyvena. Galėjau tau rezervuoti, nors buvau... 
Niekaip nesugaudau minčių... Bet galėčiau paskambinti į biu- 
rą ir... 

— Būstas tinkamas. Mano reikalavimai kuklūs. Visi pato- 
gumai. Tiesą pasakius, namas kur kas prabangesnis už mano 
būstą Atlantoje. 

Karolina kyštelėjo medinį šaukštą į spagečių padažą, papū- 
tė, paragavo, padėjo ant keraminio laikiklio prie degiklio ir vėl 
uždengė kunkuliuojantį puodą, tada atsisėdo prie nedidelio 
pusryčių stalo ir mostelėjo Dodžui į kėdę šalia. Jis pakluso. 

— Ar ponas Mičelis tau mažai moka? 

— Daug. Daugiau negu aš vertas. - Dodžas patylėjo ir pridū- 
rė: - Bet mažiau, negu tu gauni pardavinėdama namus. 

— Man sekasi. 

— Dirbi nepakeldama sėdynės. 

Karolina pritardama šyptelėjo. 

— Būna sunkių dienų, bet man patinka mano darbas. 

— Jis tau sukrovė turtus. Iš pradžių Hjustone, vėliau čia. 

Karolina sunėrė rankas ant krūtinės ir paklausė: 

— Su kuo kalbėjaisi? Ne, pala. Kur gėrei alų? 

— Bovio gatvėje. 

— Bare „Plepėk ir atsipalaiduok“. 

Dodžas kostelėjo į kumštį ir neapibrėžtai patvirtino: 

— Atrodo, ten. 

— Greisė! Tu rinkai žinias iš Greisės. - Karolina pažvelgė jam 
į akis ir tyliai paklausė: - Kiek tau kainavo? 

— Du bokalus alaus ir dvi cigaretes. 

Karolina liūdnai šyptelėjo. 

— Niekas nepasikeitė. 

— Viskas pasikeitė, Karolina. Prieš trisdešimt metų laukda- 
mi, kol spagečių padažas išvirs, mudu būtume mylėjęsi. 

Karolinos išraiška išdavė, kad ir ji prisimena. Kartą jie nu- 
sprendė paišdykauti ir pamiršo puodą ant viryklės, tik pomi- 
dorų svilėsiai privertė atsipeikėti ir pulti į virtuvę. Dodžas lie- 
pė Karolinai nesitraukti ir jie išlipo iš lovos vis dar susijungę. 
Tada jis nunešė ją į virtuvę ir vos išjungę viryklę jie mylėjosi 
toliau. 

Karolina išraudo ir nepajėgė žiūrėti Dodžui į akis. 

— Mes buvom jauni. 

— Ir truputį pašėlę. Pašėlę iš meilės. 

— Nereikia, Dodžai, - maldaudama sukuždėjo ji. 

— Ko nereikia? Nekalbėti apie tai? Neprisiminti? Negaliu ne- 
prisiminti. Tą dieną, kai prisvilinome spagečių padažą, buvo 
vienas įspūdingiausių mūsų pasidulkinimų. - Juoko ir geidu- 
lio mišinys. Prisiminęs tai Dodžas vėl pajuto geismą. 

Karolina pasirėmė alkūnėmis ant stalo ir užsidengė veidą 
delnais. Neaišku, slėpdama gėdą ar pasitenkinimą. O gal aša- 
ras. Tačiau kai atitraukė rankas, akys buvo sausos, o išraiš- 
ka -abejinga, Dodžas nepajėgė išskaityti, ką ji jaučia. 

- Jei tavo advokatas tau taip gerai moka, kodėl gyveni dar 
prastesniame bute negu „Kiparisų namas“? 

— Nes žiurkynui nereikia įsipareigoti, o aš, nors gaunu dos- 
nius čekius ir premijų, turiu išlaidų, kurios labai apkarpo mano 
biudžetą. 

Karolina klausiamai pažvelgė į Dodžą, jis panaršė kišenėje 
ieškodamas cigarečių, trokšdamas užsirūkyti. 

— Alimentai. Dveji. 

— Tu dukart buvai vedęs? 

— Pirmą kartą, kad įrodyčiau sau, jog pajėgiu. 

— Ką pajėgi? 

— Pamiršti tave, bet ir antrosios skyrybos įrodė, kad nepa- 
jėgiau. 

Karolina atlaikė jo žvilgsnį, tada greit pakilo, nuėjo prie 
kriauklės, atsuko čiaupą ir tuoj vėl užsuko. 

— Liaukis šitaip šnekėjęs. 

— Paduok mane į teismą. 

Ji apsisuko, akys plieskė įniršiu. 

— Nešmaikštauk, Dodžai. Tau nepavyks užglaistyti šios kri- 
zės viena savo garsiųjų frazių. Ši situacija... 

— Knisa. - Dodžas pakilo ir žengė prie Karolinos. - Taip? 
Tau gėda? 

— Gėda? 

— Kodėl nepasakei Berei, kas aš. 

— O kodėl pats nepasakei? 

Šis klausimas užčiaupė Dodžą. Jei net gyvybei grėstų pavo- 
jus, nesugebėtų atsikirsti. 

— Mėšlas. 

Stojo slogi tyla. Galiausiai Karolina tyliai tarė: 

— Mannereikėjo skambinti. O tu neturėjai atsiųsti man savo 
telefono numerio. 

Prieš keletą metų, vieną naktį būdamas visiškai girtas, 
jausdamasis vienišas, sielvartaudamas, graužiamas sąžinės, 
Dodžas užrašė ant atviruko savo telefono numerį ir žodžius: 
„Paduok mane į teismą. Pasak Karolinos, tai buvo jo viziti- 
nė. Tikriausiai taip. Dodžo nuomone, pamačiusi ją Karolina iš 
karto turėjo atspėti, kieno čia telefono numeris. Ant atviruko 

buvo Margaretės Mičel namas, todėl turėjo būti aišku, kad iš- 
siųsta iš Atlantos. 

Sena, pavargusi Dodžo širdis apsidžiaugė, kad Karolina ne- 
perleido jo atviruko per dokumentų smulkintuvą ir nepasiun- 
tė skiautelių pavėjui. 

— Niekas nevertė pasilikti mano numerio, Karolina. Aš net ne- 
žinojau, ar gavai tą atviruką, kol vakar nepaskambinai. Siųsda- 
mas laiškelį, nebuvau tikras, ar tebedirbi toje agentūroje. Adre- 
savau Karolinai King, bet nežinojau, ar pasilikai šitą pavardę. 

— Pasilikau. 

— Kodėl? 

— Dėl profesinių priežasčių. 

— O ką vyras apie tai manė? 

— Jis neprieštaravo. 

Dodžo širdis daužėsi lyg pašėlusi, bet jis privalėjo paklausti: 

— Kodėl tekėjai už jo? 

— Dodžai... 

— Pasakyk - kodėl? 

— Nes norėjau! 

— Pamiršusi mane? 

— Nekelk savęs į padanges. 

— Ar tu jį mylėjai? 

— Taip. 

— Tu jį mylėjai? 

— Taip. 

— Po manęs, po mūsų, tau buvo lengva... 

Jis nutilo, nes staiga Karolinos akys įsmigo į kažką už jo. 
Dodžas apsigręžė. Tarpduryje stovėjo Berė, šaudydama akimis 
nuo vieno prie kito. 

— Kas čia vyksta? 

Pirmoji prakalbo Karolina: 

— Pasirodo, mūsų svečias turi tvirtą nuomonę, kiek reikia 
virti spagečius. - Ji nusišypsojo Dodžui. 

Šis irgi prisivertė šyptelėti. Bent jau mėgino. Karolina kal- 
bėjo toliau: 

— Jau tuoj išvirs. Dodžai, jei nori nusiplauti rankas, vonios 
kambarys štai ten... 

Ji mostelėjo, o jis sumurmėjo: 

— O taip, norėčiau, ačiū. - Ir, atsiprašęs stovinčios tarpdury- 
je Berės, jis išėjo iš prigaravusios virtuvės. 

Vakarieniaujant pokalbiui vadovavo Karolina, o Dodžas 
kaip įmanydamas stengėsi jai pritarti, žinojo, kad Berė tylėda- 
ma įdėmiai jį stebi, nors apsimeta esanti abejinga. 

Ačiū Dievui, Berė panaši į Karoliną, bet ji ir Dodžo duktė. 
Jeiji paveldėjo iš jo dedukcinę mąstyseną, greitai juos perpras. 
Dodžas pamanė, kad juodu su Karolina turbūt per daug sten- 
giasi elgtis įprastai, ir tos pastangos akivaizdžios. O gal jis per 
daug įtarus? Karolina privertė Dodžą papasakoti apie kelias 
įdomesnes bylas, kurias jam teko tirti. Jis papasakojo mote- 
rims Dereko ir Džulės Mičelių meilės istoriją. 

— Tai nebuvo paprasta ir nebuvo meilė iš pirmo žvilgsnio. 
Abu kėlė didelius reikalavimus, bet stipriai pamilo vienas kitą. 
Ir nieko daugiau čia nebepridursi. Dabar jie laukiasi kūdikio. 
Džulė vemia, bet jaučiasi laiminga. Patrakėlis Derekas tapo 
namisėda. Ar galit patikėti, kad valgydami jie naudoja linines 
servetėles? Galėčiau kaltinti Džulę, kad mano draugas tapo 
nevyriškas, bet, manau, jai patinka jo kiaušiai. 

Berė nusikvatojo, Karolina pasibaisėjusi sumirksėjo, bet 
irgi nusijuokė. Išgirdus jų juoką, Dodžui sugniaužė gerklę. Vis 
dėlto virš stalo šmėžavo pokalbio su Amanda Lofland šešėlis. 
Dodžas apsidžiaugė, kad pagaliau jie baigė valgyti ir jis gali iš- 
eiti į lauką parūkyti. 

Išeidamas jis tarė Berei: 

— Tik vieną cigaretę, o tada kalbėsimės apie tave ir Loflandą. 


Došimtas skyrius 


Hi Dodžas apsisuko ir nukreipė pistoletą tiesiai Skijui į galvą, 
šis vos neužgriuvo ant vyro. 

— Tpru! 

O velnias! Dodžas nuleido pistoletą ir surūgęs pažvelgė į še- 
rifo pavaduotoją. 

— Vos tavęs nenušoviau. 

— Abiem būtų nepasisekę. 

— Tau labiau. - Dodžas įsikišo pistoletą į dėklą prie juos- 
mens. 

— Turit leidimą ginklui? - paklausė Skijus. 

— Džordžijoje. 

— Čia Teksasas. 

— Ar Džordžija nesusitarusi su Teksasu? - Dodžas gūžtelėjo 
pečiais. 

— Ojūs nepasidomėjot? 

— Ne. O ar susitarusios? 

— Taip. 

— Tada, kas negerai? 

Skijus išsilenkė medelio ir žengė prie kelmo, ant kurio ką 
tik sėdėjo Dodžas. Pavaduotojo žingsnius nustelbė miške dūz- 
giantys vabzdžių sopranai ir jiems pritariantys kvarkuolių bo- 
sai nuo ežero. 

Naktis buvo tvanki - jokio vėjelio. Sodybą supo dideli me- 
džiai, nevirpėjo nė vienas lapelis. Pro Karolinos namų langus 

sklido jauki pašvaistė. Vyrai matė tik vienas kitą, daugiau nie- 
ko. Dodžas vėl atsisėdo ant kelmo ir prisidegė cigaretę. Gesin- 
damas degtuką, jis nužvelgė Skijų nuo galvos iki kojų. 

— Gal tu indėnas? Vienas iš tų čionykščių koasačių? 

— Ar aš panašus į indėną? 

— Neišgirdau tavęs, ko! neatsidūrei vos už kelių metrų. Vos 
spėjau išsitraukti pistoletą. 

Skijus pritūpė prie pušies ir atsirėmė į šiurkštų kamieną. 

— Tarnavau armijoje. Ypatingosios paskirties būryje slap- 
toms misijoms. 

— Tu tikras profesionalas. 

— Jei taip būtų, būčiau perrėžęs jums gerklę nespėjus nė 
mirktelėti. 

— Manei, kad aš Starksas, grįžęs į nusikaltimo vietą? 

Skijus papurtė galvą. 

— Užuodžiau tabako dūmus. Starksas nerūko. 

Dodžas pasvarstė ką išgirdęs. 

— Kodėl metei armiją? 

— Buvau sužeistas. 

- Irake? 

— Afganistane. Kol dar ten vyko neramumai, - sausai pa- 
aiškino Skijus. - Mane pašovė. Gydžiausi kelis mėnesius. Kai 
išėjau iš ligoninės, tarnybos laikas beveik baigėsi. Taip ir ne- 
grįžau. 

Dodžas tylėdamas rūkė. Dėl nepaaiškinamų priežasčių Ski- 
jus norėjo patikti šiam vyrui, bent jau sušvelninti tą panieką, 
su kuria Dodžas Hanlis žiūri į jį. 

— Ašjau buvau baigęs studijas, bet grįžau į Teksaso universi- 
tetą, studijavau kriminologiją ir, gavęs aukštesnį laipsnį, par- 
važiavau į gimtąjį miestą. 

— Kodėl į tokį miesteliūkštį, o ne į valstijos sostinės policiją? 

— Mėgstu slidinėti. 

— Nieko nesuprantu, - suglumo Dodžas. 

— Vandens slidėmis. Irstytis, žvejoti, vaikštinėti. Dideliame 
mieste to niekas nepasiūlys. 


Vpatinga kliento + 125 


— O gal tu tingus ir neturi siekių... - numykė Dodžas. 

— Kai kas ir taip mano, - neprieštaraudamas atvirai pripa- 
žino Skijus. 

Neatitraukdamas akių nuo šerifo pavaduotojo, Dodžas už- 
gesino nuorūką į kelmą. 

— Mėgsti slidinėti. Ar todėl tave vadina Skijumi'? 

Skijus paėmė nuo žemės žievės gabaliuką ir mėčiojo ant 
delno. 

— Vieną vasaros naktį, regis, baigę devintą klasę, su keliais 
bičiuliais gavome kelis butelius prasto viskio ir pasiskolinome 
vieno draugužio tėvo motorlaivį. Aš susilažinau. Pasekmė: su- 
silaužiau ranką, kelis šonkaulius ir raktikaulį. Nuo tada mane 
vadina Skijumi - Slidininku. 

— Dėl ko lažinaisi? 

— Kad nušliuošiu kilometrą basas ir užrištomis akimis. 

— Vajėzau! - prunkštelėjo Dodžas. 

— Gal buvau gana blaivus, kad išsilaikyčiau, bet motorlaivį 
vairavęs bičiulis nutempė mane į seklumą ir sviedė tiesiai į 
kiparisų giraitę. - Skijus nusijuokė iš savo nevykusios išdai- 
gos, bet tuoj surimtėjo ir prisiminė pareigas. - Todėl dabar, 
sučiupęs girtą motorlaivio vairuotoją, vežu jį į areštinę. Jokių 
pasiaiškinimų, jokio pasigailėjimo. 

Dodžas vėl prisidegė cigaretę. 

Po kurio laiko Skijus paklausė: 

— Kasjūs? Ir nepasakokit, kad šeimos draugas, nes jums ant 
kaktos parašyta - policininkas. 

— Buvęs policininkas. Dabar vienos Atlantos advokatų kon- 
toros tyrėjas. 

— Aišku. 

— Kas? 

— O ką veikiate čia? 

— Esu laisvai samdomas darbuotojas. 

— Jūs labai greitai atvykote padėti poniai King. 


“ Ski - slidinėti (angl.). 

— Esu padėjęs vienai jos draugei Hjustone prieš daugelį 
metų. Toji ir rekomendavo mane. 

— Metėt viską ir iš karto atlėkėt? 

— Man sakė, kad Karolina King labai turtinga, o man reikia 
papildomų pajamų. Turiu dvi godžias kraujasiurbes - buvusias 
žmonas. 

Skijus pamėgino prisiminti, ką padarė Dodžui Hanliui, kad 
šis laiko jį kvaileliu, užkibsiančiu ant tokio kabliuko, ir svarstė, 
ar atskleisti, ką šiandien sužinojo paskambinęs keliais nume- 
riais, bet nusprendė kol kas dar pažaisti ir apsimesti, kad yra 
bukas kaip kelmas, ant kurio Dodžas sėdi. 

— Ar į lauką išėjote tik parūkyti? - pasidomėjo pavaduotojas. 

Dodžas pasisuko, kad nepūstų dūmų į Skijų, ir mostelėjo į 
ežerą. 

— Svarsčiau, gal Starksas atplaukė motorlaiviu. Bet pavaikš- 
tinėjęs prieplauka ir pakrante nemačiau jokių pėdsakų. - Jis 
vėl vylingai pažvelgė į šerifo pavaduotoją. - Nieko tokio ap- 
čiuopiamo, kaip tie jūsų rasti padangų pėdsakai. 

Skijus ironiškai šyptelėjo. 

— Ką kankinote? 

— Nebūtina naudoti inkvizicijos įrankių. Ir pasibastęs po 
teismo rūmus, kai ką sužinai. Informacija teka kaip iš prakiu- 
rusio vamzdžio. 

Kiek pasvarstęs Skijus apsisprendė, atsistojo ir linktelėjo 
galva į mišką. 

— Norit pasivaikščioti? 

— Vesk. - Dodžas atsistojo. 

— Užgesinkit cigaretę. Nenoriu, kad padegtumėt mišką. 

Dodžas godžiai užsitraukė ir išpūtęs dūmus tyliai, bet rie- 
biai nusikeikė. Užspaudęs nuorūką jis nusekė Skijų, šis skynė- 
si kelią per krūmokšnius nustumdamas medžių šakas ir len- 
gvai apeidamas kliūtis. Jis grįžo tuo pačiu keliu, kaip ir atėjo, 
tik jau ne taip tyliai. | 

— Prožektorių palikau pakelėj. Ar matote, kur žengti? 

— Nesirūpink manim, - niurnėjo Dodžas. 

Skijus nėrė po medžio šaka vildamasis, kad Dodžas ją pa- 
matė ir pasielgs taip pat. Nors šerifo pavaduotojas neketino 
dalytis jam žinomais bylos faktais, nusprendė pasinaudoti 
atvykėlio - buvusio policininko - patirtimi. 

— Žinot tą trišalę sankryžą, kur baigiasi ežero kelias? Žuvų 
jauko parduotuvę? 

— Taip. 

— Kalbėjausi su vyru, kuris vakar pylėsi degalus. 

Išdidumas Skijui neleido prisipažinti tyrėjui veteranui, kad 
ešerių žvejį jam pamėtėjo civilis. 

— Vėlus metas piltis degalus. 

— Jis ruošė savo motorlaivį, kad anksti rytą galėtų išplaukti 
ir prieš aušrą jau būtų ežere. 

— Tai viena iš priežasčių, kodėl niekada nežvejoju. Man per 
anksti. 

— Taigi jis pildė baką, ir prie pastato privažiavo tojota, - 
kalbėjo toliau Skijus. - Maždaug tuo metu, kai panelė Malon 
skambino pagalbos telefonu. 

— Ar automobilis atvažiavo iš tos pusės? 

— Taip. 

- Žvejys įsitikinęs, kad ten buvo tojota? 

- Visiškai. Ir jo dukters toks automobilis. Vyras teigia, kad 
vairuotojas išlipo ir nuklibikščiavo į tualetą. 

— Lauko? 

— Taip. 

— Nuklibikščiavo? 

— Liudytojas man parodė - lyg būtų raišas. Prisipildęs baką, 
žvejys nutarė pažiūrėti, kaip ten tas vyriškis. Taigi jis nuėjo 
prie vyrų tualeto, pasibeldė, šūktelėjo tojotos vairuotojui, kad 
pastebėjo jį šlubuojant, ir paklausė, ar nereikia pagalbos. 

— Tas neatidarė durų? 

— Ne, liepė nesijaudinti, jis užėjęs tik „nusimyžti“. Kaip tik 
šitaip pasakė. Žvejys labai dievobaimingas, todėl nebenorėjęs 
klausytis „tokios nepraustaburniškos kalbos“. 

— Pokštininkas. 

Skijus sustojo ir pasiėmė prožektorių nuo medžio tarpšakio, 
kur buvo palikęs. Įjungęs prožektorių jis atsigręžė į Dodžą, šis 
sunkiai alsavo, bet stengėsi neatsilikti. 

— Kaip laikotės? 

— Aviu netinkamus batus. 

Tačiau ne batai kalti, kad jis švokščia lyg prakiuręs dūd- 
maišis. 

— Turėtumėt mesti rūkęs. 

— Eik, eik. 

Skijus prožektoriumi apšvietė taką ir pėsčiuoti tapo len- 
gviau. 

— Žvejys patraukė savo keliais ir išmetė šlubį iš galvos. 

— Netgi tada, kai išgirdo apie maždaug tuo metu vykusį šau- 
dymą? 

— Jis visą dieną praleido ant ežero ir apie šaudymą išgirdo 
tik grįžęs namo po pietų, o tada jau jį susiradom. 

— Arjis apibūdino tą vyrą? 

— Žvejys jį gerai matė, nes virš tualeto durų kabo lempa. Ap- 
rašymas atitinka Oreno Starkso sudėjimą, ūgį ir amžių: reti 
plaukai, žalsvai rusvos kelnės, tamsūs marškiniai aukštu ka- 
klu. Pasak panelės Malon, Starksas buvo šitaip apsirengęs. 

— Ar niekas neprimokė žvejo? Gal jis girdėjo apibūdinimą 
per televiziją ar žmona papasakojo, kai jis grįžo namo po žve- 
jybos. 

— Sako, kad ne. Nemanau, kad tas vyras meluotų. 

Dodžas atsikrenkštė ir nusispjovė. 

— Po velnių, tikrai ne. Jei jau nepakenčia žodžio „nusimyžti . 

Skijus sukikeno. 

— Be to, parodžiau žvejui Starkso nuotrauką, kurią faksu at- 
siuntė iš Delrojaus rinkodaros bendrovės darbuotojų bylų. Jis 
tvirtino devyniasdešimt penkiais procentais įsitikinęs, kad tai 
tas pats vyras. 

— Ne visu šimtu? 

— Buvo tamsu, jis stovėjo maždaug už dvidešimties metrų. — 
Skijus mostelėjo į priekį. - Jau visai arti. 

Prožektoriaus spindulys apšvietė geltoną juostą, supančią 
nedidelį plotą - žole apaugusį taką. 

— Tikriausiai statant namą darbininkai nustūmė nuo kelio 
kelias mašinas į pavėsį ir paliko, kad neužgriozdintų aikštelės 
priešais namą. Baigus darbus, nenaudojamas takas ir aikštelė 
apaugo žole. - Jis apšvietė padangų vėžes ant žemės. — Švie- 
žios. Jas paliko lengva transporto priemonė. Aptikau šįryt vos 
išaušus ir tuoj pasikviečiau vieną žmogų. Atminkit, jis ne eks- 
pertas, bet atspaudą padarė gerą. 

— Pasisekė, naktį nelijo. 

Skijus linktelėjo. 

— Gal darau skubotas išvadas, bet lažinuosi, kad tai standar- 
tinės tojotos padangos. 

— Ar radot dar ką nors, be tų provėžų? 

— Pėdsakus - lyg kažkas ėjo vilkdamas kojas. - Skijus pa- 
švietė į žemę. - Deja, daugiau jokių įkalčių. 

— Nei saldainio popieriuko, nei kamštelio ar audinio skiautės? 

— Nieko. Pats du kartus peršukavau tą plotą, po manęs — 
dar du pareigūnai. Ir nieko. Bet kai žinai, ko ieškoti, nesunku 
pasekti Starkso pėdsakus iki namo. - Skijus parodė Dodžui 
nulaužtą šakelę, karančią nuo medžio kamieno, sumintą žo- 
lės plotelį. - Panelė Malon sakė, kad Starksas nemėgsta iškylų 
gamtoje. 

— Jis tikrai ne toks pėdsekys kaip tu. 

Dodžas susimąstęs kandžiojo lūpą, ir Skijus suprato, kad 
kažkas jam neduoda ramybės. 

— Ką manot? - paklausė Skijus. 

— Kodėl jis sustojo prie žuvų jauko parduotuvės ir nuėjo į 
tualetą rizikuodamas, kad jį pamatys? 

- Suprantu, kur link sukate. Atrodo, tarsi tas, pasak Berės, 
viską apskaičiuojantis asmuo elgėsi labai neatsargiai. Tačiau 
vakare ji pasakė, kad Starksas pamišėlis. Jis ką tik buvo šovęs į 
žmogų, jo mintys buvo padrikos. O gal kaip tik jis elgėsi įpras- 
tai ir nuėjo į tualetą apsitvarstyti sužeistos kojos. 

— Kitaip sakant, tu neturi jokio paaiškinimo, - pareiškė 
Dodžas. 

— Priimu bet kokius jūsų pasiūlymus. - Skijus prisivertė nu- 
sišypsoti. 

— Po velnių, kas žino, kodėl žmonės vienaip ar kitaip elgiasi? 
Aš nežinau. Viena aišku, Starksas sustojo ir buvo pastebėtas. 
Kokia išvada, pavaduotojau? 

— Įrodymas, kad vakar jis čia buvo. 

Dodžas prisimerkė. 

— O tu tuo abejojai? 

Skijus abejingai gūžtelėjo pečiais. 

— Tai patvirtina panelės Malon ir Loflando pareiškimus, taip 
pat paaiškina, kodėl nė vienas iš jų negirdėjo automobilio. 

— Ir kas toliau? 

— Kai gausime oficialias padangų pėdsakų tyrimo išvadas, 
nustatysime, kas automobilio savininkas. Orenas Starksas ne- 
turi tojotos, bet panelė Malon teigia, jog jis per daug protin- 
gas, kad važiuotų savo automobiliu. 

— Bet kartu gana kvailas ir palieka padangų pėdsakus, - gar- 
siai svarstė Dodžas, tačiau kai Skijus paragino toliau sampro- 
tauti, jis tarė: - Tas vaikinas laikomas genijumi, tiesa? 

Sekdamas Dodžo mintį, Skijus pasakė: 

— Protingas žmogus nebūtinai yra sumanus nusikaltėlis. 

— Ne, bet ši savybė padeda. - Dodžas mostelėjo į padangų 
vėžes. 

— Labai kvaila palikti pėdsakus. 

— Taip pat kvaila pabėgti iš nusikaltimo vietos ir pasirodyti 
ten, kur tave gali atpažinti. 

— Taip, tikrai kvaila, - pritarė Dodžas. - Nemanau, kad pa- 
maldusis žvejys užsirašė tojotos numerius. 

— Ne, negalim pasigirti. Jis netgi neįsidėmėjo spalvos. Sakė, 
kad tamsi, ir viskas. 

— Įsiutinsit daug nekaltų tojotų vairuotojų, juos stabdydami. 

— O ką daryti? - Skijus patylėjo ir paklausė: - Ar viską ap- 
žiūrėjote? 


— Gal dar grįšiu ir apsidairysiu, jei galima? 

— Prašote leidimo? 

— Ne visai. 

— Taip ir maniau. 

Skijus nuėjo palei apsauginę juostą į kitą proskynos pusę, 
tada apaugusiu taku iki kelio. Jo visureigis stovėjo šalia grio- 
vio. Skijus atidarė vairuotojo dureles, išsitraukė butelį vandens 
ir padavė jį Dodžui. Šis padėkojo, atsuko kamštelį ir atsigėrė. 

— Norit šiek tiek atsikvėpti? - paklausė Skijus. 

Dodžas užsuko butelį ir įmetė į automobilį. 

— Sūneli, aš dar galėčiau iškaršti tau kailį. 

— Tik jau ne sąžiningai kovodamas. 

— Aš niekada nekovoju sąžiningai. Sąžiningai kovodamas 
žūsi. Ar nieko neišmokai armijoje? 

Vyrai vertinamai nužvelgė vienas kitą, kaip tąkart pirmą 
kartą susitikę ligoninės koridoriuje. Galiausiai Dodžas apsi- 
sprendė, kyštelėjo ranką į kelnių kišenę, ištraukė kažką ir pa- 
davė Skijui. 

— Čia Amandos Lofland mobilusis. 

Skijus pažvelgė į telefoną rankoje ir vėl į nenuolankias ty- 
rėjo akis. 

— Aš jį radau, - paaiškino Dodžas. - Ligoninės kavinėje. 

— Ar ligoninėje nėra pamestų daiktų skyriaus? - pasiteiravo 
Skijus. | 

— Apsidairęs nemačiau. Be to, skubėjau. 

— Taigi turėjote įjungti telefoną ir pasižiūrėti, kieno jis. 

Dodžas abejingai gūžtelėjo pečiais. 

— Pasirūpinsiu, kad ponia Lofland atgautų telefoną, - paža- 
dėjo Skijus. 

— Ji bus dėkinga. 

Vyrai vėl įdėmiai vertindami vienas kitą nužvelgė ir Skijus 
mostelėjo Dodžui sėsti į visureigį. Šis apėjo jo priekį ir Skijus 
išgirdo keiksmą - tyrėjo batai slystelėjo stačiu griovio šlaitu. 

Važiuojant pro automobilį alėjos gale, Dodžas paklausė: 

— Pastebėjau jį šią popietę. Sargybinis? 

— Savanoris pareigūnas. Turime kelis vyrus ir moteris, ku- 
riems negalime mokėti atlyginimo, bet iškviečiame būtinais 
atvejais. Dar vienas stebi prieplauką. 

— Atsitrenkiau į jį, - prisipažino Dodžas. - Nužvelgė mane 
nuo galvos iki kojų. 

Skijus nusišypsojo, buvo tikras, kad savanoris nepažįstamą- 
jį taip nužvelgė. 

— Nenoriu rizikuoti, jei kartais Starksas grįžtų nužudyti pa- 
nelės Malon, kaip kad grasino. 

— Neabejoju, kad nenori. Jos mamytė - stambi žuvis jūsų 
mieste. Jei kas nors atsitiktų Karolinos King dukteriai, šefas 
nepasigailėtų tavo užpakalio. 

Skijus nusikvatojo. 

— Bjauriai šnekat. 

— Paduok mane į teismą, - atšovė Dodžas. - Gerai, gerai, aš 
tik aklai šaudau. O kaip savivaldybės policija? Ar jums padeda? 

— Jie turi penkis žmones. Dažniausiai tramdo peštynes per 
vidurinės mokyklos futbolo rungtynes ir rengia Liepos ketvir- 
tosios eitynes. 

— Taip ir maniau. 

— Šerifo pavaldiniai — svarbiausi teisėtvarkos sergėtojai. 
Mes privalome... 

— Tu privalai. 

Skijus gūžtelėjo pečiais. 

— Aš privalau surasti Starksą. 

— Na, jo nėra „Kiparisų name“. Aš jau patikrinau. 

— Ačiū, - šaltai padėkojo Skijus. — Išbrauksiu iš savo sąra- 
šo. - Trumpai patylėjęs jis pridūrė: - Maniau, įsikursite ponios 
King namuose. 

Neužkibęs ant Skijaus jauko, Dodžas atkakliai tylėjo visą 
kelią iki Karolinos namo. Automobilio žibintai užkabino lau- 
kujes duris kaip tik tuo metu, kai Karolina išėjo į verandą. Pa- 
mačiusi Dodžą keleivio sėdynėje, ji lengviau atsikvėpė. 

Kai Dodžas išlipo iš automobilio, ji tarė: 

— Jau pamaniau, kad įkritai į ežerą ir tave surijo aligatorius. 

— Čia yra aligatorių? 

Karolina žvilgčiojo į Dodžą ir Skijų, su juo lipantį laipteliais, 
matyt, svarstydama, kur ir kaip jie susitiko. 

— Kokios naujienos? 

— Dar nesuėmiau Starkso, - atsakė Skijus. - Bet turiu šį bei 
tą papasakoti ir norėčiau dar kai ko paklausti panelę Malon. 

— Ji namie. 

Karolina įvedė vyrus į koridorių ir palydėjo į svetainę. 

— Pakviesiu Berę. 

Tačiau jai nespėjus pasitraukti, Skijaus pilvas piktai suurz- 
gė, ir moteris stabtelėjo. 

— Atsiprašau, ponia. 

Karolina nusišypsojo. 

— Nereikia atsiprašinėti. 

Berė kaip tik baigė tvarkyti virtuvę. Nuėjusi motina paklausė: 

— Ar jau sudėjai spagečių likučius? 

— Ką tik. 

Karolina atidarė šaldytuvą, išėmė uždengtą plastikinę dė- 
žutę ir padavė Berei. 

— Pašildyk pavaduotojui Nailandui. 

— Kam? 

Motina išėmė lėkštę iš indaujos. 

— Jis atėjo su Dodžu. 

Berė pažvelgė pro virtuvės langą į kiemo gilumą, kur detek- 
tyvas, išėjęs beveik prieš valandą parūkyti, buvo pradingęs; 
prieš tai jai paliepęs ruoštis papasakoti apie savo santykius su 
Benu. 

— Kaip jie susitiko? 

— Nenumanau. Bet jie čia. Pavaduotojas Nailandas prisipa- 
žino visą dieną nevalgęs. Mes bent jau galime pavaišinti jį va- 
kariene. 

— Bent jau galime? Mama, jis manęs nekenčia. 

— Nebūk kvaila. Ateidama atnešk arbatinuką. - Ir motina su 


lėkšte, staltiese ir servetėle išėjo iš virtuvės. 

Berė spoksojo į motinos įbruktą dėžutę su spagečiais, kuri 
atrodė tokia pat netikėtai keista, kaip ir visa, naikinamai už- 
griuvę ją pastarąją parą. Dar niekad nepatirtas žiaurus smur- 
tas, protu nesuvokiamo nusikaltimo tyrimas, šerifo pava- 
duotojas, skeptiškai besiklausantis kiekvieno jos žodžio, ir 
privatus detektyvas, kurio atsiradimas jos gyvenime niekaip 
nepaaiškinamas. 

Berė įdėjo dėžutę su spagečiais į mikrobangų krosnelę 
ir nustatė laiką. Stebėdama laikmatį, ji mąstė apie motinos 
sprendimą pasamdyti Dodžą Hanlį, žmogų, kurio šiurkštu- 
mas, švelniai tariant, nepakenčiamas. Tikras kitų Karolinos 
pažįstamų - klestinčių verslininkų (toks buvo ir Berės tė- 
vas) - antipodas. O Karolina, kuri visada elgdavosi kaip tikra 
ponia, nekreipia dėmesio į vulgarias detektyvo pastabas. Tai 
kelia nerimą. Yra tik vienas paaiškinimas, kodėl motina pa- 
kenčia jo šiurkštumą - mano, kad Dodžas joms reikalingas. 
Jis toks vyras, su kuriuo norėtum eiti į karą. Vadinasi, motina 
laukia kovos. 
nepasiduos. Jo nesveika aistra sudrebino Berės pasaulį. Pas- 
taruosius du mėnesius ji mėgino susigrąžinti ramų gyvenimą, 
bet vakar jis vėl apsivertė ir tapo nevaldomas. Ji nepajėgia 
įsikišti. Tačiau privalo. O kad vėl viskas stotų į vėžes, padėtis 
pirmiausia turi pablogėti ir tik vėliau imti gerėti. 

Mikrobangų krosnelė skambtelėjo. Berė sukrėtė spagečius į 
lėkštę, paėmė dvi riekeles česnakinės duonos, padėjo lėkštę ir 
arbatinuką su šalta arbata ant padėklo ir viską nunešė į valgo- 
mąjį, ten trijulė sėdėjo prie stalo. Motina buvo padengusi stalą 
prieš šerifo pavaduotoją. Pamatęs Berę, šis atsistojo. 

— Tikiuosi, nepridariau jums rūpesčių. 

— Joks čia rūpestis. 

Berė padėjo lėkštę ir arbatinuką priešais jį. Nailandas atsi- 
sėdo tik jai prisėdus, bet nelietė maisto, kol Karolina nepara- 
gino: 

— Valgykit, nes atauš. 

Tada jis pasitiesė ant kelių servetėlę ir paėmė šakutę. 

Pusapvaliame erkerio valgomajame Skijus atrodė labai di- 
delis, bet ne vien dėl savo ūgio. Jis keistai nustelbė visus. Berė 
jautė kiekvieną jo judesį, kiekvieną mirktelėjimą. Atrodė, kad 
tas vyras susiurbė visą orą aplink save, bet, matyt, taip atrodė 
tik jai. 

Kol pavaduotojas valgė, jam leidus, Dodžas papasakojo, kad 
Orenas pėsčias atėjo iki namo nuo apaugusios automobilių 
aikštelės šalia pagrindinio kelio, o vėliau buvo užėjęs į žuvų 
jauko parduotuvės tualetą. 

— Dabar ne taip graušiuosi, kad nenužiūrėjau jo automobilio 
numerių, - pasakė Berė. 

— Tu niekaip negalėjai jų pamatyti. 

Dodžas paklausė, ar Orenas turėjo tojotą. 

— Nežinau, nekreipdavau dėmesio į jo automobilį. 

— Niekada niekur su juo nevažiavote? - paklausė Skijus. 

Berė sudvejojo ir pažvelgė į Dodžą. 

— Ar neturėtume palaukti ryto, kol ponas Karlislis galės da- 
lyvauti? 

Detektyvui nespėjus atsakyti, Nailandas paaiškino: 

— Man reikia informacijos apie Starksą. Jūs nesate įtaria- 
moji. 

Dodžas prisimerkęs pažvelgė į šerifo pavaduotoją, šakute 
kemšantį spagečius į burną. 

— Gerai, pavaduotojau, klausinėk, bet atsargiai. Bere, jei 
klausimas bus nemalonus, neatsakyk. 

Skijus pažvelgė į Berę ir tik kilstelėjo antakius, nes jo burna 
buvo pilna. 

— Aš niekada niekur nevažiavau su Starksu, - pareiškė 
Berė. 

Nailandas pažvelgė į ją, tada nusišluostė lūpas servetėle ir 
padėkojo: 

— Ačiū, buvo labai skanu. 

Ant lėkštės neliko nė trupinėlio. Nailandas duona išvalė net 
padažą. Kadangi jis padėkojo Berei, ši tarė: 

— Nėra už ką, aš tik pašildžiau. Gamino mama, aš prasta vi- 
rėja. 

Skijus nusišypsojo Karolinai. 

— Džiaugiuosi, kad mano skrandis suurzgė prie jūsų. 

Ji taip pat šiltai šyptelėjo. 

Dodžas pasimuistė ant kėdės, patapšnojo per kišenėlę, kur 
laikė cigaretes, ir sunėrė rankas ant krūtinės. Jis buvo suirzęs, 
o išraiška niūri. 

Skijus pastūmė lėkštę, pasirėmė rankomis į stalo kraštą ir 
atsigręžė į Berę. 

— Kalbėjausi su keliomis jūsų minėtomis bendradarbėmis. 

— Ar jos papasakojo apie Oreno priekabiavimą? 

— Labiau apie jo netinkamą flirtavimą, lėkštus juokelius, 
trikdantį elgesį viešoj vietoj ir panašiai. Jos apibūdino Oreną 
veikiau kaip įkyruolį, o ne kaip iškrypėlį. 

— Jis - iškrypėlis, - nepasidavė Berė. - Protingas, netgi ge- 
nialus. Bet jo bjaurumas neatitinka įprastų bjaurių savybių. 
Ir kitų taip, kaip manęs ir Selės Bakland, jis nepersekiojo. Ar 
kalbėjotės su ja? 

— Taip. 

— Ir ką ji sakė? 

Skijus pažvelgė į Dodžą, Karoliną, tada vėl atsisuko į Berę. 

— Gal vis dėlto turėtume palaukti jūsų advokato? 

Atrodė, kad Skijus rūpinasi Berės gerove, tačiau tai buvo 
slaptas iššūkis, ir Berė ryžosi jį priimti. 

— Klauskit toliau. 

— Bere! 

— Viskas gerai, Dodžai. 

— Negerai. Tai kvaila. 

Nekreipdama dėmesio į Dodžą, Berė nenuleido akių nuo 
Nailando. 

— Taigi? 

— Selė Bakland man tvirtino, kad išėjo iš darbo ne dėl Stark- 
so ir kad kvaila taip teigti. Pasak jos, vadindama Starksą per- 
sekiotoju jūs melavote. 

Berė iš nuostabos net prasižiojo ir vos girdimai iškvėpė. 

— Kodėl Selė šitaip pasakė? - Ir tuoj pat riktelėjo: - Kodėl ji 
šitaip pasakė? 

— Bere... 

— Ne, mama, - nutraukė Berė. - Čia kažkokia nesąmonė. 

Berė atstūmė kėdę, atsistojo, pasuko kėdę, atsirėmė į atlošą 
ir pažvelgė į kitus. 

— Ašjums sakau, kad Selė metė darbą dėl Oreno, dėl Starkso 
ji jautėsi darbe blogai. Tada jis nukreipė dėmesį į mane. Neži- 
nau, kodėl Selė dabar tai neigia, bet aš nemeluoju. 

— Aš tavim tikiu, Bere, - pareiškė Karolina. - Niekas su ta- 
vim nesiginčija. Taigi sėsk ir išsiaiškinkim viską. 

— Ačiū, pastovėsiu. Bet tikrai noriu viską išsiaiškinti. - Ji 
įdėmiai pažvelgė į Skijų trokšdama, kad bent kartą jai pavyktų 
sutrikdyti tas nemirksinčias pilkas akis. - Na, kas dar? 

— Ar ėjote į bendrovės Kalėdų vakarėlį su Starksu? 

Berė nuleido galvą, smakras įsirėmė į krūtinę. Ji pajuto mo- 
tinos nuostabą, neišsakytą Dodžo priekaištą, šerifo pavaduo- 
tojo panieką. Tada pakėlė galvą ir įžūliai atmetė plaukus. 

— Taip, aš sutikau eiti į vakarėlį su Starksu. Maniau, jei kartą 
nueisiu, jis liausis kabinėtis. Vakarėlis atrodė saugesnė išeitis, 
negu visą vakarą būti su juo vienu. Juk mus turėjo supti pažįs- 
tami. Sutikau su sąlyga, kad susitiksime per vakarėlį, kad Ore- 
nas neatvyks manęs pasiimti. Taigi aš nuvažiavau ten ir grįžau 
namo viena. Sakiau tiesą, kad niekada ir kojos nebuvau įkėlusi 
į Oreno automobilį. Aš niekada niekur su juo nevažiavau. 

— O kas atsitiko per pobūvį? 

— Orenas pasistengė, kad visi pamanytų, neva tą vakarą 
mudu buvom pora. Jis visą laiką maišėsi šalia. Kabinėjosi, 
elgėsi per daug laisvai, nuolat mane lietė. Bjauru prisiminti. 
Kenčiau tą priekabiavimą vildamasi, kad jei Orenas galės pa- 
sigirti buvęs mano vakaro draugas, paliks mane ramybėje. Bet 
klydau. - Berė nutilo, žiūrėjo priešais save, tada vėl įbedė akis 
į pavaduotoją ir kalbėjo toliau: - Paskutinę darbo dieną prieš 
Kalėdų atostogas, Orenas gavo pranešimą apie atleidimą iš 

darbo. Jis atėjo pas mane pasiguosti, lyg būčiau jo mylimoji, 
draugė ir gynėja. - Berė vėl patylėjo ir apžvelgė visus. - Tada 
jis pradėjo mane persekioti. - Nusprendusi iš karto atverti vi- 
sus skaudulius, Berė pasisuko į Dodžą ir tarė: - Šiandien per 
pokalbį akis į akį Amanda Lofland atskleidė visas kortas apie 
Beną ir mane. 

Dodžas nusiminęs linktelėjo. Berė vėl nukreipė žvilgsnį į 
pavaduotoją. 

— Vienu metu mudviejų su Benu santykiai buvo ne vien da- 
lykiniai. - Kai Skijus nesureagavo, ji pridūrė: - Bet jūs nenu- 
stebote. 

Nailandas palenkė galvą. 

— Ponia Lofland šiandien paskambino ir pasakė, kad galbūt 
man reikia žinoti, kad jūs ėjote į bendrovės Kalėdų vakarėlį su 
Orenu Starksu ir kad buvote jos vyro meilužė. 

— Tada jie nebuvo vedę, - karštai patikino Berė. - Iki šian- 
dien nė nenutuokiau, kad Amanda tai žino. Tai sena istorija ir 
nesusijusi su niekuo, o ypač su praėjusios nakties įvykiais. — 
Berė paleido kėdės atlošą ir ėmė vaikštinėti. - Vieną vakarą 
mudu su Benu ilgai dirbome, vėliau nuėjome išgerti ir pama- 
nėme, kad reikia atsipalaiduoti. Taip viskas ir įvyko. Mes bu- 
vome bendradarbiai, kiekvieną dieną matėmės biure. Turbūt 
tai ir sustiprino potraukį. Jei ne tokios aplinkybės, jis taip ir 
būtų likęs vos drungnas, bet greitai ir to neužteko. Mes neno- 
rėjome, kad toks pritemptas meilės romanas pakenktų mūsų 
tvirtiems darbiniams santykiams, ir suvokėm, kaip kvaila su- 
sitikinėti, kai nė vienas nejaučiame nieko ypatingo. Taigi su- 
sitarėme būti tik bendradarbiais ir draugais, kurių santykiai — 
platoniški. Mūsų romanas nė mėnesio netruko. Tada Benas 
dar nepažinojo Amandos. Kai jie susitiko, Benas man pirmai 
pasipasakojo apie „nuostabią moterį . Džiaugiausi už jį. Kai 
jie susižadėjo, surengiau jiems vakarėlį. Mama, prisimeni? 

— Tu išnuomojai užmiesčio klubo salę. 


Berė linktelėjo ir pažvelgė į Skijų. 

- Štai taip. Ir visa didžioji paslaptis. Iki to bjauraus susidū- 
rimo ligoninėje Amanda visada būdavo draugiška su manim. 
Gal šiandien ji pratrūko, nes jautėsi nusiminusi ir susirūpinusi 
dėl Beno būklės. Gal tai pavėluotas šokas sužinojus, kad jį su- 
žeidė. - Berė bejėgiškai skėstelėjo rankas. - Aš nežinau, kada 
Benas jai papasakojo apie mus - prieš vestuves ar po, o gal 
šįryt, atsibudęs palatoje ir suvokęs, kad buvo sužeistas mano 
namuose, ir dar mūvėdamas vien glaudes. Aš nežinau. - Žinau 
tik viena: mano romanas su Benu buvo trumpalaikis ir greit 
pamirštas. Kai jis baigėsi, viskas nutrūko. Ir, žinoma, vakar 
mudu nedarėm nieko nuodėmingo. 

Skijus pakilo, apėjo stalą ir atsistojo tiesiai prieš Berę. 

— Kai vakar apžiūrėjau svečių kambarį, lova buvo neliesta. 

— Aš negaliu to paaiškinti. Gal Benas sėdėjo krėsle ir skaitė, 
gal buvo tualete, galjis... Nenutuokiu, ką jis darė, kai užlipome 
į viršų, palinkėjome vienas kitam labos nakties ir nuėjome į 
savo kambarius, - nuo tada jo nemačiau. 

— Jūsų miegamajame lovatiesė buvo nuklota. 

— Nailandai, kur tu suki? - paklausė Dodžas. 

Nei Berė, nei Skijus neatsakė. Berė nesuprato, kodėl šis da- 
lykas toks svarbus, bet norėjo pašalinti šią kliūtį tarp savęs ir 
pavaduotojo. 

— Aš pasiklojau lovą prieš eidama po dušu. 

— Kodėl tos lovos tokios svarbios? Tiesą pasakius, koks 
skirtumas, jei Berė su Loflandu ir būtų dulkinęsi lyg patrakę? 
Svarbu tai, kad Starksas... 

— Aš žinau, kas svarbu! - piktai nutraukė Skijus, neatitrauk- 
damas akių nuo Berės. 

— Tai kodėl vis aiškiniesi, kaip jie miegojo? - atšovė Dodžas. 

— Berės santykiai su Loflandu gali būti Starkso motyvas. 

— Ji tau sakė, kokie jų santykiai! - nenurimo Dodžas. - Ga- 
lime aiškintis toliau? 

Tačiau neatrodė, kad Skijus pereitų prie kitų klausimų ar iš 


viso dar kuo domėtųsi, kol neišsiaiškins šio klausimo. 

— Mudu su Benu turėjom trumpą romaną prieš kelerius me- 
tus, - pakartojo Berė. - Daugiau nieko neįvyko nei vakar die- 
ną, nei naktį. Aš jums viską papasakojau. 

— Gerai. Puiku. Nuostabu. Džiaugiuosi, kad išsiaiškinom, - 
pareiškė Dodžas. - Nailandai, ar tu jau laimingas? 

Skijus nepasitraukė. 

Berė giliai įkvėpė. 

— Atsakydama į jūsų ankstesnį šios dienos klausimą... 

— Bere! 

— Dodžai, sėsk! - įspėjo Karolina. 

— Ji turi teisę tylėti. 

— O galji nori kalbėti. 

Berė vos girdėjo, ką jie sako. Skijaus žvilgsnis laikė ją sura- 
kinęs. 

— Atsakydama į jūsų ankstesnį klausimą, pareiškiu: taip, bu- 
vau visiškai apsirengusi per vakarienę. Nusirengiau tik eida- 
ma į vonios kambarį. Ta moteris, teismo medicinos ekspertė, 
pasiūlė man apsirengti. Kol ji neužsiminė, aš nė nesuvokiau, 


kad vis dar esu nuoga. 


Vienuoliktas skyrius 


Dei; Koldarį tą vakarą lydėjo sėkmė. 

— Tik ne čia, kas nors gali eiti pro šalį ir mus pamatyti. - Liza 
Arnold nuėmė vaikino ranką nuo savo tarpkojo, nustūmė jį, 
užsitraukė marškinėlius. - Ir iš viso ne ant užpakalinės sėdy- 
nės. Tai labai nešiuolaikiška. 

Įsiaudrinęs Deivis geidulio aptemdytu protu nepajėgė su- 
galvoti tinkamesnės vietos negu automobilis, kur galėtų suar- 
tėti su Liza Arnold. 

— A... Aš ne... 

— Važiuojam į motelį. 

Ji nusmaukė žemyn džinsinį sijonėlį ir uždengė Deivio tyri- 
nėtą plotą, o tai nebuvo neliesta teritorija. 

— Į motelį? - paikai pakartojo jis. Aistros sudrumsta galva 
sunkiai ką besuvokė. 

Liza atidarė automobilio dureles ir išlipo. 

— Važiuok. Pasakysiu kur. 

Ji įsėdo į keleivio vietą, ir Deiviui pagaliau grįžo gebėjimas 
protauti. Skausmingai susiraukęs jis užsitempė glaudes, kaire 
ranka laikydamas džinsus išslydo iš užpakalinės sėdynės ir at- 
sisėdo prie vairo. Paleidęs variklį vaikinas išvairavo takeliu iš 
lauko kino teatro, veikiančio tik vasarą. Šiandien rodė veiks- 
mo filmus, bet, pasak Lizos, dauguma žmonių iš automobilių 


čia atvyko ne filmų žiūrėti. 

Greitkelyje Liza liepė sukti į kairę, priminė įjungti žibintus. 
Ji palinko per sėdynes skiriančią pertvarą, įkišo ranką į Deivio 
džinsus ir per glaudes spustelėjo iškilumą. 

— Neprarask to, kol nenuvažiuosim. 

— Jokio šanso! - sunkiai alsavo vaikinas. 

Liza ėmė glamonėti jį. Deivio akys aptemo ir jam buvo sun- 
ku įžvelgti skiriamąją geltoną dviejų eilių kelio juostą. 

— Ar turi sargių? - paklausė ji. 

— A... 

— Jei neturi, aš turiu. Bet nuo šiol pats turėsi jų pasirūpinti. 
Aišku? 

— Aišku, - sutiko Deivis. Jis būtų sutikęs su bet kuo, išgir- 
dęs tą „nuo šiol, nubrėžiantį jų lytinių santykių ateitį. 

— Tuoj bus - dešinėje, - pasakė Liza. - Neprisimenu motelio 
pavadinimo, bet iškaboje nupieštas meškėnas. 

Deivis žinojo tą vietą. Čia buvo senų automobilių aikštelė 
turbūt jau tada, kai jis dar nebuvo gimęs. Jis daug kartų pra- 
važiuodavo pro šalį nekreipdamas dėmesio, bet ir drąsiausio- 
se fantazijose neįsivaizdavo kada nors atsidursiąs čia su Liza 
Arnold, mergina, turinčia didžiausios pasileidėlės reputaciją 
Merito vidurinėje mokykloje. 

Deivis privažiavo prie apšviestos registratūros, raudonas 
neono ženklas žybčiojo. Mokestis už kambarį suris visą jo sa- 
vaitės uždarbį už vejų pjovimą, bet, metęs žvilgsnį į Lizą, jis 
nusprendė, kad nepagailėtų ir dviejų savaičių algos, kad tik ją 
turėtų. Vaikinai, kvietę Lizą į pasimatymus, beveik užtikrino, 
kad ji pačiulps. Bet jei Liza reikalauja vykti į motelį, galbūt 
pasirengusi daugiau nei įprastam oraliniui seksui. Fantazijos, 
kas jo laukia, vėl sujaukė mintis. 

— Ar galėsi paeiti su tokiu? - Liza vėl žaismingai spustelėjo 
iškilumą ir Deivis sudejavo. Jei ji privers jį išsilieti, jis mirs iš 
pažeminimo ir nužudys ją, kad viską sugadino. 

Liza nusikvatojo iš sutrikusio Deivio ir paliepė: 

— Duok man keturiasdešimt žalių. 

Mergina pasitraukė, vaikinas kilstelėjo klubus nuo sėdynės, 
įsirėmė kojomis į grindis, kyštelėjo ranką į džinsų kišenę pi- 

niginės ir ištraukė dvi dvidešimtines. Liza išplėšė pinigus, vi- 
liojamai šyptelėjo per petį ir išlipo. Deivis stebeilijo į registra- 
tūros link straksinčios merginos užpakaliuką, vos dengiamą 
trumpučio sijonėlio; po juo tik siaurutė kelnaičių juostelė - jis 
ką tik sužinojo. Vaikinas sudejavo iš geismo. 

Registratūroje sėdėjo sena riebi budėtoja žilais nutįsusiais 
plaukais, visa glebi jos ranka - vien tatuiruotė. Nepatenkinta, 
kad ją atitraukė nuo vartomo žurnalo, moteris sugriebė Lizos 
dvidešimtines ir numetė ant stalo raktą. Visas sandoris netru- 
ko nė penkiolikos sekundžių. 

Deivis apsidžiaugė, kad Lizai nereikėjo pasirašyti į regis- 
tracijos žurnalą. Niekas nesužinos, kad jis čia buvo, o svar- 
biausia - jo tėvai, nes juodu per vieną nesmagų pokalbį įspėjo 
vengti tokių merginų kaip Liza. 

Kai Liza vėl atsisėdo į automobilį, trumpas sijonėlis šlauni- 
mis užkilo į viršų, atskleisdamas Deiviui jo laukiančio rojaus 
lopinėlį; tas rojaus sodas nuslopino visus tėvų įspėjimus apie 
sveiką protą ir moralę. Vienas Lizos mirktelėjimas ištrynė vi- 
sus bauginimus apie pavojingas ligas ir nepageidaujamą nėš- 
tumą, dėl kurių iš jo, gero beisbolo žaidėjo, būtų atimta kole- 
džo stipendija ar apskritai sugriautas gyvenimas. 

— Viskas sutvarkyta, - pasakė Liza. - Aštuntas kambarys 
pačiame gale. 

Deivis pamanė, kad mergina čia jau buvusi. 

Jis privažiavo prie aštunto kambario. Liza išlipo. Deivis pa- 
galvojo, gal reikėtų pastatyti automobilį už namo, kad jo ne- 
būtų matyti nuo kelio. Tačiau šiandien jo tėvai žaidžia korto- 
mis pas draugus, gyvenančius kitoje miesto pusėje. Pakeliui į 
namus jie tikrai nepravažiuos šio motelio. Vis dar viena ranka 
prilaikydamas džinsus, Deivis nusvirduliavo prie durų, kur 
laukė Liza. Ji padavė vaikinui raktą. 

— Būk džentelmenas. 

— Taip, panele. 

Vaikinas paėmė raktą ir kelis kartus bakstelėjo į skylutę, bet 
nepataikė. 

Liza prisiartino ir priglaudė vaizduotę audrinančias krūtis 
prie raumeningos Deivio rankos, lyžtelėjo jo ausies lezgelį ir 
sušnabždėjo: 

— Tikiuosi, lovoje geriau pataikysi į tikslą. 

Pagaliau Deivis įkišo raktą į skylutę, pasuko ir atrakino duris. 

— Nesijaudink, tikrai rasiu taikinį. 

— O, ar mes kalbame apie G tašką? 

Vaikinas pastūmė duris, įžengė į kambarį ir pagrabinėjo ant 
sienos jungiklio. Kai jį spustelėjus kambarį užliejo šviesa, Dei- 
vis Koldaris pamatė išsigandusį, susivėlusį vyrą, stovintį prie 
lovos - ko jau ko, o šito vaikinas nesitikėjo. 


Berė gulėjo ant nugaros svečių kambaryje ir spoksojo į lubas, 
tada pasibeldė Karolina ir paklausė, ar galinti užeiti. Vos ji pra- 
vėrė duris, duktė paklausė: 

— Arjis išėjo? 

Karolina ironiškai šyptelėjo. 

— Pavaduotojas atsisakė deserto ir kavos, bet nebūtų likęs, 
net jei būtų norėjęs. Kažkas paskambino jam į mobilųjį, ir jis 
išlėkė. Dodžas kartu su juo. 

— Tai jie dabar viena komanda? 

— Ne visai. - Karolina sulankstė blizgią lovatiesę ir padėjo 
ant krėslo ranktūrio, vengdama pažvelgti Berei į akis. 

— Dodžas norėjo žinoti, dėl ko skambino. Skijus atsakė, kad 
skambutis tarnybinis, tada Dodžas pareiškė: „Puiku, ir nesa- 
kyk. Tegul man bus staigmena, kai nuvyksiu. Skijus pasakė, 
kad Hanlis nenutuokia, kur jis vyksta, o Dodžas patikino su- 
žinosiąs, nes važiuosiąs iš paskos. Tikriausiai Nailandas nu- 
sprendė, kad neverta ginčytis, ir abu išvyko visureigiu. 

Berė atsisėdo. 

— Gal pavaduotojui pranešė, kad sugavo Oreną. 

— Tikėkimės. - Karolina prisėdo ant lovos krašto, suėmė 
dukters ranką ir sunėrė pirštus. - Bere, tu kaip nesava. 

— Aš? - šūktelėjo ši. - O man pasirodė, kad tu tokia. 

— Gera taktika, bet ji nepasiteisino, kai mokeisi vidurinėje, 
juo labiau neveikia dabar. Tu nepakeisi temos. 


Vpatinga klientė + 145 


— Perpratai mano išdaigas? 

— Nuo to laiko, kai ėmei jas krėsti ir gudriai manipuliuoti. 
Bet nesu tikra, kad „manipuliacija - tinkamas žodis. Jis turi 
blogą potekstę. Tu niekada nebuvai bloga, tik labai gudri. 

— Ne tokia ir gudri. Tu mane perkandai, o aš maniausi esan- 
ti labai šauni. 

— Tuir esi šauni, - Karolina ėmė kalbėti švelniau ir surimtė- 
jo. - Be to, tu nesvyruojanti, susivaldanti. Tau nebūdinga taip 
sutrikti, kaip elgiesi su Skijumi. 

— Skijus? Dodžas? Nemaniau, kad tu taip greit susidraugau- 
ji su ką tik sutiktais žmonėmis. Nors... 

— Tu vėl keiti temą. Kalbame apie tave. 

— Nors, - užsispyrusi pakartojo Berė, - manau, kad pažino- 
jai Dodžą Hanlį anksčiau. Ir aš nesistengiu nusukti pokalbio 
nuo savęs ir savo rūpesčių. Pažadu, grįšime prie jų. Tačiau pir- 
miausia norėčiau, kad paaiškintum, kokia susiklostė padėtis, 
nes kol kas esu palikta nuošalėje. - Berė vėl atsigulė ir sunėrė 
rankas už galvos. - Taigi klausausi. Kas tas vyras? Tu tikrai jį 
pažįsti. Nė kiek tuo neabejoju, nes kitaip nepakęstum jo ma- 
nierų ir žodyno. 

— Gerai, gerai, - atsiduso Karolina. - Prisipažįstu, susipaži- 
nau su Dodžu Hjustone prieš kelerius metus. 

— Kaip? 

— Mano draugė pasamdė jį vienam tyrimui - asmeniniam. 
Dėl tojijautėsi labai nesmagiai. Atrodė, elgiasi nepadoriai, ne- 
sąžiningai, kaip prastame filme. Kadangi Dodžas yra Dodžas, 
ji ėmė dar labiau abejoti, todėl paprašė, kad aš su juo susitik- 
čiau ir jai sąžiningai patarčiau, ar, mano nuomone, juo galima 
pasitikėti, ar verta jam mokėti tokius pinigus ir panašiai. Aš 
neturėjau jokios patirties tvarkant tokius reikalus, bet draugė 
vertino mano nuomonę apie Žmones. 

— Kokia draugė? Ar aš ją pažįstu? 

— Taip, bet negaliu atskleisti, kas ji. 

— Kodėl? 

— Nes išduočiau jos pasitikėjimą. 

— Ar tėtis pažinojo Dodžą? 

— Viešpatėli, ne! - Karolina nusijuokė. - Ar gali įsivaizduoti 
juos viename kambaryje? 

Berė nusišypsojo. Jos tėvas buvo lieknas, nelabai aukštas, 
bet toks orus, kad niekas nepastebėdavo jo kuklumo. Jis buvo 
tvarkingas, santūrus, kalbėdavo negarsiai, elgdavosi kultūrin- 
gai ir mandagiai. Visiška Dodžo Hanlio priešingybė. 

— Aš niekam, netgi Džimui, nepasakojau apie savo draugės 
bėdas. Tai buvo nemaloni ir žeminanti padėtis. 

— Vyras ją apgaudinėjo? 

— Tik galiu pasakyti, kad ji nežinojo, kaip išsikapstyti, kitaip 
nebūtų samdžiusi privataus detektyvo. 

Berė apmąstė, ką išgirdusi, ir tyliai paklausė: 

— Ar todėl susiradai jį? Manai, dabartinė mano padėtis tokia 
pat beviltiška? 

— Dar ne. Jis pasistengs, kad taip neįvyktų. 

- Jis moka muštis. 

— O, esu dėl to tikra. 

— Nepaklusnus valdžiai, nebijo laužyti elgesio normų. 

— Abejoju, ar jis iš viso kada paiso taisyklių. 

- Jis netašytas. 

- Būtum mačiusi jį „Meibelės arbatinėje . 

— Nusivedei jį į arbatinę? - Berė nusijuokė. 

— Turėjau kur nors susitikti. - Pamąsčiusi Karolina pridū- 
rė: - Tiesą pasakius, jis jautėsi tvirčiau, negu tikėjausi. 

— Jis gana patrauklus, - pagyrė Berė. - Jei atidžiau įsižiūri. 

— Niekada šitaip negalvojau apie jį. 

Berė žaismingai niuktelėjo motinai. 

— Nagi! Prisipažink. Jis patrauklus. 

— Gal kai kurioms moterims taip ir atrodo. 

Berė šyptelėjo iš motinos pastangų išvengti atsakymo. 

Kai baigėsi gedulas dėl tėvo mirties, Berė ragino motiną susi- 
tikinėti su vyrais, ypač kai Karolina persikėlė į Meritą, kur nie- 
kas nepažinojojos ir Berės tėvo kaip sutuoktinių. Mieste gyveno 
daug pagyvenusių žmonių, buvo galima rasti nemažai tinkamo 

amžiaus ir visuomeninės padėties vyrų. Bet Karolina nenorėjo 
nė girdėti. „Man jau nieko nereikia, - atkirto ji, kai duktė pasiū- 
lė susirasti draugą. - Mano santuoka buvo puiki, buvau sutikusi 
savo gyvenimo meilę. Daugiau tokių nesutiksiu. 

Tačiau Berė neprarado vilties, kad motina sutiks vyrą, kuris 
privers ją apsigalvoti. Mama graži, protinga, miela, linksma. 
Ji gali daug duoti. Berė nenorėjo, kad likusį gyvenimą motina 
praleistų viena. 

— Man patinka Dodžas, - pasakė Berė beveik laukdama, kad 
motina tuoj pasipriešins tokiam iššūkiui. 

Tačiau Karolina nuoširdžiai paklausė: 

— Tikrai? 

— Tikrų tikriausiai. Nors turi ydų. Bet man patinka, kad jis 
neatsiprašinėja dėl savo trūkumų. 

— Tada aš džiaugiuosi, kad nusprendžiau jį pasamdyti. 

Berė susirūpinusi prikando apatinę lūpą. 

— Jo tikslas - apsaugoti mus? Tiesa? 

- Iš dalies. Jo detektyvo patirtis gali būti naudinga Skijui. 

- Jei jis tuo pasinaudos. 

Karolina pritardama linktelėjo. 

— Vyrai mėgsta pasižymėti savo teritoriją. Vis dėlto man at- 
rodo, kad Skijus per daug protingas, kad atmestų pagalbą, jei 
jos reikia. 

Berė ištraukė ranką iš už galvos ir užsidengė akis. 

— Tas romanas su Benu... 

— Tu suaugusi moteris, Bere. Neturi teisintis dėl savo san- 
tykių. 

— Tikrai? - Berė pažvelgė per delno apačią. - Ar ne tu nuolat 
man švelniai užsimeni, kad norėtum susilaukti vaikaičių, kol 
dar nesi per sena ir nukriošusi su jais žaisti? 

Karolina nusišypsojo. 

— Aš vis dar noriu vaikaičių, bet, - pabrėžė ji, - suprantu, 
kad tau svarbi karjera, nes ir man manoji buvo svarbi. Kai vie- 
nu metu sieki karjeros ir augini vaikus, gali kilti konfliktų. 

— Mama, aš neatsižadu nei vyro, nei vaikų. Mano biologinis 
laikrodis suskamba, kai pamatau savo amžiaus moterį su vie- 

nu ar dviem vaikučiais ir vyru, kuris susižavėjęs šypsosi savo 
šeimai. Aš pati to labai norėčiau. Tačiau užtikrinu tave, kad 
Benas Loflandas neatrodė tinkamas gyvenimo draugas. Kartu 
mes praleidome tik kelias naktis. Tas romanas nevertas tokio 
didelio triukšmo, kokį sukėlė pavaduotojas Nailandas. 

— Jis nekėlė didelio triukšmo. 

— O, dar ir kaip kėlė. 

— Turi būti priežastis, kodėl jis skyrė tam romanui tiek dė- 
mesio. 

— Jis sakė priežastį - Oreno motyvas. 

Karolina gudriai pažvelgė į dukrą, tokios nuovokios būna 
tik motinos. 

— Kas yra? - irzliai paklausė Berė. 

— Nieko. Nesvarbu. 

— Kas? 

Karolina papurtė galvą. 

— Kvaila mintis. Tikriausiai visai nepagrįsta. Atsiprašau, 
kad pertraukiau. Apie ką čia kalbėjai? 

Sutrikusi, kad motina kažką nutyli, Berė pamėgino prisi- 
minti, kur nutrūko pokalbis. 

— Aš atsisakau kelti triukšmą dėl tų kelių permiegojimų. 

— Tavo romanas su Benu nebūtų atrodęs toks reikšmingas, 
jei tu iš pat pradžių apie jį būtum atvirai papasakojusi. 

— Žinau, - sutiko Berė. - Reikėjo iš karto prisipažinti. 

— Tai kodėl tylėjai? 

— Dėl Amandos. Nežinojau, ar Benas jai pasakojo apie mus, 
bet spėjau, kad ne. Todėl nenorėjau gadinti jai nuotaikos dėl 
seniai nutrūkusio romano, juk vyras tik atsigauna po opera- 
cijos. Bijojau, kad prisipažinusi Skijui be reikalo pajudinsiu 
širšių lizdą, norėjau apsaugoti Amandą ir Beną, kad jam ne- 
reikėtų aiškintis su žmona, kurią jis dievina. Bet mano geri 
ketinimai nuėjo perniek, netgi atsigręžė prieš mane. 

— Patariu tau nuo šiol nieko neslėpti nuo Skijaus, - ramiai 
pasakė Karolina. 

Berė nuleido ranką ir pažvelgė motinai į akis. 

— Pavyzdžiui, turėčiau pasakyti jam, kad užvakar skambi- 
nau Orenui? 

Karolina apstulbusi pažvelgė į dukterį. 

— Skambinai? 

— Ketvirtadienį po pietų. Mudu su Orenu pakalbėjom tik 
kelias minutes. 

— Nieko nesuprantu. Juk tu atvažiavai čia, kad pabėgtum 
nuo jo. Po galais, kodėl jam skambinai? 

— Norėdama atsiprašyti. 

— Dėl Dievo meilės, už ką? 

Berė nusirito į lovos pakraštį ir nuleido kojas ant grindų. 
Priėjusi prie lango ji pažvelgė į ežerą, bet matė tik savo atspin- 
dį stikle. 

— Norėdama paaiškinti, turiu grįžti praeitin, - tarė ji. - Ar 
atsimeni... Žinoma, kad atsimeni, - liūdnai pridūrė ji, - tą die- 
ną, kai aš labai susimoviau? 

Karolina tylėjo. Berė atsigręžė, motina žiūrėjo į savo rankas. 

— Tu buvai nusiminusi, Bere. Ir turėjai tam priežastį. Tu vis- 
ko tiek prišnekėjai tik iš įkarščio, juk taip nemanei. 

— Mama, nesistenk pateisinti to, kas nepateisinama. Tuo 
metu aš taip galvojau. 

Tą dieną vyriausiasis prekybos skyriaus vadovas išgyrė Be- 
rės bendradarbį, bet sukritikavo jos projektą ir atmetė visus 
pasiūlymus, kaip projektą būtų galima pataisyti. Įsižeidusi ir 
įsiutusi Berė nuėjo pas motiną į nekilnojamojo turto agentūrą 
ir pusvalandį liejo savo širdgėlą. Ji vis kartojo, kad jos darbas 
buvo nepelnytai sukritikuotas, o išgirtasis visiškai banalus. 
„Tai rodo, koks bjaurus to vadybininko skonis! - šūktelėjo ji. - 
Ir aš turiu jam atsakyti. Mano padėtis bendrovėje priklauso 
nuo sumautos jo nuomonės. 

Karolina mėgino nuraminti dukterį, bet Berė nesiklausė 
įžvalgios motinos nuomonės. Ji atmetė Karolinos patarimą 
dirbti toliau ir neleisti, kad šis nereikšmingas įvykis taptų 
didžiuliu nuoskaudos kupinu stabdžiu. „Tu dirbi sunkiau už 
kitus mano pažįstamus, - pasakė Karolina. - Esi viena ištiki- 


150 + Sandia Brown 


miausių rinkodaros bendrovės darbuotojų. Tu - talentinga. 
Galiausiai reikiami žmonės įvertins tavo darbą ir kantrybę.“ 

Tačiau toks švelnus paskatinimas dar labiau įsiutino Berę — 
ji nuėjo pas motiną užuojautos, o gavo banalų patarimą, todėl 
tik sarkastiškai pasišaipė: „Norėdama greičiau atsidurti kar- 
jeros viršūnėje, galėčiau praleisti visą tą trypčiojimą vietoje ir 
pasielgti kaip tu - ištekėti už savo viršininko. 

Jau tardama šiuos žodžius, Berė žinojo esanti neteisi. Ka- 
rolina daug metų uoliai dirbo vakarais, per šventes ir savait- 
galiais. Ji tikrai nusipelnė sėkmės, ji turėjo puikią nuojautą ir 
sunkiai plušėjo, o ne favoritizmu užsiėmė. Mergina suvokė, 
kokie įžeidūs jos žodžiai, ir iš karto jų pasigailėjo, bet neatsi- 
prašė, o puolė lauk, palikusi motiną sielvartauti dėl tokio ne- 
tikėto ir nevaldomo proveržio, kurio priežastis buvo ne pyktis 
ir nusivylimas. Berės pyktis atskleidė užslopintą pavydą dėl 
motinos sėkmės. 

— Kai grįžau namo, - kalbėjo ji dabar, - Orenas manęs lau- 
kė. - Berė kimiai nusijuokė. - Prisimenu, tada pamaniau, kad 
tikriausiai to nusipelniau - juk taip bjauriai elgiausi su tavim. 
Orenas atnešė man kinų maisto, priekaištavo, kad aš per sun- 
kiai ir per ilgai dirbu, tinkamai nesimaitinu ir nesirūpinu sa- 
vim. Neturėjau nuotaikos klausytis švelnybių, ypač jo, todėl 
ir nesistengiau. Aš jį aprėkiau, liepiau pasiimti savo dvokian- 
tį šlamštmaistį ir nešdintis po velnių iš mano priebučio ir iš 
mano gyvenimo. Pagrasinau, kad jei jis dar kartą prisiartins, 
iškviesiu policiją. Iš pradžių Orenas ėmė verkšlenti, kaip galiu 
būti tokia žiauri, daužyti jam širdį, trypti dvasią, gesinti svajo- 
nes. Pasiklausiusi kelias minutes, jį nutraukiau. Išrėkiau, kad 
iš jo visi juokiasi, ypač moterys, kad jis nuoboda, šlykštukas, 
pašlemėkas ir kad tai ne tik mano nuomonė. Jis apgailėtinas ir 
mane pykina vien jį pamačius. - Berė patrynė akis trokšdama 
ištrinti ir prisiminimus. — Matyt, užgavau įtemptą stygą, gal 
net kelias. Nes jis nutrūko. Mano akivaizdoje Orenas Starksas 
virto ponu Haidu. Tik kine tokį persikeitimą buvau mačiusi. 
Jis suklykė: „Negali šitaip elgtis su manim! Aš to nenusipel- 

niau!“ Orenas sviedė dėžutę su maistu į duris. Ji ištiško. Jis 
iškeikė mane bjauriausiais žodžiais, prišnekėjo šlykščių daly- 
kų. Pasak jo, nenuostabu, kad neatsakiau į jo meilę, nes dulki- 
nuosi su Benu Loflandu. - Berė suvirpėjo. - Negaliu pakartoti 
visko, ką jis rėkė, ir tu nenorėtum išgirsti. Galiausiai Orenas 
prisiekė, kad aš labai pasigailėsiu. Žinoma, jo žodynas buvo 
dar iškalbingesnis, bet esmė tokia. Įėjau į vidų ir užsisklen- 
džiau. Rankoje laikiau mobilųjį ir ketinau kviesti pagalbą — 
tokia įsibaiminusi buvau, bet Orenas nuvažiavo. Aš nuėjau į 
vonios kambarį ir išsivėmiau. Paskui nusiprausiau ir pažvel- 
giau į veidrodį virš kriauklės. - Ji nutilo ir lėtai ištarė: - Tada 
pamačiau, kuo tapau. Aš vos atpažinau save - virtau tokia pat 
pabaisa kaip Orenas. Buvau žiauri, prikalbėjau jam baisių da- 
lykų. Pasielgiau bjauriai su tavim, nors myliu tave labiau už 
viską gyvenime. Ir kodėl? Nes nusiminiau gavusi smūgį dar- 
be? - Berė atsigręžė į Karoliną. - Aš norėjau sėkmės bet kokia 
kaina. Mane graužė ambicijos, nemačiau ateities, rizikavau 
savo santykiais su bendradarbiais, draugais, tavim. - Ašaros 
sruvo skruostais. - Tą dieną Orenas privertė mane išsigąsti 
dėl savo gyvybės, bet mane išgąsdino ir žmogus, kuriuo tapau. 
Aš visą naktį nemiegojau, negesinau šviesos, bijojau, kad jis 
grįš, bet dar labiau - kad apsigalvosiu ir nepadarysiu to, ką 
nusprendžiau. Rytą susikroviau daiktus ir atvažiavau čia, vil- 
damasi atgauti pusiausvyrą ir susigrąžinti savastį. 

Berė grįžo prie lovos, atsisėdo šalia motinos. Karolina pri- 
glaudė ranką dukteriai tarp menčių ir ėmė masažuoti. 

— Aš tavim didžiuojuosi. 

Berė pažvelgė į motiną ir prunkštelėjo. 

— Didžiuojiesi? Kai šitai išdrožiau? 

— Sunku sau būti tokiai atvirai ir dar sunkiau tai suvokti. — 
Karolina pabučiavo dukrą į kaktą. - Tu paskambinai Orenui ke- 
tvirtadienį norėdama atsiprašyti už tai, ko tada prišnekėjai? 

— Maždaug. Dar jam pasakiau, kad su Benu ketiname už- 
baigti tą kampaniją, kurią jis rengė prieš atleidžiant iš darbo. 
Sakiau, kad viskas baigėsi gerai ir jis gali tuo didžiuotis. 

— Kaip jis reagavo? 

— Paprastai. Iš tiesų nustebau. Jis man negrasino, bet ir 
nepasakė: „Viskas pamiršta. Kai baigiau kalbėti, jis ištarė: 
„Aišku. Ir padėjo ragelį. Aš lengviau atsikvėpiau, maniau, kad 
mudu atsiskaitę. Ir buvau rami, kol jis nenuplėšė dušo užuo- 
laidos. 

— Tikiuosi, jam nepranešei, kad penktadienį čia dirbsi su 
Benu. 

— Žinoma, ne. Bet esu beveik tikra - jis stebėjo mano namus 
ir biurą. Jis pakankamai sumanus, jog suprastų, kad aš dirbu 
kitoje vietoje. Tikriausiai jis sekė Beną, kai šis iš namų važiavo 
čia. Gal Orenas visą dieną sėdėjo automobilyje prie kelio, kur 
vyrai rado padangų pėdsakus, ir laukė, kol sutems ir jis galės 
mus užklupti lovoje. 

Berė kilstelėjo rankas prie viršugalvio ir stipriai spausdama 
pirštais patrynė odą. 

— Mama, mane persekioja mintis, kad, pamėginusi susitai- 
kyti su Orenu, aš paskatinau jį šauti į Beną. 


— Bere, mieloji, pabusk. 

Berė apsivertė ant nugaros ir sudejavo išplėšta iš sunkaus 
miego. Ji nubraukė plaukus nuo veido ir atsimerkė. Motina 
vien trumpais naktinukais stovėjo pasilenkusi prie lovos. 

— Kiek valandų? 

— Po penkių penkiolika. 

Berė sudejavo. Saviplaka ir ilgas pokalbis su motina taip 
išvargino, kad ji ilgai nepajėgė užmigti. Prasivarčiusi kelias 
valandas, pasidavė ir išgėrė tabletę migdomųjų. Dabar pamie- 
gojus vos tris valandas, nuo vaistų svaigo galva, peršėjo akis. 
Tačiau motinos balsas ir išvaizda rodė, kad atsitiko kai kas 
svarbaus. 

— Kelkis ir renkis. Ką tik skambino Dodžas. Liepė kuo grei- 
čiau atvažiuoti. 

Berė numetė antklodę. 

— Kur atvažiuoti? 

— Į šerifo nuovadą. 

— Ar suėmė Oreną? 

— Dodžas sakė viską paaiškinsiąs, kai atvažiuosim. - Karoli- 
na jau ėjo iš kambario. - Susitiksim apačioje. 

Berė užsitempė senus džinsus, marškinėlius, išsivalė dantis, 
susirišo plaukus į uodegą ir po penkių minučių nulipo žemyn. 
Motina laukė prie užpakalinių durų. Karolina įjungė signaliza- 
ciją ir jiedvi išėjo iš namo. Motina pasakė, kad jos važiuosian- 
čios jos automobiliu ir ji vairuosianti. 

Pasiekusios teismo rūmus, jos nustebo pamačiusios lau- 
kiantį vieną iš šerifo pareigūnų. Vyriškis mostelėjo Karolinai 
stoti į rezervuotą vietą, o kai jos atskubėjo iš automobilio, jis 
pridėjo ranką prie skrybėlės krašto ir pasakė: 

— Ponios, aš - pareigūnas Stivensas. Skijus prašė, kad iš kar- 
to jus atvesčiau. 

Policininkas palydėjo moteris prie pirmo aukšto durų, skir- 
tų darbuotojams, ir suspaudė apsaugos kodą. Spragtelėjusios 
durys atsivėrė. Stivensas įvedė jas į vidų, palydėjo prie perso- 
nalo lifto ir kartu pakilo į trečią aukštą. Lifto durys atsidarė 
tiesiai į didelį kambarį. Čia jos pirmiausia pamatė Dodžą, ma- 
tyt, laukiantį jų. 

Negaišdamas laiko pasisveikinimams jis tarė: 

— Labai nenorėjau jūsų traukti iš lovų, bet Skijus manė, kad 
reikia jums pasakyti, gal tu, - jis kreipėsi į Berę, - mums pa- 
dėsi. 

— Kaip? Kuo padėsiu? 

Dodžas susiraukė. 

— Orenas Starksas ką tik nušovė paauglį. 


Dvyliktas skyrius 


D. nespėjusios suvokti sukrečiančio Dodžo pranešimo, Berė 
su Karolina išgirdo garsią, nevaldomą raudą. Pagyvenusi pora 
sėdėjo ant suoliuko prie sienos. Prie jų palinkęs stovėjo jau- 
nesnis vyriškis balta dvasininko apykakle, apkabinęs vyrą ir 
moterį per pečius jiems kažką kuždėjo. 

Gerbdamas juos Dodžas kalbėjo tyliai, bet jo balsas virpėjo 
nuo sunkiai tramdomo įniršio. 

— Čia ponia ir ponas Koldariai. Prieš kelias valandas Orenas 
Starksas nušovė jų šešiolikmetį sūnų. 

Berei svaigo galva, sukilo šleikštulys ir ji susvyravo. Dodžas 
sugriebė ją už rankos. 

— Ei, atsargiai. 

— Sėskis, - paliepė motina. 

Pažvelgusi į sielvartaujančius žmones, Berė smarkiai papur- 
tė galvą. 

— Aš ištversiu, o jie neteko sūnaus. 

Į kambarį iš savo kabineto įžengė Skijus. Jo ir Berės akys su- 
sitiko ir nė vienas jųdviejų nenukreipė akių į šoną, kol Skijus 
skverbėsi stalų labirintu. Priėjęs prie Berės jis pasakė: 

— Privalau jūsų atsiprašyti. 

— Už ką? 

— Todėl, kad ne itin rimtai žiūrėjau į jus. Maniau, jūs per 
daug sureikšminote Starksą ir jo grasinimus. Buvau neteisus. 
Labai atsiprašau. 


Berę užplūdo jausmai, juos apmąstyti reikės vėliau. Tik ne 
dabar. 

— Labai ačiū, kad atvykot. Pamaniau, jei paklausytumėt, kol 
ta mergaitė... - kalbėjo Skijus. 

— Mergaitė? 

— Aš neturėjau laiko išsamiau papasakoti, - paaiškino Dodžas. 

Skijus linktelėjo. 

— Deivis Koldaris buvo su drauge. Ji nenukentėjo. Sukrėsta, 
bet nesužeista. Ji atpažino Starksą iš kelių nuotraukų. Ji ne- 
turi nė mažiausios abejonės. 

— Jis vėl paspruko? 

— Vaikinas krito negyvas prie merginos kojų. Ji dėjo į kojas 
ir paskambino pagalbos telefonu iš motelio registratūros. 

— Motelio? - paklausė Karolina. 

— Jie norėjo pasimylėti. - Dodžas apgailestaudamas suspau- 
dė lūpas. - Du įkaitę paaugliai ieškojo lovos. 

— Kai atvyko pirmasis ekipažas, Oreno ir pėdos buvo atau- 
šusios, - įsiterpė Skijus. 

— Kas išprovokavo Oreno šūvį? 

— Niekas. 

— Jis šovė į tą vaikį be jokios priežasties? 

— Deivis Koldaris atsidūrė netinkamoje vietoje netinkamu 
laiku, - Skijaus balsas buvo piktas, įsitempęs kaip ir Dodžo. 

— O Dieve! - sukuždėjo Karolina, o Berė neprisivertė prasi- 
žioti. 

— Pamaniau, kad turėtumėt žinoti, ką ta mergina, Liza Ar- 
nold, mums pasakys ir parašys pareiškime, gal kokios smul- 
kmenos apie Starksą mums padėtų. Gal verta pamėginti. 

— Žinoma, jei ko nors tikitės. 

Skijui, matyt, atrodė, kad Berę reikia prilaikyti, nes einant 
per patrulių kambarį jis uždėjo ranką ant jos nugaros. 

- Atnešk kavos, Endi, - paprašė Skijus eidamas pro didžia- 
akį pareigūną, kurį Berė prisiminė buvus jų name prie ežero 
po šaudymo. 

— Su kuo geriate kavą? - paklausė Skijus. 

— Su grietinėle arba pienu. Nesvarbu. 

— Atnešk jų mišinio, - paliepė Skijus jaunesniam pareigu- 
nui. - Ponia King, ojums? 

— Aš jai užplikysiu, vis tiek einu parūkyti. - Dodžas nuėjo 
su pareigūnu. 

Skijus palydėjo Karoliną ir Berę į nedidelį kambarėlį. Kai jis 
patraukė ranką, Berė pasigedo tos rankos šilumos. 

Pavaduotojas mostelėjo joms sėstis prie stačiakampio sta- 
liuko rudomis metalinėmis kojomis ir medienos drožlių plokš- 
tės viršumi. 

— Sėskitės čia arba žiūrėkite pro langą, jei nesunku pastovė- 
ti. Garsas ateis pro angą, todėl girdėsite iš bet kurios kambario 
vietos. 

Karolina atsisėdo prie stalo, Berė nuėjo prie lango. Kita- 
me kambaryje prie tokio pat stalo sėdėjo mergina. Su ja buvo 
maždaug penkiolika metų vyresnė moteris. 

- Čia jos motina? 

— Pamotė. 

— O kur tėvas? 

— Pernai juodu išsiskyrė, neaišku, kur jis dabar. Nei pamotė, 
nei podukra nenori gyventi kartu, bet neturi iš ko rinktis. 

— O kur mergaitės motina? 

— Taip pat niekas nežino. 

Įspūdingą Lizos Arnold figūrą pabrėžė trumpa glaustinukė, 
aptempta ant nuogo kūno, ir striukas sijonėlis. Mergina ne- 
buvo tipiška raudonskruostė, sveikata trykštanti amerikietė, 
greičiau atrodė priklausanti laisvo elgesio moterims. 

Nors Lizos išvaizda buvo įžūli, Berę sujaudino jos pažeidžia- 
mumas. Mergina buvo ryškiai pasidažiusi akis, tad ašaros ant 
skruostų ir smakro buvo palikusios murzinus tušo pėdsakus. 
Berei stebint Lizos kūną vėl supurtė rauda, skruostais vėl pa- 
sruvo juodi upeliai. 

Merginos pamotė sėdėjo sunėrusi rankas ant krūtinės ir 
spoksojo priešais - nuobodžiaujanti, mieguista, sustingusi ir 
visiškai nepaveikta podukros nelaimės. Šios poros išvaizda, 

drabužiai ir kūno kalba labai skyrėsi nuo sielvarto pakirstų su- 
tuoktinių, besimeldžiančių su savo dvasininku. 

Skijus atsistojo šalia Berės prie lango. 

— Kaip jaučiatės? - pusbalsiu paklausė jis. 

Berė linktelėjo. 

— Kaip tie paaugliai susidūrė su Orenu? 

— Išgirsite iš merginos. 

Dodžas su pareigūnu atėjo nešini garuojančiais kavos puo- 
deliais, grietinėlės ir pieno mišiniu ir įvairiais saldikliais. Do- 
džas pažėrė ant stalo maišymo pagaliukų, ištraukė iš švarko 
kišenės popierinių nosinaičių pakelį ir padėjo prieš Karoliną. 

Ji nusišypsojo. 

— Ačiū, kad prisiminei. 

Jis suktai šyptelėjo ir kažką neaiškiai sumurmėjo. 

Skijus žengė prie durų, atidarė, bet grįžtelėjęs į Berę tarė: 

— Neturėtume ilgai užtrukti. Kai tik baigsim, iš karto atei- 
siu, kad jūs perskaitytumėt jos parodymus. 

Pavaduotojas dingo. Berė priėjo prie stalo ir susitaisė kavą. 
Kai ji vėl grįžo prie lango, Skijus jau buvo gretimame kamba- 
ryje kartu su pareigūnu, pasitikusiu ją su Karolina. Tas tvirti- 
no kamerą ant trikojo. Skijus kažką pasakė merginai, paplekš- 
nojo jai per petį, apėjo stalą ir atsisėdo priešais ją. Berė matė, 
kaip jis pakišo ranką po stalu, ir tuoj sutraškėjo įsijungę gar- 
siakalbiai. 

— Panele Arnold, - kreipėsi Skijus, - kai būsite pasiruošusi, 
papasakokite kuo išsamiau viską, kas atsitiko. Nepertrauksiu 
jūsų, nebent norėsiu ką nors pasiaiškinti. Gerai? 

— Gerai. - Mergina išsišnypštė nosį, atsisėdo patogiau, užsi- 
metė koją ant kojos ir vėl nukėlė. 

— Žiūrėti į jus ar į kamerą? 

— Kalbėkite man, jei šitaip jums geriau. 

— Gal taip bus lengviau. Nuo ko man pradėti? 

— Kokie buvo jūsų santykiai su Deiviu Koldariu? 

— Mudu susipažinom praėjusią savaitę. Aš matydavau jį mo- 
kykloje, bet mes nesusitikdavom nei per pamokas, nei kitur ir 

niekada nebuvom kalbėjęsi. Praėjusį pirmadienį nuėjau į beis- 
bolo rungtynes. Jis žaidžia... Turiu galvoj, žaidė... - mergina 
susijaudinusi užsikirto. - Neprisimenu, kokia jo pozicija. Gal 
žaidė antroje bazėje? Na, nesvarbu. Taigi po varžybų mes ke- 
liese nuėjom prie ežero. Mudu su Deiviu susimetėm ir truputį 
pasiglamžėm. Jis buvo labai mielas, pakvietė mane į pasima- 
tymą - šiandien. 

— Jūs nusprendėte važiuoti pasižiūrėti filmo po atviru dan- 
gumi? 

Liza linktelėjo. 

— Pasakokit nuo tos vietos, kai išvažiavot iš lauko kino aikš- 
telės. 

Ji šniurkštelėjo. 

— Na, paskui mes įkaitom. Suprantat? 

Skijus linktelėjo. 

— Taigi nusprendėm važiuoti į tą motelį, kad būtų pato- 
giau. 

Skijus vėl linktelėjo. 

— Kai nuvažiavom, nuėjau į registratūrą, padaviau tai mote- 
riai, kuo ten ji vardu, pinigus, ji davė aštunto kambario raktą. 
Nuvažiavom prie kambario, išlipom ir priėjom prie durų. Aš 
padaviau Deiviui raktą ir pasakiau: „Būk džentelmenas“, ži- 
not, kad jis bent jau atrakintų duris. 

— Aišku. 

— Bet jis nepajėgė įkišti rakto į skylutę, nes viena ranka laikė 
džinsus. Matot, jie buvo neužsegti. Suprantat? 

Skijus linktelėjo. 

Pamotė niekinamai suprunkštė ir pavartė akis. Mergina pa- 
žvelgė į ją su neapykanta. 

— Oi, lyg pati būtum šventuolė! 

Neleisdamas pamotei atsikirsti, Skijus paragino: 

— Pasakokit, panele Arnold, - jo balsas buvo tylus, bet meta- 
linė gaidelė neleido moterų ginčui įsiplieksti. 

Mergina vėl pažvelgė į Skijų. 

— Taigi... Deiviui buvo sunku atrakinti duris, bet pagaliau 
pavyko. Jis pastūmė jas, žengė į kambarį, įjungė šviesą. Ir stai- 
ga aš pamačiau tą vyrą prie lovos. Jis irgi nustebo pamatęs 
mus. Suprantat, mes manėm, kad kambarys tuščias. 

Skijus linktelėjo. 

— Ir tada jis... Tada jis... - merginos apatinė lūpa ėmė virpė- 
ti, akys paplūdo ašaromis, - iššovė... 

— Arjis pasiėmė pistoletą? 

Liza papurtė galvą. 

— Jis laikė pistoletą rankoje. 

— Ar prieš šaudamas ką nors pasakė? 

Ji vėl papurtė galvą. Gerklę užgniaužė jaudulys. Skijus pa- 
linko per stalą. 

— Norite atsikvėpti, panele Arnold? 

— Jėzau! - sušnypštė pamotė. - Pasakyk žmogui, kas atsiti- 
ko, ir einam iš čia. Ar gali pasistengti? 

Nekreipdamas dėmesio į moterį, Skijus dar kartą paklausė, 
ar merginai reikia pertraukėlės, kad nusiramintų. Liza patiki- 
no, kad nereikia. Skijus stumtelėjo jai popierinių nosinaičių pa- 
kelį. Mergina ištraukė nosinaitę, išsišnypštė, nusišluostė akis. 

Kai ji aprimo, Skijus paklausė: 

— Jis nieko nepasakė? 

— Ne. 

— Ar gerai jį matėte? 

— Na, taip. Deivis uždegė šviesą, o jis stovėjo maždaug už 
dviejų metrų nuo mūsų. 

— Sakėt, kad jis buvo apsirengęs. 

- Žalsvai rusvomis kelnėmis ir tamsiai mėlynais marškiniais. 

— Prie lovos mes radome vyriškus batus. 

— Aš nežiūrėjau į kojas, bet plaukai buvo susivėlę, pasišiau- 
šę, o akys išsprogusios. Lyg būtų miegojęs, o mes jį būtume 
pažadinę ir jis staiga pašokęs iš lovos. Kai Deivis įžengė į kam- 
barį, tas vyras paspaudė gaiduką. 

— Staigi netikėta reakcija? 

— Kaip tik taip. 

— Panele Arnold, neleiskite man formuluoti minčių už jus. 

— Tai kad taip ir buvo. 

— Jūs tikra, kad ten buvo šitas vyras? 

Skijus atskleidė rusvą aplanką, kurį atsinešė, ir išėmė padi- 
dintą Oreno Starkso nuotrauką, gautą iš Delrėjaus rinkodaros 
bendrovės. 

Liza energingai linktelėjo galvą... 

— Visiškai tikra. 

Skijus vėl įdėjo nuotrauką į aplanką. 

— Kas nutiko, kai jis iššovė į Deivį? 

Mergina vėl pravirko. 

— Aš nežinau, - suvaitojo ji. - Nelaukiau ir nepasižiūrėjau, 
ar Deivis gyvas. Apsigręžiau ir nubėgau į registratūrą, kur ta 
kiaulė vis dar vartė tą kvailą savo žurnalą. Riktelėjau jai, kad 
skambintų pagalbos. Pasakiau, kad Deivis sužeistas. O ta kalė 
pasakė: „Aš nenoriu nemalonumų. - Liza Arnold pamėgdžio- 
jo motelio savininkės balsą. - Liepiau jai pakelti savo sušiktą, 
storą... - Liza žvilgtelėjo į kamerą ir vėl į Skijų. - Atsiprašau. 

— Viskas gerai. Pasakokit. 

— Na, liepiau jai pakelti šikną ir skambinti. Bet ji tik sunėrė 
rankas ant savo didžiulio pilvo. Tai griebiau telefoną nuo stalo 
ir pati paskambinau. Kai pasigirdo šūvis, aš numečiau savo ran- 
kinę ir tuo metu neturėjau mobiliojo, bet to net nesuvokiau. 

— Kai paskambinote pagalbos telefonu, pirmasis ekipažas 
atvyko nepraėjus nė penkioms minutėms, - pasakė Skijus. 

— Nepraėjus nė penkioms minutėms?! - šūktelėjo Liza. - Ar 
tikrai? Atrodė, laukiu visą amžinybę. - Merginos smakras su- 
virpėjo, veidą vėl iškreipė rauda. Ji šluostėsi akis nosinaite. — 
Reikėjo grįžti ir pasižiūrėti, kaip Deivis. Bet aš buvau pernelyg 
išsigandusi. Nežinojau, kur tas maniakas ir ką veikia. Bijojau, 
kad šaus į mane. Taigi susigūžiau už registratūros stalo, o ta 
sena ragana vis šnekėjo, kad jei jos motelis dėl manęs bus už- 
darytas, pati mane užmuš. Aš klykiau, kad ji užsičiauptų, bet ji 
vis keikė mane, kol pasirodė policininkas. 


Vpatinga Kliontė + 101 


— Ar daugiau nebematėte to vyro? 

— Ne. 

— Ojo automobilio? Kuria kryptimi jis nuvažiavo? 

— Nemačiau. - Liza nusišluostė veidą ir trūkčiojamai įkvėpė, 
kad nusiramintų. - Manau, daugiau nieko negaliu pridurti. 

— Ar galime eiti? - paklausė pamotė. 

Skijus dėbtelėjo į ją - nuo jo žvilgsnio būtų sugižęs pienas — 
ir padėkojo Lizai: 

— Ačiū, panele Arnold. 

— Nėra už ką. Aš jaučiuosi bjauriai, kad palikau Deivį vieną. 

— Turėsime palaukti oficialaus teismo medicinos eksperto 
išvados, bet aš matęs šautinių žaizdų. Man atrodo, kad kulka 
pataikė tiesiai į širdį. Jei taip, Deivis mirė iš karto. - Jis švel- 
niai pridūrė: - Jūs niekaip nebūtumėt jam padėjusi. 

Skijus išlydėjo panelę Arnold ir jos pamotę, liepė kitam pa- 
reigūnui parvežti jas namo ir saugoti, kol jis atšauks įsakymą. 
Nailandas bijojo, kad Orenas Starksas neatsibelstų nusikratyti 
Deivio Koldario nužudymo liudytojos. Jis įsakė visiems šerifo 
nuovados darbuotojams neviešinti Lizos Arnold vardo. 

Kadangi Merito šerifo apygarda neturi nusikaltimo vietos 
tyrėjų, jie išsikvietė artimiausio skyriaus Teksaso reindžerius. 
Skijus paskambino motelio kambaryje dirbančiam ekspertui 
ir paklausė, kokios naujienos. Šis paaiškino jau baigęs apžiūrą 
ir susidedąs daiktus. 

— Paskirsiu žmogų, kad saugotų tą motelio kambarį, - pa- 
sakė Skijus. - Nepasitikiu savininke. Ji gali nuplėšti juostą ir 
įeiti į vidų. Mes turime ilgiausią jos nusižengimų sąrašą. Jau 
dukart buvau ją suėmęs už narkotikų pardavinėjimą. Ji plati- 
na receptinius vaistus. 

Reindžeris nusikvatojo. 

— Taip, taip! Ji jau išplūdo mane rinktiniais žodžiais, neva 
sujaukiau jos nuostabų motelį. 

— Pranešk, kai turėsi tyrimo išvadas. 


— Gerai, Skijau. 

Pagaliau grįžęs pas grupelę, laukiančią greta apklausos kam- 
bario, Nailandas rado visus niūrios nuotaikos. Kavos puode- 
liai buvo tušti. Karolina ir Dodžas paniurę linktelėjo jam. Berė 
sėdėjo prie stalo, įsmeigusi akis į mentelę - nevalingai vartė ją 
tarp pirštų. Skijus pasitraukė kėdę ir atsisėdo priešais Berę. 

— Tas vaikinukas žuvo dėl mano kaltės, - tyliai tarė ji. 

— Jis žuvo, nes Orenas Starksas šovė jam į širdį. 

Berė paleido iš rankų mentelę, pasirėmė alkūnėmis į stalo 
kraštą ir įsikniaubė veidu į delnus. 

— Niekada neužmiršiu jo tėvų raudos. Ir tai mano kaltė, 
mano! 

— Kodėl jūsų kaltė? 

Berė neatsakė. 

Karolina žvelgė į ją tyliai užjausdama ir palaikydama. 

Galiausiai Dodžas atsikrenkštė ir slopindamas virpulį tarė: 

— Ji mano esanti kalta, nes... 

— Aš jam skambinau. 

Skijus atsigręžė į Berę. 

— Ką sakot? 

Ji trūkčiojamai įkvėpė ir kilstelėjo pečius. 

— Aš skambinau Orenui. 


Truliktas skyrius 


Škijus kelias akimirkas žiūrėjo į Berę, tada nukreipė akis į Ka- 
roliną, kuri stengėsi išvengti jo žvilgsnio. Pagaliau jis atsigręžė 
į Dodžą, šis kažką sumurmėjęs paplekšnojo per kišenėlę ieško- 
damas cigarečių. 

— Ką Berė kalba? Ji skambino Starksui? 

— Kol tu buvai... jos man papasakojo... - Dodžas mostelėjo 
ranka į apklausos kambarėlį ir kaip patyręs policininkas glaus- 
tai atpasakojo Berės ir Oreno telefoninį pokalbį. 

Skijus apmąstė, ką išgirdęs, bergždžiai mėgindamas rasti lo- 
gišką paaiškinimą, ir ketino paklausti Berės, ką ji tuo metu gal- 
vojusi, bet nusprendė neparodyti nuostabos ir kalbėti švelniau. 

— Skambinot į namus ar į mobilųjį telefoną? 

— Į namus, - atsakė ji. - Kodėl klausiat? 

— Manėme, kad aptiksime Starksą pagal palydovinio ryšio 
signalą, jo telefonas turėtų būti įjungtas. Bet kaskart, kai 
jam skambindavome, gaudavome žinią, kad numeris nenau- 
dojamas. 

— Jis per daug protingas, kad laikytų mobilųjį įjungtą. 

— Taip. - Skijus nutilo ir paklausė, kas jam tikrai atrodė 
svarbu: - Kodėl manėte, kad reikia atsiprašyti Starkso? 

— Dodžas ką tik jums pasakė. 

— Noriu išgirsti iš jūsų. 

— Prikalbėjau jam baisių dalykų. Sakiau, kad jis apgailėtinas 
iškrypėlis. 

— Jis ir yra iškrypėlis, - pasakė Skijus. 

— Žinau, bet jei nebūčiau taip žiauriai su juo kalbėjusi, jis 
nebūtų... 

— Jūs negalite atsakyti už Starkso veiksmus. 

Berė neprieštaravo, bet ir neatrodė įtikinta. 

— Norėjau atsiprašyti, stengiausi būti maloni. 

Skijus vėl žvilgtelėjo į Karoliną, norėdamas pamatyti jos re- 
akciją, bet ši vengė jo akių. Dodžo nuomonė buvo aiški. Jis 
kilstelėjo pečius ir iškalbingai pažvelgė į Skijų: moterys. Ką su 
jomis padarysi? 

Kai šerifo pavaduotojas vėl įsmeigė žvilgsnį į Berę, jos tuš- 
čios akys buvo įbestos jam į krūtinę. 

— Niekada nemaniau, kad atsiprašymas galėtų sukelti tokias 
pasekmes, - pasakė Berė, pakėlė akis ir jų žvilgsniai susitiko. 

Kaltė ir sielvartas merginos akyse kažką užgavo Skijaus šir- 
dyje. Jis pajuto Berės skausmą ir panoro jį numaldyti, gerai 
žinojo, kaip tai kankina. 

— Jei Orenas norėjo atkeršyti, - toliau kalbėjo Berė, - kodėl 
nenužudė manęs? Kodėl šovė ne į mane, o į Beną? Kodėl jis 
nužudė tą nekaltą vaikinuką? 

Mergina atrodė prislėgta ir Skijus nedrįso sAekžiztadii kad 
ji turėjusi pagalvoti prieš stengdamasi būti maloni vyrui, kuris 
ją nenuilsdamas persekiojo. Tikriausiai Berė pati tą puikiau- 
siai suvokė. Būtų buvę žiauru jai tuo baksnoti. Nutaręs pakeis- 
ti temą, Skijus paklausė: 

— Ar panelės Arnold pasakojimas sukėlė jums kokių nors 
minčių? 

— Nieko, kas galėtų padėti. Sutinku, atrodo, Orenas miegojo 
nepaleisdamas iš rankos pistoleto. Tie vaikai jį pažadino ir jis 
nevalingai iššovė. 

— Bet jo taiklumas stebuklingai pagerėjo per tą laiką, kai su- 
žeidė Loflandą, - įsikišo Dodžas. 

— Kodėljis neprašovė pro šalį motelyje ir pataikė į tą berniu- 
ką? - liūdnai paklausė Berė, nesitikėdama atsakymo. 

Visi jau seniai tai svarstė, nerasdami tinkamo paaiškinimo. 

Po ilgos tylos Skijus prakalbo: 

— Padangų pėdsakai prie motelio atitinka vėžes prie ežero. 

— Dabar jis kuo greičiausiai atsikratys šio automobilio, - pa- 
reiškė Dodžas. 

Skijus linktelėjo. 

- Šiuo metu visi valstijos kelių policininkai ieško šio mode- 
lio tojotos, bet kol kas nenustatyta nei spalva, nei numeriai. 
Girdėjote, sakiau Lizai, kad kambaryje radome batus. Matyt, 
Starksas sprukdamas juos paliko. Aptikome batų pėdsakus, 
vedančius į motelį, ir basų kojų - iš motelio. Jis naudojo mui- 
lą, rankšluostį, todėl paimsime DNR pavyzdį ir palyginsime 
su Starkso, jei jį sučiupsime. Jei byla pateks į teismą, galėsime 
įrodyti, kad jis buvo tame kambaryje, bet pirmiausia turime 
jį pagauti, nes kol kas jis mums palieka labai nedaug įkalčių. 
Starksas nieko neatsinešė į tą kambarį. 

— Tik pistoletą, - pasakė Dodžas. 

— Tik pistoletą, - niūriai pakartojo Skijus. - Neradome jokių 
maisto maišelių, tuščių skardinių, drabužių pamainos. Šiukš- 
liadėžės tuščios, nėra jokių kvitų, žemėlapių, lankstinukų. 
Nieko, kas rodytų kokią nors kryptį. - Padvejojęs Skijus pri- 
dūrė: - Kulka vis dar vaikinuko kūne. Kai ją išims, palyginsime 
ją su kitomis, kurias radome name prie ežero, ir su išimta iš 
Beno Loflando kūno. Veikiausiai Starksas tebeturi tą ginklą. 

Visi ilgai tylėjo. Pagaliau Karolina prabilo: 

— Maniau, patikrinote visus motelius ir svečių namus. Ar 
šitą praleidote? 

Skijus papurtė galvą. 

— Tikrinome ir šį, bet Starksas jame nebuvo užsiregistravęs. 
Jis išėmė vonios kambario langą ir įlipo į vidų. 

— Kiek laiko jis ten praleido? - paklausė Berė. 

— Nežinome. Kambarys buvo išvalytas prieš tris dienas. 
Bent jau savininkė taip teigia. Nuo tada niekas jo nebuvo iš- 
sinuomojęs. Starksas galėjo atvažiuoti į motelį penktadienio 
naktį tiesiai iš žuvų jauko parduotuvės ir praleisti jame visą 
vakarykštę dieną. O gal ten atsirado vėlai vakare. Galime 

tik spėlioti. Jam reikėjo prieglobsčio pailsėti. Jis susižeidęs 
koją. - Skijus paaiškino tai nustatęs iš pėdsakų: - Viena pėda 
įspausta giliau. Jis stipriau remiasi dešiniąja. Starksui reikėjo 
kur nors prigulti, todėl rizikavo, kad tas kambarys bus tuščias 
per naktį. 

— Bet porelė jį išsinuomojo, - vos girdimai ištarė Berė. 

Ji sunėrė rankas ant krūtinės ir Skijus pamatė, kad jų oda 
pašiurpusi. 

— Negaliu pagalvoti, ką patyrė berniuko tėvai, - sumurmėjo ji. 

— Jie išgyvena pragarą. Tu teisi, Bere, be galo sunku apie tai 
galvoti. - Karolina atsistojo ir pasiėmė rankinę. - Juk tu pati 
galėjai būti nušauta. Orenas Starksas supranta, kad jei bus 
sučiuptas, jį teis ir, merginai paliudijus, apkaltins nužudžius 
Deivį Koldarį. Dėl šio atsitikimo jis suvers kaltę tau, todėl da- 
bar jis dar pavojingesnis. 

Dodžas taip pat atsistojo. 

— Ir aš taip manau. 

— Tada visi esame vienos nuomonės, - pasakė Skijus. - Aš 
nusiųsiu daugiau žmonių saugoti namo prie ežero. 

— Aš kraustausi ten, - pareiškė Dodžas. 

Karolina įdėmiai pažvelgė į jį. 

— Apsistosiu kambaryje, kur Loflandas buvo pašautas, - pa- 
aiškino jis. - Nes jame niekas nenori miegoti. - Jis atsigręžė į 
Skijų. - Prisaikdink mane kaip atsarginį pareigūną. 

— Tam reikia specialaus parengimo. 

— Patikėk, aš pasirengęs. 

— Negaliu, Dodžai, aš pasitikiu jumis... 

— Nepasitikėk dėl nieko, tik kad užmušiu tą šiknių, jei jis 
pasirodys. Šiandien jis peržengė visas ribas. Taigi jei jį pama- 
tysiu, pačirškinsiu jo subinę. 

Oficialiai Skijus negalėjo leisti linčo teismo, bet tai jis pra- 
nešė Koldariams, kad jų sūnus žuvo. Tai jis nuvedė juos į la- 
voninę, kad atpažintų sūnaus kūną. Penktadienio naktį name 
prie ežero buvo šaudoma iš pavydo, tai buvo asmeninis kerš- 
tas ir iš pradežių Skijus nusikaltimo per daug nesureikšmino. 


Tačiau dabar Orenas Starksas šaltakraujiškai nužudė nekaltą 
paauglį. Žinoma, nusikaltėlis gaus pagal įstatymą, Skijus ne- 
pasigailės to žmogaus. Jis, kaip ir Dodžas, slapta vylėsi pats 
turėsiąs progą pašalinti žmogžudį. 

Kai Dodžas su Karolina susiruošė eiti, ji priminė, kad jo au- 
tomobilis liko prie ežero. 

— Turėsi važiuoti su manim ir Bere. Pakeliui sustosime „Ki- 
parisų name" ir paimsime tavo daiktus. 

— Jūs tuo pasirūpinkite, o Berę namo parvešiu aš, - pasisiū- 
lė Skijus. 

Susėdus į visureigį ir ėmus važiuoti, Skijus kreipėsi į Berę: 

— Norėčiau pasikalbėti su jumis apie Selę Bakland. 

Berė įsitempusi sėdėjo keleivio sėdynėje, žvelgė į priekį ir 
svarstė, ar Skijus suvokia, kad vadina ją vardu. Oficialumo vis 
mažiau. Atrodo, visi tyliai sutarė, kad jiems nebereikia advo- 
kato Hario Karlislio. Kai jie išėjo iš teismo rūmų ir išsiskyrė, 
Dodžas neįspėjo Berės nekalbėti su Skijumi akis į akį. Nušo- 
vus Deivį Koldarį, tapo aišku, kas nusikaltėlis. 

Berė nieko neatsakė, ir Skijus paklausė, ar oro kondicionie- 
rius pučia gerai. 

— Gerai. Tai ką norite sužinoti apie Selę? 

— Kokia ji kaip asmenybė? 

— Patraukli, bet kukli, kaip iš knygų. Galėtų būti puiki bibli- 
otekininkė. 

— Maždaug įsivaizduoju. O kokie jos bruožai? 

— Charakterio? 

Vildamasi sumažinti maudžiantį galvos skausmą, Berė nu- 
traukė arklio uodegą veržiančią gumytę ir papurtė plaukus. 
Jautėsi išsekusi. Išgėrusi vaistų ji miegojo trumpai, todėl jai 
buvo silpna, svaigo galva, akis peršėjo dėl miego trūkumo ir 
neseniai išlietų ašarų. Tekanti saulė nepataisė jos niūrios nuo- 
taikos. Priešingai, saulėtekis tarsi tyčiojosi iš jos. 

— Ar panelė Bakland draugiška ir šneki? O gal drovi? 

— Santūri, bet nelabai drovi. Ji sąžininga, nori visiems įtikti, 


todėl taip nesmagiai jautėsi nuvylusi Oreną. 

— Mėgsta liežuvauti? 

— Niekada nieko nesu girdėjusi. 

— Melagė? 

— Ne. 

— Pavydi? Linkinti pikto? 

— Neteko pastebėti. 

— Tada kodėl ji tikino mane, kad jūs melavote apie Oreną 
Starksą? Neabejoju, kad jūs kalbėjote tiesą, netgi gana švelniai 
jį apibūdinote. 

— Ir suklydau, - sukuždėjo Berė. 

— Nekaltinkite savęs. 

— Negaliu. Nereikėjo jam skambinti. 

Skijus nieko neatsakė ir Berė buvo jam dėkinga. Jis turėjo 
teisę priekaištauti, kaip neišmintingai ji pasielgė. 

Nailandas vėl grįžo prie temos. 

— Jei ir Selė Bakland, kaip jūs, kentėjo nuo Starkso, kodėl ji 
mane tikino, kad nieko panašaus nepatyrusi? Niekaip negaliu 
to paaiškinti. Man nė nespėjus ištarti žodžio „persekiotojas“, 
Selė tvirtino, kad jūs meluojat, - nuginčijo dar neišsakytą kal- 
tinimą. 

— Man labai gaila, - nuoširdžiai tarė Berė. - Neįsivaizduoju, 
kodėl Selė melavo, nes tai visiškai nepanašu į ją. Gal nenorėjo 
kištis? Nežinau. Bet esu tikra, kad iš Delrėjaus bendrovės ji 
išėjo dėl Oreno. 

— Ir vėl grįžtame prie to paties klausimo: kodėl ji pamela- 
vo? — Skijus nusivylęs persibraukė delnu plaukus. - Visas po- 
kalbis su ja buvo... 

— Koks? 

— Keistas. Bet neklauskit kodėl, nes nežinau. Aš pasiunčiau 
Hariso apygardos šerifo pavaduotoją nueiti į Selės namus ir 
apklausti, bet jos nebuvo namie. Kelis kartus mėginau jai pa- 
skambinti, bet neatsiliepė. Ar žinote, kur Selė dirba? 

— Kiek žinau, buvo laisvai samdoma, dirbo namie. 

— Kai tik galėsiu, pasikalbėsiu su ja. 

- Jūs turėjot labai daug darbo. 

— Vaikiausi savo uodegą ir kol kas neturiu ko parodyti, iš- 
skyrus žuvusį paauglį, kuris tėvams buvo gyvenimo šviesa. 

Neverta guosti šerifo pavaduotojo, kad jis dėl to nekaltas. 
Berė ir pati šitaip jaučiasi. 

— Pasak Dodžo, Orenas ėmė lošti iš didesnių sumų. Turbūt 
jaučia nepakeliamą įtampą. 

— Tikiuosi, taip ir yra. Įtampos paveikti nusikaltėliai tampa 
neatsargūs, daro klaidų. Spėju, jis tuoj kur nors paliks tą au- 
tomobilį, jei dar nepaliko. Jei neturi atsarginio, turės pavogti 
kitą. Seksiu pranešimus apie pavogtus automobilius. Taip pat 
viešąjį transportą. Arba, - Skijus liūdnai šyptelėjo, - mums 
pasiseks ir per kitas penkias minutes eismo patrulis sustabdys 
tojotą, o Starksas išlips pakėlęs rankas. 

— Nesilažinčiau dėl to. 

— Ir aš ne. 

Berė, žiūrėdama į Skijaus profilį, matė nuovargį veide. 

— Tirdamas šią bylą, dirbate viršvalandžius. 

— Toks mano darbas. 

— O kaipjūsų žmona žiūri į ilgas valandas? 

Skijus pasuko galvą ir pažvelgė į Berę. 

Ji skubiai tarė: 

— Paklausiau todėl, kad nenuilsdamas dirbate nuo tada, kai 
paskambinau pagalbos telefonu. 

— Kol neuždarysime Starkso, neisiu namo. Gal tik trum- 
pam - nusiprausti po dušu ir nusiskusti. 

— Kur jūs gyvenate? 

— Prie ežero. Turiu laivą. 

— Netoli nuo mano motinos? 

Jis nusijuokė. 

— Na, ne. Tame rajone didelės nuomos kainos. Mano namas 
perpus mažesnis. Sklypas užima tik tris ketvirtadalius akro. 
Jis gražus, privatus, bet daug kuklesnis už jūsų. 

— Tas namas ne mano, o mamos. 

— Vis tiek. 

Įsukęs į privatų keliuką, Skijus pamojo apsaugininkui, pri- 
važiavo prie namo ir sustojo užpakaliniame kiemelyje. 

Berė atidarė dureles. 

— Ačiū, kad parvežėte. 

Ji galėjo važiuoti su motina ir Dodžu, nes Skijus nedaug 
ko klausinėjo, tą patį galėjo sužinoti telefonu. Skijus taip pat 
išlipo. 

— Nereikia manęs lydėti į vidų, - pasakė Berė. 

— Man bus ramiau, jei apžiūrėsiu namą prieš palikdamas jus 
vieną. 

— Aš neilgai būsiu viena. Mama su Dodžu važiuoja iš pas- 
kos. - Ji pažvelgė į ežerą, prie prieplaukos vaikščiojo dar vie- 
nas pareigūnas. - O kai du sargybiniai... 

— Aš jausiuosi geriau patikrinęs pats. 

Kodėl ji turėtų ginčytis? Berė apsigręžė, nuėjo prie laiptelių 
ir ištraukė raktą iš po rausvo kaladžio vazono. 

— Nelabai saugu. 

- Įjungta signalizacija. - Berė užlipo laiptais, atrakino duris 
ir atidarė. Pasigirdo kaukimas. - Matot? - Berė surinko kodą 
ir išjungė signalizaciją. 

Skijus vėl paspaudė mygtuką klaviatūroje. Ekranėlis parodė, 
kad kol signalizacija buvo įjungta, sistema nebuvo sutrikdyta. 

— Ar davikliai įtaisyti visose duryse ir languose? 

— Manau, visur. 

— Stiklo dūžio ir judesio detektoriai? 

— Tikriausiai. Paprastai mama čia būna viena, todėl ji atsargi. 

- Aišku. 

Berė padėjo rankinę ant stalo. 

— Gal norit kavos? 

— Ačiū, bet neturiu laiko. Turiu važiuoti. O jums reikia pail- 
sėti. Pastarąsias dvi naktis ir jūs mažai miegojote. 

— Tikrai norėčiau nusnūsti, o vėliau ketinu aplankyti Beną 
ligoninėje. 


Skijus prisimerkė. Berė iš karto ėmė teisintis: 

— Aš nemačiau jo nuo to laiko, kai jį išnešė iš čia. Vakar nė- 
jau į palatą dėl tos bjaurios scenos su Amanda. Tačiau dabar 
ketinu aplankyti draugą. 

- Tikriausiai jūsų draugas apsidžiaugs, o jo žmona - ne. 

Berei neprasprūdo pro ausis, kad jis pabrėžė žodį „draugas“. 

— Kogero, neapsidžiaugs, nes ji, visai kaip jūs, negali pamirš- 
ti, kad aš buvau nuoga, kai Benas buvo sužeistas. Tačiau per tą 
laiką tiek visko nutiko, kad vaikiška ir kvaila tai pabrėžti. 

Berė apėjo Skijų ir žengė prie durų į namo gilumą. 

— Išeisite pats, - metė per petį. 

Tačiau ji spėjo žengti vos du žingsnius, Skijus viena ranka 
sugriebė Berę už peties ir prisitraukė. 

— Aš neturiu žmonos, - tyliai pasakė jis. - O pamiršti, kad 
buvot nuoga negaliu todėl, kad mačiau jus tokią. 

Ir tada Skijus stipriai pabučiavo Berę, liežuvis slystelėjo jai 
į burną, bet tai truko vos kelias akimirkas ir Skijus ryžtingai 
skubiai atsitraukė. Jis giliai įkvėpė ir triukšmingai iškvėpė, 
akys aplėkė virtuvę ir pagaliau surado Berės akis. 

— Galėtum apskųsti, kad pažeidžiau taisykles. 

Berė trūkčiojamai alsavo. Nenuleisdama akių nuo Skijaus, ji 
ištiesė ranką ir palietė jo pakaušį. 

— Velniop taisykles! 

Ji stipriai palenkė vyro galvą ir prisispaudė prie jo lūpų. Ski- 
jus padvejojo, bet bučinys darėsi vis aistringesnis ir reiklesnis. 
Abu to siekė. Abipusis priešiškumas buvo tik mėginimas apsi- 
ginti ir apgauti vienas kitą. Viskas buvo aišku nuo pat pradžių. 

Viena ranka Skijus apkabino Berę per liemenį, kita spaudė 
sėdmenis. Jis prisitraukė merginą ir kilstelėjo, ji turėjo pasi- 
stiebti ant pirštų galų, jų klubai susilietė, jo sukietėjimas at- 
sidūrė tarp jos šlaunų, ir buvo pasakiškai gera. Berės kūnas iš 
karto užkaito iš geismo, ji dar tvirčiau prisispaudė šlaunimis, 
ir iš Skijaus gerklės išsiveržė kimi dejonė. 

Bučinys vis stiprėjo. Nepakartojamas bučinys, toks būna tik 


kartą gyvenime. Jis verčia pamiršti taisykles, nutildo sąžinę, 

yra be galo seksualus - kai muša širdis ir jautiesi gyvas, ir visiš- 
kai pasmerktas, nes galvoji: „Mirsiu, jei tavęs neišdulkinsiu. 

Berei atrodė, kad Skijus galėtų. 

Ir pati galėtų. 

Abu būtų galėję. 

Jei nebūtų išgirdę atvažiuojančio automobilio. 

Variklis užgeso, trinktelėjo durelės. Berė ir Skijus paleido 
vienas kitą iš glėbio ir atšoko. Ji pamanė, kad turėtų timpte- 
lėti žemyn palaidinukę, bet nebuvo laiko, nes Karolina ir Do- 
džas jau ėjo pro užpakalines duris. 

Tarpduryje Karolinos žodžiai užgeso ant lūpų, akys lakstė 
nuo Berės prie Skijaus. Ji taip staigiai sustojo, kad Dodžas at- 
sitrenkė į ją ir prispaudė tarp jų maišelį su maisto produktais. 
Pajutęs įelektrintą nuotaiką, jis nužvelgė dukrą ir šerifo pa- 
vaduotoją. Iš prigimties diplomatiška Karolina apsimetė ne- 
pastebinti nesmagios padėties ir šypsodamasi tarė: 

— Sustojom prie prekybos centro ir nupirkom produktų pus- 
ryčiams. Skijau, tikiuosi, jūs prisidėsite. 

— Ačiū, negaliu. - Netaręs daugiau nė žodžio, Nailandas pra- 
sispraudė pro juos ir neatsigręždamas išėjo. 

Karolina su Dodžu žiūrėjo, kaip jis tolsta, ir vėl atsisuko į 
Berę. Net jei virš jų galvų būtų buvę nupiešti klaustukai, jie 
nebūtų atrodę labiau susidomėję. 

Berė nuėjo prie virtuvės durų ir pareiškė: 


— Aš nenoriu valgyti. 


HKoturioliktas skyrius 


Hjustonas, Teksasas, 1978 


Banko apsaugininko nužudymas buvo svarbiausia žinių ant- 
raštė, kelias dienas maitinusi žurnalistus. Aukai buvo tik dvi- 
dešimt ketveri. Užpuolikas pasistengė. Mirtinai sužeistas vai- 
kinas jau gulėjo kraujo klane, o nusikaltėlis sustojo, dar kartą 
šovė jam į galvą ir paspruko iš banko su grobiu po pažastimi. 

Po kelių savaičių turėjo būti apsaugininko vestuvės su vi- 
durinės mokyklos laikų meile. Vaikiną palaidojo apvilktą ves- 
tuviniu kostiumu. Niekas neįstengė paguosti sužadėtinės ir 
tėvų. Nufilmuoti jų parodymai draskė širdį. Mokytojai api- 
būdino jaunuolį kaip vieną geriausių mokinių, kuriuos jiems 
teko mokyti. Skautų vadas gyrė jo pareigingumą ir paslaugu- 
mą. Bažnyčia aukojo mišias ir nė vienas iš minios nesusilaikė 
nepravirkęs. 

Spauda abejojo plėšiką ir žudiką gaudančių policininkų 
kompetencija. Žurnalistams antrino miesto vadovai, norin- 
tys išlaikyti savo vietas, ir provokatoriai, išlendantys į dienos 
šviesą, kai tik gauna galimybę pasityčioti iš Hjustono policijos. 
Pikti straipsniai gadino nuotaiką visam ypatingosios paskir- 
ties būriui. Viešas plakimas, užuot suvienijęs būrį, sugriovė 
vyrų pasitikėjimą ir moralę, išjudino draugiškumo pamatus. 
Visi ėmė įnirtingai kritikuoti vieni kitus, kilo trintis tarp eili- 
nių, grupelių, vadovų ir pavaldinių. 

Kiekvienas jų norėjo pagauti nusikaltėlį per ypatingą po- 
licijos operaciją ir užčiaupti kritikus. Tačiau visi policininkai 
turėjo savo dienotvarkę, tikslą ir troško suspindėti bet kokia 
kaina. Nė vienas nenorėjo pralaimėti, vyko ambicijų karas. 

Padėtis taip pablogėjo, įtampa per susirinkimus taip žiežir- 
bavo, kad Dodžas ėmė laukti savo pamainos padangų gamy- 
kloje. Bent jau ten jis atsipūsdavo nuo nuolatinio spaudimo, 
patyčių ir paniekos. Bent jau kol tuštindavo šiukšliadėžes ga- 
mykloje, jo niekas neužkabindavo. 

Vis dėlto jis turėjo lankytis ypatingosios paskirties būrio 
susirinkimuose, tapusiuose šūkalojimo varžybomis. Per pas- 
tarąjį susirinkimą raudonveidis kapitonas rėkdamas priminė 
Dodžui jo užduotį, nors pats tesugebėjo trinti kėdes savo di- 
džiule mėsinga sėdyne. 

Pareigūnas penkias minutes trypė kojomis, taškėsi seilėmis, 
daužė kumščiu į stalą ir keikė Dodžą, kad šis nesugebėjęs už- 
megzti santykių su Eranklino Olbraito drauge Kristale. Tirada 
baigėsi tiesioginiu įsakymu: 

— Varyk į tą sušiktą fabriką! Susitik akis į akį, įlįsk į jos 
kelnaites! Hanli, man nerūpi kaip, bet išpešk informacijos, 
kad sučiuptume tą šunsnukį arba išbrauktume jį iš įtariamų- 
jų sąrašo. 

Gavęs pylos Dodžas nėrėsi iš kailio, kad santykiai su Kris- 
tale pajudėtų iš mirties taško. Galiausiai pasiekė šiokių tokių 
rezultatų ir apie juos per susirinkimą pranešė viršininkui. 

— Vakar nuėjau į atlyginimų skyrių ir apsimečiau, kad no- 
riu paklausti apie mokesčius, išskaičiuotus iš mano algos. 
Anksčiau mudu su Kristale tik susižvalgydavom, o vakar pa- 
plepėjom, ji įsiminė mano vardą. Pasikeičiau pietų pertrau- 
kos laiką, kad sutaptų su jos. Pirmadienį ji neturėjo smulkių, 
tai pasisiūliau nupirkti pakelį traškučių iš automato. Ir ilgai 
atsikalbinėjusi, išsisukinėjusi ir lapsėjusi blakstienomis lei- 
do man jų nupirkti. Antradienį ji man atsilygino. Ne, nepra- 
šiau natūra, - patikino jis paklaususį policininką. - Nenoriu 
pulti kaip geltonsnapis, kad vos pamačiusi mane tuoj nertų 

į priešingą pusę. Toks kvailas klausimas paaiškina, kodėl su 
tavim niekas neina į pasimatymus. Kai Kristalė ėjo pietauti, 
tryniausi vestibiulyje prie moterų tualeto, apsimečiau, kad 
taisau jungiklį. Išėjusi iš tualeto ji stabtelėjo pasišnekėti, pa- 
klausė, ar viskas aišku dėl atlyginimo čekio. Jei turėčiau klau- 
simų, galėčiau ateiti į jos kabinetą ir ji man padėtų. Tai tarsi 
kvietimas ir rytoj pas ją užeisiu. Kristalės draugė, su kuria ji 
paprastai pietauja, išėjo motinystės atostogų, todėl įsitaisiau 
į jos vietą prie stalo, kur toji paprastai sėdėdavo, ir Kristalė 
neprieštaravo. Pamėginau pakreipti pokalbį į asmeniškus 
dalykus. Užsiminiau apie draugės nėštumą, paklausiau, ar 
Kristalė turi vaikų, ji atsakė, kad ne, bet norėtų turėti, tik pir- 
miausia reikia ištekėti, o tai įvyksią negreit. Pasiteiravau ko- 
dėl, ir ji pareiškė, kad jos vaikinas nėra šeimos žmogus. Pirmą 
kartą paminėjo Frankliną. Šiandien Kristalė man pasakė, kad 
Franklinas - šaunus vaikinas. Net pabrėžė tai. Tik kartais bū- 
nąs blogos nuotaikos. Jis yra turėjęs bėdų su teisėsauga, todėl 
Kristalės tėvams Franklinas nepatinka ir abu juo nepasitiki, 
grasina nebendrausią su ja, kolji draugausianti su Olbraitu. Ji 
dėl to labai nervinasi, bet mylinti Frankliną ir nieko negalinti 
pakeisti. Vakar Kristalė su Franklinu susipyko. Jis apkaltino 
ją flirtavus su pardavėju parduotuvėje Radio Spack, bet ji pri- 
siekė, kad nieko nebuvo. Ji nekalta, kad tas vaikinas spokso- 
jo į ją. Pasakiau, kad tas vargšelis negalėjo nežiūrėti. Kristalė 
nusijuokė ir pliaukštelėjo man per ranką. Taip, tai rodo, kad 
ji flirtuoja. Net nekaltas flirtas jau geras ženklas. Ar tu nie- 
ko nenutuoki apie moteris? Kristalė norėtų, kad jos vaikinas 
nebūtų toks pavydus. Tarkim, jei jis sužinotų, kad mes kartu 
pietaujame, jam tai nepatiktų. Labai nepatiktų. „Jis niekada 
nesuprastų, kad mes tik draugai ,- pasakė ji. O aš paklausiau: 
„Tai mes tikrai tik draugai?" Ji sutriko, paraudo, suklapsėjo 
blakstienomis. Dievaži, jos kietos ir juodos kaip negyvo tara- 
kono kojos. Apie ką čia aš kalbėjau? Ak, taip. Manau, darau 
pažangą. Aišku viena - Kristalės sijonai trumpėja, o iškirptės 
gilėja. Taip, turiu pripažinti, pamatę ją, jūs, šmikiai, apsiseilė- 

tumėt. Šiandien ji uždėjo ranką man ant šlaunies. Ne, mulki, 
aš nemeluoju. Ji tik norėjo pabrėžti, ką sako, bet vis tiek taš- 
kas mano naudai. Ar aukštai? Pamėginkit įsivaizduoti. Gana 
aukštai, kad kiaušius imtų dilgčioti. Ne, šiandien nieko nesa- 
kė apie Erankliną, tik kad jam tikrai nepatiktų, jeigu pamainai 
pasibaigus pamatytų mus išeinančius iš gamyklos drauge. Tai 
tikriausiai proveržis, todėl visi klausykitės. Ne, aš nepasiekiau 
antros bazės. Jergutėliau, kas jūs? Ketvirtokai? Ar klausotės? 
Gerai. Kristalė pasakė, kad Franklinas dažnai žvejoja Sakalo 
ežere, ten susitinka su pusbroliu. Ar jūs, bukagalviai, išmanot 
Teksaso geografiją? Sakalo ežeras ribojasi su Meksika, ten tas 
pusbrolis atseit gyvena. Taigi, manau, kad... Šaunuolis, kapi- 
tone, Franklinas apiplėšia banką, važiuoja prie Sakalo ežero, 
tikriausiai sėda į valtį ir nuveža grobį savo pusbroliui į senąją 
Meksiką, ten išplauna pinigus, tada su švariais ir legaliais vėl 
grįžta į Jungtines Valstijas. Dabar turiu sužinoti, kada Fran- 
klinas pastarąjį kartą žvejojo ir ar tai sutampa su paskutinio 
apiplėšimo data. Jei taip, Franklinas pakyla keliais punktais 
įtariamųjų sąraše. Kaip gausiu informaciją iš Kristalės? Labai 
norėtumėt sužinoti? 


Karolina iš paskutiniųjų stengėsi neužmigti. Ji sėdi čia jau 
dvi su puse valandos, liko vos pusvalandis, bet ji pamanė už- 
migsianti iš nuobodulio. Kone užsnūdo, tačiau įvažoje sustojo 
automobilis. Iš jo išlipo vyras ir atžingsniavo prie namo. Pro 
durų stiklą jo siluetas pasirodė stambus, ir Karolina suvirpėjo. 
Ji šiek tiek bijodavo rodydama namą vyriškiui. 

Vyras atvėrė duris ir įžengė į vestibiulį. Kai Karolina atpa- 
žino Dodžą Hanlį, jos širdis vėl suvirpėjo, bet visiškai kitaip. 
Tokia reakcija ją ir gąsdino, ir trikdė. Praėjo du mėnesiai nuo 
tos dienos, kai Karolina liepė Dodžui nesikišti į jos gyvenimą 
ir įspėjo apie rimtas pasekmes, jei jis nepaklus. Ji manė nieka- 
da jo nebematysianti. Bet jis čia, ir ji nevalingai susijaudino. 

Karolina atsistojo. 

— Labas, - pasakė Dodžas. 

— Labas. 

Ji sėdėjo ant sulankstomosios kėdės prie kortų staliuko. 
Uždengtas auksaspalve staltiese jis atstojo priimamojo stalą. 
Ant jo buvo paskleisti lankstinukai su parduodamo namo ap- 
rašymu ir Karolinos vizitinės. Ji be galo apsidžiaugė, kad sta- 
las stovi tarp jos ir policininko. Šįkart Dodžas Hanlis vilkėjo 
ne uniformą, o sportinę striukę ir kelnes. 

— Ką čia veikiat? 

Dodžas kilstelėjo atsineštą sulankstytą laikraštį ir parodė 
nekilnojamojo turto agentūros skelbimą. 

— Atvirų durų diena sekmadienį. Nuo antros iki penktos va- 
landos. Nuotraukoje - namas, adresas ir jūsų pavardė - Džimo 
Malono nekilnojamojo turto agentūros atstovė. 

- Žinau, kas tame skelbime - patikrinau prieš paduodama į 
laikraštį. Bet tai nepaaiškina, ką čia veikiat. 

— Atvirų durų diena. 

Jo išradingumas nuginklavo Karoliną, ji vos nenusišypsojo. 
Vis dėlto sunėrė rankas ant krūtinės, kuri vis dar kilnojosi, ir 
išdidžiai paklausė: 

— Ar norite pirkti namą, pone Hanli? 

— Gal. - Jis lėtai nužvelgė vestibiulį. - Kodėl siūlote šitą 
namą? Tik prašau nesakyti, kad geriausia, kas jame yra, - šie 
tapetai. 

Karolina vėl vos susivaldė nenusišypsojusi. 

— Gražus vidinis kiemelis. Aptvertas. 

— Tvora medinė? 

- Vielinė. 

Jis susiraukė. 

— Dideli medžiai, - toliau kalbėjo Karolina. - Daug pavėsio. 
Šiek tiek paremontavus, vidinis kiemelis... 

— Reikia remonto? 

— Šiek tiek pasidarbavus, jame galima gyventi. 

— Aha. - Dodžas pažvelgė į svetainę ir žalsvu brokatu ap- 
trauktą sofą. 

— Baldai bjaurūs. 

— Baldai neįskaičiuoti į kainą. 

— Mums pasisekė. 

— Išdažius, pakeitus tapetus ir baldus, namas atrodys visiš- 
kai kitaip. Reikia turėti vaizduotę. 

— Ir gana lakią. 

Suprasdama, kad čia žaidimas, Karolina pakluso jo primes- 
toms taisyklėms. 

— Name - trys miegamieji. Vienas apačioje, du - antrame 
aukšte. Yra du židiniai - svetainėje ir kabinete, ten anksčiau 
buvo garažas. Kai namas buvo atnaujintas, savininkai pertvar- 
kė garažą į kambarį. 

Dodžas pažvelgė į sutrūkinėjusias lubas. 

— Ir kada tai buvo? 

— Tūkstantis devyni šimtai penkiasdešimt antraisiais. 

Dodžas kilstelėjo antakius, ir Karolina, gailėdamasi, kad pa- 
siduoda, nesusivaldžiusi nusijuokė. 

- Šitas namas — tikra nelaimė. Bet čia pirmasis mano par- 
davimas. 

— Sveikinu. 

— Ačiū. 

Jau abu nusišypsojo. 

— Džimo Malono nekilnojamojo turto agentūra. Jis - stam- 
bi žuvis, tiesa? Skelbimai iškabinėti visame Hjustone. 

— Man labai pasisekė, kad ši agentūra mane priėmė. 

— Tai Džimui Malonui pasisekė, kad jus gavo. 

Karolina priėmė komplimentą ir kukliai linktelėjo. 

— Jo bendrovė įsitvirtinusi rinkoje. Aš naujokė, turiu daug 
išmokti. 

— Ar todėl jums liepė jį parduoti? 

— Pasisiūliau savanore. 

— Jūs atkakli, panele King. 

— Aš nenoriu grįžti į mokesčių inspekciją. 

— Dėl to jūsų nekaltinu. - Dodžas nusišypsojo ir pažvelgė į 
lankstinukus ant stalo. - Ar daug žmonių domisi? 

— Jūs trečias per tris valandas. 

— Ir visą tą laiką čia sėdite viena? 

— Na, dar yra katinas, bet jis šnypštė ant lankytojų, todėl 
uždariau sandėliuke. 

— Ar ištversite dar, - jis pažvelgė į laikrodį, - dvidešimt dvi 
minutes? 

— Aš vis žvilgčiojau, kiek dar liko laiko ir stengiausi neuž- 
migti. 

Vėl abu nusišypsojo ir nutilo. Tyla ėmė slėgti. Tas vyras 
trikdo, ir Karolina negali paaiškinti kodėl. Netgi kai kalbėjosi 
su Džimu Malonu ir tikino, kad ji, nors ir neturinti patirties, 
būsianti tikras lobis jo agentūrai, Karolina nervinosi mažiau. 
Su Dodžu Hanliu Karolina tapdavo drovi, nepasitikinti savimi, 
nežinodavo nei ką sakyti, nei kur žiūrėti. 

Gal toks elgesys savaime suprantamas, kai būni su polici- 
ninku? Vairuotojai nevalingai pristabdo, pamatę radarą, nors 
ir neviršiję greičio. Gal ją gąsdina Dodžo pareigos? 

O galji vis dar nesmagiai jaučiasi, kad Hanlis ją pirmą kartą 
matė prikultą Rodžerio (mėlynę ant skruosto) ir sutrikusią. 
Tada, kaip ir dabar, ji nepajėgė nuslėpti pažeminimo. Bet gal 
ne ji kalta dėl tokio nesmagumo, gal priežastis - jis? Griežti 
Hanlio bruožai, tvirta laikysena, tiesmukas vyriškumas slepia 
žiaurumą, kuris prasiveržęs gali tapti nuožmus. Karolina su 
juo jau susidūrė - Hanlio sumuštas Rodžeris dešimt dienų gy- 
dėsi ligoninėje. 

Tačiau dabar ji jaučiasi saugi. Dodžas Hanlis jai nekelia nė 
mažiausios grėsmės, jokios užuominos. Tiesą sakant, jis vei- 
kiau ją saugo, elgiasi kone riteriškai. Ji netgi pajuto potraukį. 
Tačiau tai kelia ir virpulį. Šalia Dodžo Karolina jaučiasi lyg ba- 
lansuotų ant aukšto tramplino, ant siūbuojančios lentos. Tai 
ir jaudina, ir kelia siaubą. 

Kol šios mintys sukosi Karolinos galvoje, juodu žiūrėjo vie- 
nas į kitą. Norėdama nutraukti įtemptą tylą ji paklausė: 

— Arjūs vis dar ypatingosios paskirties būryje? 

— Manęs dar neišmetė. 

— Taigi nusikaltimas neišnarpliotas? 

— Vis dar tiriame. 

— Ar darbas pavojingas? 

— Vienas malonumas. 

— Abejoju. 

Ir vėl tyla. Karolina spoksojo į voratinklį kampe virš Dodžo 
galvos, o jis - į ją. Ji vos ne fiziškai jautė, kaip jo akys liečia 
kiekvieną jos bruoželį. 

— Kaip jūsų porininkas? 

— Gonsalesas? 

— Taip, policininkas Gonsalesas. Jam viskas gerai? 

— Taip, gerai. Manau, naujasis porininkas jam labiau patin- 
ka, ir man šiek tiek skaudu. 

— Aš dėl to abejoju. 

— Dėl ko? Kad jam labiau patinka naujasis porininkas ar kad 
man skaudu? 

— Kadjam labiau patinka naujasis porininkas. 

Dodžas gūžtelėjo pečiais. 

— Gal Gonsalesas tik mėgina priversti mane pavydėti. - Abu 
nusišypsojo, bet Dodžo šypsena išblėso pirmiau. - Vis dėlto ir 
aš turiu jausmus, todėl man būtų skaudu. 

— Kitaip nebūtumėt žmogus. 

— O, viskas, kas žmogiška, man nesvetima. Tikrai. - Dodžas 
pažvelgė į Karolinos kairę ranką, per tas kelias sekundes su- 
žieduotuvių žiedas apsunko kaip inkaras. - Kaip jūsų vestuvių 
planai? 

Karolinos šypsena jam pasirodė dirbtinė. 

— Puikiai. Juda į priekį, bet dar daug kuo reikia pasirūpinti. 

- Ir aplankyti daug pobūvių. 

— Taip, jau buvome keliuose. 

— Prieš dvi savaites mačiau jūsų nuotrauką „Kronikoje“, 
aukštuomenės skiltyje. 

— Skaitote aukštuomenės skiltį? 

— Anksčiau neskaitydavau. Bet prieš kelis mėnesius ėmiau 
peržiūrinėti. Niekada neskaitydavau ir sekmadienio „Nekilno- 
jamojo turto skyriaus, o dabar nepraleidžiu. - Dodžas kiek 

patylėjo, leisdamas Karolinai suvokti, ką nori pasakyti, ir kal- 
bėjo toliau: - Taigi nuotraukoje judu su Kamptonu stovite po 
tais... - jis pakrutino pirštus virš galvos, - kaip jie vadinami - 
tie kabantys ant medžių? 

— Po japoniškais žibintais. 

— Taip. Atrodė kaip šaunus vakarėlis. Straipsnyje rašoma, 
kad pobūvyje dalyvavo ir gubernatorius. 

— Rodžerio tėvai draugauja su gubernatoriumi ir jo žmona. 

— Aha. Jie pakviesti į vestuves? 

— Taip, yra sąraše. 

— O kas bus iš jūsų pusės? 

— Aš neturiu nei brolių, nei seserų, o tėvai mirę. 

— Užjaučiu. 

— Nereikia. Aš buvau vėlyvas vaikas. Tėvai jau buvo praradę 
viltį susilaukti palikuonių. O aš - menopauzės staigmena. 

— Lažinuosi - labai gera. 

Karolina liūdnai šyptelėjo. 

— Mama su tėvu buvo labai laimingi susilaukę manęs, o aš - 
kad turėjau juos. Jie priklausė vidurinei klasei ir tuo didžia- 
vosi. Motina buvo tikra ponia, o tėvas - džentelmenas. Abu 
laikėsi griežtų darbo etikos principų, mylėjo Dievą, tėvynę ir 
mane. Jie sulaukė vidutinės gyvenimo trukmės, bet aš per 
anksti jų netekau. Nelengva būti našlaitei. 

— Tai turi ir savų pranašumų. 

Karolina apstulbusi pažvelgė į jį. 

Dodžas pasimuistė, lyg striukė staiga būtų tapusi per ankš- 
ta, ir paaiškino: 

— Mano mama buvo šauni, bet ji mirė, kai buvau septintoje 
klasėje. Su tėvu nelabai sutarėm, todėl stengėmės netrukdyti 
vienas kitam, kol suaugau ir išėjau iš namų. 

— Kiek jums buvo metų? 

— Septyniolika. Mokyklos išleistuvės — ir po dviejų dienų 
išvykau. Net nelaukdamas rudens semestro vasarą įstojau į 
Teksaso universitetą. 


— Tikriausiai tėvas didžiavosi jumis. 

— Nelabai. Kai pasakiau jam, kad noriu būti policininku, jis 
nusijuokė, kad būčiau geresnis nusikaltėlis. 

— Tikiuosi, jis apsigalvojo, kai tapote pareigūnu. 

— Jis nesulaukė tos dienos - taip ir mirė manydamas, kad aš 
nedaug pasieksiu. 

Karolina nesumojo, ką pasakyti ne banaliai, todėl nutylėjo. 

— Tai kas jus nuves prie altoriaus? - paklausė Dodžas. 

— Pirmasis Rodžerio pabrolys. 

— Labai patogu. 

— Aha. 

— Turit suknelę? 

— Praėjusią savaitę paskutinį kartą matavausi. 

— Ar graži? 

— Manau, graži. 

— Būsite tikras paveikslėlis. 

— Tikiuosi, kad jaunikiui taip atrodys. 

— Antraip jis būtų aklas. 

Pokalbis nutrūko ir Karolinai pasidingojo, kad jiems šne- 
kantis koridorius susitraukė. Oras tapo troškus, senas namas 
ėmė trenkti pelėsiais ir nors nė vienas iš jų nė nekrustelėjo, 
atrodė, kad juodu priartėjo vienas prie kito. Karolina džiau- 
gėsi, kad kortų stalas stovi tarp jos ir to vyro, verčiančio ją 
nervintis. Ji dirstelėjo į rankinį laikrodį. 

— Jau beveik laikas uždaryti. 

— Apgailestauju, kad neatėjo pirkėjų. 

— Ir aš. Patarsiu pardavėjams būti atkaklesniems. 

— Atkaklesniems? 

— Sumažinti kainą. 

Dodžas šniurkštelėjo juokdamasis. 

Karolina tikėjosi, kad jis atsisveikins, palinkės jai sėkmės ir 
išeis, bet jis tebestovėjo. Ji mostelėjo ranka ir paragino: 

— Na... 

— Aš palauksiu jūsų ir palydėsiu. Tas katinas gali būti pašėlęs. 

Karolina išleido katiną iš sandėliuko. Padarėlis buvo nepa- 
tenkintas dėl tokio įkalinimo, bet nepiktas. Karolina išjungė 

šviesas ir nuėmė staltiesę nuo kortų stalo. Dodžas pasisiūlė 
sulankstyti kėdę, staliuką ir nunešti į automobilio bagažinę. 
Paskui jis padavė Karolinai savo vizitinę ir jie stovėjo įvažo- 
je žvelgdami vienas į kitą. Karolina sutrikusi skubiai susirado 
automobilio raktelius. 

— Ačiū, kad užsukot. 

— Nėra už ką. 

— Buvo smagu turėti draugiją. Kalbantis paskutinis pusva- 
landis prabėgo greičiau. 

— Bent jau neleidau jums užmigti. 

— Ojei apsigalvosit dėl namo... 

— Pranešiu jums. 

Karolina šyptelėjo. 

Po akimirkos Dodžas paklausė: 

— Gal išgersim kavos ar šiaip ko nors? 

— Ačiū, bet negaliu, Rodžeris laukia. 

— Ak taip, nenorit versti Rodžerio laukti. 

Dodžas nė nesistengė nuslėpti kartėlio, todėl Karolina pa- 
reiškė: 

— Jis elgiasi labai gražiai. 

— Gerai. Labai gerai. 

— Tąkart, kai judu su pareigūnu Gonsalesu atvykote į mano 
namus, tai buvo vienintelis toks nutikimas. 

— Jūs jau minėjote. Begalę kartų. 

— Bet tai tiesa. Rodžeris gailisi dėl to vakaro. Labai. Jis pri- 
siekė niekada nepakelsiąs prieš mane rankos. 

— Jaunikis neturėtų prisiekinėti tokių dalykų, tiesa? 

— Jis nuoširdžiai atgailauja. 

Dodžo išraiška tebebuvo skeptiška ir paskatino Karoliną to- 
liau gintis. 

— Rodžeris mano, kad jo užpuolimas prie sporto salės - atsi- 
tiktinis mėginimas apiplėšti. 

Dodžui nė velnio nerūpėjo, ar Kamptonas žino, kad tas už- 
puolikas - jis, bet nebūtų norėjęs, kad jo vadovybei būtų pra- 
nešta. Netgi jei tas moterų mušeika atspėjo ar kitaip sužino- 

jo, kas jį pridaužė, jis negalėtų oficialiai apskųsti Dodžo, nes 
išaiškėtų, kaip pats elgėsi su Karolina. Žinoma, milijonierius 
nedrįs asmeniškai keršyti, nes vyrai, mušantys moteris, pa- 
prastai būna bailiai. Abiem vyrams bus patogiau neviešinti šio 
įvykio. Tačiau Dodžas vis tiek pasimėgaudamas sutrintų tam 
šunsnukiui nosį. 

— Rodžeris prisimena, kad užpuolikas jam kažką šnabždė- 
jo, - kalbėjo Karolina, - bet jis tuoj prarado sąmonę ir viską 
pamiršo. 

Dodžas atrodė dar skeptiškesnis. 

— Jis mano, kad ir taip pasisekė - liko gyvas. 

— Tai jau tikrai, - atšovė Dodžas. 

— Kai buvo sumuštas, pats patyrė skausmą ir pasveiko, Ro- 
džeris tapo labai mielas. Išgąstis privertė jį perkainoti ver- 
tybes. Jis vėl virto tuo Rodžeriu, su kuriuo susipažinau. Jis 
nežino, kaip man įtikti, yra žavingas ir rūpestingas. Aš vėl jį 
pamilau. 

Dodžas tylėjo, bet jo akys tapo ledinės. 

— Susidarėte nuomonę apie Rodžerį tik iš vieno susidū- 
rimo, - karštai tikino Karolina. - Niekada nematėte tikrojo 
Rodžerio. Tą vakarą, kai man trenkė, man trenkė ne tikrasis 
Rodžeris. 

— Nejaugi? 

— Tikra tiesa. Jei pamatytumėt jį dabar ir palygintumėt, 
pats suprastumėt. Jis niekada taip nesielgdavo, juo labiau kai 
jį sumušėt. 

— Taigi jis pasikeitė dėl to, kad jį užpuoliau ir jis pats susiti- 
ko su mirtimi akis į akį. Tokia jūsų nuomonė? 

— Taip. 

— Nesąmonė! Kuprotą tik karstas ištiesins. Mano tėvas 
buvo teisus. Aš policininkas ir velnioniškai geras, nes mąstau 
kaip nusikaltėlis. Turiu nusikaltėlio bruožų. Tėvas tai įžvelgė, 
o dabar ir aš pats atvirai prisipažįstu. Žmonės prisitaiko prie 
visuomenės, kurioje gyvena, įsilieja į ją, nes privalo. Tačiau jų 
širdis nesikeičia. Taigi Kamptonas vėl tapo mielas ir malonus 


ne todėl, kad pamatė šviesą ir atsivertė. Jis meluoja, kad neat- 
simena, ką užpuolikas jam sakė, ir apsimeta geručiu tik todėl, 
kad bijo, jog ištesėsiu savo pažadą ir užmušiu jį, jei kada nors 
vėl jus įskaudins. 

Karolinos skruostai užsiplieskė iš pykčio. 

— Aš išteku už jo. 

— Todėl, kad mylit? 

— Taip, labai myliu! 

Dodžas žengtelėjo arčiau, priversdamas Karoliną užversti 
galvą, kad pažiūrėtų jam į akis. 

— Žinot, ką aš manau? 

— Man nerūpi, ką jūs manot. 

— Jūs ištekėsite ne dėl to, kad pašėlusiai mylite Rodžerį, o 
todėl, kad esate užsispyrusi. Nenorite, kad kas nors suabejo- 
tų Karolinos King sprendimu. Nenorite pripažinti, kad esate 
neteisi. 

— Jūs manęs nepažįstate. 

— Bet žinau viena, - Dodžas priėjo dar arčiau, - aš negalvoju 
apie nieką kitą - tik apie jus. 

Šie žodžiai smogė Karolinai į krūtinę, užgniaužė kvapą, pri- 
vertė širdį plakti smarkiau, sukėlė troškimą šokti nuo to aukš- 
to tramplino. Ji išsigando, kad Dodžas ją pabučiuos. Ir bijojo, 
kad nepabučiuos. 

Jis nepabučiavo. 

Po ilgos įtemptos tylos Karolina apsigręžė, nuėjo prie savo 
automobilio, atsidarė dureles ir įsėdo. 

Dodžas nesustabdė ir ji nuvažiavo. Trečią kartą Karolina 
paliko jį žvelgti jai įkandin. Pirmą kartą ji grįžo namo sujau- 
dinta policininko rūpesčio; antrą kartą - į nekilnojamojo turto 
kursus nusiminusi, kad Dodžas Hanlis sumušė Rodžerį, bet 
pripažindama, kad jo rūpestis nebuvo profesinis. Šį kartą ji ne 
pasitraukė, o pabėgo. Nuo jo. Kartu ir nuo savęs, ir tos didžiu- 
lės klaidos, kurią būtų padariusi, jei būtų likusi. 

Kitą rytą Dodžas nuėjo į padangų gamyklą paniuręs, keik- 
damas spūsties valandą, grindis, kurias turės plauti, ir save dėl 
nepasisekusio apsilankymo pas Karoliną. 

Iš pradžių viskas klostėsi gerai. Jis netgi patikėjo, jog Karo- 
lina jį pamačiusi nudžiugo, ir anaiptol ne todėl, kad sekmadie- 
nio popietę tuščiame bjauriame name sėdėjo viena ir bet kurio 
žmogaus draugija būtų jai pravertusi. Vis dėlto kai Dodžas iš- 
sižiojo apie jos sužadėtinį, Karolina iš karto šoko jo ginti, taip 
ir turėtų būti, jei ketina tekėti už to vaikino. 

Bet velniai griebtų! Dodžas žino esąs teisus. Nors Karolina 
King mažutė, bet turi plieninį nugarkaulį. Jis pajuto tai pama- 
tes ją pirmą kartą - ji virte virė iš nuoskaudos, bet buvo per 
daug išdidi ir užsispyrusi, kad pravirktų prie jo. Jauna neteku- 
si tėvų, ji turėjo grumtis už save. O galbūt ji iš prigimties tokia 
tvirta ir aplinkybės ją tik dar labiau užgrūdino. 

Kad ir kaip būtų, Karolina užsispyrusi kaip mulas ir tai 
svarbiausia priežastis, kodėl ketina tekėti už Rodžerio Kamp- 
tono. Dodžas nesutiko pripažinti, kad ji myli tą gražų turtingą 
šunsnukį. 

Ji ir vėl jį paliko įtūžusi kaip širšė. Dodžas keikė save, kad 
elgėsi kaip sumautas kvailys. Kodėl jis sugeba įkalbėti bet ku- 
rią moterį nusirengti ir atskleisti jam informaciją, bet nemoka 
bendrauti su ta vienintele, kurios jam labiausiai reikia. Būnant 
suja, jis praranda miklumą. 

Dodžas grįžo namo, išgėrė šešias skardines alaus, blogai 
miegojo, nes kas valandą kėlėsi šlapintis, ir nuvažiavo į gamy- 
klą sumautos nuotaikos. Tikriausiai todėl, pamatęs Kristalę 
prie galingo sunkvežimio - didžiulėmis padangomis ir beveik 
nepadoriais purvasargiais - besikalbančią su mylimuoju iš nu- 
sikaltėlių pasaulio, jis nužygiavo per aikštelę tiesiai prie jų. 

Provokuodamas susirėmimą, jis priėjo prie merginos iš nu- 
garos ir pasisveikino: 

— Labas, Kristale. 

Ji staigiai atsisuko kaip išgąsdintas triušis, apšviestas auto- 
mobilio žibintų, ojos akys buvo raudonos, patinusios nuo verks- 
mo. Šlapios nuo ašarų blakstienos atrodė ne tokios dygios. 

- Oi, labas, - nervingai pasakė ji. - Čia... čia Franklinas — 
mano vaikinas. 

Olbraitas nužvelgė Dodžą nuo galvos iki kojų. 

— Graži uniforma. - Jis pasilenkė į priekį ir perskaitė išgal- 
votą vardą, raudonomis raidėmis išvedžiotą ant marškinių ki- 
šenėlės. - Marvinas... - pašaipiai nutęsė jis. 

Nekreipdamas dėmesio į Frankliną, Dodžas kreipėsi į Kris- 
talę: 

— Kodėl verki, gal kuo galiu padėti? 

Franklinas Olbraitas stipriai stumtelėjo Dodžą į petį. 

— Ne tavo sušiktas reikalas. 

Dodžas, kuriam niežėjo rankos muštis, troško trenkti buvu- 
siam kaliniui, bet tik nustūmė jo ranką nuo peties. 

— Nesikeik prie moterų. 

— Nesirūpink, - skubiai nuramino Kristalė. - Aš neverkiau, 
man alergija. Įsipurkšiu vaistų ir praeis. - Ji susirūpinusi pa- 
žvelgė į draugą ir mostelėjo į gamyklos vartus. - Nepavėluok 
per mane į darbą. 

— Ar turi vaistų? Jei ne, mielai tau nupirkčiau. 

— Ačiū, turiu dėžutę rašomojo stalo stalčiuje. Jei pavėluosi, 
tave atleis. 

— Na, tu tikrai žinai, panele Atlyginimų Skaičiuotoja, - pa- 
erzino jis. 

Kristalė šyptelėjo virpančiomis lūpomis. Franklinas Olbrai- 
tas suurzgė. 

Dodžas nužvelgė jį, stengdamasis atrodyti kaip apkiautėlis, 
apsimetantis kietuoliu, ir nužingsniavo vartų link, per petį 
dar kartą pažvelgęs į porelę - cha, cha. 

Vakare jis pasakojo kitiems ypatingosios paskirties būrio 
nariams: 

— Žinoma, senasis Franklinas laukė manęs, kai pamaina 
baigėsi, ir užkalbino tiesiai už vartų. 

— Tiksliau apibūdink tą „užkalbino“, - paliepė kapitonas. 

— Griebė už pečių ir trenkė į tvorą. Aš priešinausi, bet nestip- 
riai, nenorėjau išsiduoti, kad panorėjęs galėčiau jį paguldyti. 

— Ką jis sakė? 

— Liepė nesiartinti prie Kristalės. 

— O tu? 

— Atšoviau, kad darysiu, ką norėsiu. 

— Ojis? 

— Pasakė: galiu daryti, jei noriu, kad jis nuplėštų man galvą 
ir panaudotų kaip pisuarą. 

— Franklinas labai iškalbingas, - pasišaipė vienas policininkų. 

— Ar sužinojai, kodėl ji verkė? 

— Per pietus ji man pasakė, kad vėl užsiminė apie santuoką, 
o Franklinas atsakė: ne, jokiu būdu ne, Žozefina. Išklausiau 
apie jos bėdas ir pasakiau, kad Franklinas ne tik bjaurus, bet 
ir kvailas. 

— Kaip ji reagavo? 

— Nusijuokė. Kristalė mano, kad aš juokingas, mielas ir drą- 
sus, nes pasipriešinau Franklinui, bet įspėjo nemojuoti raudo- 
na skraiste, nes jis - ne tik karšto būdo, bet ir gerai švaistosi 
peiliu. Patikinau ją, kad nebijau Franklino. - Dodžas gūžtelėjo 
pečiais. - Aš - Kristalės didvyris. 

— Bet tavo maskuotė žlugo. 

— Dėl to, kad vaidinau serą Galahadą, Artūro riterį? Vargu. 

— Bet dabar pakliuvai į Olbraito akiratį. 

— Kaip visiškas nevykėlis, įsižiūrėjęs Kristalę. Jei jis suži- 
nos, kad klausinėju apie jį, pamanys, kad noriu pakabinti jo 
merginą. Jei šniukštinėčiau be jokios akivaizdžios priežasties, 
tikrai pakliūčiau į jo radarus ir jis pasidarytų įtarus. 

— Tai kuo viskas baigėsi? - paklausė kapitonas. 

— Tu taip ir nepaaiškinai, kodėl išgražino tau veidą, - primi- 
nė kažkuris policininkų. 

— Franklinas pamanė, kad mes supratome vienas kitą. Jis 
dūrė pirštu man į krūtinę ir pareiškė: „Daugiau nesikalbėsi su 
Kristale, Marvinai. O aš atrėžiau: „Gerai, galėsiu ją dulkinti ir 
nekalbėdamas.“ 

— Jergutėliau! 

— Negi taip ir pasakei? 

— Dodžai, prisiekiu... 

— Pats prisiprašei. 

— Žinoma, prisiprašiau, - sutiko Dodžas. Jis būtų šyptelėjęs, 
bet skaudėjo perskeltą lūpą. Jo akis buvo violetinė, ištinusi ir 
neatsimerkė. - Kai rytoj nueisiu į darbą su Franklino šedevru 
ant veido, Kristalė manęs gailėsis, ją grauš sąžinė. Tačiau jos 
maža širdelė, plakanti po didele krūtimi, susigniauš, panelė 
galvos, kaip ją užstojau prieš nedorėlį Erankliną. Savo ištiki- 
mybe laimėsiu jos širdį. 

— Bet Franklinas pasakys Kristalei, kad tu žadėjai ją dulkinti. 

— Oašnneigsiu. Apsimesiu esąs sugniuždytas ir įžeistas, kaip 
ji galėjo vien pagalvoti, kad aš taip pasakiau. Mano jausmai jai 
garbingi ir tyri. 

— Tuoj apsivemsiu, - kažkas prunkštelėjo. 

— Kodėl manai, kad Kristalė patikės ne Franklinu, o tavim? — 
paklausė kapitonas. 

Nors ir skaudėjo lūpą, Dodžas plačiai išsišiepė. 

— Nes norės patikėti. 

Tada Dodžas prisiminė Karoliną King ir šypsena dingo. 

— Netgi kai blogis žvelgia moteriai tiesiai į akis, ji nori tikėti, 
kad vyras yra geras, - pasakė jis beveik pats sau. 


Denkioliktas skurius 


Iiia tikimybė? 

Orenas šito klausinėja savęs visą gyvenimą. Kai likimas iš- 
krėsdavo jam bjaurų pokštą, o tai nutikdavo per daug dažnai, 
jis klausdavo savęs, kokia buvo tikimybė, kad taip atsitiks, ne- 
svarbu, kas tai būtų buvę ir kokios būtų buvusios aplinkybės. 

Akivaizdu, tikimybė, kad Orenas Starksas vėl įklimps į mėš- 
lą, - labai didelė, nes jam nuolat nesiseka. 

Penktadienio naktį jam nepavyko. „Įvykis name prie eže- 
ro — taip jį pavadino žiniasklaida - buvo bjauri asmeninė 
nesėkmė; pašalinis stebėtojas tik pasijuoks iš kvailo rezulta- 
to. Kaip nevykusiame farse: niekšas nusiverčia nuo laiptų ir 
sprunka. 

Buvę Oreno bendradarbiai, atsižvelgę į komiškas įvykio 
aplinkybes, pasikėsinimą į Beną Loflandą tikriausiai nurašė 
kaip menką kivirčą. Niekas nežuvo, Loflando būklė ne tokia ir 
sunki. Kelios nemalonios teisinės procedūros, bet paskui visi 
greitai būtų pamiršę tą įvykį. 

Bet dabar Oreno Starkso ieško už tai, kad nušovė šešiolik- 
metį. Čia jau visai kitas dalykas. 

Kokia buvo tikimybė? 

Tuo metu įsmukti į prastos reputacijos motelio kambarį at- 
rodė gera mintis. Kad aštuntas kambarys nebus užimtas, tiki- 
mybė vis dėlto atrodė optimistiška - vienas su aštuoniais. Juk 
svečiai galėjo rinktis iš kitų tuščių septynių kambarių. 

Tačiau kaip tik šis kambarys buvo išnuomotas Deiviui Kol- 
dariui ir jo draugužei. 

Kokia buvo tikimybė, kad tas Koldaris pasirodys esąs geras 
mokinys, beisbolo žvaigždė, mylimas sūnus, draugas ir moks- 
leivis? Jei kam nors buvo lemta įžengti pro to kambario duris, 
kodėl tai negalėjo būti narkomanas, vagis, pedofilas? Jei toks 
būtų pasitaikęs, gal Orenas Starksas būtų tapęs didvyriu, kad 
pašalino blogį ir išvadavo nuo jo visuomenę. O dabar visi vals- 
tijos piliečiai ir pareigūnai ieško beširdžio, nužudžiusio auksi- 
nį berniuką. 

Kokia buvo tikimybė, kad ta bevardė mergina, žmogžudystės 
liudytoja, liks blaivaus proto ir atpažins šaulį? Paskelbta, kad 
ji nedvejodama išrinko Oreno Starkso nuotrauką iš kelių jai 
parodytų. Oreno nuotaika dar labiau subjuro, kad policija pa- 
teikė tą šlykščią nuotrauką iš Delrėjaus bendrovės darbuotojų 
bylų, nuotrauką, kurijam niekad nepatiko. Fotografija vairuo- 
tojo pažymėjime daug gražesnė. O šioje jo kakta atrodo per 
aukšta, akys per daug arti viena kitos, smakras - nevalingo 
minkštakiaušio. 

Kokia buvo tikimybė, kad jis bus priverstas susidurti su ne- 
numatyta nelaime? Jos nebuvo jo planuose. 

Tikimybė, kad taip atsitiks, buvo tokia pat maža, kaip kad 
Maikas Rideris nusisuks sprandą, kai Orenas išstūmė jį iš 
karuselės. Ta vasara, kai Orenui sukako devyneri, Bomonte, 
Teksaso valstijoje, buvo labai karšta. Alinanti kaitra daugumą 
vaikų vidurdienį vertė sėdėti namie. Todėl tą lemtingą dieną 
Orenas su Maiku Rideriu buvo vieni žaidimų aikštelėje. Pasta- 
tęs dviratį įsibaiminęs Orenas atsargiai artinosi prie Maiko, iš- 
dykėlio, penkiolika kilogramų sunkesnio už Oreną ir visa galva 
aukštesnio. Tačiau nors ir būdamas atsargus, Orenas džiaugėsi 
šiuo atsitiktiniu susitikimu su populiariausiu savo klasės ber- 
niuku. Jei per vasaros atostogas jiems pavyktų susidraugauti, 
rudenį Orenas būtų priimtas į didelį Maiko draugų būrį. 

Tačiau, pamatęs bendraklasį parke, Maikas apsidžiaugė tik 
todėl, kad atsirado iš ko pasityčioti. Jis pakvietė Oreną pasi- 

sukti karusele. Šis linksmas užlipo, bet Maikas iš karto nu- 
šoko žemėn, sugriebė metalinį strypą ir visu greičiu nubėgo 
sutryptu apskritimu, stumdamas karuselę vis greičiau, kol 
Orenui akyse viskas susiliejo. Jis įsitvėręs laikėsi, kad nenu- 
kristų, ir drebėjo iš siaubo. Maikas vėl užšoko ant karuselės 
ir ėmė šaipytis, kad Orenas neturi tėvo, o kai šis atkirto, kad 
jo tėvelis miręs, Maikas nusikvatojo ir išvadino jį mamyčiuku. 
Jis prasivardžiavo, kad Orenas iškrypėlis, trenktas lepūnėlis, 
kuris tikriausiai siusioja atsisėdęs kaip mergaitė ar jo mama. 
Vaikas mėgino neigti, bet Maikas Rideris nepasidavė ir ėmė 
užgauliai dainuoti. 

Dainelė nutrūko tik tada, kai Orenas sukaupė visas jėgas, 
paleido strypą, už kurio laikėsi, ir abiem rankomis stipriai pa- 
stūmė bendraklasį į krūtinę. Nesitikėjęs tokio drąsaus išpuo- 
lio, Maikas prarado pusiausvyrą ir aukštielninkas krito nuo 
karuselės ant kietai suplūktos žemės. Orenas išgirdo keistą 
garsą - lyg būtų trakštelėjusi keliu perlaužta lazda. 

Žvilgčiodamas į Maiką Riderį, Orenas palaukė, kol karuselė 
visiškai sustojo, tik tada nuo jos nulipo ir priėjo prie tysančio 
berniuko. Mirdamas jis apsišlapino ir išsituštino, ir Orenui tai 
pasirodė kaip poetiškas atpildas už ką tik patirtas patyčias. 

Jis norėjo prie sustingusio kūno pasimėgauti pergale, bet, 
užuot džiūgavęs, nusivilko marškinius ir jais nutrynė karu- 
selės vietas, ant kurių galėjo likti jo delnų atspaudai, paskui 
užžarstė savo sportinių batelių paliktus pėdsakus. Patenkin- 
tas, kad pašalino visus savo buvimo aikštelėje įkalčius, Orenas 
sėdo ant dviračio ir kuo greičiausiai, kol dar niekas jo nepama- 
tė, numynė namo. Jis važiavo šaligatviais, kad neliktų jokių 
pėdsakų. 

Žmonės iki šiol tebemano, kad Maiko Riderio mirtis bu- 
vęs nelaimingas atsitikimas. Nuo tos vasaros Orenas troško 
nužudyti visus žmones, kurie žiauriai su juo elgdavosi ir iš jo 
tyčiodavosi, jie buvo nusipelnę tokio pat teisingo atpildo kaip 
Maikas Rideris, vis dėlto jis atkalbėdavo save - juk dėl daugu- 
mos tų pašaipūnų nevertėjo rizikuoti. 


Tačiau Berės Malon išdavystė - jau ne tokia nekalta, čia jau 
aukštesnis lygis. Jis turi atkeršyti. 

Starksas prisiekė, kad pamatys ją negyvą, ir šitaip bus. Ta- 
čiau planas sužlugo ir dabar, jei Orenas nebus sumanus, jį su- 
ims už Koldario nužudymą, o Berė gyvens nenubausta. Jis to 
neleis. 

Ši nelaimė jam primena ir vieną gerą dalyką: Orenas Stark- 
sas pripratęs prie nesėkmių, nes daug jų patyręs, todėl nepa- 
siduos panikai. 

Pradėjęs grąžyti rankas dėl šios nesėkmės, tikrai išsiduotų 
esąs kaltas. 

Tą dieną, kai žuvo Maikas Rideris, Orenas parėjo namo, žiū- 
rėjo televizorių, suvalgė savo žuvų lazdeles ir sūrainį, išsimau- 
dė ir elgėsi kaip įprastai, todėl niekas, net mama, neįtarė, kad 
tai dėl jo vos už dviejų kvartalų nuo namų įvyko tragedija. Iš- 
girdęs staugiančias policijos ir greitosios sirenas, Orenas viso 
labo pagarsino televizorių. 

Koldarių vaikis negyvas ir nieko čia nepadarysi. Orenas pri- 
valo tai pripažinti, su tuo susitaikyti, išlikti ramus ir nesiimti 
jokių skubotų veiksmų. Jis visada randa tinkamus sprendi- 
mus. Kuo sudėtingesnis galvosūkis, tuo smagiau. Jei nori išei- 
ti iš sudėtingo labirinto, reikia kantrybės. 

Iš šios raizgalynės irgi yra išeitis, tik reikia ją rasti. Žino- 
ma, jei pasitvirtins pats blogiausias scenarijus, Orenas turi 
atsarginį variantą. Tačiau dabar jis susidūrė su netikėta siena. 
Vienintelė išeitis - atsitraukti. Jis karčiai pripažino - jei nori 
pasiekti sėkmę, reikės ką nors paaukoti. 

Kai tokia padėtis, Beno Loflando mirtis visai nebūtina. Tas 
vyras jau beprotiškai išsigando, kai buvo užkluptas be kelnių. 
Nors tai ir ne tokia sunki bausmė, kokios Loflandas nusipelnė, 
Orenas nutarė, kad jos pakaks. 

O Berė privalo mirti, kito pasirinkimo nėra. Oreną paten- 
kins tik jos mirtis. Tačiau kaip ją pasiųsti į kapus? Visi ją su- 
pantys žmonės labai budrūs. Oreno pavardė ir nuotrauka skel- 
biamos visur. Bet kuris bent kiek į jį panašus vyriškis iš karto 

bus sulaikytas, o gal ir nušautas, jei pasipainios kokiam mėgs- 
tančiam spaudyti gaiduką linčo teismo šalininkui. Tad kol kas 
jam teks slapstytis. 

Žinoma, slapstydamasis juk nieko nenuveiksi, tiesą pasa- 
kius, tik nuobodžiausi. Blogiausia, kad dėl neveiklumo ir slaps- 
tymosi Berė vis dar gyva. Kita vertus, jei Oreną pamatytų... 

Ir staiga jam toptelėjo, koks turi būti sprendimas. Sukelk są- 
myšį. Taip, taip! Jis sugebės juos sutrikdyti. Jei tik bus suma- 
nus ir gerai apskaičiuos laiką, jį lydės sėkmė. Argi jis to nenu- 
sipelnė? Berė ir jos palydovai tuoj kasysis galvas, mėgindami 
suvokti tai, kas neįmanoma. 

Įsivaizduodamas jų veidus Orenas pralinksmėjo. 


Šošioliktas skyrius 


Bučiuotis su Bere... 

Skijaus Nailando pasaulis griūva neįtikėtinu greičiu, o jis 
pats lekia greitkeliu ir nežino, kaip sustabdyti kritimą - liautis 
galvojus apie bučinį su Bere. O visų minčių priekyje grūdasi 
prisiminimai, kaip lieknas ir liaunas Berės kūnas prigludo prie 
jo, koks malonus jos lūpų skonis, ir dar daug įžūlesnių fantazi- 
jų. Jis negali jų įgyvendinti, kaip negali viską metęs išplaukti 
žvejoti ar atsigriebti už dvi bemieges naktis. 

Išėjęs iš Karolinos, Skijus nuvažiavo namo. Kol jis nusisku- 
to, nusiprausė po šaltu dušu, persirengė, kavavirė privarvino 
pilną kavinuką. Skijus supylė gėrimą į termosą su snapeliu, 
užsitepė tirštą riešutų sviesto sluoksnį ant sužiedėjusios duo- 
nos riekės, perlenkė ją pusiau ir kone prarijo eidamas prie savo 
visureigio. Kava buvo skani, stipri ir tokia karšta, kad nuplikė 
liežuvį, kuris buvo įsigavęs į Berės burną. 

Bylos tyrimas nuslopins Skijų kankinančias erotines fan- 
tazijas. Vargu ar jos visai išnyks, bet svarstant, kaip sugauti 
Oreną Starksą, jos nebus tokios įžūlios kaip Karolinos King 
virtuvėje. 

Asmeniniai rūpesčiai atrodė nepadoriai savanaudiški, juk 
Koldarių sūnaus žudikas vis dar laisvėje. Važiuodamas prie mo- 
telio, kur ketino dar kartą paspirginti savininkę, Skijus paskam- 
bino šerifui Dramondui. Ponia Dramond pasakė, kad vyras duše, 
bet ji pranešianti, vos tik vyras išeisiąs iš vonios kambario. 

Skijus paskambino į nuovadą. Atsiliepė Endis. Nailandas 
pasakė jam, kur važiuojantis, ir paprašė iš karto pranešti, jei 
bus naujienų. Kai jis išgėrė visą kavą iš termoso, suskambėjo 
mobilusis. Skijus atsiliepė nepažiūrėjęs, kas skambina. 

— Labas rytas, šerife Dramondai. 

- Čia ne šerifas, Skijau, o Stivensas. Radau automobilį. 

Skijus jau matė motelio iškabą su meškėnu, bet staiga apsi- 
suko, padangos sucypė ir parūko juodų dūmų kamuolys. Nai- 
landas buvo už penkių mylių nuo tos vietos, kur pavaduotojas 
Stivensas rado kaštoninę tojotą. Išlipęs iš visureigio, Skijus 
šūktelėjo Stivensui: 

— Ar esi tikras, kad nėra jokių pėdsakų? 

- Šioje pusėje tikrai nėra, kitaip čia nestovėčiau. 

Pareigūnas dirbo penkiolika metų ilgiau už Skijų, bet buvo 
ramus ir visai neįsižeidė, kai per trumpą pokalbį telefonu Ski- 
jus du kartus įspėjo nesunaikinti jokių pėdsakų ir įkalčių. 

— Labai norėčiau tau pranešti, kad radau Starksą miegantį 
prie vairo, - pasakė Stivensas priėjusiam Skijui. 

- Ir aš to geidžiu. 

— Norėčiau nustverti tą kalės vaiką už skverno. 

— Stok į eilę. 

Skijus įsirėmė rankomis į kelius, pasilenkė ir pažvelgė pro 
vairuotojo langą, bet nieko nematė nei ant priekinių, nei ant 
užpakalinių sėdynių, nei ant grindų. Raktelis vis dar buvo įkiš- 
tas į degimo spynelę. Starksas neketino grįžti. 

— Kaip jis išgaravo nepalikęs pėdsakų? 

— Kitoje pusėje yra, - pasakė Stivensas. 

Skijus apėjo automobilį iš priekio, kad neužmintų ant pa- 
dangų vėžių, kurių Stivensas apdairiai nesunaikino privažia- 
vęs patruliniu automobiliu. Reikės palyginti padangų žymes 
su rastomis prie ežero namo ir motelio. 

Nailandas apžiūrėjo pėdsakus. Išlipdamas Starksas paliko 
varganą dešinės pėdos atspaudą ir toliau labiau įmintą kairės 
kojos, vėl neryškų dešinės kojos pėdsaką ir žengė į aukštą žolę. 
Nuo čia pėdsakai jau vos įžiūrimi. Starksas galėjo pasislėpti 

nesuskaičiuojamoje daugybėje vietų ir numaklinti bet kuria 
kryptimi. Priekyje plytėjo penkiasdešimties metrų gylio slė- 
nis, per jį į abi puses, kiek užmatai, tįso geležinkelio bėgiai. 

Už bėgių - dar viena atvira erdvė, besidriekianti iki pat 
pramoninio Merito rajono, ten stūkso sandėliai, krovinių 
gabenimo bendrovė, popieriaus produktų paskirstymo cen- 
tras, darbinių pirštinių fabrikas. Tačiau dar daugiau rūpesčių 
kėlė apleisti bankrutavusių įmonių pastatai - keli apgriuvę 
daugiaaukščiai. Juose begalė užkaborių ir plyšių, kur galima 
pasislėpti. 

Už pramonės rajono - vidurinės mokyklos aikštynas, mies- 
to parkas - baseinas, futbolo ir beisbolo aikštės. Praėjusį pir- 
madienį Deivis Koldaris čia žaidė savo paskutines rungtynes. 

Skijus riebiai nusikeikė - išmoko armijoje. Stivensas šalia 
išmintingai nutylėjo, tik prikando lūpą. 

Kitapus gatvės už paliktos tojotos - gyvenamieji namai, juo- 
se įsikūrę žemesnės nei vidurinės klasės atstovai ir darbinin- 
kai. Namai karkasiniai, mažiausiai septyniasdešimties metų. 
Jų savininkai sunkiai dirba, kad sudurtų galą su galu. Prieš 
vieną jų stovėjo ilgas miškavežis. 

— Ar kalbėjaisi su gyventojais? - paklausė Skijus. 

Stivensas papurtė galvą. 

— Nenorėjau palikti automobilio, kad kas nors neišmindžio- 
tų pėdsakų. Bet nuo tada, kai atvažiavau, niekas nepasirodė. 

Atvyko dar trys pareigūnai. Skijus įspėjo juos žiūrėti, kur 
eina, kad nesutryptų pėdsakų. 

— Nušausiu, jei ką nors sugadinsit! - jis beveik nejuokavo. 

Vienam pareigūnui Skijus liepė apeiti namus ir paklausinė- 
ti, ar niekas nematė vyro, išlipusio iš stovinčios jų gatvėje tojo- 
tos. Jei kas nors ką nors pastebėjo - iš karto pranešti jam. 

Tada Skijus Nailandas atsistojo gatvės viduryje, įsisprendė 
į klubus ir lėtai apžvelgė rajoną, vildamasis suprasti, kur išli- 
pęs iš automobilio pasuko Starksas. Jis už kelių mylių ar visai 
netoliese? Galbūt stebi Skijų iš savo slėptuvės? Per kokį nors 
apmūsojusį apleisto sandėlio langą. 

Įdomu, ar Starksas kaip tik čia paliko automobilį dėl kokios 
konkrečios priežasties? Vargu. Nėra jokių kitų padangų vėžių, ro- 
dančių, kad kas nors būtų paėmęs Starksą. Skijus manė, kad tik 
nuvažiavęs šį atstumą nuo nusikaltimo vietos Starksas suvokė ką 
padaręs ir išsigando, kad jo automobilį kas nors galėjo pamatyti 
prie motelio, kuriame jis paleido mirtiną šūvį. Galbūt Starksas 
baiminosi, kad Liza Arnold matė, kuria kryptimi jis paspruko. 

Vienas Dievas težino, kas dėjosi Starkso galvoje, bet viena 
jis turėjo suvokti: reikia palikti automobilį ir eiti pėsčiom. Tik- 
riausiai jam atrodė, kad ši vieta tinkama. Šioje miesto dalyje 
jokių žibintų. Gatvėje gyvena vos kelios šeimos ir dar labiau 
abejotina, ar šiame rajone yra stebėjimo kamerų. Starksas nu- 
šlepeno nuo automobilio vienomis kojinėmis. Skijus bent dėl 
to jautėsi pranašesnis. Jis atsigręžė į Stivensą. 

— Mūsų skyriuje tu geriausias pirštų atspaudų specialistas. 
Išpešk viską, kas įmanoma, iš šio automobilio. Iššluok tankiu 
dantų šepetėliu. 

— Klausau, Skijau, - atsakė Stivensas ir nuėjo į automobilį 
pasiimti įrankių. 

Nailandas kreipėsi į kitus pareigūnus. 

— Aš iškviesiu didesnes pajėgas, bet pradėkite be jų. Eikite 
Starkso pėdsakais per lauką, kiek tik jie veda. Pažiūrėkit, ar jis 
perėjo į kitą bėgių pusę. Be to, patikrinkite tuos apleistus pas- 
tatus, pradėkite nuo žemutinio aukšto ir pereikite visą namą. 
Žiūrėkite, ar niekas nepajudinta. Apieškokite kiekvieną lopi- 
nėlį. Jei ką nors rasite, nelieskite, iš karto skambinkite man. 
Įspėkite ir vėliau atvyksiančius. 

Pareigūnai linktelėjo. 

— Endis budi prie telefono. Liepsiu jam surasti tų įmonių sa- 
vininkus, kad jus įsileistų. Patikrinkite, ar nėra įsilaužimo po- 
žymių, ar kur nesugadinta signalizacija - viską, kas neįprasta. 
Iššniukštinėkit ir vidurinės mokyklos teritoriją. Reikia viską 
apžiūrėti, paklausinėti, ar niekas nieko nematė, negirdėjo, ne- 
rado. Jei kas ką pastebėjo - iš karto praneškite man. Apie bet 
ką praneškite. Aišku? 

— Aišku, Skijau. Kur eini? 

— Pasikalbėti su šefu. 

Jo telefonas skambėjo du kartus, bet jis nekėlė, įtarė, kad 
jam skambina šerifas Dramondas. Jis spustelėjo šerifo namų 
telefono numerio mygtuką. Dramondas atsiliepė po pirmo 
signalo. 

— Skijau... 

— Labas rytas, pone. Ar galima jus trumpam sutrukdyti? 

— Ar dėl Koldarių berniuko? Mes su jo seneliu priklausome 
rotariečių klubui. Baisus dalykas. Tragedija. Esi tikras, kad tai 
Starksas? 

— Taip, pone. Turim patvirtinimą. Atvyksiu į jūsų namus po 
penkių minučių. 

— Vienuoliktą valandą už jį aukojamos mišios. 

— Pažadu jūsų neužlaikyti. - Neleisdamas viršininkui prieš- 
tarauti, Skijus išjungė telefoną. 

Kai Nailandas nuvyko į šerifo namus, ponia Dramond jau 
sėdėjo priekinėje linkolno sėdynėje, variklis buvo įjungtas. Še- 
rifas laukė įvažos gale apsivilkęs šventadieniu kostiumu, vie- 
noje rankoje laikydamas bibliją, o kitoje - skrybėlę. 

Skijus sustabdė automobilį ir išlipo, bet variklio neišjungė. 

— Pone, nenoriu jūsų trukdyti, todėl išdėstysiu tik esmę. 

— Neatsiprašinėk, Skijau. Starksas šaltakraujiškai nušovė 
gerą vaikiną. Tai visai kas kita, kai šaunama į žmogų iš pavydo. 
Taigi ko tau reikia? 

— Jūsų leidimo. 

— Kam? 


— Paleisti šunis. 


— Labas, tu Endis, tiesa? 

Dodžas, kuris su jaunuoju pareigūnu susipažino praėjusią 
naktį, priėjo prie jo stalo šerifo nuovadoje. Jam pasisekė - čia 
buvo tik Endis, o kadangi šis matė Dodžą su Skijumi, tai ne- 
klausinėjo, kodėl šis vaikščioja po nuovadą lyg po savo namus. 

Dodžas padėjo ant stalo baltą dėžutę. 


200 » Sandra Brown 


— Mėgstu mažus miestelius, juose visada yra parduotuvė, 
kur kiekvieną rytą gausi šviežių spurgų. 

— Buvot mūsų spurginėje, - pasakė Endis. 

— Vaišinkis. 

— Ačiū! 

Pareigūnas guviai kilstelėjo dangtelį ir pažvelgė į turinį. 

— Nedėkok, - pasakė Dodžas. - Ne aš sugalvojau. Skijus 
atsiuntė mane paimti medžiagos apie Starksą, kurią surinko 
naktį. Kadangi sėdi čia, o visi kiti išvykę, jis pamanė, kad rei- 
kia tave palepinti. 

Endis susiraukęs nulaižė nuo pirštų braškių džemą. 

— Aš ką tik kalbėjausi su Skijumi. Jis apie tai neužsiminė... 

— Kada užplikyta ta kava? 

Endis pažvelgė į dėmėtą kavavirę ant stalo prie sienos. 

— Prieš valandą ar dvi. 

Dodžas šyptelėjo. 

— Tada ji tinkama. 

Įsikandęs spurgą su mėlynėmis, Dodžas priėjo prie kavavi- 
rės, prisipylė plastikinį puodelį, įbėrė du pakeliukus cukraus 
ir, pažvelgęs į tebesėdintį Endį, paklausė: 

— Ar atnešei man tą medžiagą? 

Vaikinas dvejojo. 

— Skijus važiuoja į motelį, nori dar kartą apklausti savininkę. 

— Taip, jis nori nustebinti ją tais įkalčiais. 

— Jis... Atsiprašau, pone Hanli, kalbėjau su Skijumi prieš dvi 
minutes, vos prieš jums pasirodant... Jis... 

— Jis nieko nesakė telefonu? 

— Ne, todėl... 

— Na, tai viskas aišku. - Dodžas supratingai palingavo gal- 
va. - Jis dabar turi tiek daug reikalų, kad tikriausiai pamiršo. 

— Skijus? Pamiršo? 

— Tiesiog ne taip pasakiau. Jis pavargęs - manau, kad ne- 
miegojęs nuo penktadienio, taigi galėjo pamiršti, kad paslėpė 
tuos įkalčius. 

— Paslėpė? 

— Na, žinai, nuo žiniasklaidos. 

— Žiniasklaidos? 

— Radijo stoties, sūnau. Kur tu buvai? Skijus liepė pranešti 
apie Oreną Starksą kas dešimt minučių. 

— Žinau, bet... 

— Be abejo, žiniasklaida mums gali būti naudinga. Visuome- 
nė budriai seka įvykius. Bet mes nenorime, kad įkalčiai, ku- 
riuos turime apie Starksą, būtų ištrimituoti po visą rytų Tek- 
sasą, tiesa? 

— Ne, pone, bet... 

— Starksas taip pat klausosi radijo, ir tu puikiai tai žinai, sūnau. 
Skijus nenori, kad Starksas sužinotų, ką mes vakar radome. 

Jaunuolio akys nušvito. 

— Vadinasi, kai jis bus sučiuptas, mes prieš jį panaudosime 
tas panelės Malon nuotraukas. 

Dodžui užgniaužė kvapą. Teko pasitelkti visus apgaudinėji- 
mo įgūdžius, kad atrodytų laimingas. Jis paplekšnojo jaunuo- 
liui per petį ir širdingai pagyrė: 

— Na, pagaliau supratai. - Dodžas susigrūdo į burną pasku- 
tinį spurgos kąsnį ir paragino: - Skijus man liepė nedelsti. 

Endis atsistojo, nuėjo į mažą kabinetuką ir tuoj pasirodė su 
segtuvu, jame buvo rudas aplankas. 

— Turite pasirašyti. 

Dodžas stvėrė aplanką. 

— Skijus sakė nedelsti dėl formalumų. Nėra laiko. 

Padėkojęs jaunuoliui Dodžas pasikišo po pažastimi aplanką 


su bylos medžiaga ir nėrė lauk. 


Taip troškusi numigti Berė nusivylė. Kaip ir Skijus lyg bailė 
spruko iš bučinio vietos virtuvėje, nieko nepaaiškinusi Dodžui 
ir motinai. Užlipusi į viršų Berė nusiprausė po dušu, nuoga 
įslydo tarp vėsių paklodžių, užmerkė degančias akis, trokšda- 
ma viską užmiršti ir leisti kūnui atsipalaiduoti. Bet nei mintys, 


nei kūnas nepasidavė. Ji vis mąstė apie Skijų Nailandą, galvoje 

grūdosi seksualinės fantazijos, audrinančios kūną ir deginan- 
čios tose vietose, kur ji troško pajusti jo akis, rankas ir lūpas. 

Prisiminus aną naktį įvykusią tragediją, toks geidulys at- 
rodė visiškai netinkamas. Pasibjaurėjusi savim Berė nusviedė 
apklotą ir apsirengė. Nulipusi žemyn rado motiną prie pietų 
stalo, vartančią nekilnojamojo turto žinyną ir kažką užsiraši- 
nėjančią. Šalia gulėjo mobilusis telefonas. 

— Dirbi? - paklausė Berė. 

Karolina nusiėmė skaitymo akinius. 

- Šiandien sekmadienis. Žmonės ieško namų sekmadie- 
niais. Aš perdaviau numatytas namų apžiūras kitiems agen- 
tams, bet noriu patikrinti, ar nieko nepraleidau. 

— Tau reikėtų pamiegoti. 

— Tuščias laiko švaistymas. 

— Tikrai, - apgailestaudama pripažino duktė. - O kur Dodžas? 

— Nežinau. Jis pasakė neturįs laiko pusryčiauti, esą reikia 
sekti grobį, ir išlėkė taip staiga kaip Skijus. 

— Hm, - Berė vylėsi, kad Skijaus tema išsemta, tačiau moti- 
na turėjo gerą nuojautą. 

— Kas tarp jūsų įvyko? - paklausė Karolina. - Kai mes su 
Dodžu įėjom, beveik užuodžiau ozoną. Jūs ginčijotės ar... da- 
rėt ką nors kita? 

Staiga suskambėjo mobilusis ir išgelbėjo Berę nuo atsaky- 
mo. Karolina pažiūrėjo, kas skambina. 

- Čia iš mano darbo. 

— Atsiliepk. Aš einu. 

— Kur? 

— Sekmadienis. Atpirkimo diena. 

Po dvidešimties minučių Berė jau stovėjo ligoninėje šalia 
Beno Loflando palatos. Sukaupusi drąsą priimti tai, kas neiš- 
vengiama, ji tyliai pasibeldė į duris. Jas atidarė Amanda Lof- 
land. Pamačiusi Berę, ji iš karto suirzo ir pasipūtė. 

Nelaukdama, kol Beno žmona ką nors pasakys, Berė prakal- 
bo pirma: 

— Norėčiau pamatyti Beną. 

— Dėl ko? 

— Atsiprašyti, kad jis buvo sužeistas. 

Sutrikusi dėl tokio atviro prisipažinimo, Amanda įtariai nu- 
žvelgė Berę, bet pasitraukė nuo durų ir praleido. 

Benas nemiegojo, gulėjo pusiausėda atsirėmęs į pagalves. 

Žengdama prie lovos Berė nusišypsojo. 

— Atrodai daug geriau negu aną kartą, kai tave mačiau. 

— Bet jaučiuos blogiau, - pasiskundė jis. - Kai aną kartą 
mane matei, buvau be sąmonės ir nieko nejaučiau. 

Amanda rūgščia išraiška atsistojo kitapus lovos. 

— Ar labai skauda? - paklausė Berė. 

— Tik kai įkvepiu. 

— Vaistai nepadeda? 

— Be jų neištverčiau. 

— Aš sudrebu pagalvojusi, kaip viskas galėjo baigtis. 

— Taip, ir aš... ir mudu taip manome. - Benas suėmė Aman- 
dai ranką ir spustelėjo. 

Vyras ir žmona nusišypsojo vienas kitam, bet moteris buvo 
įsitempusi. 

— Aš kaltinu save, kad neįvertinau psichinės Oreno būse- 
nos, - pasakė Berė. 

— Kas būtų pagalvojęs, kad jis gali pasielgti šitaip beprotiškai? 

— Aš įtariau, - prisipažino Berė. - Mačiau jį visiškai prara- 
dusį savitvardą. 

— Ir anksčiau? 

— Taip, bet tik kartą. Maniau, tai atsitiktinis proveržis, ne- 
tikėta reakcija. Akivaizdu, suklydau. - Berė atsidūsėjo ir išdro- 
žė: - Todėl pamaniau - nieko blogo, jei jam paskambinsiu. 

Išblyškusiame Beno veide atsirado didžiulė nuostaba. 

— Tu jam skambinai? Kada? 

— Ketvirtadienį po pietų. 

— Ar tu iš galvos išsikraustei? - nustėręs paklausė Benas. 

— Aš suklydau. Dabar suprantu. Bet buvau jam prikalbėjusi 
visokių negražių dalykų, dėl kurių vėliau gailėjausi ir norėjau 
atsiprašyti. Pamaniau, reikėtų jam pranešti, kad mes baigiame 


204 +» Sandia Brown 


projektą, prie kurio jis dirbo, ir kad jis pavyko. Galvojau, kad 
mes... kad aš jam skolinga. 

Benas apsilaižė sausas lūpas, jo žvilgsnis klaidžiojo nuo Be- 
rės prie žmonos ir galiausiai sustojo prie Berės. 

— Reikėjo pirmiau pasitarti su manim. 

— Šaukštai po pietų, pati tai suprantu. Jei būčiau pasitarusi, 
būtum mane atkalbėjęs ir nieko nebūtų įvykę. 

— Negaliu patikėti! - sumurmėjo Amanda. - Tai tu dėl visko 
kalta! 

Berė ir pati tai pripažino, bet Amandos apkaltinta ėmė gintis. 

— Pamaniau, Orenas padėkos man už skambutį ir šitaip vis- 
kas baigsis. Tačiau iš visos mano kalbos jis, matyt, įsidėmėjo 
tik viena: mudu su Benu kartu praleisim dieną. Aš be galo to 
gailiuosi. 

— Turi daug priežasčių gailėtis. 

— Tu teisi, Amanda, bet svetimavimas nėra viena iš jų. Mes 
su Benu jau seniai tik draugai. 

— Aš jai sakiau. Amanda manim tiki. 

Berė apsvarstė, ką išgirdusi, ir atlaikiusi smerkiamą Beno 
žmonos žvilgsnį, pareiškė: 

— Bet tu netiki manim? 

— Tikiu, kad Benas buvo ištikimas man ir mūsų santuokos 
įžadams. Bet nemanau, kad tu jį išsikvietei tik dėl darbo. Tu 
palikai Hjustoną, savo bendrovę, darbą, kuris tau sekasi, drau- 
gus, viešą gyvenimą ir atvykai į šį užkampį. Praėjusią savaitę 
tau pasidarė nuobodu ir neramu, todėl sugalvojai priežastį, 
kodėl Benui reikia atvažiuoti ir praleisti su tavim visą dieną, 
paskui dar ir naktį. Žinojai, kad jis atvažiuos, nes ta kampanija 
labai svarbi jūsų abiejų karjerai. Tačiau darbas buvo tik jaukas 
atsivilioti Beną. Norėjai pasilinksminti, išsiblaškyti nuo kai- 
mo kasdienybės, troškai sekso ir pasikvietei mano vyrą, kad 
patenkintum savo geidulius. 

— Tu neteisi! - šūktelėjo Berė. - Pasikviečiau Beną į namą 
prie ežero ne dėl nepadorių ketinimų. - Ji patylėjo ir pridū- 
rė: — Bet prieš kelis mėnesius būčiau galėjusi taip pasielgti. 

Toks prisipažinimas visus apstulbino. Berė ir pati buvo su- 
krėsta, bet kalbėjo toliau: 

- Jei prieš išvykdama į Meritą būčiau maniusi, kad permie- 
goti su Benu būtų naudinga profesiniu požiūriu, tikrai būčiau 
sugalvojusi, kaip tai padaryti. 

Benas spoksojo į ją prasižiojęs, Amanda - kupina įniršio ir 
pasipūtusi. 

— Taigi tu prisipažįsti. 

— Prisipažįstu, kad mano nuostatos buvo netinkamos, - pa- 
sakė Berė. - Norėdama pakilti karjeros laipteliais Delrėjaus 
bendrovėje, padariau tokių dalykų, kuriais nesididžiuoju. Pa- 
siekiau ribą, kai ėmiau nekęsti savęs. Taip, išvažiavau iš Hjus- 
tono bėgdama nuo Oreno, bet ne vien dėl to - turėjau apsvars- 
tyti savo gyvenimą. Aš vis dar turiu didelių planų ir noriu pa- 
siekti savo profesijos viršūnę, bet neketinu parduoti sielos. 

Berė įsmeigė į Beną veriantį žvilgsnį, tačiau bendradarbis 
nukreipė akis į savo kojų pirštus po paklode lovos gale. Nė vie- 
nas iš Loflandų nepriėmė Berės atsiprašymo, bent jau to nepa- 
sakė. Tikriausiai jie, ypač Amanda, ir toliau jaučia jai priešiš- 
kumą, ir Berė negali jų kaltinti. Benas vos neprarado gyvybės. 

Tačiau, nemėgdama keliaklupsčiauti, ji daugiau nieko nega- 
li, kad atitaisytų tai, kas įvyko, ir neketina žemintis prieš tuos 
žmones, kurie yra tokie neatlaidūs ir nepriima jos atsiprašymo. 

— Šįvakar aš važiuoju į Hjustoną, kad rytoj anksti būčiau 
biure ir, kaip numatyta, pristatyčiau kampaniją. 

Amanda krūptelėjo. 

— Be Beno? 

— Jo nuopelnai bus įvertinti. 

— Ak, iš tiesų! 

- Aš tuo pasirūpinsiu, Amanda. Pažadu jums. 

Moteris niekinamai prunkštelėjo. Berė pažvelgė į Beną. 

— Aš padarysiu tai dėl tavęs, Benai. Tu gausi vienodą atlygį. 

— Ačiū. - Jis linktelėjo. 

Berė tikėjosi geresnio rezultato ir labai nusivylė, kad jos ap- 
silankymas baigiasi tokia gaida. Tačiau ji pasakė viską, ką no- 

rėjo. Sutuoktiniai paniurę tylėjo. Netarusi daugiau nė žodžio, 
Berė išėjo. 

Koridoriuje slaugė su kepuraite užsimovusi žalias pirštines 
stūmė barškantį metalinį vežimėlį, prikrautą padėklų su pie- 
tumis. Ji pasivijo Berę. 

— Panele Malon! 

— Klausau. 

— Jūsų draugui viskas bus gerai. 

— Taip, jo sveikata taisosi. 

Berė skubėjo tolyn, bet darbuotoja neatsiliko. 

— Labai gaila Koldarių berniuko. Mano sūnus žaidė su juo 
beisbolą. 

— Baisi tragedija. 

— Tas vyras, kuris jį nušovė... - Slaugė patylėjo. - Jį reikia 
kuo greičiau sugauti. 

— Visiškai su jumis sutinku. - Priėjusi prie lifto, Berė pa- 
spaudė rodyklę žemyn. 

- Atlygis turėtų padėti, - stumdama tolyn vežimėlį dar pa- 
sakė slaugė. 

Berė nesuprasdama pažvelgė į ją. 

— Luktelėkit, koks atlygis? Kas jį pažadėjo? 

Moteris grįžtelėjusi per petį paaiškino: 

— Prieš pusvalandį girdėjau per radiją. Jūsų motina skyrė 
pinigų. 


voptynioliktas skyrius 


— Ji: klausi mano nuomonės, išmetei pinigus į balą. 

— Neklausiu. 

Ramus Karolinos atkirtis dar labiau suerzino Dodžą, nors 
kažin ar jau buvo įmanoma. Kaskart, kai jis prisidegdavo ci- 
garetę, Karolina smerkdama susiraukdavo. Tai jam atėmė 
rūkymo malonumą ir kasdienis suvartoto nikotino kiekis 
dramatiškai sumažėjo. Dodžas apskaičiavo, kad surūkė ket- 
virtadaliu mažiau cigarečių. Organizmas maldavo nikotino, 
Dodžas buvo sudirgęs, jį visą niežėjo. Tačiau jie važiavo Karo- 
linos automobiliu, todėl net jei jis norėtų nekreipti dėmesio į 
jos priekaištą, vis tiek negalėtų. Kai tik juodu pasieks kelionės 
tikslą, Dodžas surūkys cigaretę iki pat filtro ir jei Karolinai 
nepatiks - jos bėda. 

Jis pasisiūlė vairuoti, nes šitaip bent rankos užimtos. 

— Ar mieste vienintelis prekybos centras Wallmart? 

— Taip. Ar sakyti, kur važiuoti? 

— Ne. Vakar mačiau. 

— Prieš pokalbį su Greise ar po? 

Dodžui buvo malonu, kad Karolinai dar rūpi jo pokalbis su 
barmene, bet jis tik ironiškai šyptelėjo. 

— Dvidešimt penkis gabalus! - pasakė jis, turėdamas galvo- 
je atlygį, kurį ji pasiūlė šerifo nuovadoje. - Dabar kiekvienas 
trumparegis pietų Teksaso darbininkas dievagosis matęs Ore- 
ną Starksą. 

— Manau, Skijus turi kvalifikuotų darbuotojų, kurie atsijos 
melagingus skambučius karštąja linija. 

— Jei tau tai padės, - tyliai tarė jis, - ypatingosios paskirties 
būrys turėjo karštąją liniją rinkti informacijai apie banko plė- 
šiką. Ir žinai, ką gavom? 

— Krūvą pranešimų apie povandeninį rusų laivą kanale, apie 
neatpažintus skraidančius objektus, antrąjį Kristaus atėjimą 
ir pasiutusius vilkus, lakstančius aplink ligoninę, o viena mo- 
teris skambindavo kiekvieną vakarą ir siūlydavo sekso paslau- 
gas visiems, ką tai domina. 

— Aš taujau pasakojau? 

— Prieš trisdešimt vienus metus tu pliurpei apie tai kaskart, 
kai tik nusivildavai. 

— Tai tikriausiai daug kartų apie tai girdėjai. 

— Mažiausiai tūkstantį. 

— Taigi. 

- Žinoma, Skijus spėja sulauksiąs ir kvailų skambučių, bet 
galbūt pasitaikys ir naudingų. Be to, pasiūliusi atlygį, jaučiuosi 
prisidėjusi prie Oreno Starkso paieškos, užuot slampinėjusi ir 
nė piršto nepakrutinusi. 

Dodžas kažką sumurmėjo. 

Karolina pažvelgė į jį. 

— Ką sakei? 

— Nieko. 

— Kažką apie pinigus. Ką? 

— Sakiau, tau tai tik kišenpinigiai, - vėl sumurmėjo Dodžas. 

— Sakei ir daugiau. 

— Praleidau jaustukus. 

— O kodėl juos vartojai? 

— Nori, kad pakartočiau? 

— Kodėl vartoji jaustukus, kalbėdamas apie pinigus? 

Dodžui pažįstama ši intonacija. Karolina neketina atsisaky- 
ti šios temos. Ką gi, puiku, nes jį erzina jos finansinė padėtis ir 


jis tuoj išrėš savo nuomonę. 

— Tu nežinosi, kas yra finansinės bėdos, koljos tau neįžnybs 
tiesiai į užpakalį, nes niekada neturėjai jokių rūpesčių. - Ir pa- 
matęs piktą Karolinos veidą Dodžas paklausė: - Ar turėjai? 

— Man sekėsi. 

— Iš tiesų. Pasisekė, kad ištekėjai už turtingo, klestinčio vir- 
šininko. 

Dodžas buvo suirzęs ir perspaudė, suvokė nuėjęs per toli. 

— Nedrįsk kaltinti manęs, kad ištekėjau už Džimo, - šaltai 
pasakė Karolina. 

— Aš nekaltinu. 

— Na, ne žodžiais, bet iš potekstės aišku. 

— Tu girdi nesamas potekstes, nes santuoka - tau per daug 
jautri tema. 

— Nėra jokios priežasties. 

— Tikrai? 

— Tikrai. Mano santuoka buvo gera ir truko dvidešimt šeše- 
rius metus. Mes buvome laimingi iki pat Džimo mirties dienos. 

— Sveikinu. 

Karolina išgirdo sarkazmą. 

— Norėtum, kad būčiau buvusi nelaiminga? 

— Norėčiau, kad būtum buvus laiminga su manim, - pakėlė 
balsą jis. 

— O kas kaltas, kad nebuvau? - atkirto Karolina. 

Dodžas nusikeikė. Abu ilgai tylėjo. 

— Nuo ko mirė Malonas? - pagaliau pasidomėjo jis. 

Karolina ilgokai tylėjo ir Dodžas pamanė, kad iš viso neat- 
sakys. 

— Jį ištiko insultas. Sėdėjo prie stalo savo kabinete. Dvi die- 
nas pragulėjo ištiktas komos, taip ir mirė neatgavęs sąmonės, 
ir tai labai gerai. Gydytojas sakė, kad Džimo smegenys buvo 
labai pakenktos. 

Ilgai tylėjęs Dodžas pagaliau paklausė: 

— Tai tu jį mylėjai? 

- Taip, Dodžai, mylėjau. Labiausiai už tai, kad jis mylėjo 
mane ir Berę. Kai Džimas man pasipiršo, ji buvo beveik me- 

tukų. Džimas keturiasdešimt metų buvo prisiekęs viengungis, 
bet nusprendė vesti moterį su vaiku. 

— Jis norėjo tavęs. Tu turėjai vaiką. - Dodžas iškalbingai 
gūžtelėjo pečiais. 

— Džimas nežiūrėjo į Berę kaip į auką, kurios reikia, kad ves- 
tų mane, priėmė mergaitę be jokių išlygų, labai mylėjo ir augino 
kaip savo dukrą. Ir tai gerai, nes mes su juo neturėjom vaikų. 

— Kodėl neturėjot? 

— Be jokios priežasties. Tiesiog taip išėjo. Mudu dėl to nesi- 
jaudinom. Abu buvom užsiėmę plėtodami verslą, daug dirbo- 
me ir džiaugėmės dukra, kurią turėjom. 

Dodžui maudė krūtinę - gal nuo nikotino trūkumo, gal dėl 
to, kad kitas vyras mylėjo ir auklėjo jo dukrą, bet jis nesiliovė 
klausinėjęs to, kas jį kankino tris dešimtmečius. 

— Kokia Berė buvo vaikystėje? Laiminga? 

Karolina pažvelgė į jį ir nusišypsojo. 

— Labai. Be išlygų. Energinga, gabi, brandi, sportiška, mo- 
kanti kovoti, kartais užsispyrusi, bet ne vaikiškai. 

— Užsispyrusi kaip tu. 

- Ir gudri kaip tu. 

— Ir kaip tu - temperamentinga raudonplaukė? 

— Aš nesu temperamentinga raudonplaukė. 

Išgirdęs koketišką atsakymą, Dodžas ėmė juoktis. Karolina 
taip pat, Dodžas liovėsi pirmas. 

— Ar tujai pasakei? 

— Ką? 

— Pasakyti paraidžiui? 

Karolina pakreipė galvą ir įsispoksojo pro priekinį langą į 
tolį gniaužydama rankas - be galo pažįstamas įprotis. Šitaip 
elgdavosi mėgindama sutelkti mintis, ypač nemalonias. 

— Taip, ašjai sakiau. Džimas įdukrino Berę, davė savo pavar- 
dę, bet maniau, kad mergaitė turėtų žinoti, jog Džimas - nėra 
jos biologinis tėvas. Nenorėjau, kad mūsų gyvenimą temdytų 
didelė paslaptis, tykodama, kada galės išlįsti į paviršių ir su- 
griauti mūsų santykius. 


Dodžui smigtelėjo širdį prisiminus, kad jis pasirašė atsisa- 
kąs tėvystės teisių į dukterį. Tai buvo lyg higieninė procedūra, 
kurią sutvarkė advokatai. Tuo metu jis buvo įtūžęs ir manė 
neturįs kito pasirinkimo. Kartais Dodžas pasvarstydavo, kas 
būtų atsitikę, jei būtų pasipriešinęs ir atsisakęs leisti, kad kitas 
vyras auklėtų jo dukrą. Tačiau dabar, kaip ir prieš trisdešimt 
metų, jis manė, kad niekam nebūtų buvę geriau, jei tada būtų 
kariavęs — viso labo būtų atitolinęs tai, kas neišvengiama, ir 
sukėlęs didesnį priešiškumą ir širdies skausmą visiems, ypač 
Karolinai ir Berei. 

— Kai Berė jau žinojo, iš kur atsiranda vaikai, - toliau kalbė- 
jo Karolina, - pasakiau jai, kad ne Džimas įsodino sėklą į mano 
pilvelį. Ar kažką panašiai, - švelniai šypsodamasi tarė ji. - Bet 
patikinau, kad Džimas - jos tėtis. Berė su tuo sutiko. 

Dodžas sustabdė automobilį prie šviesoforo, pasiplekšnojo 
per kišenėlę, kur jo laukė pakelis cigarečių, patogiau atsisėdo ir 
pakritikavo vairuotoją priešais juos, tas nespėjo greitai pasukti 
į kairę, kai įsijungė geltonas signalas, ir neleido Dodžui prava- 
žiuoti, kol neužsidegė raudonas, tada atsikrenkštė ir paklausė: 

— Ar ji niekada nesidomėjo, kas pasėjo tą sėklelę? Niekad 
neklausė, kur jos tikras tėvas, kodėl jis išvyko ir negrįžo? 

— Tik kartą. Tada Berė buvo tokio amžiaus, kai maniau tu- 
rinti įspėti ją apie sekso pavojus, kad jaunuoliai dažnai pasi- 
duoda minutės aistrai, pamiršę blaivų protą ir apsaugos prie- 
mones. Tada ji paklausė, ar šitaip nutiko ir man. Berė norėjo 
sužinoti, ar jos gimimas - klaida, gal jos biologinis tėvas pabė- 
go vengdamas atsakomybės. 

Karolina pažvelgė į Dodžą, šis - į ją. 

— Man plyšo širdis, kad užsiminusi apie tai Berė atrodė to- 
kia pažeidžiama. Tikriausiai ji ilgai kankinosi galvodama, kad 
buvo pradėta per atsitiktinumą, ir troško sužinoti tiesą, bet 
neklausinėjo bijodama, kad įtarimai nepasitvirtintų. 

— Dievulėliau, - sielvartingai sudejavo Dodžas. 

— Aš išsklaidžiau jos abejones - pabrėžiau, kad ji pradėta lai- 
mingu metu, kad nei jos tėvas, nei aš to niekada nesigailėjom. 

Kalbėjau, kad tarp manęs ir jos tėvo kilo nesutarimų, kurie 
nesusiję su ja, bet tie nesutarimai mums sutrukdė būti kar- 
tu, ir kad tau, tai yra jam, atrodė, jog dukrelei bus geriau likti 
su manim. - Karolina pažvelgė į savo rankas, vis tebegniaužė 
kumščius ant kelių. - Ji patikėjo manim. Bent jau manau, kad 
patikėjo, nes daugiau niekada apie tai neužsiminė. 

— O dabar? 

— Dabar? 

Dodžas abejodamas pažvelgė į ją. 

— Karolina, Berė šauni mergaitė. Negi jai nekyla įtarimų? 

— Gal ir kyla. Nors ji neklausė tiesiai, bet nuolat mėgina iš- 
spausti Žinių apie tave. 

— Taigi įtaria, kad aš čia atsiradau ne todėl, kad tavo draugė 
rekomendavo. 

— Gal. Bet tarp domėjimosi, kas tu toks, ir tiesos, kad tu jos 
tėvas, - didelis šuolis. Gal ji jau renka dėlionę, tačiau viso pa- 
veikslo dar nėra. - Karolina patylėjo ir švelniai pridūrė: - Dar 
vienas dalykas. 

— Koks? 

— Netgi jei Berė ką ir svarsto, neatgniauš rankos, kol nebus 
tam pasiruošusi. 

— Neatskleidžia kortų? 

— Tuo ji panaši į mane. - Karolina šyptelėjo. 

Jie jau beveik privažiavo prekybos centrą Wallmart. Didžiu- 
lė aikštelė atrodė kaip nevaldomas pragaro židinys. Čia sto- 
vėjo keli šerifo ir valstijos policijos automobiliai su mirksin- 
čiais švyturėliais. Šunys bėgiojo ratais, uostydami žemę prie 
šiukšlių konteinerių. Uniformuoti policininkai iš įvairių sky- 
rių, tarp jų ir Merito, neprileido smalsuolių. Skijus Nailandas 
stovėjo centre. 

Dodžas suprato, kodėl pavaduotojas telefonu liepė taip greit 
atvažiuoti. Skijus ir dar keli policininkai buvo susibūrę apie 
apkūnų vidutinio amžiaus vyrą mėlyna Wallmart darbuotojo 
liemene. Pamatęs, kad Dodžas įsuka į aikštelę, Skijus leidosi 
nuo būrelio prie jų. 

— Jis nori užlipti ant mūsų dukters, - pasakė Dodžas. 

— Jei gerai suprantu virpesius, tas jausmas abipusis. 

Vos pribėgęs Skijus paklausė: 

— Kur Berė? 

— Nuėjo į ligoninę aplankyti Beno, - pasakė Karolina. - Ne- 
atsiliepia mobiliuoju. 

— Pamėginkit dar kartą. Tegul atvažiuoja čia. - Ir pamąstęs 
pridūrė: - Prašau. 

Karolina nemanė, kad ir pradžioje įsakymas nuskambėjo 
šiurkščiai. Skubiai ir primygtinai prašoma, ji iš karto išsitrau- 
kė mobilųjį ir spustelėjo Berės numerį. 

Dodžas išlipo iš automobilio ir prisidegė cigaretę. 

Skijus pripuolė prie jo ir suriaumojo: 

— Kokį velnią čia darai, Dodžai? 

Dodžas užgesino žiebtuvėlį ir išpūtė dūmus į dangų. Jis pui- 
kiai suprato, kodėl pavaduotojas širsta. 

— Tu sugadinai įkalčius! 

— Paduok mane į teismą. Be to, aš nieko nesugadinau, žinau, 
kaip elgtis su įkalčiais. 

— Kurjie? 

— Saugiai padėti. Tai ką ketini daryti? Įtraukti į protokolą, 
kad mūsų nuomonės skiriasi, ir užrakinti įkalčius nuo Dievo ir 
visų? Ar pasikalbėti apie tų nuotraukų svarbą? 

Skijus nusiėmė saulės akinius, rankove nusišluostė prakai- 
tuotą kaktą ir pažvelgė į automobilį, kuriame Karolina vis dar 
kalbėjosi mobiliuoju telefonu. 

Vėl atsisukęs į Dodžą jis tyliai pasakė: 

— Tik tiek pasakysiu, fotografuota naudojant teleobjektyvą. 

— Bet iš gana arti, kad mus gąsdintų. 

Skijus rimtai pritardamas linktelėjo. 

- Iš gan arti. Tai išsami Berės gyvenimo Merite studija. Jis iš 
kiekvieno kampo pyškino tą nelemtą namą prie ežero, fotogra- 
favo Berę - išeinančią pro duris ir vaikščiojančią po miestą. 

— Ir vis kitaip vilkinčią, - pridūrė Dodžas, - vadinasi, sekio- 
jo daug kartų. 

— Kai kurios nuotraukos labai intymios. 

Šerifo pavaduotojo žandikauliai atsikišo ir Dodžas supra- 
to, kad jis prisiminė nuotraukas pro miegamojo langą, ir tas, 
kuriose Berė deginasi prieplaukoje nė neįtardama, kad vyras, 
prisiekęs ją nužudyti, iškrypėliškai ją stebi ir pažeidžia jos pri- 
vatumą. Ir paties Dodžo kraujas virė iš įsiūčio. 

— Starksas pasielgė neapdairiai, palikęs nuotraukas motelio 
kambaryje. 

— Nepaliko, - paaiškino Skijus. - Radau jas šiukšlių kontei- 
neryje už motelio, ten jis buvo paslėpęs automobilį. 

— Taigi, net nužudęs tą vaikį, jis suspėjo pasiimti nuotrau- 
kas ir jų atsikratyti. 

— Starksas nenorėjo, kad jį sučiuptų su tiesioginiais įkalčiais. 

— Atsargus bjaurybė. 

— Pasak Berės, Orenas mėgsta galvosūkius, dirba metodiš- 
kai ir nesustos prieš nieką. 

— Vadinasi, mes turime jį sustabdyti, - pasakė Dodžas ir nu- 
sviedė nuorūką. 

— Jis vaikšto pėsčias, bent jau vaikščiojo. 

— Papasakok, ką žinai. 

— Radome apleistą kaštoninės spalvos tojotą. Apžiūrėjome 
padangų vėžes. Esu beveik tikras, kad tai tas pats automobi- 
lis, kuris stovėjo prie ponios King namo ir motelio. Starksas 
išlipo basas. 

— Ieškojote su šunimis. - Dodžas mostelėjo į tris vokiečių 
aviganius, tie, prilaikomi už pasaitų, lyg pašėlę suko ratus įbe- 
dę nosis į asfaltą. 

— Mano armijos draugas turi paieškos su šunimis mokyklą 
prie Tailerio. Jis iškvietė vieną geriausių savo dresuotojų su 
šunimis ir šis skubiai atvyko. Mes turėjom Starkso batus, šu- 
nys suuodė kvapą, sekė juo geležinkelio bėgiais iki sankirtos 
su 287 greitkeliu - maždaug už pusės mylios nuo čia. 

Karolina išlipo iš automobilio ir priėjo prie vyrų. 

— Susiskambinau su Bere, ji jau išėjo iš ligoninės. Atvyks per 
kelias minutes. 

— O kas toliau? - Dodžas vėl atsigręžė į Skijų. - Kai Starksas 
atėjo iki čia? 

— Nieko. Pėdsakai dingsta. 

- Šūdas. 

— Tai jau tikrai, - sumurmėjo Skijus. - Visi šunys sustojo 
prie šių konteinerių. Starksas arba nuvarė kieno nors automo- 
bilį, bet aš abejoju, nes neturim jokio pranešimo, arba užgrobė 
jį, arba jį kas nors paėmė. 

— Atmetei galimybę, kad jį pagrobė ateiviai? 

— Tada bent jau žinočiau, kur ieškoti, - numykė Skijus. — 
O dabar pėdsakai baigiasi čia. - Jis mostelėjo į prekybos cent- 
ro darbuotoją, susijaudinusį dėl jam skiriamo dėmesio. 

— Parduotuvės vedėjas. Apsaugos kameros kelis kartus už- 
fiksavo Starksą. Bent jau aš visiškai tikras, kad ten Starksas. 
Todėl noriu, kad Berė pasižiūrėtų. 


— Štai ji ateina, - pasakė Karolina. 


Automobilių aikštelėje būriavosi teisėsaugininkai ir žiūrovai, 
netgi stovėjo mikroautobusiukas su senjorais iš senelių namų, 
bet Berė vos išsukusi iš greitkelio pamatė tris žmones, kurių 
ieškojo. Ji pastatė automobilį šalia jų ir išlipo. 

— Ačiū, kad taip greit atvykot, - padėkojo Skijus. 

Ji irgi atsakė oficialiai: 

— Mama sakė, kad Orenas čia lankėsi. 

Skijus trumpai papasakojo Berei, kas atsitiko, kai jie rado 
paliktą automobilį. 

— Pagalvojau, gal pažiūrėjusi vaizdo įrašus jūs galėtumėt pa- 
tvirtinti, kad čia tikrai Starksas. 

— Gerai, pažiūrėsiu. 

— Susitarsiu su vedėju ir susitiksime prie pagrindinių durų. 

Skijus paliko juos ir nužirgliavo prie policininkų, susibūru- 
sių aplink vyrą mėlyna liemene. Karolina, Dodžas ir Berė nu- 
ėjo prie parduotuvės durų. Pakeliui Karolina pasiteiravo apie 


Beno sveikatą. 

— Patenkintas, kad jam leidžiami nuskausminamieji, - atsa- 
kė Berė ir apsidžiaugė, kad motina su Dodžu jos daugiau ne- 
klausinėja. 

Kondicionuotas oras parduotuvėje maloniai atvėsino po au- 
tomobilių aikštelės kaitros. Skijus ir vyresnis pareigūnas Sti- 
vensas atėjo kartu su prekybos centro vedėju. 

— Eikime čia, - oriai pakvietė šis ir ėmė žvanginti raktų ry- 
šulį, prisegtą prie diržo. 

Sukdamas paskui jį Dodžas mostelėjo užkandžių baro link. 
Ten, nišoje, sėdėjo jaunuolis, o prieš jį - moteris Merito apy- 
gardos šerifo pareigūnės uniforma. Vaikino išraiška ir laikyse- 
na rodė nuobodulį ir nepritarimą, o suirzusi pareigūnė barbe- 
no tušinuku į tuščią bloknoto lapą. 

— Kas tas vaikinas su pareigūne? - paklausė Dodžas. 

— Kasininkas, aptarnavęs Starksą. Mums nieko nepavyko iš 
jo ištraukti. 

— Ar leisite man pamėginti? 

Skijus gūžtelėjo pečiais. 

— Prašom nesivaržyti. 

Stivensas nustebęs pažvelgė į Skijų, bet neklausė, kodėl šis 
leido Dodžui kalbėtis su liudytoju. Dodžas nuėjo prie nišos. 
Nekreipdamas dėmesio į jaunuolį, jis kažką pasakė pareigūnei, 
ir ši per petį pažvelgė į Skijų. Šerifo pavaduotojas linktelėjo. 
Moteris gūžtelėjo, atsistojo ir nuėjo prie durų. Dodžas atsisė- 
do įjos vietą priešais jaunuolį. 

— Maniau, jo specialybė - moterys, - nusišaipė Berė. 

— Jis moka įtikinti ir vyrus. - Karolina irgi šyptelėjo. 

— Aš turiu grįžti į aikštelę, todėl palieku jus su Stivensu, — 
pasakė Skijus. 

Parduotuvės vedėjas nusivedė Berę, Karoliną ir Stivensą į 
savo kabinetą. Vyras atrodė nusivylęs, nes Berė atpažino Ore- 
ną Starksą vos pradėjusi žiūrėti pirmą įrašą. 

— Tai jis. Jokios abejonės. - Ekrane Starksas žengė į par- 
duotuvę. - Jis netgi vilki tuos pačius drabužius. - Įrašas buvo 
nespalvotas, bet buvo matyti, kad kelnės, marškiniai, nors 

susilamdėę, tie patys, su kuriais jis buvo įsibrovęs į namą prie 
ežero. - Ir jis šlubuoja, - pasakė Berė. 

Nors vyriškis atrodė nepavojingas, neišsiskiriančios išvaiz- 
dos ir negrėsmingas, jį pamačiusi Berė suvirpėjo iš pasibjaurė- 
jimo ir baimės. 

— Ar niekas nepastebėjo, kad jis vienomis kojinėmis? - pa- 
klausė Karolina. 

— Parduotuvė dirba visą parą. - Stivensas parodė į laiką 
ekrano apačioje. - Jis įėjo naktį, po trijų dvylika minučių. Pa- 
ryčiais čia dirba mažai pardavėjų. Buvo dar keli pirkėjai, bet 
matyti, kad Starksas vengė eiti į skyrius, kur buvo žmonių. Jis 
greit išsirinko sportinius batus, sumokėjo ir po kelių minučių 
išėjo iš parduotuvės. 

— Kodėljis čia pat neapsiavė ir neišmovė? - paklausė Karoli- 
na. - Kam rizikuoti, kad kasininkas jį atpažins? 

— O kam rizikuoti, kad būsi pagautas vagiant? 

— Ir tai neatitiktų jo žaidimo, - pasakė Berė. Kiti pažvelgė į 
ją. - Jis žinojo, kad apsaugos kameros viską įrašinėja. Starksas 
nori mums pasakyti: „Gal aš ir žudikas, bet ne vagis. 

— Jūs įsitikinusi, kad čia mūsų ieškomas vaikinas? - paklau- 
sė Stivensas. 

— Visiškai. 

— Skijus taip pat neabejojo, bet norėjo, kad kas nors patvir- 
tintų. Jis labai atsargus. 

Jie išėjo iš kabineto ir leidosi per salę prie durų. Užkandžių 
bare nebuvo matyti nei Dodžo, nei pardavėjo, bet išėję į lauką 
jie pamatė jaunuolį, stovintį su jį apklaususia pareigūne. Da- 
bar pardavėjas atrodė daug šnekesnis ir moteris skubiai užra- 
šinėjo jo parodymus. 

- Atrodo, jūsų draugas privertė jį atsiverti, - įvertino Sti- 
vensas, lydėdamas Berę su Karolina prie besikalbančių Skijaus 
ir Dodžo. 

Dodžas godžiai traukė dūmą. Kai jie priėjo arčiau, pro dūmų 
debesį Berė išgirdo jo žodžius. 

— Net nuostabu, koks paslaugus tampa vaikinas, kai prade- 
dame kalbėti apie jo pimpalo reikalus. 

Berė nesusivaldė nenusišypsojusi. 

— Ar galiu paklausti kodėl? 

Dodžas šyptelėjo, bet jo išraiška buvo bauginanti. 

— Pasakiau kasininkui, kad jam reikėtų apmąstyti savo elge- 
sį, nes antraip gali būti išdulkintas. Jis mane suprato ir manim 
patikėjo. 

— Ką jis sakė apie Oreną? 

Dodžas sumaigė nuorūką ir išsitraukęs kitą cigaretę vėl de- 
gėsi, todėl Skijus atsakė už jį: 

— Pardavėjas nieko nebuvo girdėjęs apie Oreną Starksą, jis 
ką tik atsikraustė čia iš Fort Verto pas močiutę, o ji žiūri tik 
orų kanalą. Kadangi vaikinas mokyklą lankė kitur, jis nepaži- 
no ir Deivio Koldario. Jis nekenčia savo darbo, nekenčia vedė- 
jo, nekenčia darbo valandų, bet jam reikia pinigų. 

— Narkotikams, - pridūrė Dodžas. - Per pertrauką jis rūkė 
žolę, o po pusvalandžio pasirodė Starksas. 

— Jūs tai ištraukėt iš jo? - nustebo Skijus. 

Dodžas gūžtelėjo pečiais. 

— Kaip minėjau, mudu supratom vienas kitą. 

Skijus apibendrino: 

— Starksas priėjo prie kasos su batų dėžute, o kasininkas 
nuskaitė kodą, Starksas sumokėjo grynaisiais. Pardavėjas ati- 
davė grąžą - tris dvidešimtines ir dešimtinę. Jis puikiai prisi- 
mena, nes kiti pirkėjai mokėjo kredito kortelėmis. Pardavėjas 
pasiteiravo, ar Starksui reikia maišelio, tas jo atsisakė ir išėjo 
nešinas dėžute, radome ją kartu su kvitu viename iš konteine- 
rių. Manau, čia jis apsiavė naujais batais. 

— Ir tada dingo kaip vaiduoklis, - užbaigė Dodžas. 

— Taigi Orenas su kasininku persimetė tik keliais žodžiais: 
„Ar jums reikia maišelio?“ - „Ne. Taip? - paklausė Berė. 

— Deja, taip, - atsakė Dodžas. - Pasiteiravau, ar Starksas el- 
gėsi keistai. Pardavėjas atsakė, kad ne. Paklausiau, ar jo veiks- 
mai neatrodė neįprasti, pasalūniški. Vaikinas paklausė, o ko- 
kie atrodytų pasalūniški. Taigi paaiškinau, koks tas elgesys. 
Ir jis atsakė: „Aha, kaip miesto vaikinuko. Gal“ Taigi darykite 
kokias norite išvadas. 


Jiems nespėjus padaryti jokių išvadų, suskambėjo Berės 
mobilusis. Ji išsiėmė telefoną iš rankinės ir pažiūrėjo į ekra- 
nėlį. 

— Klausau. 

— Labas, Bere. 

Jos širdis kone iššoko iš krūtinės. Nors automobilių aikšte- 
lėje gaūdė, ji aiškiai išgirdo Oreno balsą. 

— Nustebai, kad skambinu? 

Karolina su Dodžu ginčijosi dėl cigaretės, bet Skijus nea- 
titraukė akių nuo Berės. Supratęs, ko ji tokia išsigandusi, jis 
mostelėjo kitiems nutilti ir atsistojo šalia, klausiamai žvelg- 
damas į akis. 

Berė linktelėjo, apsilaižė lūpas ir pratarė: 

— Taip, Orenai, labai nustebau. Kur tu? 

Orenas nusikvatojo. Berės rankų oda net pašiurpo nuo to 
siaubingo juoko. 

— Tau labai įdomu? - jis paniūniavo kelias melodijos natas. 

Berė atgręžė telefono ekranėlį į Skijų, kad šis pažiūrėtų į 
numerį. Skijus tušinuku užsirašė numerį ant delno ir parodė 
Dodžui. Šis metė cigaretę ir nubėgo prie būrelio pareigūnų. 

Skijus ženklu parodė Berei kalbėtis toliau. Tačiau jai buvo 
sunku susikaupti, kai aplink visi taip triukšmavo. Ji ketino 
įjungti garsiakalbį, bet pabijojo, kad Orenas suvoks, jog jį girdi 
daugiau žmonių, ir telefoną išjungs. 

— Orenai, pasakyk man, kur tu, atvažiuosiu tau padėti. 

— Man padėti? - niekinamai prunkštelėjo jis. - Kurgi ne! 

— Tau reikia pagalbos, tu susižeidei. 

— Aš buvau toks nerangus, kad nusiritau nuo tavo laiptų. 
Tai ir sutrukdė pasiųsti tave į pragarą. 

Buvo sunku nekreipti dėmesio į grasinimą, bet Berė susi- 
tvardė. 

— Ar koja lūžo? 

— Nežinau, - abejingai atsakė jis, lyg Berė būtų paklaususi, 
ar, jo manymu, tuoj lis. - Ji pamėlusi, vietomis pajuodusi. La- 
bai sutinusi. 

— Turbūt labai skauda. 

— Nieko baisaus, geriu ibuprofeną. 

— Tave reikia apžiūrėti, gal kraujo užkrėtimas, dar mirsi. 

— One, šitaip negarbingai aš nemirsiu, Bere. Jei mirsiu, kar- 
tu pasiimsiu ir tave. 

Ji krūptelėjo. Skijus sugriebė Berei už rankos ir spustelėjo, 
lyg norėdamas suteikti jėgų kalbėti toliau. 

— Orenai, būk protingas, paklausyk. Tu pakliuvai į didelę bėdą. 
Benas pasveiks, bet tas berniukas, į kurį šovei naktį, mirė. 

— Aš dėl to nekaltas. 

— Ir mes taip manome. 

— Mes? Turi galvoj save ir šerifo pavaduotoją Nailandą? 

Išgirdus savo vardą Skijaus antakiai šovė į viršų ir Berė su- 
vokė, kad Skijus girdi Oreno balsą per telefoną. 

— Kur tu girdėjai šerifo pavaduotojo pavardę? 

— Mirga visose žinių laidose. 

— Taip, jis mano, kad tu nenorėjai nužudyti Koldario. - Ski- 
jus pritardamas linktelėjo išgirdęs Berės žodžius. - Jis mano, 
kad tai nelaimingas atsitikimas, - pasakė Berė. 

— O, iškart patikėjau, kad jis taip mano! 

— Tikrai. Pats man sakė. Jis leidžia tau pasinaudoti šia abe- 
jone, bet tu elgiesi lyg būtum kaltas. Pasiduok ir... 

— Nailandas stovi su tavim ir klausosi. 

— Ne, aš viena. 

— Melagė. Pernelyg triukšminga. 

— Aš esu greito maisto restorane, laukiu užsakymo. 

— Kokiame restorane? 

— Koks tau skirtumas? 

— Kokiame restorane? Aš jau gerai pažįstu Meritą. Kur esi? 
„Vištienos užkandžiuose“ ar „Dūmų namuose ? - Starksas nu- 
sijuokė. —- Nesivargink atsakinėdama. Kad ir ką teigtum, ži- 
nau, kad yra kitaip. 

— Orenai... 

— Užsičiaupk, Bere, ir klausykis manęs. Aš tave nužudysiu. 
Žudysiu iš lėto, žiūrėsiu, kaip tu miršti, ir tuo mėgausiuosi. 
Apsisuk. 

— Ką? - kimiai karktelėjo ji. 

— Prekybos centre šiandien didelis sąmyšis. Todėl nors žmo- 
gus ir nesislepia, jo niekas nepastebi. 

Berė pasisuko, jos akys bėgiojo žmonių veidais ieškodamos 
Oreno. 

— Kukū! - jis spigiai nusikvatojo, dar paniūniavo kelias dai- 
nos natas ir telefonas nutilo. 

Berės ranka su telefonu nusviro. Karolina žengtelėjo ir paė- 
mė telefoną, kitaip Berė būtų jį išmetusi. Skijus vis dar stovėjo 
priešais, tvirtas kaip kolona, nepaleisdamas Berės žasto. 

Sunkiai alsuodamas prie jų priėjo ir Dodžas. 

— Telefoną nustatė per palydovinę ryšio sistemą. Starksas iš 
čia grįžo į Hjustoną, nes skambino iš ten. 

— Negali būti, - tyliai pratarė Berė. 

Dodžas nesuprasdamas pažvelgė į ją. 

— Starksas teigė esąs čia ir matąs Berę, - paaiškino Skijus. 

— Čia? Na, ne, jis tik mėgina įbauginti tave. 

— Jam pavyko. Pasakė žinąs, kad Skijus su manim, kad pre- 
kybos centre sąmyšis. Kaip jis tai žinotų, jei nematytų? 

— Lengva atspėti, - pasakė Dodžas. - Jis žino, kad jau atse- 
kėme jo pėdsakais iki parduotuvės ir pirmiausia patikrinome 
vaizdo kamerų įrašus, todėl žaidžia su tavim. - Jis kreipėsi į 
Skijų: - Tikslios vietos nenustatėme, bet perdavėme palydo- 
vinio ryšio duomenis Hjustono policijai. Hariso apygardos 
šerifo pareigūnai jau išsiųsti ir lekia tenai. Velnias, gaila, kad 
neturėjome tokių žaisliukų, kai aš buvau policininkas. 

Berė neabejojo, kad Skijus įsidėmėjo viską, ką Dodžas sakė, 
nors ir nenuleido akių nuo jos. 

— Tu šaunuolė, - tyliai pagyrė jis. 

Berė vos regimai šyptelėjo ir linktelėjo. 

— Ačiū. 

— Kaip tas šunsnukis kalbėjo? - paklausė Dodžas. 

— Arogantiškai, - atsakė Skijus. 

— Ką jis sakė? 

— Kad nužudys Berę. Lėtai. Stebės, kaip ji merdi, ir mėgausis. 

Dodžas nešvankiai nusikeikė. 

— Ar bent spėji, iš kur jis skambino? 

- Iš prekybos centro aikštelės, - abejingai atsakė Berė. 

— Jo čia nėra, - tvirtai pareiškė Dodžas. - Starksas skambi- 
no iš Hjustono. Ar fone girdėjai kokį nors triukšmą? 

— Nieko aiškaus, - pasakė Skijus. - O tu, Bere? 

Ji papurtė galvą. Skijus patraukė ranką ant jos peties, švel- 
niai spustelėjo ir pakartojo: 

— Tu šaunuolė. - Ir kreipėsi į kitus: - Jei jis skambino iš 
Hjustono... 

— Tikrai iš ten, - patvirtino Dodžas. 

— Tada aš vykstu ten. Dodžai, ar dar turi pistoletą? 

— O kaip tu manai? 

— Liksi su Bere? 

— Noriu būti ten, kai tas šiknius bus uždarytas. 

- Jis dar nepagautas. 

— Kai pagaus. 

- Vis dar viliesi jam trinktelėti? 

— Ir dėl to. Ypač dėl to. 

Skijus papurtė galvą. 

— Atsiprašau, Dodžai, bet tu dirbi neoficialiai. Be to, jei 
Starksas ir vėl paspruks, man bus daug ramiau, jei Berę saugo- 
si tu, o ne kas nors kitas. 

Dodžas nusikeikė, pažvelgė į Karoliną, tada į Berę ir paža- 
dėjo Skijui: 

— Gerai, aš neišleisiu jų iš akių. 

- Ačiū. 

— Betjei tik pasitaikys proga, vis tiek nušausiu tą šunsnukį. Ir 
nė kiek nepabijosiu - pažįstu gerą advokatą, - pridūrė Dodžas. 

Skijus nusišypsojo, apsisuko ir nubėgo. 

— Skijau! 

Skijus sustojo ir atsigręžė. 

— Tas numeris, iš kurio Starksas skambino... - pasakė Dodžas. 

— Manau, Hjustono policija jo ieško. 

— Nereikia. Ar tu jo neatpažinai? Čia Selės Bakland telefonas. 

— Iiekas nepaaiškėjo, - pasakė Dodžas. Jis įpylė viskio į 
taurę ir padavė Berei. 

— Ačiū, nenoriu. 

— Siurbtelėk porą gurkšnelių. Padės nusiraminti. 

— Aš negaliu gerti - tuoj važiuosiu į Hjustoną. 

Jis įspraudė taurę į virpančią Berės ranką. 

— Tik porą gurkšnelių. 

Dodžas nuvažiavo paskui Karoliną ir Berę į namą prie ežero, 
visą kelionę vos nesiremdamas į Berės automobilio buferį. Kai 
jie pasuko į šoninį keliuką, jis nuleido automobilio lango stiklą 
ir liepė budinčiam apsaugininkui, jei pamatys teritorijoje pa- 
šalinį žmogų, pirma šauti, o tik vėliau klausinėti. 

— O ką liepė Skijus? 

— Jis liepė šauti du kartus, - pamelavo Dodžas. - Ir perduok 
tai savo draugužiui prie prieplaukos. 

Įėjęs į namą ir patenkintas, kad apsaugos sistema nepalies- 
ta, Dodžas paklausė Karolinos, ar ši turinti alkoholio. Karoli- 
na parodė į spintelę svetainėje. Dodžas išėmė butelį viskio ir 
įpylė Berei. Ši siurbčiojo, kaip jis liepė. 

— Ačiū. 

— Ką sužinojai apie Selę Bakland? - paklausė Karolina. 

Dodžas atsiduso, bet žinojo, kad ji nenurims, kol jis nepa- 


pasakos. 

— Kaip sakiau, vienas pokalbis su Sele dar nieko nepaaiški- 
no, todėl paskambinau... 

— Kodėl jai skambinai? 

— Pamaniau, gal išgausiu daugiau informacijos už Skijų. 
Nors jis geras tyrėjas, nelabai moka elgtis su moterimis. 

— O tu tai darai tobulai. 

— Mama, būk gera, - irzliai paprašė Berė. - Leisk Dodžui pa- 
pasakoti, apie ką juodu kalbėjosi. - Ji kreipėsi į Dodžą: - Kaip 
sužinojot Selės telefono numerį? 

— Apie viską iš eilės. Esmė ta, kad skambinau jai kelis kartus. 
Iš pradžių ji neatsakė, bet galiausiai atsiliepė namų telefonu. 
Selė su manim kalbėjo aptakiai - kaip ir su Skijumi. Jai visai 
nerūpintis tas šaudymas, ji nemačiusi su tuo susijusių žmonių 
nuo tada, kai išėjusi iš Delrėjaus rinkodaros bendrovės, ir taip 
toliau, ir panašiai. 

— Ar ji tikrai sakė, kad aš meluoju vadindama Oreną perse- 
kiotoju? - paklausė Berė. 

— Beveik žodis žodin kaip Skijui. 

— Nieko nesuprantu, - sumurmėjo Berė. 

— Ta mergina pakartojo man tą pat ką Skijui, taigi nutariau 
palaukti, kol ji išsimiegos, ir paskambinti rytą, vyliausi, kad 
ji bus labiau nusiteikusi bendradarbiauti. Tačiau ji neatsiliepė 
nė vienu numeriu. 

— Tikriausiai Selė atpažino jūsų numerį ir neatsiliepė, nes 
nenorėjo kalbėti. 

— Ir aš taip pamaniau, todėl ketinau užvažiuoti pas ją, pasi- 
kalbėti akis į akį, kad geriau suprastume vienas kitą, bet pa- 
čios žinote, kas čia šiandien darėsi. 

Berė nieko nenutuokė apie nuotraukas, kurias Dodžas ap- 
gaule išviliojo iš budinčio pareigūno šerifo įstaigoje. Kol kas 
Dodžas neketina jai sakyti. Matyt, ir Skijui atrodė - geriau 
apie jas neužsiminti. 

Oreno skambutis išmušė Berę iš vėžių. Karolina taip pat su- 
krėsta. Skijus liepė Dodžui saugoti moteris, todėl jis nesidalys 
sujomis informacija, to joms nebūtina žinoti. Išgirdusios apie 


nuotraukas, jiedvi tik dar labiau išsigąstų. Dodžas vėl grįžo 
prie nutrūkusios temos. 

— Vakar Selė Bakland gynė Oreną Starksą. Šiandien jis 
skambino iš jos mobiliojo. 

— Čia kažkas negerai, tiesa? - Berė prikando apatinę lūpą. 

— Dar ir kaip negerai. 

— Aš susirūpinusi dėl jos. 

— Nieko keisto. 

— Manot, jai gresia pavojus? 

— Aš visai ne tai ketinau pasakyti. - Dodžas susiraukė. 

— Tu ką nors įtari, - spėjo Karolina. - Sakyk. 

— Starksas su Sele Bakland gali būti bendrininkai. 

— Niekaip nepatikėsiu, - paprieštaravo Berė. 

— O kaip kitaip tu paaiškintum? 

— Negaliu paaiškinti, Dodžai, bet tikrai žinau, kad Selė ne- 
kentė Oreno. Galbūt jo netgi bijojo, visai kaip aš. 

— Kartais net priešininkai susivienija prieš dar didesnį prie- 
šą, - pasakė Dodžas. 

— Prieš mane? Tai aš jau abiejų priešė? 

— Nedaryk skubotų išvadų. Aš tik keliu versijas. Ar yra bent 
menkiausia tikimybė, kad jie dėl kažkokios priežasties galėtų 
susivienyti? 

Berė vėl siurbtelėjo viskio. Dodžas matė, kad keliant taurę 
prie burnos jos ranka virpa. 

Visi ilgokai patylėjo. Galiausiai Karolina pasakė: 

— Manau, Skijus ištrauks atsakymus iš Selės Bakland. 

— Pirmiausia Skijus jos paklaus apie Amandą Lofland. 

Dodžas apie Amandą - kaip svarų argumentą - tyčia užsi- 
minė pačioje pabaigoje ir įdėmiai stebėjo, kokia bus Berės re- 
akcija. Jos nuostaba atrodė nuoširdi net jo akylai akiai. 

— Amanda ir Selė? Kaip jos susijusios? 

— Tu nieko nežinojai? 

— Nemaniau, kad jos pažįstamos. 

— Pasirodo, taip. 

— Iš kur sužinojot? 

— Vakar nukniaukiau Amandos Lofland telefoną. 

— Ką? - nustėro Berė. - Kodėl? 

Dodžas gūžtelėjo pečiais. 

— Iš smalsumo. Patikrinau jos adresus ir skambučius. 

— Ir radai Selės Bakland numerį, - suprato Karolina. 

— Taip. Peržiūrėjau kelių savaičių atsakytus skambučius ir 
rinktus numerius. Ji nebuvo ištrynusi. Vėliau atidaviau tele- 
foną Skijui. Jei jis atliko namų darbus, o aš tikiu, kad taip, tai 
pamatys tuos pačius skambučius ir ims svarstyti, ką tos dvi 
moterys turi bendra. Kadangi jis nuovokus vaikinas, padarys 
tą pačią išvadą kaip aš. - Jis pažvelgė į Berę. - Tu - jų bendras 
vardiklis. 

Berė nieko neatsakė, tik nuleido galvą ir pažvelgė į taurę. 

— Bet Skijus su tavim nesikalbėjo apie Amandą Lofland? - 
paklausė Karolina. 

— Ne, tik skambino, kol važiavau paskui jus. Jo mintys sekė 
tuo pačiu keliu kaip ir mano. Jis paklausė, ar įmanoma, kad 
Selė Bakland su Orenu veiktų išvien. Gal ji ir paėmė Starksą iš 
prekybos centro aikštelės? 

— Kodėl jis taip pagalvojo? - paklausė Karolina. 

— Jis buvo gavęs žinių iš Hjustono policijos skyriaus. Pa- 
reigūnai, pasiųsti į Selės Bakland namus, pranešė jos neradę. 
Garažas tuščias. Jie paskelbė jos automobilio paiešką. Mobi- 
liajame telefone įsijungia balso paštas. Tai manęs nestebina. 
Paskambinęs Berei, Starksas išjungė telefoną. 

— Tada man neaišku, kodėl Starksas skambino Berei tuo te- 
lefonu? Kodėl jis iš viso skambino? 

— Ir mudu su Skijumi apie tai svarstėme, - prisipažino 
Dodžas. - Ir nesupratome kodėl. Starksas žinojo, kad šitaip 
jį suseksime, bet pasirinko labai gerą vietą. Spėkit, iš kur jis 
skambino? - Ir neleidęs jodviem atsakyti, jis pats išpyškino: — 
Iš parko Minute Maid, kone iš paties stadiono. Jis skambino 
prieš pat „Astros“ rungtynių pabaigą. Hjustono policijos sky- 
rius puolė jo ieškoti, bet niekas nežinojo, kokiu automobiliu 
Starksas važiuoja. 

— Selės Bakland automobiliu? - paklausė Karolina. 

— Atspėjai. Vis dėlto niekas nėra dėl to visiškai tikras. Netgi 
jei ir taip, policija ne iš karto suieškojo, kokie jos automobilio 
numeriai, todėl jis spėjo pasprukti dar nė nepradėjus jo ieško- 
ti. Be to, po rungtynių pajudėjo tūkstančiai automobilių, buvo 
didžiulės spūstys, - su kartėliu pasakė Dodžas ir pridūrė: - Tas 
šunsnukis tikrai išradingas. 

— Tai norite pasakyti, kad Starksas vėl pabėgo? 

— Taip, - sunkiai atsiduso Dodžas. - Šitai ir mėginu pasaky- 
ti. Bet noriu pridurti, kad sprunkantis žmogus elgiasi kvailai 
leisdamas suprasti, kur jis yra. 

— Starksas nekvailas. Tikrai ne. Jis pasinaudojo Selės tele- 
fonu dėl kokios nors priežasties. Ir man skambino dėl kokios 
nors priežasties. Mes nežinome, kokios tos priežastys, bet 
jums garantuoju, kad visi Oreno veiksmai - jo didžiojo plano 
dalis. - Berė pastatė nebaigtą gerti viskį ant kavos staliuko ir 
atsistojo. - Einu pakuotis daiktų. 

— Gali išgerti visą viskį, nes šiandien į Hjustoną nevažiuo- 
si, - pareiškė Dodžas. 

Berė kilstelėjo smakrą. 

— Žinoma, važiuosiu. 

— Ne, panele, mesk šitai iš galvos. 

— Aš privalau būti Delrėjaus rinkodaros bendrovėje rytą ir 
pristatyti savo darbą. 

— Ar pasakei apie tai Skijui? 

— Neturiu jam atsiskaityti. 

- Jį ištiks smūgis. 

— Skijus turi savo darbą ir karjerą, o aš - savo. Rytoj - pa- 
skutinė kampanijos diena. Ji bus skirta man. Tai mano visų 
metų darbas, mano kūdikis ir aš jį pristatysiu laiku. 

- Bere, aš suprantu, koks tau svarbus šis darbas, bet kai to- 
kia padėtis, ir Delrėjaus darbuotojai, ir klientas supras, jei pa- 
prašysi, kad atidėtų, - įsikišo Karolina. 

— Ar tu atidėtum svarbų sandorį? 

Karolina ketino atsakyti vienaip, bet apsigalvojo ir tyliai 
prisipažino: 

— Tikriausiai ne. 

— Tada supranti, kodėl rytoj privalau būti tenai. Benas nega- 
li dalyvauti, aš pažadėjau atstovauti ir jam. Klientas tikisi, kad 
aš ateisiu, Delrėjus - taip pat. 

— Velniop Delrėjų, velniop Loflandą, klientą ir visus kitus, — 
užbaubė Dodžas. - Ar jūs pamiršote, kad pamišėlis grasina ju- 
dvi nužudyti? 

— Jei aš saugodamasi slėpsiuosi čia ir nieko nesiimsiu, Ore- 
nas laimės, - nesutiko Berė. - Aš važiuoju. 

Ji išėjo iš kambario ir užlipo į viršų. Dodžas įsisprendė į klu- 
bus ir įniršęs pažvelgė į Karoliną. 

— Ar tik stovėsi ir žiūrėsi? Daryk ką nors, sulaikyk ją. 

— Kaip? Aš mėginau. Ką siūlai? 

— Aš nežinau kaip, bet sulaikyk, pamėgink atvesti ją į protą. 

— Neįmanoma, Dodžai. 

— Tikiu, nes ji tokia pat užsispyrusi kaip tu. 

Karolina prasispraudė pro Dodžą ir sukdama prie laiptų at- 
kirto: 


— Ir tokia pat savimeilė kaip tu. 


Berė ryžosi kitą rytą eiti į susitikimą su klientu, o Karolina 
atkakliai nenorėjo palikti dukters vienos. Dodžas pažadėjo 
Skijui neišleisti Berės iš akių. Taigi visi trys turėjo priežasčių 
važiuoti į Hjustoną. Dodžas vardijo svarias priežastis, kodėl 
nereikėtų važiuoti, murmėjo dėl laukiančio ilgo kelio, tačiau 
slapta džiaugėsi, kad jie vyksta. Berės užsispyrimas leido jam 
patekti ten, kur norėjo. Jis troško susitikti su niekšu, terori- 
zuojančiu jo dukrą. Kai Starksas bus patupdytas už grotų, Do- 
džui bus sunku pakelti, kad Starksui pasisekė - liko sveikas ir 
dar kvėpuoja. Bet jei Dodžui pavyks sučiupti Starksą anksčiau 
už policininkus, tas šunsnukis gaus ko nusipelnęs net nespė- 


jęs atsidurti kalėjimo kameroje. 

Jie nusprendė važiuoti Karolinos automobiliu, jis buvo er- 
dvesnis ir patogesnis už Dodžo išsinuomotąjį. Žinodamas, kad 
automobilyje negalės rūkyti, Dodžas stengėsi prisirūkyti kuo 
daugiau laukdamas, kol moterys susiruoš. 

Berė pasirodė pirmoji, lipo laipteliais žemyn nešina dideliu 
odiniu portfeliu ir lagaminėliu. Ji nužvelgė nuorūkas, kurias 
Dodžas užgesino į gėlių vazonus. 

— Manot, tiek užteks, kol nuvažiuosim? 

— Ar turiu iš ko rinktis? 

Nusiskundimas privertė Berę nusišypsoti. Jie sukrovė daik- 
tus į bagažinę. Berė ketino sėstis ant užpakalinės sėdynės, bet 
sudvejojo. 

— Žinau, ši užduotis jums - lyg auklės darbas, jūs norėtumė- 
te veiksmo, bet kad ir ką manytumėt, aš džiaugiuosi, kad jūs 
mane saugote. - Ji palietė jo ranką. - Ačiū. 

Dodžas šaipėsi iš žmonių, kurie suskystėja dėl savo vaikų. 
Jis manė, kad jie kvailiai, nuobodos ir tikriausiai apsimetėliai. 
Tačiau kai Berė nusišypsojo ir palietė jam ranką, jis pajuto tą 
kvailą, nepaaiškinamą, neišmatuojamą tėvišką meilę. Praėjo 
kelios minutės, kol jis atgavo kvapą ir sugniaužęs širdį lankas 
atsileido. 

Važiuodamas Dodžas mėgino paskambinti Skijui, bet įsi- 
jungdavo tik balso pašto dėžutė, todėl jis paliko žinutę - trum- 
pai paaiškino, kokie jų planai. Skijus atskambino tik pusiauke- 
lėje. Jie sustojo didelėje pakelės poilsio aikštelėje. Kai mobilu- 
sis suskambėjo, Dodžas stovėjo sargyboje prie moterų tualeto. 
Jis pasižiūrėjo, kas skambina, ir pasirengė atremti puolimą. 

— Prisiekiu, mėginau ją sulaikyti. - Jis leido Skijui pusę mi- 
nutės plūstis, o paskui nutraukė: - Berė pasiryžusi rytoj eiti į 
tą susitikimą. 

Skijus atsiduso ir paleido seriją keiksmažodžių. 

— Noriu, kad susitikimui pasibaigus Berė iš karto grįžtų į 
Meritą. 

— Girdžiu tave. O kas pas jus vyksta? 

Skijus pakalbėjo kelias minutes ir paklausė: 

— O kaip Berė? Turiu galvoj, be to, kad yra rakštis užpaka- 
lyje. 

— Neįprastai rami. 

- Išsigandusi? 

— Taip. Ji dar nežino apie tas nuotraukas. 

— Nepasakėt joms? 

— Ne. 

— Gerai, - pagyrė Skijus ir patylėjęs pridūrė: - Pareigūnas 
grąžino telefoną Amandai Lofland. Neapsimeskit, kad nepa- 
naršėt po jį. 

— Matei Selės Bakland skambučius? - paklausė Dodžas. 

— Kaip būčiau galėjęs nepastebėti. 

— Berė nežinojo, kad tos moterys pažįstamos. 

— Paklausėt jos? 

— Aha. Berė nustebo, kad jos skambinosi viena kitai. Kaip 
manai, apie ką abi kalbėjosi? 

Skijus neatsakė, tik irzliai įspėjo: 

— Vairuokit atsargiai. 

Karolina su Bere išėjo iš tualeto Dodžui kišant telefoną į dė- 
klą prie diržo. 

— Kas skambino? - paklausė Berė. 

— Skijus. 

— Kokios naujienos? 

— Pasikalbėsime automobilyje. 

Dodžas palaukė, kol jie išsuks į greitkelį, prieš pradėdamas 
pasakoti apie Skijaus naujienas. 

— Dabar Skijus prie Selės Bakland namo, laukia kratos orde- 
rio, kad galėtų įeiti. Bet šiandien sekmadienis, todėl reikia rasti 
teisėją. - Dodžas pažvelgė į Berę per veidrodėlį. - Jis klausė ma- 
nęs, ką tu galvoji važiuodama į Hjustoną. Leisk pasakyti, kad 
jis labai nepatenkintas. Skijus tikėjosi, kad tu ramiai sėdi name 
prie ežero, saugoma iki dantų ginkluotų jo vyrukų ir manęs. 

— Man nereikia jo leidimo. 

— Pakviesk mane stebėti spektaklio, kai jam tai pasakysi. Jis 
draudžia nakvoti tavo bute. Net jei tave saugotų Hjustono sky- 


Upatinga klientė + 231 


riaus policininkai, su kuriais Skijus nesunkiai susitartų, jis ne- 
nori, kad tu būtum ten, kur Starksas tave galėtų lengvai rasti. 

— Tai kur mes apsistosim? - paklausė Karolina. 

— Skijus užsakys mums kambarius viešbutyje. Pasak jo, ka- 
dangi jūs tokie geri bičiuliai su šerifu Dramondu, šis padengs 
išlaidas. 

Skijus nieko panašaus nebuvo sakęs apie Karoliną ir šerifą, 
bet Dodžas sukūrė tą pasakaitę apimtas pavydo. 

— Užsakęs viešbutį, Skijus iš karto praneš, kur važiuoti. Jis 
pamėgins gauti viešbutį netoli Delrėjaus bendrovės. Bere, Ski- 
jus liepė, kad po susitikimo iškart grįžtum į Meritą. Aš paža- 
dėjau tave pristatyti be jokių ginčų. Aišku? 

— Aiškių aiškiausia. Aš suprantu, kad protingiau apsistoti 
viešbutyje, bet pirmiau noriu užvažiuoti į namus. 

— Ko? 

— Turiu pasiimti drabužių. 

— O kuo negeri šitie? 

Berė su Karolina pažvelgė į Dodžą tarsi jis būtų visiškas 
neišmanėlis. 

— Ne ilgiau kaip penkias minutes, - pasidavė jis. - Sutarta? 

— Sutarta, - sutiko Berė. 

— Pasakyk, kaip ten nuvažiuoti. 

Artėjant prie Hjustono eismas vis didėjo. Atrodė, pusė Hjus- 
tono gyventojų grįžta į miestą po savaitgalio išvykų. Dodžas 
be galo troško užsirūkyti ir lengviau atsikvėpė, kai Berė galų 
pagalėj liepė sukti iš greitkelio. 

Jie atsidūrė tvarkingame ir iš pažiūros itin gerame rajone. 
Berės namas Dodžui padarė dar didesnį įspūdį. Tėvas niekada 
nebūtų pamanęs, kad jo duktė gyvena taip prabangiai, juolab 
kad tokį būstą įsigijo pati. Galbūt Karolina parėmė dukterį, 
bet vis tiek įspūdinga. 

Sekdamas paskui moteris prie durų, Dodžas jautėsi varge- 
ta, sutrikęs ir niekam tikęs. Norėdamas atsigauti, jis išsitraukė 
pistoletą, kurį nešiojosi dėkle prie juosmens. 

— Aš eisiu pirmas. 

— Bet pirma turėčiau išjungti signalizaciją. 

— Prisimink, kas atsitiko Deiviui Koldariui, - nukirto Dodžas. 

Berė nesiginčydama pasakė kodą ir su Karolina palaukė ve- 
randoje, kol Dodžas išjungė signalizaciją ir, eidamas iš kam- 
bario į kambarį, tol spragsėjo jungiklius, kol visą vienaaukštį 
namą užliejo šviesa. Patenkintas, kad Starksas nelaukia Berės, 
Dodžas vėl įsikišo pistoletą į dėklą ir leido moterims įeiti. 

— Jauskitės kaip namie, - pakvietė Berė ir leidosi koridoriu- 
mi į miegamąjį. 

— Duodu penkias minutes, - šūktelėjo Dodžas. 

Kitomis aplinkybėmis jis būtų norėjęs pasižvalgyti po duk- 
ters namus. Daug gali sužinoti apie žmogų (o jis norėtų suži- 
noti apie Berę viską) iš daiktų jo namuose - kaip baldai susta- 
tyti ir prižiūrimi. 

Bet ir vos metus akį į dukters būstą matyti, kad nuovoką, 
kaip įsirengti namus ir kaip juose palaikyti tvarką, Berė pavel- 
dėjo ne iš tėvo, o iš motinos. 

Dodžas jau ketino užsiminti apie tai Karolinai, bet pasigir- 
do Berės klyksmas. 


Dovynioliktas Shyrius 


Kai skubios pagalbos automobiliai, sustoję gatvėje prieš Berės 
namą, užtvėrė kelią. Veja buvo apjuosta geltona juosta. Kita- 
pus jos besibūriuojantys smalsuoliai spėliojo, kas čia atsitiko. 

Skijus prasibrovė pro juos ir kyštelėjo pažymėjimą unifor- 
muotam policininkui, stovinčiam prie laukujų durų. Šis lei- 
do užeiti ir pranešė, kad jo laukia detektyvas Rodnis Alenas 
iš Hjustono policijos skyriaus. Skijus įėjo į vestibiulį, išklotą 
kalkakmenio plytelėmis. Kampe stovėjo aukštas vešlus fiku- 
sas. Įprastą dieną tokia aplinka atrodytų svetinga, bet dabar, 
kai šeimininkės miegamojo spintoje buvo rastas Selės Bakland 
lavonas, namas - nusikaltimo vieta. Žiauri žmogžudystė su- 
griovė visą jų jaukumą. 

Svetainėje sukiojosi tyrėjai ir fotografas. Pamatęs Skijų, vie- 
nas iš vyrų guminėmis pirštinėmis paklausė: 

- Ieškote detektyvo Aleno? - Ir kai Skijus linktelėjo, moste- 
lėjo galva: - Jis virtuvėje. 

— Kąjūs čia veikiate? 

— Laukiame, kol teismo medicinos ekspertas apžiūrės mie- 
gamąjį, tada eisime ten. 

Skijus pažvelgė į nediduką koridorių, iš kurio sklido murme- 
sys, pasuko vyro nurodyta kryptimi ir surado virtuvę. Dodžas 
stovėjo atsirėmęs į granitinį stalviršį. Už jo stovėjo išvaizdus 
juodaodis skusta galva, pūpsojo krūtinės raumenys - matyti, 
kad vyras uoliai treniruojasi. Atrodė, trūkčioja kiekvienas juo- 

daodžio raumenėlis, o pats policininkas budriai viską seka ir 
viskam pasiruošęs. 

Dodžas atrodė pasirengęs ką nors užmušti, o Karolina su 
Bere sėdėjo prie stačiakampio stalo, primenančio per Pirmą- 
jį pasaulinį karą iš prancūzų sodybos išgelbėtą baldą. Motina 
buvo apglėbusi dukterį per pečius. Priešais jas sėdėjo dar vie- 
nas vyras. Kai Skijus įėjo į kambarį, šis pažvelgė į jį per petį, 
atitraukė kėdę ir ištiesė dešinę ranką. Aukštas, pusamžis vy- 
ras. Tik atsikišęs pilvukas šiek tiek sušvelnino pirmą įspūdį. 
Pavargusios akys ir niūri laikysena, būdinga didelio miesto 
žmogžudysčių tyrėjui. Metai, per kuriuos detektyvui teko ma- 
tyti tik blogiausius žmonijos darbus, jo veide paliko neišdildo- 
mą atspaudą. Jo rankos paspaudimas buvo stiprus ir sausas, o 
delnas kietas kaip kanopa: Nuo įdėmių mėlynų akių kampučių 
vingiavo baltos raukšlelės, kaip įdegio kontrastas. Skijui top- 
telėjo, kad tas veido įdegis niekada nenublunka. 

— Rodnis Alenas. 

— Skijus Nailandas. 

— O čia - detektyvas Somervilis. 

Prisistatydamas juodaodis linktelėjo aptakią galvą, bet nie- 
ko nepasakė. 

— Sėskitės, - pakvietė Alenas. 

Kai Skijus atsisėdo, Berė vos žvilgtelėjo į jį ir nuleido galvą. 

— Ačiū, kad pakvietėte ir mane, - padėkojo jis detektyvui. 

- Prieš šį išpuolį nusikaltėlis pasidarbavo jūsų teritorijoje. 
Iš tiesų žmogus, nužudęs panelę Bakland, - tas pats, kuris va- 
kar nušovė paauglį Merite. 

— Orenas Starksas tikrai jus dominantis asmuo, - pasakė 
Skijus. 

— Dominantis asmuo, tegu mane skradžiai, - sumurmėjo 
Dodžas. - Sušvinkęs moterų ir paauglių žudikas. 

Dodžas paskambino Skijui vos iškvietęs neatidėliotiną pa- 
galbą ir pranešė jam apie siaubingą radinį Berės spintoje. Ski- 
jus laukė, kol teisėjas išduos orderį Selės Bakland namui iškra- 
tyti, mergina gyveno kitoje Hjustono pusėje nuo Berės namų. 

Nors įjungęs automobilio švyturėlį Nailandas lėkė visu greičiu, 
užtruko beveik valandą. Per tą laiką Selės Bakland nužudymo 
tirti jau buvo spėjęs atvykti Alenas su Somerviliu. Per pirminę 
apklausą Dodžas papasakojo jiems apie Skijaus tyrimą Merite. 
Alenas pakvietė Skijų ne iš profesinio mandagumo - jį domi- 
no informacija apie jųdviejų bendrą įtariamąjį. Skijus turėjo 
kalbėti glaustai. Jis papasakojo apie šaudymą name prie ežero 
penktadienio naktį. 

— Starksas buvo ieškomas kaip padaręs sunkų nusikaltimą, 
bet po praėjusios nakties įklimpo dar giliau. 

— Nužudė paauglį, - rėžė Alenas. 

— Deivis Koldaris buvo mirtinai sužeistas motelyje. Liudy- 
tojai atpažino Starksą. Jis pabėgo iš nusikaltimo vietos, paliko 
automobilį už kelių mylių ir pėsčias nuėjo į prekybos centrą 
Wallmart. Apsaugos kameros jį nufilmavo, - Skijus paaiškino, 
kodėl Starksas pirko batus. 

— Kada jis buvo parduotuvėje? - paklausė Alenas. 

Skijus atsakė ir pridūrė: 

— Bet paskui jis dingo, lyg kas būtų paėmęs jį iš automobilių 
aikštelės. Galbūt panelė Bakland. 

— Kodėl taip manote? 

— Nes šiandien apie ketvirtą valandą po pietų Starksas 
skambino panelei Malon Selės Bakland telefonu. Skambinta 
iš parko Minute Maid - kone iš paties stadiono. Mes nusiun- 
tėme vietos policininkus, bet Starksas išjungė telefoną. Tuo 
metu kaip tik baigėsi beisbolo rungtynės, buvo didelis eismas, 
ir mes nežinojom, kokį automobilį jis vairuoja. Gal tai buvo 
Selės Bakland automobilis, o gal ne. Pėdsakai ir vėl ataušo. — 
Skijus atsikvėpė. - Štai tokia padėtis. 

— Na, esame tikri, kad ne Selė Bakland paėmė Starksą nuo 
Wallmart ir nuvežė į Hjustoną, - pasakė Alenas. - Nes šįryt 
trečią valandą ryto ji jau buvo negyva. Teismo medicinos eks- 
pertas mano, kad ji mirė prieš gerą parą, o gal dar anksčiau. 

Skijaus mintys lyg vaizdajuostė sukosi atgal. 

— Vakar po pietų kalbėjausi su ja telefonu. 

- Ir aš, - patvirtino Dodžas. 

— Tada tikriausiai ji nužudyta greit po tų pokalbių, - pareiš- 
kė Alenas. - Skrodimas padės nustatyti tikslesnį mirties laiką, 
tačiau mūsų ekspertas patyręs, seniai dirbantis pas mus, ma- 
tęs daug lavonų. Jis nustatė, kad Selė Bakland mirė vakar po 
pietų. 

Dodžas tyliai nusikeikė. 

— Ji atrodė suirzusi, nervinga, gynė Starksą. Maniau, užsto- 
ja jį todėl, kad dirba kartu su juo. Dabar suprantu - ji buvo 
įbauginta. - Dodžas su Skijumi susižvelgė. - Kai aš skambi- 
nau, Starksas buvo pas ją. 

Berės pečiai nusviro, ji dar stipriau prispaudė rankas prie 
krūtinės. 

— Jūs tik spėjate, - pasakė Hjustono detektyvas. 

— Manau, Dodžas teisus, - įsiterpė Skijus. - Ir su manim ji 
kalbėjo keistai. Pradžioje nieko neįtariau, bet dabar suprantu. 
Selė Bakland buvo spaudžiama. Mėgindama išsigelbėti, ji tvir- 
tino tai, ką Starksas norėjo, kad ji sakytų. 

— Ją nušovė į kairį smilkinį, - pasakė Hjustono detektyvas. - 
Prikišo vamzdį prie pat galvos. Bet ne čia. Mergina nužudyta 
kitur, o vėliau kūnas atvežtas čia. 

— Bet kaip Starksas įnešė kūną neįjungęs signalizacijos? 

— Tai mes ir svarstėme, kai jūs atvykote, - pasakė Alenas. 

Jie visi atsigręžė į Berę. 

— Orenas dažnai laukdavo manęs, kai grįždavau namo po 
darbo ar vėlai vakare, - virpančiu balsu paaiškino Berė. - Aš 
prieidavau prie durų ir išjungdavau signalizaciją. Jis būdavo 
arti. Gal pamatė, kokius skaitmenis spaudau. Aš ketinau pa- 
keisti kodą, bet išvykau į Meritą, ir kol kas tai atrodė neskubu. 

— Starksas rizikavo čia atveždamas lavoną, kas nors galėjo jį 
pamatyti, - pasakė Skijus. 

— Rizika atsipirko, - karčiai tarstelėjo Berė. - Jis norėjo, kad 
aš rasčiau Selę. Taip jis mane baudžia. 


Visi patylėjo, paskui vėl prakalbo Alenas: 

— Galbūt žmogžudystės vietoje bus daugiau įkalčių, bet pir- 
miausia tą vietą reikia rasti. 

— Jau radome, - pasakė Somervilis, jo bosas tiko prie rau- 
meningo kūno. Detektyvas kilstelėjo mobilųjį. - Ką tik gavau 
pranešimą. Detektyvai jau Selės Bakland namuose, ant jos lo- 
vos daug kraujo - pagalvė permirkusi. Ant paklodžių matyti 
daug į spermą panašių dėmių. Tai sutampa su teismo medici- 
nos eksperto, apžiūrėjusio Bakland palaikus, išvadomis... 

— Ačiū, detektyve, - Alenas nutraukė kraują stingdantį pa- 
valdinio pranešimą. 

Tačiau Karolina King spėjo išgirsti pakankamai ir išblyško. 
Berė prispaudė pirštus prie akių obuolių. Dodžas kažką su- 
murmėjo. 

— Man reikia parūkyti, - pareiškė jis ir išmovė pro užpaka- 
lines duris. 

Žiūrėdamas į palenktą Berės viršugalvį, Skijus mąstė apie 
Somervilio pranešimą ir nuotraukas, kuriose Berė nufotogra- 
fuota miegamajame ir besikaitinanti saulėje. Nuotraukose ji 
tokia graži ir bejėgė. Skijus mėgino pažvelgti į viską kaip pro- 
fesionalas, bet nepavyko. Jis troško sučiupti Oreną Starksą ir 
priversti jį kentėti. Skaudžiai kentėti. 

— Detektyve Alenai, - kreipėsi Skijus, - kai gausite balistinės 
ekspertizės išvadas dėl kulkos, nužudžiusios Selę Bakland, no- 
rėčiau palyginti ją su ta, kuria buvo nušautas Deivis Koldaris. 

— Kai tik gausiu, atsiųsiu jums. 

— Detektyve, nepamirškit pasakyti jam apie žinutę, - primi- 
nė Berė. 

Skijus dirstelėjo į ją, tada į Aleną ir paklausė: 

— Apie žinutę? 

— Lavonas buvo įkištas į drabužių maišą - tokiuose mano 
žmona laiko savo kailinius. Viduje strypas, viršuje - didelis ka- 
blys, - paaiškino detektyvas Alenas. 

Skijus linktelėjo. 

— Ant maišo krauju, matyt, Selės Bakland, kai kas buvo už- 
rašyta. 


238 +. Sandra Brown 


— Kas užrašyta? - Skijus klausė detektyvo Aleno, bet negy- 
vu balsu atsakė Berė: 
— Selė tau dėkoja. 


Netrukus Selės Bakland kūnas buvo išvežtas į lavoninę, o nu- 
sikaltimo vietos tyrėjai sugužėjo į Berės miegamąjį ieškoti 
įkalčių. Atsiprašęs Somervilis išėjo pakalbėti telefonu, o grįžęs 
pranešė, kad Selės Bakland automobilis rastas dideliame dau- 
giaaukščiame garaže Hjustono ligoninių rajone. 

— Įvažiavimo talonas pažymėtas vakar vakare - septintą va- 
landą septyniolika minučių. 

— Praėjus kelioms valandoms, kai su ja kalbėjausi, - pasakė 
Skijus. 

— Apsaugos kameros nufilmavo tą vyrą. - Somervilis atkišo 
telefoną, kad Skijus pamatytų ką tik atsiųstą nuotrauką. 

Atvaizdas buvo miglotas, tačiau vyras prie vairo, be abejo- 
nės, buvo Orenas Starksas. 

— Taijis. 

Somervilis atkišo telefoną Berei, kad ir ši patvirtintų vyro 
tapatybę. Ji prikando lūpą ir linktelėjo. 

— Fotografuota, kai Starksas įvažiavo į aikštelę, - toliau kal- 
bėjo Somervilis. - Bet kameros pačiame garaže Starkso neuž- 
kabino. 

— Netoliese jis buvo pasistatęs kitą automobilį, - tarė Ski- 
jus. - Tikriausiai kaštoninę tojotą. 

- Patrulis, radęs automobilį, teigia, kad ant vairuotojo sėdy- 
nės ir bagažinėje yra kraujo dėmių. Atrodo, Starksas nužudė 
Selę Bakland jos namuose, atvežė ją čia jos automobiliu, pasta- 
tė jį daugiaaukščiame garaže ir paliko, ten jis gali ilgai stovėti 
nesukeldamas įtarimo. Kartais ligoniai ir jų šeimos nariai ke- 
lias dienas praleidžia tuose gydymo centruose. 

— Vėliau Starksas persėdo į kitą automobilį ir išvažiavo, — 
pridūrė Alenas. 

— Išvažiuojantys automobiliai nefotografuojami, - įsiterpė 
jo porininkas. - Labai gaila. 

Alenas pamatė, kad Skijus susiraukė. 

— Kas yra, pavaduotojau Nailandai. Jums nepatinka tas sce- 
narijus? 

— Patinka, išskyrus štai ką. Anot jūsų, Starksas pastatė savo 
automobilį ligoninių rajono garaže, pėsčias nuėjo į Selės Ba- 
kland namus, ją nužudė ir paėmė jos automobilį. Taip? 

— Aš taip manau. 

— Tarkim, taip ir buvo. Bet nuo ligoninių rajono iki jos namų 
maždaug dvi mylios? 

Somervilis abejingai gūžtelėjo pečiais. 

— Pusvalandis kelio. 

— Jums arba man, - pasakė Skijus. - Bet tik ne žmogui su- 
laužyta koja. 

— Starksas man sakė, kad jo koja pajuodusi, pamėlusi ir su- 
tinusi, - įsiterpė Berė. 

- Šiame rajone raišas žmogus nebūtų patraukęs dėmesio, - 
paaiškino Somervilis. - Čia daug reabilitacijos klinikų, dienos 
chirurgijos centrų. Daugybė neįgaliųjų su ramentais, vežimė- 
liuose. Niekas nebūtų atkreipęs dėmesio į šlubuojantį vyrą. 

— Tikriausiai. Bet tas atstumas per ilgas raišam žmogui. — 
Skijus vis dar abejojo. Jis paaiškino, kad Merite Starksas nuo 
tojotos iki prekybos centro nuėjo beveik mylią. - Dalį kelio ėjo 
kauburiuota žeme ir tamsoje. Jei jūs teisus, jis sukorė tokį ke- 
lią ir nuo ligoninių rajono iki Selės Bakland namų, o tada dar 
žiauriai pasidarbavo. Ir kodėl jis pakeitė automobilius? Kodėl 
jis pervežė Selės lavoną jos automobiliu, o ne tojota? 

— Nenorėjo, kad Bakland kaimynai pastebėtų tojotą ir vė- 
liau atpažintų, - spėjo Somervilis. 

Detektyvo paaiškinimas buvo ne itin svarus, bet logiškas, o 
Skijus geresnio neturėjo. 

— Ką išsiaiškinote apie tojotą? - paklausė Alenas. 

— Automobilio atpažinimo numeriai nugremžti, - atsakė 
Skijus. - O nauji numeriai - mėlyno tauro iš Konvėjaus Ar- 


kanzaso valstijoje. Vienas iš pareigūnų kalbėjosi su savininku. 

Jam pavogė numerių lentelę, kai neseniai lankėsi Hjustone, 
bet jis neprisimena, kur ir kada tiksliai tai įvyko. 

— Starksas iš anksto ruošėsi. 

— Matyt, jis pasielgė nelabai protingai, kai nužudęs Selę va- 
kar grįžo į Meritą, - svarstė Skijus. - Jis tikrai suprato, kad 
visi rytų Teksaso policininkai turi orderį jį suimti už šaudymą 
prie ežero ir jo ieško. Tačiau atitempęs čia Selės Bakland la- 
voną, - tai man atrodo taip pat neapdairu, - jis grįžo į Meritą 
ir pasislėpė nušiurusiame motelyje. Kokio velnio? - Nusivylęs 
Skijus papurtė galvą. - Nematau jokios prasmės. 

— Jis turėjo nebaigtų reikalų Merite, - tyliai pasakė Berė. — 
Vis dar turi. Aš dar gyva. 

Karolina stipriau priglaudė dukterį. 

— Arjau viskas, detektyve? 

Moterys atsisveikino su Alenu ir Somerviliu. Kol jiedvi 
stabtelėjo prie laukujų durų pasikeisti su jais telefonų nume- 
riais, Skijus pastebėjo Berės žvilgsnį, įsmeigtą į miegamąjį. Kai 
ji atsigręžė, akyse buvo ašaros. Turės praeiti daug laiko, kol ji 
išdrįs įeiti į šį kambarį ir atidaryti spintos duris neprisiminda- 
ma to kraupaus vaizdo. Jei iš viso kada pajėgs. Orenas Stark- 
sas išniekino jos namus. 

Kai Karolina ir Berė išėjo pro duris, detektyvas Alenas su- 
laikė Skijų. 

— Ar galiu dar kiek sutrukdyti? 

— Žinoma. 

— Kas tas tipas? - Alenas linktelėjo pro atviras duris į Do- 
džą, stovintį šalia geltonos juostos, rūkantį ir plepantį su uni- 
formuotu Hjustono policininku. 

— Privatus detektyvas, dirba poniai King, - atsakė Skijus. 

- Jis ginkluotas. 

— Turi leidimą. 

- Ir jis taip sakė. 

— Tai kokios bėdos? 

Detektyvas gūžtelėjo pečiais. 

— Nežinau. Ar turit dėl jo rūpesčių? 


— Ne. Jis nuovokus. Yra dirbęs Hjustono policijoje. Kada jūs 
pats čia pradėjote dirbti? 

— Aštuoniasdešimt šeštaisiais. 

— Tai apsilenkėte. Jis išėjo septyniasdešimt devintaisiais. 

— Nežinote priežasties? - pasiteiravo Alenas. 

Skijus pažvelgė pro Aleną ir pamatė Somervilį, atsirėmusį į 
koridoriaus sieną ir kalbantį mobiliuoju telefonu. 

— Jūsų darbuotojas tikrina? 

— Taip. - Alenas nusišypsojo, bet nelinksmai. 

— Dodžas turėjo bėdų - nebuvo paklusnus viršininkams, bet 
nebuvo išmestas iš darbo. Išėjo savo noru. 

— Ir gerai padarė. Policijai nereikia tokio žmogaus. 

Skijus įdėmiai pažvelgė į Aleną ir griežtai atkirto: 

- Jūs teisus. Vieno tokio negana. Reikia viso tūkstančio. — 
Jis leido detektyvui pačiam suvokti, ką norėjo pasakyti, ir at- 
sisveikino. 

Kai Skijus prisiartino prie Karolinos ir Berės, Dodžas taip 
pat pasuko jų link. Išraiška išdavė, kad jis gavo naujų žinių. 

— Kas atsitiko? - paklausė Skijus. 

Dodžas atsargiai pažvelgė į moteris. 

— Nesigailėk silpnų širdžių, Dodžai, - nuramino Karolina. - 
Ką išpešei? 

Dodžas dar kartą užsitraukė dūmo ir numetė nuorūką į 
griovį. 

- Tas policininkas vienas pirmųjų atvyko į vietą. Šnekus 
vaikinas. - Jis pažvelgė į Berę ir pasiteiravo, atrodė, apie visai 
nesusijusį dalyką: - Ar Selė Bakland turėjo vaikiną? 

— Bent jau aš nežinau. Oreną ji atstūmė tikrai ne dėl kito 
vyro. Kodėl klausiate? 

— Tas policininkas man sakė, kad ant Selės kūno rado tik pa- 
puošalą. Sidabrinę apyrankę. 

Berė išblyško. 

— Su širdies pavidalo pakabučiu. 

Dodžas įdėmiai pažvelgė į Berę, tada į Skijų, o šis atsakė į 
nebylų jo klausimą: 

— Starksas tokią apyrankę padovanojo ir Berei. - Daugiau 
nieko jis neaiškino, bet ir nereikėjo. 

Visi suvokė, ką praneša ta apyrankė. Orenas Starksas per- 
sekiojo dvi moteris, kurioms padovanojo vienodas apyrankes. 
Abi jį atstūmė. Viena jau negyva. 

— Bere, tu tai nujautei, - pripažino Dodžas. - Tu bijojai dėl 
Selės. Atsiprašau, kad aš to nesupratau. 

- Ir aš, - pritarė Skijus. 

— Nė vienas iš jūsų nebūtumėt išgelbėjęs Selės. - Berė vos 
neverkė. - Kai Orenas man paskambino iš jos mobiliojo tele- 
fono, Selė jau buvo negyva. 

Karolina nutraukė dukrą. 

— Berei būtina pamiegoti. Skijau, kokį viešbutį mums užsakei? 

— Sheraton, tik už dviejų mylių nuo Delrėjaus bendrovės. Po- 
puliarus viešbutis. Norėjau, kad jūs būtumėt tarp žmonių. 

Karolina apkabino Berę per liemenį ir nusivedė prie auto- 
mobilio. Vyrai nusekė iš paskos. 

— Aš rodysiu kelią, bet tu neatsilik, - pasakė Skijus Dodžui, 
vairuosiančiam Karolinos automobilį. 

— Užsidėk lemputę ant stogo, bus lengviau tave sekti. 

— Nenoriu, kad mane sektų. - Skijus kryptelėjo smakrą. 

Dodžas pažvelgė ton pusėn ir pamatė, ką Skijus turėjo gal- 
voj, — televizijos žinių furgoną. Šis mėgino įsitarpuoti tarp 
greitosios pagalbos automobilių. 

Narolina nemanė, kad Skijus lydės jas į viešbutį, bet apsi- 
džiaugė, kai jis neatsisveikino su jomis. Ji buvo pavargusi, vos 
vilko kojas. Ir Berė atrodė tuoj išgrius. Skijus pasirūpino, kad 
jos išvengtų varginančios registracijos. Vos jis prisistatė admi- 
nistratoriui, šis pats palydėjo moteris į kambarius ir patikino, 
kad Berė bus saugi. 

— Jos užregistruotos kaip „ypatingos viešnios“ - jokių pa- 
vardžių. 

— Jei kas nors, ypač žiniasklaida, ją čia ras, žinosiu, kas pra- 
nešė. - Skijaus įspėjimas buvo subtilus, bet iškalbingas. 

Administratorius krūptelėjo ir pasidarė dar paslaugesnis. 
Abiejuose kambariuose jis papildė kibirėlius ledo ir paregu- 
liavo temperatūrą. Pamatęs pakelį cigarečių Dodžo kišenėje, 
vyras įspėjo: 

- Šie kambariai nerūkantiems. 

Dodžas nutvilkė jį žudiko žvilgsniu ir tyčia nusivilko švarką, 
kad tarnautojas pamatytų jo ginklą. Administratorius skubiai 
palinkėjo jiems labos nakties ir pasišalino. 

Suskambėjus telefonui, Berė net pašoko. Visi įsitempė, kol 
ji perskaitė, kas skambina. 

— Ne Orenas, - pasakė ji, pečiai nusviro palengvėjus. - Bet 
turiu atsiliepti. Atsiprašau. 

Berė įėjo į vonios kambarį, kad jos niekas negirdėtų. Karo- 
lina matė, kaip Skijus įdėmiai žvelgė į uždaras duris ir paskui 
nusigręžė. 

Nuo tada, kai Berė sužinojo apie Deivio Koldario nužudy- 
mą, darėsi vis mąslesnė. Važiuojant į Hjustoną, ji buvo nej- 
prastai tyli, panirusi į savo mintis. Motina suvokė, kad Berės 
nuotaiką nulėmė skaudūs įvykiai, bet ar nėra dar kokios nors 
priežasties. Nors Berė turi teisę į privatumą, negalima per ilgai 
gedėti - tai žaloja psichiką. Karolina svarstė, kiek dar ji turėtų 
laukti, prieš paragindama Berę pasidalyti su ja tuo, kas dukrą 
taip akivaizdžiai slegia. 

Skijus su Dodžu apžiūrėjo visus užraktus, įsitikino, kad jie 
patikimi, tada išėjo į balkoną patikrinti, ar kambariai saugūs, 
bet Karolina girdėjo juos kuždantis. 

Kai vyrai grįžo, Karolina stovėjo įsisprendusi į klubus ir tuoj 
pat pareikalavo prisipažinti, apie ką juodu šnabždėjosi. 

— Pasakykit mums! Nei aš, nei Berė nenorime būti lepi- 
namos. 

— Ką čia kalbi? 

— Labai gerai žinai, apie ką kalbu, Dodžai, - irzliai atšovė 
ji. - Kas čia vyksta? 

- Žiniasklaida jau pasigavo tą istoriją. 

Karolina sudejavo. 

— Kraujo ištroškę šakalai, - tarė Dodžas. 

— Pasak mano bendradarbių, Selės Bakland nužudymas jau 
anonsuojamas - bus paskelbta per visas žinias, - pasakė Ski- 
jus, - žiūrovai sužinos visą istoriją per dešimtos valandos žinias. 
Jau parodė Berės namą, nusikaltimo tyrėjų furgoną. Aleną ir So- 
mervilį, akmeniniais veidais išeinančius iš namo. Berę išvežėme 
pačiu laiku. Žurnalistas iš įvykio vietos pranešė, kad Berė... 

— „kol kas nieko nekomentuos. - Berė išėjo iš vonios kam- 
bario ir nusviedė ant lovos mobilųjį telefoną. - Ir, žinoma, visi 
spėja, kad aš turiu ką slėpti. Niekas manęs neprašė komen- 
tuoti įvykių. Žinoma, aš nebūčiau norėjusi komentuoti, bet ši 
frazė turi neigiamą atspalvį, tiesa? 

- Iš ko ir ką išgirdai? - pasidomėjo Skijus. 

Berė parodė į mobilųjį, atsisėdo ant dvigulės lovos krašto, 
pasirėmė alkūnėmis į kelius ir įsikniaubė į delnus. 

— Viešpatie, ar tas košmaras kada baigsis? - suaimanavo ji. 

Skijus kiek luktelėjo ir pasakė: 

— Skelbiama, kad tu - nekilnojamojo turto šulų, čia citata, - 
Karolinos King ir velionio Džimo Malono duktė. Todėl esi įžy- 
mybė, nes tavo tėvų pavardės gerai žinomos. Prisimintas šau- 
dymas name prie ežero... 

— Kurį išprovokavo meilės trikampis, - nepakeldama galvos 
sumurmėjo Berė. 

— Kaip numanoma. 

Dodžas sušnypštė kažką nepadoraus. Karolina atsisėdo ant 
kitos dvigulės lovos. Ji norėjo prieiti prie Berės, bet prisivertė 
palaukti. 

— Mane tikrai užkniso, - pasakė Skijus, - atsiprašau, Karoli- 
na, kad jie trimituoja apie tą meilės trikampį. 

Berė įsiutusi pakėlė galvą. 

— Nebuvo jokio meilės trikampio! 

— Žinau, Bere, - tokiu pat tonu atkirto Skijus, — ir noriu pa- 
sakyti, kad apie Deivio Koldario nužudymą užsimenama kaip 
apie visiškai nesvarbų dalyką. Žiniasklaida svarsto, kaip Selė 
Bakland susijusi su niekinga šeimos drama, nors dabar svar- 
biausia, kad šaltakraujis žudikas vis dar laisvėje. 

— Šios pikantiškos aplinkybės privers žiūrovus laukti dešim- 
tos valandos žinių, - su kartėliu įsiterpė Berė. - Seksas ir skan- 
dalai juos jaudina. Arba ramina. — Berė atlošė galvą ir abiem 
rankomis nubraukė plaukus nuo veido. Ant dukros skruostų 
Karolina pamatė ašarų pėdsakus. - Žinoma, mano viršininkas 
Delrėjaus bendrovėje labai nerimauja, kad aš įsipainiojusi į šią 
istoriją. 

Karolina pažvelgė į nusviestą telefoną. 

— Tai su juo kalbėjai? 

Berė linktelėjo. 

— Mano dienos Delrėjaus bendrovėje suskaičiuotos. 

— Ką?! - pašoko Karolina. - Jis tave atleido? 

— Nebūk juokinga, mama. - Berė karčiai nusijuokė. — Jei 
mane atleistų, paduočiau juos į teismą, ir viršininkai tai žino. 

Vis dėlto - ir reikšmingas vis dėlto - Delrėjaus politika - nuošir- 
džiai rūpintis psichine savo darbuotojų sveikata. Atsižvelgiant į 
traumas, kurias patyriau pastaruoju metu, ar nebūtų man ir vi- 
sai bendrovei geriausia, jei išeičiau ilgų atostogų? Aš patikinau 
šefą, kad mano psichinė sveikata pasitaisys, kai Orenas atsidurs 
areštinėje, o viršininkas ėmė suokti, esą man reikia laiko atsi- 
gauti nuo tų sukrečiančių įvykių. Kitaip tariant, jis ir visi Delrė- 
jaus bendrovės žmonės norėtų, kad aš nesirodyčiau darbe. 

— O kaip tavo susitikimas rytoj? 

- Ak, tiesa! Dėl mano tolesnio dalyvavimo kampanijoje. Šiuo 
sunkiu metu mūsų klientas nenori tapti dar viena mano stre- 
so priežastimi. Todėl jis sutinka palaukti, kol Benas pasveiks, 
pajėgs pristatyti kampaniją ir imsis visos atsakomybės, kad 
planai būtų įgyvendinti. 

— Luktelėk! - sušuko Karolina. - Ar nori pasakyti... Ar turė- 
čiau suprasti, jog visi mano, kad tie įvykiai tavo psichikai pa- 
kenkė, o Beno ne? 

— Taip atrodo. Ir kad neliktų jokių abejonių dėl Beno ir fizi- 
nio, ir moralinio tvirtumo, Amanda per ilgą ir išsamų telefo- 
no pokalbį šiandien po pietų užtikrino mūsų šefą, kad Benas 
pasiruošęs vadovauti kampanijai. Galiu tik įsivaizduoti, kad 
Amanda pristatė mane kaip kekšę, kenčiančią nuo savo klas- 
tos strėlių. 

— Kokia kalė! 

— Ji parodė savo nagučius. - Berė vėl nelinksmai nusijuo- 
kė. - Įdomu, jei Orenas būtų pašovęs ne Beną, o mane, ar bū- 
čiau tapusi didvyre? Tikriausiai į mane vis tiek žiūrėtų kaip į 
šeimos griovėją, gavusią tinkamą atpildą. Gera tema diskusi- 
jai, arjūs taip nemanote? 

— Aš manau, - tarė Dodžas, - kad tavo viršininkai yra tikri 
šikniai. Verčiau nebeperženk jų slenksčio. 

— Aš jums pritariu, - pasakė Berė, - ir esu tikra, kad ir Del- 
rėjus to tikisi. Tas rūpestis mano gerove iš tiesų yra apsauginis 
šefo tinklas. Viršininkas nori, kad aš išeičiau iš darbo, bet nu- 
spręsčiau pati, o jo rankos liktų švarios. Aš jam nieko neatsa- 

kiau, tegul pasikankina kelias savaites, bet jau žinau, koks bus 
galutinis mano sprendimas. 

— Lažinuosi, tu jiems per gera, - pasakė Skijus. 

Berė pakėlė ašarotas akis, pažvelgė į jį ir padėkojo: 

— Ačiū. 

— Nėra už ką. 

Atrodė, kelias sekundes juodu pamiršo, kad Karolina su Do- 
džu vis dar kambaryje, tada Skijus vėl grįžo į tikrovę. Jo laukė 
darbas. 

— Verčiau jau eisiu. 

— Mano kambaryje šalia yra laisva lova, - pasiūlė Dodžas. - 
Gali gultis čia. 

Skijus padėkojo, bet atsisakė. 

— Selės Bakland nužudymą tiria Hjustono detektyvai, o Dei- 
vis Koldaris - mano reikalas. 

— Kai gavom žinių iš Starkso, jis buvo Hjustone. 

— Taip, Dodžai, bet mane vis kankina mintis... 

— Kokia? 

Skijus persibraukė ranka per sprandą. 

— Orenas norėjo parodyti nosį man ir visiems, kas jo ieško, 
todėl grįžo čia ir paskambino Berei. Žinojo, kad mes atlėksim 
ir mėginsim jį sučiupti. Starksas vylėsi sukelti sąmyšį ir paro- 
dyti, kad mes nieko nesugebam. - Jis kreivai šyptelėjo. - Jam 
pavyko. 

— Apžvalgos ratas. 

Visi pažvelgė į Berę, sukuždėjusią tuos žodžius. 

— Grupė Blood, Sweat and Tears, - pasakė ji. - „Apžvalgos ra- 
tas“. Jis niūniavo šią melodiją per mūsų pokalbį telefonu. 

— Prakeikimas! Tu teisi, - pripažino Skijus. 

— Na, argi ne šaunus tas mūsų vaikinas? - pašiepė Dodžas, 
bet tuoj užmiršo ir ironiją, ir sarkazmą. - Turiu užmušti tą 
kalės vaiką, privalau. 

— Jis išprievartavo Selę? - paklausė Berė Skijaus. 

— Nežinau, ar buvo įsiskverbęs, - Skijus vengė tiesaus at- 
sakymo. - Gal jis tik... - Jis nebaigė minties ir Karolina jam 

buvo dėkinga. - Nežinosiu, kol negausiu skrodimo ataskaitos 
iš detektyvo Aleno. 

Visus užvaldė mintys, ką iškentė Selė. Paskui Karolina krei- 
pėsi į Skijų: 

— Tu spėliojai, koks buvo Starkso motyvas skambinti Berei. 

— Taip. Man tikrai neramu, kad jis buvo kažką sumanęs, kai 
mus išviliojo iš Merito. 

— Ką tuįtarei? - pasidomėjo Dodžas. 

— Nežinau. Todėl turiu grįžti į Meritą. - Skijus pažvelgė į 
Berę. - Manau, jūs parvažiuosite iš ryto. 

— Aš čia nebeturiu ką veikti. 

— Gerai. Aš paliksiu sargybinius prie ežero namo, bet suvai- 
dinsiu, kad juos paleidau. Kai jūs grįšite, jie bus ten, tik nema- 
tomi. 

— Spendi spąstus Starksui? - paklausė Dodžas. 

— Orenas į juos nepaklius, - pareiškė Berė. 

- Ir aš taip manau, - pritarė Skijus, - bet nieko neatsitiks, 
jei palaikysime kelis žmones ten. Dėl viso pikto. 

Skijus liepė Dodžui būti akylam ir vėl pažvelgė į Berę. 

— Arjausiesi ramiau? - klausimas buvo ištartas tyliai, tik jai, 
ne Karolinos ir Dodžo ausims. 

Berė linktelėjo - vos vos. Jie neatplėšė akių vienas nuo kito, 
kol pagaliau, netaręs daugiau nė žodžio, Skijus žengė prie durų 
ir išėjo. 

Vos tik jis užvėrė duris, Berė pašoko ir nulėkė per kambarį, 
tačiau prie durų sustojo. Karolina matė, kaip dukros energija 
staiga nuslopo. Berė atsirėmė į duris, prispaudė prie jų kaktą ir 
taip pastovėjo, tada užstūmė skląstį ir užkabino grandinėlę. 

Ji apsigręžė ir pasuko į vonios kambarį, per petį tepasakė: 

— Einu šiek tiek pamirkti vonioje. 


Iš vonios kambario Berė pasirodė kone po valandos. Ji buvo 
apsivyniojusi dideliu rankšluosčiu, plaukus - mažesniu, oda 
rausva, akys paraudusios. 

— Tu verkei, - papriekaištavo Karolina. 

— Aš visiškai išsiderinau. - Berė nusivyniojo turbaną ir pa- 
kratė šlapius plaukus. - Ir nežinau, ko verkiau. Kai pagalvo- 
ju apie paskutines Selės gyvenimo valandas... Aukos - Selė ir 
Deivis Koldaris, o ne aš. - Berė atsidarė lagaminėlį, išsiėmė 
marškinėlius ir šortukus. 

— Laukiu tavęs, kad užsisakytume vakarienę, - pasakė Ka- 
rolina. 

— Reikėjo užsakyti. Aš valgyti nenoriu. O kur Dodžas? 

— Savo kambaryje. Jis mano, kad mums reikia pabūti vie- 
noms. 

Berė nusivyniojo rankšluostį ir apsivilko drabužius miegui. 

— Iš Skijaus jokių žinių? 

— Prieš penkiolika minučių Dodžui paskambino. Nieko nau- 
jo Skijus nesužinojo, tik norėjo paklausti, kaip tu. Jis neatrodė 
laimingas mus palikdamas. 

— Jam nereikėjo važiuoti į Meritą nepamiegojus. Atrodė vi- 
siškai išsekęs. Ar matei jo akis? 

— Jis nenuleidžia akių nuo tavęs. - Berė atsisuko į motiną, ir 
Karolina tyliai pridūrė: - Štai ką aš mačiau. 

Berė atsigulė, pasikišo po galva dvi pagalves, o vieną apsika- 
bino. Ji nervingai pašė užvalkalo kampą. 

— Nieko mums neišeis. 

— Kodėl taip sakai? 

— Dėl tūkstančio priežasčių. 

— Paminėk bent kelias. 

— Kad tujas sudirbtum? - Berė susiraukė. 

— Vieną paskui kitą. 

Berę su Karolina skyrė tik keli žingsniai. 

— Tu pritartum, jei mudu būtume kartu? 

— Svarbiausia, ar tu pati to nori, Bere. Bet aš pritarčiau. 

— Nepuoselėk vilčių. Mes - dvi visiškai skirtingos asmenybės. 

— Žinoma. Jis - vyras, tu - moteris. 

— Puikiai supranti, ką turiu galvoj. - Berė nusišypsojo. — 
Mums reikia skirtingų dalykų. 

— Bet jūs geidžiate vienas kito? 

Berė įdėmiai nužvelgė motiną ir ši nusijuokė. 

— Nesivargink atsakydama. Iš tavo akių matyti. Be to, ir taip 
visiems aišku, kai judu atsiduriate šalia vienas kito. - Karoli- 
na meiliai nusišypsojo dukrai ir pridūrė: - Gal jūs su Skijumi 
norite skirtingų dalykų, gal jūs dvi skirtingos asmenybės, bet 
tai nesusiję su trauka. Skijus kovoja taip pat sunkiai, bet aki- 
vaizdu - tu jam patinki. 

Berė nusuko galvą ir pažvelgė į lubas. Iš akies kampučio nu- 
riedėjo ašara ir nusirito į šlapius plaukus. 

— Jis nenorės. 

— Ką turi omeny? 

— Mama, ne dabar, gerai? 

Karolina padvejojusi sutiko. 

Ji kvietė Berę atsiverti, bet jei ši nepasirengusi, abi pamė- 
gins pailsėti. Karolina užkėlė lagaminą ant lovos, atidarė ir iš- 
sitraukė naktinukus, juos greitai įsimetė prieš išvažiuodama 
iš namų. Kaip seniai tai buvo, atrodė - daug seniau negu prieš 
kelias valandas. Per tas kelias minutes išvykstant Berė tikrino, 
ar įsidėjo visą pateikčių medžiagą, o jos dabar nebereikia. 

Kai prieš važiuojant į Hjustoną Dodžas laukė jų prie auto- 
mobilio ir plėšė vieną cigaretę po kitos nė neįtardamas, kad 
Karolina stebi jį pro miegamojo langą, ji svarstė, kodėl jo ciniš- 
kas veidas, kuriame įsispaudę palaido gyvenimo pėdsakai, — 
vienintelis visame pasaulyje, verčiantis jos širdį virpėti. Tris- 
dešimt metų nesugebėjo įveikti šio poveikio. 

Karolina galėjo kiek nori kalbėti Berei apie potraukį, nes 
pati pažino jo valdingą žiaurumą. Netgi suprasdama, kad po- 
traukis beprasmis ir niekur neveda, neįstengė jo užgniaužti. 

— Aš visada maniau, kad Rodžeris Kamptonas. 

Paskendusi savo mintyse Karolina ne iš karto suvokė, ką 
Berė pasakė. O suvokusi akimirką sustingo. Tada lėtai atsigrę- 
žė, kaip skydą spausdama prie krūtinės naktinukus. 

— Maniau, kad mano biologinis tėvas - Rodžeris Kamptonas. 

Karolina iš nustebimo prarado žadą. 

— Tuo metu mokiausi pagrindinėje mokykloje, - toliau kal- 
bėjo Berė. - Tiksliau, aštuntoje klasėje. Rodžeris Kamptonas 

žuvo lėktuvo katastrofoje Meksikoje. Viena mergaitė moky- 
kloje pasakė, kad jos motina pasakojusi, jog tu buvai susiža- 
dėjusi su juo prieš ištekėdama už tėčio. Ji klausė manęs, ar tu 
liūdi, kad Kamptonas žuvo. 

— Aš nieko nebuvau girdėjusi apie Rodžerio Kamptono žūtį. 
Nei tu, nei tėtis man girdint niekada neištarėte jo vardo. Aš 
patikinau draugę, kad ji klysta, bet toji teigė, kad jos mama 
niekada nemeluoja. Kodėl turėtų išsigalvoti? Taigi kitą rytą 
aš pasiėmiau tėčio laikraštį ir perskaičiau apie lėktuvo suduži- 
mą. Ten buvo visa istorija apie Rodžerį Kamptoną, jo vaikystę 
Hjustone, kaip jis pradėjo dirbti tėvo bendrovėje baigęs Pietų 
metodistų universiteto verslo mokyklą. Kad kilęs iš turtingos, 
įtakingos šeimos, ryški visuomenės figūra. Nuotraukoje jis 
buvo labai gražus. Kamptonas nebuvo vedęs, ir aš sukūriau 
romantišką istoriją. Tu ištekėjai ne už jo, o už tėčio, ir jis taip 
liūdėjo, kad liko vienišas. Maniau, kad tu esi protinga ir turėjai 
svarią priežastį, kodėl pasirinkai tėtį. Aš buvau labai laiminga, 
kad viskas taip susiklostė, mylėjau tėtį visa širdimi. Nors ne- 
galėjau liūdėti dėl vyro, kurio nepažinojau, bet džiaugiausi at- 
skleidusi paslaptį apie tikrąjį savo tėvą. - Berė įsmeigė žvilgsnį 
į motiną ir patylėjusi kalbėjo toliau: - Bet mano tėvas ne Ro- 
džeris Kamptonas, tiesa? 

Karolina papurtė galvą. 

— Kai tėtis mirė, aš raginau tave pradėti su kuo nors susiti- 
kinėti, bet tu man pasakei, kad nenori naujų santykių. Tikinai, 
kad buvai ištekėjusi už nuostabaus vyro ir jau patyrei gyveni- 
mo meilę. Aš maniau, kad tai vienas ir tas pats vyriškis. - Berė 
liūdnai šyptelėjo. - Bet tai netiesa. 

Karolina susmuko ant lovos krašto. 

— Tavo gyvenimo meilė buvo mano biologinis tėvas. 

Motina linktelėjo galvą. 

— Dodžas. 


Ašaros pasipylė iš Karolinos akių ir riedėjo skruostais. 


Dvidešimt pirmas skyrius 


Hjustonas, Teksasas, 1978 


I: slaugė vežimėliu išstūmė Karoliną iš ligoninės, Dodžas 
jos laukė. Pacientei nereikėjo vežimėlio, bet taisyklės buvo 
griežtos. 

Dodžas buvo pastatęs automobilį neleistinoje vietoje, o ant 
priekinio stiklo užkišęs lapelį su Hjustono policijos ženklu, tu- 
rinčiu nubaidyti kelių policininkus. Jis stovėjo atsirėmęs į ke- 
leivio dureles, sukryžiavęs kojas ir sunėręs rankas. Kai slaugė 
išstūmė vežimėlį pro automatines duris, Dodžas nuo automo- 
bilio žengė artyn. 

Karolina pažvelgė į jį pro tamsius saulės akinių stiklus. 

— Aš išsikviečiau taksi. 

— Daviau taksistui dešimt dolerių už vargą. Nuvešiu tave 
namo. 

Dodžo balso tonas neleido ginčytis. Jis mostelėjo slaugei 
stumti vežimėlį prie automobilio. 

Slaugė dvejojo ir pakluso tik pacientei linktelėjus. 

Karolina vilkėjo tais pačiais drabužiais, kaip atvykusi į li- 
goninę prieš tris dienas. Ji turėjo tik rankinę. Dodžas paėmė 
rankinę nuo Karolinos kelių, padėjo ant užpakalinės automo- 
bilio sėdynės, ištiesė ranką ir padėjo išlipti iš ratukų. Karolina 
padėkojo slaugei už pagalbą. Ši palinkėjo sveikatos, sėkmės, 
apsuko vežimėlį ir grįžo į pastatą. 

Dodžas pasiteiravo, ar Karolina nori atsigulti ant užpakali- 
nės sėdynės. 

— Ne, sėdėsiu priekyje. 

Pamatęs, kaip sunkiai Karolina lenkiasi, jis ketino ginčytis, 
bet tik padėjo jai įsitaisyti patogiau ir atsisėdo į vairuotojo vie- 
tą. Jie tylėdami pravažiavo tris kvartalus. 

Sustojęs prie šviesoforo Dodžas pasisuko į Karoliną ir pa- 
klausė: 

— Kaip jautiesi? 

— Silpna, lyg būčiau tris dienas gulėjusi lovoje. 

— Ar ligoninėje nedavė valgyti? 

— Neturėjau apetito. 

— Nenuostabu. - Dodžas susiraukė - Tas ligoninės maistas... 

— Kada pastarąjį kartą gulėjai ligoninėje? 

— Niekada neteko, bet esu prisiklausęs. 

Karolina šyptelėjo, bet lūpos tik suvirpėjo. Dodžas paklausė: 

— Ar skauda? 

— Ne taip labai. Aš tik baisiai atrodau. Viena slaugė manęs 
pasigailėjo ir atnešė saulės akinius. 

Dodžas mėgino pažvelgti pro stiklus, norėdamas įvertinti 
padarytą žalą, bet užpakalyje stovintis vairuotojas užsidegus 
žaliai šviesai spustelėjo signalą ir privertė žiūrėti į kelią. 

— Kaip tu sužinojai? - paklausė Karolina. 

— Iš Džimio Gonsaleso. 

— Bet jo ten nebuvo. 

— Turėjo laisvą dieną. Tačiau tai jo rajonas. Kitą rytą išgirdo 
apie įvykį. Dvi dienas aš buvau nepasiekiamas, todėl pasakė 
tik vakar vėlai vakare. Šįryt paskambinau į ligoninę ir sužino- 
jau, kad tave išleidžia. 

— Ar tau nereikia dirbti? 

— Pranešiau, kad sergu. 

Jie vėl važiavo tylėdami, kol Karolina paklausė: 

— Susiradai Rodžerį? 

— Norėjau. Ir vis dar noriu. Galėčiau jį užmušti. - Dodžas 
taip suspaudė vairą, kad net pirštai pabalo. - Bet neieškosiu. 

Ji tylėjo laukdama, kol jis baigs kalbėti. Dodžas sustabdė 
prie šviesoforo ir pasisuko į Karoliną. 

— Vienintelė priežastis, kodėl jo neužmušiau, kad tu mal- 
davai palikti jį ramybėj. Tai nusveria mano pažadą Rodžeriui, 
duotą tą naktį, kai jį prikūliau. 

Paskui abu tylėjo, kol privažiavo Karolinos namus. Dodžas 
padėjo jai užlipti laipteliais iki durų. Karolina žengė į vidų, jis 
sekė iš paskos. Ant svetainės grindų gulėjo vazos šukės ir nu- 
vytusios rožės. Ant kilimo dar buvo matyti šlapia dėmė. Pa- 
veikslas ant sienos buvo pakrypęs, grindų šviestuvas apvers- 
tas, gaubtas sulamdytas. Šie nebylūs Rodžerio pykčio įkalčiai 
jau netrikdė Karolinos, priešingai - siutino. Tačiau ji niršo ant 
savęs, kodėl taip ilgai stengėsi pateisinti sužadėtinio smurtą. 
Pripažindama akivaizdžius įrodymus, ji nusiėmė akinius, kad 
Dodžas pamatytų jos akis. 

Dodžas sukando žandikaulius ir lėtai svyravo nuo kulnų ant 
pirštų pirmyn atgal, vos valdydamas besiveržiantį įtūžį. 

— Aš galiu apsigalvoti, kad pažadėjau jo neužmušti. 

— Nereikia. Rodžeris to nevertas. 

Dodžas ketino kažką sakyti, bet nutylėjo. 

— Ačiū, kad parvežei namo, - padėkojo Karolina. 

— Nėra už ką. Palauksiu, kol susikrausi daiktus. 

— Kokius daiktus? 

— Kuriuos nori pasiimti. Kol kas pagyvensi mano namuose. 
Ne rūmai, bet... 

— Ką čia šneki? Aš negaliu apsigyventi pas tave. 

— Gali - ir apsigyvensi. 

— Nė nesvajok. 

— Susikrauk daiktus. 

— Kas tau davė teisę man įsakinėti? - puolė ji. - Policininko 
ženkliukas? Ar kad buvai teisus dėl Rodžerio? Kaltinai, kad li- 
kau su juo, nes esu užsispyrusi. Puiku, pasiduodu. Turėjau jau 
seniai nutraukti santykius, bet būdama išdidi delsiau. Nenorė- 
jau pripažinti, kaip klydau dėl jo tikro būdo. Taigi buvai teisus. 
Bet tai tau neduoda teisės užimti Rodžerio vietą. - Karolina 

išsitiesė, bet vis tiek buvo daug žemesnė už Dodžą. - Daugiau 
manęs niekas nevaldys, Dodžai. Daugiau manęs niekas ne- 
stumdys - nei fiziškai, nei žaisdamas mano jausmais, nei kaip 
nors kitaip. 

Dodžas atsiduso. 

— Klausyk, aš nemoku gražiai kalbėti. Visada atrodo lyg įsa- 
kinėčiau, nors iš tikrųjų nė neketinu. Ir dabar nenoriu tavęs 
versti. Prisiekiu. Mėginu būti draugiškas... malonus. Tau rei- 
kia pagalbos ir aš ją siūlau. Bet kad ir kokiais žodžiais tai pasa- 
kau ar kokios prasmės tu ieškai, tavęs vienos aš čia nepaliksiu. 
Diskusijos pabaiga. 

— Tai skamba kaip prievarta. 

— Paduok mane į teismą. 

Vos šmėkštelėjusi Karolinos šypsena pranyko. 

— Aš būsiu saugi, juk Rodžeris kalėjime. 

- Jau ne. Vakar išėjo. Šeima sumokėjo užstatą. 

— Jis neateis pas mane. 

— Iš kur žinai? 

— Jis pats sakė įtūžęs. Tvirtino, kad viskas baigta. 

— Jis apsigalvos, o aš nenoriu, kad būtum čia, kaijis atšliauš. 
Iš tiesų tau reikia pakeisti gyvenamąją vietą. Juk esi nekilno- 
jamojo turto agentė. Paskelbk, kad namas parduodamas, susi- 
rask kitus namus. 

Karolina nelinksmai nusijuokė. 

— Koks poetiškas teisingumas būtų. 

— Ką turi galvoj? 

— Juk kaip tik tai jį įsiutino. Aš jaudinausi dėl nebaigtos su- 
tarties. Jei sandoris pavyks, bus geriausias mano pardavimas. 
Neužsičiaupdama kalbėjau apie sandorį, kol Rodžeris pasakė, 
kad viliasi, jog aš spėsianti užbaigti šį reikalą prieš išeidama 
iš darbo. Maniau, kad blogai supratau, bet kai paklausiau, ką 
jis turi galvoj, atsakė, kad, tapusi Rodžerio Kamptono žmona, 
aš nebebūsiu dirbanti moteris. Mūsų šeimai nereikės dviejų 
duonpelnių. Ką žmonės galvotų? Kad Rodžeris nesugeba išlai- 
kyti žmonos? O aš ir taip turėsianti daug darbo - reikės prižiū- 

rėti jį, ojis jau pasirūpinsiąs, kad aš turėčiau ką veikti. Aš nusi- 
juokiau, kad Rodžeris, matyt, neteko proto, jei bent akimirką 
pagalvojo, jog mesiu darbą, atsisakysiu karjeros tik todėl, kad 
išteku. - Karolina įsirėmė į klubus ir sarkastiškai pridūrė: - Tai 
jam oi kaip nepatiko. 

— Tas šunsnukis vos neišmušė tau akies. 

Priėmimo skyriuje visiems atrodė, kad išmušė. Gydytojas 
oftalmologas, iškviestas į skyrių, vėliau teigė, jog Karolinai la- 
bai pasisekė, kad žiaurus smūgis nepakenkė regai. 

— Gonsalesas pasakojo, kad, anot tavo iškviestų policininkų, 
net nepajėgei atsistoti. 

— Rodžeris trenkė man į šonkaulius. Maniau, kad keli bus 
lūžę. Pasirodė, kad ne, bet sumuštą vietą labai skaudėjo. Ir da- 
bar gelia, kai krusteliu ar giliai įkvepiu. 

— Viešpatėliau, - sukuždėjo Dodžas. - Tas vaikinas... - Jis 
įsisprendė į klubus ir apsuko ratą kambario viduryje, atrodė, 
pasiryžęs ką nors pritvoti. Priėjęs prie Karolinos Dodžas įsa- 
kė: - Susikrauk daiktus! 

— Gerai, susidėsiu. Nuveši mane kur nors, bet būk protin- 
gas, Dodžai, aš negaliu apsigyventi pas tave. 

— Kodėl ne? 

— Mes beveik nepažįstame vienas kito. 

— Susipažinsim. Jei tu bijai, kad peržengsiu ribą... 

— Nebijau. 

— Ir puiku. Bet jei vis dėlto bijai, gali paskambinti Džimiui 
Gonsalesui. Jei aš paliesiu tave, jis man nutarkuos užpakalį. 

— Aš galėčiau apsistoti pas draugę. 

— Argi Rodžeris nepažįsta tavo draugių? Nemanai, kad puls 
ieškoti tavęs pas jas? Galiu lažintis, tu nesigyrei draugėms, 
kad jis tave muša. Turėtum paaiškinti, iš kur tos mėlynės. Be 
to, pati žinai, kad šis planas nekoks, kitaip jau būtum paskam- 
binusi draugei ir nebūtum mikčiojusi apie ją užsimindama. 

— Na, tada nuvežk į kokį nors pensioną. 


Dodžas sunėrė rankas ant krūtinės. 

— Tokiose vietose esu suėmęs daugybę žmonių. Juose apsi- 
stoja perėjūnai, prostitutės, narkotikų prekeiviai, vagys. 

— Ne visi pensionai prasti. Kai kurie tikrai padorūs. 

— Gerai. Tarkim, tu apsigyvensi padoriame pensione, kurio 
gyventojai padorūs. Vis tiek būtų daug vargo. 

— Vargo? 

— Man. Nes aš kelis kartus per dieną turėčiau užsukti pažiū- 
rėti, kaip tu laikaisi, įsitikinti, kad viskas gerai. 

— Man to nereikia. 

— Bet man reikia. Ir kas gali užtikrinti, kad Kamptonas ta- 
vęs nemedžios, o jei medžios, tai ir ras. 

— Jis rastų mane ir pas tave. 

— Taip, bet kad pasiektų tave, pirmiausia turėtų mane nu- 
žudyti, - atkirto Dodžas ir įsakė: - Pasiimk daiktus! Mes per 
daug laiko gaištame ginčams. 


Dodžas gyveno keturbutyje, viename iš dešimties vienodų 
namų, prie kurių buvo suprojektuoti sklypai, iškloti ir apšvies- 
ti šaligatviai. Rajone buvo bendras baseinas, teniso aikštynas 
ir bendras klubas. Čia gyveno vieniši dirbantys žmonės, ne- 
švaistantys laiko ir pinigų, kad įsitaisytų nuolatinius namus. 

Prieš išvažiuodamas į ligoninę, Dodžas iškraustė du rašo- 
mojo stalo stalčius ir pusę sieninės spintos - paliko netgi dau- 
giau vietos, negu Karolinai reikėjo. 

— Man nereikės darbo drabužių, - pasakė ji, kai jis nusiste- 
bėjo, kiek mažai daiktų ji pasiima. 

— O kodėl? 

— Kitą dieną po to įvykio iš ligoninės paskambinau ponui 
Malonui ir užsiminiau, kad turiu moteriškų bėdų ir kad man 
reikia operuotis. Kaip ir tikėjausi, jis nieko neklausinėjo. Aš 
paprašiau mėnesio atostogų, kad pasveikčiau ir atgaučiau jė- 
gas. Jis liepė man ilsėtis kiek tik reikia. 

— Mėnesio? Matyt, žaizdos rimtesnės, negu sakei. 

— Man nereikia tiek daug laiko, kad pasveikčiau, bet, kaip 
jau sakiau, man mėlynės atsiranda greitai ir ilgai neatslūgsta. 

Šita, - Karolina parodė paakį, - neišnyks kelias savaites. Spal- 
va keičia spalvą. Negrįšiu į darbą, kol mėlynė visai neišnyks, 
nenoriu, kad pirkėjai klausinėtų. 

Karolinos paaiškinimas apmalšino Dodžo nerimą, bet jis 
šiek tiek pavydėjo susižavėjimo, su kuriuo Karolina kalba apie 
savo viršininką Džimą Maloną. Kartu jis apsidžiaugė, kad ji 
nedirba kokiam reikliam, nekantriam šunsnukiui, kuris gailė- 
tų apmokėti ligos lapelį. 

Kai Karolina išsikrovė daiktus, Dodžas privertė ją suvalgyti 
bulvių košės, kurią pats buvo sutrynęs. Jis prisipažino nesąs 
gurmanas, bet nebadaujantis ir neketinąs leisti jai badauti, 
nors ji ir norėtų. 

Prisivalgiusi kiek tik telpa, Karolina išgėrė nuskausminamų- 
jų ir Dodžas paguldė ją į lovą. Ji išmiegojo šešiolika valandų ir 
pabudo tik kitą rytą, kai Dodžas jau ruošėsi į darbą padangų 
gamykloje. 

— Marvinas? - paklausė Karolina, pažvelgusi į išsiuvinėtą 
vardą ant Dodžo marškinių. 

Jis susiraukė. 

— Patikėk, tau tikrai nereikia to žinoti. 

Jis liepė Karolinai neatrakinti durų, niekur neiti ir, jei no- 
rės, visą dieną gulėti lovoje. Ji pažadėjo taip ir padarysianti. 
Dar Dodžas prašė turėti po ranka jo pranešimų gaviklio nu- 
merį ir susisiekti, jei ko prireiktų. Jis pats neskambinsiąs, kad 
netrukdytų jai ilsėtis. Bet jei vis dėlto skambintų, tai išjungs 
po pirmo signalo ir surinks numerį dar kartą. Taip ji žinosian- 
ti, kad čia tikrai jis. Nors ir ėmęsis visų atsargumo priemonių, 
Dodžas vis tiek nenoriai paliko Karoliną vieną. 

Po pamainos gamykloje jis nuėjo į kasdienį ypatingosios pa- 
skirties būrio susirinkimą ir pranešė, kad Franklinas Olbraitas 
vis dar nekenčia Marvino - pradūrė jam padangą. 

- Žinoma, kvailai pasielgė, nes mano automobilis stovėjo 
padangų gamyklos aikštelėje. Man iš karto pakeitė padangą. 

Dodžas nebuvo įsitikinęs, kad tai padarė Olbraitas, bet kitų 
priešų gamykloje jis neturėjo. Olbraitas niekinamai šyptelėjo, 

kai Marvinas su Kristale po pamainos kartu išėjo iš gamyklos. 
Be to, Dodžas žinojo, kaip Olbraitas mėgsta švaistytis peiliu. 

Jam jau buvo nusibodę apsimesti nevykėliu žiauraus buvu- 
sio kalinio akyse, tačiau ir toliau turėjo vaidinti savo vaidmenį. 
O Kristalė vis labiau žavėjosi Marvinu. Neseniai paglostė jam 
ranką ir liūdnai prisipažino apgailestaujanti, kad jie nesusipa- 
žinę anksčiau. 

Dodžas užsiminė, kad būtų gerai, jei ji žinotų apie Frankli- 
ną tokių dalykų, dėl kurių jis ilgam atsisėstų į kalėjimą, tada 
galėtų ramia sąžine jį palikti ir būti su Marvinu. Kristalės šyp- 
sena išnyko ir ji pakeitė temą. Toks elgesys Dodžą vertė įtarti, 
kad mergina kai ką žino apie Olbraitą ir jaučiasi nesmagiai, 
bet dar negreit išplepės, kad draugužis planuoja ginkluotą 
banko apiplėšimą. 

Dodžui buvo nepakenčiama tuščiai švaistyti laiką, bet ir kiti 
ypatingosios paskirties būrio vyrai kol kas nieko neiškapstė, 
todėl jis ir toliau turėjo dirbti valytoju ir merginti Kristalę vil- 
damasis ką nors išgauti, kas įrodytų, kad Olbraitas plėšė ban- 
kus, arba kad tos žinios leistų išbraukti Olbraitą iš įtariamųjų 
sąrašo, O jis pats išvengtų pavydaus Kristalės meilužio peilio. 
Dabar Dodžui buvo labai svarbu laimėti, nes jis norėjo gyven- 
ti. Gyventi su Karolina. 

Pirmąjį vakarą, grįžęs namo, Dodžas rado Karoliną miegan- 
čią ant sofos. Sutrikusi ji atsisėdo, ėmė nevalingai gniaužyti 
rankas, atsiprašinėti dėl susitaršiusių plaukų ir sulamdytų 
drabužių. Toks drovus sumišimas suvirpino Dodžui širdį. 

— Kaip praleidai dieną? - paklausė jis. 

— Tinginiavau. 

— Puiku. 

Jis parnešė kartoninį pakelį tirštos pomidorų sriubos su ba- 
zilikais - populiaraus patiekalo iš kavinės, kurioje dažnai pie- 
taudavo. Jie susėdo prie Dodžo virtuvės stalo ir valgė sriubą 
užsikąsdami prancūziška duona, atlaužė jos ir storai aptepė 
sviestu. Gavusi antrą gabalą duonos, Karolina paklausė: 

— Ar mėgini mane nupenėti? 


260 +» Sandra Brown 


— Noriu matyti ir tavo profilį. 

Po vakarienės ir vanilinių ledų su karamele jie žiūrėjo televi- 
zorių, bet dešimtą valandą Karolina ėmė žiovauti. 

— Atsiprašau, žiovauju ne dėl to, kad man nuobodi tavo 
draugija. 

— Nereikia atsiprašinėti. Aš ir pats išsunktas. 

Kaip ir praėjusį vakarą, Karolina mėgino įtikinti Dodžą, kad 
miegosianti ant sofos, o jis tegul gulasi į savo lovą. 

— Aš mažesnė, esu įsibrovėlė ir man ant sofos tikrai bus gerai. 

— Oman - ne. 

Dodžas nė girdėti nenorėjo, kad Karolina persikels ant so- 
fos, ir ji pasidavė. Jis praleido antrą bjaurią naktį ant to kieto 
nepatogaus daikto, bet mėgavosi kiekviena kankinančios ne- 
migos minute, nes Karolina buvo po jo stogu ir susirangiusi jo 
lovoje. 

Jau pirmoji diena nustatė jų bendravimo tvarką. Kiekvieną 
rytą Karolina atsikeldavo ir išlydėdavo Dodžą, o vakare lauk- 
davo grįžtančio. Jos paprašytas, jis prikrovė sandėliuką ir šal- 
dytuvą maisto, tiek jo ten dar nebuvo buvę. Karolina norėjo po 
ranka turėti produktų ir prieskonių, kad kasdien jam paruoštų 
vakarienę. 

— Bent tiek galiu padaryti atsidėkodama už tavo svetingumą. 

Dodžas leido Karolinai šeimininkauti su sąlyga, kad ji pati 
valgys viską, ką pagamins, ir nepervargs. Jos paakio spalva iš 
baklažano pasikeitė į violetinę, vėliau pažaliavo kaip avoka- 
das. Merginos skruostai atgavo rausvumą, smulkutė figūrėlė 
kasdien vis apvalėjo ir pagaliau nebeatrodė grėsmingai liesa. 
Karolina skundėsi neturinti ką veikti, bet Dodžui atrodė, kad 
ji dirba daug - kasdien lygino nekilnojamojo turto skiltis lai- 
kraščiuose, gailėjosi praleistų sandorių, planavo, kaip pavys 
kitus, kai grįš į Džimo Malono nekilnojamojo turto agentū- 
rą. Žymėdamasi kilusias mintis, Karolina prisirašė beveik visą 
atsivežtą bloknotą. Dėl laikino įkalinimo ji nepamiršo savo 
tikslų. Tiesą sakant, ji dar ryžtingiau užsispyrė pasižymėti 
darbe. Dodžas įtarė, kad Karolina nori pasiekti kuo daugiau, 

kad spjautų į veidą Rodžeriui Kamptonui ir jo nenugalimai 
šeimai. 

Ji kalbėdavosi su Dodžu apie savo karjerą, lyg šis būtų ga- 
lėjęs patarti, kaip jai pasiekti užsibrėžtą tikslą per numatytą 
laiką. Jis negalėjo nieko pasiūlyti, bet atrodė, kad Karolina to 
nesuvokia. Dodžas jautėsi išdidus, kad ji dažnai klausdavo jo 
nuomonės, nors ir nelabai ką išmanė. 

Karolina buvo labiau išsilavinusi, perskaičiusi daugiau kny- 
gų, išklausiusi daugiau simfonijų, paskaitų, aplankiusi dau- 
giau muziejų. Velniava! Dodžas per visą savo gyvenimą buvo 
aplankęs tik vieną muziejų, ir tik todėl, kad parodoje buvo iš- 
kabinti vien nuogų moterų paveikslai. Karolina intelektu toli 
jį lenkė. Tačiau kai mergina įdėmiausiai klausydavosi Dodžo, 
jis jausdavosi kalbąs protingus dalykus. 

— Lažinuosi, tu mokeisi vienais dešimtukais, - paerzino jis 
vieną vakarą. 

Ji paraudo ir Dodžas suprato pataikęs. Jis nusijuokė. 

— Aš dantimis ir nagais kovojau dėl savo diplomo. 

— Bet tu turi daugiau sveiko proto. 

— Gatvės mokykla. 

— Nesumenkink jos indėlio, - nuoširdžiai pasakė Karolina. — 
Tavo darbe svarbiausia - likti gyvam. 

Dodžas negalėjo kalbėti apie savo dabartinę užduotį, bet pa- 
pasakojo apie ankstesnius įvykius - ir linksmus, ir tragiškus. 
Karolina žavėjosi net banaliausiomis istorijomis. Vieną dieną, 
kai Dodžui nereikėjo dirbti padangų gamykloje, juodu pirmą 
kartą išėjo į miestą. Dodžas nusivedė Karoliną į kino teatrą. Ji 
nusiėmė saulės akinius tik susėdus salėje ir šviesoms užgesus. 
Jie valgė spragintus kukurūzus iš vienos dėžutės. Kartais jų 
pirštai susiliesdavo ir jie imdavo peštis dėl spragėsio. Karolina 
užsikėlė koją ant kojos ir pėda netyčia atsirėmė į Dodžo blauz- 
dą, bet ji tuoj pat atsiprašė ir atitraukė koją. 

Filmas buvo apie du brolius - gerą ir blogą. Abudu nekentė 
tėvo tirono ir mylėjo tą pačią merginą. Vienoje scenoje he- 
rojai mylėjosi - seksuali alkanos, uždraustos meilės scena. 

Joks filmas nebuvo šitaip sujaudinęs Dodžo. Ir ne todėl, kad 
jis vėpsojo į garsios aktorės krūtis, tikriausiai apdraustas 
milijonu dolerių Loido banke Londone, jis liepsnojo todėl, 
kad sėdėjo šalia Karolinos, tai jos mažos krūtys kaitino jo 
fantaziją ir vertė prakaituoti naktimis ant tos velnioniškai 
nepatogios sofos. 

Jis geidė jos. Dievulėliau, kaip Dodžas jos geidė, bet nelietė, 
netgi per tą erotinę filmo sceną. Netgi mažiausias aistringas 
kryptelėjimas būtų sudaužęs Karolinos pasitikėjimą. Niekas iš 
pažinojusių Dodžą nebūtų patikėjęs, kad jų santykiai skaistūs, 
bet jei jis būtų pasinaudojęs Karolinos padėtimi, būtų ją įskau- 
dinęs labiau negu Kamptonas. Dodžas nemąstė apie ateitį, kai 
Karolina nebepasitiks jo po darbo dienos, kai jis nebegirdės 
jos niūniuojančios virtuvėje, neužuos jos šampūno kvapo vo- 
nios kambaryje. Jis apsimetė, kad šitai truks amžinai. Jei ne 
tas nuolat kamuojantis, trikdantis ir nevaldomas geismas, jis 
būtų buvęs visiškai laimingas. 

Iki tos dienos, kai užgriuvo ta kvaila, beprasmiška, nenu- 
matyta nelaimė, kai Dodžas panoro griebti beisbolo lazdą ir 
pulti patį Dievą, kad ir kur jis būtų gyvenęs. 


Tą dieną, atidirbęs pamainą padangų gamykloje, Dodžas pa- 
skambino Karolinai ir pasakė grįšiąs namo po valandos. Jam 
reikėjo eiti į įprastą būrio susirinkimą. 

Dodžas būtų iš karto pastebėjęs įtampą susirinkimų kam- 
baryje, bet jo mintys sukosi apie Karoliną ir troškinį, kurį ji, 
sakė, gaminanti vakarienei. Troškinys - labai viliojantis patie- 
kalas, primenantis namų židinį, jaukumą, pastovumą. Pasken- 
dęs rožinėse svajonėse apie nuolatines vakarienes su troškiniu 
per ilgus ateities metus Dodžas tol nepastebėjo, kad draugai 
apimti laidotuvių nuotaikos, kol nesuvokė, kad jie vengia žiū- 
rėti jam į akis. 

— Ką aš padariau? - kreipėsi jis į visus. 

Visi tylėjo. 

— Kas čia vyksta? 

Tyla. 

— Viešpatie mieliausias! Ar vėl apiplėšė banką? Kas nors 
žuvo? Po velnių! Ar tai Olbraitas? Kurį banką? Kada? 

Vienas drąsuolis nutraukė jo tiradą. 

— Ne, ne tai, Dodžai. Tai... ėėė... tai... 

— Kas? Na kas? 

— Gonsalesas. 

Dodžas ne iš karto perjungė mintis nuo nesugaunamo įžū- 
laus banko plėšiko prie savo buvusio porininko ir geriausio 
draugo. Tačiau tada iš karto susiejo niūrią nuotaiką su Džimiu. 
Dodžui staiga sustojo širdis, jis liovėsi kvėpavęs, mėgino nury- 
ti smaugiantį gumulą, bet burna išdžiūvo ir seilių nebuvo. 

— Avarija, - tarė vienas bendradarbis. - Gonsalesas buvo... 
Jis mirė... 

— Užjaučiu, Dodžai. 

— Vaikine, labai užjaučiu. 

— Jis patruliavo savo teritorijoje, bet... šūdas! 

— Jei kaip nors galiu padėti, Dodžai, tik pasakyk. 

Užuojautos žodžiai vos pasiekė Dodžo sąmonę. 

Jis atsuko vyrams nugarą ir mėgino suvokti, ką jie sako. Ne- 
pajėgė. Vėl atsigręžė į juos. 

— Džimis negyvas? 

Išgirdęs patvirtinimą, jis vėl ėmė sunkiai alsuoti. 

— Nusiramink, Dodžai. 

— Kurjis? 

— Lavoninėj. Jo giminės ten. 

— Man reikia... 

— Dodžai, neik ten. 

Jis puolė prie durų, bet draugai jį sugriebė, ojis kaip pašėlęs 
veržėsi iš jį laikančių rankų. 

— Dodžai, tu negali ten eiti - žiūrėti policininko. 

— Pagalvok, vaikine. 

— Tu išsiduosi, paprasto vaikinuko istorija žlugs. 

— Velniop! - suriko jis. - Ir velniop jus visus! Paleiskit 
mane! 

Dodžas dar ilgai blaškėsi, nešvankiai keikdamasis, kol ga- 
liausiai pavargo ir, suvokęs, kad draugai teisūs, liovėsi prie- 
šintis. Tada bendradarbiai jį paleido. Dodžas susmuko ant 
artimiausios kėdės ir ilgai sėdėjo, mėgindamas nusiraminti, 
trokšdamas, kad nereikėtų patikėti neįmanomu dalyku. Paga- 
liau jis pakėlė akis. 

— Sakėt, kad avarija. Kaip ji įvyko? 

Roko žvaigždė atskrido į Hobio oro uostą. Tą vakarą „As- 
tros“ stadione turėjo vykti koncertas. Gonsalesas norėjo dirbti 
viršvalandžius ir pats pasisiūlė patruliniu automobiliu lydė- 
ti dainininko limuziną. Kažkas paskleidė informaciją, kada 
žvaigždė atvyksta. Nuo Hobio oro uosto dainininko limuziną 
vijosi paparacai ir automobiliai, prisigrūdę pašėlusių gerbėjų, 
paveiktų narkotikų. 

Gonsalesas su dar vienu policininku pirmieji važiavo paskui 
limuziną. Vienas iš automobilių, prisivijęs koloną, pamėgino 
įsiterpti tarp jų ir trinktelėjo į patrulių automobilio buferį. Jie 
lėkė taip greit, kad vairuotojas nesuvaldė vairo. Policijos auto- 
mobilis apsisuko ir rėžėsi į telefono stulpą su tokia jėga, kad 
buvo beveik perpjautas pusiau. Kaip ir Džimis Gonsalesas. Jis 
irgi buvo perpjautas pusiau. 


Kapitonas pasiūlė Dodžui pasikalbėti su kapelionu ar psicho- 
logu. Dodžas riktelėjo viršininkui atsiknisti ir išėjo iš susi- 
rinkimo. Jis ilgai važinėjosi po miestą ieškodamas, kur išlieti 
savo verdantį pyktį, bet suvokė, kad šitaip lakstydamas kelia 
pavojų niekuo dėtiems vairuotojams ir jų keleiviams. Ir kas 
iš to, jei jis pats ką nors užmuštų? Niekas nesuprastų tokios 
ironijos. Tik ne Džimis Gonsalesas, jis išbartų draugą net nuo 
šaltos lavoninės plokštės, ant kurios tyso jo kūno pusės. Tik 
atsidūręs beisbolo treniruočių salėje Dodžas pasijuto geriau, 
nes, spausdamas rankose mirtiną lazdą, jis iš visų jėgų smū- 
giavo kamuoliukus į veltiniu išklotą sieną - tokią pat begin- 
klę kaip Gonsalesas prieš fizikos dėsnius ir tą prakeiktą tele- 
fono stulpą. 


Dodžas grįžo namo po kelių valandų. Troškinys jau buvo at- 
vėsęs. Kai Karolina atvėrė duris, iš jos akių sklido užuojauta. 

— Dodžai, aš viską mačiau per dešimtos valandos žinias. La- 
bai tave užjaučiu. 

Jis linktelėjo, nuėjo į virtuvę, atsidarė šaldytuvą, bet neži- 
nojo, ko ieško, tik spoksojo nieko nematydamas. 

— Aš noriu kaip nors tau padėti, - susijaudinusi pasakė Ka- 
rolina. - Bet nežinau kaip. 

Dodžas užtrenkė šaldytuvo duris, stikliniai indeliai subarš- 
kėjo. 

— Tu niekaip negali padėti. Aš nieko negaliu daryti, netgi 
nueiti į jo laidotuves. Man uždraudė. Negaliu nueiti pas jo tė- 
vus. Jie puikūs žmonės. Labai didžiavosi, kad jų sūnus Džimis 
policininkas. - Jam sugniaužė gerklę. - Dieve... 

Karolina žengtelėjo prie Dodžo, bet jis atstūmė ją. 

— Nei tu, nei niekas niekuo negali padėti! - riktelėjo jis. — 
Ar aišku? Tas kvailys turėjo laisvą dieną. O dabar jis miręs! 
Ir dėl ko? Žuvo saugodamas tą puošeivą rausvais plaukais ir 
aptemtomis žaliomis atlasinėmis kelnėmis, kurio dainavimas 
man primena besiporuojančių kačių staugimą kovo mėnesį. 
O tas niekšas, sukėlęs avariją, paspruko. Jokios sąžinės, net 
nepadėjo ištraukti puikaus policininko ir šaunaus vaikino iš 
automobilio. Tikriausiai buvo prisišniaukęs kokaino. Jei kada 
nors sužinosiu, kas... - Dodžas pakėlė rankas ir sugniaužė 
kumščius. - Jei sužinosiu, kas vairavo tą automobilį, užmušiu 
plikomis rankomis. 

— Dodžai, tu... 

— Manai, to nepadarysiu, tiesa? 

— Dodžai. 

— Pagalvok dar kartą, gražuole. Juk aš sumušiau tavo suža- 
dėtinį. Pamiršai? 

— Čia ne tu. 

— Kaip tik aš, - niekinamai purkštelėjo jis. - Čia aš, Karoli- 
na. - Jis trenkė kumščiu sau į krūtinę. - Gerai įsižiūrėk. Čia 
tikrasis aš! 

Dodžas jautė, kaip įsiutęs kraujas pulsuoja galvos ir kaklo 
venose, akys dega įniršiu, kaip kaskart išrėkdamas žodį jis iš- 
spjauna nuodus. Tikriausiai dabar jis panašus į šėtoną. Tik- 
riausiai panašus į savo tėvą. Ir žinodamas tai, jis nesusilaikė 
neišrėžęs kaip tėvas rėkdavo jam: „Atsipisk nuo manęs! 

Karolina stulbinamai ramiai apėjo jį ir dingo iš kambario. 
Kai nebeliko į ką nukreipti įniršio, Dodžas sudribo ant kėdės, 
padėjo galvą ant stalo ir raudojo tol, kol ėmė peršėti gerklę. 

Jis sėdėjo iki aušros, pakirstas sielvarto, nekęsdamas savęs. 
Suvokęs, kad saulė kyla, Dodžas pakilo, nusispyrė batus, pirš- 
tų galais nutipeno į vonios kambarį ir apsišlakstė veidą šaltu 
vandeniu. Jo marškiniai buvo išsipašę, plaukai stovėjo piestu, 
styrojo neskustos barzdos šeriai. Dodžas atrodė kaip savaitę 
maukęs alkoholikas, bet jo kūnas ir dvasia buvo per daug pa- 
vargę, kad jis įstengtų susitvarkyti. 

Išėjęs iš vonios kambario jis pažvelgė per koridorių į mie- 
gamąjį. Durys buvo neuždarytos. Tai ne atviras kvietimas, bet 
Karolina neužsidarė nuo Dodžo, nors, pamačiusi tokį jo elgesį, 
galėjo ir netgi privalėjo. 

Jis priėjo prie durų ir pastūmė, bet nepažadino Karolinos, 
nes ji nemiegojo. Jis tai pajuto, nors ji gulėjo ant šono nugara 
į jį, prisitraukusi kelius prie krūtinės, neužsiklojusi ir nenusi- 
rengusi, tik nusiavusi batelius. Rausvos kojų pirštų pagalvėlės 
atrodė kaip tobula linija virš nedidukių pėdų. Šis vaizdas iš- 
sklaidė kartėlį, visą naktį kankinusį Dodžą, liko tik tuštuma. 
Jis priėjo prie lovos, atsigulė šalia Karolinos, bet nesilietė. Ti- 
kėjosi, kad ji lieps eiti šalin, pasibjaurėjusi jo kvapu ir išvaizda. 
Bet ji gulėjo ramiai, ir tas tylus jo buvimo pripažinimas paska- 
tino Dodžą prabilti. 

— Aš buvau neteisus, - sukuždėjo, kaip pats manė Dodžas, 
tačiau atrodė, kad balsas suskambo per garsiai, todėl jis pamė- 
gino šnekėti dar tyliau: - Melavau, kad tu man negali padėti. 
Tu gali. 

— Kaip? - pagalvė slopino Karolinos balsą. 

— Tujau padedi. 


— Aš nieko nedarau. 

— Darai. Tu tiesiog... esi. - Dodžas pasislinko arčiau, užsi- 
merkė ir įsikniaubė veidu į Karolinos plaukus. 

— Tik kad esu? 

— Man to užtenka. Tiesą pasakius, tai labai daug. 

Karolina atsigręžė į Dodžą. Ji nepriekaištavo, kad jis veidu 
įsikniaubė į jos plaukus, nors jis baiminosi, kad jį nustums, 
Karolina jo nesmerkė, veikiau buvo švelni. 

— Atsiprašau, kad nesusivaldžiau, - tarė jis, bjaurėdamasis 
savim, ir pridūrė: - Per švelniai pasakyta, aš peržengiau ribą. 

— Tu buvai nuliūdęs. 

— Buvau ir esu. Tačiau vis tiek negaliu pateisinti savo elgesio 
ir žodžių. 

— Aš žinau, kad jie buvo skirti ne man. 

— Gerai, nes jie ir nebuvo skirti tau. 

— Aš suprantu. - Švelnus Karolinos žvilgsnis patvirtino 
žodžius. 

Dodžui sugniaužė gerklę. 

— Ar tu man atleisi? 

— Mačiau tavo tamsiausią pusę, bet aš vis dar čia. 

Dodžas liūdnai papurtė galvą. 

— Tai nebuvo mano tamsiausia pusė, dar toli iki jos. 

— Bet aš vis dar čia, - tyliai pakartojo ji. 

Žvelgdamas į ramias, rusvas Karolinos akis, Dodžas paju- 
to, kaip eižėja jo surambėjusi širdis. Ji sustingo, kai per anksti 
mirė berniuką mylėjusi motina, sūnaus nemylėjęs tėvas dar 
labiau ją sukietino, o begalinis žmonių žiaurumas jo širdį pa- 
vertė akmeniu. 

Tačiau ir užgrūdinta širdis nepajėgė išlaikyti to aksominio 
Karolinos žvilgsnio, atsivėrė plyšiai, į kuriuos skverbėsi mo- 
ters švelnumas, gerumas, rūpestis. 

Geismas vos neuždusino Dodžo. 

— Karolina, - balsas užlūžo, Dodžas garsiai nurijo gumulą, - 


vos prieš kelias savaites tu buvai susižadėjusi su kitu vyru. - 

Jis vėl nutilo, nežinodamas, kaip tiksliau pasakyti. - Nerandu 
žodžių. Aš mėginu tau... 

— Aš suprantu, ką tu nori pasakyti, - priešingai nei Dodžo, 
Karolinos balsas buvo vos girdimas - lyg alsavimas, oro virpe- 
sys, kurį veikiau junti, o ne girdi. 

Ji pasilenkė ir lūpomis palietė Dodžo lūpas. Atsitraukusi 
įdėmiai pažvelgė į jį. Dodžas buvo įsikalęs, kad jo bruožai nėra 
gražūs, anaiptol ne klasikiniai. Jam niekada nebuvo svarbu 
išvaizda. Jis sielvartingai svarstė, ar jo netaisyklingų bruožų 
veidas gali traukti Karoliną. Karolina kilstelėjo ranką, švelnūs, 
vėsios lyg žiedlapiai pirštų pagalvėlės palietė neskustą skruos- 
tą ir smakrą. Tada ji pasilenkė ir vėl prigludo prie Dodžo lūpų. 
Šį kartą ilgam. 

Iš Dodžo gerklės išsiveržė toks garsas, kad jei būtų buvęs 
moteris, būtų mirtinai išsigandęs. Tokį galėtum išgirsti tik 
džiunglių glūdumoj. Tačiau Karolina nesudrebėjo. Kviesda- 
mos jos lūpos atsipalaidavo ir Dodžo liežuvis nesąmoningai ži- 
nojo, ką daryti. Po kelių akimirkų jis jau neprisiminė, ką jautė 
bučiuodamas kitas moteris, nes dabar bučiavo Karoliną. Žodis 
„bučinys“ staiga įgijo naują prasmę, tapo meilės aktu, kai susi- 
lieja ne tik lūpos, bet ir sielos. 

Bet dar nuostabiau, kad ir Karolina atsakė į bučinį taip drą- 
siai ir karštai, kad Dodžas apstulbo. Ji pirmoji atsitraukė nuo 
jo lūpų, atsegė marškinių apykaklę ir pabučiavo kaklą. Jei ji 
šitaip elgiasi, tai turbūt neprieštaraus, jei jis pakiš ranką po 
marškinėliais ir palies jos nugarą. Ji nesipriešino. Priglaudęs 
ranką prie jos smulkutės nugaros, Dodžas spaudėsi arčiau, kol 
jų kūnai susiglaudė ir ėmė trintis vienas į kitą. 

Dodžas nežinojo, kaip vyras nurengia padorią moterį, nes 
tokios patirties neturėjo. Bet Karolina atleido jį nuo šios sun- 
kios užduoties - pati grakščiai ėmė vilktis drabužius. O Do- 
džas nusiplėšė savuosius, lyg jie būtų užsiliepsnoję. 

Kai Karolina nuoga išsitiesė ant nugaros šalia, Dodžą per- 
smelkė išgąstis. Ji buvo tokia graži, kad jis pasijuto lyg ketintų 
pagrobti nacionalinę vertybę ar ikoną. Galbūt kitas vyras būtų 

pagalvojęs, kad jos nosis per smaili, lūpos per siauros, bet Do- 
džui šis veidas buvo pats gražiausias pasaulyje. Nors jos kūnas 
nebūtų atitikęs moters idealo, Dodžas niekieno niekada nebu- 
vo troškęs šitaip aistringai. 

Besiskverbianti pro žaliuzes saulės šviesa brėžė persikinius 
dryžius ant baltos Karolinos odos, žavingai išmargintos straz- 
danomis. Jos speneliai buvo rausvi kaip skaisčios mergaitės, o 
lyties garbanėlės švelnios, auksinės. 

Karolina šyptelėjo. 

— Ar tu kada nors mane paliesi? 

Dodžas uždėjo plaštaką ant jos liemens, kone apglėbdamas 
šonkaulių lanką. Jis jautėsi didžiulis, plaukuotas, nerangus. 

— Tu tokia... rausva. Ir mažutė. Aš bijau tave įskaudinti. 

— Neįskaudinsi. 

— Tavo šonkauliai... 

— Jau beveik nejaučiu. - Karolina uždėjo rankas Dodžui ant 
pečių ir prisitraukė jį. - Tu tikrai manęs neįskaudinsi. 

Jie vėl pradėjo bučiuotis ir Dodžo dvejonės dingo. Vienas 
lyžtelėjimas, ir švelnūs speneliai sustandėjo. Karolina ištarė 
Dodžo vardą ir neramiai sukrutėjo po juo. Jos maža rankutė 
surado jo lytį ir rodė kelią. Dodžas palietė ją varpos galiuku, 
Karolinos makštis buvo švelni, drėgna, pasiruošusi jį priimti, 
ir Dodžas sudejavęs smigo gilyn. Jo pirštai paniro į Karolinos 
plaukus, lūpos glamonėjo jos ausį. 

— Troškau to vos tik tave išvydau - būti ant tavęs, tavyje, 
jausti tavo... tavo... —- Jis žinojo daug vulgarių žodžių, tik ne 
švelnių ir romantiškų. - Aš nežinau, kaip apsakyti. 

Karolina pasuko galvą, palietė lūpomis jo skruostą. 

— Tau puikiai sekasi. 

Jis dar giliau paniro į ją ir sudejavo. 

— O Dieve, kaip gera tave justi. 

- Ir man. - Ji surakino kojomis jo šlaunis ir išsilenkė. - Būk 
čia kiek tik nori. 

Bet jis nepajėgė. Tik ne pirmą kartą. Ilgus mėnesius troškęs 
tos moters, jis greitai išsiliejo. 

Tačiau kitas kartas truko ilgiau, o trečias... 

Dodžas nebūtų patikėjęs, kad galima būti tokiam lamingam. 
Niekada nebuvo to jautęs. Kitas dienas ir savaites jį apėmė to- 
kia sielos ramybė ir palaima, kad jų neišblaškė netgi liūdesys 
dėl Džimio Gonsaleso mirties. 

Jis nemanė, kad gali jaustis dar laimingesnis. Bet klydo. 
Prabėgus šešioms savaitėms po jų pirmosios meilės nakties 
Karolina droviai pasakė, kad jie turės kūdikį. 


Dvidešimt antras skurius 


— Iki kelkitės. Ką tik iš Merito paskambino Skijus. — 
Dodžas atitraukė naktinę užuolaidą. 

Berė pasirėmė alkūnėmis ir ėmė mirkčioti nuo ryškios švie- 
sos. Karolina staiga atsisėdo. 

— Kas atsitiko? 

— Starksas vėl pasirodė. Papasakosiu pakeliui. 

Dodžas dingo pro duris. Karolina ir Berė susižvelgė prisi- 
mindamos, kur jos ir kodėl, kas atsitiko Selei Bakland ir kodėl 
jos kalbėjosi iki vėlumos. 

Tada, lyg išgirdusios startinio pistoleto šūvį, abi pašoko. 
Grįžęs po penkių minučių Dodžas rado jas apsirengusias, su- 
sikrovusias lagaminus ir pasiruošusias kelionei. Kadangi juos 
užregistravo Skijus, o sąskaitą apmokėjo šerifo skyrius, jiems 
nereikėjo atsiskaityti už viešbučio kambarius. 

Dodžas subarė tarnautoją, kuris privažiavo automobilį 
ne itin greitai. Berę pralinksmino Dodžo nekantrumas, nes 
pasirodė jai pažįstamas — tėvas su dukra abu labu tokiu. Ji 
nusišypsojo. Berė norėjo ramiai apsvarstyti viską, ką moti- 
na pasakojo naktį. Karolina šnekėjo, kol visai nusikamavo, o 
Berė per daug norėjo miego, kad panirtų į neįprastą meilės 
istoriją, suteikusią jai gyvybę. Motina su dukra nutarė baig- 
ti kalbėtis apie tai rytą, bet padėtis Merite, matyt, įtempta. 
Teks palaukti istorijos pabaigos, kodėl tėvai buvo išsiskyrę 
trisdešimt metų. 

Dodžas keikė Hjustono spūsties valandos eismą. Karolina 
reikalavo, kad jie sustotų prie greito maisto langelio ir nusi- 
pirktų kavos. 

— Tu būsi nepakenčiamas, kol neišgersi kavos. 

— Tikriausiai apie cigaretę neverta nė kalbėti? 

Karolina net nesivargino atsakyti. 

— Kada papasakosi mums, kas atsitiko. Ar Oreną Starksą 
suėmė? 

— Ne. 

— Tai kas įvyko? 

— Kai išgersiu kavos. 

— Tu toks užsispyręs, nes neleidžiu rūkyti. 

— Paduok mane į teismą. 

Automobilių eilė prie „Makdonaldo atrodė begalinė. Kai jie 
pagaliau gavo garuojančios kavos puodelius, sėdėdama ant už- 
pakalinės sėdynės Berė paragino: 

— Na, Dodžai, pasakokit. 

Dodžas per daug glaustai išdėstė įvykius ir moterys jį užver- 
tė klausimais. 

— Daugiau nieko nežinau, - teisinosi jis. - Skijus nespėjo pa- 
pasakoti smulkmenų - turėjo išvažiuoti. Jis tik liepė parvežti 
jus į Meritą, taigi tai ir darau. Be to, ir pats ten noriu grįžti. 

— Pavargot būti mano aukle? 

Dodžas pažvelgė į Berės akis veidrodėlyje. 

— Ne, noriu būti ten, kai tas šunsnukis bus sučiuptas. Jau 
užtenka, kad nesusitikau su Kreitonu Vileriu, o turėjau asme- 
ninių sąskaitų su tuo vyruku dėl to, ką jis padarė Megei. 

— Kas ta Megė? 

— Dereko šuo. 

Dodžas papasakojo moterims apie Atlantos siaubūną, paso- 
dintą iki gyvos galvos. 

— Jį uždarė į baisiausių psichopatų skyrių, tačiau jam ir ten 
per gerai. Jo giminėms liūdna. Nors jie turtingi, bet puikūs 
žmonės. Dėl Kreitono dauguma draugų nuo jų nusigręžė, bet 
Džulė jiems maloni. 


Dodžas vis kalbėjo. Berė suvokė, kad jis stengiasi išblaškyti 
jas, kol nuvyks į Meritą, ir ji neprieštaravo. Berę domino vis- 
kas, ką jis sako. 

Kai motina patvirtino įtarimus, kad Dodžas - jos tėvas, Be- 
rei buvo labai sunku elgtis lyg niekur nieko. Netgi bėgdama iš 
viešbučio ji norėjo stebėti, kaip ir ką jis daro. Matė jį kitomis 
akimis ir troško sužinoti kuo daugiau apie tėvo gyvenimą. 

Berė nepertraukdama klausėsi vis nukrypstančio jo mono- 
logo, mėgavosi gergždžiančiu balsu ir gaudė kiekvieną žodį, 
kurių dauguma buvo spalvingi, nešvankūs, šventvagiški. 

Nors Dodžas daugiausia pasakojo apie Dereką ir Džulę Mi- 
čelius, Berė iš retų užuominų dėliojo tėvo gyvenimo paveikslą. 
Tačiau vaizdas, jos sąmonėje jau įgyjantis pavidalą, buvo gana 
niūrus. 

— Skijus leido mums dalyvauti nusikaltimo spektaklyje, jei 
laikysitės nuošalyje. Ar įstengsite? 

Berė su Karolina pažadėjo netrukdyti tyrimui. Dodžas su- 
stojo prie vartų, užjų buvo namelių ant ratų poilsiavietė. Kelią 
į parką prie vartų buvo užtvėręs automobilis su šerifo nuova- 
dos ženklu. 

Iš automobilio išlipo pareigūnas, priėjo prie jų ir pasilenkė 
prie Dodžo. 

— Ponas Hanlis? 

— Taip. 

— Važiuokite pagrindiniu keliu iki pirmos sankryžos, ten su- 
kite į kairę ir pamatysite sambrūzdį. 

Pareigūnas patraukė savo automobilį ant žolės, kad Dodžas 
įvažiuotų pro vartus. 

Parkas buvo gerai prižiūrimas, gražus. 

Prisiminusi Dodžo pasakojimą, Berė paklausė: 

— Ar Skijus sakė, kiek jiems metų? 

— Per septyniasdešimt. 

— Viešpatie mieliausias! - šūktelėjo Karolina. - Kas gali už- 


pulti tokio amžiaus žmones? 

— Vyras, kuris nemirktelėjęs gali nušauti moterį į galvą ir 
sukišti į drabužių maišą. 

Likus šimtui metrų iki sankryžos, namelių ant ratų parkas 
atrodė panašus į armijos stovyklą. Teisėtvarkos sargų buvo 
dvigubai daugiau negu prie Merito prekybos centro, būriavosi 
ir žiūrovų minia - stovyklautojai, kuriuos pažadino sukrečian- 
ti žinia. 

Keli uniformuoti policininkai apklausė juos grupelėmis ir 
po vieną, kiti kalbėjosi mobiliaisiais ar radijo stotelėmis. Virš 
jų galvų triukšmingai sukosi sraigtasparnis. Dodžas privažia- 
vo kuo arčiau geltonos juostos ir sustojo šalia greitosios pagal- 
bos automobilio. Pro atviras užpakalines dureles Berė matė, 
kad teismo medicinos ekspertas apžiūri daug jaunesnį negu 
septyniasdešimties metų vyrą. Dodžas išlipo iš automobilio ir 
šaižiai sušvilpė. 

— Pareigūne! 

Pareigūnas Endis atsigręžė. Pamačius Dodžą raudonskruos- 
tis jaunuolio veidas dar labiau paraudo iš pykčio. Policininkas 
priėjo prie jų, ir Berė nuleido lango stiklą, kad išgirstų, apie ką 
juodu kalbasi. Endis be įžangų rėžė: 

— Per jus turiu didelių rūpesčių su Skijumi. 

Dodžas neatsiprašė už apgavystę. 

- Ir gerai, nes esi patiklus bukagalvis. Turėsi iš to pasimo- 
kyti. Kur Skijus? 

— Namelyje. - Endis mostelėjo į didelį pilką namelį ant ratų 
su mėlyna banga ant šono. Visos durys buvo atviros. 

— Teksaso reindžerių nusikaltimo vietos tyrėjai ką tik baigė 
darbą. Skijus kalbasi su jais, bet liepė man pranešti, kai jūs 
atvažiuosite. - Endis nusiėmė radijo stotelę nuo diržo. 

— Ar čia auka? — paklausė Dodžas, žiūrėdamas į atvirą grei- 
tosios pagalbos automobilį. 

Endis papurtė galvą. 

- Senukai jau išvežti į ligoninę. Šitas vyras juos rado. Jam 
įgėlė voras. Kadangi greitoji čia, tai... 

Per garsiakalbį pasigirdo Skijaus balsas. 


— Kalbėk. 

— Labas, Skijau. Jie jau čia. 

— Būsiu po penkių minučių. 

Jie laukė. Nepraėjus nė penkioms minutėms Skijus išlipo iš 
namelio. Pamatęs juos iš karto pasuko jų pusėn. Jis buvo liūd- 
nas, rūsčiai suspaudęs lūpas. Berė ir Karolina išlipo iš auto- 
mobilio ir priėjo prie Dodžo, stovinčio šalia geltonos juostos. 
Skijus pralindo pro apačią. Jo akys sugavo Berės žvilgsnį. 

— Mes žinome, kaip Starksas pabėgo iš prekybos centro 
aikštelės, - pasakė jis ir kapodamas sakinius paaiškino, kad 
Starksas grasindamas ginklu pagrobė namelį ant ratų. - Juo 
važiavo senukai, sutuoktiniai Mitmajeriai. Jie buvo ką tik at- 
važiavę iš Ajovos. Ketino praleisti dvi dienas čia, prieš išva- 
žiuodami į Korpus Kristi. Norėjo aplankyti Padrės salą. 

— Kokio velnio jie atsidūrė prie prekybos centro trečią va- 
landą ryto? - paklausė Dodžas. 

— Jie ketino nakvoti Ozarko parke, bet kai ten nuvyko, ne- 
buvo vietų, todėl nusprendė važiuoti į kitą numatytą poilsia- 
vietę. Jie sustojo Merito prekybos centro aikštelėje, ketino 
palaukti iki ryto, kol atidarys parko registratūrą. 

Pasak ponios Mitmajer, Starksas raišuodamas atėjo iki jų 
furgono. Atrodė, kad jam labai skauda. Geraširdis vyras atida- 
rė duris, nors žmona įspėjo nakčia niekuo nepasitikėti. Stark- 
sas įlipo, trenkė vyrui per galvą pistoleto vamzdžiu ir šis pra- 
rado sąmonę. Jis surišo poniai Mitmajer rankas už nugaros ir 
pasakė, kad jei ji nesiliaus klykusi, pirmiausia nušausiąs vyrą, 
o paskui ir ją. Jis įgrūdo abu ant užpakalinės sėdynės, surišo ir 
užkimšo jiems burnas. 

Dodžas persibraukė delnu veidą, Karolina spoksojo į me- 
džius ir purtė galvą, baisėdamasi tokiu beprasmišku žiauru- 
mu. Skijus nenuleisdamas akių nuo Berės kalbėjo toliau: 

— Vakar devintą valandą ryto Starksas atvažiavo čia, priver- 
tė ponią Mitmajer nueiti į registratūrą, užsiregistruoti ir nie- 
ko neleptelėti. Prigrasino, kad jei išduosianti jį, nužudys jos 
vyrą ir nuvažiuos jų furgonu. 

— O kurjie buvo visą tą laiką, kai išvažiavo iš prekybos cen- 
tro aikštelės? - paklausė Berė. 

— Ponia Mitmajer nenutuokia. Ji buvo priekaboje ir nema- 
tė. Be to, šių vietų ji nepažįsta. 

Palikę prekybos centrą jie važiavo apie pusę valandos ir su- 
stojo. Starksas apžiūrėjo jų sandėliuką, suvalgė duonos, skar- 
dinę tuno, išgėrė du butelius dietinės kolos. 

Ponia Mitmajer sako, kad jam labai skaudėjo koją. Kai 
Starksas pakėlė klešnę ir apžiūrėjo blauzdą, ji matė, kad koja 
baisiai sutinusi, pamėlusi. Jis išgėrė saują nuskausminamųjų 
iš jų vaistinėlės ir užmigo. 

— Ojie nemėgino... 

Skijus nutraukė Dodžą purtydamas galvą. 

— Moteris buvo persigandusi, jaudinosi dėl vyro. Jis tai at- 
gaudavo sąmonę, tai vėl prarasdavo. Žaizda kraujavo. Ji bijojo, 
kad jei sukrutės, Starksas nužudys vyrą. Orenas pabudo auš- 
tant, suvalgė trapučių su riešutų sviestu, išgėrė butelį dietinės 
kolos ir prarijo dar nuskausminamųjų. Tada paklausė moters, 
kur jie važiavo, ir patikino suprasiąs, jei ji sumeluos. Ponia 
Mitmajer pasakė šios poilsiavietės pavadinimą ir Starksas at- 
važiavo čia. 

— Ir viskas atrodė įprasta, - garsiai pasamprotavo Berė. 

— Mitmajeriai buvo užsisakę vietą, atvyko numatytu laiku, — 
patvirtino Skijus, - todėl niekas nieko neįtarė. Įvažiavęs į par- 
ką, Starksas vėl surišo ponią Mitmajer ir užkimšo jai burną. 
Jis dar pamiegojo, nusiprausė, persirengė pono Mitmajerio 
drabužiais, užrakino juos, atkabino automobilį ir nuvažiavo. 
Tai buvo vakar apie pusiaudienį, kai atsekėme jo pėdsakais iki 
prekybos centro aikštelės. 

— Jis nuvažiavo į Hjustoną ir prie stadiono paskambino Berei. 

Skijus pritarė Dodžo versijai. 

- Ir aš taip manau. Mes pranešėme kelių policijai apie Mit- 
majerių automobilį. 

— O kaip laikosi Mitmajeriai? - paklausė Karolina. 

— Endis sakė, kad juos rado vyras, - tarė Dodžas. 

Vyras, kuriam buvo įgėlęs voras, dabar kalbėjosi su Endžiu. 
Jo ranka buvo aptvarstyta. 

- Čia jų kaimynas iš poilsiavietės, - paaiškino Skijus. - Su- 
kaupusi visas jėgas ponia Mitmajer galiausiai prišliaužė prie 
sienos ir ėmė daužyti į ją kumščiu. Tas vyras atsikėlė anks- 
ti rytą, nes ketino eiti pasivaikščioti, ir išgirdo beldimą. Jis 
matė, kaip vakar Starksas atkabino automobilį ir nuvažiavo, 
todėl kaimynas susidomėjo, kas baldosi priekaboje, pasižiū- 
rėjo ir rado senukus. Moteris jaučiasi neblogai, bet išsekusi — 
visą parą nė lašo vandens. Ji ligoninėje. 

Berė, Karolina ir Dodžas klausiamai žvelgė į jį. 

Skijus nudelbė akis į žemę ir iškvėpė. 

— Mitmajerio kaukolė buvo skilusi. Jis mirė. Jam buvo sep- 
tyniasdešimt šešeri. 

Dodžas nusikeikė, Karolina gailiai sudejavo, o Berė suakme- 
nėjusi spoksojo į Skijų beviltiškai trokšdama, kad tai būtų tik 
blogas sapnas. 

— Ponia Mitmajer atpažino Starksą nuotraukoje, - pasakė 
Skijus. - Gerai bent tiek, kad jis paliko nenuginčijamus įkal- 
čius - pirštų atspaudus, turime jo DNR ir liudytoją. Dabar prie 
kitų nusikaltimų pridėsime ir pagrobimą. Jis bus apkaltintas 
sunkiausiais nusikaltimais. 

— Nebus, jei jį sugausiu, - sumurmėjo Dodžas, įsikandęs 
cigaretę, jau ruošėsi ją prisidegti, nors čia buvo draudžiama 
rūkyti. 

— Aš norėjau, kad jūs išgirstumėte apie tai iš pirmų lūpų, o 
ne per žinias ar kas atneštų gandus, - pasakė Skijus ir kreipėsi 
į Dodžą: - Nuvežkit jas namo. Ežero name yra pareigūnė, du 
patruliai stebi pakrantę, jie nuolat palaiko ryšį su manim ir 
skyriaus darbuotojais. 

— Kiek mums žinoma, Orenas vis dar Hjustone, - įsiterpė 
Berė. 

— Kiek mums žinoma, - sutiko Skijus, - bet tai rodo, kad jis 


viską pastatė ant kortos. Aš nenoriu rizikuoti. 

— Aš nuvešiu moteris namo, - pasakė Dodžas, - bet grįšiu ir 
padėsiu jį medžioti. 

Skijus padvejojo ir nenoromis sutiko. Nekantraudamas 
veikti, Dodžas skubiai įsodino Karoliną į keleivio pusę. Skijus 
atidarė Berei užpakalines dureles. 

— Kaip laikaisi? 

— Nelabai kaip. 

— Nuo penktadienio nakties gauni smūgį po smūgio. 

Berė dirstelėjo į Dodžą ir tyliai pratarė: 

— Ne visi smūgiai buvo blogi. 

Skijaus rankoje suskambėjo mobilusis. Jis kilstelėjo telefo- 
ną prie ausies. 

— Nailandas. 

Berė iš karto suprato, kad žinia svarbi. Skijus prašneko grei- 
takalbe: 

— Taip. Taip. Pakartok. Gerai! - Jis baigė pokalbį, šoko prie 
savo visureigio ir šūktelėjo Dodžui: - Rastas Mitmajerių auto- 
mobilis. 


— Mano duktė sako, kad tai didelis atlyginimas. 

— Dvidešimt penki tūkstančiai dolerių. 

Vyras plačiai nusišypsojo, atidengdamas Skijui nelygius, 
švarplėtus, nuo kramtomo tabako parudusius dantis. 

— Kada galėsiu juos pasiimti? 

— Greit, - pažadėjo Skijus. - Kol kas mes užsiėmę. 

— Gaudote sprunkantį nuo įstatymo nusikaltėlį, - rimtai 
linktelėjo vyras. 

— Dabar tai svarbiausias mūsų darbas, pone Merkuri. 

Skijus laikė prie ausies mobilųjį telefoną. Jis skambino 
draugui, užsiimančiam paieškos šunimis, tas buvo paprašęs 
palaukti, todėl jis galėjo skirti šiek tiek savo brangaus laiko 
Rėjui Merkuriui. Tas vyras buvo lyg karkvabalis - zvimbė lyg 
ir be tikslo, bet nuolat grįždavo prie Karolinos King pažadėto 
atlyginimo lyg musė prie cukraus. 

— Skijau, ar tu dar čia? - telefonu paklausė armijos draugas. 

— Turi gerų žinių? 

— Vis dar mėginu rasti geriausius. Gal tu nelauk, aš tau 
atskambinsiu. 

Skijus pabrėžė padėties svarbą. 

— Aš tave girdžiu. 

Draugas išsijungė. 

— Jis paskambins, - pasakė Skijus Dodžui, kuris neapsiken- 
tęs Rėjaus Van Merkurio pasitraukė per kelis metrus parūkyti. 

— Kiekvieną minutę, kai mes čia stovim, Starksas vis tols- 
ta, - bambėjo Dodžas. 

— Netolsta, jei jis ten. 

Skijus pažvelgė į mišką. Sportinių batų, kuriuos Starksas 
nusipirko prekybos centre ir, pasak ponios Mitmajer, avėjo, 
pėdsakai vedė nuo senukų automobilio į Didžiųjų Tankumynų 
draustinį - niekieno žemę. 

Apie Didžiųjų Tankumynų nacionalinį draustinį pasakoja- 
ma daugybė legendų ir paslaptingų dalykų - neva jame klai- 
džioja beždžionžmogis ir žaltvykslės. Bekraštėse girių pelkėse 
ir tankmėse esą slapstosi didžiausi Teksaso nusikaltėliai, pa- 
bėgę nuo bausmės. Draustinis - ir visų mėgstama laisvalaikio 
leidimo vieta. Čia daug poilsiaviečių, pažymėtų trasų, vandens 
telkinių, kuriuose plaukioja žvejų valtys ir kanojos, bet didu- 
ma draustinio - vinguriuojantys upeliai, pelkės pelkelės ir to- 
kios tankios girios, kad nė uodas snapo neįkištų, ką jau kalbėti 
apie žmogų. Jose daugybė nuodingųjų gyvačių ir kitokių rop- 
lių, dūzgia kraujasiurbių vabzdžių spiečiai, tyko grobuonys. 

— Nesuprantu, kodėl mes negalim tiesiog... - nekantravo 
Dodžas. 

— Jau sakiau kodėl, - atkirto Skijus. - Jūs nė nenutuokiat, 
kokios čia vietos. Mes pamesim Starkso pėdsakus, suksim 
ratais, vyrai pasiklys, įsipainios į gervuoges, įklimps pelkėse. 
Ieškosime adatos šieno kupetoje. Netgi blogiau. 

— Gerai, bet aš radau mašiną, kitaip jis būtų pradingęs, - įsi- 
terpė Rėjus Van Merkuris. 

Rūsčiai atrodantis senis buvo gana žvitrus. Skijus akim įver- 
tino, kad jis sveria ne daugiau kaip šešiasdešimt penkis kilogra- 
mus. Riebaluotų žilų plaukų uodega siekė liemenį, ruda raukš- 
lėta oda priminė graikinio riešuto kevalą. Senis mūvėjo tik 
murzinus džinsus, nelygiai nukirptus ties gumbuotais keliais. 

— Jo-o, jums pasisekė, kad šįryt nusprendžiau pažvejoti, su- 
prantat. - Jis it koks sąmokslininkas pritildė balsą. - Didžiuo- 
siuose Tankumynuose negalima slankioti bet kur, žvejoti lei- 
džiama tik nustatytose vietose. Jei reindžeriai tave pagaus, 
nudirs kailį. Bet manęs nė karto nesučiupo. Aš visą gyvenimą 
praleidau Tankumynuose, esu prasibrovęs ten, kur nė skruzdė 
neįropotų. Mano motina buvo iš Alabamos koasačių genties. 
Žinau, žinau, aš į juos nepanašus. Aš toks kaip tėvas. Motina 
sakė. Aš pats jo nesu matęs. Jis buvo naftininkas. Bet nieko 
gero neišėjo. Vis gręžė, gręžė skyles - ir tuščia. Susipešė su in- 
vestuotojais ir vieną naktį paspruko, aš dar motinos pilve bu- 
vau. Taigi... - Senis nutilo, išspjovė rudų gleivių, nusišluostė 
burną atgalia ranka. - Kur aš baigiau? 

— Toj vietoj, kur, jei neužsičiaupsi, aš tave nušausiu! - su- 
riaumojo Dodžas. 

Merkuris suglumęs pasuko galvą į Skijų. 

— Kas jam? 

— Jis jaudinasi, kad mūsų bėglys paspruks. Pone Merkuri, 
palaukite čia, kad jus rastume, jei mums reikės daugiau infor- 
macijos. 

— Čia? - paklausė senis ir mostelėjo į policijos automobilius 
prie griovio. 

— Atokiau, - burbtelėjo Dodžas. 

— Mano duktė davė jums telefono numerį. Tai paskambinsit 
man ir pasakysit, kur atsiimti atlyginimą? 

Skijus paplekšnojo sau per kišenėlę. 

— Turiu čia. 

— Naftininkas, kurgi ne, - niurnėjo Dodžas. - Jo mamytė 


dulkinosi su savo broliu. 

Suskambėjo Skijaus telefonas. Jis atsiliepė ir pasakė: 

— Aš tau skolingas. - Ir iš karto išjungė. 

— Dresuotojas jau pakeliui. Dvidešimt minučių nuo Didžių- 
jų Tankumynų. Pranešiu kitiems. 

Poilsiavietėje vienam policininkų buvo liepta palydėti Karo- 
liną su Bere į namus ir patikrinti, kad jos saugiai įeitų vidun, o 
ten jau laukė pareigūnė. Tuo metu Skijus ir Dodžas šoko į vi- 
sureigį ir nulėkė už kelių mylių, kur Rėjus Van Merkuris buvo 
aptikęs paliktą automobilį. 

Merkuris gyveno su dukterimi ir jos trimis vaikais kilnoja- 
majame namelyje už puskilometrio nuo Didžiųjų Tankumynų 
pakraščio. 

Eidamas į savo įprastą žvejybos vietą, senis pamatė auto- 
mobilį. Jei jo akys nebūtų taip gerai pažinojusios girios, gal 
jis būtų praėjęs ir nepastebėjęs. Automobilis buvo paliktas 
gervuogių ir lapijos tankumyne. Nelinkęs kištis į kitų žmonių 
reikalus, Merkuris nuėjo toliau ir žvejojo, kol ant virvinio dir- 
žo prisikabino pakankamai žuvų, tada grįžo į namelį ir skro- 
džiančiai žuvis dukrai užsiminė apie automobilį. 

Merkuris pasakojo Skijui, kad duktė net pašoko iš susijau- 
dinimo. „Aš nekreipiu dėmesio į žinias, nes per televizorių 
žiūriu tik senus vesternus, - kalbėjo senis. - Bet duktė kiek- 
vieną rytą jas žiūri. Ji buvo girdėjusi apie bėglį ir pagyvenusią 
sutuoktinių porą, kurią bėglys paliko surištą priekaboje ir pa- 
vogė automobilį. Tai duktė paskambino į šerifo nuovadą. Kai 
Skijus su Dodžu atvyko prie kilnojamojo namelio, Rėjus Van 
Merkuris nuvedė juos prie paslėpto automobilio. 

Skijus per valandą sukvietė didelę paieškos grupę iš atsar- 
gos pareigūnų ir policininkų, dar įtraukė patyrusį Merito mu- 
nicipalinės policijos pareigūną, du FTB agentus iš artimiausio 
biuro ir kelis Teksaso reindžerius. 

Jis ėjo prie kelkraštyje išrikiuotų automobilių, kur jo laukė 
susirinkę vyrai. 

Sraigtasparnis, pirmiau sukęs ratus virš poilsiavietės, at- 
skrido čia ir nutūpė aikštelėje prie Merkurio namelio. Keli po- 

licininkai atjojo raiti, kiti atvažiavo keturračiais motociklais. 
Bet Skijus abejojo, ar jie bus naudingi. Vienintelis įmanomas 
būdas patekti į Didžiuosius Tankumynus - eiti pėsčiam. Ta- 
čiau čia daug neįžengiamų vietų. Be to, jų laukia laukinės gam- 
tos pavojai, kraujasiurbiai vabzdžiai ir alinanti kaitra. Paieš- 
ka - ne iškyla. Skijus pranešė grupei, kad pėdsekiai šunys jau 
pakeliui. 

— Jau sakiau, atvyksta vienas geriausių ir labiausiai patyru- 
sių dresuotojų. 

Skijus liepė policininkams pasitikrinti įrangą, pasitepti kre- 
mu nuo saulės, vabzdžius atbaidančiu skysčiu ir prisipilti bu- 
telius vandens. Tada jis vėl grįžo prie Dodžo, stovinčio medžio 
šešėlyje. Dodžas paskutinį kartą užsitraukė dūmo, rūpestingai 
užgesino nuorūką į medžio kamieną ir tol trynė tarp delnų, 
kol liko tik dulkės, jos nebepadegs miško. 

— Aš nesuprantu, - pasakė jis. 

— Ko? 

- Starkso. 

— O tiksliau? 

— Visko. Jo veiksmai neatitinka jokių nusikaltėlių klišių. 

— Sutinku. - Skijus linktelėjo. - Vakar, surišęs Mitmajerius, 
jis nuvažiavo į Hjustoną tik tam, kad paskambintų iš Selės Ba- 
kland mobiliojo telefono. Kodėl? 

— Gal tada jis pervežė jos lavoną? Norėjo priversti mus lėkti 
į Hjustoną ir mirtinai išgąsdinti Berę, kad mes suglumę kasy- 
tumės pakaušius. Tą mes ir darėm. Nepamiršk, kokią dainą jis 
niūniavo. 

— Gerai, bet vėliau jis atvažiavo tiesiai čia. Kokia prasmė? 

— Velniai mane griebtų, jei tik žinočiau. Jis pabėgo nuo 
mūsų. Vairavo automobilį, apie kurį mes nežinojom. Kodėl jis 
grįžo? 

Skijus kiek pamąstė. 

- Ieškojo prieglobsčio? Bet juk buvo gana saugus namelyje 
ant ratų. Turėjo sandėliuką maisto, šaldytuvą, televizorių, kad 
galėtų sekti, ką mes veikiame. 

— Ir nuskausminamųjų vaistų, - Dodžas pratęsė Skijaus 
mintį. 

— Galėjo naudotis visais namų patogumais. Mitmajeriai 
buvo užsisakę vietą poilsiavietėje trims naktims, jie nekėlė 
jokios grėsmės Starksui. Jis galėjo pabūti ten, pailsėti, pasi- 
gydyti koją. 

— Arba leisti jai supūti. 

Skijus nelinksmai šyptelėjo. 

— Kaimynai laikini, nuolat keičiasi. Niekas nebūtų atkreipęs 
dėmesio, kad aplink namelį per daug ramu. Starksas galėjo 
slėptis, prieš ryždamasis vėl pasikėsinti į Berę. 

Dodžas susiraukė. 

— Gerai, tarkim, toks buvo jo planas. Bet ką jis darė čia, Mer- 
kurio kieme? 

— Pasiklydo. 

Dodžas abejodamas pažvelgė į jį. Skijus gūžtelėjo pečiais. 

— Galbūt labai paprasta: pakeliui iš Hjustono jis nepamatė 
posūkio. 

— Galbūt, - sutiko Dodžas, - bet jis juk labirintų ekspertas. 

— Velnias! - Skijus nusiėmė saulės akinius ir nusišluostė 
prakaitą, varvantį per kaktą į akis. - Kažko trūksta. 

— Gal dar vieno žmogaus? 

Skijus įdėmiai pažvelgė į Dodžą. 

— Ir aš taip manau. Kas nors jam padėjo. 

— Gal Amanda Lofland? - spėjo Dodžas. 

— Ir aš apie ją pagalvojau. Bet ji neišėjo iš ligoninės nuo tada, 
kai atvyko, netgi miega vyro palatoje. 

— Tikrinai? 

— Anksti rytą, dar prieš aptinkant Mitmajerius, - pasakė 
Skijus. - Užėjau į ligoninę paklausti Loflandų apie Selės Ba- 
kland nužudymą. Pasakiau jiems apie skambučius iš Amandos 
telefono. 

— Ir kas? 

— Amanda pasakė beveik nepažinojusi Selės Bakland, tik ke- 
lis kartus buvo susitikusios bendrovės vakarėliuose. 

— O kaip Amanda paaiškino tuos skambučius? 

— Ji skambino norėdama sužinoti Bakland adresą, kad pa- 
siųstų kvietimą į Beno keturiasdešimtmetį, kuris bus rudenį. 

— Kaip ponia Lofland reagavo, kai paklausei? 

— Įsiuto. Tas pobūvis turėjęs būti staigmena. 

Dodžas juokdamasis sugargaliavo, lyg atsikosėtų skrepliais. 

— Nors ta moteris kieta, ji negalėjo būti dviejose vietose vie- 
nu metu. Taijei ne ji padėjo Starksui įvykdyti nusikaltimą, gal 
jam padėjo Selė Bakland? 

— Atliko savo užduotį ir buvo pašalinta, kad Starksas pa- 
slėptų galus? 

— Gal. Velnias! Aš nežinau. - Dodžas siektelėjo cigarečių. 

— Padėk! Šunys jau čia. 

Skijus su Dodžu nuėjo pasitikti šunų dresuotojo, lipančio iš 
pikapo su šunų narvais. 

— Aš atvykau pas Skijų, - pasakė vyras susirinkusiesiems. 

Skijus prasibrovė pro policininkus ir paspaudė dresuotojui 
ranką. 

— Atsivežiau dar vieną pagalbininką, - jis pristatė kartu at- 
vykusį vyrą. - Ir dar du šunis. Dėl viso pikto. 

— Ačiū. Tikriausiai mums jų reikės. Su keliais šunimis pra- 
dėsim? 

- Su trimis. Šitie patys geriausi. 

Šunys buvo išleisti už narvų ir tuoj pat įtempė ilgus pasai- 
tus. Dresuotojas pasirinko du juodus labradorus, o kitas vy- 
riškis - pėdsekį. Šunys nekantriai šokinėjo. Skijus davė jiems 
pauostyti nešvarių drabužių, kuriuos Starksas paliko Mitma- 
jerių priekaboje. 

— Gerai, jie jau pasiruošę sekti, - pasakė dresuotojas. 

— Taigi riedam! - paragino vienas iš FTB agentų. 

Skijus užgniaužė šypseną: „riedėti“ - pats netinkamiausias 
žodis apibūdinant kelią per Didžiuosius Tankumynus. Tuo jie 
netruko įsitikinti. Skverbdamiesi per mišką, vyrai ir pjovė, ir 
kirto, ir laužė šakas, bet vis tiek vos vilkosi. Po pusvalandžio 
tie, kas nepaklausė patarimo išsitepti skysčiu nuo vabzdžių, 

spruko atgal nuo kraujasiurbių mašalų spiečių. Netgi tvirti ba- 
tai buvo įmirkę tirštu kaip derva purvu. Dagiai, tai stori kaip 
nykščiai, tai ploni kaip plaukai, raižė drabužius ir odą. Ieško- 
dami Oreno Starkso pėdsakų, vyrai turėjo saugotis aligatorių, 
pumų, šernų, smauglių, angių ir barškuolių, nemėgstančių, 
kai trikdoma jų ramybė. 

Skijus neįsivaizdavo atšiauresnės pasaulio vietos. Praėjus 
valandai jie buvo pasistūmėję vos šimtą metrų. Negailestinga 
šutra stipruolius pavertė nukeipėliais, tie, kas rodė ištvermę 
sporto salėje, sunkiai alsuodami atsiliko. Net pėdsekių šunų 
jėgos ėmė sekti. Tačiau jie užuodė Oreno Starkso kvapą ir 
instinktyviai (o kur dar puiki parengtis), ir ryžtingai veržėsi į 
priekį. Šunys tempė pasaitus, vilkdami dresuotojus į tankius 
krūmokšnius, šiuos teko kapoti mačetėmis. 

Skijus neatsiliko nuo šunų. Kai dresuotojo padėjėjas įsmu- 
ko į duobę ir pasitempė kulkšnį, pasaitą jis perdavė Skijui. 

— Jūs sutarsit, jei nuolat ją girsi. 

Skijus suvaldė kalę, jis labiau nerimavo dėl Dodžo. Šiam 
buvo sunku neatsilikti, kai jie brovėsi per mišką prie ežero, 
nors ten, palyginti su Tankumynais, buvo lyg pasivaikščioji- 
mas parke. Vis dėlto Dodžas, švokšdamas ir keikdamasis, stū- 
mėsi pirmyn ir beveik lipo Skijui ant kulnų. 

— Gal apsigalvojai ir skirsi mane savo pavaduotoju? - pa- 
klausė Dodžas, kai jie sustojo atsigerti. 

— Tu negali jo nušauti. 

— Nė velnio! Aš puikus šaulys. 

— Ne tai turėjau galvoj. 

— Žinau, ką turėjai galvoj. - Dodžas užsuko butelio kamštelį 
ir nubloškė dygliuotą šaką, pastojusią kelią. - Bet kai jį rasime, 
verčiau tegul laiko rankas už galvos ir garsiai meldžia pasigai- 
lėjimo. 

— Ojei ne? | 

— Ojei ne, sakysiu, kad jis mėgino pabėgti. 

Įsidienojo. Karštis vis kilo, vandens buteliai tuštėjo. Lauki- 
nė gamta retino paieškos būrį, kol liko tik keli atkakliausieji, o 
vėliau ir jų sumažėjo. 

Kai ištvermingiausi grupės vyrai vėl sustojo pailsėti, Skijus 
prisiartino prie sunkiai alsuojančio Dodžo. 

— Turi grįžti. 

— Kai pragaras užšals. - Dodžas nosine nusišluostė išraudu- 
sį veidą. - O tai būtų tikrai neblogai. 

— Klausyk, Dodžai, - piktai puolė Skijus. - Nenoriu, kad 
mirtum ant mano rankų. 

— Ar tu mane įsimylėjai? 

Skijus nekreipė dėmesio į pašaipą. 

— Jei užversi kojas mano akyse, tos dvi tavo gyvenimo mo- 
terys niekada man neatleis. 

Dodžas ketino šmaikščiai atsikirsti, bet apsigalvojo, tik įsi- 
kišo nosinę į kelnių kišenę ir pareiškė: 

— Aš nesitrauksiu. 

Skijus ramiai pažvelgė į jį ir iškošė: 

— Daryk kaip išmanai. 

Skverbtis pasidarė dar sunkiau. Vienas iš pėdsekių šunų 
ėmė raišuoti. 

— Persidūrė koją, - paaiškino Skijui dresuotojas, apžiūrėjęs 
priekinę šuns leteną. 

— Arjis pajėgs grįžti? 

— Turės pajėgti, bet eisim lėtai. 

— Pasirūpink juo, aš paimsiu kitą. 

Dresuotojas perdavė Skijui antrojo šuns pasaitą. 

- Šie du nemėgsta vienas kito, bet jie pavargę ir neturėsi 
vargo. 

Liko tik saujelė ieškotojų, Dodžas vis dar buvo kartu. Kai 
vienas iš FTB agentų pasiūlė nutraukti paiešką ir ieškoti rytoj, 
Dodžas niekinamai metė: 

— Gali nešdintis, aš negrįšiu. 

Ir Skijus pareiškė eisiąs toliau. 

- Šunys vis dar seka Starkso pėdsakais. 

Reindžeriai taip pat nenutraukė paieškos, tik vienas susirū- 
pinęs žvalgėsi į Dodžą. Buvo skausminga girdėti jo švokštimą. 
Skijus vėl pamėgino suprotinti Dodžą: 

— Aš žinau, tu nori jį pagauti, bet... 

— Vesk pirmyn, pavaduotojau. 

— Aš galiu įsakyti tau grįžti ir liepti vienam reindžerių tave 
palydėti. 

— Pirmiau turėsi mane nužudyti. 

— Tu pats mane išvaduosi nuo to. 

Dodžas mostelėjo į priekį. 

— Aš seksiu tau iš paskos. 

Jis laikėsi žodžio, nors kiti atsiliko. Atrodo, Skijaus grasi- 
nimas pasiųsti jį atgal įkvėpė jam jėgų. Tačiau laukinė gamta 
ir atšiauri vietovė buvo galingesnės už ryžtą. Dodžas ir keli 
ištvermingiausieji atsiliko ir galiausiai Skijus liko vienas su 
dviem šunimis. Šie dėl bendro tikslo pamiršo nesantaiką ir su- 
sivienijo. Jie ir toliau skverbėsi per krūmokšnius traukdami 
Skijų į pelkes. 

Galiausiai jie pamatė tai, ko ieškojo. 

Orenas Starksas nelaikė rankų ant pakaušio ir garsiai ne- 
simeldė. Jis sėdėjo pelkės pakraštyje tarp didžiulio kipariso 
šakų, nusvirusių į drumzliną vandenį, atsirėmęs į medžio ka- 
mieną, palinkęs į vieną šoną, kakta beveik liesdamas šlaunį. 

Šunys pergalingai džiūgaudami puolė į priekį, taškydami ir 
stumdami plūdenas lyg žirnių sriubos plėvelę. Likus keliems 
metrams iki Starkso, Skijus pririšo šunis prie medžio kamie- 
no. Jis tris kartus iššovė į orą, duodamas signalą kitiems, kad 
paieška baigta, tada nubrido per drumstą vandenį - jis siekė 
iki kelių - klupdamas už nematomų šaknų, kol pasiekė Stark- 
są. Kulkos žaizda žiojėjo virš skruostikaulio, prie išorinio akies 
kampučio. Akivaizdu, vyras nusišovęs. Jo ranka vis dar spaudė 
pistoletą, per dešimt centimetrų panirusį į pelkę. 

Skijus pritūpė, kad geriau matytų. Kraujas aplink šautinę 
žaizdą sukrešėjęs, bet dar ne visai išdžiūvęs. Veidas apdras- 
kytas, sugeltas ir sutinęs. Starksas pametęs naują batą, koji- 
nė prisivėlusi dyglių. Jis vilkėjo nužudyto senuko drabužiais. 


Skijus atpažino juos iš ponios Mitmajer pasakojimo. Pilkas 

bluzonas buvo beveik juodas nuo purvo. Marškiniai žaliais ir 
mėlynais dryžiais perplėšti, purvini, dvokiantys prakaitu. 

Paieškos grupės vyrai vienas po kito rinkosi aplink Skijų, 
vis dar tupintį prie kūno. Visi murmėdami komentavo šiurpų 
vaizdą. 

Skijus išgirdo Dodžo švokštimą. 

— O šūdas! 

Skijus pamanė, kad Dodžas nusivylė - Starksas atėmė ma- 
lonumą jį nušauti. Paukščiai, kuriuos išgąsdino šunų lojimas 
ir žmonės, plasnodami sparnais šaižiai klykavo medžių viršū- 
nėse, šunys patenkinti lekavo, iškišę liežuvius ir taškydamiesi 
seilėmis. 

Pirmas kelią prasiskynęs Teksaso reindžeris per radijo sto- 
telę kalbėjosi su sraigtasparnio pilotu. Rėkdamas, kad pilotas 
išgirstų, jis liepė stebėti signalinę raketą, kuri parodysianti jų 
buvimo vietą. Jis paprašė nuleisti neštuvus, prieš vėl juos pa- 
keliant prie jų bus pririštas Starkso lavonas. 

Skijus visko klausėsi mechaniškai, vis dar neatitraukdamas 
akių nuo Starkso. Jis žiūrėjo į didelę skruzdę, ropojančią nusi- 
kaltėlio nosimi ir skruostu žemyn, maža žuvytė baksnojo pa- 
nirusią jo ranką. 

Reindžeris kalbėjo per radijo stotelę: 

— Kad pakeltume lavoną iš čia... 

- Čia ne lavonas, - staiga pasakė Skijus. - Jis dar gyvas. 


Dvidešimt trečias skyrius 


25 turėjusi saugoti Berę ir Karoliną namie, buvo ta 
pati moteris, apklaususi nešnekų prekybos centro kasininką, 
kol Dodžas ją pakeitė. Ji prisistatė kaip pareigūnė Leivel ir 
elgėsi labai dalykiškai. Netrukus moteris įėjo į svetainę, kur 
Berė ir Karolina nekantriai laukė žinių, ir pranešė, kad Orenas 
Starksas suimtas. 

Motina ir duktė apipylė ją klausimais, bet policininkė buvo 
tvirta kaip uola. 

— Nežinau jokių smulkmenų. Skijus liepė sėdėti ir laukti, kol 
jis paskambins. 

Berė iš karto norėjo važiuoti į šerifo nuovadą, bet Karolina 
išlaikė blaivų protą. 

— Oką mes ten darysim? Tik trukdysim. Svarbiausia, kad jis 
suimtas ir tu saugi. Kai tik Skijus galės, mums paskambins. 

— O kodėl Dodžas neskambina? Jis tikrai žino, kad einam 
iš proto. 

— Esu tikra, kad ir jis įsisuko į verpetą. Tai policijos reikalas, 
Bere. Būk kantri. 

— Duodu jiems valandą. 

Praėjo penkiasdešimt trys minutės, o tada moterys išgirdo 
automobilio variklį. Berė puolė iš svetainės, Karolina - iš pas- 
kos. Jos kartu prasispraudė pro duris tuo metu, kai Dodžas 

— Kas čia darosi? - suriko Karolina ir nubėgo laipteliais. 

Dodžas sulaikydamas ją ištiesė ranką. 

— Nesiartink. Vienas Dievas žino, ką pasigavau toje prakeik- 
toje pelkėje. 

— Kur buvai? 

— Nuėjau į pragarą ir atgal. Kitaip tariant, buvau tuose pa- 
švinkusiuose Didžiuosiuose Tankumynuose. 

— Jūs radot Oreną ten? - apstulbusi šūktelėjo Berė. 

— Pelkės pakrašty, kiparisų giraitėje, su šautine žaizda galvoj. — 
Paskutiniai Dodžo žodžiai užčiaupė moteris. - Šauta į tą pačią 
vietą kaip ir į Selę Bakland. Matyt, Starksui patinka smilkinys. 

Berė buvo pritrenkta, kad ką išlementų. 

— Jis negyvas? - paklausė Karolina. 

— Vos kvėpuoja. Dėl blauzdikaulio, lūžusio besiritant nuo 
jūsų laiptų, prasidėjo kraujo užkrėtimas. Kol smegenys pa- 
brinkusios, gydytojai negali pasakyti, kiek jos pažeistos. Mūsų 
draugelio Oreno Starkso būklė labai sunki. 

Visi sustingę stovėjo ir tylėjo, paskui Karolina mostelėjo 
Dodžui užlipti laipteliais. 

— Eik nusiprausti. Kokia čia smarvė? 

— Pelkių dujų, šuns šūdų, šarvuočio šūdų ir velniai žino kie- 
no. Būtų buvę daug blogiau, jei Skijus nebūtų paskolinęs man 
šių batų. 

Užlipęs ant priebučio, Dodžas nusimovė guminius medžio- 
klinius batus, nedvejodamas atsisegė kelnes ir jas nusitraukė, 
išsinėrė iš drabužių, sumetė juos į dvokiančią krūvą ant medi- 
nių grindų ir žengė į namą vien trumpikėmis. Pareigūnė Leivel 
stovėjo tarpduryje tiesi kaip žvakė ir smerkiamai žiūrėjo į jį. 

— Skijus liepė jums pasakyti, kad grįžtumėt į nuovadą. 

— O kodėl pats nepaskambino? 

Dodžas penkiolika sekundžių atlaikė moters žvilgsnį ir vėl 
žodis žodin pakartojo klausimą. Pareigūnė gūžtelėjo pečiais ir 
neatsigrįždama nuėjo. 

Berė nekreipė dėmesio į nemandagų pareigūnės elgesį. Ji 
degė nekantrumu išspausti kuo daugiau naujienų iš Dodžo, 
bet jis pirmiausia norėjo nusiprausti po karštu dušu. 


— Kol vabzdžiai dar nesudėjo kiaušinėlių ant mano kūno. 
Prašau įpilti man viskio, - metė per petį lipdamas į viršų. 

Dodžas grįžo po dešimties minučių švarus, kvepiantis mui- 
lu, šlapi plaukai buvo nubraukti ant pakaušio. Jis nešėsi spor- 
tinę striukę, mūvėjo medvilnines kelnes, vilkėjo trumparan- 
kovius marškinėlius. Nuplovus purvą buvo matyti daugybė 
nubrozdinimų ir įdrėskimų. 

— Ar dezinfekavai žaizdas? - paklausė Karolina paduodama 
viskį. 

— Ne! - Jis gurkštelėjo gėrimo. 

— Nieko nepasakok, kol negrįšiu. 

— Tu verčiau pasistenk, kad man neperšėtų! - šūktelėjo Do- 
džas skubančiai į miegamąjį Karolinai. 

Jis atsisėdo į supamąjį krėslą, kuriame sėdėjo tą dieną, kai 
atvyko. Tada buvo šeštadienis. Šiandien pirmadienis. Berė 
stebėjosi, koks savas jis tapo per tokį trumpą laiką, kiek daug 
visko įvyko, kiek daug ji sužinojo apie tėvą, su kuriuo susitiko 
vos prieš dvi paras. 

— Kaip laikosi Skijus? 

— Ar tas dienos didvyris? 

— Tikrai? 

— Vienintelis ėjęs iki galo. Teksaso reindžeriai šalia jo atrodė 
kaip išlepintos mergaitės. - Jis vėl siurbtelėjo viskio. - Aplam- 
dytas, bet nepalūžęs. 

— Kurjis? 

— Kai mačiau, jis buvo prie ligoninės priimamojo durų, atsa- 
kinėjo į žurnalistų klausimus. Sulėkė visi Hjustono televizijos 
kanalai, vienas iš Tailerio, regis, ir iš Lafajeto. Žmonės nori 
išgirsti apie šerifo būrį, gaudžiusį tą nenaudėlį. Ir dar kur - Di- 
džiuosiuose Tankumynuose! Intriguoja. 

Berė apstulbusi purtė galvą. 

— Aš negaliu įsivaizduoti, kad Orenas leidosi į tuos brūzgynus. 

— O man galvoj netelpa daugelis dalykų, kuriuos jis iškrė- 


tė. — Dodžas įtariai nužvelgė dezinfekuojamojo skysčio bu- 

teliuką, kurį Karolina atsinešė kartu su plastikiniu maišeliu, 
pilnu vatos gabalėlių. - Ar skaudės? 

— Ne taip baisiai, kaip skaudėtų, jei supūliuotų, - atkirto 
ji. - Tau reikėtų pasiskiepyti nuo stabligės. 

— Nė nesitikėk. 

Karolina susiraukusi atsiklaupė šalia supamojo krėslo, su- 
drėkino vatą skysčiu ir priglaudė prie bjaurios durtinės žaiz- 
dos delne. Keikdamasis nuo deginančio antiseptiko poveikio, 
Dodžas papasakojo moterims, kas įvyko per kelias pastarąsias 
valandas. 

Kai jis baigė, Berė paklausė: 

— Ar Orenas turi šansų? 

— Likti gyvas? Ne. Jis pakratys kojas, o jei ne, bus apkaltin- 
tas trimis žmogžudystėmis ir mirs išvaduodamas valstiją. Jo 
dainelė sudainuota. 

Berė atsistojo, nuėjo prie lango ir pažvelgė į ežerą. Saulė 
leidosi, vandens paviršiuje atsispindėjo paukščių pulkas, ant 
akmenuotos pakrantės ilgus, tiesius šešėlius metė pušys. Alink 
ramu, visai kaip praėjusio penktadienio vakarą, kai juodu su 
Benu baigę darbą nutarė išsikepti pjausnių ant grotelių ir at- 
švęsti baigę projektą, prie kurio plušėjo metus. Prisiminusi tai 
ji susiraukė. Paskui atsigręžė į tėvus. Keista, bet nesąmoningai 
Karoliną su Dodžu ji jau laikė vieniu: juodu pora - jos tėvai. 

— Aš noriu pamatyti Oreną. 

Dodžas ryžtingai pastatė taurę ant kokteilių staliuko. 

— Velniava! 

— Kas? 

— Skijus taip ir manė. Lažinosi su manim, kad to ir užsima- 
nysi. Aš ką tik pralošiau penkis žalius. 

— Kieno čia automobilis? 

Dodžas paėmė taurę ir išgėrė likusį viskį. 

— Pareigūno, kuris saugo Starkso palatą ligoninėje. Skijus 
leido jį paimti, kad grįžčiau nusiprausti. 

— Dabar, kai nusiprausei, gali grąžinti mašiną, o mudvi su 


mama važiuosim iš paskos. 

Berė troško pasikalbėti su Skijumi ar bent jį pamatyti, kad ir 
iš tolo. Dar jai labai rūpėjo pamatyti Oreną. Ji be galo troško, 
kad šis gyvenimo tarpsnis kuo greičiau baigtųsi, o to nebus, 
kol ji neprisipažins Orenui, ką ji pati iškrėtė, kad jis padarė 
tuos baisius dalykus. Tikriausiai jis jau seniai psichinis ligonis, 
bet gal Berė išjudino trapią pusiausvyrą ir pastūmėjo jį į dar 
didesnę beprotybę. Jei ji būtų buvusi kantresnė ir malonesnė, 
įgimtos Oreno ydos būtų snaudusios, kol jis būtų miręs sulau- 
kes senatvės. Kad ir kaip ten būtų buvę, Berė nenurims, kol ją 
slėgs ši kaltė. Jei Oreno būklė tokia bloga, kaip sakė Dodžas, 
jai lieka vis mažiau laiko šiai pareigai atlikti. Nelaimei, eidama 
per ligoninės vestibiulį į intensyviosios terapijos skyrių, Berė 
susidūrė su Benu ir Amanda Loflandais. 

— Taigi čia Benas, - sumurmėjo Dodžas, bet neatrodė, kad 
jam patiko tai, ką pamatė. 

— Eikit, aš tuoj judu pasivysiu, - pasakė jiems Berė. 

Dodžas nenoriai nuvedė Karoliną prie liftų ir paliko Berę 
vieną su Loflandais. Benas sėdėjo slaugo stumiamuose ratu- 
kuose. Jis buvo išblyškęs, nusikamavęs, liesas. Amanda ėjo iš 
šono spinduliuodama įtūžį. 

— Labas, Benai, labas, Amanda, - pasisveikino Berė. 

Benas per petį paprašė slaugo leisti jiems pasikalbėti vie- 
niems. Vos tik šis pasitraukė, Amanda iš karto puolė: 

— Kodėl tu užsiundei ant manęs šerifo pavaduotoją? 

— Skijų? 

— Skijų? - pamėgdžiojo Amanda. - Jau vadini jį vardu? Na, 
nenuostabu. 

— Amanda, aš tavęs nesuprantu. 

— Jis čia atsirado ankstų rytą ir ėmė klausinėti apie Selę Ba- 
kland. Klausinėti mane! Pamatė, kad iš mano mobiliojo tele- 
fono jai kelis kartus skambinta. Argi jis būtų tikrinęs mano 
skambučių išklotinę, jei nebūtum pripliurpusi apie mane ne- 


sąmonių? 

Jei Selės mirties tema nebūtų buvusi tokia skaudi, išgirdusi 
melodramatišką Amandos kalbą Berė būtų tik akis pavarčiusi. 

— Aš pasakiau jam vienintelį dalyką apie tave ir Selę - kad nė 
nežinojau, jog judvi pažįstamos. 

— Mes ir nebuvom pažįstamos. Bet abi pažinojom tave. Abi 
žinojom, kokia tu klastinga. 

— Užteks, Amanda, - pavargęs paprašė Benas. - Koks dabar 
skirtumas, juk Selė negyva, o jos žudikas suimtas. 

Berė spėjo, kad jis jau ištisas valandas klausėsi žmonos ti- 
radų. 

— Tai jūs girdėjote apie Oreną? - paklausė Berė. 

— Mano palatoje yra televizorius, - atsakė Benas. - Tikra 
velniava. Ir Selė. - Benas persibraukė delnu papurtusį veidą. - 
O Dieve! 

— Tu neįsivaizduoji, koks siaubas apėmė, kai ją radau spin- 
toje. Policija mano, kad prieš nužudydamas Orenas kelias va- 
landas Selę prievartavo ir kankino. 

— Tikiuosi, tas šliužas mirs, - pratrūko Amanda. - Per jį vos 
netapau našle. 

— O poniai Mitmajer nepasisekė, ji liko našlė, - tyliai tarė Berė. 

— Kaip sakiau, tikiuosi, kad jis mirs. - Amanda nemaloniai 
pažvelgė į Berę. - Atėjai jo aplankyti? 

— Norėčiau. Taip. 

— Kodėl? - nuoširdžiai suglumęs paklausė Benas. 

— Juk žinai dėl ko, Benai. Dėl tos pačios priežasties jam 
skambinau ketvirtadienį po pietų. 

Benas pasimuistė ratukuose, neatlaikydamas tiesaus Berės 
žvilgsnio. 

Amanda nekantriai dirstelėjo į laikrodį, bet ta moteris buvo 
per daug susireikšminusi ir nepatenkinta, kad Berė kreiptų į ją 
dėmesį. Ji palinkėjo Benui: 

— Sėkmės tau pristatant kampaniją. Ji dabar tavo. 

— Jis visai su tuo nesusijęs! 

Dėl tokios greitos Amandos reakcijos Berė neabejojo, kad 
yra priešingai. Matyt, jos išraiška išdavė jausmus, nes Benas iš 
karto parėmė žmoną. 

— Prisiekiu Dievu, Bere, niekada nemaniau, kad Delrėjus 
imsis tokių griežtų priemonių. Tik jau ne prieš tave. 

Berė nusijuokė. 

— Tik jau ne prieš mane? Šitokią pasileidėlę? Ar ne taip 
Amanda jiems sakė? 

— Bere, buvo visai ne taip. Jie patys padarė išvadas dėl to, kas 
įvyko name prie ežero ir kodėl. Prisiekiu aš... mes... nieko... 

— Neputok, Benai. Tai, ką tu ar Amanda pasakėt bendrovės 
vadovams, privertė juos patikėti. Ir dabar visai nesvarbu, kaip 
jūs aiškinsite ar atsiprašinėsite - šaukštai po pietų. Jūs leidote 
man kristi, tiksliau pasakius, išdavėt mane. Bet aš nesužlug- 
dyta, tik nenoriu dirbti bendrovėje, kuri taip negerbia manęs 
ir patiki blogiausiais dalykais net neleisdama apsiginti. - Berė 
susitvardė ir tarė: - Aplankas su visa medžiaga - nuo pirmųjų 
brėžinių iki maketų - name prie ežero, atsiųsiu viską per pa- 
siuntinį. 

— Jam nereikia tavo malonės, - sušnypštė Amanda. - Gali 
pasilikti tą aplanką, nes Benas turi visas kopijas. 

Berė pažvelgė į Amandą ir vėl į Beną. Šio veide atsispindėjo 
kaltė. 

— Ak! Aišku! —- Berė kelias akimirkas žvelgė į tas kankinio 
akis, tada, net nepaspaudusi rankos ir neatsisveikinusi, nuėjo. 


Beveik valandą Berė laukė prie Oreno palatos intensyviosios 
terapijos skyriuje, kol pagaliau pasirodė Skijus. Jis buvo išsi- 
maudęs ir persirengęs švariais drabužiais. Pamačius jį, Berės 
širdis ėmė plakti smarkiau, tačiau Skijus elgėsi oficialiai. Berė 
užgniaužė norą pulti jam į glėbį ir santūriai pasisveikino. Atsa- 
kęs jai šerifo pavaduotojas atsigręžė į policininką, sėdintį ant 
plastikinės kėdės ir saugantį Oreno palatą. 

— Gal nori šiek tiek pasimankštinti? 

Policininkas suprato užuominą arba jam tikrai reikėjo per- 
traukėlės, nes padėkojo Skijui, atsistojo ir nuėjo, palikdamas 
juodu vienus. 

— Dodžas pasakojo apie tavo didvyriškas pastangas surasti 
Oreną, - tyliai pasakė Berė. 

Skijus nepriėmė komplimento. 

— Turėjau jį surasti anksčiau. 

— Man nereikėjo skambinti jam ketvirtadienį. Nereikėjo 
kviestis Beno penktadienį, nereikėjo taip bjauriai elgtis su 
Orenu. Jo tėvai ir mokytojai turėjo įžvelgti, kad jis psichiškai 
nestabilus. - Ji blausiai šyptelėjo. - Seniai turėjau susiprasti, 
kad darau klaidą. 

Berė pažvelgė į intensyviosios terapijos skyriaus palatą, kur 
švelniai dūzgianti aparatūra sekė gyvybines Oreno funkcijas. 

— Man buvo leista užeiti. Buvo dalykų, kuriuos norėjau jam 
pasakyti ir pasakiau. - Berė apgailestaudama papurtė galvą. — 
Bet nemanau, kad jis girdėjo. 

Mąslus Skijaus žvilgsnis ją slėgė. 

— Kodėl norėjai pasikalbėti su juo? Kodėl tu vis dar čia? 

— Negaliu paaiškinti. Man atrodė - turiu čia būti. Ar žiauru, 
kad čia budžiu laukdama, kol kas nors įvyks? 

— Žiauru, kad turime laikyti jį pririštą. 

Ne tik vamzdeliai ir laidai buvo apraizgę Oreno kūną, jo rie- 
šai ir čiurnos diržais buvo pritvirtinti prie lovos. 

— Bet jis žiauriai nužudė tris žmones. Mes neturėtume jo 
gailėtis. 

— Ašir nesigailiu. Tikrai ne, Skijau, bet nesuvokiu, ką jaučiu. 
Man palengvėjo, kad Orenas nebekelia grėsmės nei man, nei 
kitiems, bet mano jausmai sumišę. Nė nežinau, ką apie viską 
manyti. - Berė vėl pažvelgė Skijui į akis ir bejėgiškai pridūrė: - 
Ir apie tai. 

Skijus gerai suprato, apie ką Berė kalba, ir tyliai pasakė: 

— Teisingai, apie tai. Bučinį, sukrėtusį mano pasaulį. Ir aš 
nenutuokiu, ką galvoti, bet tai niekaip man neišeina iš galvos. 
Nė akimirką. - Jis palinko dar arčiau ir pridūrė: - Vakar aš 
nenorėjau tavęs palikti. 

— Aš beveik nusivijau tave. 

— Tikrai? 

— Iki durų. Supratau, kad privalai eiti, bet nenorėjau su ta- 


vim išsiskirti. 

Jų ilgesingą žvilgsnį nutraukė bruzdesys ilgo koridoriaus 
gale. Grįžtantis po pertraukėlės pareigūnas ginčijosi su Liza 
Arnold. 

— Aš noriu pasikalbėti su Skijumi Nailandu. 

— Leisk ją, - liepė Skijus. 

Policininkas pasitraukė ir mergina, garsiai kaukšėdama ba- 
sutėmis, prisiartino prie jų. 

— Kaip laikotės, penele Arnold? - mandagiai paklausė Skijus. 

Liza užkišo dažytų, juodų kaip varnas plaukų sruogą už au- 
sies, į ją buvo įverti keli sidabriniai žiedai. 

— Jaučiuosi gerai, bet noriu pasakyti, tikriausiai suprantat, 
kad aš vis dar liūdžiu dėl Deivio. 

— Savaime suprantama. 

Lizos žvilgsnis nuslydo prie Berės. Skijus jas supažindino. 

— Žinau, kas jūs, - pasakė mergina. - Viskas prasidėjo jūsų 
namuose. Jis nušovė ir jūsų vaikiną, tiesa? - Berei nespėjus 
pataisyti, Liza nusigręžė ir pažvelgė pro langą į intensyviosios 
terapijos palatą. Ji kelias minutes žiūrėjo į Oreną, o paskui 
tarė: - Mačiau per televiziją, kad jūs jį suradot. Policininkas, 
kuris sėdėjo automobilyje prie mano namų, atėjo ir pasakė, 
kad išvažiuoja, nes nėra reikalo manęs saugoti. 

— Ar čia žmogus, motelyje nušovęs Deivį? - paklausė Skijus. 

- Jis, jis, tas šunsnukis, - niekinamai patvirtino mergina, 
bet prasiveržė jausmai. - Tai aš įkalbėjau Deivį nusivežti mane 
į motelį. Jei būtume likę lauko kino teatre, jis tebebūtų gyvas. 

— Jūs nekalta dėl to, kas įvyko, todėl nekaltinkit savęs, - ra- 
mino ją Skijus. 

Liza apėjo Skijų ir šiltai jam nusišypsojo. 

— Aš tik norėjau jums padėkoti, kad jį pagavot. 

— Medžiojau jį ne vienas, man padėjo daug žmonių. 

- Ir dar. Ačiū, kad po tų įvykių jūs taip gražiai elgėtės su 
manim. 

— Nėra už ką. 

— Atsiprašau, kad mano pamotė buvo tokia bjauri. 

— Nieko, - šyptelėjo Skijus. 

— Nepriimkit asmeniškai. Ji su visais bjauri. 

Liza dar kartą piktai pažvelgė į Oreną, atsisveikino ir nuėjo 
koridoriumi prie lifto. Liftui atvažiavus, iš jo išlipo Karolina 
su Dodžu. 

Suskambėjo mobilusis telefonas, ir Skijus pasitraukė į 
šoną. 

— Kas nors pasikeitė? - paklausė Dodžas. 

— Ne, - atsakė Berė. 

- Švaistai laiką stovėdama čia ir spoksodama į jį. 

— Gal, bet... 

Skijus priėjo laikydamas telefoną prie krūtinės. 

— Šerifo nuovadoje didelis triukšmas. Tas vyras, kuris rado 
Mitmajerių automobilį... 

— Jergutėliau! Tas mišrūnas? - pasibaisėjo Dodžas. 

Skijus nusišypsojo. 

— Ponas Merkuris reikalauja atlyginimo ir kaltina visus sky- 
riaus darbuotojus, kad jie mėgina jį apgauti. Karolina, nenorė- 
čiau jūsų trukdyti, bet ar jums būtų labai nepatogu... 

— Jokių nepatogumų, - neleidusi jam baigti, patikino Karo- 
lina. - Aš mielai išrašysiu jam čekį. 

Buvo nuspręsta, kad Skijus su Karolina kartu nuvažiuos į 
nuovadą ir sutvarkys šį reikalą, todėl jie išvyko į teismo rūmus. 

Dodžas pažvelgė į Berę. 

- Taigi mes laisvi. Būsiu atviras, manau, tu turėtum palikti 
ramybėje Starksą. Kup greičiau tą padarysi, tuo lengviau tau 
bus. 

— Galjūs ir teisus. 

— Patikėk manim. Aš labai noriu valgyti, o tu? 

— Tr aš, - atsakė Berė ir suvokė neprisimenanti, kada ką bur- 
noj turėjo. Ji dirstelėjo į laikrodį. - Bet jau vėlu pagal Merito 
įpročius. Nežinau, kas dabar dirba. 


— Aš žinau. 


— Labas, Greise. 
— Labas, Dodžai. 

Barmenės šypsena priblėso, pamačius, kad Dodžas atėjo 
su Bere. 

— Čia Berė Malon. 

— Mudvi jau buvom susitikusios, - šypsodamasi tarė Berė. 

— Tikriausiai jums labai atlėgo, kai Starksą sučiupo. 

— Taip, labai. 

— Arjis gyvas? 

— Kabo ant siūlelio, - paaiškino Dodžas. - Ar jūs taip vėlai 
gaminate maistą? 

Greisė linktelėjo galvą į nišas prie galinės sienos. 

— Sėskitės prie staliuko, atnešiu valgiaraščius. Ko gersite? 

Dodžas užsisakė butelį alaus. Berė nutarė irgi paimti to 
paties. Jie susėdo vienas prieš kitą ant dirbtinės odos suolų. 
Stalas buvo sukaltas iš storų, lakuotų lentų. Ant jo stovėjo rau- 
dono stiklo žvakidė su mirksiančia žvakute. Greisė atnešė alų. 
Greit peržvelgę valgiaraštį jie užsisakė sūrainių su bulvytėmis. 
Greisė grįžo prie baro, tėvas su dukra liko vieni. Dodžas pama- 
tė, kad Berė gurkštelėjo iš butelio, ir nusijuokė. 

- Kas juokinga? - paklausė ji. 

— Nieko. 

— Stebiesi, kad geriu iš butelio? 

Nors kaip tik tai pralinksmino Dodžą, jis tylėjo. 

— Mama nepritartų, - pasakė Berė. - Pasak jos, tai labai ne- 
moteriška. - Ji vėl atsigėrė žiūrėdama į Dodžą pro aprasojusį 
butelio stiklą, pastatė butelį ant stalo ir ramiai tarė: - Bet tu 
puikiai ją pažįsti, Dodžai, tiesa? - Berė jau perėjo prie „tu“. 

Jis atsirėmė į odinį atlošą, įdėmiai pažvelgė į Berę ir supra- 
to, kad ši jau viską žino. 

— Tai vienas iš tavo motinos... tabu, - dusliai pasakė jis. 

— Bet vis tiek ją mylėjai. 

Dodžas siektelėjo savo butelio ir, nors burna buvo išdžiū- 
vusi, alaus skonio nepajuto. Jis perbraukė pirštais aprasoju- 
sį kakliuką, nenuleisdamas akių nuo šimtus kartų matytos 
etiketės. 

— Taigi tu Žinai apie mane. Apie mus. 

Sukaupęs visą drąsą, tėvas pakėlė akis į dukrą. Ji linktelėjo. 

— Karolina įsius. 

— Ji jau žino. 

— Tikrai? Kada tai įvyko? 

— Aš pati supratau, oji patvirtino. 

— Ji nenorėjo, kad tu sužinotum. 

— Nejaugi? - Berė skeptiškai pažvelgė į Dodžą. - Tai kodėl 
mama tave įtraukė į šiuos reikalus? 

Greisė atnešė sūrainius, padėjo prieš klientus, paklausė, ar 
jie daugiau nieko nepageidauja, ir nuėjo. Berė nesidrovėdama 
kibo į sūrainį, bet Dodžui apetitas buvo dingęs. 

— Kaip tu atspėjai? Juk aš nesielgiau su tavim kitaip... 

— Ne dėl to, kaip elgeisi su manim, o dėl to, kaip judu su 
mama elgiatės vienas su kitu, - paaiškino Berė ir nusilaižė 
garstyčias nuo lūpų kampučio. - Pastarosiomis dienomis ji ti- 
kras nervų kamuolys. Mama niekada nesinervina. Tai aš dėl 
visko jaudinuosi ir greitai prarandu kantrybę. Per visą savo gy- 
venimą nesu mačiusi jos tokios įsitempusios. Iš pradžių ma- 
niau, kad kalta kritiška padėtis, bet vėliau pamačiau, kaip ji 
elgiasi su tavim. Ji niekada nebuvo tokia su tėvu. 

Dodžo gerklę gniaužė didžiulis kamuolys. Jis troško užsirū- 
kyti, bet ne taip stipriai, kaip sužinoti, kodėl Karolina su juo 
elgiasi kitaip negu su Džimu Malonu. Nekęsdamas savęs jis 
paklausė: 

— Kokia Karolina buvo su juo? 

— Jų santuoka buvo labai tvirta. Tėvai mylėjo vienas kitą. 
Esu tikra. Bet jie visada buvo labai santūrūs ir mandagūs. Nie- 
kada nesiginčydavo kaip jūs. Jų santykiai... Manau, jiems trū- 
ko kibirkštėlės. Na, aš buvau pripratusi prie tokių santykių ir 
maniau, kad taip ir turi būti, bet dabar matau, kaip judu su 
mama elgiatės - be jokio mandagaus oficialumo. 

— Mes kibirkščiuojame? 

— Taip, kibirkščiuojate. - Berė nusijuokė ir pagalvojusi pri- 
dūrė: - Kiek prisimenu, mama visada norėjo, kad tėtis pritartų 
tam, ką ji daro. Bet jai nereikia tavo pritarimo. 

— Mano reikalavimai ne tokie dideli. 

Berė nusišypsojo. 

— Ne, ji žino, kad tujai pritari. Besąlygiškai. 

— Dodžai, ar tau nepatinka sūrainis? - priėjusi prie jų staliu- 
ko paklausė Greisė. 

— Ne. Pasirodo, ne valgis man dabar galvoj. 

— Aš einu parūkyti. Palaikysi man draugiją? 

— Pasiduodu. 

Greisė nusivylusi nuėmė lėkštes. Berė nusekė barmenę aki- 
mis, vėl atsigręžė į Dodžą ir tarė: 

— Tujai patinki. 

Dodžas gūžtelėjo pečiais ir pasiėmė butelį. 

— Tu patinki visoms moterims. 

— Tu perdedi. 

— Nemanau. Ir mama užsiminė apie tai. 

— Tikrai? 

— Ar dėl to visos jūsų bėdos? 

Dodžas pažvelgė į dukrą, bet nutylėjo. 

— Tu populiarus tarp moterų, Dodžai. Ar dėl to nevedei 


mano mamos? 


Dvidešimt ketvirtas skyrius 


Hjustonas, Teksasas, 1979 


Je: ne tas alinantis darbas, Dodžo gyvenimas būtų tobulas. 

Rodžerio Kamptono tėvai išgrūdo jį į Pietų Ameriką taria- 
mai prižiūrėti šeimos naftos reikalų Venesueloje. Gera išeitis 
visiems, išskyrus venesueliečius, mąstė Dodžas. 

— Tikiuosi, jie susipras laikyti dukteris užrakintas namuo- 
se, - pasakė Dodžas Karolinai, kai jie perskaitė žinutę laikraš- 
čio verslo puslapiuose. 

Karolinos pilvas jau atsikišo, ir Dodžui jis atrodė žavingai. 

— Dabar matau tave iš profilio. 

Dodžas vis norėjo liesti tą kalnelį, kartais net pykdydamas 
Karoliną. 

— Dodžai, tu man trukdai. 

— Kadajis ims spardytis? 

— Dar reikia palaukti. 

— Bus labai keista, ar ne? Kad kažkas juda tavyje. 

— Tu irgi judėjai manyje. - Karolina šelmiškai mirktelėjo. 

— Hmm. Nėštumas ir nešvankūs pokalbiai. Man patinka. 

Karolina nustūmė klaidžiojančias Dodžo rankas. 

— Vos tik pajusiu, kad kūdikis juda, tau pranešiu. Jį reikia 
pamaitinti, o aš negaliu padėti vakarienės ant stalo, kol mane 


grabinėji. 

Dodžas šelmiškai šyptelėjo, apglėbė papilnėjusias Karolinos 
krūtis. 

— O dėlšitų... 

Tądien jie vakarieniavo labai vėlai. 

Per kelias dienas Karolina pardavė savo namą ir sublokuotą 
Dodžo butą per Džimo Malono nekilnojamojo turto agentūrą 
ir rado, pasak jos, lėlių namelį senesniame, tvarkingame rajo- 
ne. Dodžas atidavė savo baldus labdarai, nes jie buvo menka- 
verčiai, ir juodu su Karolina įsikėlė į naujus namus. 

Keturis vakarus Dodžas dažė miegamąjį gelsva spalva ir tris 
vakarus vargo surinkdamas lovytę. 

— Tikiuosi, vaikiui ji patiks, nes dar kartą nepajėgčiau su- 
rinkti, - pareiškė jis. 

— Liaukis vadinęs mano kūdikį „vaikiu ! 

Dodžas sugriebė Karolinai už rankos ir patraukė ją ant grin- 
dų, tarp išmėtytų įrankių. 

— Mūsų kūdikį. O kaip tu nori jį pavadinti? 

— Mano motinos mergautinė pavardė buvo Karter. Kaip tau 
skamba Karteris Hanlis? 

— Ojei gims mergaitė? 

— Galvoju. 

— Tu būni graži, kai galvoji. 

Dodžas pabučiavo Karolinai į nosies galiuką ir jie ėmė my- 
lėtis ant kilimo. 

Abu ramiai svarstė, kada paskirti vestuvių datą. 

— Tas popieriaus lapas nepadarys manęs laimingesnio, — 
kalbėjo Dodžas. - Bet noriu, kad mūsų santuoka būtų oficiali. 

— Prieš gimstant kūdikiui, - sutiko Karolina. 

Tačiau jie taip ir nenumatė dienos. Kol kas abu tenkino to- 
kia padėtis, todėl nė vienas neteikė daug dėmesio tai techninei 
smulkmenai. Dienas keitė savaitės ir mėnesiai, o jie vis dar ne- 
skubėjo įteisinti santykių. 

Karolina grįžo į darbą vos išnykus mėlynėms aplink akis. 
Vydamasi prarastą laiką, ji dvigubai uoliau stengėsi tapti ge- 
riausia bendrovės nekilnojamojo turto agente, todėl dažnai 

dirbdavo iki vėlyvo vakaro, aprodydavo klientams namus, o 
savaitgaliais rengdavo atvirų durų dienas. 

Dodžui netrukdė toks perkrautas tvarkaraštis, nes daugumą 
vakarų po darbo padangų gamykloje reikėdavo lankyti ypatin- 
gosios paskirties būrio susirinkimus. Jis jau seniai manė, kad 
vykdydamas šią užduotį tik švaisto laiką ir mokesčių mokė- 
tojų pinigus. Jei nebūtų troškęs tapti detektyvu, tikrai būtų 
atsistatydinęs iš ypatingosios paskirties būrio. Jis nekentė 
darbo prakeiktoje gamykloje. Valyti grindis ir keisti perdegu- 
sias lemputes neatrodė policininkui tinkamas darbas. Tačiau 
iš ypatingosios paskirties būrio grįžęs patruliuoti, jis išduotų 
ne tik savo naują šeimą, bet ir save, o ypač Džimį Gonsalesą. 

Taigi jis vis dar laikėsi būryje, nors užduotis laimėti Kris- 
talės pasitikėjimą prarado visą žavesį. Vienintelė moteris, ku- 
rios Dodžas geidė, buvo Karolina. Aistra jai buvo tokia stipri ir 
visa apimanti, kad buvo velnioniškai sunku vaidinti susižavė- 
jusį Kristale. Bet mergino ją, matyt, įtikinamai, nes kartą, kai 
juodu kartu pietavo, Kristalė pravirko. 

— Aš labai nerimauju dėl Franklino. 

— Kodėl? 

— Jis keistai elgiasi. - Kristalė prikando apatinę lūpą. - Tur- 
būt nereikėtų apie tai kalbėti. Gal nieko blogo. 

— Bet jei ne visai gerai? O jei kalėjimas jo nepataisė? - Do- 
džas apsimetė susirūpinęs. 

Kristalė vangiai šyptelėjo. 

— Jis man žadėjo niekada nepažeisti įstatymo. 

— Ar tujuo tiki? Ar jis laikosi pažadų? 

Kristalė palinko prie Dodžo ir padėjo galvą jam ant peties. 
Dodžas ją apkabino. 

— Tu man toks geras, Marvinai. 

Jis pasilenkė ir pabučiavo ją į skruostą. 

— Aš tik noriu rūpintis tavim. 


Kiti būrio nariai apsidžiaugė išgirdę Dodžo pasakojimą. 
— Olbraitas planuoja naują apiplėšimą ir Kristalė tai žino. — 
Pakiliai nusiteikęs kapitonas trynė rankas. 


— Ir aš taip manau, - sutiko Dodžas. - Man reikia pakliūti į jų 
namus. Jie nuomojasi sublokuotą butą. Kita namo pusė tuščia, 
Olbraitas ten įsirengė sandėlį be šeimininko leidimo ir žinios. 

— Kąjis ten laiko? 

— Kristalė nežino. 

- Tu ja tiki? 

— Taip, tikiu. Tai jų nesantaikos obuolys. Turiu sužinoti, ką 
jis ten slepia. 

— Kad ir ką rastum, teisme to nepanaudosime, - priminė 
kapitonas. 

— Taip, bet jei pamatysiu ką nors įtartino, imsime jį nuolat 
sekti. O jei rasiu įkalčių, panaudosiu kaip jauką, kad Kristalė 
liudytų teisme. 

— Tada turėsi jai prisipažinti, kad esi policininkas. 

— Nebūtinai. Ne iš pradžių. Aš vis dar galiu būti jautrus 
draugas, tikinantis ją elgtis, kaip liepia sąžinė. 

— Abejoju, ar ji sutiks, - įsikišo vienas policininkų. - Ji neiš- 
duos savo vaikino. 

Dodžas nepagarbiai pažvelgė į jį. 

- Jei žinotum lengvesnį būdą, pasiūlytum. 

Kapitonas palaikė Dodžą. 

— Ar gali įeiti į jų namus taip, kad Olbraitas nesužinotų? 

— Pasistengsiu. Bet jei dingsiu, tai pirmiausia ieškokite ten. 

— Tai rimta, Dodžai. Pasisaugok. Neleisk, kad tave dėl to 
nužudytų. Mums labai kliūtų, - kapitonas atsakė su žiauria 
pašaipa. 

— Leiskit man padirbėti su Kristale, pamatysim, ar pasiseks. 

Dodžas nusprendė rizikuoti. Nutaręs įsiskverbti į Franklino 
Olbraito irštvą, jis kėlė savo akcijas, bet ir atlygis turėjo būti 
didesnis. Jei jam pavyktų prigriebti Frankliną, tikrai gautų 
trokštamą detektyvo ženklelį. 

Po kelių dienų, kai Dodžas grįžo nusikamavęs po ilgos ali- 
nančios dienos, Karolina pasitiko jį prie durų ir stipriai apka- 
bino. Jis pasilenkė jos pabučiuoti, bet ji atstūmė jį ir pauostė 
marškinius. 

— Ar čia „Tabu“? 

— Ką? 

— Kvepalai? 

O mėšlas, pamanė Dodžas. Jis atsisegė dvi gamyklos apran- 
gos marškinių sagutes, nusitraukė juos per galvą, prikišo prie 
nosies ir įkvėpė. 

— Atsiprašau, nemaniau, kad kvapas toks stiprus. 

Priėjęs prie sandėliuko, kuriame stovėjo skalbyklė ir džiovy- 
klė, įmetė marškinius į nešvarių skalbinių dėžę. Kai jis grįžo, 
Karolina žiūrėjo į jį palenkusi galvą, laukdama paaiškinimo. 

— Viena moteris darbe... Marvino darbovietėje... šiandien jį 
apkabino. 

— Ji tave apkabino? 

— Ji apkabino Marviną. Mudu neturim nieko bendro. 

Dodžas priėjo prie šaldytuvo ir išsiėmė butelį alaus. Atkim- 
šęs jį, nugėrė didelį gurkšnį. 

— Aš negaliu apie tai kalbėti, Karolina. 

— Kodėl jūs darbe apsikabinot? 

Dodžas įspėjamai pažvelgė į ją liautis klausinėjus. Bet Karo- 
lina nesuprato arba nenorėjo suprasti. 

— Tai viena iš tų situacijų, kurią minėjo Džimis, tiesa? 

— Kurią minėjo Džimis? Džimis Gonsalesas? 

— Kai vakarieniavo pas mus. 

Kai Dodžas parsivežė Karoliną iš ligoninės į namus ir jie dar 
nebuvo pora, ji paragino pasikviesti porininką vakarienės. 

— Pareigūnas Gonsalesas jau kelis kartus buvo man labai 
malonus. Norėčiau jam atsilyginti pavaišindama. 

Taigi per kitą Džimio laisvadienį jis buvo pakviestas kartu 
pavakarieniauti. Jis atėjo anksčiau už Dodžą ir šis grįžęs rado 
juos draugiškai besišnekučiuojančius. 

O dabar jis įtariai paklausė: 

— Ką tau Džimis tada sakė? 

- Jis tikriausiai manė, kad mes jau miegam kartu, nes pasa- 
kė, kad tu su manim iš karto surimtėjai. 


— Ir tuvisai nenustebai. 

— Bet tada jis man pasakė: „Manau, jis praras skyriaus Ro- 
meo vardą. Kai paklausiau, ką jis turi galvoj, Džimis ėmė 
trauktis ir paaiškino, kad tu garsėjai kaip lengvai ištraukiantis 
informaciją iš moterų. - Karolina privertė Dodžą pažvelgti jai 
į akis. - Tai tiesa? Tu buvai ir esi policijos skyriaus Romeo? 

— Vaikinų plepalai, dažniausiai prikuria. 

— Dažniausiai. 

Karolina ramiai žiūrėjo į Dodžą ir jis suprato, kad ji nesi- 
trauks, kol jis kaip nors nepaaiškins. 

— Gerai, pasakysiu, kiek galiu. Mergina darbe buvo nusimi- 
nusi dėl savo vaikino elgesio. Aš esu jos bičiulis. Išklausau, kai 
sunku, pakišu petį, ant kurio ji gali išsiverkti. Ji man atsidė- 
kojo apkabindama. Daugiau nieko nebuvo, ir tai viskas, ką tau 
galiu atskleisti. 

Atrodė, Karolina nusiramino, bet net jei nebūtų patikėju- 
si, Dodžas neketino daugiau nieko pasakoti. Jis nekalbės apie 
Kristalės išvaizdą, kad Karolina nepamanytų, jog mergina do- 
mina jį ne tik kaip priemonė sučiupti Olbraitą. Nepasakos ir 
apie Olbraito keliamą grėsmę, netgi sumenkins gresiantį pavo- 
jų, kad Karolina kaskart, kai jis išeina iš namų, nesijaudintų. 

Atsiprašęs Dodžas nuėjo nusiprausti po dušu. Nors Karoli- 
na daugiau neužsiminė apie „Tabu kvapą, per vakarienę buvo 
neįprastai tyli, o nuėję į miegamąjį jie sugulė vienas kitam at- 
gręžę nugaras. Praėjus sunkiai nemigos valandai, Dodžas su- 
prato, kad Karolina nemiega. Jis apsivertė ant šono ir pasakė 
Karolinos nugarai: 

— Aš viską darau dėl mūsų. - Dodžas uždėjo ranką jai ant pe- 
ties. - Karolina, aš noriu tapti detektyvu. Jei pavyks įvykdyti 
šią ypatingą užduotį, greičiau bus paaukštintos mano pareigos 
ir gausiu didesnį atlyginimą. Tada man nebereiktų patruliuoti 
gatvėse. Be to, troškau to nuo tada, kai pradėjau dirbti skyriu- 
je, netgi dar anksčiau - nuo pat vaikystės. 

Karolina atsigręžė į Dodžą ir palietė jo skruostą. 

— Dodžai, aš žinau, kad tu to sieki ir negali kalbėti apie už- 
duotį. Tikrai suprantu. 

— Bet? 

— Bet kokia būčiau moteris, jei nepaklausčiau, kodėl grįžai 
namo prasmirdęs pigiu odekolonu. 

Jis galėjo išvardyti tūkstantį bruožų, dėl kurių ji yra tikrų 
tikriausia moteris, bet verčiau neaušins burnos. Ji nenusitei- 
kusi klausytis pagyrų. 

— Aš viską darau dėl mūsų - tavęs, savęs ir kūdikio. 

— Apsikabindamas su „Tabu“ moterimi? 

— Tai buvo tik darbas, prisiekiu. 

Kiek pagalvojusi Karolina paklausė: 

— Tu tik jos bičiulis? Ir viskas. 

— Ir viskas. 

— Ji turi vaikiną. 

— Taip, ir tu turi. - Dodžas palietė Karolinos krūtį ir meiliai 
paglostė. 

— Aš jaučiuosi stora ir bjauri. Tik nesijuok. 

Jis švelniai pabučiavo ją. 

— Tu nėščia, o ne stora. Ir jokiu būdu nesi bjauri. 

— Tu vis dar myli mane? 

— Negi reikia klausti? 

Diskusija išseko ir kitas tris paras Kristalė nebuvo paminėta. 

O tada trečią vakarą Dodžas grįžo namo lyg filmo „Teksaso 
pjūklo skerdynės" masinės scenos dalyvis. 


Tą dieną per rytinę kavos pertraukėlę Dodžas pamatė Kris- 
talę beplepančią su bendradarbe iš atlyginimų skyriaus. 

— Jis tikras šiknius. 

— Tikiuosi, ne aš, - nugirdęs pokalbį įsiterpė Dodžas. 

— Labas, Marvinai, ne, tu ne šiknius. 

— Leisk spėti. Tai, žinoma, pats didžiausias iš šiknių - Fran- 
klinas Olbraitas. Ką jis dabar iškrėtė? 

— Virtuvės kriauklė užsikimšusi jau visą savaitę, jis vis žada 
pataisyti, bet kiekvieną vakarą randa vis naują pasiteisinimą, 
o šį vakarą eina pas draugą žaisti pokerio. 

Ir Dodžas apsidžiaugė: „Valio! 

Jis pasisiūlė pataisyti kriauklę ir Kristalė sutiko. Buvo netgi 
per lengva. 

— Franklinas sakė, kad išeis apie pusę devynių ar devintą, 
bet neatsirask anksčiau. Jam nepatiktų, kad mudu su tavim 
liksime vieni. 

— Prieš įeidamas įsitikinsiu, kad jo pikapas nuvažiavęs. 

Per pietų pertrauką Dodžas paskambino kapitonui. Šis pri- 
tarė jo planams, bet įspėjo būti atsargiam. 

— Sužinok, ką reikia, bet pasistenk likti gyvas. 

— Nereikia kartoti. 

Kapitonas pasisiūlė pasiųsti netoliese budėti policininkų be 
uniformų, na, jei kartais kiltų bėdų. 

— Nebūtina, - atsisakė Dodžas. - Viskas bus gerai. - Jei jam 
pavyktų, jis nenorėtų dalytis šlove. Tegul tai būna monospekta- 
klis - jo spektaklis. - Pone, bet jūs galite padaryti vieną dalyką. 

— Rėžk! 

— Susitarkite su mano viršininku gamykloje, kad leistų 
anksčiau išeiti. Man reikia kai ką nuveikti. 

Kapitonas paskambino, Dodžas baigė darbą anksčiau ir tu- 
rėjo laiko savo reikalams. Pirmiausia jis sustojo parduotuvėje, 
kur dirbo Dorisė. Jis įėjo, kai ji pradėjo savo pamainą. Mergi- 
nos veidą nušvietė šypsena. 

— Dodžai! Atėjai vestis mane į šokius? 

— Atėjau su reikalais. 

Dorisės balsas iš karto pasikeitė. 

— Išeikim pro užpakalines duris. 

Ji paprašė, kad krovikas pastovėtų prie kasos, perėjo kartu 
su Dodžu per parduotuvę ir išėjo į lauką. Tarp šiukšlių kontei- 
nerių jie prisidegė cigaretes. 

— Girdėjau apie Džimį Gonsalesą. Labai užjaučiu. 

— Bjaurus įvykis. 

— Man Gonsalesas patiko. 

— Ir man. Buvo šaunus porininkas. Pats geriausias. 

— Betjis to nesužinojo? - paklausė Dorisė, klausiamai žvelg- 
dama į jį. - Jis nenujautė apie mūsų reikalus? 

— Ne, nenujautė. Jis nebūtų pritaręs, buvo sąžiningas poli- 
cininkas. 

Dodžas su Dorise keletą kartų vienas kitam padarė kai ko- 
kių paslaugų. Jos ne visada buvo teisėtos ir, žinoma, ne itin 
etiškos. 

Jie tylėdami rūkė, tada mergina paklausė, ko Dodžui reikia. 

Jis pasakė. 

— Kada? 

Jis pasakė. 

— Šį vakarą? Dievulėliau! Tu prašai per daug, - šūktelėjo 
mergina. 

— Ar gali gauti? 

— Tau kainuos daugiau, negu nusivesti mane pašokti. - Do- 
risė reikšmingai suraukė antakius. 

-— Atleisk, bet šito negalėsiu. 

— Tapai gėjumi? 

— Priešingai, mano gyvenime atsirado moteris. 

— Tai rimta? 

— Labai. 

— Na, tai ką dar galėtum pasiūlyti mainais? 

— Kaip tavo jaunesnysis brolis? 

— Vis dar kalėjime, laukia nuosprendžio, kol tas geltonsna- 
pis mulkis, teismo paskirtas advokatas, ir teisėjas žaidžia su 
didelėm bylom. 

— Jį kaltina įsilaužimu? Kas jį suėmė? 

Dorisė pasakė, o Dodžas patikino, kad tie policininkai jo bi- 
čiuliai ir gal, jei Dorisė gausianti tai, ko jam reikia, jis įkalbė- 
siąs bičiulius kai ką pamiršti, kai jaunesniojo jos broliuko byla 
paklius į teismą. 

— Už kelis butelius škotiško viskio tavo brolis tikriausiai at- 
sipirks lygtinai. 

— Mažasis niekšelis nusipelno už savo kvailumą. 

— Dorise, kol dar nepažadėjai man padėti, noriu tau pasa- 
kyti, kad jei jis paklius dar kartą, jam jau niekas nepadės. Tu 
padedi man, aš tau - būsim atsiskaitę. 


— Sutarta. 

Sutemus Dorisė atnešė tai, ko Dodžas prašė. Daiktas buvo 
nenaujas, gerokai naudotas. 

— Ar veikia? 

— Jei nori garantijos, nusipirk centre Radio Spack. 

Prieš nueidamas Dodžas paklausė: 

— Kaip tas arabas elgiasi su tavim pastaruoju metu? 

— Vis dar įtaria, kad iš jo vagiu. 

— Neįsivaizduoju kodėl. - Dodžas nusijuokė. 

Paskambinęs Karolinai iš taksofono, Dodžas paprašė jo ne- 
laukti vakarienei. Ji paklausė, ar jis dirbs, ir Dodžas patvir- 
tino. Karolina pasiteiravo, ar darbas pavojingas, jis paneigė. 
Ji nesidomėjo, ar jis bus su moterimi, kuri kvepinasi „Tabu“. 
Jis nespėliojo, ką būtų atsakęs, bet tikriausiai būtų pasirinkęs 
pagražintą tiesą. 

Devintą valandą Dodžas pravažiavo pro Kristalės ir Frankli- 
no Olbraito namą. Raudono pikapo nebuvo šalia, bet Dodžas 
palūkėjo ir įsitikino, kad nusikaltėlio nėra namie. Po devynių 
penkiolika jis pastatė automobilį įvažoje ir nuėjo prie namo 
nešinas krepšiu su santechniko įrankiais, kuriuos po pietų 
buvo nusipirkęs ūkinių prekių parduotuvėje. 

Laukujės durys buvo atidarytos. Dodžas pažvelgė pro an- 
trąsias tinklines duris į svetainę. Kristalė ją buvo apstačiusi ir 
išgražinusi naudodamasi savo skurdžiais ištekliais. Jam pagai- 
lo merginos - ją tikrai reikia gerbti už pastangas. 

Dodžas pasibeldė. 

— Ar yra kas nors namie? 

Kristalė įžengė pro atviras duris kitoje kambario pusėje. 
Vilkėjo nukirptus džinsus ir raudonus marškinėlius, surištus 
po krūtine. Mergina buvo be liemenėlės, basa, plaukai ant 
viršugalvio susmeigti į laisvą mazgą. Kristalė atrodė kaip iš 
pornografinio filmo - kaimietukė, besiruošianti smagiai pa- 
sibarškinti. 

Basos Kristalės kojos švelniai šlepsėjo medinėmis grindi- 
mis. Ji greitai priėjo prie tinklinių durų ir jas atrakino. 

— Ačiū, kad atėjai. - Mergina, kiek uždususi, įsileido Do- 
džą. - Ta prakeikta kriauklė vis dar užsikišusi, šlykštu. 

Dodžas kilstelėjo krepšį su santechniko įrankiais. 

— Norsaš neiš firmos „Stebuklingasis varžtelis', vis tiek tas, 
kurio tau reikia. 

— Eime į virtuvę. 

Sekdamas Kristalę, Dodžas užsiminė: 

— Būčiau nežinojęs, kurioje namo pusėj gyveni, jei durys ne- 
būtų buvusios praviros. - Jis linktelėjo galva. - Ar ten Frankli- 
no slėptuvė? 

— Slėptuvė? 

— Ak, jis tavęs ten neįleidžia. - Ir apsimesdamas kuo švel- 
nesniu, Dodžas gūžtelėjo pečiais. - Man iš karto toptelėjo 
mintis apie narkotikus. 

— Prie manęs jis nevartoja narkotikų. - Kristalė nervingai 
prikando apatinę lūpą ir parodė į kriauklę. - Na, matai mano 
bėdą. 

Dodžas švilptelėto. Kriauklė buvo pilna drumsto vandens ir 
tikrai atrodė bjauriai. Kristalė priėjo prie šaldytuvo, išėmė du 
butelius alaus ir atkimšo. Jie susidaužė, kad pavyktų atkimšti 
vamzdžius, ir jis ėmėsi darbo. Kristalė atsisėdo ant stalviršio, 
kad galėtų stebėti Dodžą dirbantį, ritmingai beldė nuogais 
kulnais į spintelės duris ir ridinėjo butelio kakliuko kraštelį 
apatine lūpa. 

Kristalė juokėsi iš Dodžo sąmojo, bet staiga nutilo ir sukuž- 
dėjo: 

— Franklinas. 


Dvidešimt penktas skyrius 


Lz šunsnukis įslinko tyliai kaip pantera. Dodžas neišgirdo, 
kad Olbraitas grįžo, o jis jau buvo čia. Tačiau reikia sąžiningai 
prisipažinti - jį blaškė nesuvaržytos Kristalės krūtys po rau- 
donais marškinėliais. 

Olbraitas sugriebė Kristalei už plaukų mazgo ir nutraukė ją 
nuo spintelės. Atėmęs iš jos alų, sviedė butelį į sieną. Ant jų 
pažiro šukės, pasipylė alus. Vis dar nepaleisdamas Kristalės 
plaukų, Olbraitas kratė ją kaip šuo žiurkę, išvadino kekše ir 
sviedė į stalą, ant kurio gulėjo Dodžo atsineštas veržlių raktas. 
Olbraitas griebė veržliaraktį ir smogė Dodžui per galvą. Bent 
jau mėgino. Jei ne puiki Dodžo reakcija, dar sustiprėjusi per 
darbo policijoje metus, Olbraitas būtų ištaškęs jam smegenis. 
Bet jis kryptelėjo ir įrankis trenkėsi į peties kaulą, nors velnio- 
niškai skaudėjo, bet smūgis nebuvo mirtinas. 

Olbraitas numetė veržliaraktį ir ėmė kumščiais talžyti Do- 
džą per veidą. 

Kitomis aplinkybėmis Dodžas būtų kovojęs ir tikriausiai 
pritvojęs Olbraitą, bet jis vaidino Marviną, kuris nemoka taip 
muštis. Buvo labai sunku leistis daužomam ir neatsikirsti. Do- 
džo savitvarda patyrė rimtą išbandymą, kai Olbraitas atlenkė 
peilį, sugriebė jam už plaukų (matyt, vyrukui patinka plaukai), 
atlošė galvą ir brūkštelėjo odą ties Adomo obuoliu. 

— Jei dar kartą prisiartinsi prie jos, perrėšiu tau gerklę. Ar 
supratai, Marvinai? 

Dodžas neabejojo, kad nusikaltėlis nejuokauja, todėl labai 
troško jį nudobti ir sutaupyti krūvą Teksaso mokesčių mokė- 
tojų pinigų. Šis vyras — niekšas, kada nors jį teis už žmogžu- 
dystę, galbūt net šios suklaidintos merginos, kuri nors ir ne- 
tinkamai pasirinko draugą, bet tikrai nenusipelnė mirti. 

Tačiau kol kas policija neturėjo rimtų įrodymų prieš jį, todėl 
Dodžas tik pašėlusiai pavartė akis ir išlemeno supratęs įspėjimą. 

Olbraitas paleido auką, apsuko Dodžą nugara ir spyrė į 
inkstus. Nuo smūgio Dodžas išlėkė pro užpakalines duris, kri- 
to veidu ant įvažos ir pašliuožė, braukdamas veidu į betoną. 
Tada nuropojo į savo automobilį. 

Jis grįžo namo nepraradęs sąmonės, bet visos kūno ląstelės 
pulsavo iš skausmo. Pamačiusi jį, Karolina suklykė ir išmetė 
aplanką su popieriais. Nekilnojamojo turto dokumentai pas- 
klido ant svetainės grindų. Nors jau buvo aštuonis mėnesius 
nėščia, Karolina kuo greičiausiai pripuolė prie jo. 

Virpančiomis lūpomis ji reikalavo pasakyti, kas atsitiko, 
klausinėjo, ar jis sunkiai sužeistas, ar lankėsi pas gydytoją. Iš- 
girdusi, kad ne, ji iš karto pareiškė: 

— Vežu tave į greitosios pagalbos skyrių. 

— Aš nenoriu į greitosios pagalbos skyrių, - pasipriešino Do- 
džas. - Užteks jodo, aspirino, ir viskas bus gerai. 

— Tada leisk iškviesti greitąją, - vos neverkdama maldavo ji, 
apžiūrinėdama jo sumaitotą veidą. 

Jis energingai papurtė galvą ir iš karto pajuto svaigulį. Ti- 
kriausiai Olbraito smūgiai atkratė smegenis. 

— Tave sumušė „Tabu“ merginos vaikinas? - paklausė Karo- 
lina padėdama Dodžui nusirengti. 

— Karolina, aš... 

— Negali apie tai kalbėti. Suprantu. Bet ir jam kaip man ne- 
patiko, kad glėbesčiavaisi su jo drauge. Jis nusikaltėlis, taip? 
Ne, nieko nesakyk, suprantu, negali, bet esu tikra, kad čia jo 
rankų darbas. Jis galėjo tave užmušti. - Karolina pravirko. 

Dodžas prisitraukė savo moterį ir stipriai apglėbė, nors ir 
labai skaudėjo. 


— Jis manęs nenužudė ir nenužudys. 

— Tik nežūk. Jei tau kas nors atsitiktų... 

— Man nieko neatsitiks. 

— Iš kur žinai? 

- Žinau. 

— Negali būti toks tikras. 

— Ša. Neverk, pakenksi kūdikiui. 

— Aš bijau. 

Dodžas pabučiavo ją į plaukus. 

— Nereikia bijoti. 

Karolina atsitraukė ir pažvelgė į jo tinstančias akis. 

— Kokia nauda iš detektyvo laipsnio, jei per tai žūsi? 

Dodžas nusijuokė nugalėtas moters logikos, bet juokas kėlė 
skausmą. 

— Aš moku apsiginti. 

— Žinau, mačiau, kaip sutvarkei Rodžerį tą vakarą prie spor- 
to salės. Ir šiandien galėjai apsiginti, bet nevožei atgal. 

— Ne. 

— Kodėl? 

— Nes turiu įtikinamai vaidinti savo vaidmenį. Nuo to daug 
kas priklauso. 

— Tapsi detektyvu. 

— Ir sučiupsiu niekšą. 

— Tai tas pat. 

— Taip. Taigi kaina nedidelė. 

— Didelė, Dodžai, - šūktelėjo Karolina. - Pažvelk į save! 

Jis liovėsi puikavęsis, delnais apglėbė Karolinos veidą ir su- 
rimtėjo. 

— Karolina, tu dėl manęs atsisakei turtingo vaikino. Aš pri- 
valau stengtis, negaliu nuvilti tavęs. 

- Ir Džimio Gonsaleso. 

Dodžas nutylėjo. 

— Dodžai, tai tau svarbu, - virpančiu balsu pasakė Karoli- 


na. - Bet ar labai svarbu? 

— Tai ne tik svarbu, - atsakė jis tokiu pat tonu. - Tai man 
viskas. 

Po susitikimo su Olbraitu Dodžas kelias dienas kentė skaus- 
mą, vaikščiojo sutinęs, su mėlynėmis. Tačiau už tokią savijau- 
tą buvo atlyginta. 

Nors misija nepavyko taip gerai, kaip tikėjosi, - jis nepate- 
ko į gretimą butą ir neapžiūrėjo, ką Olbraitas slepia, bet kol 
Kristalė ėmė iš šaldytuvo alų, Dodžas po virtuvės stalu įtaisė 
Dorinės parūpintą klausymosi įrangą. 

Per tokį trumpą laiką Dorisė parūpino jam netgi visą rinkinį. 
Dodžas turėjo dar kelis siųstuvus ir vylėsi įtaisyti juos keliose 
buto vietose. Tačiau ir vienas geriau negu nieko. Jo viršinin- 
kai neleido įrengti klausymosi įrangos. Tai, kad Olbraitas buvo 
jų svarbiausias įtariamasis, nesuteikė legalaus pagrindo. Dar 
ne. Tačiau Dodžui atrodė, kad tą reikia padaryti. Jei kas nors 
sužinotų, kad jis įtaisė blakę be leidimo, jis būtų pašalintas iš 
ypatingosios paskirties būrio, o gal net iš Hjustono policijos. 
Tačiau jei įtarimai pasitvirtintų, verta rizikuoti. 

Kitą dieną po muštynių jis paskambino į gamyklą ir prane- 
šė, kad susirgo. 

Vos Karolina išėjo į darbą, Dodžas pasistatė automobilį už 
kvartalo nuo Kristalės ir Olbraito namų ir patikrino įrangą. 
Jis išgirdo poros pokalbio nuotrupas; pusryčiaujant Olbraitas 
plūdo Kristalę bjauriausiais žodžiais. Kristalė ašarodama tiki- 
no neturėjusi jokių lytinių santykių su Marvinu. 

Dodžas nesuprato Olbraito atsakymo, bet išgirdo žodį „eu- 
nuchas irįsiuto. Jis nekantriai laukė dienos, kai buvęs kalinys 
sužinos, kad jį pričiupo ne nevykėlis, įsimylėjęs jo merginą, o 
Dodžas Hanlis. 

Kai Dodžas grįžo į padangų gamyklą, subjaurota išvaizda 
pritrenkė bendradarbius. Jis sukūrė pasakėlę apie avariją: neva 
trenkėsi į priekinį automobilio stiklą ir gavo pamoką - saugos 
diržą prisisegti būtina. Kristalė vengė Marvino, per pietus at- 


sisėdo prie stalo su kitomis moterimis, tik užjaučiamai šypte- 


Vpatinga klientė + 317 


lėjo jam ir daugiau nepažvelgė. Kitą dieną elgėsi taip pat. Nors 
jų akys susitiko, ji nesuteikė progos prieiti arčiau. 

Kapitonas siuto ant Dodžo, kiti būrio policininkai laikė jo 
mėginimą apsilankyti Olbraito bute visiška nesėkme. Po vaka- 
rienės Dodžas susirasdavo priežasčių išeiti iš namų, važiuoda- 
vo prie Olbraito buto ir sustodavo gana arti, kad girdėtų siųs- 
tuvą, bet liktų nepastebėtas. 

Tačiau tik kartą jis išgirdo kai ką svarbaus. Kristalė paklau- 
sė Olbraito, ką jis veikia gretimame bute, ką slepia, kodėl ji 
ten negalinti užeiti. Jei šeimininkas sužinos, kad jie naudoja 
tą patalpą, išmes juos iš buto. Kristalė paklausė, ar Franklinas 
pardavinėja narkotikus. Jei taip, ji išsikraustysianti. Olbraitas 
riktelėjo, kad Kristalė išsikraustys tik tada, kai jis jai leis - ir 
ne anksčiau, liepė jai užsičiaupti ir nesikišti į jo reikalus. 

Išgirdęs šį pokalbį, Dodžas patenkintas grįžo namo, bet iš- 
sigando radęs Karoliną sėdinčią ant lovos krašto ir viena ranka 
glostančią pilvą, o kita masažuojančia strėnas. 

Dodžas puolė prie jos. 

— O Dieve, vaikutis jau beldžiasi? 

Karolina meiliai sušiaušė jam plaukus. 

— Dar palauks porą savaičių. Tai netikri sąrėmiai. 

— Koks čia velnias... Ką čia sakai? 

— Taip ir turi būti. Čia tik diegliai. 

— Man atrodo, kur kas rimčiau. 

— Daktaras įspėjo, kad tokie sąrėmiai gali prasidėti prieš ti- 
kruosius. 

— Ir kaip tu atskirsi tikruosius? 

— O, daktaras tvirtina, kad atskirsiu. - Ji susijuokė. 

Net naktį Dodžas laikė ranką ant jos pilvo ir stebėjosi, kaip 
ji įstengia miegoti, kai jos gimdoje viskas verčiasi kūlio. 

Jį kankino rūpestis: jei ir Karolinos gimda tokia kaip jos fi- 
gūrėlė - visai maža? Stebuklas, kaip toks nedidelis kūnas gali 
išnešioti kūdikį. O jei šis dar labai didelis? Dodžas neprisimi- 


nė, ar jam kas nors sakė, kiek jis svėrė gimęs, bet net jei ir pa- 

minėjo, jis nežino, koks būna naujagimių svorio vidurkis. Kas, 
jei juodu su Karolina pradėjo milžiną? Jo palikuonis sudraskys 
Karolinai vidurius, perplėš ją pusiau. 

Baimindamasis anatominės katastrofos, Dodžas neužmigo 
visą naktį, todėl kitą rytą darbe buvo suirzęs. Nuotaika dar 
labiau subjuro, kai sužinojo, kad Kristalė nepasirodė darbe. Ar 
ji susirgo? Gal Olbraitas privertė ją mesti darbą dėl draugo ir 
bendradarbio Marvino? Ar vėl prisiminė įvykį su santechniku, 
įsiuto ir susidorojo su mergina? 

Pasibaigus pamainai Dodžas nuskubėjo prie durų, nes 
norėjo kuo greičiau grįžti namo ir įsitikinti, kad Karolinai 
viskas gerai, o vėliau mėginti ką nors sužinoti prie Olbraito 
namų. Lėkdamas jis vos nepargriovė bendradarbės, pastoju- 
sios jam kelią. 

— Labas, Marvinai. 

— Labas, atsiprašau, aš skubu. 

— Turiu tau žinutę iš Kristalės. 

Jis iš karto sustojo. 

Kristalės draugė į delną jam įspaudė popieriaus skiautę. 

— Ji prašė, kad paskambintum šiuo numeriu. 

— Arji sveika? 

Moteris nežinojo arba nenorėjo pasakyti. 

— Kai tik galėsi, - pasakė ji. 

— (zerai, ačiū. 

Dodžas paskambino iš taksofono. Kristalė atsiliepė po an- 
tro signalo. Jos klausau nuskambėjo silpnai ir neryžtingai. 

— Labas, čia Marvinas. Kaip tu laikaisi? 

— Nekaip. Aš bijau. - Ji ėmė verkšlenti. 

Dodžas ilgai ramino Kristalę ir galų pagalėj išgirdo, kad ji 
palikusi Olbraitą. 

— Tiksliau, aš pabėgau, - raudojo ji. - Jis... Jis... 

— Kur tu? 

Mergina pasakė ir po dvidešimties minučių Dodžas buvo 
motelyje, beldėsi į duris, žvalgydamasis per petį ir vildamasis, 
kad Olbraitas nenukreipęs pistoleto jam į pakaušį. 


Kristalė atidarė išsigandusi, jos veidas buvo išmuštas dė- 
mėmis, sutinęs nuo verksmo. Ji buvo visiškai sutrikusi. At- 
sisėdęs ant lovos Dodžas apkabinęs glaudė merginą, kol toji 
liovėsi verkusi. Nubraukęs plaukus nuo jos šlapių skruostų, jis 
paprašė viską papasakoti. 

— Juk negaliu tau padėti nežinodamas, kas atsitiko. 

Pirmiausia Dodžas norėjo sužinoti, ar Olbraitas neketina 
įsiveržti į motelį su peiliu ir pasišvaistęs įvykdyti pažadą per- 
rėžti jam gerklę. 

— Ar Franklinas žino, kad tu jį palikai? 

— Tikriausiai jau žino, - sužagsėjo Kristalė. - Jis išėjo ir sakė 
grįšiąs po kelių valandų, bet aš juo netikėjau, juk anąkart jis 
mane apgavo. Vos jis išėjo, išsikviečiau taksi ir susikroviau 
tiek, kiek pajėgiau panešti. Kol laukiau taksi, visą laiką baimi- 
nausi, kad jis grįš ir sučiups mane nespėjus pasprukti. 

— Nepalikai jam jokio raštelio, kur išvažiuoji? 

— Ne! Aš išėjau su visai ir negrįšiu. O, Marvinai, jei Frankli- 
nas Mane pagaus, užmuš. 

— Ne, neužmusš, nes aš neleisiu. 

Kristalė glaudėsi vis tvirčiau ir kalbėjo, kad nežinotų, ką da- 
ryti, jei ne Marvino draugystė ir apsauga. Ji dėkinga pabučia- 
vo Dodžą į lūpas. 

— Klausyk, Kristale. - Jis pasitraukė toliau. - Ar yra kitų 
priežasčių, kodėl tu bijai Franklino? 

— Kokių? - Ji sumirksėjo nuo ašarų sulipusiomis blakstie- 
nomis. 

Dodžas įspėjo save neskubėti ir nesužlugdyti užduoties. 

— Nežinau. Gal tu manai, kad jis planuoja kokį nors nusikal- 
timą? 

Kristalė nusuko akis. 

— Gal. Jis kažką rezga. 

— Jergutėliau! 

- Jis daug kalbėjo telefonu. Su pusbroliu iš Meksikos. Prisi- 
meni, aš tau pasakojau apie jį. 

Dodžo širdis ėmė smarkiau plakti. Jis linktelėjo. 

— Įtariu, juodu kažką planuoja. - Kristalei iš akių vėl pasipy- 
lė ašaros. - Ir jeigu jie ką iškrės, policija galvos, kad aš jų ben- 
drininkė. - Mergina šniurkštelėjo ir nusibraukė nosį atgalia 
plaštaka. - Tėvai mane įspėjo. Kodėl jų nepaklausiau? 

— Gal tau reikėtų pasikalbėti su policija? 

Kristalė pakėlė galvą ir sunerimusi pažvelgė į jį. 

— Taip. - Dodžas suspaudė jai rankas. - Jei pasakytum, ką 
Franklinas rezga, jie nemanytų, kad ir tu įsipainiojusi. Ar aišku? 

Dodžas įkalbinėjo Kristalę visą pusvalandį, mėgino išgauti, 
kokį nusikaltimą ji įtarianti, tačiau mergina neprasitarė nieko, 
kas būtų pravertę ypatingosios paskirties būriui. Ji vis virkavo 
ir keikė dieną, kai susipainiojo su Franklinu Olbraitu. Kodėl ji 
nesusipažino su Marvinu anksčiau? 

Jis tikrai būtų patikęs jos tėvams. Jei tik Kristalė būtų su- 
sipažinusi su Marvinu prieš Olbraitą, dabar nereikėtų bijoti 
policijos ir žiauraus buvusio kalinio keršto. 

— O Viešpatie, mano gyvenimas toks suknistas! Jame tik 
vienas geras dalykas - tu, Marvinai. Tu - vienintelis žmogus, 
kuriuo aš pasitikiu. 

Kristalė vėl pabučiavo jį ir tai buvo ne dėkingumo bučinys. 
Dodžas per daug gerai pažinojo ir moteris, ir bučinius, todėl 
pajuto skirtumą. Ji kyštelėjo liežuvį jam į burną, krito ant lo- 
vos, ir jis leidosi patraukiamas ant jos. 

Kristalė bučiavo jo kaklą, o jis kalbėjo: 

— Kristale, Franklinas tik plepa ir gąsdina. 

— Tu man toks geras. - Ji paėmė jo ranką ir uždėjo sau tarp 
šlaunų. 

— Olbraitas atsidurs kalėjime - ir kuo greičiau, tuo geriau. 
Tu turėtum padėti policijai sugauti jį, darantį nusikaltimą. 

Kristalė kilstelėjo dubenį ties jo delnu. 

— Aš noriu būti su tavim. 

— Tai eikime į policiją. Aš eisiu kartu. 

— Aš pagalvosiu, - sumurmėjo ji. 

— Manau, turėtume eiti dabar, kol Franklinas dar nepadarė 
to, ką ketina. 

— Gal rytoj. - Kristalė atsegė Dodžo kelnes. 

— Pažadi? 

— Pažadu pagalvoti. Bet nebenoriu apie tai kalbėti. 

Taigi jie nebekalbėjo. 

Po kiek laiko Kristalė glaudėsi prie jo kaip kačiukas ir susiža- 
vėjusi murkė į šlapius nuo prakaito Dodžo krūtinės plaukus. 

Mieguista, pasisotinusi seksu Kristalė vėl įsitraukė į pokalbį 
apie Frankliną. Jau kalbėjo nesivaržydama. Jei moteris pasi- 
tiki tavim, kad pasidalija savim, tai patikės tau didžiausias ir 
tamsiausias paslaptis. Dodžas žinojo tai iš patirties. Tai sukū- 
rė jam šlovę policijos skyriuje. 

Kristalė išklojo viską, ką žinojo. Tai buvo nepaprastai ver- 
tingos žinios, nugirstos per Franklino ir pusbrolio iš Meksi- 
kos pokalbius. Vis skambėjo raktiniai žodžiai: „automobilis, 
kuriuo paspruksim“, „pusautomatis“, „nupilsim visus, kas 
pasimaišys kelyje“ ir „dvidešimt penktą - data. O dvidešimt 
penktoji - už dviejų dienų. 

Galiausiai Kristalė užmigo. Dodžas nusitempė viešbučio te- 
lefono laidą į vonios kambarį ir užsidarė duris. Jis paskambi- 
no kapitonui į namus, prižadino jį ir pranešė, ką sužinojęs iš 
Kristalės. Jo nuostabai, kapitonas buvo skeptiškas. 

- Arja galima tikėti? Gal ji įsimylėjusi tave ir skiedžia nesą- 
mones, kad tik permiegotum su ja. 

Dodžas pravėrė duris ir pažvelgė į kambarį. Kristalė, nusi- 
kračiusi slegiančios naštos, ramiai miegojo. 

— Aš taip nemanau, pone. Ji bijo Olbraito. Esu tuo tikras. Ji 
baiminasi, kad bus apkaltinta kaip bendrininkė, nes gyveno 
su Olbraitu, kai jis padarė nusikaltimą. Be to, ji man atsivėrė 
tik po... to. 

Viršininkas tylėjo, ir Dodžas karštai šnekėjo toliau: 

— Ji nepučia miglos į akis. Vartoja tokius žodžius, kuriuos 
galėjo išgirsti tik iš Olbraito. Aš žinau, kad esu teisus. 

Ilgai mąstęs, kapitonas atsiduso. 

— Gerai, turiu pasitikėti tavo nuojauta, Hanli. - Paskui dar 
pridūrė: - Ir patirtimi. Daugiau neik į padangų gamyklą. Rytoj 

iš karto atvažiuok į ypatingosios paskirties būrio būstinę. Dvi- 
dešimt penkta - vos už dviejų dienų, todėl liko nedaug laiko 
operacijai planuoti. 

Dodžas padėkojo kapitonui ir apsirengė. Jis paliko Kristalei 
raštelį - paliepė neiti į darbą, koljis jos nesusirasiąs. Jis viskuo 
pasirūpinsiąs. Kristalė turinti pasitikėti juo ir sėdėti motelyje, 
kol jis grįš. 

Važiuodamas priešaušrio gatvėmis Dodžas svarstė, kaip 
pasiaiškins Karolinai, kur buvo naktį ir kodėl nepaskambino. 
Užtrukęs ypatingosios paskirties būrio susirinkimuose, bet 
niekada iki penktos valandos ryto, jis skambindavo, kad Karo- 
lina nesijaudintų. Jis turės pasakyti, ir tai bus tiesa, kad turėjo 
neatidėliotiną reikalą, kad darbe kai kas labai svarbaus paaiš- 
kėjo, o jis negalėjo paskambinti, vėliau nenorėjo jos žadinti. 
Dodžas viską apmąstė, tačiau viskas žlugo, kai pasiekęs namus 
jis pamatė, kad Karolinos automobilio nėra garaže. 

— O varge! 

Dodžas net neišjungęs variklio iššoko iš automobilio, puolė 
prie užpakalinių durų, susirado raktą ir atrakinęs duris kone 
įvirto per slenkstį. Jis perbėgo namus, atsitrenkė į sieną, ko- 
ridoriuje užkliuvo už kilimo, įgriuvo į miegamąjį ir sustingo 
pamatęs kraują ant paklodės, dėmė dar buvo drėgna. 

Dodžas sunkiai alsavo, atrodė, plaučiai plyš, o širdis iššoks 
iš krūtinės. Lagaminas, kurį abu sukrovė prieš kelias savaites, 
buvo dingęs. Dodžas jau visai paknopstomis leidosi atgal. Už- 
dėjęs ant automobilio stogo švyturėlį, pamiršęs savo - polici- 
ninko be uniformos - įvaizdį jis su mirksinčia raudona lempa 
nulėkė į ligoninę. 

Palikęs automobilį aikštelėje, Dodžas įbėgo į vidų ir kumščiu 
spaudė mygtuką, kol liftas nusileido. Kai jis pasiekė gimdymo 
skyriaus seselių postą, jame nieko nebuvo. 

— Po velnių, kur visi dingo?! - bėgdamas tuščiu koridoriumi 
sušuko. 

Ant visų durų buvo prismeigta po žydrą arba rausvą vaini- 
kėlį ir minkštą meškutį. 

Pagaliau iš vienos palatos išėjo seselė. 

Dodžas vos nesusidūrė su ja. 

— Kuo galiu padėti? - paklausė ji. 

— Kur Karolina King? 

— Kas jūs? 

— Aš... tėvas. 

Seselė nusišypsojo. 

— Sveikinu, jums gimė sveikiausias kūdikis. 

Dodžui pasivaideno, kad jį kaip kokį krepšinio kamuolį kaž- 
kas deda iš viršaus ir jis krinta ant plytelėmis išklotų grindų. 

- Jis čia? 

— Ji čia! - nusijuokė seselė - Norit pamatyti? 

Jis sutrikęs linktelėjo ir nusekė koridoriumi iki žaliuzėmis 
užtraukto lango. 

— Palaukite čia, aš tuoj ją prinešiu prie lango. 

Seselė jau ketino eiti į naujagimių kambarį, bet Dodžas ją 
sustabdė. 

— Luktelėkit, o kur Karolina? 

— Keturi šimtai aštuonioliktoje palatoje. 

— Ar jai viskas gerai? 

— Gimdymas buvo neilgas ir lengvas. Gaila, kad nespėjot. 

Kai Karolinai nutekėjo vandenys, prasidėjo sąrėmiai, kai ji 
pati tempė rūpestingai sukrautą lagaminą, viena važiavo į li- 
goninę, gimdė jų dukterį, jis dulkino Kristalę. 

Dodžui taip sugniaužė gerklę, kad jis vos neužduso. Tur- 
būt neįmanoma labiau nekęsti žmogaus, negu tą valandą jis 
nekentė savęs. Jis stovėjo spoksodamas į žaliuzes, kol jos pra- 
sivėrė. Už lango stovėjo seselė, laikydama mažiausią jo kada 
nors matytą būtybę. Mergaitės veidelis buvo raudonas, no- 
sytė plokščia, akytės aptinusios. Ji buvo įsukta lyg kokonas, 
ant galvytės užmauta rausva megzta kepuraitė. Seselė nuėmė 
kepurytę, ir Dodžas pamatė rausvus pūkelius, dengiančius 
galvytę. 

Dodžo akis užtvindė ašaros. Jau anksčiau buvo sunku kvė- 


puoti, o dabar - neįmanoma. 

Jis pakėlė abu nykščius į viršų, lūpomis ištarė „ačiū seselei, 
apsigręžė ir leidosi ieškoti keturi šimtai aštuonioliktos pala- 
tos. Priėjęs duris, nusibraukė atgal plaukus, patrynė delnais 
veidą ir giliai atsiduso. 

Pravėręs sunkias duris, jis įsmuko į vidų. Virš lovos degė 
blausi lemputė, bet Karoliną pamatė. Ji gulėjo ant nugaros, 
nusigręžusi nuo durų. Jos pilvas buvo plokščias ir atrodė keis- 
tai. Išgirdusi tylų durų trinktelėjimą, Karolina atsigręžė. 

Ji žvelgė į Dodžą, suvokdama visą jo nuopuolį. Kelias iki lo- 
vos pasirodė labai ilgas. 

Aštrialiežuviam Dodžui užkando žadą, žodžiai nežinia kur 
išgaravo. 

Karolina prašneko pirmoji: 

— Kai tu nieko nepranešęs negrįžai namo, aš paskambinau į 
policijos skyrių ir pasakiau, kad skubus atvejis ir man būtinai 
reikia susisiekti su tavim. Kadangi esi ypatingosios paskirties 
būryje, dirbi be uniformos, budėtojas pasakė pamėginsiąs pra- 
nešti, kad tu man paskambintum. Bet tu nepaskambinai. Taigi 
aš pamėginau dar kartą ir kalbėjau dar beviltiškiau. Budėtojas 
pasakė, kad jam nepavyko tavęs rasti, bet jei man dėl to bus 
ramiau, tai negauta pranešimų, kad tu žuvai ar buvai sužeistas 
vykdydamas užduotį. 

Karolinos veidas ir akys buvo be jokios išraiškos. 

— Tu miegojai su ja, tiesa? Norėdamas pagauti tą savo nusi- 
kaltėlį, tu permiegojai su jo mergina. 

Būtų buvę lengviau, jei Karolina būtų jį iškeikusi ar pravir- 
kusi. Dodžas troško, kad ji trenktų jam per veidą - su tokiu 
įniršiu jis būtų susidorojęs. Bet suvaldytas įtūžis jį gąsdino. 
Dodžas prasižiojo, bet nesumojo, ką pasakyti, netgi nemėgino 
neigti. Jis nenorėjo meluoti apie savo išdavystę ir dar labiau 
aitrinti Karolinai žaizdos. Be to, tai nieko nebūtų pakeitę. 

— Noriu, kad tu išsikraustytum iš namo, kol grįšiu su kūdikiu. 

Dodžą pervėrė panika. 


— Karolina... 

— Aš nejuokauju. Noriu, kad tu išeitum iš mūsų gyvenimo - ir 
jos, ir mano. Tu nebeturėsi nieko bendro su mumis. Niekada. 

— Tu negali. 

— Galiu. Ir tai darau. 

— Aš... 

— Tu viską sugriovei. 

— Aš padariau kvailystę. 

— Vadink tai kaip nori. Tu įskaudinai mane kur kas labiau 
negu Rodžeris Kamptonas. 

Šie žodžiai pervėrė širdį. 

— Kaip tu gali šitaip kalbėti? 

— O kaip tu galėjai šitaip pasielgti? - Karolinai užėmė ger- 
klę. - Kaip tu galėjai šitaip pasielgti? - vėl pakartojo ji pabrėž- 
dama kiekvieną žodį. 

Dodžas pats klausė savęs to paties ir nerado jokio pasiteisi- 
nimo, nes jo nebuvo. 

Karolina žvelgė į lubas. 

— Tu matai mane paskutinį kartą, Dodžai. Nenoriu turėti su 
tavim nieko bendro. Mūsų duktė niekada nepažins tavęs ir tu 
jos nepažinsi. Džiaukis detektyvo darbu. Linkiu tau gero gyve- 
nimo. O dabar eik lauk. 

Dodžas išstovėjo prie lovos dvi ilgas minutes, bet Karolina 
neatsigręžė. Jis išėjo iš palatos, iš ligoninės, nes būtų buvę 
žiauru likti ir nervinti ką tik pagimdžiusią moterį. Dodžas ne- 
norėjo kelti scenų ir žeminti Karolinos prie ligoninės perso- 
nalo ir kitų gimdyvių, kurių vyrai buvo kartu su jomis, kai į 
pasaulį atėjo jų kūdikiai. 

Jis nuėjo į automobilį ir vos nesusimušė su ligoninės aikš- 
telės pareigūnu, tas apkaltino Dodžą, kad šis apsimeta polici- 
ninku. Eidamas pas Kristalę, Dodžas negalėjo neštis savo pa- 
žymėjimo, taigi tik nustūmė darbuotoją, parodė didįjį pirštą, 
riktelėjo: „Paduok mane į teismą", ir nušvilpė, palikęs pareigū- 
ną grasinantį perduoti jį policijai. 

Namie, iš kur jam liepė išsikraustyti, jis nuvilko sutep- 
tą patalynę, pervilko naują, išsiurbė svetainės kilimą, išnešė 

šiukšles, nublizgino vonios kambario čiaupus. Tvarkydamasis 
Dodžas vis mąstė, ką dar galėtų padaryti, kad susigrąžintų Ka- 
rolinos malonę. 

Jos grįžimo dieną jis pamerks gėlių miegamajame ir dukry- 
tės kambaryje. Rausvų. Prikraus šaldytuvą ir sandėliuką Karo- 
linos mėgstamo maisto. Kiekvieną vakarą padės šokoladuką 
antjos pagalvės. Kelsis naktį, kai mergytė verks, nešios ją, ma- 
sažuos Karolinai nugarą, pripirks dukrytei minkštų žaisliukų, 
o Karolinai nėriniuotų apatinių, kuriuos ji vadina pernelyg 
ekstravagantiškais, bet kuriais slapčia žavisi. Jis darys viską, 
kad tik Karolina jam atleistų. 

Karolina privalo būti Dodžo gyvenime, nes be jos gyveni- 
mas bus visiškai bevertis. Labai paprasta. Jis privalo įtikinti 
Karoliną priimti jį atgal. Bet pirmiausia reikia įrodyti, kad Do- 
džas to vertas. 

Tobulai sutvarkęs namus, Dodžas nusiprausė po dušu, nu- 
siskuto, apsirengė ir nuvažiavo į ypatingosios paskirties būrio 
būstinę. Dideliame kambaryje sėdėjo tik vienas vyras. Jis kal- 
bėjo telefonu. Pamatęs Dodžą, jis padėjo ragelį. 

— Kur tu buvai? Kodėl neatsiliepei į pranešimų gaviklį? 

— Aš... 

— Nesvarbu. Jis įsiveržė į banką po septynių aštuonios mi- 
nutės - vos banką atidarius. 

— Viešpatie! Tu juokauji! Kristalė sakė, kad operacija pla- 
nuojama dvidešimt penktą dieną. Olbraitas turbūt... 

— Olbraitas? Pamiršk Olbraitą. Mūsiškis - nupiepęs farma- 
cijos firmos vadybininkas. Neteistas. Niekas niekada nebūtų 
įtaręs. Ar gali patikėti? 


Dvidešimt šoštas shurius 


Daizas pasiekė savo ilgo pasakojimo pabaigą. 

— Tas farmacijos firmos vadybininkas tarėsi visus pergu- 
dravęs. Jis apiplėšė ir pirmąjį banką. Šiaip sau — norėjo pa- 
sižiūrėti, ar pavyks. Kai pasisekė, pamėgino dar kartą. Anot 
jo - tai kaip narkotikai. Turbūt nužudęs tą jauną apsaugininką 
jis dar labiau pašėlo. Įdomu, ar didelį malonumą jautė lauk- 
damas mirties bausmės? Tikriausiai ji jam seniausiai įvykdy- 
ta, nebent buvo patenkintas jo malonės prašymas. Išsikėlęs į 
Atlantą, aš praradau ryšį. - Dodžas pasimuistė ant dirbtinės 
odos suolo ir tyliai pridūrė: - Tačiau tau tai pati neįdomiausia 
istorijos dalis. 

Berė klausėsi beveik valandą neįterpdama nė žodžio. Dabar 
atsikrenkštė ir atsigėrė vandens, Berė nė nepastebėjo, kada 
Greisė ją papildė. 

— Kas atsitiko Franklinui Olbraitui? 

— Alkoholio, tabako ir ginklų padalinys sugavo jį ir tariamą 
jo pusbrolį, pardavinėjančius automatinius ginklus narkotikų 
karteliams už sienos. 

— O Kristalė? 

Dodžas atsiduso ir liūdnai papurtė galvą. 

— Tikriausiai ji greitai suprato, kad Marvinas nebegrįš į mo- 
telį jos gelbėti. Aš pamečiau jos pėdsakus. 

— Niekada jos nebesutikai? 

— Ne, Marvinas dingo iš jos gyvenimo. 

Padvejojusi Berė tyliai paklausė: 

— O kaip mama? 

— Aš neįvykdžiau jai duotų pažadų. Todėl padariau ką lie- 
piamas: tą dieną, kai ji parsivežė tave, buvau išsikraustęs. Nei 
jos, nei tavęs nemačiau iki praėjusio šeštadienio. - Jis vertin- 
damas nužvelgė dukterį. - Tavo plaukai vis dar rusvi, tik nosis 
neplokščia. 

Berė liūdnai nusišypsojo. Kol Dodžas pasakojo savo istoriją, 
jos nuotaika keitėsi daugybę kartų - nuo smalsumo iki pykčio 
ir širdperšos. Ji neapsisprendė, kurio iš tų jausmų jai įsikibti, 
todėl leido jiems kaitaliotis, nesistengdama išlaikyti nė vieno. 

— Ypatingosios paskirties būrys buvo paleistas? 

— Taip. 

— O tu tapai detektyvu. 

— Ne. Mano reputacija Hjustono policijos skyriuje buvo 
vyruko, suknisusio operaciją, - tapau pajuokos objektu ir pa- 
sigailėtinu nevykėliu. Mane vėl paskyrė patruliu, gavau kitą 
porininką. Tiesą pasakius, turėjau jų daug, nes buvau rakštis 
subinėje, niekas nenorėjo su manim dirbti. Tapau aplaidus, 
blogai elgiausi, neklausiau viršininkų. - Dodžas patapšnojo 
per kišenėlę. - Pradėjau rūkyti, nes ieškojau ko nors, kas ati- 
trauktų mintis ir nuslopintų skausmą, kad praradau Karoliną ir 
tave, o nikotinas - ne toks pavojingas kaip kokainas ar alkoho- 
lis. Praleidęs maždaug pusę metų toje skaistykloje, kuriai pats 
save pasmerkiau, ėmiau dulkintis kaip pašėlęs. Matai, baigėsi 
savigraužos etapas ir prasidėjo - „aš jai parodysiu . Taigi grie- 
biausi sekso. Tie keli vienos nakties pergalių mėnesiai galuti- 
nai man įrodė, kaip aš myliu tavo motiną. Vieną rytą pabudęs 
suvokiau, kad aš niekada jos nesusigrąžinsiu, jei ir toliau šitaip 
elgsiuosi. Taigi atverčiau naują gyvenimo lapą. Susiėmiau ir 
pradėjau gelbėti savo darbą, kurio jau buvau vos nepraradęs. 
Cigaretės tapo įpročiu, bet tapau visiškai abejingas moterims. 
Gyvenau kaip fanatiškas vienuolis. - Dodžas nutilo, raukšlės 
jo veide pagilėjo, rodydamos didžiulį sielvartą. 

— Neilgai iškentei? - tyliai paklausė Berė. 

— Iki tos dienos, kai sužinojau, kad Karolina išteka už Dži- 
mo Malono. 

— Perskaitei laikraštyje? 

— Ta žinia užgriuvo lyg žaibas iš giedro dangaus. Parodė, 
koks žiaurus būna likimas. Aš nežinojau, kad jie susitikinėja. 
Na, ne šitaip susitikinėja. Ir staiga - juodu ant baltu - Karolina 
ištekėjo. - Gergždžiantis Dodžo balsas išdavė, kad netgi pra- 
ėjus tiek metų ši tema jam labai skausminga. Kiek pasėdėjęs, 
įsmeigęs akis į tuštumą, jis tarė: - Mes sutarėme per advoka- 
tus, kad Malonas tave įdukrins ir duos savo pavardę. Aš pa- 
sidaviau be kovos, nes neturėjau ko pasiūlyti. Tu gavai naują 
tėtį, kuris atrodė padorus ir suteiksiantis tau puikų gyvenimą, 
apie kokį aš galėjau tik pasvajoti, - jis patylėjo ir pridūrė: - Aš 
išvažiavau ir niekada negrįžau. 

Po kurio laiko Dodžo žvilgsnis vėl įsmigo į Berę. 

— Tai štai, Bere. Nelabai graži pasakėlė dukrelei prieš miegą, 
tiesa? Toli gražu nepanašu į „Auksaplaukę . 

— Labai liūdna istorija. Ypač liūdna tavo linijos pabaiga. 

— Pasakojau tau ne todėl, kad manęs gailėtum. Nenoriu, kad 
laikytum mane sielvartingu riteriu, tragišku personažu. Ne- 
tinkamai pasirinkau ir už tai sumokėjau. Vienintelė priežastis, 
dėl kurios tau pasakojau, - kad pasimokytum iš šios istorijos. 
Tai geriausia, ką galiu tau duoti. Dievas mato - daugiau dėl 
tavęs nieko nepadariau. 

Jie ilgai žiūrėjo vienas į kitą, kol suskambėjo Dodžo mobi- 
lusis prie diržo. Jis ištraukė telefoną iš dėklo ir pažiūrėjo, kas 
skambina. 

— Karolina. - Jis atsiliepė, pasiklausė ir tarė: - Gerai, mes 
tuoj būsim. - Ir paaiškino Berei: - Karolina su Skijumi sutvar- 
kė reikalus šerifo nuovadoje. Tas bjaurybė Merkuris atsiėmė 
savo čekį. Skijus turi likti nuovadoje. Jis visiems reikalingas, 
taigi mes parvešime tavo motiną. 

Berė pasiėmė rankinę ir atsikėlė. 


— Užvežk mane į ligoninę. 

— Ne, vežu tave namo. Jokių ginčų, - griežtai nukirto Do- 
džas, nesiklausydamas prieštaravimų. — Patinka ar ne, bet aš 
tavo tėvas ir sakau, kad dabar važiuosi namo pailsėti. 


Pakeliui į Karolinos namus Dodžas stebėjo dukrą per užpaka- 
linio vaizdo veidrodėlį. Jos išraiška jam nieko nesakė; Berė, 
sustingusi ir tylėdama, žvelgė pro langą į tamsą. Dodžas būtų 
nepagailėjęs tūkstančio dolerių, kad sužinotų, apie ką ji galvo- 
ja. Apie jį? Starksą? Prarastą darbą? O gal ilgisi Skijaus? Vie- 
nas Dievas težino. 

Kad ir kas slėgtų dukrą, tėvas troško jai padėti. Tačiau būti 
tėvu sunku, netgi jei vaikas suaugęs. Berė - suaugusi, todėl gal 
net dar sunkiau. Dodžas uždraudė dukrai budėti prie nusikal- 
tėlio, kurio smegenys jau mirusios, tačiau niekaip nesugalvojo 
žodžių, kurie neatrodytų kvaili, lėkšti, nereikalingi, todėl tylė- 
jo. Tikriausiai Karolina manė taip pat, nes atrodė prislėgta, kai 
jie paėmė ją prie teismo rūmų, ir taip pat visą kelią tylėjo. 

Įėjęs į namą, Dodžas nusekė moteris į antrą aukštą. Gale- 
rijoje jos nuėjo į vieną pusę, Dodžas - į kitą. Jis nusiprausė 
vonios kambaryje, kur prasidėjo visi baisūs įvykiai, ir netgi pa- 
siklojo lovą, tačiau nusprendė, kad neužmigs, kol neįsitikins, 
kad Berė laikosi gerai. Todėl persirengė ir nulipo žemyn, laukė 
Karolinos. Praėjo beveik valanda, kol ant laiptų pasigirdo len- 
gvijos žingsniai. Eidama į savo miegamąjį, Karolina nepaste- 
bėjo Dodžo, sėdinčio tamsioje svetainėje. 

Kiek palaukęs jis priėjo prie durų ir tyliai pasibeldė. 

- Čia aš. 

Kai Karolina atidarė duris, atrodė, lyg baimintųsi dėl dar 
vienos nelaimės. 

— Kas atsitiko? 

— Nieko. Prieš guldamas norėjau įsitikinti, kad Berė laikosi 
gerai. 

Karolina buvo nusikamavusi. Ji mostelėjo kviesdama Do- 
džą į vidų ir uždarė duris. Dodžas apsidairė. Kambarys nepra- 
bangus, bet labai moteriškas. Prie metalinio lovos galvūgalio 

nepūpsojo nereikalingų pagalvių krūvos, tris langus dengė 
dailiai drapiruotos užuolaidos. Sienos tokios pat gelsvos spal- 
vos, kokia Dodžas išdažė Berės kambarį prieš daugelį metų. 
Beveik viskas kambaryje buvo balta, kaip ir kilpinis Karolinos 
chalatas, slepiantis jos liekną figūrą. 

— Berė pavargusi, - pasakė Karolina, - ir nusiminusi. 

— Tikiuosi, ne dėl Starkso. Jis gaus ko nusipelnęs, nebent 
ramiai numirs. Tokiu atveju jam labai pavyktų, nes ne to jis 
užsitarnavo. 

— Nors skamba žiauriai, aš sutinku su tavim. Jis net merdė- 
damas kankina Berę. Ji jaučiasi kalta dėl visko, kas atsitiko. 

— Žinai, ką manau? - paklausė Dodžas. - Starksas griežė 
Bere lyg smuiku - visą laiką vertė jo gailėtis. 

— Taip, - pritarė Karolina. - Jis manipuliatorius. 

Dodžas priėjo prie lango ir pažvelgė į kiemą, tankų mišką, 
baseiną, terasą ir ežerą. Vaizdas malonus. Mėnulis blykčioja 
ant bangelių, švelniai besiplakančių į krantą. Atsargos parei- 
gūnai atšaukti ir kraštovaizdis vėl atrodo taikus. 

— Aš vis tiek nesuprantu, kodėl Starksas moklino į tuos ne- 
įžengiamus brūzgynus, - garsiai mąstė Dodžas. - Ir Skijus su- 
glumęs. 

— Manau, jau nesužinosim. Aš tik džiaugiuosi, kad jis atsi- 
dūrė ligoninės lovoj. 

— O aš pasijusiu geriau, kai jis gulės po žeme, - karščiavosi 
Dodžas. 

Jis dar kartą apžvelgė teritoriją už lango ir atsigręžė. Karo- 
lina sėdėjo ant lovos galo. Dodžas padvejojęs tarė: 

— Mes su Bere kalbėjomės. - Jis pasitraukė krėslą ir atsisė- 
do. - Valgydami sūrainius, kol jūs su Skijumi tvarkėte Merku- 
rio reikalus. 

— Ji pati suprato. 

— Manau, ilgai neužtruko. 

— Ką tujai papasakojai? 

— Viską. Visą bjaurią tiesą. 

— Nebuvo būtina, Dodžai. 

— Bet pasakiau. Ne dėl jos, dėl savęs. Norėjau, kad ji viską 
žinotų. 

— Kodėl? 

— Pirmiausia todėl, jog nekaltintų tavęs, kad mudu išsisky- 
rėm. Ne, nemanau, kad būtų kaltinusi, bet norėjau įsitikinti, 
kad tikrai nepriekaištaus. Antra, noriu, kad Berės jausmai man 
remtųsi svariais argumentais, o ne fantazijomis apie nuosta- 
bų tėvelį. Nereikia, kad ji mane romantizuotų. Pasakęs tiesą, 
rizikavau, kad Berė ims mane niekinti. Bet gal ji supras, kaip 
atgailauju, jei nesistengsiu pasirodyti geresnis, negu buvau. 
Negu esu. Tikiuosi, ji bent jau įvertins mano sąžiningumą. 

— Manau, įvertins. Ji visada buvo teisinga. Be to, Berė nelaiko 
nuoskaudos. Tu jai patinki. Berė mano, kad tu - patrauklus. 

Dodžas karčiai nusikvatojo. 

— Dėl savo šiurkštumo. 

— Apie tai ir kalbu, - irzliai atšovė jis. - Berei atrodo, kad aš 
geresnis, negu esu. - Dodžas pažvelgė į Karoliną ir tūkstantąjį 
kartą jį persmelkė aštrus atgailos dūris. - Tačiau tik ne tu. Tu 
matei mane tokį, koks buvau. 

— Ir vis tiek tave mylėjau. 

Pakibo ilga tyla. Nė vienas nekrustelėjo ir nenukreipė akių. 
Galų pagalėj Karolina tarė: 

— Tu pasibeldei į mano duris ne vien pasikalbėti apie Berę. 

Dodžas giliai atsiduso, nudelbė akis ir vėl pakėlė į Karoliną. 

- Karolina, aš tavęs niekad taip ir neatsiprašiau. Šio vakaro 
pokalbis su Bere man vėl priminė... - Jis nutilo ir vėl atsiduso. 
Vos tai padaręs, aš supratau, kad per vėlu atitaisyti klaidą. Ne 
dulkinimasis su Kristale buvo didžiausias blogis. Žinau, skam- 
ba banaliai, bet prisiekiu Dievu, man tai ničnieko nereiškė. Tai 
dariau mechaniškai, planuodamas, ką darysiu, kai viskas baig- 
sis. Aš tave išdaviau ne savo pimpiu, o savimeile. Jokie mano 
žodžiai nei tada ar dabar nieko nepakeis. Aš tai padariau. Bet 
noriu, kad žinotum, kaip aš gailiuosi. Kai tu pasakei man, kad 
įskaudinau tave labiau negu Rodžeris, ėmiau savęs nekęsti. Ir 
vis dar nekenčiu, kad sugrioviau viską, ką turėjom. - Dodžas 


nutilo, vėl skausmingai įkvėpė. - Aš jau trisdešimt metų norė- 
jau tai pasakyti. Atleisk man už visą tau suteiktą skausmą. 

Karolinos krūtinė subangavo, kai ji giliai atsiduso. 

— Atsiprašymas priimtas. 

— Ačiū. - Nelaukdamas, kol visiškai apsikvailins, Dodžas 
pliaukštelėjo per šlaunis ir atsistojo. - Aš visai nusibaigęs. 
Netgi neprisimenu, kas buvo rytą. 

— Tu atėjai į viešbučio kambarį Hjustone ir mus pažadinai. 

— Tai buvo šiandien? 

— Diena buvo labai ilga, bet pagaliau Orenas Starksas pa- 
gautas. Galim ilsėtis nesibaimindami dėl dukters saugumo. 

Kai Dodžas ėjo pro Karoliną, ji suėmė jo plaštaką ir sunėrė 
pirštus. 

— Ačiū, Dodžai. 

— Aš ne ką padėjau. 

— Tu atsiliepei į mano pagalbos šauksmą. 

— Džiaugiuosi, kad pakvietei. 

— Tu - pirmas ir vienintelis žmogus, apie kurį pagalvojau. 

Bėgo sekundės, Karolina neatitraukdama rankos apžiūrėjo 
Dodžo plaštaką, piršto galiuku perbraukė išsišovusias venas, 
tada lėtai apvertė, kilstelėjo prie lūpų ir pabučiavo delną. Ji 
ilgai neatitraukė lūpų, paskui pakėlė į Dodžą akis, kuriose nu- 
skendo. 

— Praėjo tiek metų, - kimiai tarė ji, - o tu man toks pažįsta- 
mas. Atpažinčiau šią ranką iš visų pasaulyje. 

Dodžas tik spoksojo į Karoliną, nedrįsdamas nė krustelėti 
ir patikėti, kad nesapnuoja. 

— Tu turėjai daug moterų po manęs, dvi žmonas ir daug 
kitų. 

Jis kilstelėjo petį. 

— Ar tu... 

— Ką? 

— Ar atsimeni ką nors apie mane? 

- Visiškai viską, - dusliai sumurmėjo jis. 

Karolina šyptelėjo - droviai, su liūdesio šešėliu. 

— Aš nebe jauna... 

Dodžas tramdė save, bet galiausiai prisitraukė moterį ir 
stipriai priglaudė. Joks apsikabinimas dar niekada nebuvo 
toks stiprus. Jis įkniaubė veidą į Karolinos plaukus ir ėmė lie- 
tis žodžiai, kurių jau nesitikėjo niekada ištarti. 

— Dievas liudininkas - gyvenime aš mylėjau tik tave, vie- 
nintelę tave. - Jis pirštu kilstelėjo jos smakrą. - Karolina, aš 
beviltiškai viską sugrioviau, bet geidžiau tavęs nuo pat tos aki- 
mirkos, kai pamačiau, ir tas geismas niekada nenuslopo. 


Karolina gulėjo ant Dodžo krūtinės prisiglaudusi skruostu 
prie jo širdies. 

— Tu labai ramus, - sukuždėjo ji. 

— Ašjau senas. Tu mane nukamavai. 

Ji pasitrynė keliu Dodžui į tarpukojį. 

— Tu eržilas. 

— Taip manai? 

Karolina pasirėmė ant alkūnės ir pažvelgė į jo veidą. 

- Hmm. 

Dodžas nusišypsojo, ji taip pat. Karolina perbraukė pirštu 
jam per smakrą, akys meiliai glostė jo veidą. 

— Tu iki šiandien manęs neatsiprašei, o aš tau nepadėkojau. 

— Už ką? 

— Už Berę. 

Dodžui sugniaužė gerklę. Jis panėrė pirštus į Karolinos 
plaukus. 

— Padėkojai. Kaskart, kai tu žiūri į ją, aš matau, kaip tu ją 
myli. Tai padėka man, Karolina. 

Jie pasibučiavo. Karolina atsitraukė pirmoji. 

— Kada tu man pasakysi? 

Jo išraiška nepakito. 

— Ką? 

— Tai, ką galvoji. 

— Galvoju? Dabar apie tave. Tu nuoga. Tavo strazdanos labai 
gundančios, ypač ant krūtų. 

Karolina nusijuokė, bet nepasidavė. 

— Taip ir nepasakysi? 

— Kad neturiu ką. 

Karolina įsmeigė į jį akis. 

— Ką gi, - sumurmėjo ji ir vėl padėjo galvą Dodžui ant krū- 
tinės. 

Jie apsikeitė keliais meiliais žodžiais, bet pokalbis nutrūko. 
Kartais Dodžas sukuždėdavo kokią nors vulgarybę, o Karolina 
atsidusdavo, nusijuokdavo ir nurausdavo, bet bemaž visą laiką 
jie tylėjo ir tai buvo pats geriausias jausmingas bendravimas. 

Pagaliau Karolina pasitrynė veidu į Dodžo kaklą ir mieguis- 
ta sumurmėjo: 

— Nenoriu, kad tai baigtųsi, bet nebepajėgiu atsimerkti. 

Dodžas švelniai pabučiavo Karoliną į lūpas, tada pavertė ją 
nugara į save, kad jos šlaunys prisispaustų prie jo kelių. 

— Prisimenu, kaip tu mėgsti susiglausti. 

— O tau ir dar kai kas patinka. - Ji prispaudė Dodžo delnus 
prie savo krūtų. - Jos jau nebe tokios stangrios. 

— Jos stangrios. O dabar miegok. 

Karolina iš karto užmigo, o Dodžas dar ilgai budėjo. Nors 
buvo pavargęs, bet nenorėjo praleisti nė menkiausios šios 
nakties akimirkos. Jis nešvaistys laiko miegui, kai gali gulėti 
apsikabinęs Karoliną, jausti jos šilumą ir klausytis mielo alsa- 
vimo. Be to, jį kankino tas erzinantis nepasitenkinimas, kurį 
pajuto Karolina, kažkas neatpažintas, nematomas, glūdintis 
pasąmonėje ir tarsi klastingas kenkėjas neleidžiantis kūnui at- 


sipalaiduoti, o sielai nurimti. 


Berė, nors ir kankinama sumišusių jausmų, miegojo giliai ir 
nieko nesapnavo, bet pabudo saulei tekant. Ji nusiprausė po 
dušu, apsirengė ir nulipo į virtuvę užkaisti kavos. Kai kavi- 
nukas privarvėjo, pasirodė Dodžas. Jis atrodė susidrovėjęs ir 
pasirengęs gintis. Berė pažvelgė ton pusėn, iš kur jis atėjo, - į 
motinos miegamąjį. 

Užgniaužusi norą paerzinti, Berė pasiūlė Dodžui kavos. 

— Ačiū. - Dodžas įsibėrė du šaukštelius cukraus, siurbtelėjo 
ir tarė: 

— Papasakok man apie tą apyrankę su širdele. 

— Tai viena iš kelių Oreno dovanų, - Berė pasakojo Dodžui 
tai, ką jau buvo minėjusi Skijui ir šerifui Dramondui. - Orenas 
nepriimdavo atgal nepageidaujamų dovanų. - Aš nenorėjau jo 
matyti, todėl lioviausi mėginusi grąžinti. Kodėl tu klausi? 

— Prisiminiau, jog to neaptarėme, kai sužinojome, kad tokia 
pat apyrankė buvo ant Selės Bakland riešo. Ar nežinojai, kad 
Starksas buvo padovanojęs jai tokią pat? 

Berė papurtė galvą. 

— Ar turi savąją čia? - paklausė jau Dodžas. 

— Viršuje. Važiuodama į Meritą pasiėmiau visas Oreno do- 
vanas. 

— Lyg nujausdama, kad tų daiktų reikės kaip įkalčių. 

— Gal šį bruožą paveldėjau iš tavęs. 

Atrodė, ši pastaba nepaprastai nudžiugino Dodžą, bet jis vėl 
grįžo prie temos. 

— Neprieštarausi, jai pažvelgsiu į tą apyrankę? 

Berė užlipo į viršų ir grįžo po kelių minučių. Karolina virtu- 
vėje pylėsi kavos. Ji buvo susitaršiusi, bet spindinti. Karolina 
droviai nusišypsojo Berei ir pasisveikino, bet beveik nenukrei- 
pė akių nuo Dodžo. Berė atsinešė visas Starkso dovanas, sudė- 
tas į nedidelį sportinį krepšį. Atidariusi jį išvertė viską ant vir- 
tuvės stalo ir peržiūrėjo, ieškodama apyrankės. Neradusi ėmė 
rūšiuoti atidžiau ir suglumusi pažvelgė į Dodžą su Karolina. 

— Apyrankės čia nėra. Kur ji dingo? Pastarąjį kartą, kai žiū- 
rėjau, apyrankė buvo šiame krepšy. 

— Kada žiūrėjai? 

— Tiksliai neprisimenu. 

— Prieš atvažiuodama ar jau čia? 

— Jau čia. Aš mėginau įkalbėti save atversti švarų puslapį ir 
sunaikinti visus prisiminimus apie Oreną. Vėliau apsigalvojau, 
bet apyrankė tikrai buvo krepšy. Esu tikra. Tai asmeniškiausia 
iš visų jo dovanų. 

— Gal padėjai ją kur nors kitur, o dabar neprisimeni? 

— Žinoma, prisimenu! - šūktelėjo Berė ir suvokusi, kad mo- 
tina jaudinasi, suėmė jos ranką ir spustelėjo. - Aš būčiau prisi- 
minusi, mama. - Ji susmuko ant kėdės prie stalo ir sudejavo: - 
Juk tu nemanai... 

— Kad ant Selės Bakland rankos buvo tavo apyrankė? - Do- 
džas užbaigė bauginančią Berės mintį. 

Ji būtų norėjusi tai neigti, bet juk čia tiesa. 

— Tiesiog negali būti. Kada Orenas ją būtų iš mano krepšio 
paėmęs? 

Dodžas atsikrenkštė. 

— Įmanoma... Bent jau įmanoma, kad Starksas čia lankėsi. 

— Čia? Turi galvoje šiame name? 

Berė su Karolina apstulbusios išklausė apie nuotraukas, 
rastas šiukšlių dėžėje šalia motelio, kur slapstėsi Orenas, kai 
Deivis Koldaris išsinuomojo kambarį. 

— Atrodo, jis čia šniukštinėjo. Namas apeitas iš visų pusių, 
yra ir tavo nuotraukų, - nenoriai pasakė Dodžas. - Kad šitaip 
nufotografuotų, netgi naudodamas teleobjektyvą, Starksas 
turėjo prieiti gana arti. Gal jis buvo pernelyg įžūlus ir įsėlino į 
vidų, kai buvote išvykusios, ir pašeimininkavo. 

- Tą vakarą, kai šovė į Beną Loflandą, Starksas žinojo, kur 
miegamasis, - pasakė Karolina. 

Berė sunėrė rankas ant krūtinės ir ėmė trinti pašiurpusią 
rankų odą. 

— Jis naršė mano stalčiuose? Rausėsi mano daiktuose? — 
Nuo šios minties jai sukilo šleikštulys. 

— Mes nežinom, ką jis darė, bet įmanoma. 

— Aš noriu pamatyti tas nuotraukas. 

— Ne, nėra jokio reikalo, patikėk manim. 

— Dodžai, aš turiu jas pamatyti. 

Jis tyliai nusikeikė. Berė matė, kaip jis gailisi užsiminęs apie 
tas prakeiktas nuotraukas. 

— Turėsi paprašyti Skijaus, - pasakė jis. - Jis privertė jas 
grąžinti. 

Suskambėjo mobilusis, Dodžas pažvelgė į ekranėlį. 
— Vilką minim, vilkas čia. - Jis atsiliepė, išklausė ir tarė: — 
Važiuojam. - Ir išjungęs telefoną paaiškino: - Starksas atsi- 


gauna. 


— Vaizdas bjaurus, - pasakė Skijus, kai visi susitiko prie in- 
tensyviosios terapijos skyriaus. 

Starkso lovą buvo apspitę gydytojas ir kelios seselės. Jie 
skubiai darbavosi, mėgindami padėti ligoniui. Visi požymiai 
rodė, kad jam grįžta sąmonė. Orenas traukė jį varžančius dir- 
žus, kuriais buvo pririštas prie lovos. Pamačiusi atvykėlius se- 
selė priėjo prie durų. 

— Pavaduotojau Nailandai, palaukite koridoriuje. Jei ligonis 
ims rišliau kalbėti, aš jus pakviesiu. 

Tai buvo mandagus įsakymas pasitraukti. Jie nuėjo į nedi- 
delį laukiamąjį. Berė su motina susėdo ant dvivietės sofutės. 

— Sunkus išmėginimas... - sukuždėjo Karolina, sielvartingai 
purtydama galvą ir neužbaigė minties. 

Ir tų žodžių pakako - jie buvo iškalbingi. 

Dodžas pasiėmė kėdę, išsitraukė cigaretes iš marškinių ki- 
šenės, pačiupinėjo ir vėl įsikišo pakelį. Skijus stovėjo prie durų 
nugara į sieną. Jis buvo įsitempęs ir budrus kaip kareivis, lau- 
kiantis šūvio, nutrauksiančio trumpalaikes paliaubas. 

Visi tylėjo, bet Berei taip slėgė širdį, kad ji pratrūko: 

— Aš viską pavogiau iš Oreno. 

Trijulė suglumusi pažvelgė į ją. 

Nelaukdama, kol kuris ką nors pasakys ar drąsa ją apleis, 
Berė ėmė pasakoti: 

— Žinote, kad Orenas dirbo prie tos kampanijos, kurią mudu 
su Benu baigėme penktadienį? 

Visi linktelėjo. 

— Tada Orenas persekiojo Selę. Ji išėjo iš darbo ir visi manė, 
kad dėl Oreno. - Berė padvejojo ir nuleido galvą. - Bet ne vi- 
siškai taip. - Tai aš priverčiau visus manyti, kad priežastis — 
Orenas. 

— Ką čia paistai, Bere? 

— Vadovybė klausė manęs, kodėl Selė išeina, o aš pasakiau, 
kad dėl Oreno. 

— Bet tai tiesa. 

— Mama, prašau leisti man papasakoti. - Berė nutilo, telk- 
dama mintis. - Aš priverčiau vadovus patikėti, kad mūsų 
bendrovė vos išvengė brangiai kainuojančios seksualinio 
priekabiavimo bylos, bet iš tiesų Selė nė neketino kreiptis 
į teismą. Aš nuėjau dar toliau -pasakiau, kad ir kitos biuro 
moterys svarsto, ar joms nesikreipus į teisėsaugą. Tada virši- 
ninkai ir užsivedė. Paklausė manęs, ar reikalai tokie rimti. Ką 
aš, kaip moteris, siūlanti? Kaip pasielgti su Orenu Starksu? 
Skirti jam bandomąjį laikotarpį ar iš karto jį atleisti? Ar jis 
galįs pasitaisyti? Akivaizdu, ką atsakiau. Neužsiminiau, kad 
Orenas puikiai dirba ir jo pasiūlymas geriausias, o mudu su 
Benu kuriame kampaniją remdamiesi jo strategija. Aš tik dar 
labiau išgąsdinau vadovus, leidau jiems suprasti, kad jei Ore- 
nas liks pas mus, galima laukti blogiausio. Kitą dieną Starksui 
buvo įteiktas atsiskaitymo lapelis. Jam neleido pasiimti pra- 
dėto darbo. Apsauga palydėjo Oreną iš pastato lyg nusikaltėlį. 
Toks jis ir tapo, - vos girdimai pridūrė Berė. 

Ilgai niekas nepratarė nė žodžio, kol pagaliau Dodžas nu- 
traukė tylą. 

— Po perkūnais, luktelėk. Tu negali kaltinti savęs dėl to, kuo 
Orenas tapo. Daug žmonių praranda darbą, bet dėl to nepuola 
žudyti. Starksas jau buvo toks prieš prarasdamas darbą. 

— Dodžas teisus, Bere, - Skijus kalbėjo tyliau už Dodžą, bet 
taip pat karštai. 

— Tačiau čia dar ne pabaiga. Kai Oreną atleido iš darbo, jis 
kelis kartus prašė, kad aš jį užtarčiau. Bet aš užkalbinėjau jam 
dantis, tikinau mėginusi grąžinti jį į bendrovę, bet Delrėjaus 
nuostata buvo tvirta. Aš melavau, niekada jo nepalaikiau, nė 
kartelio. Priešingai. Kai Orenas išėjo iš darbo, aš susižėriau 


nuopelnus už jo darbą. Ir Benas. Jis irgi tylėjo. Benas žinojo, 

kaip aš sužaidžiau, ir neprieštaravo, niekam neužsiminė apie 
vertingą Oreno indėlį. - Berė patylėjo. - Vėliau suvokiau, kad 
net Benas po to daugiau niekada visiškai nepasitikėjo ma- 
nim. — Ji atsikvėpė ir šnekėjo toliau: - Tai aš įkalbėjau Selę 
išeiti iš bendrovės. Tikinau ją, kad likusi Delrėjaus bendrovėje 
ji niekada neatsikratys Oreno. 

— Ir tai tiesa, - įsiterpė Karolina. 

— Galbūt, - sutiko Berė. - Bet aš turėjau savanaudišką prie- 
žastį įkalbinėdama Selę išeiti iš darbo. Ji buvo gera darbuoto- 
ja. Klientams patiko jos kuklumas, vadovybei - taip pat. Selė 
kėlė grėsmę man - kad mano pareigos nebus paaukštintos. Aš 
norėjau, kad ji išeitų, todėl ją ir įtikinau. Gudriai sužaidžiau 
ir atsikračiau abiejų. Įkalbėjau Selę išeiti ir pasirūpinau, kad 
Orenas būtų atleistas. Vien dėl savanaudiškų tikslų. - Berė at- 
sigręžė į Karoliną. - Niekas taip nesididžiuoja tavo sėkme kaip 
aš, mama. Bet man daug ko trūksta. Aš kupina savimeilės, 
bet siekdama tikslų neturiu tavo kantrybės, tavo grakštaus 
stiliaus. Tikriausiai esu kitokio lizdo paukštis. - Berė pažvel- 
gė į Dodžą. - Tačiau kasdien jaučiau vis didesnę kaltę. Todėl 
anąkart užsipuoliau tave, o vėliau prie savo namų iškėliau 
sceną Orenui. Atvykau į Meritą norėdama viską permąstyti 
ir susidėlioti prioritetus. Tada nusprendžiau, kad turiu pripa- 
žinti manipuliavusi žmonėmis ir ištaisyti padarytą žalą. Pa- 
skambinusi Orenui ketvirtadienio vakarą, pasakiau jam, kad 
pristatydami kampaniją įrašysime ir jo pavardę. - Berė nutilo 
ir pridūrė: - Bet to neužteko. 

Pakibo slogi tyla, Dodžas sunkiai atsiduso. 

- Jei nori išgirsti mano nuomonę, visa tai - nesąmonė. Ge- 
rai, gal tave užvaldė ambicijos, bet Selė Bakland turėjo laisvą 
valią rinktis. Gal tu ją stumtelėjai, bet ji pati nusprendė išeiti iš 
darbo, o dėl Starkso, - toliau kalbėjo Dodžas šlykštėdamasis, — 
tai kas, kad jis gabus, jis - iškrypėlis. Pasąmonėje glūdintis po- 
linkis smurtauti tik laukė progos prasiveržti. - Jis nukreipė 
smilių į Berę ir pridūrė: - Tu mums išpažinai savo nuodėmes ir 
liaukis apie tai galvojusi. 


Upatinga Klionto + 341 


Berė pajuto staigų švelnumo antplūdį ir jau ketino prisipa- 
žinti apie tai Dodžui, bet tarpduryje išniro Oreno gydytojas. 

— Ar čia yra Berė? 

Ji atsistojo. 

— Jis nuolat kartoja jūsų vardą. 

— Ar man... 

Gydytojas gūžtelėjo pečiais. 

— Jūsų valia spręsti. - Ir dingo taip pat staiga, kaip pasirodė. 

Berė pažvelgė į Dodžą tyliai klausdama jo nuomonės. 

— Gaila, kad jis nemirė Didžiuosiuose Tankumynuose ir ne- 
išvadavo tavęs nuo šio žingsnio. 

Berė pažvelgė į Skijų. 

- Jei eisi, aš tave palydėsiu, - pažadėjo jis. - Noriu išgirsti, 
ką jis sakys. 

Berė priėjo prie Skijaus, šis suėmė jai už alkūnės, juodu kar- 
tu išėjo iš laukiamojo ir pasuko koridoriumi. 

Oreno intensyviosios terapijos skyriaus palata atrodė lyg 
scena iš siaubo filmo. Berė dvejodama prisiartino prie lovos. 
Oreno vokai trūkčiojo, jis nesustodamas it maldą murmėjo 
Berės vardą, rankos blaškėsi, pirštai grabaliojo paklodes, riešai 
veržėsi iš pritvirtintų diržų. 

— Arjis mane girdi? - paklausė Berė. 

— Pamėginkit, - pasiūlė seselė. 

— Orenai, - užgniaužusi baimę kreipėsi Berė. Jis neatsakė, 
ji atsikrenkštė ir ėmė kalbėti garsiau: - Orenai, ar girdi mane? 
Čia aš - Berė. 

Starkso vokai trūktelėjo ir jis prasimerkė, bet akys varta- 
liojosi, niekaip nepajėgdamos žvelgti į vieną tašką. Jis plonu 
gergždžiančiu balsu ištarė jos vardą. 

— Taip, čia aš. - Berė svarstė, ką pasakyti, kad neatrodytų 
beprasmiška. - Tu esi ligoninėje. Gydytojai ir seselės rūpinasi 
tavim. 

— Bere, - Starksas vėl ištarė jos vardą ir sumirksėjo mėgin- 
damas ją pamatyti. - Bere. 

— Aš čia. 

— Tu gyva. 

— Taip. 

— Tu turi mirti. 

Berė skubiai įtraukė oro ir atšoko. Skijus uždėjo ranką jai 
ant peties. 

— Eikim iš čia. 

Tačiau nespėjus apsisukti, Orenas įstengė pakreipti ranką ir 
sugriebė Berę. Ji pašiurpusi pažvelgė į šaltus, drėgnus pirštus, 
suspaudusius jos riešą. Plačiai atmerktos akys buvo nukreip- 
tos įją. Pulsuojanti beprotybė jose privertė Berę klyktelėti. 

— Tu mirsi, - pagiežingai išdaužė jis. - Mirsi! 

Berė ištraukė ranką, žingtelėjo atgal ir atsitrenkė į Skijų už- 
hipnotizuota maniakiško Oreno žvilgsnio. 

Staiga jo vokai vėl ėmė trūkčioti, burna bjauriai persikrei- 
pė, galva nukrito ant pagalvės, o tvarstis nusmuko ir atidengė 
kulkos skylę, pro ją besiveržiančias smegenis. Kūnu nuvilnijo 
traukulių banga. 

— Jam priepuolis! - šūktelėjo seselė. 

Skijus apsuko Berę ir išstūmė iš palatos. Atsidūrusi korido- 
riuje, ji puolė jam į glėbį. 


Dvidešimt septintas skyrius 


Škijus suprato, kad jeigu pasirodys šerifo nuovadoje iš karto 
po Oreno Starkso mirties, jį užpuls žurnalistai ir kiti polici- 
ninkai, ištroškę bjaurių smulkmenų. Prieš grįždamas į įvykių 
sūkurį, norėjo pabūti vienas, todėl atsisės virtuvėje prie stalo 
ir paskambins visiems telefonu. Jis geriau sutvarkys reikalus 
čia, niekam netrukdant. Skijus pasidėjo prieš nosį mobilųjį 
telefoną, kavinuką stiprios kavos ir sąrašą žmonių, kuriems 
reikia pranešti. Pirmiausia šerifui Dramondui, šis parodė de- 
ramą susirūpinimą dėl beprasmio Oreno Starkso gyvenimo ir 
pagyrė Skijų, kad pagavo nusikaltėlį. 

— Tai ne mano vieno nuopelnas, pone. 

Tačiau šerifas neleido Skijui įsijausti į kuklučio vaidmenį. 
Jis pasiteiravo, kaip laikosi Karolina su Bere, o Skijus patikino, 
kad tokiomis aplinkybėmis gana gerai. Tada šerifas nustebino 
Skijų - pareiškė nusprendęs nebekandidatuoti į šį postą. 

— Laikas perduoti estafetės lazdelę, - tarė Dramondas ir pa- 
tylėjęs pridūrė: - Būsiu laimingas paskyręs tave savo įpėdiniu. 
Geresnio čia nėra ir ne vien todėl, kad esi dienos didvyris. 

— Ačiū už pasitikėjimą. 

— Tu to nusipelnei. Pamąstyk apie tai. Netrukus pasikalbė- 
sim apie tai išsamiau. 

Skijus pasijuto išdidus, bet kad ir kaip buvo susijaudinęs, 
neturėjo laiko svajoti apie ateitį, dar tiek daug reikėjo nuveik- 
ti. Jo darbų sąraše buvo slaugos namai, kuriuose gyveno Ore- 

no Starkso motina. Administratorė priminė jam, kad moteris 
labai serga. 

— Ji nieko nesupranta, pavaduotojau Nailandai. 

— Suprantu, ponia, vis dėlto jai reikia pranešti apie sūnaus 
mirtį. 

Kadangi tarp dokumentų Starkso namuose nebuvo rasta 
jokio įgaliojimo, o jo motina nesugebėjo pasirūpinti sūnaus 
laidotuvėmis, Skijus susitarė su Merito laidojimo biuru. 

Galiausiai jis paskambino Hjustono detektyvui Rodniui Ale- 
nui ir trumpai papasakojo, kaip rado Starksą. 

— Beveik nebuvo vilties, kad jis liks gyvas su tokia žaizda 
galvoje. Starksas mirė anksti rytą, įtūžęs ir trokšdamas pane- 
lės Malon mirties. 

— Džiaukis, kad jo atsikratei. 

— Džiaugiuosi. 

Alenas paprašė dokumentų Selės Bakland nužudymo bylai 
užbaigti. Skijus pažadėjo nusiųsti vos tik viską sutvarkys. 

Detektyvas patylėjęs pridūrė: 

— Aš pasidomėjau Hanlio byla. 

— Tokį žmogų naudinga turėti savo pusėje. 

— Jei tu taip manai. 

— Manau, - nukirto Skijus ir nelaukdamas atsakymo išjungė 
telefoną. Tuo metu kažkas pasibeldė į užpakalines duris. 


Berė įdėmiai žiūrėjo į jį pro durų stiklą, tikėdamasi suvokti, 
kaip šerifo pavaduotojas reaguoja į netikėtą jos apsilankymą. 
Tačiau taip ir nesuprato, nes Skijus labai greitai atidarė duris. 
Buvo basas, vilkėjo baltus marškinėlius ant džinsų. 

— Labas. 

— Labas. 

Skijus pasitraukė nuo durų, Berė peržengė slenkstį į virtu- 
vę, kvepiančią kava. Ant stalo gulėjo bloknotas, jo puslapiai 
buvo išmarginti tvirta vyriška rašysena. 

— Dirbai? 

— Ką tik baigiau oficialius pokalbius telefonu. Kaip laikaisi? 

— Gerai. Nors vis dar šiek tiek drebu. - Vos Skijus išstūmė 
Berę iš Oreno palatos intensyviosios terapijos skyriuje, gydy- 
tojas pranešė, kad pacientas mirė. 

— Labai nemalonus vaizdas. 

— Taip. 

Skijus susibruko rankas į užpakalines kelnių kišenes, tada 
vėl ištraukė. 

— Nori kavos? 

— Ačiū, ne. 

— Išeidama iš ligoninės sakei, kad važiuoji namo pamiegoti. 

— Ketinau, bet kai grįžom, mama nutarė, kad reikia paval- 
gyti. Dodžas pasisiūlė nuvažiuoti į parduotuvę produktų vėly- 
viems pusryčiams, o aš - užeiti pas tave ir pakviesti prisidėti 
prie mūsų. - Berė įkvėpė ir, suprasdama, kad viską stato ant 
kortos, nusprendė surizikuoti. - Tačiau tikroji priežastis, ko- 
dėl aš čia: noriu, kad mane apkabintum. 

Skijus žengė tik vieną žingsnį ir stipriomis rankomis ap- 
glėbė Berę. Kol kas ji tenorėjo vieno - būti taip prisiglaudu- 
si. Paskui Skijus suėmė jos smakrą ir stulbinamai švelniai ją 
pabučiavo. Atsitraukęs pažvelgė merginai į akis tarsi prašyda- 
mas leidimo ir, matyt, įžvelgė palankų atsakymą. Pasilenkęs 
jis prisilietė prie jos lūpų - ir jų burnos susilydė. Berė sunėrė 
rankas Skijui už nugaros ir dar labiau prisispaudė. Jie sukiojo 
galvas, bet bučinys buvo godus ir nepasotinamas. Galiausiai 
Skijus atsitraukė, palietė lūpomis Berės kaklą šalia ausies ir 
sukuždėjo: 

— Ar negalėtume be drabužių? 

Berė kažką sumurmėjo. Palaikęs tai pritarimu, Skijus paėmė 
ją už rankos ir nusivedė iš virtuvės į erdvų miegamąjį. Berei 
padarė įspūdį, kad lova tvarkingai užtiesta, bet tuoj viskas pa- 
sikeitė. Skijus nutraukė lovatiesę, grįžo prie Berės ir atsagstė 
jai palaidinukę, atsegė ir liemenėlės kaušelius, delnais apglėbė 
krūtis ir vėl pabučiavo į lūpas. 

Berei gniaužė kvapą nuo ją lytinčių Skijaus lūpų, liežuvio, 
pirštų galiukų. Jautėsi bejėgė, kartu suvokė, kad kambarį už- 

pildantys garsai sklinda iš jos. Skijus glamonėjo ją lūpomis, 
rankos nuslydo po sijonu, viena plaštaka apglėbė sėdmenis, 
kita įslydo už kelnaičių priekyje. 

Ji aiktelėjo, nes Skijus puikiai žinojo, ką daryti, ir darė tai 
gerai. Išmaniai slysčiojančios pirštų pagalvėlės privertė Berę 
suaimanuoti. 

— Liaukis, Skijau, liaukis. 

— Ne, - sumurmėjo jis prie Berės spenelio. 

Buvo be galo gera jausti, kaip gundomai pirštais jis spus- 
čioja, švelniai glamonėja nykščiu, ir Berė pradėjo siūbuoti po 
Skijaus delnu. Paklausiusi karštų įtikinėjimų, ji visiškai atsipa- 
laidavo ir atsidavė visa apimančiam malonumui. Geismo ban- 
gos vilnijo kūnu, suglebusi ji dar stipriau prigludo prie vyro. 
Skijus paguldė Berę ant lovos, nubraukė plaukus nuo veido, 
švelniai pabučiavo į lūpas ir vieną po kito nuvilko drabužius. 
Nenuleisdamas akių nuo merginos, jis išsinėrė iš marškinėlių, 
atsisegiojo džinsus, nusitraukė juos ir nuspyrė. 

Jis buvo be trumpikių. Berei tai pasirodė taip seksualu, kad ji 
suvirpėjo iki pačių gelmių. Skijus pasirėmė rankomis ir lėtai slin- 
ko į priekį, kol atsidūrė virš Berės. Tokia atvira apžiūra privertė 
merginą droviai parausti, bet ir ji troško jį paliesti. Skijus už- 
simerkė, alsavimas pašiurkštėjo, jis suaimanavo pro dantis, kai 
Berės nykštys palietė jautriausią vietelę, ir sudrėkęs atsitraukė. 

Kai Skijus įėjo į Berę, ji prikando lūpą, slopindama aimaną. 
Jo rankos nusviro ir Berė džiaugsmingai pasitiko vyro svorį. 
Ji sulenkė kelius, kad geriau jį pajustų. Atsakydamas į tai, Ski- 
jaus kūnas suvirpėjo, iš lūpų išsiveržė vulgarybių tirada - ne- 
varžoma, pirmykštė kalba vyro, visiškai paklususio galingam 
poravimosi instinktui. 


Skijus gulėjo ant nugaros tvirtai apglėbęs Berę. Jų kojos buvo 
susipynusios. Nors jau buvo atsipalaidavęs, kūnas vis dar pul- 
savo, pojūčiai vis dar žybtelėdavo ir dilgčiojo nervų galūnėse. 
Mergina, kurios jis beprotiškai geidė, nuoga gulėjo jo lovoje. Ji 
buvo neįtikimai puiki. 

— Man patiko, kad tu mane pabučiavai. 

Kimus Berės balsas vėl įžiebė geismą. Skijus pasuko galvą ir 
pažvelgė į ją. 

— Kai mylėjomės. Buvo labai miela. Be galo seksualu, bet 
ir... - Berė atlošė galvą ir pažvelgė į jį, - nuostabiai švelnu. 
Ypatinga. 

Šis bučinys Skijui taip pat buvo svarbus. Jis nėra bučiavęs 
moters, bent jau taip stipriai, kartu judėdamas joje. Jei prisi- 
pažintų Berei, ji tikriausiai nepatikėtų. Dar per anksti kalbėtis 
apie tokius dalykus. Tiesą pasakius, keista jausti tokius stip- 
rius jausmus moteriai, su kuria susipažinai vos prieš keturias 
dienas. Bet taip jau yra. 

Žvelgdamas į Berę, Skijus suvokė, kaip būtų miela kiekvieną 
likusio gyvenimo rytą matyti jos veidą šalimais ant pagalvės. 
Giliai širdyje jis pajuto skausmą, panašų į ilgesį. 

— Kur tu išmokai taip nepadoriai šnekėti? - staiga paklausė 
Berė. - Armijoje? 

— Velniava! - sudejavo jis. - Ką aš sakiau? 

— Neprisimeni? 

— Buvau labai įsijautęs. Jei tave įžeidžiau, labai atsiprašau. 

Berė įžūliai nusišypsojo. 

— Man beveik patiko. 

— Hmm? 

— Hmm. 

Jie tingiai pasibučiavo, dabar pirmoji atsitraukė Berė. 

— Ar šitas randas taip pat iš armijos? 

Skijus pažvelgė į iškilią grublėtą liniją išilgai šlaunies. Patyrę 
chirurgai mėgino susiūti žaizdą, kad randas būtų kuo mažiau 
matomas, bet vis tiek atrodė, lyg jo kūną kažkas būtų išdras- 
kęs surūdijusiu konservų peiliu ir sukabinęs spygliuota viela. 

— Turėjau tave įspėti. 

— Ar gali apie tai kalbėti? 

Skijus patrynė Berės ausies lezgelį, jis buvo neįtikimai švelnus. 

— Tarnavau Afganistane. Mus paskyrė į policiją. Padėdavom 
ten, kur reikėdavo, stengdavomės neerzinti priešo. Manau, 

talibai to nesuprato. Mano grandis nuėjo į namą, kur gyveno 
mūsų vertėjas. Turėjome aptarti, kaip geriau saugoti vietos 
mokyklą. Ten buvo spąstai. Tas afganas buvo vienas talibų, o 
jie kovoja iki pergalės arba bent mūsų pralaimėjimo. Užvirė 
skerdynės. Mes juos išžudėme. Tarp jų buvo dvi moterys ir 
maždaug trylikos metų vaikinukas. Iš mūsų grandies tik du 
likom gyvi. Tas antras vaikinas iki šiol neatgavo psichinės pu- 
siausvyros. - Skijaus akys nuslydo nuo Berės ausies lezgelio 
prie jos švelnių akių. - Man pasisekė. 

— Ar skauda? 

— Kartais primena, kad niekur nedingo. Nelabai dažnai. — 
Jis šelmiškai šyptelėjo. - Patrynus praeina. 

— O bučiuojant? 

Nelaukdama atsakymo Berė slinktelėjo žemyn, švelniai per- 
braukė randą piršto pagalvėle - nuo kelio iki tarpkojo, tada 
nuėjo tą patį kelią lūpomis, apibėrė jį lengvais lyg pūkas buči- 
niais. Skijus uždėjo ranką jai ant pakaušio, nespaudė, tik leido 
suprasti, kaip jam gera ir malonu, kad ji nesibjauri. 

Tada Berė pabučiavo jo varpą ir apžiojo galiuką, įaudrinda- 
ma visas Skijaus kūno ląsteles. 

— Dievulėliau! - Skijus suėmė Berės plaukų sruogą ir kilste- 
lėjo jos galvą. - Liaukis, Bere. 

Jis timpčiojo jos plaukus tol, kol jų veidai vėl atsidūrė šalia. 
Berė atrodė suglumusi ir šiek tiek įsižeidusi. Skijus nykščiu 
perbraukė jos lūpas. 

— Aš noriu tavęs, Dievas mato. Buvo nuostabu ir po penkių 
minučių aš raudosiu, kad tave sulaikiau. Bet turiu kai ką tau 
pasakyti. 

— Ką? 

— Aš neketinu niekur kraustytis iš čia. 

Ji sutrikusi krestelėjo galvą. 

— Iš kur? 

— Iš Merito. Aš liksiu čia. Žmonės stebisi, kodėl aš čia ap- 
sigyvenau, ir liežuvauja, kad esu neambicingas, švaistau savo 
gabumus užkampyje. Gal ir yra tiesos. Tačiau esmė ta, kad 

grįžęs iš armijos aš buvau mirtinai pavargęs - nuo kraujo ir 
mirštančių žmonių veidų. Ir negražiai mirštančių. Aš visą gy- 
venimą troškau būti policininkas, bet nebenorėjau dirbti dide- 
liame mieste, ten kasdien susiduri su žiaurumu. 

— Žiaurumo pasitaiko visur. Ir čia, - pasakė Berė, prisimi- 
nusi Starksą. 

— Taip, bet ne kasdien. Išskyrus kelias pastarąsias dienas, 
turiu prižiūrėti tvarką mieste. Žinoma, atlieku gerą darbą, 
sodinu pažeidėjus į kalėjimą. Veržiuosi į narkomanų namus, 
kartais per reidus pasitaiko ir sužeistų. Bet čia man nereikia 
žudyti moterų, kol jos nespėjo pribaigti manęs, ar berniuko, 
kuriam dar nė barzda neželia. 

— Tai buvo... 

— Karas. Kitam pasaulio krašte. Suprantu. Bet skaityk laik- 
raščius, Bere, klausykis žinių. Aš noriu būti ten, kur mažiausia 
tikimybė, kad būsiu priverstas ką nors nužudyti. Galbūt aš ap- 
svarstysiu galimybę kandidatuoti į šerifo vietą, kai Dramondas 
išeis į pensiją. Atmink, gal. Aš nenoriu, kad tu susipainiotum, 
o paskui suprastum, kad aš ne toks, koks tu manei, ne toks, 
koks norėtum, kad būčiau. 

Berė nusišypsojo, bet nelabai linksmai. 

— Juokinga. 

— Man taip neatrodo. 

— Tikrai juokinga, vakar Dodžas pasakė beveik tą pat. 

— Jergutėliau! Ar ir aš jau kalbu kaip Dodžas? 

Berė atsigręžė, prisiglaudė ir sukuždėjo: 

— Juodu su mama vakar kartu miegojo. 

— Manau, ne pirmą kartą. 

— Jis mano tėvas. 

— Ar seniai žinai? 

Berė nustebusi pažvelgė į Skijų. 

— Tai ir tu žinojai? 

— Atspėjau. 

— Kaip? 

— Dodžo elgesys su tavim ir tavo motina nesiderina su jo 
asmenybe. Šiame pasaulyje jam mažai kas rūpi, bet jūs jam rū- 
pit, ir tai matyti. Nebuvo sunku suprasti kodėl. 

Berė perpasakojo vakar išgirstą Dodžo istoriją ir baigusi 
tarė: 

— Manjo gaila. Jis baisiai suklydo ir už klaidą moka jau tris- 
dešimt metų. Per daug ilga bausmė už vieną nuodėmę. Ir ma- 
mos gaila. Dodžas - jos vienintelė meilė, o gyveno be jo. 

— O kaip tu? 

— Ką aš? 

— Dodžas tada išvyko, Karolina jį paleido. Ar tu jiems atleidi 
už tokį pasirinkimą? 

— Taip. Abu buvo ir teisūs, ir neteisūs. 

— Hmm. 

Berė pasirėmė ant alkūnės, kad matytų jo veidą. 

— Tas hmm labai iškalbingas. Ką norėjai pasakyti? 

— Judu su Dodžu labai panašūs. 

— Abu plokščiomis krūtinėmis. 

Skijus šyptelėjo, bet neleido Berei nukreipti kalbos. 

— Aš ne tai turėjau galvoj. 

— Ar manai, kad abu manipuliuojame žmonėmis? Kad aš 
naudoju tokius pat metodus mėgindama veržtis į priekį bet 
kokia kaina, nepaisydama moralės? 

— Aš norėjau pasakyti, - perdėtai kantriai aiškino Skijus, — 
kad judu abu atleidžiate visiems, tik ne sau. 

Berė įdėmiai pažvelgė Skijui į akis ir suraukė antakius. 

— Gal. Aš tikrai nemanau, kad atleisiu sau už tai, kad Orenas 
nužudė tuos žmones. 

— Negraužk savęs už jo žiaurumus. Kai žmogus šitaip nu- 
trūksta nuo vadžių ir nuoširdžiai išanalizuoji jo elgesį, jo 
tamsiąsias pasąmonės kerteles, nustembi, kad tai neišaiškėjo 
anksčiau. Tu nekalta dėl to, kas atsitiko. 

— Ačiū tau. 

— Tai ne pokalbis pasimylėjus, Bere. Aš tikrai taip manau. 
Tie visi reikalai Delrėjaus bendrovėje, tavo savigrauža anaiptol 

neprilygsta tam nusikaltimui. Kokia yra bendrovės politika, 
jei darbuotojas pasišalina prieš projekto pabaigą? 

— Jo darbai lieka bendrovėje, - tyliai atsakė Berė. 

— Ar Selė išeidama pasiėmė savo projektus? 

— Aš suprantu tave, - atsakė Berė. - Bet vis tiek pasielgiau 
netinkamai. Mano motyvai buvo nesąžiningi. 

— Tarkim, tavo savimeilė nugalėjo. Tu šiek tiek apgaudinėjai, 
paspartinai įvykius. Bet, kaip sakė Dodžas, liaukis. Pamiršk. 
Jei to nepadarysi, užsigrauši. 

— Kaip aš galėčiau sau atleisti? 

— Tai išugdoma savybė. 

Ji įdėmiai pažvelgė į jį. 

— Tikrai? 

— Taip, bet reikia kasdien treniruotis. 

Berė palietė Skijaus skruostą. 

— Ar kalbi iš savo patirties? 

— Aš įtikinau savo būrio vaikinus, kad galime pasitikėti tuo 
vertėju, - pasakė Skijus, žiūrėdamas Berei į akis. 

Supratusi, ką jis turi omeny, Berė padėjo galvą jam ant krū- 
tinės ir tvirčiau jį apkabino. Skijus kilstelėjo ją ir pasiguldė ant 
pilvo. Berė gulėjo ramiai, kol jis pirštais perbėgo nugara že- 
myn, ėmė glostyti sėdmenis ir šlaunis. Berė nė nekrustelėjo, 
ir Skijus pamanė, kad ji užmigo. Bet jam vis tiek buvo malo- 
nu - galėtų šitaip gulėti su ja ištisas valandas, netgi dienas. 
Pagaliau ji sujudėjo, sudejavo iš malonumo ir Skijaus rankos 
ėmė glamonėti įžūliau. 

— Tą naktį prie ežero, - sušnibždėjo jis apglėbdamas delnu 
jos lyties kauburėlį, - aš pamačiau šitą. 

— Aš įtariau, kad matei. 

— Taip. Ir panorau jo. Nuo to laiko kiekvieną akimirką jo 
troškau. - Jis glostė Berę, jausdamas jos karštą alsavimą prie 
savo burnos. - O dabar... 

— Skijau... - aiktelėjo Berė. 

— O dabar aš trokštu tavęs visos. 


Dvidešimt aštuntas skyrius 


Ber su Skijum įėjo į namą prie ežero pro užpakalines duris. 
Šiek tiek gėdijosi, bet dėl nieko nesigailėjo. Virtuvėje buvo tuš- 
čia, name tylu. 

— Tuk, tuk, tuk! - šūktelėjo Berė. 

— Aš čia! - atsiliepė Karolina iš valgomojo. 

Einant per virtuvę Skijus pasilenkė prie Berės ausies. 

— Ačiū Dievui. Maniau, kad užklupome juos darant tą patį, 
kas mus sulaikė nuo priešpiečių. 

— Šal 

Juodu įėjo į kambarį kikendami. Karolina sėdėjo prie sta- 
lo viena. Pamačiusi liūdną motinos veidą Berė iš karto sune- 
rimo. 

— Kas atsitiko? 

— Dodžas išvažiavo. 

— Kur išvažiavo? - paklausė Berė. 

— Ko tu čia nesupranti? - irzlus tonas nustebino visus, net 
pačią Karoliną. Ji palinko ir kilstelėjo ranką prie kaktos. - At- 
siprašau. 

Berė atsisėdo ant artimiausios kėdės ir klausiamai pažvel- 
gė į Skijų, įsitaisiusį priešais ją kitapus stalo. Jis gūžtelėjo pe- 
čiais - nieko nežinąs apie tokį staigų įvykių posūkį. 

— Kada išvyko? - paklausė Berė. 

— Negrįžo iš parduotuvės. - Karolina nuleido ranką, suspau- 
dė plaštakas, sugniaužė pirštus ir vėl atleido. 

— Kai jis neparvažiavo po pusvalandžio, paskambinau jam į 
mobilųjį. Jis neatsakė, ir tada pamaniau... - Ji užgniaužė aša- 
ras. - Nuėjau į svečių miegamąjį. Jo daiktų nebėra, - liūdnai 
tarė ji. — Jis išvyko. 

Karolinos akys pasruvo ašaromis. Ji piktai persibraukė šla- 
pius skruostus. 

— Trisdešimt metų puikiai gyvenau be to žmogaus. Geriau 
nė būti negalėjo. Tada pamačiau jį ir... vos per keturias dienas 
jis vėl tapo labai svarbus. O dabar... - Ji užsidengė veidą del- 
nais ir ėmė trinti akis. - Nekenčiu savęs, kad dėl jo verkiu. 

Visi tylėjo, kol Karolina vėl atitraukė rankas nuo veido. 

Berė prakalbo pirma: 

— Ne tu viena to norėjai, ir jis to troško, manau. Praėjusią 
naktį jūs praleidot kartu. 

Karolina šyptelėjo pro ašaras ir linktelėjo. 

— Ar buvo... gerai? 

— Lyg nebūtume išsiskyrę. - Ji tyliai susijuokė. 

— Tada jis nebūtų išvykęs nė neatsisveikinęs. 

— Bet jis dingo. 

— Ar Dodžas niekaip neparodė, kad ketina išvažiuoti? - pa- 
klausė Skijus. 

— Kažkas jam kėlė nerimą. Aš klausiau naktį ir rytą, bet jis 
tik juokavo. Manau... 

— Ką? - paklausė Skijus. 

— Manau, jis padarė savo darbą, dėl ko atvažiavo. Nusikaltė- 
lis pagautas. - Karolina bejėgiškai gūžtelėjo pečiais. - Jis ne- 
norėjo užtrukti atsisveikindamas. 

Skijus atstūmė kėdę, atsistojo, nuėjo prie lango ir susibruko 
plaštakas į užpakalines džinsų kišenes, Berei šis Skijaus įpro- 
tis jau ėmė patikti. Skijus vėl atsigręžė į moteris. 

— Nors ir labai gerbdamas Dodžą, nemanau, kad priežastis 
ta. Bent jau ne visai. Jį kažkas kankino. 

— Kas? 

— Kai ėjom iš ligoninės Starksui mirus, jis man papasakojo 
apie dingusią Berės apyrankę. Buvo labai nepatenkintas, kad 

jau nesužinos, ar ant Selės Bakland riešo buvo ta pati apyran- 
kė. Dodžas skundėsi, kad ši byla iš pat pradžių buvo suknista. 
Orenas Starksas elgėsi ne taip, kaip įprasta jo psichologiniam 
tipažui. Ir tai glumino, nes galvosūkius jis spręsdavo metodiš- 
kai. Dodžas kamavosi ne vien dėl galimo judviejų išsiskyrimo. 

— Tada kodėl jis išvyko netaręs nė žodžio? Kodėl neatsilie- 
pia telefonu? 

— Jis bailys, - pasakė Berė. 

— Kai reikia apsispręsti dėl tokių dalykų - taip. - Karolina 
suėmė Berės ranką, spustelėjo ir liūdnai šypsodamasi pasa- 
kė: - Netgi jei Dodžas neketino atsisveikinti su manim, tikė- 
jausi, kad jis ką nors pasakys tau. 


Šitaip bus geriau. Šimtąjį kartą kalė sau Dodžas. Jis atsirado, 
jis ir išnyks. Jau atliko tai, dėl ko atvažiavo. Padėjo dukrai išsi- 
painioti iš raizgalynės. Kaltininkas nugrimzdo į nebūtį. Misi- 
ja įvykdyta. Dešimtmečių senumo asmeninių bėdų našta taip 
pat nukrito nuo pečių. Dodžas susitiko su dukra, užsimezgė 
ryšys — ir daug stipresnis, negu jis tikėjosi. O Karolina... Do- 
džas manė, kad ateis pasaulio pabaiga, jei ji kada nors atsiguls 
su juo į vieną lovą. O praėjusią naktį... 

Liaukis! 

Jei Dodžas galvos apie tai, jis taip staigiai apgręš automobilį, 
kad išlėks pro langą. Mylėti Karoliną, jausti jos meilę - didžiulė 
dovana, kurios jis nesitikėjo ir nenusipelnė. Jis bus už tai dė- 
kingas iki pat mirties valandos. Taigi reikia sustoti. Kam gadin- 
ti gerus dalykus ašaringa atsisveikinimo scena? Geriau iš karto 
viską nutraukti. Be Dodžo, jų gyvenimas grįš į įprastas vėžes. 
Iš akių - ir iš širdies. Taip sakydavo Dodžo tėvas, kai berniukas 
grasindavo pabėgsiąs iš namų. „Ar žinai, kas būna, kai pakei- 
čiamas žmogus dingsta? Atrodo, kad jo čia ir nebuvo. Taigi eik! 
Pamatysi, ar man rūpi. Pamatysi, kaip niekas tavęs nepasiges.' 

Taigi taip ir bus. Karolina turi darbą, kuriuo užsiims. Berė — 
stiprios valios ir talentinga, ji atsigaus po traumos per kelias 
dienas, ir viskas vėl tekės sava vaga. Jei dukrai reikės paramos, 

pavaduotojas Nailandas užstos ją savo plačiais pečiais. Galbūt 
ir savo dideliu daiktu. 
Tačiau jei tas pavaduotojas kada nors įskaudins Berę, o Dod- 


žas sužinos, jis vėl atvyks ir jį užmuš. 


Mobilusis telefonas suskambėjo jau kažkelintą kartą. Kodėl 
ta prakeikta moteris nenori pasiduoti? Tačiau ekranėlis rodė 
Dereko numerį. Šįryt advokatas skambino jau antrą kartą. 
Į pirmąjį Dodžas neatsiliepė, bet dabar nusprendė sutvarkyti 
šį reikalą ir, spustelėjęs mygtuką, karktelėjo: 

— Klausau. 

— Dodžai? 

— Argi tu ne man skambini, kad abejoji? 

— Ir tau labas. - Derekas nusijuokė. 

— Labas. 

— Kaip laikaisi, viskas gerai? 

— O kodėl turėtų būti negerai? 

— Mudu su Džule jaudinomės. Žadėjai paskambinti, bet ne- 
paskambinai. 

— Buvau užsiėmęs. 

— Kaip reikalai? 

— Puikiai. 

— Tada kodėl tavo balsas toks prislėgtas? 

— Nes tikriausiai gausiu baudą už rūkymą nuomotame au- 
tomobilyje. 

— Turėtum gauti. 

— Tai diskriminavimas. Man reikėtų gero advokato, kad lai- 
mėčiau teisme. Bet tokio nepažįstu. 

— Smūgis žemiau juostos. Tu ant kažko siunti. Kas ten vyksta? 

— Nieko, grįžtu. 

— Taip greitai? 

— Išskrisiu šiandien vakare arba rytoj rytą. Priklauso... 

— Nuo ko. 

— Gal dar liksiu čia šį vakarą ir suvalgysiu padoraus meksi- 
kiečių maisto. Dievas liudininkas - tokio Atlantoje negausi. 

— O kaip tas reikalas, dėl kurio vykai? Sutvarkei? 

— Taip. 

— Gerai. Pala... 

Dodžas išgirdo kuždesį šalia. 

— Džulė klausia, kaip tavo duktė? 

— Gerai. 

— Taigi ją matei? 

— Aha. 

— Kaip praėjo susitikimas? 

— Puikiai. 

— Į ką ji panaši? 

— Į motiną. 

— Tai gerai ar blogai? 

— Klausyk, advokate, aš jau viršijau savo pokalbių plano mi- 
nutes. Ar tu sumokėsi? 

— Liaukis, Dodžai, pasikalbėkim. 

— Maniau, kad kalbamės. 

— Jei turi bėdų ir reikia mano pagalbos... - Viršininkas buvo 
kantrus. 

— Neturiu jokių bėdų, o tu man gali padėti tik sumokėdamas 
už telefono sąskaitą. 

— Liaukis ir papasakok, kas atsitiko, - kiek patylėjęs įsakė 
Derekas. 

— Nėra ko pasakoti. 

— Sunku patikėti. 

— Paduok mane į teismą. 

— Sakei mums, kad tavo duktė pakliuvo į bėdą ir tai policijos 
darbas. 

— Advokate, tavo nuostabi atmintis. Ar kas nors yra tave pa- 
gyręs? 

— Ar tas policijos darbas atliktas? 

— Aha. Turiu galvoj - bemaž baigtas. 

— Bemaž baigtas? 

— Nusikaltėlis pakratė kojas, dukrai niekas negresia. 

— Tai kodėl tu nelaimingas? 

— Kas sakė, kad aš nelaimingas? 

— Iš balso neatrodai laimingas. 

Dodžui kilo pagunda viską išsipasakoti ir išgirsti Dereko 
nuomonę, o viršininko nuomonę jis tikrai vertino, nors nė už 
ką gyvenime nebūtų prisipažinęs. Tačiau ši liūdna istorija per 
daug asmeniška. Pats Dodžas - neigiamas istorijos persona- 
žas, o jis nenori, kad Derekas su Džule imtų jo negerbti, tai 
nebūtų gera jo apsisprendimo pradžia. Vis dėlto Dodžo abe- 
jonės dėl policijos reikalų niekur neišgaravo, tik sklando ore 
neaiškios, neatpažįstamos ir šiuo metu tarsi nesvarbios, todėl 
Dodžas piktai atkirto: 

— Advokate, ar tavo gyvenime per mažai dramų? Nori vieną 
išgirsti ir iš manęs? 

Derekas pasiduodamas atsiduso. 

— Sėkmingo skrydžio. 

Jie baigė pokalbį. Sudirgęs Dodžas be galo troško užsirū- 
kyti, todėl pasuko į kelkraštį ir prisidegė cigaretę. Jis atsidūrė 
kryžkelėje. Tiesiogine prasme. Kelias šakojasi. Dešinė atšaka 
nuvestų jį į oro uostą, iš kur tikriausiai dar šįvakar galėtų iš- 
skristi į Atlantą. Pasukęs kairėn, būtų priverstas ieškoti ada- 
tos šieno kupetoje. 

Kodėl jis svarsto, ką rinktis? Kodėl nevažiuoja? Juk viską 
gražiai užbaigė. 

Melas - Dodžas netgi savęs neįtikina. Jis neužbaigė visko 
gražiai, o tiesiog paspruko. Pabėgo, nes bijojo atsisveikinti. 
Dvi jo paliktos moterys jausis įpykusios, nusivylusios, netgi 
įskaudintos. Bet net jei nekreiptų dėmesio į jų jausmus, ramy- 
bės Dodžui nedavė dar vienas dalykas, neleidžiantis pasprukti 
iš šios pamišusios Teksaso valstijos. 

— Mėšlas! 

Dodžas dar kartą užsitraukė dūmo ir sviedė cigaretę pro 
langą. Keikdamas save už kvailumą, jis paleido variklį ir kirtęs 
keturias eismo juostas atsidūrė kairėje atšakoje. 

— Jums čia negalima. Ar neskaitėte skelbimo? Lankymo va- 
landos baigėsi. 

Dodžas nusisuko nuo lovos. Slaugė tarpduryje buvo sto- 
ruliukė - kiek paritus, tiek pastačius. Panėšėjo į savo šepečio 
šluostę, plaukai supinti į daugybę plonų, pečius siekiančių ka- 
syčių su karoliukais. 

Dodžas apdovanojo moterį žavingiausia šypsena. 

— Man patinka jūsų plaukai. 

Moteris grėsmingai įrėmė kumpio dydžio kumštį į platų 
klubą. 

Jis iš karto pakeitė taktiką ir puolė atgailauti: 

— Tikriausiai nepastebėjau skelbimo. 

— Kurgi ne! - slaugės tonas bylojo ją jau daug kartų girdėjus 
tokį pasiteisinimą. 

Ji įkrypavo į palatą ir pažvelgė į liesutę figūrėlę lovoje. 

— Kaip tu, mieloji? Gal atsisėsi ir pasikalbėsi su lankytoju? 

Ji užjausdama paglostė ligonei žilus plaukus. Moteris, da- 
vusi gyvybę Orenui Starksui, nerodė jokių ženklų, kad juos 
mato, nors buvo atsimerkusi. 

— Arji visada tokia, Glenda? - paklausė Dodžas, perskaitęs 
moters vardą kortelėje. 

Slaugė nužvelgė Dodžą nuo galvos iki kojų. 

— Jūs giminaitis? 

— Šeimos draugas. 

— Ar pažinojote sūnų, kuris buvo nušautas? Šįryt pranešė 
per Žinias. 

— Iš tiesų tai jis pats nusišovė. Aš jo nepažinojau, bet daug 
girdėjau apie jį. Jis padarė daug blogų dalykų. - Dodžas turėjo 
pasakyti tiesą: - Aš dalyvavau jo gaudynėse. 

- Aišku. - Moteris vėl įdėmiai jį nužvelgė. - Jūs panašus į 
policininką. Turit ginklą? 

Dodžas pasisuko ir kilstelėjo striukės apačią. 

Moteris atšoko. 

— Čia negalima įsinešti ginklų. 

— Tikriausiai nepastebėjau ir šito skelbimo. 

Slaugė niekinamai prunkštelėjo ir papurtė galvą, tarsi Do- 
džas būtų beviltiškas, tada vėl pažvelgė į ligonę. 

— Nemanau, kad sūnaus mirtis ją būtų paveikusi. 

— Arji seniai tokia? 

— Viskas klostėsi pamažu. Juk žinot, kaip būna. Tačiau ji ne- 
bereaguoja jau daugiau nei metai. Kai kurie mūsų darbuotojai 
tiesiog nekreipia dėmesio į vargšelę, niekada jos nepakalbina. 
Bet aš ją gerai prižiūriu ir mudvi pasiplepame. 

Slaugė išėmė servetėlę iš dėžutės ant staliuko ir nuvalė sei- 
les nuo suglebusių ponios Starks lūpų. 

— Tiesa, mieloji? Tu gali įsiterpti, kai tik turėsi ką pasakyti. 

— Jūs šventoji, Glenda. 

— Ojūs man neužkalbinėkit dantų. 

— Aš nejuokauju. 

— Ir aš ne! - Bet moteris šypsojosi. 

— Kaltas, - nusijuokė Dodžas. 

— Ką čia veikiate, pone policininke? 

— Nežinau. 

— Jūs nežinote? 

— Ne, ir aš nemeluoju. - Dodžas mąsliai pažvelgė į ponią 
Starks. 

— Vyliausi, kad ji man kai ką papasakos. 

— Pavyzdžiui, ką? 

— Ką nors apie Oreną, kas paaiškintų, kodėl jis nutrūko nuo 
vadžių, nužudė moterį, šešiolikmetį vaikinuką, senuką ir troš- 
ko dar vieno žmogaus mirties, nors paties gyvybė jau kabojo 
ant plaukelio. 

— Viešpatie, pasigailėk! — Slaugė vėl papurtė galvą, kasyčių 
karoliukai subarškėjo. - Atleiskit, pone, bet ji jums nepagel- 
bės. Pastaruosius kelis kartus, kai Orenas buvo atėjęs aplan- 
kyti motinos, ji sūnaus nepažino, net nesuvokė, kad čia jis. 

Dodžas paklausė, ar Orenas dažnai lankydavo motiną ir 


kada buvo paskutinį kartą. 

— Jau seniai, prieš gerus kelis mėnesius. Atvirai pasakysiu... 
Bet tai tik tarp mūsų. Nemanau, kad ši vargšelė mus supranta. 

— Mano lūpos bus užrakintos. 

Moteris palinko arčiau Dodžo ir sukuždėjo: 

— Manjis nepatiko. 

— Jis niekam nepatiko. Aš jo nepažinojau ir vis tiek nemė- 
gau. 

— Jei norit žinoti, jam buvo ne viskas gerai galvoj. Jausda- 
vausi nejaukiai kalbėdamasi su juo. 

Dodžas linktelėjo. 

— Niekada nesidžiaugdavau matydama jį ateinantį ir leng- 
viau atsikvėpdavau, kai jis atsisveikindavo. - Glenda didžiule 
letena stulbinamai švelniai paglostė ligonei ranką. - Vargšelė. 
Niekam nelinkėčiau tokios būklės, bet džiaugiuosi, kad ji ne- 
žino, į ką buvo įsipainiojęs jos sūnus. Kai jos daliai buvo tekę 
tiek kančių, ji tikrai to nenusipelnė. 

Dodžo širdis šoktelėjo, plaukeliai ant sprando pasišiaušė. 

— Glenda, mieloji! 

— Hmm? 

— Kokių kančių? 


— Ar tau jau reikia eiti? - paklausė Berė, kai Skijus atsisvei- 
kindamas pabučiavo ją prie laukujų durų. 

— Pareiga šaukia. Turiu padaryti oficialų pranešimą žurna- 
listams. Ir dar šį bei tą. 

— Ar grįši vakarienės? Manau, mamai bus lengviau, jei tu at- 
eisi. - Berė glustelėjo prie jo. - Ir aš geriau jausčiausi. 

Skijus lūpomis paglamonėjo jos ausį. 

— Tu ir taip labai gerai jautiesi. 

Berė priekaištingai nusijuokė. 

— Aš begėdiškai lengvai prieinama. 

— Man nereikėjo labai stengtis. - Skijus pakštelėjo į lūpas. — 
Užimk man vietą prie stalo. 

Stebėdama nuvažiuojantį Skijaus visureigį, Berė pamojavo 
jam lyg meilės ištroškęs šunytis. Tada užlipo laiptais ir nuėjo į 


svečių miegamąjį, kuriame buvo įsikūrusi nuo praėjusio penk- 
tadienio. 

Įėjusi į kambarį, pamatė Oreno dovanų krepšelį ant lovos ir 
suvirpėjo. Rytą Berė ištraukė jį iš savo miegamojo spintos. Iki 
praėjusios nakties jos kambaryje miegojo Dodžas. Kai Skijus 
paskambino, kad Orenas atgauna sąmonę, jie puolė iš namų 
palikę krepšelį ir jo turinį ant virtuvės stalo. 

Kas atnešė krepšelį į svečių kambarį? 

Berė nenorėjo nei žiūrėti į jį, nei jo liesti, todėl paliko kur 
radusi. Mėgindama ištrinti iš atminties merdinčio Oreno pa- 
veikslą, ji troško pajusti saulės šilumą, pasinerti į vėsų ežero 
vandenį. Greit apsivilkusi maudymosi kostiumėlį, Berė nubė- 
go žemyn ir nuėjo į motinos miegamąjį paklausti apie krepšelį. 
Atidariusi duris pamatė motiną, gulinčią ant šono, susirietu- 
sią ir apsikabinusią pagalvę, ant kurios miegojo Dodžas. Tik- 
riausiai verkė, kol užmigo. Berė nenorėjo jos žadinti. 

Ji nuėjo į prieplauką, prie pat tiltelio krašto, ir paniro į eže- 
rą. Paplaukusi po vandeniu, kol užteko oro, ji iškilo į paviršių 
ir ėmė sparčiai irtis krauliu. Raumenys įsitempė ir ji pasijuto 
geriau. Pailsusi Berė apsivertė ant nugaros ir ėmė plūduriuoti, 
kartais mostelėdavo - tik tiek, kad išsilaikytų vandens pavir- 
šiuje. Ji žiūrėjo į baltus purius debesis virš galvos ir mąstė apie 
keistus įvykius, jai nutikusius nuo to laiko, kai pastarąjį kartą 
plaukiojo. 

O nutiko tiek daug blogų dalykų. Bet ir gerų. Ji susitiko su 
Dodžu ir priešingai negu motina netikėjo, kad jis vėl jas pa- 
liks. Berė gali prisiekti gyvybe, kad Dodžas myli jos motiną, o 
ir pati jam patinka, ji įsitikinusi. Ne, ryžtingai pamanė Berė, 
Dodžas nepasitraukė iš jų gyvenimo. 

Netgi jei pats mano, kad tai tik iliuzija, Berė neketina jo pa- 
leisti. 

Ir Skijaus. Nors pradžia buvo akmenuota, seksualiai jie ne 
tik tinka vienas kitam, bet tiesiog degina vienas kitą. Skijus 


paliko ją pasotintą, bet ir vėl jo geidžiančią. Atrodo, jis jaučia 

tą pat. Jie mylėjosi, kol visiškai nusikamavo, bet abu troško 
dar daugiau. 

Be nuostabaus sekso, Berei patiko Skijaus rimtumas, ji žavė- 
josi jo praktišku požiūriu į viską, nepalaužiamu sąžiningumu, 
netgi negailestingumu savo paties trūkumams. Skijus traukė 
Berę ir kūnu, ir protu, ir širdimi. Jis tapo artimas, toks artimas 
gali būti tik tas vienintelis. 

Svarstydama įvairias galimybes, Berė apsivertė ant pilvo, 
panėrė ir nuplaukė prieplaukos link. Pasiekusi laiptelius, įsi- 
kibo už viršutinio skersinio ir jau ketino prisitraukti, bet nuo 
prieplaukos krašto išlindo galva. 


— Būuūu! 


Dvidešimt devintas skyrius 


Il rsijas Starksas gašliai žvelgė į Berę iš viršaus. 

— Staigmena! 

Berė suklykė ir mėgino pasitraukti nuo kopėtėlių, bet Ore- 
nas sugriebė jai už riešo, užspaudė antrankius ir trūktelėjo. 

— Lipk iš vandens! 

Vienintelė Berės mintis buvo sprukti. Ji spardėsi ir maka- 
lavo rankomis, mėgino ištraukti riešą, bet metalinė apyrankė 
skaudžiai nubrozdino odą, įsirėžė į kaulą. 

- Bere, jei neišlipsi iš vandens, nužudysiu tavo motiną. - Jis 
pastukseno pistoleto vamzdžiu į prieplaukos kraštą. 

— Pykšt, pokšt - ir ji negyva! 

Berė iš karto liovėsi kovojusi. 

Starksas patenkintas nusišypsojo. 

— Ačiū, mieloji. 

Berė spoksojo į jį sustingusi, nepajėgdama ištarti nė žodžio, 
dantys barškėjo iš siaubo. 

— Atrodai, tarsi šmėklą būtum pamačiusi. Manei, aš miręs, 
tiesa? 

Ji linktelėjo galva. 

— Na, tu suklydai. - Jis trūktelėjo antrankį. - Lipk iš vandens. 

— Aš... aš negaliu. 

— Be-rel!.. - nutęsė jis. - Skaičiuoju iki trijų: vienas, du... 

— Gerai. - Berė triukšmingai įkvėpė oro. - Aš išlipsiu, bet 
paleisk mano ranką, nes nepajėgsiu užlipti kopėtėlėmis. 

Starksas nukreipė pistoletą jai į tarpuakį. 

— Turėdama tokias ilgas gražias kojas? Esu tikras, kad 
įstengsi. 

— Man reikia abiejų rankų prisitraukti. 

— Leisk tau paaiškinti: arba tu laikysies viena ranka, arba 
ištaškysiu tau smegenis, tada nueisiu į namą ir tą patį padary- 
siu tavo motinai, bet pirmiausia ją iškrušiu per visus galus. Jei 
abejoji, kad neišdrįsiu, prisimink Selę. 

Jei Orenas prisikėlė iš mirusiųjų, jis gali viską. Nematyda- 
ma jokios išeities, Berė užkėlė koją ant žemutinio laiptelio, bet 
taip drebėjo, kad vėl nuslydo. 

— Greičiau! - sušnypštė Starksas. 

Matyt, jam toptelėjo tas pat kas Berei - gal atplauks kokia 
valtis ir išgirs pagalbos klyksmą. Starksas žiūrėjo tai į Berę, 
lipančią kopėtėlėmis, tai šaudė akimis į ežerą, ar netoliese 
neišniro kokia valtis. Deja, buvo darbo diena, irstėsi nedaug 
žmonių — ir nė vieno šioje ežero pakrantėje. 

Berė vargais negalais užsiropštė ant prieplaukos. Gal pa- 
lenkti galvą, trenktis į Starksą ir jį parblokšti, bet jis veikiau- 
siai spėtų ją nušauti, o motina miega bejėgė. 

Be to, Berė nebuvo įsitikinusi, kad pavyktų sukaupti jėgų. Ji 
drebėjo iš siaubo ir šalčio, šlapia oda pašiurpo nuo vėjo, dan- 
tys barškėjo. 

Orenas piktdžiugiškai išsišiepė ir pistoleto vamzdžiu baks- 
telėjo sustandėjusį Berės spenelį. 

— Nufotografavau tave šitokią. Ar matei? Tu tysojai čia ant 
prieplaukos dulkinama vėjo. - Starksas iškišo liežuvį ir gašliai 
pakraipė. 

Berė nekreipė dėmesio į jį, mėgindama suvokti, ar šitai įma- 
noma. Juk pati matė Oreno smegenis, kyšančias iš kaukolės, 
trūkčiojantį kūną. Gydytojas pranešė, kad Starksas mirė. Ta- 
čiau dabar jis atrodė visiškai sveikas ir nesužeistas. Įdrėski- 
mų ant veido ir rankų, atsiradusių braunantis per Didžiuosius 
Tankumynus, nė pėdsako, blauzdikaulis sveikutėlis. Vieninte- 
lis skirtumas tarp ano, netikėtai išdygusio vonios kambaryje 

penktadienio vakarą, ir šito - skusta galva, glotni kaip biliardo 
kamuoliukas. 

Starksas apsuko Berę, užlaužė rankas už nugaros ir suraki- 
nęs abu riešus stumtelėjo ją per prieplauką namo link. 

— Kas tu? 

— Orenas, kvaile! O ką tu manai? 

— Tu negyvas. 

— Klysti! Lavono pimpis nepasistoja, taip kaip mano pama- 
čius tavo sustandėjusius spenelius. 

— Tu tikrai Orenas, - pripažino Berė. - Vulgarios kalbos — 
kaip nesubrendusio paauglio. 

Starksas trenkė Berei pistoleto vamzdžiu į smilkinį. Ji to 
nesitikėjo, akyse aptemo iš skausmo, ji suklupo ant kelių, pa- 
linko ir vos neapsivėmė. Pajutusi tulžies skonį burnoje, Berė 
nusispjovė ir aiktelėjo iš skausmo. Orenas sugriebė jai už plau- 
kų ir trūktelėjo atgal, kraujas užliejo akį. 

— Matai, kaip verti mane elgtis? - sumurkė jis. - Bere, kaip pa- 
siklosi, taip išsimiegosi - juk buvai tokia pasipūtusi. Pati kalta. 

Starksas pastatė ją ant kojų. Berė susvirduliavo, apakinta 
skausmo ir akis užliejusio kraujo. Buvo tokia pasišlykštėjusi 
Starksu ir jautė jam tokią neapykantą, kad nesusilaikiusi rėžė: 

— Užsikrušk! 

Jis sarkastiškai nusikvatojo. 

— Gal. Dar nenusprendžiau. Tu atrodai kaip ragana, visiš- 
kai negundanti. Bet pažadu pagalvoti. O kol kas man tiks tavo 
motina. Tu galėsi žiūrėti. - Jis nusivaipė, lyg ką tik sugalvojęs 
naują linksmą žaidimą. — O paskui galėsi pažiūrėti, kaip ją nu- 
žudysiu. Ir tik tada atsiskaitysiu su tavim. 


— Jis turi dvynį brolį. 

— Ką? 

— Dvynį! Vieno kiaušinėlio. 

Skijus išsitempė it styga ant kėdės prie rašomojo stalo. 

Dodžas švokštė į ragelį, lyg būtų krovęs šieno kupetas, bet 
nors ir sunkiai alsuodamas, jis stengėsi kalbėti suprantamai: 

— Aš nuvažiavau pas Starkso motiną į slaugos namus. Slaugė 
pasakė, kad ponia Starks turėjo dvynius. Pranešimo pabaiga. 

— Šūdas! 

— O ką manai? Duodu kiaušą nupjaut, kad mes iš pelkės iš- 
traukėm Oreno brolį Karlą. 

- Šūdas! 

— Jaučiau, kad čia kažkas ne taip, tik nesuvokiau kas. 

— Mums atrodė, kad nesusiriša galai. Berės apibūdintas Ore- 
nas buvo visiškai nepanašus į tą, pasislėpusį Tankumynuose. 

— Dabar viskas aišku, ten buvo ne Orenas. 

— Bet viskam vadovavo Orenas. 

— Ir aš taip manau. 

— Vadinasi... 

— Jis puls Berę. 

— Lekiu ten. - Skijus apėjo stalą. - Kur tu? 

— Važiuoju per Hjustoną. Pasistengsiu parlėkti kuo greičiau. 

Skijus nešvaistė laiko dėkodamas. Išjungęs telefoną jis šūk- 
telėjo pareigūnams budėtojų kambaryje ir surinko ežero namo 
telefono numerį. Karolina atsiliepė. 

— Karolina, čia Skijus. Kur Berė? 

— A... Tu mane pažadinai. Aš... 

— Tuoj pat suraskit ją. 

— Ji minėjo, kad eis maudytis. 

- Jei ji išėjusi, tegul tučtuojau grįžta į namą. Užsirakinkit 
ir įjunkit signalizaciją. Pasidėkit pistoletą šalia. - Jis uždengė 
ragelį ir įsakė susirinkusiems vyrams: - Laukit čia. Naujas po- 
sūkis Starkso byloje. 

Karolina, visiškai pabudusi, reikalavo pasakyti, kas atsitiko. 

— Orenas Starksas gyvas. 

— Ką? 

— Mirė jo brolis dvynys. 

— Ką? 

— Dodžas nuvažiavo į slaugos namus Hjustone, kur gyvena 
Starkso motina. Slaugė jam ir pasakė. Daugiau nieko nežinau. 

— Kur Dodžas? 

— Lekia atgal. Pasakykit Berei, gerai? 

— Žinoma. 

— Ir dar, Karolina... 

— Klausau. 

— Paskambinkit man, kai abi būsite užsirakinusios. Turiu 
kai kam paskambinti, bet jei išgirsiu pyptelėjimą, atsiliepsiu. 
Tik nepamirškit. 

— Pažadu. 

Skijus išjungė telefoną ir kreipėsi į susirinkusius pavaduo- 
tojus. 

— Vienas ekipažas turi iš karto važiuoti prie ežero ir saugoti 
įlanką prie ponios King namų. 

— Maniau, tas šunsnukis negyvas. 

— Mirė jo brolis dvynys, o Orenas Starksas vis dar gyvas ir 
sveikas, ginkluotas ir pavojingas. 

Skijus paskirstė užduotis ir liepė budėtojui pranešti miesto 
policijai, visuomenės saugumo skyriui, reindžeriams, FTB, vi- 
siems, kam įmanoma. 

— Aišku? 

— Aišku. 

Jis pats paskambino Hjustono detektyvams. Neradęs Rod- 
nio Aleno, pasikalbėjo su Somerviliu, šis tebebuvo draugiš- 
kas. Detektyvas išklausė Skijų be jokių jausmų, pastabų ir 
pasakė: 

— Pranešiu detektyvui Alenui. Mes patikrinsime Oreno 
Starkso namus, informuosime kelių policiją. 

- Ir dar vienas dalykas. 

— Klausau. 

— Pasakykit Alenui, kad tai išsiaiškino Dodžas Hanlis. 

Baigęs pokalbį Skijus atrakino skyriaus ginklų arsenalą ir 
pasiėmė snaiperio šautuvą su optiniu taikikliu. Kai Skijus su 
šautuvu ant peties ėjo pro besikalbančio telefonu Stivenso 
stalą, šis kilstelėjo antakius. 

- Išsitraukei sunkiąją artileriją, Skijau? 

— Kaip matai. 

Karolina įbėgo į virtuvę kaip tik tuo metu, kai Orenas įstūmė 
Berę pro laukujes duris. Berė pargriuvo - trinktelėjo pečiu į 
grindis. Karolina suklykė ir puolė padėti dukrai, bet Orenas 
įrėmė pistoletą Karolinai į pilvą. 

— Mesk telefoną! Sakau, mesk telefoną. 

— Mama, daryk, kaip jis liepia! Nesibaimink dėl manęs. 
Mesk! 

Karolina išmetė telefoną, Orenas užkabino jį batu, išspyrė į 
lauką ir užtrenkė duris. Berė vargais negalais atsisėdo, atmetė 
atgal plaukus ir pamirksėjo, mėgindama praplėšti sulipusias 
nuo kraujo blakstienas, tada pažvelgė į motiną. Pamačiusi 
kruviną Berės galvą, Karolina suklykė: 

— Kąjai padarei? 

— Užsičiaupk! Dar kartą riktelėsi ir krisi negyva! 

— Mama, nesijaudink. 

Berė mėgino stotis, bet Orenas uždėjo ranką jai ant peties ir 
vėl pargriovė ant grindų. 

— Ar leidau atsistoti? 

— Neskaudink jos, - maldavo Karolina. 

— O, jai tikrai skaudės! Ir tau! 

— Mano motina tau nieko nepadarė. Juk tau reikia tik ma- 
nęs. Paleisk ją. 

— Kurgi ne! - nusikvatojo Orenas. - Aš leidau Karlui ją nu- 
žudyti, jei penktadienio vakarą ji būtų buvusi namie. 

Berė sutrikusi pažvelgė į jį. 

— Karlui? 

— Savo broliui dvyniui. 

— Dvyniui? - tyliai aiktelėjo Berė. 

— Dvyniui? - Orenas pamėgdžiojo jos balsą. 

Krauju pasruvusia akimi Berė mėgino pagauti motinos 
žvilgsnį, bet Karolina spoksojo į Oreną, matyt, ištikta šoko 
pamačiusi jį gyvą, juk buvo lengviau atsidususi jam mirus. 

— Karlas visą gyvenimą buvo girnapusė man ant kaklo, - 
kalbėjo Orenas. - Neturėjau draugų, nes Karlas buvo psichas. 

Niekas neateidavo žaisti į mūsų namus ir aš negalėdavau eiti 
pas kitus, nes turėjau jį prižiūrėti. Galiausiai mano kvaišelė 
motina įkišo jį į psichiatrijos ligoninę, ten jis praleido daug 
metų. Gėdinga šeimos paslaptis. Iš Bomonto mes persikraus- 
tėme į Hjustoną. „Niekam nesakykim, kad brolis guli psichiat- 
rijos ligoninėje, Orenai. Tarsi būčiau norėjęs skelbti, kad mano 
brolis, mano gimdos bičiulis, - sukikeno jis iš savo sąmojo, — 
beprotis. Ačiū Dievui, galiausiai jo nusikračiau. Kvailas šuns- 
nukis. Netgi nesugebėjo nusišauti. - Staiga Oreno balsas per- 
simainė: - Po velnių, kur išsiruošei? - Jis sugriebė Karoliną, 
slenkančią prie durų į valgomąjį. Berė prisiminė, kad motinos 
mobilusis guli ant pietų stalo. Rytą ji skambino Dodžui. 

Dodžai, kodėl tavęs čia nėra? 

Skijau, kur tu? 

Berė neturi kuo kliautis. Tai jos kova. Ji privalo išgelbėti 


motiną ir likti gyva. 


Kai suskambėjo mobilusis, Skijus dideliu greičiu lėkė į ežero 
namą. Nežiūrėdamas jis atsiliepė: 

— Bere?! 

— Čia šerifas Dramondas. Ar teisingai supratau, kad Orenas 
Starksas laisvėje? 

— Deja, taip, pone. 

Skijus trumpai papasakojo ką sužinojęs. Pyptelėjimas nu- 
traukė šerifą sakinio viduryje. 

— Atleiskit, pone, smulkmenas pranešiu, kai pats daugiau 
žinosiu, o dabar turiu atsiliepti į kitą skambutį. 

Nelaukęs, kol viršininkas leis, jis perjungė skambutį. 

— Bere?! 

Skambino tik kitas pareigūnas. 

— Skijau, turim rūpesčių. 

— Klok. 

— Iš ganyklos pabėgo kažkieno arkliai. 

Skijaus mintys buvo tik apie Starksą, todėl jis ne iš karto 
suvokė, kas jam sakoma. 


370 +» Sandra Brown 


— Arkliai? 

— Jie pabaidyti šuoliuoja greitkeliu. Vairuotojai turi juos 
apvažiuoti. Tu liepei patikrinti valčių nuomos punktus. Mes 
su Endžiu tai darome, bet negalime išsiskirti, o jei koks nors 
automobilis užkliudys arklį... 

Skijui nereikėjo aiškinti, kas tada būtų. Gyvulį suvažinėtų, 
bet ir žmonės automobilyje gali sunkiai susižeisti ar žūti. 

— Jūs abu viename automobilyje? 

— Taip, Stivensas ketino... 

— Nesvarbu. Pirmiau suvarykit arklius į ganyklą, tada patik- 
rinkit valčių nuomos namelius. Praneškit apie padėtį. 

— Gerai. 

Skijus patikrino paskutinius skambučius vildamasis, kad 
gal kokį praleido. Tačiau daugiau niekas nebuvo skambinęs. 
Jis paspaudė greitąjį rinkimą. Telefonas pypsėjo, pagaliau įsi- 
jungė balso paštas. Skijus dirstelėjo į laikrodį. Praėjo septynios 
minutės, kai jis kalbėjosi su Karolina. Jis paskambino dar kar- 
tą, paskui vėl, o niekam neatsiliepus surinko Dodžo numerį. 

— Ką pasakysi? 

— Paskambink Karolinai. Aš neturiu jos mobiliojo telefono 
numerio. Prašiau jos paskambinti, kai tik su Bere grįš į namą, 
bet iki šiol neskambina. 

— Tu važiuoji ten? 

— Jau suku į Ežero kelią. Pamėginsiu paskambinti Berei į 
mobilųjį, o tu pamėgink susisiekti su Karolina. 

— Sutarta. 

Skijus surinko Berės numerį, tada vėl namų. Tik balso paš- 
tas. Praėjo jau vienuolika minučių. Karolina jau turėjo par- 
sivesti Berę. Nebent Berė plaukioja ne baseine. Kai Karolina 
paminėjo, kad Berė ketino eiti paplaukioti, jis nesąmoningai 
pagalvojo apie baseiną šalia terasos. Tačiau Berė galėjo nueiti 
į ežerą. Tada jos ilgiau užtruktų, kol grįžtų. Karolinai reikėjo 
nueiti iki prieplaukos galo. Gal Berė buvo toli nuplaukusi, gal 
ne iš karto pastebėjo Karolinos ženklus, galėjo praeiti keliolika 
minučių, kol ji parplaukė ir jos grįžo į namą. 

Suskambėjo telefonas. 

— Bere? 

— Čia aš, - atsakė Dodžas. - Karolina neatsiliepia. 

— Viešpatie, reikėjo įspėti Karoliną, kad eidama Berės pasi- 
imtų mobilųjį. 

— Ji nekvaila, Skijau. 

Jis teisus - Karolinai nereikia priminti. Ji iš karto turėjo su- 
vokti, ką reiškia, kad Starksas gyvas, ir imtis visų atsargumo 
priemonių, taigi nebūtų paleidusi telefono iš rankų. Dodžas 
mąstė taip pat. 

— Vienintelė priežastis, kodėl Karolina tau neskambina, - ji 
negali. 

Skijui sugniaužė širdį, jis ėmė ir keiktis, ir melstis, ir dar 
labiau nuspaudė greičio pedalą. 


Orenas, grasindamas pistoletu, privertė moteris eiti į svetai- 
nę, mostelėjęs į sofą liepė Karolinai sėstis, o Berei buvo pri- 
spaudęs pistoletą prie smilkinio. 

— Gražus kambarys, - mandagiai pagyrė dairydamasis. 

— Tu čia buvai, - pasakė Berė. - Kai paėmei apyrankę. 

Jis nusikvatojo. 

— Pastebėjai, kad jos nėra? Spėliojau, ar pastebėsi. Pama- 
niau, kad pasižiūrėsi, kai Selė buvo rasta su tokia pat. Ir buvau 
teisus. 

— Lankeisi name ir šįryt, kai mes buvome išvažiavę. 

— Radai krepšelį svečių miegamajame? - šaipėsi Orenas. - 
Nekaltinu tavęs, kad perėjai į kitą kambarį. Ar numanai, kaip 
nustebau pamatęs savo dovanas ant virtuvės stalo? Sukroviau 
jas į krepšelį ir įdėjau tavo nuotraukų iš arti kopijų, pats foto- 
grafavau. - Jis gašliai apsilaižė. 

Berė šlykštėdamasi nusigręžė, bet Orenas prikišo jai prie 
skruosto pistoletą ir privertė pažvelgti į jį. 

— Praėjusį penktadienį čia buvo Karlas. Buvau viską iš- 
šniukštinėjęs, parodžiau jam nuotrauką, nupiešiau namo pla- 
ną. Tūkstantį kartų kartojau jam palaukti, kol judu su Benu 

jaukiai įsitaisysite lovoje. Jis turėjo nušauti jus ir išeiti. Jokio 
triukšmo, jokio sąmyšio. Bet ir geriausiai parengti planai... — 
Starksas atsiduso. 

Laisva ranka paėmęs rėmelius nuo staliuko, jis pažvelgė į 
nuotrauką ir pareiškė Karolinai: 

— Tu labai fotogeniška. Visai kaip Berė. 

Karolina su neapykanta dėbtelėjo į jį. 

— Sakei, kad Karlas buvo psichiatrijos ligoninėje, - pasakė 
Berė. - O kada išjos išėjo? 

— Prieš porą metų. Daktarai pareiškė, kad jis išgydytas. Ir 
užgriuvo man ant galvos, nes motina jau nepajėgė juo rūpin- 
tis. Jis gadino man vaikystę, o šįkart man užkrovė naštą visam 
gyvenimui. Nuostabu! Fantastiška! Bet tada, - jo intonacija 
pasikeitė, - ėmiau svarstyti, kaip atkeršyti visiems, kurių ne- 
kenčiau Delrėjaus bendrovėje, ir sumečiau, kaip išspausti kuo 
daugiau naudos iš šios padėties. Kasdien kaliau Karlui, kokia 
tu bloga, kad tave reikia nužudyti. Ir jis privalo tai padaryti, 
jei nori pakliūti į dangų ir amžinai gyventi su mama. - Nuo 
Starkso kikenimo Berės nugara nubėgo šiurpuliai. - Ir man 
pavyko. 

— Ne visiškai, - šaltai atkirto Karolina. 

Karolinos savitvarda Berę nustebino. Tikriausiai ir motina 
įbauginta, bet apsimeta rami. 

— Mama teisi, Orenai, - pritarė Berė. - Karlas padarė daug 
klaidų. Benas liko gyvas. Karlas sutriko ir nenušovė manęs. 
Jis... 

— Užsičiaupk! - riktelėjo Orenas. - Aš viską žinau. 

— Iš Karlo? Mateisi su juo, kai jis išėjo iš čia penktadienio 
naktį? 

— Bere, tai jis pusprotis, o ne aš. Žinoma, nesimačiau, bet 
buvau davęs jam mobilųjį telefoną, todėl pasikalbėjom. Atlikęs 
darbą, jis turėjo paskambinti. Bet paskambinęs tik nesąmones 
pliurpė, virkavo suklydęs ir nepateksiąs į dangų. Smulkmenas 
sužinojau iš žinių. Orenas Starksas buvo ieškomas, todėl turė- 
jau pašalinti Karlą. Liepiau jam pasislėpti. 


Ypatinga klientė + 373 


— Motelyje. 

— Man atrodė tinkama vieta, - gynėsi Orenas. - Tas žioplys 
buvo... 

— Jis nušovė nekaltą vaikiną. 

Orenas gūžtelėjo pečiais. 

— Toks vaikio likimas. 

— Ir ponui Mitmajeriui atėjo laikas mirti? 

— Siutau ant Karlo. Jis gerai sugalvojo pagrobti namelį ant 
ratų, bet pasielgė neatsargiai, smogė taip smarkiai, kad senis 
mirė. - Orenas mąsliai patapšnojo sau per lūpas. - Nors viskas 
tik į gera. Kai kelis žmones nužudė, kaip sakė per televiziją, 
dar labiau pamišo. 

— Jis nesivaldė. 

— Tu nė neįsivaizduoji. - Orenas pavartė akis. 

— Tu įkalbėjai jį, kad vienintelis būdas patekti į dangų - nu- 
sižudyti. 

— Neblogai sugalvojau. Liepiau Karlui eiti į Didžiuosius Tan- 
kumynus. 

— Sumanus pasirinkimas. O kodėl į juos? 

— Kuo sunkiau jį bus pagauti, sumečiau, tuo labiau visi pa- 
vargs. Tavo draugas Nailandas lengviau atsikvėps ir atsipalai- 
duos. Ar aišku? - Berė tylėjo ir Orenas kalbėjo toliau: - Lie- 
piau Karlui išmesti mobilųjį telefoną, kad niekas jo nerastų, 
o tada nusišauti iš pistoleto. Įtikinau jį, kad visai neskaudės 
ir jis iš karto atsidurs rojuje. Ten palauks mamos, kuri tuoj 
pas jį ateis. O, kad tu būtum jį girdėjusi! Karlas net pravirko iš 
džiaugsmo. Bet... - Starksas atsiduso, - tas žioplys ir nusišauti 
padoriai nemokėjo. 

— Ar todėl pats nužudei Selę? Norėjai, kad viskas būtų atlik- 
ta teisingai? 

Starksas nusikvatojo. 

— Ir dėl to, ir nenorėjau perleisti šito malonumo Karlui. 

Berė sunkiai nurijo seiles. 

— Grįžusi namo Selė rado mane. - Starksas nusišypsojo, mė- 
gaudamasis prisiminimais. - Ji buvo girdėjusi apie šaudymą 

praėjusią naktį ir suprato, ko atėjau į jos namus. Selė jautė, ką 
aš jai parengiau. Bet ne viską. - Starksas sukikeno. - Turėjau 
jai kelias staigmenas. 

Berė vos neapsivėmė. 

— Pažadėjau Selei, kad jei įtikinamai šnekės su policininkais, 
kai tie paskambins, ir suklaidins juos, jos pasigailėsiu. Ir ji pa- 
tikėjo! - Starksas vėl nusikvatojo. - Mes maloniai leidom lai- 
ką, bet, manau, kai nušoviau Selę, jai labai palengvėjo. 

Berė pažvelgė į Karoliną. Jųdviejų akys susitiko — abi be 
žodžių suprato, kad jei nepavyks pasipriešinti, jų laukia Selės 
Bakland likimas. Kol Starksas kalbėjo, Berė apžvelgė kambarį 
ieškodama, ką galėtų panaudoti kaip ginklą. Židinio įrankius? 
Varinę žvakidę, krištolo vazą? 

Niekas nesuduotų mirtino smūgio. Be to, jei ir būtų koks 
tinkamas daiktas, Berės rankos surakintos už nugaros, o mo- 
tina per smulki, kad įveiktų Oreną. Šis ją nušautų vos pamėgi- 
nus pasipriešinti. Tikriausiai vienintelis būdas pabėgti - kelti 
Oreno savimeilę klausinėjant. Ji turi sulaukti, kol Starksas 
praras budrumą, ir sprukti. Jis sakė tiesą - Berės kojos ilgos 
ir stiprios. 

— Tu viską puikiai suplanavai, - pasakė ji. 

- Žinoma, puikiai. 

— Rizikavai skambindamas man iš Hjustono Selės mobiliuo- 
ju, kai tave pastebėjo prekybos centre. 

— Žinoma, parduotuvėje buvo Karlas. O aš tuo metu buvau 
pas Selę ir svarsčiau, kaip nusikratyti jos kūno. Orenas Stark- 
sas trečią valandą nakties Merito prekybos centre pirko batus, 
o po kelių valandų jis jau Hjustone „Astros rungtynėse. Taip, 
rizikavau skambindamas, bet tai sukėlė sąmyšį ir policija lio- 
vėsi ieškojusi Karlo Merite. Žinoma, kol nerado tų senių po- 
ilsiavietėje. Tačiau tuo metu aš jau buvau įtikinęs Karlą eiti į 
Didžiuosius Tankumynus ir viską baigti. 

— Kodėl nuvežei Selės kūną į mano namus? 

— Nes tu man sakei, kad pirmadienį pristatysi pasiūlymą 
Delrėjaus klientui. Pažįstu tave, buvau įsitikinęs, kad įvykiai 

Merite tavęs nesulaikys. Ir buvau teisus, ar ne? Sumečiau, jog 
sekmadienio vakarą atvyksi į Hjustoną ruoštis, ir nuspren- 
džiau, kad nedidelė staigmena privers visus kasytis galvas. Ir 
tikrai! A, norėjau paklausti, ar supratai, kokią dainą tau niū- 
niavau paskambinęs. „Velnio ratas . Atpažinai? 

Berė nesuteikė jam malonumo atsakydama. 

— Tu vis tiek neišsisuksi, Orenai. 

- Manai, paliksiu įkalčių? Ne, Bere. Šį savaitgalį susikūriau 
tvirtą alibi. Ankstų šeštadienio rytą nuvažiavau į Luizianą, ten 
aš išsinuomojęs namelį visai vasarai. Miške, kadžunų krašte, 
kur visi giminaičiai ir kiekvieną atvykėlį puikiausiai įsidėmi. 
Nusiskutau plikai vietos kirpykloje, kirpėjas mane tikrai prisi- 
mins, nes aimanavau, kad ryžausi taip pakeisti išvaizdą. 

Prekybos centre patriukšmavau dėl sugižusio pieno, pirkto 
prieš kelias dienas, turėjau patvirtinantį kasos kvitą. Žmonės, 
buvę parduotuvėje, irgi mane prisimins, tuo pasirūpinau. Jei 
policija apžiūrės namelį, supras, kad jame buvau. Yra kelių sa- 
vaičių šiukšlių, šaldytuve - šviežių produktų. Namelyje nėra 
nei televizoriaus, nei radijo, nei kompiuterio ir interneto, to- 
dėl aš nieko apie išorinį pasaulį ir negirdėjau, nes nesiklau- 
siau žinių. Tik grįžęs į Teksasą sužinojau, kad mano pamišėlis 
brolis, kol nebuvau namie, nužudė tris žmones. Ir pats mirė. 
O dėl to aš jau tikrai priblokštas. - Starksas suktai šyptelėjo. - 
Matai, viską apgalvojau. 

— Atrodo, taip. Išskyrus vieną dalyką: aš vis dar gyva. 

— Nebeilgai. 

— Jei nužudysi mane, policija supras, kad tai padarė ne Karlas. 

- Atsitiktinis smurto aktas, - žaismingai tarė jis. - Dvi mo- 
terys, likusios vienos name prie ežero. Užklydo kažkoks iškry- 
pėlis... - Starksas gūžtelėjo pečiais ir nebaigė minties. 

— Tai pernelyg didelis sutapimas, Orenai, - suabejojo Berė. - 
Nemanau, kad bent vienas policininkas tuo patikėtų. 

— Bent vienas policininkas - toks kaip tavo raumeningas 
šaunusis šerifo pavaduotojas Nailandas? - sarkastiškai numy- 
kė Starksas. 

— Jei kas nors atsitiks man ar mamai, tave įtars pirmiausia. 

— Nailandas gali įtarti, bet... 

— Nailandas žino. 

Jie visi pašoko, išgirdę tą balsą iš virtuvės tarpdurio. 

Berė vos nenualpo iš džiaugsmo. Dodžas stovėjo ten pakė- 
lęs rankas virš galvos. 

Orenas įrėmė pistoleto vamzdį Berei į smilkinį ir suriko: 

— Aš ją užmušiu. 

— Ne! - Dodžas nenuleido rankų, bet ėmė pašėlusiai mojuo- 
ti. - Prašau jos nežudyti. 

Jis buvo išraudęs ir sunkiai alsavo, lyg prieš peržengdamas 
slenkstį būtų bėgęs visą mylią. Marškiniai buvo šlapi nuo pra- 
kaito. Berė pakėlė akis į motiną - ši visai neatrodė nustebusi 
matydama Dodžą - ir akimirksniu suvokė, kad toji nujautė, 
jog Dodžas pasirodys, kai joms jo labiausiai reikės. 

— Noriu pasikalbėti su tavim, Orenai, - pasakė Dodžas. 

— Kas tu? 

— Berės tėvas. 

— Netiesa! - prunkštelėjo Orenas. - Džimas Malonas miręs. 
Manai, aš kvailas. Tu - faras. Jie tave atsiuntė... 

— Aš ne faras, Orenai. Aš Berės tėvas ir nelaikau tavęs kvai- 
liu. Žinau, tu protingas, netgi per daug protingas, kad paspaus- 
tum gaiduką. Nes vos tik tai padarysi, Nailandas tave nukeps. 
Jis tarnavo armijoje, ypatingosios paskirties būryje. Buvo kie- 
čiausias iš kiečiausių. O dabar jis nukreipęs į tave šautuvą, ku- 
ris iš už mylios pataikys tau į akį. Vienintelė priežastis, kodėl 
jis dar nepaspaudė gaiduko - bijo rizikuoti, kad iš toli pataikys 
ne į tave, o į Berę. Bet jei ją nušausi, jis neturės ko prarasti — 
spustelės gaiduką ir ištaškys tau smegenis. Aš nemeluoju. 

Orenas apsilaižė lūpas ir dar tvirčiau suspaudė pistoletą. 

— Tu mane mulkini. 

— Kai tu laikai įrėmęs pistoletą mano vienintelei dukrą į gal- 
vą? Niekada. 

— Ji ne tavo duktė. 

— Mano. Aš palikau ją ligoninėje tą dieną, kai ji gimė, ir tik 
dabar vėl pamačiau. Neatimk iš manęs dukters. Maldauju! 


— Oi, man tuoj plyš širdis, - niekinamai metė Orenas. 

— Na, jei tau negaila mūsų, pagalvok apie save. Nebūk kvai- 
las ir nemanyk, kad Nailandas atsiuntė mane derėtis su tavim. 
Tas vyras kaubojus, jis nori, kad tu griūtum negyvas. Aš tu- 
rėjau prasibrauti pro tą šunsnukį, kad įeičiau. Pats bet kurią 
akimirką galiu gauti kulką į nugarą. 

— Tu faras! 

— Prisiekiu, ne. 

— Tai tiesa, Orenai, - įsiterpė Karolina. - Jis Berės biologi- 
nis tėvas, kuris, kaip tau ir sakė, paliko ją vos gimusią. 

— Aš tavim netikiu. 

— O kas kitas, jei ne sielvarto apimtas tėvas mestų iššūkį 
Nailandui? - Dodžas pažvelgė į Berę ir švelniai pasakė: - Tu 
kraujuoji. Ar labai skauda? 

— Nelabai, iškęsiu. 

— Užsičiaupk! Užsičiaupk! - suspiegė Orenas. - Neapmausit 
manęs. 

— Prašau, - maldavo Dodžas. - Nieko nedaryk mano mer- 
gaitei. - Staiga jo veidas persikreipė, jis triukšmingai įkvėpė 
ir iškvėpė. - Nailandas taip siunta ant manęs, kad tikriausiai 
nudės ir mane. Bet jei tu nužudysi mano dukrą ir jos moti- 
ną... - Dodžas nukreipė akis į Karoliną ir įdėmiai žiūrėjo. Vėl 
atsigręžęs į Oreną, jis pridūrė: - Kad jas užmuštum, pirmiau 
turėsi užmušti mane. 

Akies krašteliu Berė matė Oreno profilį. Jo veidas buvo 
šlapias nuo prakaito, šaunumas išgaravęs. Berė jautė, kad jis 
bijo - galbūt Dodžas pasakė tiesą. 

Dodžas žengė artyn, bet Orenas įspaudė pistoleto vamzdį 
Berei į smilkinį ir tėvas iš karto sustojo. 

— Gerai, gerai, aš neisiu arčiau, - skubiai patikino jis, — bet 
jei nori likti gyvas, turi pasiduoti. 

— Ne! - Orenas užsispyręs papurtė galvą, lyg vaikas atsisa- 
kydamas valgyti daržoves. 

— Ne laikas kvailai elgtis, Orenai. Nailandas sužinojo apie 
tavo brolį ir suprato, kad tu eisi pas Berę. Namas apsuptas... — 
Dodžas susiraukė, jam užgniaužė kvapą. 

— Dodžai?! - Karolina staiga atsistojo. 

Orenas riktelėjo jai sėstis ir ji pakluso, bet tik pritūpė ant so- 
fos kraštelio, nenuleisdama susirūpinusio žvilgsnio nuo Dodžo. 

— Man nieko neatsitiko. - Dodžas numojo ranka. - Tik už- 
dusau kovodamas su Nailandu. - Jis vėl pažvelgė į Oreną ir 
tarė: - Namas apsuptas. Nailandas atvyko pirmas. Jis matė 
pro langą, kaip tu laikai pistoletą prie Berės galvos. Ten lau- 
ke visa šerifo nuovada, Teksaso reindžeriai ir visi uniformuoti 
pareigūnai, ginkluoti iki dantų. Visi trokšta tavo galvos, net 
dūsta iš nekantrumo. 

Jis kaltai pažvelgė į langą. 

— Žinoma, aš neturėčiau tau to sakyti, bet paklausyk manęs, 
Orenai, ir pasistenk išgirsti. Tu nieku gyvu nepabėgsi. Liaukis. 
Paleisk Berę, išleisk ir ją, ir Karoliną. Pasiduok. 

— Sakiau, ne! 

— Ką gi, nepasiduok. Aš būsiu tavo įkaitas, padėsiu tau 
sveikam ištrūkti iš čia. Aš derėsiuos... - Dodžas staiga nutilo, 
suriko iš skausmo, pliaukštelėjo dešine ranka per kairį petį, 
susilenkė kone trilinkas ir nusvyravo kelis žingsnelius, slap- 
čia traukdamas pistoletą iš dėklo prie juosmens. Tačiau iš to 
nebuvo jokios naudos, nes skausmo surakintas Dodžas griuvo 
ant grindų, o pistoletas iškrito iš suglebusios rankos ir nusly- 
do grindimis. 

Nekreipdama dėmesio į Oreno riksmą, Karolina pašoko nuo 
sofos ir puolė prie Dodžo šaukdama jį vardu. 

— Mama! Dodžai! - sukliko Berė. 

Orenas, įsiutęs, kad nebesuvaldo padėties, nustūmė Berę, 
paspyrė Dodžo pistoletą ir pamėgino atplėšti Karoliną nuo 
Dodžo. 

— Užsičiaupk, grįžk ant sofos! 

Berė basa koja spyrė Orenui į kelį. Starksas sulinko, sukau- 
kė iš skausmo, bet Karolinos, palinkusios ties Dodžu ir vis kar- 
tojančios jo vardą, nepaleido. Jis tik dar įnirtingiau stengėsi 
nutempti ją į šalį. Berė spardė jį basomis kojomis, stengdama- 
si kuo labiau užgauti. 

Orenas paleido Karoliną, atsisuko ir nukreipė pistoletą į Be- 
rės veidą. 

— Sakiau, kad tave užmušiu! 

Staiga vienas paskui kitą pasigirdo du garsūs pokštelėjimai. 
Net nespėjus Berei suvokti, kad Oreno veide atsirado nuosta- 
ba, jis sudribo ant grindų - ant krūtinės ėmė ryškėti dvi rau- 
donos dėmės. 

Atkišęs pistoletą į kambarį įgriuvo Nailandas, iš paskos įlė- 
kė kiti policininkai ir apspito kniūbsčią Oreno kūną. Skijus pa- 
silenkė prie Berės, mėginančios atsistoti. 

— Padėk man. 

Jis pakėlė Berę ir prilaikė, bet tada užkliuvo už tėvų ant grin- 
dų. Vis dar surakintomis rankomis Berė nerangiai priklaupė 
prie jų ir kaip motina sielvartingai kartojo tėvo vardą. 

— Skijau, Starksas negyvas! - šūktelėjo vienas iš pavaduo- 
tojų. 

Vargu ar Berė tai girdėjo, ji žiūrėjo tik į Dodžą ir pravirko iš 
laimės, kai Dodžas stumtelėjo Karoliną ir pasirėmė ant alkū- 
nių. Dešinėje rankoje laikė nedidelį pistoletą buku vamzdžiu. 

Karolina apsivijo Dodžo kaklą ir stipriai prisiglaudė. 

— Tu mane mirtinai išgąsdinai, - pravirko ji. 

Dodžas pažvelgė į Skijų ir sušvokštė: 

— Tas bjaurybė priešinosi. 

— Tu neturėjai pasirinkimo, Starksas būtų nužudęs Berę. - 
Nailandas įdėmiai nužvelgė jį. - Nepasakei man apie kitą pis- 
toletą. Nešiojiesi jį prie kulkšnies. 

Vis dar neatgaudamas kvapo Dodžas linktelėjo. 

— Na, tu jį apmovei. Ypač suvaidinęs infarktą. 

Karolina, kuri susirūpinusi žiūrėjo į Dodžą, staiga susipro- 
tėjo ir sukliko. 

— Man nereikėjo vaidinti... - dusdamas ištarė Dodžas. 


Epilogas 


- [| skambinu dėl Dodžo Hanlio, - paaiškino Skijus man- 
dagiai, bet nepalenkiamai Dereko Mičelio sekretorei, tvirti- 
nančiai, kad ponas Mičelis negali kalbėti. - Jei jis čia, sujunki- 
te, jei ne - pasakykite, kur galėčiau jį rasti. 

Sekretorė paprašė palaukti ir po kelių sekundžių advokatas 
atsiliepė: 

— Pareigūne Nailandai, čia Derekas Mičelis. Marlena sakė, 
kad skambinate dėl Dodžo. Kas atsitiko? Jis sveikas? 

— Deja, pone Mičeli. - Skijus be užuolankų išdėstė naujienas 
manydamas, kad advokatas tai įvertins. - Stiprus infarktas. 
Greitosios pagalbos automobilyje jį ištiko du priepuoliai. Tik 
aparatūra palaikė gyvybę. Vos vos. Neskambinau anksčiau, 
nes neturėjau jokių geresnių žinių. O prieš kelias minutes šir- 
dies chirurgas išėjo iš operacinės ir pranešė mums, kad Do- 
džas ištvėrė operaciją, ir tai teikia optimizmo. Bet vis tiek yra 
rizika, kad gali būti dar vienas infarktas ar insultas. Chirurgas 
sakė, kad jei Dodžas ištvers dvi paras, turėsime daugiau vilčių, 
kad liks gyvas. 

Nors stojo nesmagi tyla, Skijus visomis ląstelėmis jautė, 
kad Derekas Mičelis susijaudinęs. Advokatas du kartus atsi- 
krenkštė ir pagaliau tarė: 

— Jūs pasakėte „mums . Chirurgas išėjo ir „pranešė mums. 


— Ką jūs žinote apie padėtį čia? 

— Tik tai, kad Dodžas išvyko padėti dukrai, kurios nematė 
nuo tada, kai ji gimė. Šiandien su juo kalbėjausi ir klausiau, 
kaip sekasi, ir išgirdau tik „puikiai“. Jis meistriškai išsisukinė- 
jo, bet tai Dodžui būdinga. 

Skijus nusišypsojo. 

— Taip, žinau. 

Jis trumpai papasakojo advokatui apie įvykius, nuvedusius 
Dodžą derėtis su Orenu Starksu į namą prie ežero. 

— Dodžas reikalavo. Sakė eisiąs ten ir nesvarbu, leisiu aš ar 
ne. Jo nesustabdytų nei laukinių arklių kaimenė, nei tankas — 
jis privaląs išgelbėti tas dvi moteris arba mirti mėgindamas 
išgelbėti. - Skijus suvokė liūdną to pažado ironiją. - Berė mė- 
gino kalbinti Starksą, o mes su Dodžu švaistėme laiką ginčy- 
damiesi dėl jo plano, taigi galiausiai man teko sutikti. Dodžas 
buvo įsitikinęs, kad sugebės apgauti Starksą, įtikinti paleisti 
moteris ir pasiduoti. Jam beveik pavyko, vaidino kuo puikiau- 
siai, išskyrus infarktą. Kai pamačiau, kad jis nugriuvo ir iš- 
metė pistoletą, manęs paties vos neištiko širdies smūgis. Ma- 
niau, viskas baigta. Ir baigėsi - Starksui. Dodžas nesakė man, 
kad turi dar vieną pistoletą. Jis ir mane apgavo, - ironiškai 
pridūrė Skijus. 

— Pistoletas prie kulkšnies. 

— Iš kur žinot? 

— Dodžas visada jį nešiojasi. 

— Dabar žinosiu. 

Skijus pažvelgė į Berę, sėdinčią su Karolina prie stalo ligo- 
ninės kavinėje. Chirurgas sakė, kad dar reikia palaukti, kol leis 
aplankyti Dodžą, todėl jos atėjo išgerti kavos. Bet jų puodeliai 
buvo nepaliesti. Motina su dukra sėdėjo suspaudusios viena 
kitai rankas lyg semdamosi jėgų. 

Vyrai baigė pokalbį, nes abu norėjo skubiai imtis reikalų. 

— Kąjis sakė? - paklausė Berė, kai Skijus priėjo prie stalo. 

— Labai padėkojo, kad pranešiau. Jis užsisakys privatų lėk- 


tuvą ir abu su žmona atskris. Parašys man žinutę, kai žinos, 

kur nusileis. Nusiųsiu kurį nors policininką jų paimti. Tikriau- 
siai atskris vėlai naktį, bet Derekas nenori laukti iki rytojaus. 

Moterys neklausė, kodėl Derekas Mičelis šitaip skuba. 

— Dodžas apsidžiaugs, kad jie atvyks. Jis dažnai kalba apie 
tuos žmones, matyti, kad juos myli. 

— Iš Mičelio reakcijos supratau, kad jausmai abipusiai. 

— Dodžas mano, kad nenusipelnė meilės. 

Skijus ir Berė pažvelgė į Karoliną, kuri pasakė tai tyliai, nuo 
verksmo pakimusiu balsu. Iki šiol Skijus netgi nebuvo tikras, 
kad ji klausosi pokalbio. Berė pasilenkė per stalą. 

— Kodėl taip sakai, mama? 

— Dodžo tėvas jam tai įkalė. Ne žodžiais - savo elgesiu. Do- 
džas juo tikėjo. Iki tos dienos, kai gimei ir išmečiau jį iš mūsų 
gyvenimo, jis mėgino nusipelnyti visų pagarbą, pripažinimą ir 
meilę. - Karolina pažvelgė į savo rankas, kurias vis gniaužė. — 
O nuo tos dienos jis jau mėgino pribaigti save už tai, kad jo 
niekas nemyli. 

Skijus sutiko su Karolinos nuomone, manė, kad ir Berė tai 
suvokia, nors nė vienas jųdviejų to nepasakė garsiai, nenorė- 
dami Karolinos kaltinti. Dodžas buvo jai neištikimas ir taip 
neteko mylimiausių savo gyvenime žmonių. Karolina užsispy- 
rė ir nežengė nė žingsnio atgal. Abu pralaimėjo. Tai buvo mil- 
žiniška netektis abiem, nulėmusi tolesnį trisdešimties metų 
jų gyvenimo kelią. Tie metai visiems galėjo būti daug laimin- 
gesni. Jei tik Dodžas būtų likęs ištikimas, o Karolina nebūtų 
visam laikui išmetusi jo iš savo gyvenimo. 

Suskambėjo Karolinos mobilusis telefonas. Žinodami, kad 
ji davė savo numerį intensyviosios terapijos skyriaus seselei, 
visi sunerimę pašoko. Baimindamasi Karolina atsiliepė. 

Paklausiusi kelias sekundes ji pasakė: 

— Tuoj ateisiu. 

Ji drebėdama atstūmė kėdę ir atsistojo. 

— Jis atgavo sąmonę. 

— Ačiū Dievui, - sukuždėjo Berė. Ji, kaip ir Skijus, lengviau 
atsiduso, kad naujienos ne tokios blogos. 

— Seselė sakė, kad jei dabar ateisiu, galėsiu pabūti pas Dodžą 
penkias minutes. 

— Eik. - Berė abiem rankom mostelėjo. - Bėk. Mes irgi tuoj 
ateisim. 

Karolina dėkinga pažvelgė į dukrą ir nubėgo prie kavinės 
durų. 

Berė sunkiai pakilo ir ašarų pilnomis akimis pažvelgė į Ski- 
jų. Staiga jos veidas suvirpėjo ir ji pravirko. Skijus apkabino ją 
ir priglaudė. 

— Aš valdžiausi dėl mamos, bet daugiau neištversiu. 

— Nesigėdink, išsiverk. 

Nekreipdamas dėmesio į kavinės lankytojus, Skijus glostė 
Berės nugarą ir nepaleido jos raudos purtomo kūno. Berė gali 
netekti ką tik atsiradusio tėvo. Labai skaudu. Be to, ją graužė 
kaltė dėl visko, kas įvyko, ir ji dar ilgai nenurims. 

Skijus žavėjosi Bere, užsikrovusia tą naštą. Paviršutiniškes- 
nis žmogus rastų kuo pasiteisinti ir viską užmirštų. Vis dėlto 
jo žavėjimasis mergina sumišo su gailesčiu. Skijus ir pats gerai 
žino, kokia sunki kaltės našta. Berė didelėmis valios pastango- 
mis grįš į įprastą gyvenimą ir galiausiai atleis sau. Jis buvo įsi- 
tikinęs, kad ji tai pajėgs. Juk ji - dviejų tvirtų žmonių dukra. 

Išsiverkusi Berė atsitraukė nuo Skijaus, paėmė servetėlę iš 
dėžutės nuo stalo, nusišluostė akis ir skruostus. 

— Tikriausiai buvo įspūdingas vaizdas. 

— Nelabai. O be to - kam rūpi? 

Ji šyptelėjo virpančiomis lūpomis. 

— Ačiū. 

— Nėra už ką. 

— Eikim į viršų. Gal mamai reikės manęs. 

Apkabinęs Berę per pečius, Skijus nusivedė ją per kavinę ir 
vestibiulį prie liftų. Vienas liftas buvo apačioje, ir jie vieni už- 
sikėlė į intensyviosios terapijos skyrių. 

Skijus pasilenkė ir švelniai pabučiavo drugelio pavidalo kabę 
virš Berės akies, tą vietą, kur Orenas Starksas ją buvo sužeidęs 
pistoleto vamzdžiu. 

Berė atsirėmė į jį. 

— Tu turi pareigų ir darbą. Bet jei gali, norėčiau, kad pasilik- 
tum su manim. 

— Aš liksiu. 

— Pagalvok prieš žadėdamas, Skijau. Tai gali ilgai užtrukti ir 
pasekmės neaiškios. - Berė pažvelgė jam į akis. 

Suprasdamas, kad jie kalbasi ne tik apie budėjimą prie Do- 
džo lovos, bet ir apie savo ateitį kartu, Skijus apglėbė Berės 
veidą delnais ir švelniai pabučiavo į lūpas. 

— Aš liksiu. 

Atgavęs sąmonę Dodžas be galo nustebo. Vaizdas, kurį matė 
prieš save, liejosi, jis jautėsi visiškai suglebęs. Nors atrodė, kad 
ant krūtinės užverstas dvidešimt penkių kilogramų svarmuo, 
tai nevargino. Geriausia buvo, kad Karolina pasilenkusi glosto 
jam plaukus. 

Taigi jei jis miręs, pomirtinis gyvenimas ne toks ir blogas. 
Įdomu, ar čia leidžiama rūkyti? Jei taip, jis tikrai rojuje, o gal 
tik tarpinėje stotyje, iš kurios eis kitu keliu. 

Iš tiesų svoris ant krūtinės pamažu jau virto buku skausmu. 
Jam dar reikia už daug ką atsiskaityti, taigi reikia pradėti, kol 
jis neišvežtas į kitą lygmenį. Žemyn. 

Dodžas sumirksėjo, kad geriau matytų Karoliną. 

— Aš pasprukau. 

Karolina nusišypsojo ir perbraukė ranka skruostą. 

— Neatsisveikinau. - Dodžas pamėgino nuryti seiles, bet 
burna buvo sausa. Dar blogiau - lipni, o liežuvis vis kibo prie 
gomurio, todėl buvo sunku tarti žodžius, nors jis nepajėgė su- 
gaudyti minčių - ką pasakyti. - Neturiu tau ko pasiūlyti. Ir 
tada neturėjau. Ir dabar. Niekada. 

Karolina nutildė jį ir vėl nubraukė plaukus nuo kaktos. 

Velniava! Ji privalo jį išklausyti. Dodžas papurtė galvą ir 
suvokė, kad jo nosyje vamzdeliai. Jergutėliau! Koks pažemini- 
mas. Jis ištiesė ranką ir ištraukė vamzdelį. Bent jau pamėgino. 
Karolina vėl pataisė jį ir Dodžas pasidavė, nes nebeturėjo jėgų 
rankai pakelti. 

Bukas skausmas sustiprėjo ir Dodžas prisiminė, kaip jį vežė 
koridoriumi: mirksinčios lempos akino, šalia vežimėlio bėgo 
žmonės ir susijaudinę garsiai kalbėjo. Tas vyras su barzdele 
tikrai gniaužė ir trankė jam krūtinę, ar tai tik sapnas? 

Ar tos ryškios šviesos plieskė operacinės palubėj? Tikriau- 
siai Dodžo krūtinės ląstoje knaisiojosi koks nors mulkis, tu- 
rintis pavyzdingą žmoną, golfo klubo nario kortelę ir šešių 
skaičių metines pajamas, todėl ją taip slegia ir skauda. 

Dodžas išgirdo raminantį balsą - lyg aidą, atsklindantį iš 
tunelio galo. Dar vieną minutę, ponia King. Ir turėsite išeiti. 

Dodžas nesuvokė, kad buvo užsimerkęs, ir vėl atplėšė akis. 
Karolina vis dar čia. Dodžas žiūrėjo į jos veidą - kaip gerai, kad 
jis gali dar kartą pamatyti, kokia ji graži. Jis pajuto šiltas savo 
ašaras. Na, čia jau viršūnė! Jis guli ant mirties slenksčio vamz- 
delių prikimšta nosimi ir ašaroja kaip visiškas mulkis. 

Jis privertė savo aptirpusį liežuvį vėl krutėti per paskutinę 
minutę toje tarpinėje stotyje, kai Karolina išnyks amžinai. 

— Atsiprašau, kad buvau... 

Velnias! Minutės neužteks išvardyti viskam, dėl ko jis nori 
atsiprašyti. Tereikia pasakyti, kaip jis ją myli, visada mylėjo ir 
mylės. Bet jis turi paskubėti, nes ta nepažįstamoji raminančiu 
balsu kažką suleido į vamzdelį jo rankoje. Dodžas iš karto pa- 
juto saldų karštį ir palaimą. Nors tas skystis buvo labai malo- 
nus, ligonis mėgino kovoti su jo poveikiu. 

Jis privalo rasti žodžių, kurie įtikintų Karoliną, kokia beribė 
jo meilė. 

Dodžas pagrabinėjo ieškodamas jos rankos, apčiuopė ją ir 
suspaudė, kiek dar turėjo jėgų. 

— Aš galėčiau numirti dėl tavęs. 

Karolina apvertė Dodžo delną ir prispaudė prie savo širdies. 
Dodžas pajuto jos stiprius dūžius. Karolina pasilenkė ir pabu- 
čiavo jį į lūpas. Ne švelniai, bet nirtulingai. Kaip bučiuodavo 
labai susijaudinusi ar tikrai įpykusi. 


Atsitraukusi Karolina sušnabždėjo: 

— Aš žinau, kad mane myli taip stipriai, kad galėtum dėl ma- 
nęs numirti. Bet ar myli tiek, kad nugalėtum mirtį? 

Velniai griebtų tą moterį! Jis negali išeiti, kai ji verčia jį dar 
kai ką įrodyti. 


Padėka 


Lebai dėkoju... 

Savo senam draugui Barry Hansonui, teikusiam žinių apie 
Didžiųjų Tankumynų nacionalinį draustinį. Be jo tikrai būčiau 
pasiklydusi džiunglėse. 

Ir šerifui J. B. Smithui iš Smito rajono Teksase, taisiusiam 
mano pasakojime klaidas apie žmones su alavinėmis žvaigžde- 
lėmis, bent jau apie daugumą jų. 

Dėkoju Dodžui Hanliui, išgalvotam veikėjui, jis buvo toks 
tvirtas ir atkaklus, kad apsigyveno mano širdyje ir įkvėpė pa- 
rašyti dar vieną romaną. Viliuosi, galiu juo didžiuotis. 


Sandra Brown 


KITOS SANDROS BROWN KNYGOS 

Alibi 

Aukščiausios klasės detektyvas, parašytas pui- 
kiu, patraukliu stiliumi. Žmogžudystė, įtampa, 
intrigos, korupcija... Rašytoja sukuria ir įtiki- 
namą psichologinį portretą žmogaus, kuris turi 
pasirinkti: aistra ar sąžinė? 

Bo žodžių 


Žmogžudys Karlas Herboldas pabėga iš Take- 
rio kalėjimo ir pasuka Teksaso kryptimi. Kla- 
jūnas Džekas Sojeris, su kuriuo Karlą sieja 
lemtingi praeities įvykiai, taip pat atvyksta 

į Teksasą ir įsidarbina galvijų fermoje. Čia su 
uošviu ir penkerių metų sūneliu Deividu gyvena 
kurčia našlė Ana Korbet, ir čia Karlas sumanęs 
iškrėsti dar vieną niekšystę. 


Ar pavyks Džekui prakalbinti „nekalbančią“ Aną 
ir ją su sūneliu išgelbėti nuo didelės nelaimės? 


Davydas 


Detektyvinių trilerių meistrė Sandra 
Brown pasirūpino, kad meilės, neapy- 
kantos ir pavydo pinklėse kvapą gniau- 
žiančios atomazgos skaitytojas karštli- 
giškai ieškotų iki paskutinių šio romano 
puslapių... 

ousiheitimas 


Knyga, atskleidžianti galingą, beveik 
mistinį ryšį tarp dvynių. Ryšį, kuris 
nenutrūksta po vienos iš dvynių mirties 
ir kuris įkvepia gyvą likusią seserį nueiti 
beveik neįmanomą kelią, kad surastų 
sesers žudikus ir atkeršytų jiems. 


SON 


Užgavėnės 
„Įtemptas, puikus, nenutrūkstantis pasa- 
kojimas, kupinas siužeto vingių ir posūkių, 
jaudinantis ir baisus kaip pelkės, ištvirkęs 
ir dekadentiškas kaip Prancūzų kvartalas 
Užgavėnių karnavalo įkarštyje. Puota, 
kurios neįmanoma praleisti.“ 

Book Page 


Šalčio pakitorius 


Dar vienas visame pasaulyje pamėgtos 
įtempto siužeto istorijų meistrės detek- 
tyvinis trileris, kuriame susipina šiurpių 
nusikaltimų tyrimas, nevaržoma aistra ir 
auganti įtampa. 

Mirtinos paslaptys 


„Brown talentas papasakoti istoriją be galo 
retas net tarp populiariausių rašytojų.“ 
Toronto Sun 


„Brown jėga - kurti erotizmu pagardintus 
siužetus, verčiančius skaitytojus nepabaigia- 
mai spėlioti.“ 

Library Journal 


IU GK 


Rešvarus žaidimas 


Intriguojanti ir kupina netikėtų peripetijų 
detektyvinė istorija apie manijas ir jų pada- 
rinius. Susikompromitavusi futbolo žvaigždė 
prarado viską, nes žaidė ne pagal taisykles. 
Dabar jo ateitį ir gyvybę lemia paskutinis 
ėjimas, o laikas baigiasi... 


KITOS SANDROS BROWN KNYGOS 

Po širdies persodinimo operacijos televizijos 
serialų žvaigždė Keitė Delani persikelia į 
Teksasą vesti kartą per savaitę transliuo- 
jamos laidos ir netrukus sužino, jog kažkas 


persekioja ir žudo visus, kuriems buvo perso- 
dinta širdis tą pačią dieną kaip ir jai. Moteris 
kreipiasi į detektyvinių romanų rašytoją, kad 


šis padėtų rasti žudiką... 

Isshirtinis interviu 
Šalies prezidento žmonai pasidalijus įtarimais, 
kad jos kūdikis galbūt nužudytas, televizijos 


žurnalistė Berė Treivis ryžtasi išsiaiškinti tiesą. 


Pagalbos ji kreipiasi į buvusį prezidento patarė- 
Ją Grėjų Bondurantą. Jau per pirmą pasimaty- 
mą ji sužino daug naudingos informacijos ir... 
pasiduoda jo kerams. Ar padedama Grėjaus ir 
bičiulio žurnalisto Berė išgelbės pirmąją šalies 
ponią ir paviešins prezidento paslaptis? 

dvelkia, lamsa 


Dėmesį prikaustanti istorija apie moterį, 
bėgančią nuo praeities šmėklų, tačiau dėl 
neatsargiai suteikto patarimo įsipainio- 
jančią į pavojingą istoriją ir įkliūvančią į 
dar kraupesnį košmarą, keliantį grėsmę 
ir jos ateičiai. 

Dūmų uždanga 


„Dūmų uždanga“ - kone pats ugningiausias, 
itin įtempto siužeto Sandros Brown detektyvi- 
nis trileris. Tai pasakojimas apie įžūlų sąmoks- 
lg ir apie tuos, kurie išdrįsta jį atskleisti. 


Draugai pasirodo esantys priešai, didvyriai 
virsta nusikaltėliais ir tenka pripažinti, kad 
visiškai pasitikėti negalima niekuo... 

Aklavioto 

Bėganti nuo jų būsimą kūdikį įvaikinti 
atiduoti ketinančio merginos tėvo, paauglių 
porelė užpuola degalinės parduotuvę, iš 
pradžių ketindama tik apiplėšti ją ir pabėg- 
ti. Tačiau padėtis tampa nevaldoma, kai jie 
paima įkaitus, o merginai prasideda gimdy- 
mas... Laimė, vienas iš įkaitų yra gydytojas, 
o kita - reporterė Tilė Makoi... 


Rikošotas 


Detektyvas seržantas Dankanas Hačeris 
vidury nakties iškviečiamas į teisėjo Kato 
Leirdo namus tirti žmogžudystės. Iš pirmo 
žvilgsnio viskas atrodo paprasta: Eliza, 
gražuolė teisėjo žmona, gindamasi nušovė 
įsilaužėlį. Tačiau Dankanui Elizos pasako- 
jimas sukelia įtarimų... 

Lūžio taškas 


Liudytoja 


Profesionalia valstybine advokate tapti 
troškusiai Kendalei atrodo, kad pagaliau pa- 
vyko pagauti laimės paukštę: ji ištekėjusi už 
gražuolio laikraščio redaktoriaus, jos uošvis 
gerbiamas ir populiarus bendruomenės na- 
rys, o nedideliam miestukui Prosperui reikia 
geros, atsidavusios teisininkės. Bet moteris 
net neįtaria, kad Prospere viešpatauja 


Turtingo verslininko Polo Vilerio 
nužudymas įvykdytas tarsi pagal tipišką 
filmų apie žmogžudystes scenarijų. Yra 
ir pagrindinis įtariamasis - Polo sūnėnas 
Kreitonas. Tačiau jis turi tvirtą kaip 

uola alibi. Kol advokatas Derekas ir 

Polo mylimoji Džulė bando išsiaiškinti 
tiesą, nusikaltėlis imasi ieškoti atlikėjų 


fanatizmas ir kad netrukus jai bus lemta 
susidurti su siaubingomis blogio jėgomis ir 
tapti liudyti nenorinčia liudytoja... 


naujiems šiurpiems scenarijams, o laikas 
nenumaldomai bėga... 

Sandra Brown 
(Sandra Braun, g. 1948 m.) 


JAV rašytoja, detektyvinių trilerių autorė, parašė per 60 knygų. 
Jos išverstos į daugiau kaip 30 kalbų. Lietuvių skaitytojams gerai 
žinomi jos romanai: „Alibi“, „Pavydas“, „Baltasis karštis“, 
„Šalčio faktorius“, „Sveika, tamsa“, „Susikeitimas“, „Spąstai“, 
„Svetimas veidas“, „Mirtinos paslaptys“, „Nešvarus žaidimas“, 
„Rikošetas“, „Šarada“, „Išskirtinis interviu“, „Dūmų uždanga“, 
„Aklavietė“, „Be žodžių“, „Liudytoja“, „Lūžio taškas“. 

Daugelis S. Brown romanų yra skaitomiausių knygų sąrašuose, 
ir visi jos detektyvai, pasak USA Today, verčia skaitytoją 
karštligiškai versti puslapi po puslapio iki pat pabaigos. 


Dodžas Hanlis - privatus detektyvas, nepaklūstantis 
jokioms taisyklėms. Todėl kaip tik į jį pagalbos 


kreipiasi Karolina King - jaunystėje sutikta moteris, kn 

ir po trisdešimties išsiskyrimo metų vis dar lankanti jį V | 

sapnuose. Karolina prašo gelbėti jųdviejų dukrą Berę, klubas 

kurią Dodžas matęs vienintelį kartą - pro langą Tapkite Knygų klubo nariu! 

gimdymo namuose. - Nemokamas knygų katalogas kiekvieną ketvirtį 
Dodžas rastų daugybę priežasčių nekreipti dėmesio - Naujausios ir populiariausios knygos 


į Karolinos skambutį, tačiau kaltė verčia viską mesti ir Ramios Kan darbovietę ai paštą 
skristi į Teksasą pas dukrą. Berei pavojų kelia jos buvęs 
bendradarbis Orenas Starksas - jausdamas liguistą 
aistrą jis persekioja merginą. Beprotis ir genijus, puikiai 
sprendžiantis galvosūkius ir loginius žaidimus, Orenas 
Berės gyvenimą pavertė pragaru ir prisiekė ją nužudysią 

Grėsminga padėtis dar labiau komplikuojasi, kai 
persekiotojas nužudo kelis žmones ir, palikęs ilgą įkalčių 
pėdsaką, nepaliaujamai artėja prie Berės... 

Žudikas artinasi, ir Dodžas suvokia, kad jo laukia 
svarbiausia gyvenimo kova... Fotografas Patrick Demarchelier 


www.knyguklubas.lt 


www.almalittera.lt 


